
Prolog 
Școala din Chardonne 


Mont Pelerin, lacul Geneva, Elveţia, 1880 


-Ştii de ce te-am chemat în biroul meu atât de târziu, Lady 
Alexandra? 

Mâna directorului Maurice de Marchand dispăru sub biroul lui 
impunător când aceasta se apropie, dar Alexandra nu îndrăzni să-și 
coboare privirea pentru a o observa. Nu voia să-și imagineze ce fă- 
ceau mâinile lui acolo, ascunse vederii. 

În plus, mincinoșii priveau în pământ. lar ea avea să mintă. 

Urâse întotdeauna această încăpere. Opulența exagerată. Da- 
masc peste tot. Un amestec țipător de roșu, portocaliu și galben 
canar. Chiar și la această oră, orice om ar fi simțit nevoia să-și fereas- 
că privirea de acest asalt vizual. 

— Nu, domnule, nu știu. 

Încerca să-și amintească lecţiile de amăgire și de cutezanță pe 
care le învățase timp de patru ani de la contesa de Mont Claire și 
întâlni privirea vicleană a directorului cu ceea ce spera să fie expre- 
sia nevinovăţiei. Obiectiv vorbind, înţelesese de ce atât de multe 
fete de la Chardonne îl găseau atrăgător. Cu niște obraji de patri- 
cian și un maxilar dreptunghiular, portretiza genul acela de ele- 
ganță regăsit în romanele preferate de doamne. Alexandra credea 
că avea gâtul prea lung pe umerii puternici, un efect exacerbat de 
bărbia micuță. 

Prietena ei Julia tânjise cândva la ochii lui negri, visători, a căror 
culoare o comparase cu berea neagră croată. Înţelesese cu mult timp 
în urmă că Julia era ridicolă. Dacă Alexandra i-ar fi comparat ochii cu 
ceva, ar fi fost cu chestia aia cu care Jean-Yves, grădinarul, fertiliza 
orhideele de seră. 

Era evident că Julia uitase de plăcerea cu care acesta bătea fetele 
la palmă atunci când se comportau necuviincios. În acele momente, 
în ochii lui nu era urmă de bunătate. Era altceva. Ceva mai întunecat. 

Voia să le facă să plângă. La vederea lacrimilor lor, își umezea 
buzele. 

Mâna lui reapăru de sub birou; își împreună degetele în față, 
atingându-și buzele cu vârful degetului arătător. Mânecile hainei lui 
negre de director erau ridicate până la coate, coate pe care și le spriji- 
nea de biroul impunător. Era un birou la care stătuseră mulți bărbați 
asemenea lui, transmis precum sceptrul și coroana fiecărui nou lord 
al castelului lor. 

Lordul cui, mai exact? Alexandra abia se abţinu să nu-și dea ochii 
peste cap. Lordul domnișoarelor? Ce patetic! 

Vino, spuse el ironic, în timp ce accentul lui franțuzesc îi îngreu- 
na cuvintele cu o tentă mieroasă. Probabil ești cea mai deşteaptă fată 
care și-a primit educaţia aici, la Chardonne. 

Alexandra își imagină generaţii de fete inteligente mult mai bine 
pregătite — sau mult mai dornice — să-și ascundă intelectul. 

-Mă flataţi, domnule! Îmi mărturisesc însă cea mai sinceră igno- 
rană în ceea ce privește motivul pentru care m-aţi chemat în biroul 
dumneavoastră la o oră atât de târzie. 

Pleoapele lui coborâră atunci când îi aruncă o privire adormită, 
dar ochii lui se întunecară în faţa unei brunete mai degrabă ostile. 

-Mereu atât de politicoasă, șopti el, aranjând obiectele de pe bi- 
rou, departe de el. Luă un teanc de hârtii captive sub un prespapier 
de marmură și-l repuse în mapa de piele. Atât de cuviincioasă și de 
prudentă. Așeză stiloul fără capac mai departe, în stânga lui. Note 
maxime. Un comportament ireproșabil. Mai departe, în dreapta sa, 
așeză deschizătorul de plicuri, la o distanță egală de stilou. Eleva per- 
fectă... Femeia perfectă. 

-Nu sunt încă femeie. I se păru necesar să-i amintească asta. Deși 
peste câteva zile urma să fie absolventa școlii Chardonne, la vârsta 
de șaptesprezece ani era cea mai tânără din generația ei și abia pes- 
te câteva luni avea să devină majoră. Sunt pe deplin conștientă de 
defectele mele, domnule! 

Uneori, nici nu își putea lua gândul de la ele. 

De Marchand nu spuse nimic. De la biroul lui, o privi pe Alexan- 
dra până când aceasta deveni atât de neliniștită, încât începu să sim- 
tă un gol în stomac. 

Era un sentiment stânjenitor. O așteptare necuviincioasă de care 
trebuit să se teamă. 

În schimb, își fixă privirea asupra părului lui, de o culoare lucioa- 
să asemănătoare nisipului umed la reflux. Era mai închis la culoare 
decât aurul, mai deschis decât șatenul. Era o culoare modestă pentru 
an bărbat atât de insolent și de puternic. 

- Crezi, Lady Alexandra, că, dacă ești perfectă pe timpul zilei, 
nimeni nu va observa ce faci pe timpul nopții? 

Alexandra își strânse faldurile fustei în pumni, respirația accele- 
rându-i-se. Se luptă vitejește cu instinctul de a o lua la fugă. 

-Vă asigur, domnule, că nu știu la ce vă referiți. 

Așezându-și palmele pe birou, se ridică și o privi țintă un moment 
îndelung. Pe chipul lui dansa sentimentul unei victorii răuvoitoare. 
Se îndreptă spre bufetul de lângă fereastra care dădea spre lacul 
Geneva. Luna de ceară împodobea munţii cu argintiu, iar orașul de la 
poalele lor concura cu lumina lui de un auriu metalic. 

- Oamenii inteligenți au cea mai exasperantă înclinație. Își petrec 
atât de mult timp supraapreciindu-se, încât îi subestimează pe toți 
ceilalți. 

Alexandra se încruntă, iar acest lucru se observă în grimasa din 
jurul gurii și în încrețiturile de sub sprâncene. 

- Domnule, dacă am făcut ceva care a jignit pe cineva, eu... 

-Vrei niște vin de Porto? De Marchand se întoarse de la bufet 
aducând o carafă de cristal în formă de diamant și două pahare 
asortate. 

La vederea lor, Alexandra simți că i se strepezesc dinţii. 

Băuse din acea carafă în urmă cu mai puţin de doi ani, precum și 
dintr-o sticlă de vin de Porto din colecția lui scumpă de vinuri. 

Asta însemna că... știa. 

Descoperise pivnița. 

Școala din Chardonne pentru fete fusese inițial construită lângă 
Mont Pèlerin ca un castel-fortăreaţă, de către un aristocrat franc, în 
secolul al XI-lea. În adâncuri, cazanul fierbea și fremăta, și, în tim- 
pul unei expediții pe timp de noapte, în urmă cu patru ani, Alexan- 
dra dăduse peste un pasaj, care, atunci când îl urmase curajoasă, se 
transformase din culoar într-o pivniță ce se termina brusc într-un 
zid de iederă și tufe țepoase. 

Aici, ea și prietenele ei bune, Francesca Cavendish și Cecelia Teague, 
creaseră un rai pentru Haimanalele Roșii. Roșii pentru că toate aveau 

părul în diferite nuanțe roșietice. Haimanale, deoarece își petreceau 
fiecare clipă departe de așa-zisa lor educație pentru domnișoare în- 
cercând să înveţe lucruri care nu le erau permise femeilor. Citeau 
Poe și Dumas, rapoarte de război și poezii lascive. Învățaseră singure 
latină și algebră. Își dăduseră chiar porecle masculine pe care le fo- 
loseau în timpul întâlnirilor societății sau în corespondențe. Frank, 
Cecil și Alexander. 

În timp ce privea la carafa cu vin de Porto din mâna directorului, 
Alexandra își dădu seama că, de-a lungul anilor, deveniseră prea în- 
drăzneţe. Din dorinţa de a descoperi și de a se bucura de plăceri mas- 
culine și de distracţii interzise domnișoarelor, șterpeliseră ocazional 
anumite lucruri de la puţinii rezidenți și angajaţi de gen masculin de 
la Chardonne. Lucruri inofensive, se gândiseră ele. Lucruri a căror 
lipsă nu ar fi simțită. 

Precum una dintre zecile de carafe pe care le deținea directorul. 

-Vinul de porto nu este una dintre băuturile care se oferă unei 
domnișoare, începu el. Cred însă că ai dezvoltat un gust pentru lu- 
crurile interzise, nu? Atunci când îi oferi un pahar, de Marchand 
simți o satisfacţie aproape năucitoare. O poftă pentru plăcerile per- 
mise numai bărbaţilor. 

Ca lovită de trăsnet, Alexandra nu găsi nimic de spus sau de făcut 
decât să accepte vinul cu degetele albe, tremurânde. Nu îndrăzni să 
ia o gură. Nici dacă ar fi încercat, nu l-ar fi putut înghiți. 

-Ați presupus că nimeni nu știa despre mica voastră societate în 
toți anii aceștia? pufni el cu blândețe. Trioul roșcatelor. Grasa boga- 
tă, dar fără titlu. Contesa sfrijită și impertinentă. 

Această catalogare a colegelor ei o indignă suficient încât să-i 
dezlege limba. 

-Nu consider că este o evaluare corectă a... 

-Şi tu, spuse el cu o înflăcărare stângace, aproape acuzatoare. 
Balanța lipsită de defecte a celorlalte două. Slabă, dar suplă. Delicată 
și dezirabilă. 

Alexandra simţi cum îi forfotea cina în stomac. 

De Marchand se ridică de la birou și deschise un sertar. 

-Nu se cuvine să spuneți astfel de lucruri, domnule. Tatăl meu 
nu ar aprecia... 

La vederea briciului cu mâner de fildeș, i se opri răsuflarea și, în 
timp ce Marchand începu să scoată toate obiectele pe care ea și prie- 
tenele ei le șterpeliseră de-a lungul anilor, fu paralizată de o senzație 
de sufocare. 

O pereche de bretele, o pălărie, butoni, cămăși și alte câteva obiec- 
te. Nu îi aparținuseră toate, și multe altele fuseseră aruncate. 

Chiar și așa. 

Ura faptul că el fusese în cazemata lor, că le profanase sanctuarul 
cu prezenţa lui odioasă. Îl detesta pentru că atinsese lucruri care, 
chiar dacă nu îi aparțineau ei, deveniseră comori. 

Comori pe care Haimanalele Roșii intenționau, fără îndoială, să le 
returneze după absolvire. 

- Patru ani. Numărul păru să-l impresioneze în timp ce așeza 
obiectele într-o grămadă pe marginea biroului, cu mișcări atente, 
studiate. Aţi furat de la mine când credeaţi că nimeni nu vă vede. Aţi 
umblat prin lucrurile mele intime. Lucruri interzise. 

Simți înlăuntrul său un dezgust onctuos care se încolăcea în jurul 
măruntaielor ei, strângându-le cu putere. 

El clătină din cap cu mișcări abia perceptibile. 

- Semănăm mai mult decât îţi imaginezi, Lady Alexandra. Și eu 
am o slăbiciune pentru lucrurile interzise. 

Interzise. 

La fel de interzis precum ceea ce se furișa în privirea lui întune- 
coasă îndreptată spre ea. N 

Privirea lui o făcea să simtă un fior rece pe șira spinării, de care 
nu mai putea scăpa. Acel fior o făcea să rămână dreaptă în fața lui. 
Membrele ei se pregăteau de retragere. 

— Atât de isteață, repetă el. Dar nu suficient de isteață pentru a ști 
că te urmăream. 

-Ştiu că mă urmăriţi, domnule. Fusese conştientă de asta de când 
era încă prea tânără pentru a recunoaște ceea ce scânteia în ochii lui. 
O dorință nu numai interzisă, ci și criminală. Mai mult decât se cu- 
vine. Mai mult decât se cade. 

-Hai să nu discutăm despre ceea ce este bine sau rău. Se îndreptă 
spre obiectele furate. Te-am urmărit suficient încât să observ că și 
ochii tăi mă caută. 

Nu-i venea să creadă. 

-Doar așa cum caută iepurele vulturul pe cer. 

- Atunci, mă crezi un prădător? 

Indignarea o cuprinse. El voia ca ea să se teamă de el. 

— Nu mă gândesc deloc la dumneavoastră, domnule. 

În lumina focului, frumuseţea lui se recompuse în ceva hidos. 
Dădu vinul pe gât și așeză paharul lângă lucrurile pe care le reclama. 

Alexandra își recunoscu vina. Fusese descoperită că furase. Și to- 
tuși, păcatele lui le întreceau pe ale ei — știa asta în sinea ei, cu toată 
ființa sa. 

-Ce mă fac cu voi trei? O privi speculativ. Dacă m-aș simți ne- 
drept de aspru, aș contacta poliția. Dacă m-aș simți crud, v-aș 
exmatricula. 

- Nu! suspină Alexandra. Ca femeie, îi era deja destul de greu să 
fie acceptată la universitate. Dacă nu ar fi putut prezenta recoman- 
darea pe care se baza de la Chardonne, nu ar mai avea nici o șansă. Vă 
rog, domnule! A fost numai o distracție nevinovată. Vă cer scuze că 
v-am luat lucrurile. Am intenționat numai să le împrumutăm. Pro- 
mit să mă revanșez dacă veți... 

El se întinse pentru a lua ceva dintr-un alt sertar al biroului, de 
unde scoase un băț lung, subțire, de care fiecare fată de la Chardonne 
ajunsese să se teamă și pe care ajunsese să-l disprețuiască. Vederea 
acestuia o făcu încă o dată să-i rămână vorbele în gât. 

-După seara aceasta, sunt convins că îţi vei aminti de mine de 
fiecare dată când intenționezi să nu te comporți corespunzător. 

Alexandra puse paharul jos, căci degetele ei reci, rigide, nu mai 
puteau să-l ţină în timp ce el ocolea biroul, îndreptându-se spre ea. 

Nările ei se umflară de furie, dar se lăsă pradă fricii și își întinse 
palmele. Nu mai fusese lovită vreodată, căci nu făcuse niciodată ni- 
mic pentru care să merite asta. Văzuse însă cum fuseseră lovite în 
clasă fetele neascultătoare. Le observase mișcările rigide săptămâni 
la rând. 

-Este vina mea, monsieur de Marchand. Pedepsiţi-mă, dar, vă 
rog, lăsaţi-le în pace pe Francesca și pe Cecelia. Eu sunt instigatoa- 
rea. Numai eu merit asta. 

-Cum spui tu. 

Se holbă la palmele ei întinse, fără culoare și tremurând precum 
aripile unei privighetori. Ridică bățul, iar ea își întoarse capul într-o 
tresărire involuntară, pregătită să fie lovită. 

Lovitura nu urmă. 

Răsuflând ușurată, îndrăzni să-l privească, dar regretă imediat. 
Ceva îi înnegri chipul în timp ce-și cobora brațul. 

- Nu! Arătă cu bățul spre birou. Nu, pentru tine, pedeapsa va fi pe 
măsura infracțiunii. 

Ea aruncă o privire suprafeței delicate a biroului, fără să înțeleagă. 

-Ce vreți să spuneți? 

-În ultimii patru ani, ţi-ai dorit să fii tratată precum băieții de la 
Radon? O prinse de cot, trăgând-o spre birou. Atunci, vei fi pedep- 
sită ca ei. 

Eu... eu nu înțeleg. 

Dinţii lui albi străluceau, chiar și în lumina slabă. 

— Apleacă-te! 

Alexandra făcu ochii mari și un pas în spate, desprinzându-se din 
strânsoarea lui. Știa exact unde dorea el să o lovească. 

- Nu, șopti ea, căutând în gând o cale de scăpare. 

Francesca ar şti ce să facă. Cel puțin, și-ar folosi influența pe care 
o are în calitate de contesă pentru a-l îngenunchea pe director. Chiar 
şi Cecelia și-ar putea folosi averea drept avantaj. Nimeni nu ar în- 
drăzni să piardă venitul pe care îl aducea ea școlii. 

Ce atu avea Alexandra? 

-Tatăl meu, contele de Bentham, nu va accepta niciodată una 
ca asta. Își înfipse tocurile în covor, dar degeaba. Când va auzi cum 
m-aţi tratat, vă va distruge. 

De Marchand își apropie faţa de a ei alarmant de mult. 

-Toți știu că tatăl tău nu ar putea distruge nici măcar o femeie 
ușoară, cu atât mai puţin un bărbat cu influența mea. 

Nu-i dădu Alexandrei timp să se gândească la spusele lui, căci o 
și trânti pe birou. Cu o mână puternică așezată între omoplații ei, 
îi apăsă pieptul de suprafaţa acestuia. 

Ea gemu de durere atunci când marginea ascuțită îi intră în oa- 
sele șoldului. 

- Depărtează-ţi braţele, îi ordonă el. 

Atât de uluită de durere, atât de neobișnuită cu brutalitatea, Ale- 
xandra se supuse, întinzându-și degetele pe mahonul rece. Închizând 
ochii, se bază pe indispensabilii pe care-i purta pe sub fusta grea. 

Cel puţin, aveau să mai amortizeze lovitura bățului.. 

Inspirând adânc, se pregăti pentru prima lovitură. 

În schimb, simți aerul rece al unei șoapte în spatele genunchilor 
ei acoperiţi de ciorapi. 

—Nu! 

Împotrivirea răbufni în timp ce se retrase, încercând să se întoarcă. 

Mâna lui o cuprinse de gât, împingând-o înapoi pe birou cu atâta 
forță, încât obrazul ei rămase lipit de blat. 

Teroarea o străpungea mai mult decât durerea. Nu era o simplă 
pedeapsă. Nu era o furie răzbunătoare. 

În atmosfera din jurul lor plana ceva mai furios, mai hidos. Ce 
făcuse pentru a stârni o astfel de reacție răuvoitoare din partea lui? 
Cum putea să se revanșeze? 

-Vä rog! Străduindu-se să-și păstreze calmul, se chinui să-și ridi- 
ce gâtul. Daţi-mi drumul! Mă răniți! 

-Crezi că băieţii se vaită și se milogesc atât de frumos? 

Întrebarea lui era apăsată, ca și cum ar fi vorbit printre dinți. Dacă 
ar privi în lături, ar putea numai să-i vadă umbra peste ea. 

— Crezi? 

=Eu... eu... 

Descurajarea o lăsă fără cuvinte. O lăsă fără rațiune. 

—Nu, Lady Alexandra, ei își acceptă pedeapsa. 

Căldura nedorită a respirației lui pe obrazul ei ar fi trebuit să o 
prevină. Dar, nefiind inițiată în relațiile cu bărbații, nu își imaginase 
nici o clipă că avea să-i simtă limba. 

Urma umedă pe care i-o lăsă pe obraz îi provocă o asemenea 
repulsie, că nu avu timp să reacționeze înainte ca mâinile ei să se 
încurce în straturile fustei și ale jupei pe care i le aruncă peste talie. 

Uluită, încercă disperată să își dea seama ce să facă. Oare ar trebui 
să i se împotrivească? Oare ar trebui să strige, sperând să o scoale 
din pat pe vreuna dintre profesoare? Oare aveau să o protejeze? Sau 
aveau să o exmatriculeze? Oare ar trebui să-i implore îndurarea? Sau 
ar trebui să se lase pradă lacrimilor care îi înțepau ochii și nasul și să 
spere că aveau să-i îmblânzească mânia? Oare trebuia să se supună 
biciuirii și să termine odată? 

-Suficient de subţire pentru a vedea comorile de dedesubt, șopti 
el, zăpăcind-o total. Cred că îi voi păstra. 

Gândurile ei panicate nu reușiră decât să deslușească faptul că 
se referea la ciorapii ei albi din lână merinos când prima lovitură îi 
plesni fesele delicate. 

Dacă ar fi folosit biciul, s-ar fi supus. Pentru o pedeapsă binemeri- 
tată. Pentru protejarea planurilor ei de viitor și ale prietenelor ei. 

Ar fi îndurat loviturile ca un bărbat. 

Dar vânătăile pe care degetele lui le imprimară pe fesele ei — su- 
netul pe care îl produsese lovindu-i pielea, durerea, degradarea 
absolută - îi provocară un răspuns violent de care nu se conside- 
rase capabilă. 

Mai putu s-o lovească de încă trei ori înainte ca agitația ei să devi- 
nă prea violentă pentru ca el să o poată supune cu o singură mână. 

Atunci, își folosi trupul pentru a o ţintui de birou. Trupul lui pes- 
te al ei Trunchi lângă trunchi, coapsă lângă coapsă. 

-Nu te mișca! gâfâi el, vocea lui diabolică fiind acum mai groasă. 
Altfel, nu voi fi responsabil de ceea ce mă vei determina să fac. 

- Veţi fi responsabil, spuse ea. Mă voi asigura să fiţi tras la răs- 
pundere în fața legii! 

Râsul lui groaznic umplu încăperea. 

-Pe cine crezi că vor crede, Lady Alexandra? Pe respectabilul di- 
rector a cărui familie a educat regi sau pe o hoaţă mică răsfăţată care 
face acuzaţii bizare pentru a-și salva reputația? 

Întrebarea lui o lăsă puțin pe gânduri. 

„Pe cine, într-adevăr?“ În Anglia, făcea parte din clasa nobiliară. 
Dar aici, atât de departe de casă... ce putere avea? 

- Lăsaţi-mă să mă ridic! Voise să pară un ordin, dar, în schimb, 
sunase ca o rugăminte. Lăsaţi-mă sau vă voi distruge! 

-Nu și dacă te distrug eu primul! îi spuse el la ureche, împin- 
gând-o cu trupul lui de birou, provocându-i durere. 

Forma pe care o simțise pe spate îi injectă în vene o nouă doză de 
teroare. O și mai mare forță. Și mai multă convingere. 

Deveni sălbatică, zvârcolindu-se și zbătându-se sub strânsoarea 
lui fermă. Zgomotele nebunești pe care încercase să le stăpânească 
izbucniră. Voise să-i ordone să se oprească. Apoi, încercase să-l im- 
plore. Spre neliniștea ei care părea să nu se mai termine, sunetele 
care-i ieșeau nu erau decât diferite versiuni ale cuvântului „nu“. 

ÎI spusese în fiecare limbă pe care o cunoștea. 

Țipa în timp ce el își lăsă mâna să alunece între ei pentru a se 
lupta cu pantalonii lui. 

-N-ai decât să mi te împotrivești cât vrei, șopti el la urechea ei, 
în timp ce descoperi în indispensabili ei o deschizătură potrivită. 
Nu va dura mult. 

Și nu dură. 

Alexandra privi cum respiraţiile ei sacadate se împrăștiau pe masa 
din lemn lăcuit într-un abur trecător. 

Dispăreau cu fiecare inspirație dureroasă. 

Poate ar fi trebuit să înceteze să mai respire. 

„Nu va dura mult.“ 

Nu trebuia. 

Timpul, se gândi ea, avea o foarte mică importanță. Nu era nevoie 
decât de un moment pentru a pierde totul. Virginitatea. Demnitatea. 
Capacitatea de a avea încredere. De a se simți din nou în siguranță. 

Sănătatea mintală. 

Propria persoană. 

Ochii ei cercetau spațiul dinaintea ei, observând nepotrivirile — 
textura lemnului, cărțile de pe etajeră, draperia de culoarea sângelui, 
sclipirea luminii lunii din fața ei. Îi veni în minte imaginea Frances- 
căi scoțând un obiect din buzunar. 

Un mâner de sidef. 

Primul obiect pe care-l luaseră de la el. 

Motivul pentru care acum el îi fura inocența. 

Briciul era rece și fin în palma ei, dar când se întinsese după el? 

„L-ar putea face să se oprească“, se gândi ea. „Trebuie să-l facă să 
se oprească.“ 

Se întoarse deodată, crestând cu lama ascuţită gâtul acestuia. 

Sunetele pe care le scotea acum nu mai semănau cu gemetele și 
suspinele de dinainte. Erau mai umede. Mai derutante. 

Se împiedică, îndepărtându-se de ea. Din ea. În umbră. Își apucă 
gâtul cu mâinile, ca și cum ar fi încercat să-l țină acolo. Gura lui for- 
ma cuvinte cărora traheea lui nu le mai putea da voce. 

Sângele dispărea în gulerul robei lui negre de director. 

Fusta ei căzu pe podea în timp ce se îndepărta, încă ținând briciul 
în pumnul care începuse să o doară. El se întinse spre ea, se îndreptă 
dlătinat în direcția ei, apoi căzu cu fața pe podea. 

În liniște, Alexandra închise ușa în urma ei. Pluti ca un spectru 
prin holurile umbroase care erau întrerupte numai de crucea lungă, 
distorsionată, formată acolo unde luna strălucea prin vitralii. Urcă 
scările spre turnul unde ea și Haimanalele Roșii împărțeau o încăpe- 
re magnifică. 

Sunetele pe care el le scosese încă răsunau înăuntrul ei, eclip- 
sând orice alt sunet, inclusiv sunetul vocii ei în timp ce mărturisea 
în șoaptă. 

-L-am omorât. 


Haimanalele Roșii stăteau gâfâind de epuizare sub cerul nopții 
argintiu în timp ce-l priveau pe Jean-Yves, grădinarul de la Char- 
donne, plantând o multitudine impresionantă de maci. Era târziu 
în noapte, mai era până în zori, dar, chiar și la această oră, florile 

erau toate în tonurile apusului. Nu le așeza în rânduri precise, ci în 
grămezi artistice de boboci, aranjate cu echilibrul perfect al haosului 
natural și al sincronizării controlate. 

-De Marchand a fost mereu un rahat, spuse el cu convingere, 
într-o franceză guturală. Acum, măcar, este un rahat folositor. În- 
grășământ pentru grădină. Își scoase pălăria și-și șterse creștetul 
capului care începuse să chelească în timp ce o privea pe Alexandra 
cu o expresie de regret atât de clară, că ea aproape se pierdu cu firea. 
Cearcănele lui erau mai mari ca niciodată. Alexandra privi smocurile 
de păr rebele de deasupra urechilor fluturând în briza blândă a la- 
cului. Comportamentul lui escaladase de prea mult timp, fără vreo 
consecință. De mult am zis că de Marchand își va pierde controlul 
și... și nimeni nu m-a ascultat. 

Alexandra închise ochii. Încă nu vărsase nici o lacrimă. 

Nu ca Francesca, cea care, în rochia ei albastră lungă și cu cosițele 
ei aranjate, portocalii, îndesase briciul în buzunarul lui Marchand. 
Nici ca voinica Cecelia, care, cu hotărâre pe chipul ei în formă de 
inimă, rostogolise trupul în covorul pătat de sânge și-l ajutase 
pe Jean-Yves să-l transporte în grădină. 

Nu vărsase vreo lacrimă nici când toate trei începuseră să-i acope- 
re pielea gri cu pământul negru. 

Haimanalele îi permiseseră Alexandrei numai să ţină felinarul, 
ceea ce făcuse destul de bine, se gândi ea. Stătea ca o statuie, oferind 
lumina chiar și atunci când umărul ei începu să tremure de oboseală. 
Chiar și atunci când începu să o doară. Să o ardă. 

Chiar şi atunci când ceva vâscos şi de neimaginat începu să i se 
prelingă pe picior. 

Nu se mișcă. 

O parte din ea se temu că devenise atât de rece. De goală. Atât de 
dură, încât se transformase în piatră. Se temea că nu aveau să mai 
poată să-i ia felinarul dintre degete și că, atunci când aveau să vină 
autoritățile, așa cum avea negreșit să se întâmple, ea nu avea să facă 
decât să le arate unde ascunseseră trupul. 

l-ar condamna pe toţi. 

-Voi termina eu aici și apoi mă voi asigura că biroul este curat. 
Jean-Yves se apropie de Alexandra, deși i se adresă Ceceliei. Luaţi-o 
și aveţi grijă de ea, așa cum am discutat. Comprenez-vous? 

Cecelia încuviință, așezându-și mâna pe umărul bărbatului. 

-Vom vorbi despre asta mâine. O sărută pe tâmplă cu afecțiune, 
apoi se întoarse la treabă, ignorându-le pe fete. 

Alexandra nu dădu drumul felinarului până când Francesca nu-i 
desprinse degetele de pe el și-l luă de la ea. 

Nu simți nimic. 

Nu simți nimic în afară de senzația de sub picioare în timp ce o 
duceau înapoi. În primul rând, roua rece a ierbii. Apoi, pardoseala 
alunecoasă a bucătăriei din spate. Covoarele groase de pe holurile 
şcolii erau ca nişte perne bine-venite pentru tălpile ei agresate. 

Sufletul ei hărțuit. 

Stătea acum în turn, holbându-se la cărbunii din foc în timp 
ce prietenele ei veniră în liniște lângă ea, fără să își dea seama că 
era goală până când senzaţia de apă călduţă pe picior o readuse 
în prezent. 

Francesca mai puse un buștean sau doi în timp ce Cecelia o băgă 
pe Alexandra în cadă și o spălă cu blândeţe. 

Alexandra își privea lenjeria devastată. 

De Marchand nici măcar nu i-o dăduse jos. Deschizăturile făcute 
pentru nevoile feminine le erau de folos și bărbaţilor. Niciodată nu 
se gândise la asta. Oare se gândise cineva vreodată? Brusc, simţi ne- 
voia să avertizeze toate femeile. 

- Sunteţi sigure că putem avea încredere în Jean-Yves? Francesca 
rupse în cele din urmă tăcerea din locul în care stătea în fața dulapu- 
lui, complet dezbrăcată, căutând cămăși de noapte și halate groase, 
călduroase. Nu-mi place faptul că știe. 

Alexandra analiză clinic trupul subțire al prietenei ei. De Mar- 
chand se înșelase. Francesca era impertinentă, dar nu era sfrijită. 
Avea o constituție zveltă, lungă, ca a cailor pursânge pe care îi că- 
lărea cu atâta plăcere. Avea mușchi subțiri, folosiți pentru viteză 
și agilitate. 

Avea o inteligență la fel de ascuţită ca limba, iar instinctele îi erau 
ireproșabile. 

Cât de mult o invidia Alexandra pentru asta! Poate ar fi fost capa- 
bilă să scape înainte... 

-Jean-Yves este singurul bărbat în care am avut vreodată în- 
credere, insistă Cecelia, folosindu-și dosul încheieturii pentru a-și 
împinge ochelarii înapoi pe nas. Ne va păstra secretul, nu am nici o 
îndoială în această privință. 

Francesca se opri, ținând în mâini perechi noi de indispensabili 
albi. Ochii ei verzi ca de pisică sclipeau cu un gând sarcastic, dar şi cu 
o curiozitate sinceră. 

-Tatăl tău este încă în viață, nu? Nu este vicar? 

-Da. 

Trăsăturile pline, placide ale Ceceliei se întunecară. 

-Şi Jean-Yves este singurul bărbat în care ai încredere? 

— Asta am spus. 

Ochii ei de safir o scânteiară pe Francesca în timp ce aceasta din 
urmă își trase peste cap o cămașă de noapte șifonată. 

-Ştiu că este foarte important pentru tine, Cecil, dar trebuie să 
ne gândim... 

-Eu şi Jean-Yves avem o înţelegere de mult timp, o întrerupse 
Cecil, luând un urcior și dându-i pe spate capul Alexandrei, pentru 
a-i spăla părul. Când voi pleca, îl voi lua cu mine, să facă parte din 
personalul meu. 

— Dar... 

-Vom vorbi despre asta mâine. 

Cecelia repetă cuvintele lui Jean-Yves cu o vehemenţă pe care 
Alexandra nu o remarcase niciodată la ea. Pentru prima dată în 
vieţile lor scurte, tonul ei nu lăsa loc de proteste. Nici măcar din par- 
tea Francescăi. 

„Este vina mea.“ 

Lacrimile dureroase și arzătoare urcară în cele din urmă, înfie- 
rând-o pe Alexandra cu aceeași căldură usturătoare ca fierul încins. 
Prietenele ei se ciondăneau - și totul din cauza ei. Îl pusese pe dragul 
de Jean-Yves în pericol — alături de Cecelia și de Francesca. 

„Vina mea. Vina mea. Vina mea.“ 

Aceste cuvinte îi răsunau repetitiv în minte ca împușcăturile, în- 
tr-un ritm teribil, teribil de accelerat. Precum sunetul plesniturii. Nu 
putea spune cât timp Cecelia și Francesca îi făcuseră baie sau cum 
se debarasaseră de apă. Nu și le amintea îmbrăcând-o. Cum îi împle- 
tiseră părul. Nici nu putea spune cum ajunsese în pat. 

În cele din urmă însă, vocea autoritară a Francescăi penetră ceața 
gri în care plutise toată noaptea. 

— Alexandra! 

-Este vina mea! Gândurile ei interioare se manifestară într-un 
strigăt sălbatic pe care nici ea nu-l recunoscu. Este numai vina mea! 

-Dumnezeule mare, nu! Francesca se așeză lângă ea, sub balda- 
chinul lat, și-și sprijini capul pe umărul Alexandrei. Nimic din ce s-a 
întâmplat în seara asta nu este responsabilitatea ta. 

-Acum, sunteți complicele mele, agoniză ea, privindu-și degete- 
le. Nu ar fi trebuit să vă amestec în asta. V-aș putea distruge viețile. 
Nu ar trebui să fie un secret pe care să fiți obligate să-l purtați. 

Cecelia se întinse pe partea cealaltă, ridicând plapuma, împărtă- 
șindu-și căldura și catifelarea voluptoasă. Toți avem secrete, Alexan- 
der. Unele care ne-ar putea distruge. 

Alexandra clătină din cap, privind la baldachinul alb, urând 
culoarea purității aproape la fel de mult precum se ura pe sine. 

-Nu ca acesta. Eu... eu am omorât un om. 

-Pe violatorul tău. Francesca aranjă pătura sub bărbia Alexan- 
drei. Noi toate probabil am fi făcut la fel dacă... Nu-și termină propo- 
ziţia, dând dovadă de o sensibilitate rară ce nu o caracteriza. 

-Toți avem secrete? Alexandra își întoarse capul spre Cecelia, 
căci cuvintele acesteia de mai devreme abia acum străpunseseră prin 
amorțeala ei. Te știu deja de patru ani... Nu ai menţionat niciodată 
vreun secret care te-ar putea distruge. 

Cecelia se trezi, părând brusc mult mai tânără decât cei optspre- 
zece ani ai ei. 

-Nu vreau să vă împărtășesc asta încă. Ezită. Nu vreau să te simți 
singură... 

Francesca schimbă priviri cu Alexandra, fața ei ca de elf prezen- 
tând o paloare pe care Alexandra nu crezuse că o poate vedea decât 
la un cadavru. 

— Ar trebui să spună fiecare. Astfel, vom avea ceva de purtat care 
va crea o legătură de încredere de nedesfăcut. 

Gestul o impresionă mult pe Alexandra. 

- Spune-mi, șopti ea. 

Orice pentru a o distrage de la oroarea pe care avea să o simtă în 
fiecare zi, pentru tot restul vieții. 

Cecelia inspiră adânc un moment lung, până când, în cele din 
urmă, adună curajul de a vorbi cu o voce devenită și mai aspră 
din cauza emoţiei. 

-Sunt o bastardă. Mama a avut un amant. A murit născându-mă, 
vedeți voi, și tatăl meu... bărbatul care m-a crescut... mi-a spus că nu 
există nici o posibilitate, din punct de vedere fizic, ca el să fie tatăl 

meu. Și-a petrecut toată viața insistând că mama a murit din cauza 
infidelității ei. 

Francesca încuviință, respirând greoi, conștientă de greutatea 
unei astfel de suferințe. 

— O, draga mea, este crud cu tine? 

-De nedescris, șopti Cecelia, clipind ca pentru a îndepărta o 
amintire nedorită. 

-Îți cunoști tatăl adevărat? întrebă Alexandra, ghemuindu-se 
mai aproape de Cecelia. El este acest misterios binefăcător care îți 
finanţează educația? 

Cecelia clătină din cap și ridică din umeri, rușinea colorându-i 
obrajii deja roșii. 

- Mi-aș dori să știu, Uneori, sunt sigură că așa este. Mi-am petre- 
cut atât de mulți ani singură la Chardonne. Înainte să mă împriete- 
nesc cu voi, Jean-Yves a fost singurul meu tovarăș. Și asta pentru că, 
fetiță fiind, mă ascundeam atât de des în grădinile lui și îl băteam la 
cap, până când, în cele din urmă, a început să mă placă. 

— Acum, mă simt ca o nemernică, se lamentă Francesca. Dacă tu ai 
încredere în el, şi noi vom avea. 

-Cu cât știu mai mulți oameni un secret, cu atât mai mare este 
pericolul. Este bine că suntem prudente. Cecelia își îndepărtă câte- 
va lacrimi rătăcite de pe pielea de culoarea piersicii. Dar tu, Frank? 
Tu ai vreun secret? 

Francesca schimbă iar priviri cu Alexandra. 

-Sunt o impostoare. Numele meu nu este Francesca Cavendish. 
Este Pippa. Pippa Hargrave. 

Rămaseră toate cu gura căscată, aproape descumpănite din ca- 
uza șocului. 

Ochii de smarald ai Francescăi străluceau în lumina focului, dar 
din ea emana un adevăr întunecat care o distrase pe Alexandra de la 
durerea ei, chiar dacă numai pentru o clipă. 

-Părinții mei sunt Charles și Hattie Hargrave din Yorkshire, 
acolo unde au lucrat ca bucătar și ajutor de majordom în casa lui 
William și a Theresei Cavendish, conte și contesă de Mont Claire. Am 
crescut în paradis alături de copiii lor, Fernand și Francesca. 

Cecelia se încruntă. 

-Am crezut că toți membrii familiei Cavendish au murit în in- 
cendiu, dar... 

-Nimeni nu a murit în incendiu. 

Alexandra tresări, întrebându-se dacă nu cumva stresul îi afecta- 
se mintea. 

— Ce? Ce vrei să spui? 

Privirea strălucitoare a Francescăi se întunecă în timp ce contem- 
pla un trecut atât de tulburător, care părea să o facă din ce în ce mai 
mică, de parcă ar fi putut-o transforma în pulbere. 

-Ați mai auzit vreodată ca un incendiu să izbucnească într-o casă 
cu aproape o sută de oameni, în mijlocul zilei, fără ca măcar un suflet 
să scape cu viață? 

- Pare, într-adevăr, imposibil, doar dacă... În timp ce Cecelia 
lăsă firul să se piardă cu un tremur, ea și Alexandra schimbară 
priviri gânditoare. 

Vorbele Francescăi ce urmară le confirmată temerile. 

-Numai dacă toţi cei dinăuntru nu ar fi fost deja morți. Prinse un 
fir rebel al rochiei în timp ce privea în gol, într-o parte. Nu morți, se 
corectă ea. Măcelăriţi. Bărbaţi călare au sosit la ora ceaiului. La vâr- 
sta de opt ani, mi s-a părut că erau cât o armată, dar sunt convinsă 
că nu puteau fi mai mult de doisprezece sau cam așa. l-au măcelărit 
pe toți. Pe conte și pe contesă, pe menajeră, majordom, servitori, 
cameriste, copii... pe părinţii mei. Se opri o clipă pentru a-și trage 
sufletul și a-și veni în fire. Am fugit cu Francesca, dar au prins-o. 
Mi-au smuls-o din prinsoare. l-am văzut în timp ce ei... ei... Nici mä- 
car nu a avut timp să strige. 

Își duse mâna la gât, și fu ușor de ghicit cum murise Francesca. 

Alexandra ura faptul că găsea consolare în acea poveste. Nu vor- 
bea de bine despre ea faptul că-și găsea liniștea în secretele lor. În 
suferința lor. 

Asta însemna că nu era singură. Că nu era singura fată din aceas- 
tă încăpere care avea să trăiască purtând o rușine secretă. 

- Oh, Frank! Cecelia acoperi mâinile lor cu mâna ei caldă, catifela- 
tă. Cum ai reușit să supraviețuiești? 

O clipă, trăsăturile Francescăi se mai îmblânziră. 

M-a găsit Declan Chandler, și ne-am ascuns într-o crevasă din 
șemineu. Am crezut că eram în siguranță, până când a izbucnit focul. 
Am așteptat cât de mult am putut, până când am crezut că bărba- 
ţii plecaseră, până când fumul devenise prea gros, astfel că am fost 
nevoiţi să fugim. Declan m-a scos din casă, și am alergat în pădure, 
să ne protejăm, dar am fost zăriți de un bărbat care rămăsese în 
urmă pentru a se asigura că urmele le fuseseră șterse de incendiu. 

Că numai scrumul rămăsese din cei morți. Din casa maiestoasă și 
fericită care dăinuia de când trandafirul alb de York plana deasupra 
tronului Angliei. Francesca acceptă batista pe care i-o dădu Cecelia, 
își şterse ochii și își suflă nasul într-un mod deloc delicat. Acel bărbat 
ne-a urmărit prin pădure, şi Declan, curajos ca întotdeauna, a creat 
o diversiune. 

A... supraviețuit? 

Francesca clătină din cap vreme îndelungată, bărbia tremurân- 
du-i din cauza suspinelor pline de suferință pe care părea hotărâtă 
să le țină în frâu. 

L-am căutat peste tot, dar nu am găsit nici măcar vreo dovadă 
că Declan Chandler s-a născut vreodată. La urma urmelor, era un or- 
fan, și, dacă mama lui nu i-a înregistrat niciodată nașterea, atunci... 

avea să lipsească nimănui, Dacă trupul lui mic a fost lăsat undeva 
în pădure sau poate într-un lac ori în vreo mlaștină? Am acest coș- 
mar cum că sunt singura în viață care-și amintește de existenţa lui. 
Prin gâtul zvelt izbucniră suspinele, sunete groase, suficient de dure 
încât să reflecte durerea din inima Alexandrei. 

- L-ai iubit, constată Alexandra. 

-Pippa l-a iubit, izbucni ea. Iar el o iubea pe Francesca, Și Ferdi- 
zand o iubea pe Pippa. Când nu era o adunătură de inimi frânte, era 
mai minunată copilărie pe care și-ar putea-o imagina cineva. 
Rămaseră în tăcere, înlăcrimate, un moment, încercând să înțe- 
scopul tragediei, până când Alexandra întrebă în cele din urmă 
itabilul: 

-Când ai devenit Francesca? Sau presupun că ar trebui să întreb 
= ai devenit ea... 

-Titlul Mont Claire nu era dedicat celui dintâi născut. Asta în- 
că oricare dintre copiii familiei Cavendish ar fi supraviețu- 
sau băiat, ar fi moștenit întreaga avere. Astfel, țiganii cărora 
permis să locuiască pe moşie m-au primit, mi-au vopsit părul 
u Henna și, în momentul în care toate documentele au fost în 
administratorii și funcționarii au fost mituiți și „naşii“ mei 
stabiliți prin documente, am devenit Francesca Cavendish. 
am fost prezentată curții, s-a decis să fiu trimisă la un inter- 
a ţării. 

ce s-au deranjat țiganii atât de mult? întrebă Cecelia. Pentru 
iliei Mont Claire? 


> Kerrigan Byrne — 

-Nu, insistă Francesca. Nu, pentru țigani, banii nu înseamnă ni- 
mic. Au făcut-o din același motiv pentru care eu am rămas în farsa 
asta până în ziua de azi... 

Își întoarse din nou capul spre Alexandra, iar în ochii ei se rea- 
prinse din nou focul. 

Alexandra încuviință, cu gâtul strâns de emoție. 

- Răzbunare. 

- Exact. Francesca o sărută pe Alexandra pe obraz, în privire 
având un amestec de ferocitate și bunătate dureroasă. Alexander. 
Mereu voi păstra secretul acestei crime din trecutul nostru dacă și tu 
vei păstra secretul crimei din viitorul meu. Căci atunci când voi afla 
cine este vinovat pentru moartea familiei mele... 

Nu își duse gândul la bun sfârșit. Nu era nevoie. 

Alexandra o sărută și ea, simțind gustul sărat al lacrimilor lor. 
Francesca privi spre Cecelia, care-și ștergea umezeala de pe obraji. 

-Îmi pare rău pentru voi. 

Sughiță în timp ce suspina discret. Alexandra își trecu mâinile 
peste umerii lor. 

-Voi sunteți familia mea, jură ea. Nu voi avea soț sau copii. Nici 
un bărbat nu mă va avea... și nici eu nu voi vrea unul. Niciodată. Nu 
vreau să mai fiu vreodată atinsă. 

-Nici eu, izbucni Francesca. Bărbaţii sunt diabolici, autoritari, 
niște cretini violenţi. Ne este mai bine fără ei. 

-Sunt de acord, șopti Cecelia. Nu am văzut niciodată căsătoria ca 
pe o instituţie fericită. Vieţile noastre ne vor duce în atât de multe 
locuri, dar mereu ne vom putea întoarce una la cealaltă. Vom putea 
petrece timp împreună. Ne vom putea baza una pe alta. Acum, sun- 
tem legate prin sânge, la fel de strâns ca oricare familie. 

Alexandra se lăsă pe spate, ducându-și mâna în dreptul inimii. 
Așeză palma Francescăi peste a ei, apoi pe a Ceceliei. 

-Suntem legate pe vecie, repetă ea. De secrete, de sânge, de 
suferință. 

-Şi de încredere, pasiune și răzbunare, adăugă sumbru Francesca. 

-Şi de prietenie, dragoste și... Cecelia inspiră adânc, apăsând 
mâinile de sub palma ei, ca și cum ar fi putut atinge inima de sub ele. 
Și de speranţă. Căci, fără ea, ce motiv avem pentru a îndura totul? 

Greutatea nopții o strivi pe Alexandra cu toată puterea unui 
val distrugător, amenințând-o să o înece în disperare. Atunci când 
prietenele ei vrură să se îndepărteze, ea le reținu. Fără vreun alt 

nt, se ghemuiră lângă ea, creând cu trupurile lor și cu întuneri- 
un cuib. 
În acel moment, erau singurele din întreaga lume. 
Dar nu erau. Dimineaţa avea să vină și toți aveau să afle. Sau poa- 
u. Aveau să constate că directorul dispăruse. Arsura usturătoare 
atre picioarele ei avea să devină și mai mistuitoare, Deja se simțea 
din nou murdară. Își dorea încă o baie. 

Trebuia să înveţe să ascundă cine era. Cine devenise din cauza lui. 

O criminală. 

Dumnezeule! Dacă nu avea să poată ascunde un secret atât de 
sumbru? 

Angoasa o copleși până când Cecelia se ghemui mai aproape, bu- 
zele ei atingând urechea Alexandrei în întuneric. 

-Vei fi mereu bântuită de această noapte, îi şopti ea, întinată de 
o agonie pe care nimeni de vârsta ei nu ar trebui să o cunoască. Vei 
simţi mereu lipsa a ceea ce ţi s-a furat. Dar trupul se va vindeca, Ale- 
xander, şi vei deveni mai puternică. 

Francesca își lipi fruntea de tâmpla ei, sărutându-i o lacrimă. 

-Inima ta va învăța să bată iar. Până când se va întâmpla asta, te 
voi proteja. Îţi promit! 

Se vor proteja reciproc, jură Alexandra cu fervoare. 

Cu orice preț! 

Capitolul 1 
O see E) 


Maynemouth, Devonshire, 1890 
Zece ani mai târziu 


Alexander, 


Acceptă invitația la castelul Redmayne. 
Sunt în pericol. Am nevoie de tine. 


Frank 


Alexandra Lane își petrecu toată călătoria cu trenul de la Londra 
la Devonshire analizând meticulos cele câteva cuvinte, din două 
motive diferite. 

În primul rând, nu putu să nu se impacienteze din cauza Frances- 
căi, care avea tendința de a da mai multe detalii. Biletul scurt, vag 
pe care îl ținea Alexandra acum era el însuși un avertisment mai clar 
decât mesajul pe care îl conținea. 

În al doilea rând, nu-și mai putea permite locuri la clasa întâi, 
așa că, în ultimele câteva ore, fusese nevoită să împartă comparti- 
mentul cu un bărbat cu trăsături dure, scund și gras, cu umeri făcuți 
pentru muncă. 

Singură. 

La început, acesta încercase o conversație politicoasă, pe care ea 
o refuzase cu aceeași politeţe, prefăcându-se interesată de corespon- 
dență, Acum însă, amândoi erau conștienți că nu avea nevoie de pa- 
tru staţii pentru a citi două bilete. 

Ştia că era teribil de nepoliticoasă. Tot timpul strânsese în pumn 
poșeta, cu excepţia momentelor în care palma ei bâjbâise pe fundul 
acesteia pentru a atinge pistolul mic pe care îl purta cu ea mereu. 
Zgomotul produs de ceilalți pasageri în compartimentele alăturate 
nu o făcea să se simtă mai în siguranță 

Ştia însă că aceştia aveau să-i audă țipetele, iar asta o mai liniș- 
tea oarecum. 


————— Kerrigan Byrne ——— 


Pentru o femeie care-și petrecuse mare parte din ultimii zece 
ani în compania bărbaților, ar fi zis că aceste momente dureroase 
o părăsiseră. 

Dar, vai, devenise expertă în manipularea situațiilor, așa că, deși 
fu nevoită să îndure compania bărbaților fără însoțitoare de gen fe- 
minin, nu era vorba numai despre bărbați. În cercurile pe care tin- 
dea să le frecventeze, oamenii se comportau cuviincios atunci când 
aveau companie. 

Până acum, funcționase. 

Alexandra se pregăti în momentul când trenul încetini, îngânând 
ușurată o rugăciune atunci când, în cele din urmă, ajunseră. Fusese 
îngrozită că, dacă avea să îl privească măcar o dată pe însoțitorul ei 
nedorit, avea să fie obligată să converseze cu el. 

Ploaia se prelingea pe geamul trăsurii, iar umbrele lacrimilor pic- 
tau șerpișori macabri pe documentele confuze din mâinile ei. Unul, o 
invitaţie la nuntă. Al doilea, biletul alarmant al Francescăi. 

În urmă cu o lună, ar fi pus la bătaie toată averea ei că Francesca 
Cavendish avea să fie prima dintre Haimanalele Roșii care să capitu- 
leze în fața căsătoriei. 

În urmă cu o lună, presupusese că avea o avere pe care să o pună 
la bătaie. 

Micuţul lor grup păruse a fi destinat să păstreze promisiunea pe 
care și-o făcuseră ca tinere deziluzionate — aceea că nu se vor căsă- 
tori niciodată. 

Asta până când invitația la o farsă de logodnă - organizată de 
ducele de Redmayne - ajunsese în aceeași zi cu biletul criptic şi în- 
grijorător al prietenei ei. 

Învitația fusese la fel de ambiguă, menționând că viitoarea ducesă 
de Redmayne urma a fi anunțată la bal. În plicul primit de Alexandra 
se afla și o cerere de a participa în calitate de domnișoară de onoare. 

Rugămintea care urmase din partea Francescăi — Frank — ajun- 
sese într-un plic micu cu pecetea Haimanalelor Roșii, pe care o co- 
mandaseră în urmă cu câţiva ani. 

Alexandra nici nu știuse că Francesca se întorsese din călătoriile 
ei pe continent. Ultima oară când auzise despre ea, contesa se afla în 
Maroc, într-un soi de recunoaștere. Nicăieri în scrisorile ei nu vorbea 
despre vreun peţitor. Cel puţin, nu despre unul cu intenţii serioase. 
Cu atât mai puțin un duce. 

Francesca avea o înclinaţie pentru trăsnăi și tendința de a inter- 
preta pericolul ca pe o simplă aventură. 

Așadar, ce anume ar fi putut-o speria pe prietena ei neînfricată? 
„Căsătoria, desigur.“ Alexandra se gândi la asta cu un zâmbet 
ctat. O aventură riscantă, fără îndoială. 

Și periculoasă. 

Alexandra își aranjă hainele de călătorie, a căror stofă de lână de- 
venea de la an la an mai uzată și mai ponosită. 

Ar fi trebuit să aibă grijă de ea. Nu ar fi trebuit să ia de bun faptul 
că tatăl ei avea să îi poată cumpăra mereu haine noi. 

Trenul se opri pe peronul Maynemouth cu o serie de zdruncină- 
turi, făcând valiza bărbatului să cadă de pe scaunul de lângă el. Ateri- 
zase la picioarele ei înainte să alunece jumătate sub fusta ei. 

— Vă cer scuze, doamnă, spuse el într-o engleză continentală cu 

accent puternic, în timp ce se aplecă spre poala ei, pentru a ridica 
a de sub ea. Eu doar voi... 
Alexandra se ridică, îndreptându-se spre ușa compartimentului. 
du buzna în holul îngust, sprijinindu-se de lemnul negru al lam- 
ului în timp ce trecea pe lângă călătorii mai prudenți care aștep- 
zau ca trenul să se oprească de tot înainte să coboare. 

Oare s-ar fi putut comporta mai absurd de atât? 

Da. Și o făcuse, de foarte multe ori. 

Se prinse de o bară de lângă ușă până când trenul se opri şi, de 
tă ce hamalul deschise ușa, sări imediat în furtuna din Devon. 

În timp ce căuta adăpost sub o streașină cât aștepta bagajele, își 
reaminti că avea să uite această interacțiune. Mereu uita. Stânjenea- 
la nu era nimic comparativ cu siguranța. 

O jumătate de oră mai târziu, Alexandra își mușca nervoasă buza 
în timp ce stătea pe peron, pierdută într-un nor de abur și în pâcla 
mării, gata să se îndrepte spre respingătorul castel Redmayne. 

Dacă Cecelia ar fi ajuns... 

Vizitiul ar fi trebuit să o întâlnească un sfert de oră mai târziu, 
dar Alexandra știa că draga și dezorientata ei prietenă avea să întâr- 
zie. Deși femeia se descurca foarte bine cu numerele, un concept atât 
de simplu precum timpul o descumpănea. Astfel, Cecelia funcționa 
mereu cu o jumătate de oră în urma restului lumii. 

-Aveţi o însoţitoare, domnișoară? Hamalul șarmant și noduros, 
cu o mustață subțire, o privea impertinent. Smythe, asta scria pe 
ecusonul lui lucios. Ar trebui să îmi văd de treabă, știți, dar nu îmi 

place să vă las singură. Alergăm ca șobolanii cu toți ștabii care vin la 
nunta cea mare. Și... nu vreau să jignesc, domnişoară, dar mama mea 
este bolnavă, și aș prefera să nu pierd câștigul stând degeaba. 

Stând lângă o fată bătrână sărăcită, dar nu spuse asta. 

Nu trebuia. 

- Desigur! Alexandra nu se mai obosi să-i explice că era una dintre 
domnișoarele de onoare la nunta cea mare despre care vorbise. Nici 


nu îl informă că era una dintre „ștabii“ la care se referise el. Ar fi fost 
dreptul ei, ca fiică de conte, să-i ceară să i se adreseze cu „lady“ în 
loc de „domnişoară“. 

În schimb, scoase o jumătate prețioasă de penny din poșeta 
pe care o cumpărase din Cairo şi o puse în palma înmănușată 
a tânărului. 

-Va veni cineva după mine în scurt timp. Mulţumesc! 

Se simți ușurată când hamalul plecă în căutarea unor nobili. 
Într-adevăr, avea să găsească mulți coborând din tren. 

Era sigură de asta, căci ea îi evitase cât de mult putuse. 

În caz că o văzuseră la clasa a doua. 

În caz că aflaseră despre recentele circumstanțe strâmtorate ale 
familiei ei și simțeau nevoia să comenteze la adresa fiicei necăsători- 
te care acum era prea bătrână și prea deşteaptă pentru a pune mâna 
pe un soț. 

Dacă ar ști adevărul. Ce-ar mai spune atunci? 

Fusese foarte greu să poarte cu ea timp de o decadă o rușine zdro- 
bitoare. Subestimase efectul pe care un al doilea scandal l-ar avea 
asupra ei. 

Presupunea însă că totul avea să se termine în curând. Veştile 
despre ruinarea financiară a familiei ei nu aveau să rămână mult 
timp un secret. Și, după ce aveau să se termine și ultimii bănuți, scă- 
parea ei din trecut avea să iasă la iveală drept consecință. 

Dacă nu mai putea plăti facturile, cu atât mai puțin putea plăti 
un șantajist. 

Era mai bine ca Francesca să se mărite acum și să devină ducesă 
înainte ca scandalul să izbucnească. 

Iar Cecelia, draga și blânda Cecelia, nu avea responsabilitatea 
unui titlu, dar nici protecţia asigurată de acesta. Pentru ea, reputația 
nu era foarte importantă, în mare parte pentru că era o femeie mai 
degrabă necunoscută, cu excepţia cercului ei academic apropiat. 

Reputația nu avea însă nimic de-a face cu spânzurătoarea... și ele 
toate ar putea fi în acest pericol. 

Apăsându-și mâna pe stomacul în care simţi un ghem de groază, 
Alexandra se ascunse după grămada insuficientă de bagaje. O gră- 
madă, deoarece, prin comparaţie, stivele de valize, de cutii cu pălă- 
rii, pachetele cu rochii care erau date jos din tren formau adevărați 
munţi care se ridicau din ceață. 

Contele și contesa Bevelstoke trecură în grabă, ghemuiți în blă- 
nurile și pelerinele lor, în timp ce o armată de servitori și de hamali — 
inclusiv Smythe — le căra lucrurile în direcția în care se afla trăsura 
lor opulentă. 

Lord și Lady Bevelstoke se aflaseră cândva în cercul apropiat al 
părinților ei. 

Până de curând. 

Din fericire, trenul emană un alt nor de abur, ascunzând-o pri- 
virii lor. 

— Alexandra? Lady Alexandra Lane? Oare este posibil? 

Alexandra tresări auzindu-și numele, dar zâmbi sincer văzând 
cine se afla în spatele ei. 

- Julia? Julia Throckmorton? 

Se îmbrățișară cu entuziasmul unor prietene care nu se mai vă- 
zuseră de mult și se îndepărtară pentru a analiza cum trecuseră anii 
peste ele. Cu Julia fuseseră mai blânzi decât cu ea, având în vedere 
că vechea ei colegă era împodobită cu mai multe perle și safire decât 
se aflau într-o trusă de călătorie. 

— Cât de mult a trecut? întrebă Alexandra. 

Julia își îndesă un cârlionţ auriu rebel sub boneta la modă, țugu- 
indu-și buzele. 

-Şase ani, cel puţin, își aminti ea. Am băut ultima cafea în Boston 
în vara în care soțul meu ne-a dus într-un tur prin New England. 
Înainte de asta a fost la Chardonne. Îţi vine să crezi că au trecut 
zece ani? 

-Nu, răspunse ea sincer. Mi se pare că a fost ieri, dar, în același 
timp, acum o viaţă. Unde este Lord Throckmorton? Presupun că ați 
venit amândoi la nuntă, nu? 

Ochii scânteietori ai Juliei se mai stinseră, la fel ca zâmbetul ei. 

- Desigur, nu ai auzit. Acum doi ani, când soțul meu a decedat, 
erai în Grecia. 

Alexandra îi strânse mâna. 

-O, Julia! Îmi pare atât de rău! Nu am auzit, și, când sunt pe te- 
ren, niciodată nu citesc ziarele. Sunt un caz pierdut în ale corespon- 
denței. Iartă-mă că nu ţi-am scris. 

-Nu te gândi la asta. Zâmbetul Juliei fu mai reținut acum. Știu că 
ai și așa multe pe cap, biata de tine! 

O bătu pe Alexandra pe mână aproape condescendent, ca și cum 
i-ar fi amintit de situaţia ei dificilă fără să fie atât de stângace încât 
să o exprime. 

O, da, de aceea Julia, în mod normal considerată prietenă, nu 
fusese niciodată inclusă în Haimanalele Roșii. Nu era vorba despre 
lipsa nuanţei roșiatice a părului, ci despre tendința ei de a fi cam 
înfumurată. Nu avea nici un motiv să se simtă superioară, căci se 
măritase cu Lord Walther Throckmorton, viconte de Leighton - un 
bărbat cu douăzeci de ani mai mare și aproape de două ori mai gras 
din cauza consumului excesiv de alcool. 

- Îţi vine să crezi, văduvă la vârsta mea? Deși Lord Throckmorton 
mi-a lăsat o avere indecentă, șopti Julia, nuanțând vulgaritatea doar 
menționând-o. Acum, mă bucur să călătoresc prin toată lumea creș- 
tină în trăsură alături de Lord și Lady Bevelstoke. 

-Ce drăguţ! 

Alexandra speră să fi părut sinceră. 

Dacă Julia observase, nu făcu nici o remarcă. 

-Ce misterios este acest duce de Redmayne. Am auzit că este 
groaznic. Ai idee cu cine s-a logodit? 

-Nu aș putea spune. Alexandra oftă, deja sătulă de bârfe. Deși 
trebuia să recunoască faptul că avea să savureze uluirea Juliei când 
aceasta avea să descopere că Francesca era mireasa. 

Nu se înțeleseseră niciodată bine. 

-Lady Throckmorton, strigă Lady Bevelstoke din trăsură, prin 
furtuna care se întețea. Chiar ar trebui să plecăm. Sosirea noastră 
este așteptată de persoane foarte importante. 

Alexandra nu rată emfaza discretă cu care aceasta rostise ulti- 
mul cuvânt. 

-Hai să ne întâlnim! Julia o sărută pe ambii obraji și se înfofoli 
în blană în timp ce un valet îi ținu umbrela în drum spre trăsură. 
Au revoir! 

Lovirea biciului trimise trăsura familiei Bevelstoke spre una din- 
tre cele mai vechi și, poate, cele mai impozante fortărețe care existau 
pe pământul britanic. 

Castelul Redmayne. 

Alexandra analiză furtuna întrebându-se dacă marea sau castelul 
erau vizibile de aici în timpul unei zile senine. Vremea era ciudată și 
nefavorabilă. Întunericul serii se lăsa mai devreme decât de obicei. 
Norii aspri erau atât de grei, încât pe alocuri păreau negri. Furtuna 
era însufleţită de fulgere, şi, totuși, ceața eterică plana la sol, refu- 
zând să se lase risipită de ploaie. Era întreruptă numai de picioarele 
grăbite ale călătorilor, care se învârteau și se agitau, dând o oarecare 
eleganță forfotei. 

Sătucul Maynemouth se afla în apropiere. La mică distanță de 
șine se aflau străzi cochete, flancate de clădiri administrative. Gră- 
dinile atractive, vilele tradiționale și conacele sclipeau pe deal în sus, 
astfel încât zarva trenului și forfota industrială nu deranjau liniștea 
indecentă sudică. 

O rafală bruscă trimitea picături ascuțite de ploaie. În timp ce 
Alexandra și lucrurile ei fuseseră abandonate pe marginea marchi- 
zei, furtuna și scurgerea își combinau eforturile cu vântul pentru a-i 
uda leoarcă trusa de călătorie uzată. 

„Grăbește-te, Cecelia!“ îndemna ea, deschizându-și umbrela 
pentru a se apăra de asaltul ploii, care încetă la fel de repede precum 
se pornise. 

Fulgerele despărțeau norii de deasupra, coborând spre tren cu un 
pocnet strălucitor, haotic. 

Ca prin farmec, preţ de o clipă, toate persoanele din stație părură 
înghețate în timp, așteptând respectuoase trăsnetul înainte de a-și 
relua activităţile. 

Obligatoriu, tunetul precedă bubuitura atât de iute, încât Alexan- 
dra fu convinsă că, dacă marchiza nu avea să susțină cerul, toți aveau 
să fie martorii unei coliziuni de nori suficient de violente pentru a 
provoca un astfel de vuiet. 

Acum, că cei mai mulți pasageri se îndreptau deja spre destinațiile 
lor, un grup de comercianţi uzi leoarcă și muncitorii lor se îndreptau 
spre tren ca un val la reflux. Uşile vagonului de marfă se deschise- 
ră pe șinele ruginite și voci necivilizate dădeau ordine și înjurau în 
același ritm cu dansul mărfii urcate și coborâte pe podea, sub pero- 
nul pasagerilor. 

O rampă fusese ridicată pe un vehicul cu animale vii și un grup de 
muncitori împinseră patru cai pursânge de căpăstru pe planul încli- 
nat, până la trăsura care aștepta. 

Prin tumult se auzi o voce, ordonând aceeași atenție fascinantă 
bărbaților neciopliți precum o făcuse trăsnetul. 

Alexandra aruncă o privire pe peron, admirând caii și sperând să 
identifice cărui bărbat aparținea vocea aceea masculină distinctivă, 
Era un soi aparte de rezonanță în ea. Ceva sonor și autoritar. Produ- 
sese în ea aceeași vibrație precum clopotele vechii catedrale. 

-Este prea neliniștit, strigă vocea din interiorul mărfarului în 
timp ce două frâie fură aruncate din întuneric. Voi doi, de acolo, 
ţineţi frânghia întinsă până când reușesc să-l înham. 

Odată mica nobilime plecată — cu excepția Alexandrei -, Smythe 
se strecură printre călătorii rămași, îndreptându-se spre vehiculul cu 
animale ca și cum înăuntrul acestuia s-ar fi aflat vreo comoară. 

Ce îi provoca o astfel de curiozitate? Bestia sau bărbatul? 

Smythe luă frânghia şi o înfășură cu grijă până când se termină. 
În ciuda staturii lui mici, părea destul de hotărât în timp ce înfășura 
frânghia de mai multe ori în jurul brațului și al încheieturii, înainte 
să o strângă în mână. 

Alexandra stătea prea departe pentru a-l putea preveni de nebu- 
nia acţiunii sale și spera din inimă să fie careva suficient de perspicace 
încât să o facă. 

Nu avu noroc. 

Un valet robust se aplecă pentru a apuca frânghia din partea opu- 
să a platformei, dar, înainte să o poată prinde, un alt fulger îi orbi. 

Un strigăt inuman răsună în furtună înainte ca un armăsar mai 
mare decât oricare pe care îl văzuse Alexandra vreodată să sară din 
vehicul, peste rampă, cu un salt grațios. 

În momentul în care copitele lui întâlniră solul, sări și lovi cu o 
viteză și o grație îngrijorătoare. Se iscă haosul în timp ce murgul ne- 
gru se cabra, lovind pe oricine era suficient de ghinionist încât să-i 
iasă în cale. 

Mai mulţi bărbaţi coborâră. Totul se întâmplă atât de repede, în- 
cât nu își dădu seama dacă aceștia căzuseră, fuseseră împinși sau pur 
și simplu coborâseră. 

În ușa mărfarului apăru o altă siluetă, un bărbat înalt care se po- 
trivea cu vocea asurzitoare care le ordona tuturor să se întoarcă. 

La auzul strigătului bărbatului, armăsarul încetă să mai dea din 
picioare, pironindu-se pur și simplu. Nu spre depou sau spre drum, 
ci spre peronul încă lipsit de pasageri care se afla la câțiva pași 

distanță. Smythe strigă în timp ce fu aruncat în aer, și probabil că se 
auzi trosnitura umărului său dislocat. 

Asta dacă era norocos. 

Alexandra privi în urma ei pentru a se asigura că mai rămäseseră 
pasageri, trăgând cu ochiul la cuplul în vârstă care se îndrepta cu 
fervoare spre garderobă. Lângă ei, o mamă cu privirea încețoşată se 
chinuia să ridice o valiză și să împingă cu cărucior. O fată de vreo 
cinci ani se ţinea de fusta ei, arătând spre armăsarul care se apropia 
cu un nechezat. Mama se întoarse pentru a-și dojeni fiica, dar cuvin- 
tele ei dispărură atunci când dădu cu ochii de armăsar. Înlemni un 
moment preţios, înainte de a da drumul bagajului și a face ceea ce 
putea pentru a lua din calea lui cei doi copii. 

întorcându-se, Alexandra observă cu uimire cât de mult înaintase 
armăsarul în câteva secunde. 

Bietul Smythe! Prins în frânghia pe care și-o înfășurase pe braț, 
fu târât ca un sac cu grăunțe prin mocirlă. Capul lui evită cu greu 
copitele agitate ale calului. Se străduia din răsputeri să se desprindă, 
dar ea nu putu să-și dea seama dacă reușise. 

Alexandra privi în jurul ei pentru ajutor, înnebunită. Pe peron 
nu fu găsit nici un bărbat, fie el conductor, poliţist, muncitor sau 
orice altceva. 

De ce se mai obosea să caute? Când îi venise vreodată vreun băr- 
bat în ajutor? 

Cuplul septuagenar aproape că se târî în siguranța aproximativă 
a garderobei, dar mama nu avu nici o şansă. 

În timp ce bubuitul unui tunet dădu pinteni creaturii, Alexandrei 
îi veni o idee. 

Mâinile îi transpiraseră în mănuși 

Timpul încetini când armăsarul îș 
mic de pe sol pe peron. 

Metalul potcoavelor se auzi precum ciocanul pe scândură. Trecu 
în grabă pe lângă Alexandra și-și îndreptă trupul spre mama îngrozi- 
tă şi spre cei câțiva pasageri panicați de lângă ea. 

Alexandra aruncă umbrela și sări spre una dintre funiile lungi 
care atârnau în spatele animalului. 

Prinzând-o cu mâinile înmănușate, se propti și se aplecă, folo- 
sindu-și propria greutate pentru a smuci calul și a-l determina să 
se întoarcă. 


încordă mușchii pentru saltul 

Armăsarul își întoarse capul și, cu un nechezat recalcitrant, tru- 
pul lui monstruos îl urmă. 

Nu era timp de gândire. 

Trebuia să-l stăpânească până când furia din ochii armăsarului 
avea să dispară. Se îndreptă spre el, apropiindu-și trupul de mijlocul 
lui lung în timp ce strângea frâiele cu forță, obligându-l să se învârtă. 

Observă cu întârziere că celălalt căpăstru era liber. Cumva, în 
salt, armăsarul îl aruncase pe Smythe. 

Aruncând o privire fugară, îl zări pe tânărul hamal în mocirlă, 
nemișcat. 

Bestia gâfâi și își lăsă capul pe spate, dar, după câteva cercuri, se 
opri din tropăit, ceea ce ea luă drept o victorie. 

Își dădu seama, simțind panica încolțind, că nu avea nici cea 
mai mică idee ce să facă mai departe. Bărbatul cu vocea baritonală 
menţionase ceva despre niște ochelari pentru cal. Când se învârti 
iar, ea înșfăcă și deschise umbrela ei neagră, reușind cumva să aco- 
pere capul ei și pe cel al animalului, reducând întregul sens al lumii 
la existența lor. 

Alexandra nu-și luă ochii de la creatura care te lăsa fără aer, 
aburii respirației ei păstrând ritmul cu gâfâitul adânc al nărilor 
lui umflate. 

- Așa, fredonă ea, continuând să se învârtă, dar mai lent. Nici mie 
nu îmi plac furtunile. Sau mulțimile zgomotoase. Nu e de mirare că 
te-ai comportat necuviincios. 

Bestia pufni nemulțumită. 

-Sunt de acord. Ai tot dreptul să fii nemulțumit, spuse ea cu com- 
pasiune. Nu tu ai vrut să fii adus cu forța într-un tren rece și aglome- 
rat. Ai nevoie de un padoc uscat, de fân proaspăt și de un terci cald 
cât aștepți să treacă furtuna. Nu-i așa că sună bine? 

Oricât părea de mulțumită de conversaţia ei unilaterală, Alexan- 
dra își dorea să vină cineva, oricine, să o elibereze de animal. Acum, 
că mama și copiii erau în siguranță, simți brusc o slăbiciune în ge- 
nunchi care prevestea un colaps iminent. Dacă s-ar fi oprit, sigur s-ar 
fi topit într-o baltă de nervi tremurânzi. 

Atât ea, cât și creatura se încordată când în jurul lor străluci o 
străfulgerare de lumină, dar umbrela îl ținu pe loc în timp ce conti- 
nuau acel du-te-vino aleatoriu. 

Răsuflă și continuă să îi șoptească armăsarului politețuri fără 
sens. Micul și ciudatul lor univers fu penetrat de sunete slabe 


36 


- Totul e permis în dragoste- 


de afară. Haosul provocat de bărbaţii de sub peron. Plânsetul bebelu- 
șului. Loviturile din ce în ce mai puternice ale ploii pe acoperișul de 
țiglă. Bocanci care pășeau cu măsură pe scările platformei. 

-Tânără domnişoară, puteți urma sunetul vocii mele? 

Simţi pe şira spinării un fior rece care nu avea nimic de-a face cu 
hainele îmbibate cu apă sau cu ploaia de lângă ea. Nu era frică. Vigi- 
lentă. Fiecare fir de păr de pe trupul ei se îndreptă în direcția vocii. 

Tânără domnişoară? Nu mai era nici tânără, nici domnişoară. 

Oare îl putea urma? Dacă Sfântul Patrick ar fi avut o voce ca ace- 
ea, nu ar mai fi trebuit să alunge șerpii din Irlanda. Aceștia l-ar fi 
urmat de bunăvoie. 

L-ar fi urma spre pieire. 

Era evident că nu era vocea unui sfânt sau a cuiva din ceruri. 
Timbrul cavernos conținea prea multe umbre. Dar nu erau genul si- 
nistru, respingător. 

Erau genul care ademenea. Care tenta. Acele umbre care ascun- 
deau fapte criminale și tăinuiau dorințe. 

Cele mai periculoase umbre dintre toate. 

Genul de umbre pe care învățase să le evite în cel mai violent mod 
posibil. 

Își dădu seama că nu răspunsese întrebării lui. 

- Eu... eu nu pot. 

-Este în regulă. Voi veni la tine și voi prelua frâiele. Va trebui 
să-mi dai umbrela. 

El presupuse că ezitarea ei era cauzată de calul imprevizibil, și 
adevărul e că ar fi trebuit să fie. Dacă ar fi fost o altă femeie, cu orice 
alt fel de trecut, un cal de nouă sute de kilograme ar fi fost, într-ade- 
văr, mai îngrozitor decât un bărbat de nouăzeci de kilograme. 

Adevărul era că prefera să-și asume riscul cu o bestie cabalină 
neascultătoare decât să se apropie de un bărbat care aparținea furiei 
trădate de profunzimile vocii lui. 

O furie imperceptibilă altora, dar nu și ei. 

Nu avea să mai fie niciodată luată pe nepregătite. Timp de zece 
ani, învățase să asculte. Să găsească amenințarea vibraţiilor ascunse 
de politeţuri și de platitudini convenționale. 

Sub indicaţiile lui blajine se ascundeau o întunecime de neima- 
ginat... și o ferocitate înmagazinată care i-ar pârli hainele ude și i-ar 
arde pielea. 

Era pe cale să răspundă, când trenul șuieră pentru ultima oară, 
eliminând totodată un nor de abur. 

Armăsarul sări în lături, departe de norii albi care se ridicau dea- 
supra ceţii. Umărul lui o lovi pe Alexandra, dezechilibrând-o. 

Greutatea animalului se ridică imediat în timp ce el luă frâiele și, 
odată cu ele, răsuflarea ei. 

Se prăbuși în abur și ceață, cu gura deschisă într-un strigăt mut. 
Plămânii ei țipau, iar coastele ei refuzau să cedeze, în timp ce ea 
încerca să inspire. 

Se așeză pe o parte, doborâtă de durere, de panică și de un întune- 
Își dorea, se lupta și se ruga pentru o gură de aer. Se sim- 
ţea pierdută în ceață, temându-se că avea să se afunde în ea pentru 
totdeauna, dispărând pur și simplu. 

În privirea ei dansau pete negre. Sau poate erau ghete și copite 
negre? 

Printre nechezăturile înspăimântătoare se auzeau înjurături 
nădușite. 

Creatură asmuţită împotriva altei creaturi, Bestie împotriva 
bestiei. 

În cele din urmă, bărbatul câștigă. Sigur că o făcuse. 

Bărbatul este întotdeauna cea mai puternică bestie. 


Capitolul 2 
C&I 


Alexandra nu mai respira. Copitele se îndepărtaseră. Dispăruse- 
ră. Cu un mers apăsat, ghetele provocau propriul tunet pe podea, 
aproape de urechea ei. 

Prin ceaţă pătrundeau fragmente vagi ale unei conversații fugare, 
nervoase. 

- Găsește-mi iarba... leagă-l bine în vagon... o execuţie dureroasă. 

Acea voce. 

- Imposibil... îndurare... s-a întors la Londra... 

Altă voce. Necăjită. Speriată. 

-Ce imbecil nenorocit... să fluiere în toiul unei astfel de crize... 

—... Răcitorul mecanicului... nu a putut să o vadă... furtuna... te- 
ribil... îndurare. 

Imposibilă îndurare. Îndurare teribilă. Încercând så înțeleagă 
frânturile de conversație, Alexandra părea să-și recapete cunoștința. 

Îndurarea era adesea deopotrivă imposibilă și teribilă, 

Dar nu așa trebuia să fie, nu? 

Îndurarea era salvare. Iertare divină. Oare avea să o primească 
și ea? 

Probabil că nu. 

-Cineva va fi spânzurat pentru asta! strigă vocea deja familiară, 
mult mai aproape decât înainte. 

-D-da, aveţi... 

-Unde este? 

Furia ardea fiecare cuvânt cu 0 căldură sulfurică. 

„Sunt aici, jos“, se gândi ea. „Sau m-am pierdut?“ 

Era mai bine să treacă neobservată de furia lui. Era mai bine 
pentru toată lumea. Poate, dacă s-ar läsa pradă ceții, dacă ar dispă- 
rea, tot scandalul și toată suferința ar urma-o în întuneric. Nu le-ar 


atinge pe prietenele ei loiale și nici nu ar întina ce mai rămăsese din 
numele familiei ei. 

Poate aceasta era soluţia pe care o căutase. 

O moarte eroică. 

Cât timp se agăța de acest gând groaznic, din ceață apărură niş- 
te ghete negre, Chiar înainte ca niște genunchi strașnici să coboare 
lângă ea. 

Fu greutatea a două mâini puternice, grijulii, care o cercetau, cea 
care în cele din urmă făcu să-i pătrundă aerul în plămâni. 

Nu! strigă ea. 

Sau, mai degrabă, scânci imperceptibil. 

-Nu vă mișcaţi! Palme aspre scuturău umerii și corsajul hainelor 
ei de călătorie din lână împletită în timp ce ea trăgea neajutorată, dar 
lacomă aer în piept. Nu până nu îmi dau seama dacă s-a rupt ceva. 
Apăsă cu blândeţe pe coastele ei, și, deși zona era rigidă, ea nu simţi 
nici o durere la atingere. 

Numai groază. 

Şi... altceva. 

Alexandra nu se putea zbate. Membrele ei păreau să nu-şi mai 
înţeleagă rostul. 

Coşmarul ei devenise realitate. 

De câte ori nu se luptase cu întunericul? Un bărbat fără chip o 
ținea țintuită, mâinile lui rătăcindu-i pe trup în timp ce membrele ei 
refuzau să o mai asculte. 

Prin nervii săi neascultători simți impulsuri electrice, redobân- 
dindu-și forța la fel de surprinzător precum fulgerul. Încercă să 
se îndepărteze de el, să se răsucească și să arunce injurii în stân- 
ga și-n dreapta. Spasmul ce rezultă semănă mai mult cu un atac 
decât cu o retragere. 

-Cineva să cheme un doctor! strigă el, bombănind printre dinți. 
Și un nenorocit de cioclu! 

-Nu este nevoie. Rosti cuvintele acum cu mai multă ușurin- 
tă, vorbele devenind sonore odată cu redobândirea respirației. Voi 
supraviețui. 

Își trase glezna din strânsoarea lui, dar el o prinse și o ţintui 
de pământ. 

-Ciocul este pentru mecanic, după ce-l omor... Parcă v-am spus 
să nu vă mișcați. 

-Nu mi-am rupt nimic. Ea își mișcă piciorul de parcă mâna lui 
era un gândac pe care voia să-l dea jos de pe fustă. Nu am nevoie de 
doctor. Vă rog să dați drumul gleznei mele. 

Spre surprinderea ei, el se supuse, aplecându-se deasupra ei. Pla- 
na, mai bine zis, iar ea fu şocată de bărbatul oacheș, sinistru, care se 
ridica din ceață. 

Ploaia îi udase cămașa -— care probabil cândva fusese albă -, fă- 
când-o transparentă, ba chiar inutilă. 

Avea construcția unui erou grec sculptat în marmură și trăsătu- 
rile unei tragedii grecești. Umerii și brațele l-ar fi impresionat și pe 
Atlas. Trunchiul său ar fi rivalizat cu statuia lui Ares, pe care cândva 
o admirase în Vila lui Hadrian. 

Avea, totodată, toată răutatea neascunsă de care era capabil 
Hades. 

Și ce cicatrici! 

Ar fi fost ușor să-ţi imaginezi zeii, mereu aspri pe nedrept cu 
muritorul care ar fi îndrăznit să le conteste puterea sau frumusețea, 
trimițând vreo creatură pentru a-și trece ghearele demonice peste 
trăsăturile fără cusur. 

-Puteți respira normal? întrebă el. Cum vă simțiți? Întrebările az 
fi putut părea amabile dacă ar fi ieșit dintr-un piept cu o profunzime 
mai puţin iritantă. 

-Mä simt... hmm... Cum se simţea? Ce simțea? Mă simt de parcă 
aș fi fost strivită de un cal. Încercă să pară mai liniștită. Dar pot res- 
pira bine și sunt mai mult vânătăi decât fracturi. 

- Sunteţi norocoasă, zise, apoi o prinse de mână. Cred că în două- 
zeci de secunde am îmbătrânit douăzeci de ani. 

-Ce credeți că faceţi? 

Încercă să-și tragă mâna, dar el o strânse repede, scoțându-i 
mănușile, 

- Caut arsuri de la frânghie. Îi îndepărtă degetele cu degetele lui 
aspre, analizându-i dosul mâinii. Mănușile alea sunt inutile! 

-Nu sunt rănită, protestă ea, încercând să ignore cât de calde 
erau mâinile lui, în ciuda ploii. 

Cât de mici și de albe păreau mâinile ei când el i le cuprinse în 
mâinile lui aspre, late. Cât de draconic de puternice erau degetele lui! 
Cât de neajutorată se simțea în fața acelei forțe! 

Se desprinse din strânsoarea lui cu o violență deloc necesară, 
strângându-și pumnii pe care și-i ascunse în faldurile fustei. 

— Aşa... cum am declarat mai devreme, voi supraviețui. 

- Așa se pare. Căldura pe care mâinile lui i-o transmiteau fu înlo- 
cuită de un fior rece, care se potrivea cu tonul glacial al vocii lui. 

Alexandra se forță să privească în ochii de un albastru electric 
asemenea fulgerului, cu un iris limpede aproape lipsit de culoare, și 
a trăsăturile nu mai puțin sinistre care îi însoțeau. Fără îndoială, 
cicatricile aveau ceva de-a face cu asta. 

Cea mai mică dintre răni cobora de la linia părului său brunet 
până la tâmplă, întrerupându-i sprânceana. Dacă părul lui negru, 
netezit de ploaie, nu ar fi dezvăluit rana, ar fi pariat că aceasta se 
continua până sus, pe scalp. Cea mai lungă fisură traversa unul din 
pomeţii ascuţiţi până la barba bine întreținută, apărând ca o spinte- 
cătură nemiloasă prin buzele voluptuoase. 

Voluptuoase? Pe marele Caesar și gloria lui, se lovise la cap? 
Alexandra clipi o dată. Și încă o dată. Încerca zadarnic să-și ia 
ochii de la gura lui. Nişte buze atât de catifelate pur și simplu nu se 
potriveau cu o față atât de aspră ca a lui. Nepotrivirea o dezorienta 
şi o constrângea în același timp. 

- Vă puteți ridica? 

Tonul lui deveni la fel de rece ca furtuna. O prinsese holbându-se. 

Alexandra își feri privirea, jenată. Probabil presupusese că îl pri- 
vea depreciativ, nu admirativ. 

Oricum nu-l admira. 

Nu făcea... nu era... nu ar visa să... 

Mâinile lui o prinseră de brațe, dar, înainte să poată respira 
sau protesta, erau amândoi în picioare. De îndată ce se ridicară, îi 
dădu drumul. 

Alexandra se clătină, lumea din jur învârtindu-se atât din cauza 
scurtului contact fizic, cât și din cauza schimbării bruște a poziției 
corpului. Se întinse spre bară pentru a se sprijini, dar, în schimb, 
dădu peste un disc cald de mușchi încordat sub pânza udă, rece. Sub 
palma ei, pieptul lui vibră, ca și când atingerea l-ar fi surprins la fel 
de mult cum o surprinsese pe ea. 

Își trase mâna, cuibărindu-și-o la piept. Căldura pielii lui persista, 
constată ea alarmată. 

- ler-iertați-mă, sunt puţin amețită. 

-Sunteţi sigură că nu aveţi nevoie de un doctor? 

Înaintă, cicatricile lui trădând îngrijorarea în timp ce întinse bra- 
tele pentru a o sprijini în cazul în care avea să cadă. 

Alexandra se dădu în spate, fără pic de graţie. 

-Nu am! Întinse mâna, ca pentru a-l opri, conștientă pe deplin că 
era inutil să încerce. În nici un univers forța ei plăpândă nu putea iz- 
bândi în fața lui. Nu, eu... eu chiar nu sunt rănită. Vedeţi? Nu trebuie 
să vă mai faceți griji. 

Dumnezeule, nici nu-l mai putea privi. Era pur și simplu prea 
mare. Prea... masculin. În ciuda accentului său educat, nu părea de- 
loc civilizat. Într-adevăr, ar fi putut fi unul dintre bărbaţii vânjoși 
şi needucați din rândul cărora profesorii ei angajaseră oameni să-i 
protejeze în țări necunoscute. 

Bărbaţi pe care încercase din răsputeri să-i evite timp de o decadă. 

O privire tăcută și solemnă îi stânjenea de obicei pe cei mai 
mulți, făcându-i să evite prezenţa ei. Funcţionase cu prădătorii din 
deșert, dar și cu matroanele hotărâte, care visau la un mariaj oportun 
pentru fiii lor. O folosea cu pricepere de ani întregi. 

Așadar, de ce nu reușea să-și ridice ochii din negură? De ce căldu- 
ra pielii lui persista într-un mod atât de bizar? De ce refuzau plămâ- 
nii ei să respire pe deplin? 

Poate chiar avea nevoie de un doctor. 

-Încerc să-mi dau seama dacă sunteți incredibil de curajoasă sau 
îngrozitor de proastă. 

Tonul lui arogant o smulse din starea de apatie. ÎI țintui cu privi- 
rea, fricile fiindu-i alungate de indignare. 

- Poftim? 

-La ce v-a stat capul când aţi încercat să controlaţi un animal de 
dimensiunile lui Mercury? Aţi văzut ce i-a făcut acelui hamal idiot, 
iar băiatul e de două ori cât dumneata! 

Încruntarea îi accentuă cicatricea de la buză. 

-M-am gândit că bietul Smythe avea să fie omorât dacă nimeni 
nu făcea nimic. Amintindu-și de băiat, se întoarse spre locul unde 
câțiva bărbaţi îl ajutau să se deplaseze. Faţa sfrijită a lui Smythe ex- 
prima o suferință care ar fi frânt inima oricui, în timp ce-și cuibărea 
mâna la piept. Jumătate din mustaţa lui subţire era mânjită de no- 
roi, expunându-i tinereţea fragedă. 

-Va fi bine? 

Făcu, involuntar, un pas spre procesiune, 

-E un chirurg la o aruncătură de băț de depou. Va fixa umărul 
băiatului și-l va trimite acasă pe morfină. Îl cunoşti? 

Clătină din cap, uimită să descopere atenţia pe care ea și însoți- 
torul ei o atrăseseră din partea pasagerilor care încă se aflau acolo, a 
muncitorilor și a angajaţilor gării. 

-Ne-am întâlnit când mi-a cărat bagajele, dar ce importanță are? 
Tot nu voiam să-l văd rănit sau... mai rău. 

Bărbatul se întoarse cu spatele la ea, aplecându-se pentru a lua de 
jos mănușile ei și pe ale lui. Alexandra își luă intenţionat privirea 
de la pantalonii care i se mulau pe fese. Oare mai observase vreodată 
în viață așa ceva? Forţându-se să înghită, profită de ocazie să anali- 
zeze starea propriilor haine. Noroiul și murdăria lucioasă închisă la 
culoare îi pătau acum, iremediabil, bluza de un alb imaculat și jache- 
ta bej. Fusta era ceva mai bine. 

-Mai bine el decât dumneata. 

Vorbele lui șoptite îi înghețară mâna în aer, lăsându-i coafura 
nearanjată. 

— Poftim? 

Nu spuse nimic, întinzând mâna pentru a-i oferi mănușile mur- 
dare. O zvâcnire apăru pe maxilarul dur, făcând ca o a treia cicatrice, 
în mare parte ascunsă de barba neagră, să se evidenţieze la mânie. 

— Mulţumesc, domnule! 

Raze albăstrui întrebătoare o analizau de sub sprâncenele 
ironice. 

-Deşi acțiunile dumneavoastră au fost nespus de imprudente, 
v-aţi descurcat bine. Unde ați învățat să manevrați caii? 

Admirația care îi încălzea cuvintele o făcu să simtă o sensibilitate 
enervantă. 

-Un proprietar de cămile din Peninsula Arabă mi-a arătat acest 
şiretlic pe propriul lui animal. Până astăzi, nu am știut că funcțio- 
nează și la cai. 

EI clipi de câteva ori înainte să repete... 

-Un proprietar de cămile... 

Ea încuviință, însuflețită de acea amintire. 

-Tribul lui putea să împacheteze toate bunurile și să le așeze pe 
spatele unei cămile. Imaginați-vă cât de devastatoare ar fi fost în acel 
caz manifestarea acestui temperament animalic. 

- Devastatoare. 

De data asta, repetă mai încet, privind-o cu subînțeles un lung 
moment. 

- Desigur, animalele lui erau mult mai bine îmblânzite. Privi cu 
subînțeles spre căruță, acolo unde animalul, Mercury, era acum orbit 
și priponit între patru iepe. 

Buzele bărbatului — de ce nu-și putea lua ochii de la ele? — făcură 
opusul a ceea ce se așteptase ea. Nu zâmbeau. Dar nici nu se împo- 
triveau zâmbetului. 

Buzele acelea se depărtară ca pentru a spune ceva, dar se opriră. 

Și ea ezită, simțind o prudenţă încă neidentificată planând în ju- 
rul lor ca o albină curioasă. Zumzetul tăcerii devenea cu atât mai 
asurzitor cu cât rămâneau mai mult nemișcați. 

Oare ar trebui să facă vreo prezentare? Deja încălcaseră nor- 
mele de politețe schimbând atât de multe cuvinte fără să fi fost pre- 
zentaţi de o a treia persoană. Totuși, judecând după pantalonii lui din 
postav negru subțire și după cămașa pătată de noroi, nu era genul de 
bărbat care să trăiască după norme sociale. Nici după cele ale nobili- 
mii. Într-adevăr, nu părea să se sinchisească de haine. Ca și cum nu 
l-ar fi interesat să se îmbrace potrivit pentru a merge în oraș. 

În cele din urmă, el xupse tăcerea: 

- Este... un noroc că sunteți teafără, domnișoară... 

-Lane. Alexandra Lane. Primul ei impuls fu să facă o reveren- 
tă, dar decise să procedeze așa cum făcea cu majoritatea bărbaților 
cu poziţia lui socială, de la studenți și de la muncitorii din fabrici 
din America până la pietrari și profesorii din Cairo. Îi întinse mâna 

murdară pentru un salut prietenos. În prezent, clasa muncitoare pă- 
rea să agreeze un astfel de salut. 

El o privi ca și cum i-ar fi pus un pește putred sub nas. 

Alexandra ezită. Cine era el să facă nazuri? Fără îndoială, nu era 
un domn. Ce domn ar purta părul mai lung de guler? Sau ar lucra în 
public fără vestă? Sau ar lăsa să-i crească dezordonat mustața, cu sau 
fără cicatrici? 

Chiar când se hotărî să-și retragă mâna pe care i-o întinsese, și-o 
simţi, încă o dată, acoperită de oţelul solid și cald. 

Scutură de două ori, bătăturile din palmă zgârâindu-i pielea, în 
timp ce-și desprindea mâna din strânsoare. Simți fiori, ca și cum fie- 
care încrețitură nejustificată de pe vârful degetelor era electrizată. 

-Pot să vă întreb încotro vă îndreptaţi, domnişoară Lane? Sau 
doamnă? 

Ceva îmblânzi asprimea vocii lui, ca și cum ar fi turnat miere. 

- D-doctor, bolborosi ea. 

Mușchii din jurul gâtului lui se încordară, iar el deveni brusc 
vigilent. 

- Parcă ziceaţi că nu aveţi nevoie de doctor. 

— Nu. Sunt doctor Lane. 

El își înălță bărbia. 

-Femeile nu au voie să profeseze ca doctori în Anglia. 

Ca și cum ea nu ar fi ştiut asta. 

-Mi-am obținut diploma la Sorbona cu ceva timp în urmă, dacă 
Chiar vreţi să știți. 

-Cu ceva timp în urmă? Cuvintele păreau să-l amuze. Câtă vreme 
a trecut, mă întreb. 

-Asta nu este important, spuse ea glacial, conștientă că pistruii 
şi nasul ei nostim încă o făceau să pară cu câțiva ani mai tânără decât 
cei douăzeci și opt de ani pe care îi avea. Dar, dacă trebuie să știți, 
sunt doctor în istorie. Mai degrabă, arheolog, aria mea de expertiză 
fiind civilizațiile antice. 

-De aici... cămilele. Se apropie de ea, trecându-și un deget peste 
gulerul costumului ei de călătorie. Și stofa. 

Ea se trase înapoi. 

- Domnule, sunteţi prea familiar. 

Mâna îi rămase suspendată în aer o lipită, înainte să și-o retragă. 

— Vă cer scuze! 

Nu părea nici impresionată, nici deranjată. Nici scuzele lui nu 
conțineau prea multe remușcări. Simțea însă că-l surprinsese la fel 
de mult cât o șocase el. 

-Drept recompensă pentru chinurile dumneavoastră față de ani- 
malul meu, aș fi încântat să vă conduc la destinație în trăsura mea cu 
patru locuri. Sau așteptați pe cineva, doctor Lane? 

Emfaza nepotrivită a titlului o încântă. Privi încă o dată spre 
trăsura prăfuită la care patru cai nou-sosiți fuseseră înhămați. Con- 
strucția ieftină, dar solidă era atât de nepotrivită prin comparație cu 
trăsurile elegante și grandioase care îi așteptau sau îi conduceau pe 
invitaţii de viță nobilă de la nuntă. 

„Trăsură pentru patru? Asta-i bună! Dintre toate, asta mai lipsea!“ 

Îl privi cu aroganță. 

-Cecil întârzie, dar vom pleca în scurt timp. 

„Așa este“, se gândi ea. „Mai bine te-ai căra.“ Ultimul lucru de care 
avea nevoie era să rămână singură cu un bărbat care era atât de ud din 
cauza ploii, încât ar fi fost totuna să fie pe jumătate dezbrăcat și din 
care virilitatea se prelingea în aceeași măsură ca picăturile de ploaie. 

Avea sentimentul că nici micul pistol pe care îl ținea în poșetă nu 
avea să oprească un bărbat de mărimea lui, dacă i-ar fi trecut prin 
minte să... 

-Foarte bine. Își trase din nou mănușile pe mâini, ferindu-și 
de ea partea cicatrizată a feței. Trebuie să duc animalul la castelul 
Redmayne, unde va învăța să se comporte ca un domn. 

Sigur nu de la bădăranul ăsta! 

-Castelul Redmayne? Aveţi grijă de animalele de acolo? 

Buza îi zvâcni încă o dată, iar Alexandra avu bănuiala că sub barba 
lui se ascundea o gropiţă. 

-Fac și asta. Am foarte multe responsabilități acolo. 

- Ei bine, atunci, nu mă lăsaţi să vă rețin. 

Alexandra se întoarse spre drum, prefăcându-se că-și caută mijlo- 
cul de transport. Cu toate acestea, privirea ei se tot întorcea spre el, 
doar ca să se asigure că nu se apropiase discret de ea. 

La refuzul ei, el își plecă privirea, iar ea se gândi că se pregătea 
să-i răspundă necuviincios - înainte ca un trup firav să se strecoare 
printre ei. 

Alexandra se trezi prizoniera recunoștinței exuberante a unui co- 
pil de cinci ani. 

-Mama mi-a zis să vă mulțumesc, strigă ea, prinzându-se de ge- 
nunchii Alexandrei peste fusta murdară. Ne-aţi salvat! 

-O, da, domnişoară! spuse femeia în timp ce se grăbea spre ea, 
cu bebelușul strâns la piept. Nu am mai văzut așa ceva în viața mea! 
Sunteţi atât de curajoasă, domnișoară! Nu știu cum să vă mulțumesc. 
Copilul fu împins pe neașteptate în brațele Alexandrei. Laolaltă cu 
micul ghemotoc, în pieptul Alexandrei se instală o durere familiară, 
imediat sub locul unde se odihnea copilul. 

După intervenţia mamei, mai mulți pasageri și agenți feroviari se 
apropiară grăbiţi exclamând entuziaști, asaltând-o cu laude și mani- 
festări ale îngrijorării lor. 

Alexandra zări umerii lui în timp ce se îndrepta spre trăsură. Ca și 
cum i-ar fi simțit ochii asupra lui, el se opri și-o privi peste umăr. 
Chiar și de la distanță, ochii lui albaștri erau tulburători. Supra- 
naturali chiar. De la o asemenea distanţă, ai fi zis că sunt albi. 

El o salută, iar ea îi răspunse la salut, dându-și seama că încă nu-i 
ştia numele. 

- Aţi fost salvată de diavol, domnişoară. Mama îl privi din spate 
cu o privire prudentă. Teroarea din Torcliff. 

-De cine? 

-O, da. Femeia se apropie, cu un aer conspirativ. Se zice că a fost 
sfâșiat de vârcolac. 

Alexandra se strădui să nu strâmbe din nas. 

Pare mai degrabă... „Ridicol. Absurd. De necrezut.“ Puțin pro- 
babil, nu? 

Femeia ridică din umeri, mângâind obrazul bebelușului care se 
afla în braţele Alexandrei. Cât de bine se potrivea acolo. Cât de micuț 
și de drăguţ era. 

-Tot ce ştiu este că, de când s-a întors la castelul Redmayne, ceața 
a devenit ciudată. 

Asta distrase atenția Alexandrei de la copilul care gângurea. 

— Ciudată în ce fel? 

-Ca aceasta! Întinse mâinile ca pentru a cuprinde gara, care dă- 
dea semne să-și revină după greaua încercare. Bunul meu zicea me- 
reu că un animal recunoaște întotdeauna diavolul. Nu este de mirare 
că animalul s-a speriat. În aburii ăștia dăinuie pericolul. Dracii, de- 
monii și alții asemenea. 

-Doar nu crezi că este un demon! 

Alexandra nu era o femeie superstițioasă, dar simți un fior pe șira 
spinării, făcându-i fiecare fir de păr să se ridice. 

Femeia ridică din umeri. 

- Ghinionul vânează fiecare suflet negru care trăiește în castelul 
Redmayne. Le provoacă tot felul de nebunii. Arătă cu capul în direc- 
ţia în care salvatorul Alexandrei dispăruse. lar Teroarea din Torclift 
știe mai multe decât spune. Se zice că diavolul a pus mâna pe el de 
două ori. 

Alexandra se gândi la atingerea mâinilor lui. La senzațiile ciudate 
pe care i le provocase. 

-Teroarea din Torcliff, șopti ea. 

Un diavol cu care e mai bine să nu ai de-a face. 


Capitolul 3 
CHOND 


Piers își șterse părul și partea cicatrizată a feței cu un prosop, în- 
lăturând șiroaiele reci de ploaie, în timp ce se sprijinea de ușa grajdu- 
lui. Brusc, gândurile lui rătăceau la curbele feminine pe care numai 
cu aproximativ o oră în urmă mâinile lui le exploraseră. Gândurile îi 
zburau la chipul răpitor al unei femei extraordinare. 

Lăsase blestematul de armăsar în grajd și se asigurase ca animalul 
să primească terci cald și o pătură uscată. 

Nu că pacostea ar fi meritat! 

Alexandra Lane. În timp ce examina silabele în minte, așa cum o 
făcuse de o sută de ori în ultima oră și jumătate, răsuflarea lui emana 
un nor de abur. 

Alexandra Lane. Suna mai degrabă ca o adresă decât ca o femeie 
care-l dăduse peste cap. 

Ai zice, cercetând vreun os rupt sau vreo rană, că lungimea unei 
coapse sau curba unui șold pe sub toate fustele acelea nu ar impresi- 
ona pe nimeni. Cu atât mai puţin pe un bărbat familiarizat cu forme- 
le feminine, așa cum era el. 

Și totuși. 

Mâna lui zvâcnea de fiecare dată când își amintea de greutatea 
palmei ei în mâna lui. Își putea aminti cu precizie formele taliei ei. 

Particularitatea buzei ei. Construcţia ei delicată, fără să fie modelată 
de corset. 

Avea numai o stofă practică și pielea feminină. 

Alexandra Lane. O dihotomie confuză între păcat și inocență. 

Conversase cu proprietarii de cămile și obținuse cu succes diplo- 
ma de doctor la Sorbona. 

Totuși, fusese nevoie de o singură atingere a lui pentru ca acea 
lady să fie pe punctul de a face un atac de panică. - 

Nu lady, se corectă el. Doctor. 

Femeia aia blestemată se pusese cu noul lui armăsar și câștigase. 
Probabil salvase astfel câteva vieți și fusese cât pe ce să fie strivită 
mortal. În momentul în care își recăpătase suflul, uitase să se înfurie 
din acest motiv. 

Era neînfricată. 

Dar își trăsese mâna din a lui ca și cum ar fi ars-o. Nici nu putuse 
să-l privească până când nu o enervase. 

Pentru că el o înspăimântase. 

Adevărul este că el îi speria și-i dezgusta pe toți cei pe care îi în- 
tâlnea, mai ales până când aceștia se obișnuiau cu noua lui înfățișare 
neașteptat de înspăimântătoare. Și totuși, ceva din interacțiunea lui 
cu acea femeie avea o notă ciudat de familiară. O notă care răsuna 
în mintea lui ca un cântec ce, odată încheiat, avea pur și simplu să 
reînceapă până când avea să-l înnebunească. 

O înspăimânta. Dar... 

Se retrăgea de lângă el, evident. Evita atingerea lui. Privirea lui. 
Atunci când fusese provocată, îl privise cu dârzenie și cu reproș. 
Mersese atât de departe încât îl angajase în conversație. 

El îi adresase mai multe cuvinte Alexandrei Lane decât adresase 
cuiva în ultimul an. 

În timpul petrecut împreună, nu detectase din partea ei dezgust. 
Frică, poate, dar nu repulsie. 

De fapt, o clipă își imagină că citise în ochii ei căprui admirația. 


Genul acela de apreciere feminină pe care înfățișarea lui dinaintea 
incidentului o atrăsese toată viața lui. 
Asta nu avea însă nici un sens. 


Din experiența lui, aflase că, adesea, oamenii îi ocărăsc pe cei de 
care se tem, sau invers. Așadar, dacă nu era dezgustată de el, de ce 
se temea? 

Oare greşea? Oare citise admirație acolo unde nu exista? 

Poate reacția lui fizică la ea interferase cumva cu spiritul lui de 
observație, iar presupunerea lui nu era decât o prostie fantezistă? 

Dorința latentă din partea unei femei fascinante care să răspun- 
dă dorinței lui. 

Trecuseră secole. Cel puțin, așa i se păruse. 

Privind spre turlele castelului Redmayne cu o ură sinceră, aruncă 
prosopul cu o violență exagerată. 

Aveau să mai treacă secole. Poate nu avea să se întâmple niciodată. 

Scoțându-și cămașa udă din pantaloni, o trecu peste umeri, dez- 
velind pielea de găină care i se formase din cauza frigului. Pentru 
Dumnezeu, ce frig era! Era rece ca stânca gri și ca marea nemiloasă. 

Locul acesta. Castelul ăsta blestemat fusese mereu astfel, își ima- 
gină el. Rece. Gol. Mizer. Din momentul în care vikingul Magnus 
Redmayne revendicase fără milă Torcliff și pământurile din împreju- 
rimi, nimic nu păruse să facă acest loc primitor. 

Piers privi la furtuna neînduplecată de deasupra întinderii vaste 
a castelului și până la stâncile de un roșu înşelător. Maynemouth 
Moor, acolo unde flautiștii și pescarii trăiseră cândva, fusese re- 
cent renovat în vile cochete, ba chiar fusese construită o stațiune la 
malul mării. 

„Oare unde își odihnește capul doctorul Lane în noaptea asta?“ 
se întrebă el absent. Într-o căsuță din piatră primitoare alături de 
un bărbat la fel de erudit, fără îndoială. Cecil, oare nu menționase ea 
acest nume? 

Nemernic norocos! 

Probabil că acum cercetau împreună hărțile, vorbind entuziasmați 
despre situri arheologice bizare și despre morminte blestemate. 

Cecil. Scuipă. Ce nume! Probabil purta ochelari și o mustață fisti- 
chie. Probabil avea cocoașă, căci stătuse aplecat asupra cărților, mâi- 
ni delicate, de învățat, și - Piers își mângâie barba - o bărbie subțire. 
Cel puţin, spera ca nemernicul să fi fost dotat cu o bărbie subțire. Sau 
măcar cu braţe firave. 

Piers și-i imagină într-una dintre căsuțele din mlăștiniș, ghemuiți 
la un birou uzat folosind niște blestemate de - nu știa ce — lupe și 
instrumente de cartografiat sau altele asemenea. 

Cecil ar face un joc de cuvinte teribil. Și-ar ridica bărbia delicată și 
ar râde cu tot corpul, cu ochii sclipind înlăcrimaţi de la atâta amuza- 
ment. Ar lua cina. Ar bea. Vin de Xeres sau coniac, 

Gândul acesta făcu buzele lui Piers să zvâcnească, accentuându-i 
cicatricea. O amintire dureroasă a motivului pentru care femeile ar 
prefera un om de știință precum Cecil decât un vânător cu inima de 
piatră ca el. 

El ținea toate bestiile la blestematul castel Redmayne. 

Aşadar, ce anume din această furtună îl făcea să-și imagineze un 
alt destin? Dacă s-ar fi născut un alt bărbat? 

Brusc, casa de pe stânci deveni altceva. Bărbatul de la masă nu era 
bătrânul și bunul Cecil. 

În schimb, doamna doctor Lane îl întâmpina pe Piers cu sărutări 
entuziaste și cu o poveste energică despre un cal năbădăios. Înainte 
să strângă hărțile și lupele, el ar fi aprins felinarele cu lumină aurie 
şi ar fi cercetat cu atenție posibilele vânătăi. l-ar fi înlăturat hainele 
murdare și frigul din oase. Ar fi întins-o pe un pat șubred care scotea 
sunete groaznice și ar fi continuat să-i ureze bun venit acasă așa cum 
se cuvine. 

Apoi, ar fi hrănit-o și i-ar fi privit chipul strălucind cu entuziasm 
în timp ce discuta despre... blestematul de Borneo sau oricare era 
locul din care se întorsese ea. 

Poate, în această ficțiune plăcută, și-ar fi determinat spiritele neo- 
bosite să găsească un sens şi o împlinire descifrând oasele morților. 

Şi de ce nu? Să aibă grijă Cecil de bestiile de la castelul Redmayne! 

O pătură de lumină strălucitoare acoperi cerul, reflectându-se 
în oceanul tulbure de sub stânci și scăldând totodată imaginea unei 
vieţi pe care nu avea să o poată avea vreodată, pe care o invocase 
în zadar. 

Dumnezeule! Când dezvoltase o înclinaţie faţă de un așa senti- 
mentalism revoltător? 

Piers se holbă la furtuna întunecoasă suficient de mult pentru 
ca spatele să-i amorțească, privind cum, una câte una, căsuțele din 
Maynemouth Moor se pierdeau în noapte. 

Ar fi mai bine să nu o mai vadă niciodată pe Alexandra Lane. Do- 
rinţele ciudate pe care i le stârnea erau neliniștitoare și al dracului de 
demoralizatoare. Avea de îndurat o pedeapsă lungă și îngrozitoare, și 
trebuia să se mai gândească și la animale. 

Atât la cele din castel, cât și la cele din afara lui. 

Și totuși, poate avea să o țină în căsuţa de pe stâncă, prizonieră 
a minţii lui. 


> Kerrigan Byrne —— 


Când urma să aibă un moment pentru sine, avea să o viziteze 
acolo. 


Alexandra își trecu degetele prin păr pentru ultima oară, deci- 
zând că focul i-l uscase suficient. 

Aruncă o privire prin camera Ceceliei, decorată cu auriu și ver- 
de și cu cristale discrete, și se gândi la povestea care bântuia aceste 
ziduri de piatră. Francesca ar fi norocoasă să facă parte din povestea 
pe care temnița asta avea să o spună, dar ei nu-i păsa. Contesa — 
în curând ducesa — ar fi mai interesată de dimensiunea grajdurilor 
decât de starea tapiseriei. 

O fi fost castelul Redmayne o temniță veche și rece, dar se afla în- 
tr-o stare excelentă și se fălea cu focuri de șemineu suficient de mari 
încât să ardă vreun eretic sau doi, la nevoie. 

Apăsându-și obrajii fierbinţi cu palmele, Alexandra se gândi să-și 
dea jos halatul, pentru a se mai răcori. Atenţia îi fu atrasă de obloa- 
nele vechi și mari ferecate de niște balamale de fier care ţineau fur- 
tuna la distanță. Sau or fi făcut-o cândva, înainte ca vreun nou duce 
isteț să pună ferestre trainice în vechile tocuri. 

Ar fi fost astfel mai răcoare înăuntru și ar fi putut să-și păstreze 
straturile de haine pe ea. 

Mereu se simțise mai confortabil purtând mai multe haine. 

-Voi deschide o fereastră pentru a lăsa să intre puţin aer proas- 
păt, strigă Alexandra către Cecelia, care își termina abluțiunea de 
seară în lavabou. 

- Grozavă idee! strigă aceasta, fiind evident din sunetul distorsio- 
nat al cuvintelor ei că se spăla pe dinţi. 

Alexandra zâmbi în timp ce păși spre fereastră şi trase zăvorul. 
Odată ce panourile de lemn masiv fuseră fixate de zid, întoarse mâ- 
nerul delicat al geamului și îl deschise. 

Biata Cecelia fusese chinuită de vină din cauza întârzierii, astfel 
că se scuzase de mii de ori, conștientă că, dacă ar fi ajuns la timp cu 
trăsura, era posibil ca Alexandra să nu fi întâmpinat dificultăți 
cu armăsarul. 

Nici cu... 

Alexandra rămase cu gura căscată. 

Nici cu responsabilul de grajduri. 


~ Totul e permis în dragoste - 


Același care stătea pe terenul ușor înclinat, învăluit în lumina fe- 
linarului pe care îl ținea în fața ușilor larg deschise ale grajdului, cu o 
expresie cât se poate de îngândurată. 

Teroarea din Torcliff. 

Instinctiv, se feri de privirea lui, dar își dădu seama că el nu se 
concentra asupra castelului, ci asupra satului de dincolo de mlaștini 
sau asupra mării întinse, întunecate. 

Sigur că încă se afla la grajduri. Noii cai trebuiau pregătiți pentru 
înnoptat, și armăsarul maiestuos verificat de rănile care ar fi putut 
rezulta în urma incidentului. 

Trăsăturile bărbatului erau ascunse de distanţă, de întuneric și de 
furtună, dar Alexandra știu imediat că era el. În toate călătoriile ei, 
nu-și amintea să fi întâlnit un bărbat de statura lui. 

Poate în picturi sau imortalizat în piatră ori marmură, dar nu 
și în realitate. 

Când îl întâlnise în acea după-amiază, părul lui negru fusese dat 
pe spate din cauza ploii, dar acum îi cădea pe ochi în smocuri negli- 
jente, ca și când l-ar fi ciufulit în încercarea de a-l păstra uscat pe o 
astfel de vreme. 

Ce căuta în depărtare? Alexandra privi spre sătucul fermecător 
și spre marginile mlaștinii, strălucirea aurie a orașului sfârșindu-se 
abrupt la orizontul stâncilor. Era o priveliște de neegalat, dar ochii 
ei reveniră asupra siluetei bărbatului. Oare se mișcase? Oare o 
putea vedea? 

Probabil că nu. Lumina din camera Ceceliei era slabă, iar feres- 
trele turnului circular în care fuseseră cazate dădeau mai mult spre 
mare decât spre grajduri. Dacă nu s-ar fi aplecat pentru a deschide 
fereastra, poate că nici nu l-ar fi observat. 

Cu câteva mișcări grăbite și nerăbdătoare, bărbatul își scoase că- 
i dezveli umerii și braţele înainte să o înlă- 


mașa din pantaloni și î 


ture de tot. 

Alexandra își acoperi gura cu mâna. Apoi ochii. Apoi, din nou, 
gura. 

Chiar și de dincolo de peluză, lumina îl contura atât de clar, încât 
ea putu distinge mușchiul marele dorsal umflându-se cu forță. Ume- 
rii lui - mușchii deltoizi - se rotunjeau și se înclinau de la gât într-o 
linie lată, minunată. 

Prizonieră a acestei priveliști, Alexandra nu clipi până când ochii 
nu începură să o ardă. 

„De ce s-ar dezbrăca? Poate pentru a se transforma?“ 

Gândul ciudat şi vinovat o făcu să se rușineze și să se enerveze. 
Serios, ce idee ridicolă! Într-adevăr, un vârcolac. Își petrecuse o buca- 
tă bună din viața ei în compania blestemelor mumiilor, a demonilor 
și a diavolilor, a superstițiilor și a zeilor. Înţelegea explicaţia științi- 
fică din spatele lor. 

Sau lipsa acesteia. 

Faptul că o astfel de concepţie greșită putea exista în imperiul ei 
luminat o făcu să compătimească umanitatea. 

Văzuse mai mult decât trebuia în materie de trunchiuri mascu- 
line. Muncitorii din Cairo. Membrii triburilor din Africa sub-saha- 
riană. Odată chiar și un american nativ. 

Niciodată nu le acordase atenţie. De fapt, evitase să observe orice 
la fizicul masculin, în afară de schelete. 

Morţii nu puteau răni. 

Morţii... nu aveau nimic din ceea ce îi făcea pe bărbaţi periculoși. 
Lucrurile care îi însuflețeau se transformaseră în pulbere. Forţa, sân- 
gele, mușchii, carnea. 

Sexul. 


Totul se dezintegrase, lăsând numai o poveste. 
Dar... un bărbat ca acela care stătea în faţa ei îi acaparase privirea 


ei. 


împotriva voinței sale. Împotriva fricii și a rațiuni 

Fusese construit să sfideze zeii. Părea imposibil ca într-o zi să de- 
vină nimic mai mult decât o grămadă de oase. 

Serios, cine avea nevoie de toţi mușchii aceștia inutili? 

Un bărbat care călărea și îmblânzea animale de trei ori mai mari 
decât el. 

Un vânător. 

Alexandra închise ochii strâns, îndepărtând toate gândurile spe- 
culative din mintea ei necuviincioasă. Poate că bărbatul acela idiot se 
luase la trântă cu un urs sau ceva la fel de ridicol. Era genul atras mai 
degrabă de haos și predispus la un comportament depravat. 

Era mai bine să nu privească. Era mai bine să nu se bucure de ceea 
ce vedea. El era genul de bărbat care îi putea fura cu ușurință ceea ce 
ea se chinuise mulți ani să recâștige. 

Demnitatea. Sănătatea mintală. 

Propriul trup. 

-Ce priveliște încântătoare! 

B aia aa a a aa a n pa ie aaa a muta 


_—— Totul e permis în dragoste—— 


Vocea neașteptată a Ceceliei atât de aproape de urechea ei ar fi 
făcut-o să strige dacă respirația nu i s-ar fi oprit deodată. 

-Da, îngăimă Alexandra, revenindu-și. Da, priveliștea asupra 
mării este inegalabilă, nu crezi? 

-Nu mă refeream deloc la peisaj. Cecelia își șterse ochelarii de că- 
maga de noapte și și-i așeză iar pe nas, privind în direcția grajdurilor. 
Este evident că, prin locurile astea, în sudul bucolic, crește un alt gen 
de bărbat, nu? 

- Sincer, nu am observat. 

Alexandra se întoarse cu spatele. 

Se uită înapoi spre Cecelia la timp încât să surprindă privirea 
compătimitoare a prietenei ei. Aceasta o ascunse repede sub un zâm- 
bet cu gropițe puţin cam prea larg pentru situaţia de față. 

Pentru o femeie atât de sculpturală, Cecelia plutea atunci când 
mergea, rochia ei de noapte dintr-o mătase stacojie sclipicioasă foş- 
nind printre picioarele ei. 

-Ce crezi că o reţine pe Frank? Ard de nerăbdare să o văd! 

Alexandra privi spre ușă. Nici nu vreau să îmi imaginez. Poate 
logodnicul ei? 

-Logodnic... Expresia îngrijorată a Ceceliei se accentuă. Nu ți se 
pare ciudat că Frank nu a menţionat niciodată, în tot timpul acesta, 
că s-a logodit cu un duce? 

Alexandra se gândise la asta de nenumărate ori. 

-Poate că nu știa. 

- Poate... Cecelia se așeză pe marginea unui scaun, în faţa focului, 
părul ei preluând culoarea flăcărilor care dansau. Nu aș vrea să o vor- 
besc de rău, dar crezi că... pur și simplu nu ne-a zis? Din cauza jură- 
mântului pe care l-am făcut, acela că nu ne vom căsători niciodată? 

Alexandra se gândi la asta, apoi clătină din cap. 

-Nu pare să-i stea în fire lui Frank. Dintre noi trei, ea este cel mai 
puţin înclinată să-și țină gura. 

— Adevărat, dar am devenit toate destul de pricepute la a păstra 
secrete, 

„Vina mea“ Presiunea sub care Alexandra trăia constant se accen- 
tuă din cauza sentimentului de vină. O făcu să i se înmoaie genun- 
chii, căzând pe scaunul din fața Ceceliei. 

Secretul lor era în pericol să fie deconspirat, iar curând trebuia să 
le mărturisească asta complicelor ei. Timp de zece ani, ținuse lupii la 
distanță, și acum... 

~- Kerrigan Byrne ———— 


Cecelia continuă fericită, căci nu îi cunoștea gândurile: 

-Dacă Francesca nu vrea să se mărite cu acest Redmayne, de ce 
nu anulează pur și simplu logodna în loc să organizeze un bal mascat 
şi abia apoi să ne ceară ajutorul? Este captivă cumva. Simt asta. 

Vina o împunse pe Alexandra încă o dată. În ultima vreme, fusese 
prea prinsă de propriile greutăți. Se agăță de mâna Ceceliei ca și cum 
ar fi fost o frânghie în marea învolburată. 

-Dacă este în pericol, vom face tot ce este nevoie pentru a o salva, 
nu? spuse ea cu o încredere forțată, pe care nu o simțea cu adevărat. 

— Mereu! Am învins demoni mai mari decât acest duce de Red- 
mayne. Cercetătoare iscusită, Cecelia o privi din spatele ochelarilor 
săi. Alexander, eşti bine? 

Eşti bine? 

Era o întrebare pe care oamenii o adresau femeilor care supravie- 
țuiseră, asemenea ei. Chiar și după atâția ani. Ești bine? 

Răspunsul era categoric... nu. 

De mai mult de un deceniu, nu se mai simțise bine. Încercase să-și 
revină. Să se recompună. Fusese mulțumită, dar nu fericită. Împli- 
nită, dar nu bine. 

Adevărul era că cei zece ani mai îmblânziseră suferința. Îi permi- 
seseră să doarmă mai mult și să aibă mai puține coșmaruri. Mai re- 
duseseră din tremur și din rușine și măriseră numărul de zile dintre 
frânturile de amintiri care o făceau să suspine și îi scăldau pielea în 
sudoare. Alături de milioanele de alte permisiuni, distracții şi efor- 
turi pe care le făcuse pentru a-și crea o viață cu un scop și cu pasiune, 
încă își trata singurătatea cu ajutorul prieteniei celor două femei ex- 
traordinare pe care le iubea cel mai mult pe lume. 

Singurătatea era mai sigură decât dragostea. 

Una peste alta, cei zece ani o făcuseră mai puțin mincinoasă de 
fiecare dată când zâmbea și răspundea la întrebare cu: „Da, sunt 
foarte bine“. 

În seara asta, nu putea oferi acel răspuns. Nu era nici pe departe 
bine. Când prietenele ei aveau să audă ce avea de mărturisit, nici ele 
nu aveau să mai fie. Poate că acum era timpul să-i spună. 

— Cecelia, sunt... 

Ușa se deschise, și șuvițe întunecate și roșcate fluturară înainte 
ca ușa să se închidă iar. 

Francesca nu obișnuia niciodată să bată la ușă. 

- Dumnezeule, mă bucur să vă văd! 

_— Totul e permis în dragoste a 


Gâfâia de parcă alergase la curse. 

Valul de energie le ridică pe Alexandra și pe Cecelia, care se gră- 
biră să o îmbrățișeze în timp ce ea îşi deschise braţele, rugându-le în 
tăcere să o sprijine. 

-Ce s-a întâmplat, Frank? întrebară ele în tandem. 

Ochii de smarald ai Francescăi sclipiră cu o solemnitate care nu-i 
era deloc caracteristică. 

-Am nevoie să mă ajutați să demonstrez că familia ducelui de 
Redmayne mi-a asasinat familia, mărturisi ea într-o șoaptă conspi- 
rativă. Deoarece, dacă vreunul dintre ei află cine sunt cu adevărat, 
eu urmez. 


Capitolul 4 
CL 


Alexandra o privi stupefiată pe Francesca, în tăcere. 

Contesei de Mont Claire nu-i fusese niciodată caracteristică so- 
lemnitatea, iar acum era îngrijorător să-i vadă chipul de porțelan 
atât de tensionat. Încă din adolescenţă, avusese o construcție uscă- 
țivă, dar obrajii ei puternici păreau acum și mai proeminenți, la fel și 
gropiţa din bărbie. Alexandra se temea că aceasta nu mânca. 

Prinzându-se de gulerul rochiei ei negre de mătase, fața Fran- 
cescăi deveni din albă, translucidă, făcându-i părul roșiatic să pară 
în flăcări. 

-Nu știu ce să fac. 

-Ar trebui să ne așezăm și să discutăm. Cecelia o prinse de o 
mână, iar Alexandra de cealaltă, trăgând-o pe femeia abătută spre 
canapeaua din catifea aurie care se afla în faţa șemineului. Vrei 
niște ceai? 

-Eu vă spun că viața mi-ar putea fi în pericol, iar voi îmi oferiţi 
un ceai? 

Francesca le privea ca și cum acestea își pierduseră mințile. 

Neimpresionată, Cecelia se asigură că stătea confortabil, apoi se 
întoarse spre bufet, unde pregăti trei cești. 

- Să înțeleg că refuzi? Turnă cu delicateţe lichidul peste strecură- 
toarea de ceai, înainte să ia cuburile de zahăr. 

Francesca pufni, apoi bolborosi: 


- Kerrigan Byrne — 


-Trei cuburi. 

Cecelia deja pusese trei în prima ceașcă, două în a Alexandrei 
şi unul în a sa. De aproape cincisprezece ani pregătea ceaiul în 
felul acesta. 

Se întoarse să le ofere ceștile cu farfurioară înainte să se așeze 
și ea cu grație, aranjându-și ochelarii. 

-Foarte bine. Acum, spune-ne ce nenorocire a dat peste tine. 

Odată ce Francesca se găsi pe canapea în compania prietenelor ei 
de încredere, aceasta se mai liniști. Se ghemui apoi cu ceașca de ceai, 
așa cum un om al străzii s-ar fi ghemuit în jurul focului într-o noapte 
de iarnă. 

-Nici nu știu de unde să încep. Răsuflă obosită. De trei zile, de 
când am ajuns la castelul Redmayne, nu mi-am permis o clipă 
de somn. 

-De ce suntem aici, Frank? o întrebă Alexandra luând cu gri- 
jă o înghițitură din lichidul de culoarea chihlimbarului. Cum este 
posibil ca tu să te măriți? Și mai ales cu cineva pe care-l bănuiești 
de crimă... 

Mâinile Francescăi începură să tremure, așa că așeză ceașca jos, 
neatinsă. 

-Nu am știut despre contractul de logodnă până când Redmayne 
nu m-a convocat. 

-Te-a convocat? Alexandra nu-și putea imagina că încăpățânata 
Francesca ar fi putut răspunde unei convocări. 

-Aş fi refuzat, recunoscu ea. Aveam însă nevoie de un motiv pen- 
tru a pătrunde în castel. Cum altfel să fiu sigură că familia lui a fost 
responsabilă? 

-Ce te face să crezi că ea a fost? 

Cecelia sorbi ultima picătură din ceașca de ceai și și-o umplu iar. 

-Faptul că, atunci când am citit contractul de logodnă, am găsit 
ceva ce nu am putut ignora.. 

-Şi anume? 

Alexandra își ghemui picioarele sub ea și-și mușcă îngrijorată in- 
teriorul buzei. 

-Data în care contractul a fost semnat a fost chiar data anterioa- 
ră masacrului de la Mont Claire, mărturisi Francesca. 

Ca de fiecare dată sceptică, Alexandra întrebă: 

-Mai ai și altă dovadă împotriva lor? Cronologia ridică semne de 
întrebare, dar nu ar fi suficientă în instanță. 

Francesca clătină din cap și răsuflă din greu, epuizată. 

- În fiecare noapte am cotrobăit prin castel, analizând diverse do- 
cumente și texte istorice, chiar și jurnalele și registrele răposatului 
duce de Redmayne, dar nu am găsit mare lucru. Apoi, mi-am dat sea- 
ma că îl investigam pe membrul nepotrivit al familiei Redmayne. 

-Te referi la logodnicul tău? Cecelia rămase uluită, făcând niște 
calcule rapide în minte. Ar fi avut... vreo doisprezece ani atunci când 
familia ta a fost asasinată. 

Francesca deveni mai energică și, aplecându-se în față, mărturisi: 

- Mama lui, Gwyneth. Are un fiu dintr-o căsătorie anterioare, unul 
care a fost adoptat de Redmayne, dar care nu ar fi putut fi niciodată 
moștenitorul ducelui. Primul soţ allui Gwyneth a fost un scoțian, și, 
după cum am aflat, se afla pe lista moștenitorilor domeniului Mont 
Claire. Acum, nu trebuie să aflu numai cât de sus pe lista acestora se 
afla, dar va trebui și să mă asigur de intențiile ei răuvoitoare. 

-Sau ale fiului ei. Alexandra așeză o piesă înfiorătoare în acest 
puzzle. Unde se află el acum? Și cine este? Brusc, mi-aş fi dorit să 
acord mai multă atenție înaltei societăți. 

Francesca se apropie, vorbind pe un ton conspiraționist: 

-Este parte din Queen's Bench, ca judecător al Curţii Supreme. 

-Vrei să spui...! exclamă Cecelia. 

-Dal Se zvoneşte la Curtea Supremă că acesta va fi următorul 
Lord Cancelar. Sir Cassius Ramsay. 

-Am auzit de domnia sa. Cecelia făcu o grimasă și așeză ceaiul 
jos, ca și cum s-ar fi săturat de el. Se zice că este foc și pucioasă. 
Groaznic, neiertător și foarte principial. 

Francesca ridică din umeri. 

-Pare înspăimântător! 

Cecelia încuviință. 

- Vicarul Teague plănuiește să-l voteze, dacă asta îți spune ceva. 

Asta mai lipsea! 

-Dacă ar moșteni titlul de conte, fără îndoială că sprijinul tra- 
diționaliștilor ar spori șansele lui Ramsay la funcţia de cancelar, se 
aventură Alexandra, 

- Fără îndoială. 

Ochii Francescăi scânteiau cu dușmănie. 

- Ceea ce-i oferă un motiv suficient, spuse Cecelia. 


‘Kerrigan Byrne 


Alexandra se îndreptă spre bufet și turnă pentru toate niște co- 
niac, gândindu-se că veștile primite în această seară necesitau ceva 
mai tare decât ceaiul. 

Și încă nu auziseră partea cea mai rea. Ea încă nu le spusese des- 
pre șantajist. 

Francesca părea deopotrivă neîncrezătoare și nehotărâtă în timp 
ce rumega problema. 

-La momentul masacrului, Ramsay ar fi avut șaptesprezece ani. 
Aproape optsprezece. Suficient de mare pentru a comite o crimă, dar 
nu aș îndrăzni să spun că suficient pentru a instiga la un efort atât 
de concentrat. 

- Întrebarea care rămâne este de ce, după atât timp, ai fost con- 
vocată pentru a te căsători cu fratele lui mai mic. Redmayne chiar 
vrea să se însoare cu tine? Sau Ramsay a orchestrat totul pentru a 
te ademeni aici, astfel încât să elimine ultima ramură din arborele 
genealogic al familiei Cavendish? 

-Până nu vom găsi dovezi, nu avem cum să știm, spuse Cecelia în 
timp ce termina de împletit o cosiță. Ai făcut bine că ne-ai chemat. 

-$i le vom găsi! Alexandra le oferi domnișoarelor coniacul, și 
ciocniră. Nu trebuie să rămâi singură până când nu vom desluși mis- 
terul și nu vom descoperi vinovatul. 

-Ai eliminat complet teoria conform căreia ducele de Redmayne 
pur și simplu te place și își doreşte să-i fii ducesă? întrebă Cecelia. 

Alexandra o privi binevoitoare. Logica Ceceliei intra adesea în 
conflict cu bunătatea și naivitatea ei romantică intrinseci, Îi era 
imposibil să fie altfel decât candidă și sinceră, astfel încât îi era greu 
să înțeleagă faptul că alţii puteau fi capabili de brutalitate. 

Francesca își dădu ochii peste cap și făcu o grimasă. 

-Bărbatul ăla este la fel de atras de mine ca de o erupție cutanată, 
iar acesta este un alt motiv pentru care mă îndoiesc de motivele 
lui de a se însura. De ce așteaptă să fie sigur că sunt fată mare îna- 
inte să mă ceară? 

Era o întrebare excelentă, Alexandra trebuia să recunoască asta. 

-El cum arată? 

Francesca prinse curaj. 

-Nu arată deloc așa cum un domn cu statutul lui ar trebui să ara- 
te. Este mai interesat de vânătoare, de cai și de câini decât de statutul 
lui de duce. 

-Aş fi crezut că o să apreciezi asta, spuse Cecelia. Și tu iubești 
caii și vânătoarea. Și... probabil câinii. Cine nu iubește câinii? 
Este atrăgător? 

Francesca ridică din umeri, luând o gură zdravănă de coniac. 

-Probabil cândva a fost, dar acum este un țărănoi sălbatic. Mare, 
brunet și păros. Abia îl văd, dar se îmbracă precum un barbar, sărind 
de la o aventură la alta. Francesca se strâmbă. ÎI veți întâlni mâine 
și veţi vedea cu ochii voştri cât de nepotriviți suntem. Dacă ne vom 
căsători, viața noastră va fi o înșiruire de lupte, el încercând să mă 
pună la locul meu, iar eu încercând să-l omor în somn. Vă spun că nu 
o voi face! 

-Nu va trebui, o consolă Alexandra. Te vom scoate din încurcătu- 
za asta într-un fel sau altul. 

- Prima noastră sarcină va fi să găsim o cale de a pătrunde în 
apartamentul încuiat al ducesei, spuse Cecelia. Să sperăm că vom re- 
uși înainte de balul mascat de peste două zile. Este mai bine ca totul 
să se rezolve înainte ca logodna ta cu Redmayne să devină publică. 

-Sunt de acord! Alexandra răsuflă cu ingrijorare. Dar cum? 

- Mâine-dimineaţă, eu şi Redmayne ne vom întâlni la el în birou 
cu avocaţii, spuse Francesca. Am tras cu ochiul și am văzut că Red- 
mayne ține cheia acolo, într-o cutie. Pot să o șterpelesc şi apoi să ne 
strecurăm în timpul balului mascat în aripa casei destinată familiei. 

- Mi se pare riscant să o iei chiar de sub nasul lui, protestă 
Alexandra. 

— Uiţi că am fost și țigancă, nu doar lady. Mi-am perfecționat arta 
de a fura mai repede decât mi-am perfecționat franceza. 

Francesca le arătă brățara Alexandrei cu un zâmbet victorios. 

-Nu știam că eşti atât de pricepută! 

Cecelia aplaudă în timp ce Alexandra așeză ceașca de ceai jos, ast- 
fel încât Francesca să îi poată prinde la loc lanțul mic din aur. 

Cecelia căscă, întinzându-și trupul voluptuos cu o mișcare mlă- 
dioasă. Alexandra era sigură că toți bărbaţii alături de care Cecelia 
studia se chinuiau să-și păstreze concentrarea asupra chestiunilor 
matematice atunci când o vedeau. 

-Aproape că sperasem să te fi îndrăgostit. În ciuda jurământului 
nostru, mărturisi Cecelia. Am descoperit că mi-ar fi plăcut să fiu mă- 
tuşa Cecelia. Zâmbi discret. Sau unchiul Cecil. 

-Nu dacă era vorba despre un nemernic de Redmayne, pufni 
Francesca. Sunt toți vikingi brutali lipsiți de eleganță, cu mai multă 
forță decât minte. 

Da, dar i-am putea învăța pe micuţii sălbatici cum să fie cuviin- 
cioși, nu? 

Ochii Ceceliei sclipeau ștrengăreşte. 

-Vă puteți imagina? Eu cu un pui de om? Francesca simţi un fior 
pe șira spinării. Aș prefera să rămân fată bătrână până la moarte, 
v-aș fi recunoscătoare dacă v-aţi aminti asta. 

Râsul prietenelor ei transmiseră căldură în sufletul neliniștit al 
Alexandrei, efectul fiind asemănător unei băi revigorante. 

„Mâine“, își promise ea. Puteau face față numai unei singure cri- 
ze copleșitoare. Mâine avea să le dezvăluie propriul secret perfid, şi 
spera ca femeile să-și amintească de acest moment, deoarece „până 
la moarte“ s-ar putea să fie mai devreme decât preconizaseră ele. 


Pentru a-și potoli neliniștea persistentă, Piers fugi de hoarda de 
invitați în dimineața următoare și-l dezlănțui pe Mercury pe Mayne- 
mouth Moor. Plecă la pas de la grajduri, încălzind mușchii lui Merc 
pentru un drum greu. Dacă vira la dreapta, avea să urmărească dru- 
mul jos care ducea spre sat. Astfel, mână armăsarul în stânga, urcând 
și coborând versanţii domoli aflați de-a lungul stâncilor, spre ruinele 
vechii fortărețe Redmayne, aflată pe vârful Torcliff. Era numai un 
kilometru și jumătate de dealuri joase, iar de acolo îl putea mâna 
pe Mercury în goana mare spre Dawlish Moor. 

Dacă ar fi străbătut pădurea, ar fi ocolit grupul de vânători pe 
care-l părăsise înainte să se crape de ziuă, mulți dintre ei fiind încă 
ușor amețiți din noaptea de dinainte. 

Mercury mâna prin roua de pe trifoiul vibrant și des, ridicând în 
urma lui bucăți din patul de mușchi de sub el, întinzându-și gâtul 
puternic în timp ce galopa mai sus, de-a lungul falezei, spre vârful 
Torcliff. Ruinele cetății medievale Redmayne de pe stânca neagră se 
pierdeau treptat în marea învolburată. 

Erau ruinele unei epoci în care aceste maluri fuseseră invadate de 
armate de oameni puternici și lacomi. 

Asta până când o familie a fost suficient de puternică pentru a-i 
opri și valuri de prădători și inamici au fost supuse de puterea fami- 
liei Redmayne. 

În timp ce Piers galopa mai aproape, observă mișcare printre 
stâncile albe şi gri. Curios, descălecă pentru a investiga, urcând 
treptele vechi spre turnul fortăreței care nu mai avea alt acoperiș 
decât cerul. 

Cine ar cutreiera atât de departe și atât de devreme? Cu siguran- 
tă, nu vânătorii. Aceștia rămăseseră aproape de fortăreață, de cealal- 
tă parte a falezei Tormund, de partea opusă mării. 

Umbre enigmatice ale unor fuste colorate se învârstau prin cur- 
tea veche în timp ce un trio de domnișoare, cu capetele ridicate spre 
cer, zburdau ca un grup de școlărițe exuberante. 

O exclamaţie feminină îl făcu pe Piers să recunoască entuziasmat 
sunetul care-l traversă până în vintre. 

-Uitați-vă la locul ăsta! Are o mie de ani! Abia aştept să sap în 
ziduri, să văd ce secrete sunt ascunse acolo. 

Alexandra Lane. 

Vederea ei îl făcu să încetinească, și aproape că se împiedică de o 
piatră sub formă de scoică. 

Sunetul râsului ei natural îi tăie răsuflarea. 

Atunci când ea îi observă prezenţa, ceva fierbinte şi vinovat din 
ochii ei îi făcu inima să tresalte. 

Ce hoață se dovedise a fi! 

Vigilenţa plutea prin aerul sărat dintre ei. 

Ea se cufundă în siguranţa oferită de prietenele ei, deranjându-le 
din procesul de cercetare a unui cuib aflat într-un gol din zidul 
sfărâmicios. 

Nu o recunoscu pe Lady Francesca Cavendish până când nu se 
alătură lor în vechea curte, care acum nu era mai mult decât o pajiște. 

- Excelenţă! îl salută contesa surprinsă. Credeam că întâlnirea 
noastră are loc abia peste o oră. 

-Domnișoarelor! 

Făcu o reverență. 

Sprâncenele roșietice ale Alexandrei trădau deopotrivă mirare 
şi neliniște. 

- Excelență? 

Privirile lor se întâlniră. Amândoi observară luciul de metal 
de după hersa veche. Mișcarea unui braț. Sunetul inconfundabil al 
unui ciocan. 

-La pământ! strigă el. 

Alexandra se îndreptă spre celelalte două femei, trântindu-le 
la pământ chiar când în depărtare se auzi zgomotul puștilor 
de vânătoare. 

Mulţi dintre oaspeţii treji la ora asta împușcau fazani în pădurea 
din apropiere. 

Era un moment foarte potrivit pentru crimă. 

Toate cele trei femei părură să fi scăpat tefere. Se ridicară și aler- 
gară după ceea ce părea să fi fost o armurărie medievală, care astăzi 
era un zid putrezit acoperit de iederă. 

Piers se aruncă asupra pistolarului, rupându-i mâna cu care trăse- 
se înainte ca ecoul salvei să dispară printre stânci. 

Violenţa care urmă fu, la drept vorbind, deloc necesară, dar Piers 
părea că nu-și putea opri pumnii care-l loveau neîncetat în față 
pe atacator. 

Iar și iar. 

În timp ce pielea articulaţiilor se sfâșiase tot lovind maxilarul 
străinului, Piers încercă să se gândească la o senzație mai satisfăcă- 
toare decât impactul cu pielea și trosnetul oaselor sub pumnii lui. 

Nu-i veni nimic în minte. 

Desigur, s-ar fi putut gândi la un act sexual. Nu își putu aminti de 
nici o iubită, amantă sau târfă care să-i ofere eliberarea pură așa cum 
o făcea o bătaie bună, aplicată pe merit. 

Cel puţin, nu acum. 

Puterea. În această arenă, cea fizică, el o exercita. O analiza. El 
devenise puterea. Nu mai trebuia să fie ceva alături de care dansa. 
Ceva de care era înlănțuit. Ceva de care, pentru a scăpa, trebuia să 
fugă în cele mai îndepărtare colțuri din Blinghty. 

Forța se aduna în mușchii săi și erupea cu fiecare mișcare a lui. Se 
umfla în fâșiile de mușchi pe care și-i construise în timp ce străbătea 
țări unde împrejurimile erau la fel de letale precum localnicii și leii. 

Aproape la fel de letali ca el. 

Aproape. 

Sub grandoarea de piatră a castelului Redmayne, fusese ușor pen- 
tru el să uite că această putere îi era și lui la îndemână. 

Asta până când nenorocitul ăsta de bărbat cât un mistreț 
care se afla sub ploaia de pumni îi oferise scuza perfectă pentru 
a se dezlănțui. 

-Mai este unul pe deal! avertiză cineva. 

Piers răsuci bărbatul pentru a-l folosi ca pe un scut uman, aple- 
cându-se pentru a ridica pistolul pe care victima lui îl scăpase în 
patul de mușchi. Observă silueta de pe deal, ochi și trase. 

Bărbatul căzu, încasând încă două gloanțe în spate înainte să 
atingă pământul. 

Piers aruncă sacul de sânge și gunoi pe pietrele ruinei și apăsă 
țeava încă fierbinte a pistolului la capul agresorului, ignorând stri- 
gătul lui de durere. 

- Spune-mi ce faci aici înainte să te trimit în iad, ordonă el prin- 
tre dinţi. 


O furie nefirească îi zvâcnea prin piele, arzându-l. 

Câteva sunete aspre răsunară printre sângele și saliva care 
se scurgeau din gura răufăcătorului. 

-Se pare că i-aţi rupt maxilarul, astfel că îi este imposibil să mär- 
turisească acum. Vocea clară, netulburată a lui Lady Francesca îl făcu 
să se întoarcă. Deși suntem norocoase că ați dat peste noi, dacă într- 
adevăr asta aţi făcut. 

La început, Piers crezu că era marea sângeroasă ce de obicei înso- 
țea violența cea care le atinsese pe cele trei femeie din fața lui cu o 
strălucire de neegalat. 

Verifică pentru a fi sigur. Da, pietrele de sub cizmele lui erau gri, 
patul de mușchi de sub ei alterna în nuanţe de ocru, oliv și roșu. 
În depărtare, vânturile oceanului ondulau valuri de iarbă verde, iar 
cerul se întindea albastru deasupra lor. 

Nu, tenta stacojie de furie sângeroasă pălise. Aceste femei erau 
pur și simplu... vibrante. 

Toate, niște roșcate vibrante. 

Piers își îndreptă privirea de la Lady Francesca spre Alexandra. 
Privirea lui alunecă asupra trupului ei mlădios, amintindu-și fiecare 
loc atins de mâinile lui cu numai o zi înainte. 

Își strânsese pumnii în talia rochiei ei de un albastru-închis și se 
holba la el cu niște ochi atât de mari, încât putea vedea albul din jurul 
pupilelor. Purta niște haine încântătoare, versiunea feminină a unui 
costum tipic bărbătesc, completat de o lavalieră din mătase brodată, 
o bluză cu guler lung și o vestă asortată. 

În mod inexplicabil, ardea de dorința de a smulge straturile apre- 
tate, aranjate. Și asta numai pentru a se asigura că nu era rănită. 

Sânii ei săreau în evidență și păreau de două ori mai mari decât 
ai prietenelor ei, iar, în lumina colorată a soarelui, ochii ei aveau o 
scânteiere aurie. 

Piers își spuse că mădularul i se întărise deoarece uneori violența 
provoca o astfel de reacție, la fel ca viciul. 

Își spuse asta de două ori, înainte să încerce să vorbească. 

-Eşti rănită? întrebă el. 

Trăsăturile ei erau cadaverice, buzele — lipsite de culoarea exci- 
tantă pe care i-o admirase înainte. 

Francesca îi oferi zâmbetul ei forțat, caracteristic. 

-Sunt numai tulburată, Excelenţă, vă asigur! 

EI fu nevoit să-și reamintească faptul că întrebarea lui ar fi trebuit 
adresată tuturor. 

Contesei Mont Claire în mod special. 

— Francesca? Alexandra șopti întrebarea lăsată neterminată lui 
Lady Francesca, dar ochii ei nu părăsiră încheieturile lui sângerânde, 
care începuseră să semene cu diavolul însuși. 

-O, da! Francesca se apropie, examinând silueta călcată în picioa- 
re care agoniza pe pământ, înainte să-i arunce o privire enigmatică. 
Permiteţi-mi să vi-l prezint pe Excelenţa Sa, Piers Gedrick Atherton, 
duce de Redmayne și logodnicul meu. 


Capitolul 5 
(Drac: 2) 


Piers miji ochii, ca și cum între cele trei femei se întâmpla ceva 
important, ceva ce el nu înţelegea și care nu-i plăcea. 

- Excelență! Francesca reluă prezentările ca și cum nu vorbeau 
peste un bărbat pe care el aproape îl omorâse în bătaie. Acestea sunt 
domnișoarele mele de onoare, domnișoara Cecelia Teague, din Lon- 
dra, și Lady Alexandra Lane, fata contelui de Bentham. 

- Încântată să vă cunosc, Excelenţă! 

Domnișoara Teague își prinse fusta de culoarea lavandei și făcu 
o reverență elegantă. Ochelarii ei ascundeau probabil cei mai strălu- 
citori ochi albaştri pe care el îi văzuse. Strălucirea, remarcă el, avea 
de-a face nu numai cu nuanţa acestora, ci și cu ceea ce scânteia în 
spatele privirii ei. 

Atât Lady Alexandra, cât şi Cecelia se holbară la pistolar, dădură 
din cap dezaprobator, apoi se întoarseră spre prietena lor, care era 
albă ca varul. 

-Nu l-am văzut niciodată în viața mea, declară ea, cu o inocență 
aproape exagerată. Totuși, probabil ar trebui să aruncăm o privire și 
la bărbatul de pe deal, pentru a fi sigure. 

-Bine gândit, draga mea, admise Cecelia. Oare să luăm calea 
mai lungă, de-a lungul lizierei, apoi să o urmăm până când vom fi 
siguri că nu mai este nimeni? Astfel, nu vom mai fi în bătaia puștii, 
nu-i așa? 

— Într-adevăr! Francesca își ridică fusta și păși cu atâta nonșalan- 
tă peste bărbatul care gemea de parcă ar fi pășit peste o grămadă de 
gunoi. Excelentă sugestie! 

Piers își strânse pumnii, echivalentul masculin al ciupitului. Nu, 
nu visa, deci... 

Cine erau aceste domnișoare? Unde erau lacrimile şi crizele? Oare 
nu puteau măcar să afișeze puţin din atitudinea feminină pentru — 
nu era deloc modest — comportamentul lui mai degrabă eroic? 

Cecelia merse pe urmele logodnicei lui, sărind cu eleganţă pes- 
te bărbatul căzut, saltul punându-și amprenta asupra sânilor ei 
enormi — ar fi trebuit să fie complet orb să nu observe. 

-Credeţi că ar trebui să contactăm autorităţile înainte sau după 
ce ambu... 

-Nu știam că este un duce! bolborosi Alexandra. 

Se oprită toate, întorcându-se spre ea. 

Rămase încremenită în exact același loc în care se aflase de când 
ieșiseră din spatele zidului de piatră. Clipiri rapide și ochi întrebători 
dezvăluiau o femeie încă prea șocată pentru a le urma. 

—Eu... dacă aș fi știut, v-aș fi spus. El este stăpânul grajdurilor 
despre care v-am pomenit când v-am vorbit despre armăsarul scăpat 
din frâu. Acela. Arătă spre Merc, care păștea docil în apropiere. Acela 
de acolo. 

Cecelia lăsă să-i scape un sunet ce îi trăda interesul. 

- El este cel pe care l-am spionat aseară? Desigur! Ar fi trebuit să-l 
recunosc după umeri! 

Piers își ciuli urechile. Cel pe care ce? 

Gândul că Alexandra îl privise în timp ce el își dădea cămașa jos 
nu-l ajută prea mult să-și tempereze pulsul. 

Oare îi plăcuse ce văzuse la el? 

— Da! afirmă ea. 

Da? 

—Da, el este acela! A spus... Alexandra se întoarse spre el, cu o 
privire acuzatoare. Aţi spus că aveți grijă de animalele de la castelul 
Redmayne. 

-Şi asta fac. ÎI înghionti cu gheata pe bărbatul căzut. Nu a spus 
Alexandru cel Mare că „fiecare bărbat ascunde în el o bestie“? 

_A fost Frederick cel Mare, îl corectă Lady Alexandra, fără a 
conștientiza ceea ce făcuse. Cât privește citatul, tot nu... 

-Vorbim despre drac..., îi întrerupse Francesca. Nu vă întoar- 
ceți acum, dar „bestiile“ se întorc, și sunt cât pe ce să dea de o 
pradă nouă. 

-O mulțime de petrecăreți în haine de lână și cizme de călărie, cu 
arme prinse de braţe, înainta prin iarbă la o distanţă de nicio sută de 
metri de locul unde Piers îl împușcase pe pistolar. 

-Ce dracu fac atât de departe în partea de est? bombăni Piers, 
ascunzându-se în spatele unui zid. Nu trebuie să ne vadă împreună. 

-0, Doamne, se îngrijoră Cecelia. Poate ar trebui să-i înde- 
părtăm și să-i redirecționăm pe un alt drum spre castel? 

Piers încuviință, privindu-și hainele răvășite. Vesta era pătată 
de sângele bărbatului, iar articulațiile lui sângerânde începuseră să 
se umfle. 

-E o cărare care trece pe lângă un iaz cu lebede și prin grădini. Vor 
trebui să facă imediat stânga și să se întoarcă spre marginea pădurii 
pentru a o găsi. 

-Dacă ar fi pe aici şi alți asasini, ar fi nebuni să tragă într-un grup 
de vânători, zise Cecelia. Nu ar scăpa niciodată fără să fie ciuruiți. 

—Corect. Sunt prea mulți martori cu arme. Să mergem! 

Francesca își ridică fusta şi se grăbi spre deal cu agilitatea unei 
gazele. Cecelia făcu alarmată un pas spre prietena ei. 

-Nuvrei să te alături Francescăi, Alex? Aș putea să rămân singură 
aici cu ducele și să-l ajut pe Excelenţa Sa să-l urce pe tâlhar pe cal. 

-Nu veţi face una ca asta, bombăni el. 

„Să ridicăm bărbatul pe cal? Ce prostie!“ 

—O, nu mă deranjează! Nu o să fiu niciodată o femeie delicată. Își 
ridică brațele armonioase și-i arătă umerii lați. Iar atunci când este 
nevoie, pot ajuta la căratul unei persoane. 

Lady Alexandra scoase un sunet ce îi trăda nemulțumirea. 


Kerrigan Byrne — 


-Prefer să-mi distrug și partea frumoasă a chipului meu înain- 
te să permit unei domnișoare să asiste la o treabă atât de odioasă. 
Piers își mută privirea de la contesa care urca hotărâtă dealul la Lady 
Alexandra, care împietrise în spatele lui, apoi la walkiria care se ofe- 
rea să-l ajute cu munca grea. Întâlnise multe femei ciudate, dar acest 
trio le întrecea pe toate. 

lar el avea să se însoare cu una dintre ele. 

Cele două femei se priviră reciproc încă un moment. 

-Nu pot face față acelor oameni, spuse Alexandra în cele din 
urmă. Mergi tu! Dacă nu ne întoarcem direct, trimite pe cineva să 
ne găsească. 

Cu încă o privire ezitantă, Cecelia porni în urma Francescăi, 
care parcursese deja mai bine de jumătate din distanța până în 
vârful dealului. 

Piers și Alexandra rămaseră în tăcere păziți de ruine până când 
fură siguri că ieșiseră din raza lor vizuală, pierzându-se după margi- 
nea falezei Tormund. 

-Sunteţi bine? 

Se aplecă pentru a-i îndepărta un cârlionț care i se desprinsese 
din coc și care îi intrase în gură. 

Ea își trase obrazul, pentru a-i evita atingerea, îndesând șuvița de 
păr după ureche cu degete tremurânde. 

-Sunt foarte bine, având în vedere circumstanțele. Mergem? 

Piers își lăsă mâna să cadă. Sigur că era supărată. O făcuse să se 
simtă prost nerecunoscând ginerele de la nunta prietenei ei. 

Oh, și să nu uităm partea în care îi trecuse glonțul pe la ureche. 

Pistolarul își pierdu cunoștința, iar Piers se întrebă tardiv dacă nu 
cumva îl omorâse pe bărbat în bătaie. 

Spera că nu. Cel puțin, nu înainte de a putea obține niște infor- 
maţii. Mâinile lui tânjeau să-l lovească din nou. 

De data asta, chiar mai rău. 

-Stai ascunsă până când îl imobilizez, îi ordonă el. 

Așezând pistolul pe ceea ce mai rămăsese din zidul înalt până la 
şold, îl dezlegă pe Merc și conduse armăsarul spre tâlharul incon- 
ştient. Individul era mai scund decât el, ca majoritatea bărbaților, 
de altfel, dar era corpolent și plinuţ. Piers se aplecă și verifică dacă 
pistolarul mai respira, înainte să-i cotrobăie prin buzunare. Nu găsi 
nimic în afară de o bucată de hârtie, pe care o desfăcu. 


70 


——— Totul e permis în dragoste —— 
Falt Ruadh 


Suspiciunea îi înghionti stomacul. Acesta nu fusese un act violent 
întâmplător. Nu fusese un furt sau o răpire. 

Aceasta fusese o lovitură. 

Biletul fusese scrijelit cu iuțeală într-o limbă pe care o cunoștea 
numai datorită fratelui său, care era pe jumătate scoțian. 

Falt Ruadh. 

În scoțiana galică însemna „roșcată“. 

Roşcată. În mod ciudat, toate cele trei femei aveau o nuanţă ro- 
șiatică a părului, Părul lui Lady Francesca era de un roșu aprins, stră- 
lucitor. Al Ceceliei era arămiu. Iar părul Alexandrei era de un mahon 
roșiatic ce căpăta culorile apusului atunci când lumina zilei bătea în 
el, așa cum o făcea acum. 

Culoarea ei era cel mai puţin vibrantă, dar, cu toate acestea, cea 
mai captivantă. 

Dumnezeule! Se dojeni în timp ce ridica mâna tâlharului peste 
umărul său și-l luă apoi în spate. 

Ce fel de bărbat tânjea după domnișoara de onoare a logodni- 
cei lui? 

Îl aruncă pe nemernic pe şaua lui Merc și fu nevoit să susțină 
animalul atunci când se clătină. 

Mai bine să nu răspundă la asta acum, își spuse în timp ce scotea 
funia din cobur. Se folosi de ea și de frâu pentru a-l prinde pe pistolar 
de şa cu ambele picioare și cu braţul care nu fusese rupt. Nodurile nu 
erau strașnice, dar aveau să țină. 

Alexandra recuperă pistolul de pe zid și verifică dacă mai erau 
gloanțe în cilindru. 

Rămăseseră două focuri, dacă număra el bine. 

Piers se apropie cu palma întinsă, așteptând ca ea să lase de bună- 
voie arma în seama unor mâini mai pricepute. 

Ar fi trebuit să se aștepte la asta! 

Ea închise camera cartușului și lăsă pistolul în jos, deși degetul îi 
rămase pe trăgaci. 

-Dacă nu vă deranjează, îl voi ţine eu. 

-Mă deranjează. Indică spre gunoiul pe care-l așezase pe șa. Este 
imobilizat. Nu mai reprezintă un pericol. 

-ÎI voi ține eu oricum, spuse ea cu hotărâre. 

El se încruntă. 

-Măcar spuneți-mi că știți cum să folosiți nenorocirea asta, la 
nevoje. 

Ea nu reacționă la tonul lui țâfnos, ci doar îi făcu semn să 
continue. 

- Foarte bine. Am exersat pe șerpi, în Alexandria. 

„Şerpi în Alexandria.“ Pufni și-i întoarse spatele, apoi îl con- 
duse pe Mercury pe cărare, ținându-l de-un frâu. „Sigur că da.“ 

Merseră de-a lungul stâncilor în tăcere un lung moment, în timp 
ce în apropiere valurile loveau pietrele. 

Ea păstră o distanță mai mare decât dictau normele, ținând pis- 
tolul aproape de șold, pe partea opusă lui. 

Ca să nu poată ajunge la el. 

Ea îi aruncă o privire nervoasă. 

-Ce scria pe bucata de hârtie pe care ați găsit-o? 

Piers băgă mâna în buzunar și-i întinse biletul. Ea îl analiză repede 
înainte de a i-l înapoia, trăsăturile ei palide rămânând impasibile. 

-Nu știu ce înseamnă. 

El observă că o deranja să recunoască asta. 

-În galică, înseamnă „roșcată“. 

Urmări reacția ei. Expresia ei rămase imperturbabilă, chiar liniș- 
tită. Dar el fusese un bărbat care se aflase aproape toată viaţa lui în 
prezența animalelor. 

Deși comportamentul ei nu trăda frica, el o văzu în linia rigidă 
a corpului ei. În distanța pe care ea o impusese. În tendința ei de a 
tresări. În ritmul accelerat al respirației și al tremurului grav cu greu 
ascuns de vocea ei modulată cu grijă. 

- Cunoașteți vreun motiv pentru care cineva ar vrea să facă rău 
vruneia dintre voi? întrebă el. 

La întrebarea lui, ea îi răspunse cu o privire întrebătoare, neliniștită. 

-Dar dumneavoastră? 

- Fără îndoială, intenționez să aflu, bombăni el. 

Mâna ei liberă strânse lavaliera de la gât. Trase de ea ca și cum 
s-ar fi luptat nervoasă pentru câteva guri de aer. Nu păru să o ajute, 
așa că își duse mâna la obraz, apoi la frunte, după care o lăsă să cadă 
și o ascunse în fustă. 

În ciuda brizei reci care încă păstra mirosul furtunii de noap- 
tea trecută, o dâră de transpiraţie îi apăru la tâmplă. Trecuse 
peste neliniște, depășise teama, iar acum se îndrepta spre o ade- 
vărată teroare. 

El simţi o dorință ciudată și nemaiîntâlnită, care-l tulbură aproa- 
pe la fel de mult precum vederea pistolului. 

Dorinţa era absurdă — nu-și dorea nimic mai mult decât s-o ia de 
mână și să-i tempereze tremurul. Voia... să o strângă în braţe, să-i 
ofere consolarea pe care el nu o primise niciodată. 

Îndepărtă ideea, rămânând la o abordare mai constructivă. 

Să-i distragă atenția. 

-Ce fel de șerpi ați împușcat? întrebă el. Probabil cobre, fără 
îndoială. 

-Șerpi? Avu nevoie de câteva secunde pentru a îndepărta ceața 
confuză din mintea ei înainte de a-i răspunde. N-nu. Nu erau atât de 
multe cobre în Egipt, precum se crede. Acolo unde compania noastră 
a campat, lângă farul din Alexandria, am fost cotropiți în mare parte 
de vipere cu corn. E-ele, hm... Inspiră adânc, ridicând mâna în care 
ţinea pistolul pentru a se juca prin păr, dar descoperi că încă îl avea 
în mână. Vinovată, îl îndreptă spre pământ. 

Piers răsuflă ușurat, folosindu-se de tot autocontrolul pentru a 
nu i-l înşfăca. 

-Erau multe, nenorocitele alea de vipere? insistă el, simțind că ea 
se pierduse în conversație. 

-Da. Refuză să-și ridice privirea. Da, şi se pierdeau în albul stră- 
lucitor al nisipului, încât era aproape imposibil să le vezi la timp. 

-Îmi imaginez că, în timpul petrecut acolo, ai devenit o țintașă 
bună. 

Spusese asta atât pentru binele lui, cât și pentru al ei, căci ea 
părea din nou să uite de arma pe care o avea în mână. 


-De fapt, nu. După ce l-am adoptat pe Anubis, nu prea mi-am 
mai folosit arma. 

-Un câine? 

- Pișică. 

Se opri brusc, făcându-l pe Merc să dea capul pe spate. 

-Recunosc că, în copilărie, nu am fost cel mai bun elev, dar Anu- 
bis nu era zeul cu cap de câine? 

- Da. Dar, cumva, Anubis semăna cu statuile acestuia... și se com- 
porta ca un câine. 

-Cum așa? 

Un spasm la colțul gurii compromise privirea încruntată. 

-Le ataca brusc, apucând șerpii de cap. Știu că pisicile sunt pră- 
dători. Jur însă că nu am mai văzut ceva asemănător. 

-Ea? repetă Piers. Unde este pisica minune acum? Mi-ar plăcea 
să merg într-o vacanță să o vizitez. 

Buzele îi fură îmblânzite de un zâmbet discret, deși vocea ei trăda 
o notă melancolică atunci când spuse: 

-I-am lăsat-o unei fetițe orfane pe nume Akasha, în Egipt. 

-Pentru ce? Avem mulți șerpi și în Anglia, pe care ar fi fost feri- 
cită să-i ucidă. 

-M-am gândit că lui Anubis i-ar fi frig aici. 

Piers gesticulă spre iarba verii leneșe, în căldura unei amiezi tem- 
perate de briza mării. 

-În ciuda climei noastre, multe feline par să se descurce. 

-Ei bine, desigur, dar sunt pisici engleze, nu? Anubis nu 
avea blană. 

Piers oftă melancolic. 

-0 pisică fără blană? Nu am auzit niciodată despre așa ceva. 

Auzise, desigur, dar încerca să o îndepărteze de teama cavernoasă 
ce o cuprinsese în urmă cu numai câteva clipe. 

-Sunt numite pisici sfinx, spuse ea cu vocea unei profesoare care 
i se adresa unui elev. Sunt extrem de rare și considerate sfinte. 

El scoase un sunet nepoliticos. 

— Râdeți de mine? 

-Departe de mine gândul ăsta, Excelenţă! 

În cele din urmă îl privi, oferindu-i un zâmbet timid și tremurând. 

Cumva, soarele strălucea mai puternic pe luciul apei, iar pie- 
lea mângâiată de vânt devenise mai sensibilă și mai fierbinte 
într-o clipită. 

Putea un zâmbet să aibă acest efect? 

- V-aţi ascuns identitatea când eraţi în gară. 

Tonul ei era prea moale pentru un reproș, iar Piers se întreba dacă 
ea nu pornea o conversație pentru a-și distrage atenţia de la faptul că 
era însoțită de un duce mânjit de sânge... de un asasin. 

- Oare, doctor Lane? 

Impregnă răspunsul său cu o frivolitate deloc caracteristică. 

-Dar eu sunt doctor. 

— Dar, de asemenea, se pare că sunteți și fiica unui conte. 

Făcu un gest lipsit de regret. 

-Nu voiam să-mi flutur titlul în fața unui grăjdar care-mi sărise 
în ajutor. 

-Şi să înțeleg că domnișoara Cecelia Teague era elegantul însoți- 
tor Cecil? 

Ceva din tristețea de pe chipul ei îl făcu să realizeze că îi înțele- 
sese aluzia. 

_ Bram o femeie care călătorea fără însoțitor şi care nu dorea să 
dea informaţii unui străin. Dumneavoastră ce scuză aveţi pentru 
comportamentul necuviincios? 

Ceea ce el nu-i spusese fusese faptul că nu-și dorise ca ea să-l tra- 
teze ca pe un duce. Se bucurase de discuţia lor. Fusese impresionat 
de... ei bine... felul ei aparte de a fi. 

Apreciase faptul că îl tratase pe el, un grăjdar amărât, cu mai 
multă stimă decât o făcea acum, când știa că era un bărbat puternic, 
bogat și influent. 

Piers nu zise nimic din toate astea, ci pur şi simplu ridică din 
umeri. 

-La început, am crezut că știți. 

-Cum aș fi putut ști? 

-Toți din imperiu au auzit de Teroarea din Torcliff. 

_Da... l-am auzit numindu-vă astfel. Pufni. De ce ar face asta? 

-Este o poreclă recentă. Indică spre cicatricea care-i întrerupea 
buza. Conform mitului local, am fost sfâșiat de un vârcolac — sau de 
un demon, depinde pe cine întrebi — şi am devenit ducele monstruos 
şi însemnat care bântuie culoarele blestematului castel Redmayne, 
mâncând bebelusi la prânz și virgine la cină. Sunt destul de faimos. 

El încercase să fie amuzant, dar ea se îndepărtă și mai mult, zâm- 
betul dispărându-i și, odată cu el, și lumina soarelui. 

-Poate nu sunteți atât de cunoscut precum credeţi. Înainte de 
ziua de ieri, nu am auzit vreodată despre dumneavoastră. 

Sincer să fiu, îmi pare că aţi petrecut mult timp în afara țării și 
departe de înalta societate. 

- Așa este. Aprobă argumentul lui încuviințând din cap și se aple- 
că să rupă un fir înalt de mohor, smulgându-l cu degetele de la o 
mână. Nu am fost niciodată la curent cu bârfele din înalta societate. 

Nu, nu ar fi putut fi, nu ? Piers o privi mai mult decât s-ar fi cu- 
venit, putând face asta deoarece ea fusese absorbită pe deplin încer- 
când să facă un nod firului de mohor cu o singură mână. 

Deși era educată și plimbată, avea aparența unei naivități inocen- 
te ce nu se găsea des la femeile de vârsta ei. Ochii ei aveau culoarea 
mierii şi erau sperioși ca ai unei căprioare. Umerii ei erau ușor lăsaţi 

în față, dar nu într-un mod gârbov nepotrivit unei femei, ci suficient 
cât pentru a proteja o inimă sensibilă. 

Restul... ei bine, picioarele îi erau încordate ca ale unui iepure 
gata să fugă la adăpostul celei mai apropiate tufe, la nevoie. 

Cum supraviețuise un miel atât de neputincios pericolelor din 
Cairo sau Alexandria? 

-Nu? 

Avu nevoie de o clipă să își dea seama că ea i se adresase lui, nu 
firului de iarbă. 

-Nu ce? 

-Nu mâncaţi fecioare la cină? 

Scoase un sunet nepoliticos. 

- Dumnezeule mare, nu, fecioarele sunt o mâncare groaznică la 
masa de seară... Deși recunosc că am ciugulit din una sau două 
la desert. Sătenii le tot aruncă spre mine, și face bine să te desfeți 
din când în când. 

Îi oferi cel mai adorabil zâmbet al său, gata să o atragă în amuza- 
mentul frivolității lui. 

Ea însă se strâmbă, întorcându-și gâtul pentru a privi inconfor- 
tabil spre mare. 

Zâmbetul lui avu o moarte lentă și dureroasă. 

-Veţi fi surprinsă să aflați că, pe vremuri, femeile mă găseau 
atrăgător. 

La vorbele lui, capul ei e întoarse iar, ca al unei bufniţe, întâlnin- 
du-i privirea melancolică. 

-Asta se întâmpla, desigur, înainte să devin teroarea păgână. 
Indică spre cicatrici. Poate că eram atât de atrăgător, încât s-au 
gândit să mă înveţe minte. Acum, când trebuie să mă bizui pe un 
nedezvoltat simț al umorului și pe o istețime, se pare, inexistentă, 
Dumnezeu să ne apere pe toți! 

-Oh! Ea dădu să-l atingă, cu chipul marcat de vină, scăpând firul 
de iarbă înnodat. 

El se pregăti pentru plăcerea pe care avea să i-o provoace atinge- 
rea ei, dar mâna ei se opri chiar înainte de a intra în contact cu el. 

-O, nu, Excelenţă, vă rog, nu! Vă rog să nu credeți că lipsa mea 
de... reacţie are ceva de-a face cu... cu a dumneavoastră... Indică spre 
barba lui. Eu numai... eu nu... hmm... 

Cuvintele ei păreau să-i blocheze gâtul în timp ce căuta un mod de 
a-și mai îndulci ofensa. 


76 


——— Totul e permis în dragoste — 


El savură faptul că obrajii ei își recăpătară culoarea atunci când 
jena înlocui frica de moarte. 

-Ba deloc, Excelenţă, mă amuz chiar foarte ușor... credeți-mă... 

— Atunci, și mai rău pentru mine, căci, deși ar fi fost atât de ușor, 
eu am eșuat lamentabil. 

Ea se apropie, vizibil rușinată. 

-Vă rog. Nu este vina dumneavoastră. Vă jur că cicatricile dum- 
neavoastră nu sunt nici groaznice, nici înspăimântătoare. Sunt mai 
degrabă temerare... fermecătoare. Sunteţi fermecător, adică vreau să 
spun... eu... eu nu sunt... 

-Nu sunteți în apele dumneavoastră! Ceva îi spusese că merse- 
se prea departe, iar stinghereala ei o ducea înapoi spre tulburare și 
teamă. Ați tras o sperietură de moarte, Lady Alexandra. Eu încercam 
numai să vă mai distrag atenţia de la ea. 

Îngrijorarea dispăru de pe chipul ei în timp ce se încruntă, ca și 
cum nu se putea hotărî dacă să se simtă ușurată sau furioasă pe el. 

-Mi-am petrecut mare parte din viață în compania bărbaților, 
explică el. Și recunosc că nu am prea exersat conversaţia cu sexul 
opus. Şi am minţit cu nerușinare atunci când am afirmat că doamne- 
le mă găseau atrăgător. 

-Nu o făceau? Aș fi zis că vă găseau cel puţin eligibil... adică... 
sunt sigură că vă găseau... 

Înghiți zgomotos. 

Poate cândva avea să reușească să termine vreo propoziţie în pre- 
zenţa lui. 

- Mă găseau rușinos de bogat, cu cel mai mare titlu pe care-l poa- 
te avea cineva care nu face parte din familia regală și — așa cum cele 
mai pline de aspirații soţii de nobili vă vor spune că este o trăsătură 
extrem de dezirabilă la un soț — eram, în mare, plecat. 

-Cu siguranță, nu veţi mai fi acum... acum când urmează să 
vă însurați. 

În loc să îi răspundă, îl verifică cu o grijă exagerată pe prizonie- 
rul infirm și mângâie grumazul lui Mercury. Cărarea ducea aproape 
de stânci înainte să se bifurce spre sat sau înapoi spre castelul Red- 
mayne, iar el își dori să se poată gândi la un motiv pentru a evita 
întrebarea până la întoarcerea lor. 

-Nu știu. După ce eu și Francesca ne vom achita de îndatoriri 
în calitate de duce și ducesă de Redmayne, iar descendența familiei 

Atherton va fi asigurată, m-aș putea aventura iar în lume. Momen- 
tan, se pare că trebuie să am grijă de moştenirea mea. 

Fu rândul ei să se holbeze îndelung. 

-Nu semänați cu nici unul dintre ducii pe care i-am întâlnit 
până acum. 

Piers începea să se obișnuiască cu modul în care ea verbaliza gân- 
duri nepotrivite înainte să se reflecteze asupra semnificației lor. 

-Iar dumneavoastră nu semănați cu nici una dintre domnișoare- 
le pe care le-am întâlnit, replică el. 

Nu... nu am vrut sub nici o formă să spun asta. 

-Iar eu vă făceam cel mai mare compliment. 

Ignoră asta, privind în lături. 

~- Voiam să spun numai că vă simțiți mai bine în șa sau la graj- 
duri decât în oricare salon. Cel puţin, veți avea asta în comun 
cu Francesca. 

„A, da, Francesca!“ Scoase un sunet neutru, sperând să încheie 
discuția despre viitoarea lui mireasă. 

-O iubiţi? 

El se încruntă. De-ar fi avut un astfel de noroc! 

-Nu este nevoie ca eu și Lady Francesca să avem în comun altceva 
decât numele și copiii. 

- Bste... o perspectivă mai degrabă mercenară asupra căsătoriei. 

-Iar eu sunt mai degrabă tipul de individ mercenar. 

Ea își mușcă buza. 

-Măcar o plăceţi? 

El tuși, pentru a ascunde faptul că izbucnise în râs. Francesca 
Cavendish era un rubin strălucitor într-un lac de perle. Era îndrăz- 
neaţă, inteligentă și frumoasă. 

El abia putea face față energiei exuberante debordate de prezența 
ei mai mult de o oră înainte să-și dorească să o lege de ceva, pentru 
a nu se mai mișca. Nu o plăcea. Cu toate astea, nici nu o displăcea. 
Dacă stăteai să te gândești, care era părerea lui despre această feme- 
ie? O întâlnise numai de două ori. 

-Îi admir... spiritul tenace. 

-Vreţi să spuneți că nici măcar nu o plăceți? îl acuză implacabil. 
Atunci, de ce vă însuraţi cu ea? 

-De ce nu? Ridică din umeri. Eram promiși, în cele din urmă. Rar 
persoanele din clasa noastră socială își plac soții. Nu trebuie să-mi 

plac soția pentru a-mi face datoria față de ea. Lady Francesca este o 
femeie frumoasă, îmi va oferi fii puternici și fiice frumoase. 

Sau ar putea — asta dacă reușea să îi incite mădularul. 

Până acum... nici măcar nu zvâcnise în direcția Francescăi. 

-Legătura este bună pentru familiile noastre. Tatăl meu... 

Mercury necheză, galopând înainte și lovindu-se de Piers, care se 
ciocni de Alexandra, dezechilibrând-o. 

Piers abia putu să o susțină și să o tragă peste el, răsucindu-se 
înainte de a cădea la pământ. Gemu atunci când umerii și spatele lui 
luară contact cu solul, apoi se relaxară într-o rostogolire care să mai 
atenueze căderea. 

El își așeză mâinile pe umerii ei, oprindu-se înainte să lovească 
stâncile. O ţinu prizonieră într-o încurcătură de membre și respirații 
gâfâite, lăsându-se mai jos pentru a o proteja în cazul în care Merc 
s-ar fi apropiat. 

Zări armăsarul la câțiva metri depărtare, tropăind lângă un bon- 
dar asasin. 

Piers se gândi că era un lucru bun că Lady Alexandra nu-i dăduse 
pistolul, altfel ar fi împușcat animalul între ochi pe loc și l-ar fi târât 
chiar el acasă pe pistolar. 

Gândurile i se întrerupseră când simți apăsarea intimă a sânilor 
ei neîncorsetaţi pe pieptul lui. Coapsele ei erau peste ale lui, puter- 
nice pe sub fusta modestă. 

Se încordă când își simți trupul excitat cu puterea copleșitoare 
a fulgerelor de cu o seară în urmă. Îi clocotea sângele în vene, ne- 
pregătit pentru asaltul visceral care-i inunda mădularul cu o dorință 
dureroasă. Înghiţi un geamăt de durere încântătoare. 

Fusese făcută pentru a se afla sub el. 

Trupul lui îi striga să se miște. Să își poziționeze șoldurile în lea- 
gănul format de coapsele ei și să își apese bucata de carne intimă 
peste a ei. Buzele ei erau depărtate în mod ademenitor, iar răsuflarea 
ei întretăiată se simțea ca o briză dulceagă pe barba lui. 

Limba lui găsi crestătura cicatrici de la buză. Nu mai sărutase o 
femeie de când... 

Sunetul metalic al pistolului întrerupse acel moment. 

- Dă-te. Jos. 

Piers încremeni. Scânteia din privirea ei, linia maxilarului. Mai 
văzuse disperarea înainte. În ochii prăzii încolțite, chiar înain- 
tea atacului. 

În acel moment, fu sigur că, dacă făcea o mișcare greşită, ea avea 
să îl împuște în piept, să îi arunce trupul în ocean și să ajungă acasă 
înainte de ora ceaiului. 

Ea se ridică în momentul în care el se rostogoli pe o parte, și nu 
îşi imagină faptul că ea ținea încă pistolul îndreptat spre el în timp 
ce se îndepărta. 

-De aici, voi găsi singură drumul spre castelul Redmayne. 

-Prefer să vă văd în siguranț 

-Nu fiţi absurd, izbucni ea. Trăsăturile ei încântătoare se trans- 
formară într-o mască a neîncrederii. Ce ar spune oamenii dacă m-aș 
apropia de castelul Redmayne cu dumneavoastră, fără însoțitoare, 
iar mâine vă veți anunţa logodna cu altcineva? Voi fi distrusă — și 
nunta la fel. 

Într-o zi normală, ar fi crezut-o puțin melodramatică, dar apoi își 
dădu seama că un asasin era leșinat - spera el - la numai câțiva pași 
în spate, pe un cal nărăvaș. Ei îi trecuse glonțul pe la ureche. Căzuse 
de pe o stâncă. 

Și, dacă era sincer, fusese sărutată de logodnicul prietenei ei. 

Ce nenorocit era! 

-Foarte bine, Lady Alexandra, vă voi însoți spre casă de la o dis- 
tanță decentă și vă voi urma păstrând limitele. 

Ea răspunse acordului său tacit, binevoitor, cu acreală. 

-Vă rog să-mi spuneți doctor Lane, insistă ea, scuturând pistolul 
spre el așa cum flutura degetul o guvernantă care mustra pe cineva. 

Piers ridică mâinile, în semn că se predă. 

= ŞI... şi... mulțumesc! Aceste cuvinte fură rostite mai degrabă cu 
vehemenţă decât cu politețe, în timp ce se răsuci pe călcâie și o porni 
în marș, ceea ce ar fi făcut mândru un general de brigadă. 

Piers se consolă cu întâlnirea trupurilor lor pe iarba moale. Nu îi 
ajută cu nimic mădularul faptul că o văzuse plecând. Fără îndoială, 
nu s-ar fi cuvenit să se întoarcă la grajd cu un tâlhar sângerând și cu 
o asemenea erecție. 

Alexandra Lane. 

Numele ei avea să îl urmărească pentru tot restul vieții lui 
mizerabile. 

-Dacă te mai mişti mult, o să te înțep! o avertiză Alexandra, 
ţinând deasupra capului ei mâna în care se aflau drept arme ace de 
păr cu rubine. 

-Aproape am terminat! o asigură Francesca. 

Îşi ridică genunchiul şi-l sprijini în poala Ceceliei, făcând-o pe 
aceasta să scape un țipăt discret de mirare. 

Francesca strânse pentru ultima oară corsetul Ceceliei, înșfăcând 
cu zelul unui marinar care acosta nava la docuri. 

Așa cum le era obiceiul, scăpară de cameriste în acea seară, pen- 
tru a putea da frâu liber unei conversații nestrunite. 

— Este atât de strâns, încât va trebui să vorbesc în șoaptă toată 
seara! 

-Vrei să-l mai slăbim puțin? sugeră Alexandra. 

Nu! Cecelia zâmbi triumfătoare. Vreau să zic că este perfect. 

=i plus, nu putem distruge toate eforturile mele. Francesca ar fi 
ignorat spusele dacă Alexandra nu ar fi lovit-o cu umărul și nu ar fi 
împins acele de păr rubinii, completând coafura magnifică, 

- Serios, Cecil, ești atât de frumoasă! În loc de corset, Alexandra 
își înfășură sânii în fâșiile late de mătase, presândur-i de coaste. Nu 
cred că trebuie să accentuezi într-un mod atât de dramatic faptul 
că te-ai simţit groaznic toată seara. 

Alexandrei nu-i scăpară privirile pe care prietenele ei le arun- 
cară înfășuratului ei atunci când credeau că nu le putea vedea. Se 
abţinură de la comentarii, căci înțeleseră că acesta era un obicei al ei 
de ani întregi, unul prin care urmărea să scape de privirile bărbaţilor 
cât mai des cu putință. 

-Dacă nu voi putea respira, va trebui să evit barul. Cecelia își 
aranjă crinolina pe șoldurile generoase și se privi în oglindă înainte 
să așeze fustele. În plus, pentru această ocazie, îmi doresc să arăt 
foarte bine. 

-Nu văd de ce. Francesca acceptă ajutorul Alexandrei de a-și tra- 
ge peste cap fusta stacojie, astfel încât să nu-și deranjeze coafura. 
Dacă totul merge conform planului, aceasta nu va fi balul mascat al 
unei logodne, ci demascarea unui complot criminal. 

-Dacă vom găsi ceva compromițător în apartamentul duce- 
sei, plănuiești să faci totul public imediat? întrebă Alexandra. În 
seara asta? 

-Fără îndoială! 

Vehemenţa răspunsului Francescăi o întristă pe Alexandra. 

-Eşti sigură că e înțelept așa? Își imagină chipul ducelui, cicatri- 
zat, bătut de vânturi și foarte furios în timp ce familia lui era dezo- 
norată și demascată în vechea lui fortăreață. 

Ceva din acest scenariu îi mângâia și-i îngrozea inima în aceeași 
măsură. 

Nu ar fi trebuit să o deranjeze atât de mult, mai ales dacă Red- 
mayne fusese complice la crimă. Dar dacă nu fusese? Oare ar fi tre- 
buit un bărbat crucificat pentru păcatele familiei lui? 

Se gândea la bărbatul fermecător, modest care o însoțise de-a 
lungul stâncilor. Inteligența lui contrasta cu înfățișarea sa. Dacă îl 
priveai, îți puteai imagina Teroarea din Torcliff. Nu numai din cauza 
cicatricilor, ci și din cauza violenței de care era capabil. Din cauza 
modului prădalnic în care se mișca. Ca și cum ar fi stăpânit pământul 
pe care călca. 

Ceea ce, adevărul fie spus, chiar așa era. 

-Cu cât mai repede este scoasă la iveală implicarea vreunui mem- 
bru al familiei Redmayne sau a lui Ramsay, cu atât mai puțin riscăm 
să se repete ziua de ieri, spuse Francesca în timp ce întoarse spatele 
Ceceliei, care îi abandonase părul pentru a prinde corsajul stacojiu 
al Francescăi. Dacă vom dezvălui adevărul, vom fi mai în siguranță 
decât dacă vom vrea să punem la cale propria noastră răzbunare. 

-În lumina evenimentelor recente, tind să fiu de acord. Cecelia 
încuviință, iar buclele ei voluminoase, prinse în funde violet și în 
agrafe cu perle, amenințau să se desprindă în orice moment. Efectul 
era minunat, căci oricine s-ar fi putut surprinde dorindu-și să scoată 
o agrafă sau un ac tocmai pentru asta. Dacă după destăinuire ni se va 
întâmpla ceva, vina va cădea automat pe Redmayne sau pe Ramsay. 

- Întocmai! La rândul ei, Francesca prinse cu putere rochia ad- 
mirabilă a Ceceliei, lăsând să cadă trena peste crinolină în valuri 
de mătase strălucitoare. Având în vedere că s-a confirmat faptul că 
pistolarul mă viza pe mine, este mai necesar decât oricând să acţio- 
năm imediat. 

Cu o dimineaţă înainte, după ce ajunsese cu răsuflarea tăiată la 
fortăreață, Alexandra mersese să-și găsească prietenele. Le informase 

despre biletul pe care ducele îl găsise în buzunarul pistolarului, pre- 
cum și despre interacțiunea ei cu Redmayne. 

Fusese atentă să nu menționeze partea fizică a interacțiunii lor, 
deşi nu voia să se gândească la motivul pentru care o făcuse. Fusese 
numai o căzătură, nu? Atunci, de ce nu putea vorbi despre asta? 

Fiindcă el se aflase peste ea? Fiindcă, pentru o clipă, îi privise 
chipul îndrăzneț ars de soarele altor țări și cicatricile intimidante și 
văzuse ceva ce recunoștea. 

Dezgustul. Nu. Prudenta. 

Ceva cunoscut reflectat de niște ochi la fel de albaştri precum ce- 
rul și neînfricați ca marea. Ceva obosit și rănit. 

Când vârful limbii lui atinsese cicatricea care-i întrerupea buza, 
nesiguranța mișcării trezise ceva tandru în ea. O emoție mai caldă 
decât mila, mai blândă decât curiozitatea. O acaparase, și, pentru un 
moment miraculos, uitase să-i fie frică. 

O vigilență ciudată o invadase. Un simț șocant față de ceva ce 
identifică cu rezervă drept... adăpost? Siguranță? Deasupra ei, 
trupul lui era tare și greu. Nu ar fi fost absurd să-ţi imaginezi că era 
invulnerabil, un paravan în fața a tot ceea ce ar putea-o răni. 

O dipă, se simţise de parcă ar fi putut rămâne sub acel templu al 
forței lui pentru totdeauna. Teafără. Protejată. 

Asta până când ochii lui observară buzele ei depărtate. Până când 
mușchiul cald, plin de dorință de deasupra ei, devenise tare ca fierul, 

iar nesiguranța înfierbântase... 

Nu voia să se gândească la acel cuvânt. Bărbaţii nu o mai doreau. 
Se asigurase de asta. Nu, Redmayne reacționase ca orice bărbat care 
ar fi avut o femeie sub el. 

Orice femeie. 

De fiecare dată când se gândea la reacţia ei, se rușina. Îl amenin- 
tase cu un pistol. Dacă nu se înșela, un astfel de gest la adresa unui 
duce era considerat un act criminal. 

Nu-i păsase. Teroarea neputincioasă o lovise cu atâta violen- 
ză, încât singurele opțiuni fuseseră să scape sau să se arunce de 
pe stâncă. 

Ar fi murit... nu... l-ar fi omorât înainte să se gândească la o 
ernativă. 


Alexandra își trase pe șolduri rochia argintie sobră, apoi trase 
mânecile lungi, din voal, pe brațe. Evitase crinolina sau corsetul sau 
orice ar fi putut atrage atenția bărbaţilor spre ea. 

Pentru a evita atenția nedorită din partea femeilor, se complă- 
cuse modei prin achiziționarea cu măiestrie a materialului pentru 
trenă și a mătăsii ce îi strângea bustul și care, pe trupul ei subțire, 
imita un corset fără să îi accentueze curbele. Chiar dacă ar fi strălucit 
cu diamante și ar fi sclipit din cauza muselinei, tot s-ar fi acoperit din 
cap până în picioare, 

-Nu vi se pare cam ciudat că ducele de Redmayne s-a aflat ieri-di- 
mineață la ruine chiar în momentul în care noi am decis să ne facem 
exercițiile? întrebä ea. 

- Mi se pare extrem de ciudat. Francesca își ridică fustele deasu- 
pra coapselor, dezvăluind niște picioare surprinzător de musculoase, 
în timp ce aranja fundele care îi fixau ciorapii. 

- l-aţi văzut chipul în timp ce-l bătea pe agresor? Alexandra nu 
putea uita masca de furie demonică în timp ce ducele împărțea 
pumni care aveau efectul devastator al unui ciocan. 

Nu era obişnuită cu manifestarea unei forțe atât de brute. 

-Este evident că nu îi este străină violența, conchise Cecelia. Este 
ceva ce nu trebuie să uităm. De asemenea, mânia lui a fost dezlănțu- 
ită pentru a ne proteja, sau... cel puțin pe logodnica lui. 

-Când mă gândesc că una dintre voi ar fi putut fi împuşcată ieri! 
Vocea Francescăi tremura de un sentimentalism ciudat. Este o tra- 
gedie dincolo de orice închipuire. Una pentru evitarea căreia voi face 
tot ce este posibil. 

Adunându-și curajul, Alexandra aranjă pomponul împodobit al 
rochiei sclipitoare a prietenei ei. 

-Toate trei exploram ruinele, Frank, nu putem fi absolut sigure 
că atentatul era numai împotriva ta. 

Francesca își lăsă capul pe spate și pufni neelegant. 

-Cine altcineva? 

-Așfipututfieu. Cuvintele zburară dintr-o suflare, înăbușite zile la 
rând și arzând de nerăbdare să se elibereze. 

Prietenele ei o priviră cu aceeași expresie — dacă ar fi fost 
drăguță —, mascată de o uimire sinceră. 

-Cum este posibil? strigă Cecelia. 

-Despre ce vorbeşti? întrebă Francesca. 

Alexandra înghiţi cu greu, brusc reticentă la gândul de a mai îm- 
povăra umerii și așa îngreunați de probleme ai prietenelor ei. Aten- 
tatul de ieri la vieţile lor ilustra gravitatea situaţiei în care se aflau. 

Nu mai era timp pentru secrete. Acum, știa asta. 

-Cineva știe, șopti ea. 

Nici una nu se mișcă. Nici una nu respiră. Cuvintele ei le condu- 
seră într-un loc pe care îl evitaseră cu disperare. 

Mai putin în timpul coșmarurilor. 

Fiecare lampă de cristal, fiecare perie argintie strălucitoare și 
oglindă sclipitoare dispărură în întunericul unei nopți groaznice în 
urmă cu zece ani. Strălucirea rochiilor lor se transformase în mizeria 
din grădină. Buclele roșietice se transformară în sângele pe care îl 
îndepărtaseră de pe pielea lor odată ce fapta fusese comisă. 

- Alexander? Vocea de obicei mlădioasă, sigură a Ceceliei tremura 
de nesiguranță. Ce vrei să ne spui, mai exact? 

Alexandra avu nevoie de mai mult timp decât își dorea pentru a-și 
drege vocea. Își luă prietenele de mâini, îngrozită că aveau să o înde- 
părteze. Că avea să rămână singură în această amintire întunecată. 

-Cineva ştie ce am făcut. Ce am făcut eu la Chardonne. 

- Cum? șopti Francesca. Dacă nu a fost una dintre noi, trebuie să 
fi fost Jean-Yves. 

-Nu se poate! strigă Cecelia. Jean-Yves locuieşte cu mine și nu ar 
face asta pentru nimic în lume. Ba chiar l-am adus cu mine la castelul 
Redmayne drept servitorul meu. Alexander, doar nu crezi... 

-Nu știu. Alexandra clătină din cap, stând în picioare pentru a se 
aduna și a lua din valiză ceva împachetat într-o batistă. Se întoarse 
la canapea și se așeză, simțindu-se aproape la fel de amorțită ca în 
noaptea în care se întâmplase. Poate cineva ne-a privit în timp ce îl 
îngropam în grădină. Au știut în tot acest timp unde se afla, și i-am 
plătit pentru liniștea lor în fiecare lună, încă de când eram la Sorbona. 

Confesiunea ei fu întâmpinată de o liniște împietrită, în timp ce 
gravitatea situaţiei era înțeleasă de cele două femei care fuseseră bi- 
necuvântate cu ignorarea acestui lucru timp de o decadă. 

Cecelia își reveni prima, împingându-și ochelarii pe nas. 

- Adică, l-ai plătit... Făcu în minte nişte calcule rapide. De o sută 
șaizeci de ori? Și nu ne-ai menționat asta niciodată? 

-Am încercat să vă protejez! Alexandra se grăbi să îndepărteze 
valul de emoție care încerca să o acapareze. Trebuia să oprească iute 
condamnarea care avea să urmeze, fără îndoială, din partea prie- 
tenelor ei. Cât timp am plătit, secretul nostru a fost în siguranță... 
dar... dar problema este că... Tata ne-a dezvăluit recent că averea s-a 
diminuat de ceva timp. M-a chemat înapoi din Cairo pentru a mă 
anunţa că suntem faliți. De două luni nu am mai putut să plătesc. 

Și săptămâna trecută, chiar în ziua în care am primit invitația ta, 
mi-a fost lăsat ăsta la ușă. 

Cu degetele tremurânde, Alexandra despachetă batista, dezvă- 
luind briciul cu mâner de sidef pe care îl folosise pentru a tăia 
gâtul directorului. 

Acela pe care îl puseseră în buzunarul lui când îl îngropaseră. 

— O, Alexander! exclamă Francesca. 

Știu. Alexandra își îndepărtă o lacrimă de pe obraz înainte ca 
aceasta să i se prelingă până la bărbie. Mă rușinez atât de tare de pe- 
ricolul la care v-am supus. Mi-aș dori să mă urâţi și voi la fel de mult 
precum mă urăsc eu. O merit. 

Fără să-i pese de rochia ei sau de Francesca, aflată între ea și 
Alexandra, Cecelia înaintă și le strânse la piept pe cele două femei. 

-Urâm numai faptul că ai purtat singură lucrurile astea îngrozi- 
toare atât de mult timp, fără ajutorul nostru. 

Lacrimile Alexandrei căzură nestingherite. 

-Nu ştiu ce să fac. 

Confesiunea nefericită îi frânse sufletul. Ea mereu știuse totul. 
Putuse face față oricărei situații. Dar asta... asta era peste puterile ei. 

Gongul care anunţă ora cinei răsună în întreaga casă, despărțindu-le. 

Cecelia făcu un pas în spate și inspiră adânc, mintea ei ageră 
lucrând, în vreme ce ochii îi sclipeau de emoție. 

Uitaţi ce vom face! Se ridică, plimbându-se prin cameră pen- 
tru că o ajuta să gândească. Vom merge la cină și ne vom asigura ca 
toți să vadă că ne simțim foarte bine. Vom fi absolut încântătoare, 
nu, doamnelor? 

Alexandra și Francesca încuviințară. 

-Odată ce începe dansul, ne vom scuza la un interval de cinci 
minute și ne vom întâlni în salonul aflat sus, în aripa de est, așa cum 
am plănuit. Vom folosi cheia pe care a șterpelit-o Francesca — bine 
lucrat! - și vom cerceta biroul ducesei. Alexander, tu vei sta de pază 
și vei distrage pe oricine s-ar putea afla prin apropiere. 

Alexandra își așeză palmele în poală. 

— Dacă nu vom găsi nimic? 

- Să nu gândim astfel! Cecelia o făcu să tacă ridicând mâna, acope- 
rită de o mănușă neagră. Trebuie! Se îndreptă spre ușă. După aceea, 
ne vom întâlni iar aici și vom pune la cale următoarea mișcare îna- 
inte ca Redmayne să o prezinte la miezul nopții pe Francesca drept 
logodnica lui. 

-Dar Alexander? întrebă Francesca. 

-Alexander a purtat povara financiară a acestui șantaj prea mult 
timp. Noi avem suficient în conturile noastre pentru a acoperi costu- 
rile până când ne vom gândi la o soluție pe termen lung. 

-Vă interzic! Ridicându-se plină de furie, Alexandra se îndreptă 
grăbită spre Cecelia. Nu vă pot lăsa să faceți asta! Eu sunt cea care 
trebuie să plătească pentru ce s-a întâmplat cu de Marchand. Eu sunt 
cea care l-a omo... 

Cecelia deschise ușa, întrerupând cuvintele pe care nici una din- 
tre ele nu le rostise vreodată. 

Alexandra se trezi în brațele Ceceliei, în timp ce aceasta-i șoptea 
la ureche: 

-Oricare dintre noi ar fi făcut ce ai făcut tu. Lasă-ne să te ajutăm! 

Francesca își așeză mâna pe umărul Alexandrei. 

-Toate avem secrete, aminteşte-ţi! Suntem împreună în asta! 

Emoționată, Alexandra încuviință, cu inima încă bătându-i cu 
putere. 

Cecelia se întoarse spre Francesca, privind-o cu seriozitate. 

-Dacă vom găsi dovezi care-l exonerează pe Redmayne, poate vei 
vrea să iei în calcul posibilitatea nunții. 

—De ce dracului aș vrea să fac asta? protestă Francesca. Mai bine 
să fiu trasă pe roată decât să mă mărit cu el! 

- Deoarece... dacă șantajistul lui Alexander va deveni răzbunător 
sau dacă banii nu vor ajunge la timp, protecția Terorii din Torcliff în 
calitate de soț al tău ne-ar putea salva gâturile de ștreang. 


Piers stătea sprijinit de balustradă, deasupra salonului de bal al 
castelului Redmayne, și privea piruetele și dansurile reprezentanți- 
lor nobilimii în timp ce valsau pe ritmul melodiei Dunărea albastră. 

Lumânările scânteiau în candelabrele de fier realizate de un fierar 
cu secole în urmă. Pe măștile bătute cu pietre prețioase dansau um- 
bre, oferindu-le petrecăreţilor o înfățișare aproape macabră. Lumina 
lumânărilor era acaparată de o abundență exagerată de diamante și 
pietre prețioase, care atârnau și decorau gâturile elegante și încheie- 
turile mâinilor. Piers avea privirea pierdută, văzând în strălucirea lor 
constelații magice. 

Dumnezeule, cât îi detesta pe acești oameni! Și nici unuia dintre 
ei nu-i păsa de el! 

Se născuse un bărbat puternic, așa că, atunci când el îi chema, 
aceștia veneau. 

Avusese nevoie de toată voința pentru a părea netulburat. 
Neafectat. 

Îi era dor de spaţiile deschise ale Africii sau de junglele dense ale 
Amazonului. Cel puţin, în astfel de locuri, unde plantele și insectele 
erau la fel de mortale precum viperele şi prădătorii, el își cunoştea 
locul. Își identifica inamicii cu ușurință. Își înţelegea puterea. 

O dobândise ca urmare a forței şi a ferocității. 

Aici, era un teren diferit, unul la fel de haotic și de perfid precum 
cele pe care le cucerise în străinătate. 

Dar aceste bestii nu erau simple. Terenul lor de vânătoare nu îi 
era cunoscut. Nu făcuse decât să se strecoare în lume datorită rangu- 
lui său, iar toți cei de acolo fie îl iubeau, fie îl urau pentru asta. 

Nimic nu avea sens. Creaturile astea împopoțonate aveau două 
fețe. Atunci când leii răgeau și atacau, torceau, apoi te eviscerau de 
îndată ce lăsai garda jos. 

Găsise în regatul animalelor ceva ce nu conștientizase că dorea. 
Sinceritatea și simplitatea pe care nu le găsise niciodată în mijlocul 
oamenilor. 

Oamenii deveniseră niște creaturi atât de complicate. Înveșmân- 
tate în straiele civilizaţiei... 

O pată neagră de tafta și muselină îi apăru în fața ochilor, iar 
Piers fu nevoit să se abţină să nu tresalte. 

Rose Brightwell. O frumuseţe brunetă cu inima neagră și cu far- 
mecul unui șarpe. Fusese robul ei mult timp. Suficient cât să uite că 
nu mai era Rose Brightwell. 

Acum, se prezenta cu numele de Atherton, ceea ce, în final, își 
dorise dintotdeauna, nu? 

Numai numele lui. Titlul lui. Nimic mai mult. 

Prefera să ajungă în iad înainte să o facă pe ea ducesă. 

-0 iubeşti? 

Accentul era tot atât de profund și de puternic precum whisky-ul 
pe care-l înghițise. 

Piers se încordă. Numai un singur bărbat își perfectase abilita- 
tea de a se apropia de el fără să fie observat. Indiferent de cât de 
mult își șlefuise Piers instinctul de vânător și de posibilă victimă, 
niciodată nu-l întrecuse pe fratele lui vitreg, Sir Cassius Ramsay, în 
arta subterfugiului. 

Chiar și când stăteau unul lângă celălalt, așa cum o făceau acum, 
nimeni nu-și putea da seama că erau înrudiți. Prin comparație cu 
aspectul demonic și întunecos al lui Piers, Ramsay părea un înger 
blond. El nu avea părul lucios sau barba nerasă. Ca de fiecare dată, 
Ramsay era perfect aranjat, ferm și, în opinia lui Piers, cam înțepat. 

Excelenţă, șopti el. 

- Excelenţă! 

Mereu se salutau astfel, formal, cu o camaraderie ascunsă și cu un 
dispreţ şovăielnic. Relaţia lor era complicată. 

— Ai iubit-o pe Rose? repetă Ramsay, alăturându-i-se pentru a pri- 
vi la haosul colorat de sub ei. 

-Probabil că da, spuse Piers. Altfel, de ce aș urî-o atât de mult 
acum? 

Ramsay scoase un sunet indiferent și luă o gură din paharul cu 
șampanie care, în mâinile lui, părea să fie luat dintr-un set de jucării 
pentru fetițe. 

Era singura băutură pe care și-o permitea. Era singura ocazie când 
dădea ştreangul pentru un bal. Chiar și masca lui era anostă, o bucată 
de mătase neagră, neornată, cu fante pentru ochi, legată la spate, de 
parcă ar fi fost un hoț la drumul mare. Un model de abnegaţie, asta 
era Onorabilul judecător-șef la Înalta Curte, Sir Cassius Ramsay. 

-Îmi imaginez că toate astea sunt pentru ea, spuse Ramsay, care 
intenționat nu se uita la Rose Brightwell. 

-Toate ce? 

Piers își dori ca masca lui să nu-i ascundă încruntarea. Fratele lui 
indică spre salon. 

-Toată pompa, drama și misterul. Dezvăluirea viitoarei ducese și 
toate cele. Nu îţi este deloc tipic. 

Cum era posibil ca o observaţie ca aceasta să-l facă să tânjească 
după un pahar de alcool? 

— Acum, am o nouă reputație de apărat. Ce, nu ai auzit? întrebă el 
frivol. Nu pare totul demn de Teroarea din Torcliff? 

Ramsay pufni. 

- Oamenii ăștia sunt la fel de absurzi precum porecla pe care ți-au 
atribuit-o. 

— În această privinţă, dragă frate, suntem de acord. Piers miji ochii 
la Ramsay, analizându-l. Și totuși, te strecori printre oamenii ăștia ca 
și cum ai fi unul dintre ei. Tu ar fi trebuit să fii duce, nu eu. 

-Şi eu m-am gândit la asta. Ramsay ridică nonșalant din umeri. 
Nevoia îmi impune să dirijez lumea lor. Numai atât cât să le pot tem- 
pera barbaria. 

Piers își mască surprinderea față de nota de dispreț pe care fratele 
lui o permise în tonul său. Mereu presupusese că Ramsay se bucura 
de modul în care se integrase în înalta societate. Nu prin naștere, ci 
prin prestigiu și prestanță, fără să mai punem la socoteală averea, ce 
nu putea fi ignorată. 

Ca ducii de altădată, Piers nu se uitase niciodată de sus la fratele 
lui, nici măcar la figurat, căci nemernicul era cu vreo șapte centimetri 
mai înalt și îl depășea și în greutate. 

Poate că Ramsay ar fi trebuit să fie ducele. Avea temperamentul po- 
trivit pentru asta. Avea o hotărâre de fier și o conduită ireproșabilă. 

Sau, oare, ar fi trebuit ca el să fie vânătorul? Avea statura potri- 
vită. Ferocitatea. Voința de fier și rezistența la suferință. Tatăl lui 
scoțian îi oferise construcția solidă a strămoșilor din ținuturile mun- 
toase, iar mama lor le oferise tuturor pretențiozitatea arogantă bri- 
tanică pe care trupul lui solid — brutal - o putea transmite. 

-Să fiu sincer, sunt surprins că ai venit, bolborosi Piers. Nici mă- 
car nu este an electoral. De ce trebuie să suportăm amândoi ceva atât 
de plictisitor? 

-Aştept cu nerăbdare, ca toată lumea, să îţi cunosc mireasa. Ram- 
say îi aruncă o privire jucăușă cu ochii lui albaștri identici cu ai săi. În 
plus, trebuie să fiu văzut în compania familiilor cu relații puternice, 
ÎL bătu pe spate pe Piers cu mâna lui grea, iar Piers se întrebă dacă o 
făcuse de dragul lui sau de ochii înaltei societăți. Ochii celor prezenți 
erau ca mii de bice mititele care-l loveau cu priviri suspecte. 

-Care familie? pufni Piers. Fratele tău mai mic, desfigurat și in- 
disciplinat sau vărul nostru care și-a permis să fie sedus de fosta mea 
logodnică în timp ce eu mă aflam pe patul de moarte? 

Fantoma unui zâmbet crispat amenință buzele fratelui său îna- 
inte să dispară, iar Piers încercă să-și aducă aminte când îl văzuse 
ultima dată pe Ramsay zâmbind. 

Dacă se gândea bine, poate niciodată. 

-Îmi pare rău că ea s-a dovedit a fi asemenea mamei. 

Ramsay bău iar, chipul lui împietrindu-se în timp ce aruncă o pri- 
vire femeii pe care Piers o evitase toată noaptea. 

— Case. Porecla scăpă de pe buzele lui Piers la fel de ușor precum 
obișnuia să o facă atunci când erau copii. Sunt foarte sigur că cineva 
a încercat să-mi asasineze logodnica ieri. 

Aceste cuvinte atraseră privirea lui Lord Ramsay. Oare era de mi- 
rare că atât criminalii, cât și nobilii tremurau în fața lui? Nu erau nu- 
mai construcţia lui, statura și puterea cele care intimidau, ci şi forța 
disprețului său. Era autoritatea tiranică, aproape ca a lui Caesar, pe 
care o emana. 

- Foarte. Sigur. 

Ca de obicei, selectă cele mai importante cuvinte din conversa- 
ţia lor. 

-Am dat peste ea și peste domnișoarele ei de onoare explo- 
rând ruinele ieri-dimineaţă, și am ajuns la timp pentru a întrerupe 
doi pistolari. 

—Dumnezeule! Fratele lui se încordă, alert ca un câine de vână- 
toare. De ce nu mi-ai spus? A fost cineva împușcat? 

-Numai pistolarii. Unul este mort, altul pe aproape. Gândul aces- 
ta îi provocă o satisfacție macabră. Speram să cercetezi problema. 
Foloseşte-te de relaţiile tale vaste pentru a afla motivul pentru care 
cineva mi-ar vrea logodnica moartă. 

- Piers, sunt șanse ca individul să se afle aici în seara asta, îl 
preveni Ramsay. Ar trebui să-ți protejezi tot timpul femeia ~ și pe 
prietenele ei. 

- Le pot vedea chiar în acest moment pe cele trei femei, deși tre- 
buie să fiu atent ca nimeni din mulțimea avidă să nu-și dea seama 
înainte de anunţ. Rânji. Recunosc că mă bucură suspiciunile și pre- 
supoziţiile lor. 

Fratele lui îi răspunse cu un oftat. 

= Ştii, dacă vrei ajutorul meu, va trebui să-mi dezvălui identitatea 
miresei și a însoțitoarelor ei. 

-Îți spun care sunt cele trei, dar nu fac nici un semn. 

Ramsay se apropie de balustradă. 

-Cine sunt? șopti el, buzele mișcându-i-se imperceptibil. 

-Lady Francesca Cavendish. Piers îi identifică rochia stacojie 
imediat, căci se dovedi că roșul era culoarea ei preferată. Dansează cu 
tânărul filfizon, viconte de Crossland, în acest moment. Acolo este 
domnișoara Cecelia Teague, cu masca de păun. Se află lângă bar. 

-Îmi dau seama de ce te-a atras, comentă Ramsay, luând încă o 
înghițitură în timp ce o analiza cu atenție pe îndrăzneața domni- 
șoară Teague. 

- Ți-am spus să nu te holbezi. 

Piers îl înghionti. Ramsay tresări, trezindu-se dintr-un soi 
de transă. 

- Desigur. Și mai cine? 

-A treia este Lady Alexandra Lane, lângă ușă. 

Ochii lui Piers tânjeau s-o vadă. Dacă nu avea să își mai ia pri- 
virea de la ea? 


-Fata bătrână care încearcă să se facă una cu feriga? întrebă 
Ramsay. 
Pierzând bătălia cu sine, Piers o găsi fără dificultate. 


Trăsăturile ei erau atenuate de distanță și de lumina slabă, dar el 
putea simți atenția cu care ea analiza paloșul din secolul al XIV-lea pe 
care unul dintre strămoșii lui îl agățase de perete în loc de tablou. 

Cea mai mare pradă: un model de horticultură ornamentală con- 
servat într-o vitrină. 

Se ridică pe vârfuri, făcând tot posibilul să analizeze șireagul care 
atârna cu cruzime chiar deasupra mâinii ei. Se întinse atât de mult, 
încât se dezechilibră şi aproape căzu în tufe înainte să se repună pe 
picioare cu câteva mișcări bruște din mâini. 

Instinctiv, Piers făcu un pas în faţă, relaxându-se numai atunci 
când ea își aranjă rochia și privi prin salonul de bal pentru a vedea 
câți oameni observaseră scăparea ei. 

Nimeni nu observase. Acum, că își permitea să o privească, să o 
analizeze în mijlocul celor asemenea ei, observă că își cultivase pro- 
pria invizibilitate. 

Domnișoarele se adunaseră în grup în salonul lui de bal ca pietre 
prețioase vibrante care străluceau în mătăsurile asortate cu bijuteri- 
ile și zorzoanele din dantelă. Doctor Lane se înfășurase însă într-un 
argintiu care sclipea discret. 

O femeie la o astfel de serată lăsa, de obicei, rochiile de zi cu guler 
în favoarea unui corsaj periculos de decoltat. Era încurajată să-și des- 
copere cât mai mult posibil umerii și brațele, menţinând în același 
timp decența cu dantele sau ceva la fel de transparent. 

Lady Alexandra însă se învăluise în raze de lună discrete, rochia ei 
acoperindu-i bustul în stil grecesc, accentuându-i-l și ascunzându-i-l 
în același timp. 

Cumva, orice altă siluetă care se etala fără rușine deveni xedun- 
dantă sau neinteresantă. Singura priveliște pe care el și-o dorea se 
ascundea în mod frustrant. 

Teama lui se confirmase. Nu se putea convinge să privească în 
altă pare, nici măcar pentru a o scuti pe ea de stinghereală. 

El ştia momentul în care, chiar şi de la o astfel de distanță, ea avea 
să îi întâlnească privirea. Fiecare fir de păr de pe trupul lui vibra la 
acest gând. Se vâri sub ornament cu o mișcare deloc graţioasă, iar 
Piers se trezi împotrivindu-se unui zâmbet de încântare. 

-Te vei însura cu contesa de Mont Claire, evident. 

Presupunerea corectă a fratelui său îl trezi din reverie. 

— Și, mă rog, de ce este atât de evident? 

-Deoarece domnișoara Teague, deși... Se opri, în timp ce o anali- 
ză pe tânără mai mult decât era necesar. Deşi e candidată dezirabilă, 
nu face parte din aristocrație, iar Lady Alexandra... Familia ei a fa- 
limentat recent, iar ea este irelevantă din punct de vedere social și 
o excentrică bine-cunoscută. Dintre cele trei, contesa este singura 
opţiune potrivită. 

- Așa zici? Piers se încruntă, neapreciind ghemul pe care-l simți 
în stomac auzind ce spusese fratele lui despre Lady Alexandra. 

Da. Lady Francesca este ultima din familia Cavendish. Dacă te 
însori cu ea, vei îndeplini dorinţa tatălui tău în ceea ce o privește — 
și va fi și în beneficiul tău. Aprobarea gentilă din tonul lui Ramsay 
îi aminti lui Piers de afecțiunea comună pentru defunctul și dragul 
lor tată. 

-Dacă îmi amintesc bine, familia lui Lady Francesca a mu- 
rit în niște circumstanțe groaznice. Piers o privi pe femeia vivace, 
mlădioasă, care se lupta pentru conducerea valsului cu însoţitorul 
ei copleșit. 

-Un incendiu suspicios, confirmă Ramsay cu gravitate. Nimeni 
nu a găsit vreodată vinovatul. 

- Presupui că ar putea avea legătură cu atacul de astăzi? Ai idee 
dacă familia Cavendish încă are dușmani? 

-Nu din câte știu eu. Ramsay ridică iar din umeri înainte să-și 
întoarcă privirea uimit. De ce crezi că aș ști? 

Pentru că tu ai făcut o meserie din a ști totul despre acești oa- 
meni. Deoarece secretele lor îţi conferă putere. Și... 

Piers luă biletul din buzunar, cel scrijelit în limba nativă a fratelui 
său. Ramsay privi înainte să-i strângă bicepsul ca într-o menghină. 

- Piers, știu că asta este limba mea, dar doar nu crezi că aș avea 
ceva de-a face cu... 

-Nici nu mi-a trecut prin minte. Miji ochii la fratele lui, anii şi du- 
rerea dintre ei deschizându-se ca un abis, fiecare rămânând pe câte o 
margine a acestuia. Ciudat este că ție ţi-a trecut. 

Ramsay îi dădu drumul, surprinzător de deranjat pentru un băr- 
bat atât de sigur pe el. 

-Toate cele trei femei au părul roșcat. 

-$i aici este problema! 

Ramsay băgă biletul în buzunar, și amândoi priviră cum Lady 
Francesca se îndepărtă de partener după terminarea valsului, stre- 
curându-se prin mulțime prin partea de est a culoarului. Ar fi mai 
simplu de rezolvat dacă nu ai face asasinii imposibil de interogat. 

-E posibil ca unul dintre ei să reziste. Piers făcu un gest neajuto- 
rat. În cele din urmă, va putea să-și miște iar maxilarul. 

Fratele lui clătină din cap. 

-Voi încerca să-ți ofer un răspuns înainte de nuntă. Între timp, 
ține-le departe de belele pe logodnica ta și pe prietenele ei. 

Răspunsul lui Piers fu întrerupt de văduva ducesă de Kent, o bună 
prietenă a tatălui său, care îl abordă felicitându-l și interogându-l 
deloc subtil referitor la viitoarea nuntă. 

Îi acordă femeii cât de multă atenție putu în condiţiile în care pri- 
virea îi era atrasă spre colțul după care Alexandra Lane dispăru. 

Cum Francesca nu se întoarse după cinci minute, se gândi că poa- 
te ar trebui să meargă după ea. Oare chiar și aici, la castel, putea fi în 
pericol? Oare ar îndrăzni cineva să o acosteze chiar sub nasul Terorii 
din Torcliff? 

O zări pe domnișoara Teague returnând politicos un pahar gol va- 
letului, cu un zâmbet vesel, înainte să se îndrepte spre același culoar 
prin care dispăruse și logodnica lui. 

Ciudat. Oare și ea o căuta pe Francesca? Pe domnișoara Teague o 
catalogase drept o ființă inteligentă. Oare să o urmeze? 

Scuzându-se din cercul tot mai mare de văduve și matroane care 
năvăliseră precum un stol de corbi cu ciocul ascuţit, o căută iar cu 
privirea pe Alexandra. 

Acolo. O zări în cele din urmă dincolo de colțul unde se ascunsese, 
înaintând prin salon în destul de mare grabă. 

Puneau ceva la cale. 

Piers se scuză și cobori scările, intenționând să afle unde mergeau 
cele trei roșcate curajoase. 
Și în ce belele aveau să intre. 


Capitolul 7 
CESE? 


— Aţi găsit ceva? șopti Alexandra prin crăpătura ușii. 

— Am căuta mai ușor dacă nu ar trebui să răspundem la întrebarea 
asta la fiecare cinci secunde, replică Francesca șușotind. 

— Numai... grăbiţi-vă! le zori ea. Nu știu cât vom mai avea no- 
rocul de partea noastră. Alexandra cercetă holul lung. Umbrele 
tapiseriei restaurate atârnau în linii drepte precum ferestre către 
alte vremuri. 

Vremuri mai întunecate. 

Planul aripii de est a castelului Redmayne nu era potrivit pentru 
ce făceau ele acum. Ferestre uriașe cu boltă se înşirau pe o latură a 
culoarului, iar comorile și obiectele de artă aruncau umbre diforme 
pe ușa unei camere imense. Umbrele se schimbau din când în când, 
amenințând să-i întindă nervii la fel de mult precum corzile viorii 
din care răsuna chiar acum Strauss din salonul de bal. 

Melodia se auzea până la etajul al doilea, iar Alexandra nu se 
putea hotărî dacă aceasta contribuia la liniștea nopții sobre sau la 
aspectul ei sinistru. 

Constată că era un străjer groaznic — Străjeră? Oare exista așa 
ceva? — în timp ce își dădu seama că îi venea greu să își ia ochii de 
la armura enervată din alcovul din fața ei. Oare ultima oară când o 
remarcase, coiful nu era îndreptat în cealaltă direcţie? 

O, i-am găsit jurnalul! exclamă Cecelia, făcând tot posibilul să-și 
exprime entuziasmul într-o șoaptă. 

-Tar eu un album de familie care conţine descendența scoțiană a 
familiei Ramsay, spuse Francesca. 

-Citeşte repede, şușoti Alexandra, dorindu-și să poată stăpâni 
nota de disperare din rugămintea ei. 

Lipsa unui răspuns din cealaltă cameră sugeră că exact asta 
făceau. 

Alexandra se scărpina pe sub masca din mătase argintie cu fulgi 
albi, împodobită cu mici cristale, dorindu-și să și-o scoată. 

Mereu urâse genul acesta de serate. Balurile mascate în mod spe- 
cial. Ce anume dintr-o mască oferea unui salon întreg plin cu așa-ziși 
nobili permisiunea de a se comporta precum tâlhari desfrânați 
într-o tavernă? 

Doar nu-și imaginau că exista vreun pic de anonimat. 

Şi totuși, mâinile bărbaților deveneau mai îndrăznețe, aventurân- 
du-se acolo unde altfel nu s-ar fi încumetat. Femeile beau mai mult, 
filtrau fără ruşine, ba chiar încurajau un comportament lasciv. 

În ce scop? Împerechere? Ce fel de femeie ar dori un bărbat care 
i-ar face astfel de lucruri? Care ar tratat-o cu atâta nerușinare? 

Pentru a o răni teribil? 

Atunci când Redmayne intrase în salon, înțelesese puțin mai bine 
de ce alesese un bal mascat pentru prima lui revenire în societate. 
Masca lui neagră de crai îi acoperea chipul, mai puțin gura și vârful 
bărbiei, ascunzând totul mai puţin cicatricea de pe buză. Se părea că 
decisese să onoreze noul său statut de Teroarea din Torcliff. 

Ea nu putu decât să-i admire curajul. 

Amintindu-și, degetele ei se încordară pe clanță. 

Până în seara aceasta, se gândise că el surprindea toate unghiu- 
rile diforme și forță animalică. În seara aceasta, purta mai mult ne- 
gru decât era la modă, iar efectul fusese incredibil. Toată acea forță 
nestrunită era acum supusă de jacheta costumului, amenințând să 
explodeze în orice moment. Fusese mirată să descopere că gândul o 
atrăgea mai mult decât îi repugna. 

Evitând confortul felinarului cu gaz, aprinsese pentru această 
ocazie sute de lumânări, oferind petrecăreților o strălucire medieva- 
lä. Acestea ardeau în candelabre și scânteiau în cristalele neprețuite 
şi în sfeșnicele argintii de pe mesele încărcate cu delicatese. Cupe mi- 
cuțe aflate la baza lumânărilor colectau picăturile de ceară încinsă. 

O avere în candelabre. O avere pe care el o poseda. 

Se strecură printre piruetele cuplurilor care valsau cu o grație de 
feline, precum o fantomă tainică așteptând să nu-l observe nimeni. 

Sau poate era asemenea unui leu care știa că grupurile de creaturi 
inferioare aveau să-i facă loc. 

Și așa și făcură. Toţi. Cum ar fi putut să nu o facă? Bra mai înalt 
decât cei mai mulți dintre ei, statura lui titanică fiind depășită numai 
de puterea lui enigmatică. Oaspeţii nu numai că se dădură din calea 

lui, ci și dansară în jurul său, ca și cum el era un zeu păgân antic care 
cerea să fie venerat. 

Acum, avea mult mai mult sens faptul că unii dintre cei mai su- 
perstițioși străbuni credeau că unii bărbaţi puteau fi transformați în 
zei sau că aceștia fuseseră concepuţi de unul. 

În schimb, se gândi ea, poate avea mai mult sens că mintea mo- 
dernă, influențată de povești de groază, făcuse din el un vârcolac. 
Anglia adoptase de mult monoteismul, dar, în această lume imorală, 
încă erau suficient de mulți demoni. Având în vedere că el avea niște 
răni atât de misterioase și constituția unei bestii, nu era greu minți- 
lor să dea naștere unor idei atât de excentrice. 

Lumina lumânării înlăturase șuvițele întunecate ale părului său, 
care era în continuare prea lung și ciufulit pentru a fi considerat 
cuviincios. 

Alexandra făcuse tot posibilul pentru a dispărea în spatele ar- 
borelui în ghiveci aflat în colțul salonului. Nu era o fată bătrână. 
Acestea stăteau acolo unde sperau să fie observate, dorindu-și cu ar- 
doare să fie invitate la dans. Să fie cucerite. 

Ea se prezenta ca o molie într-un câmp cu fluturi, iar efectul părea 
să nu întârzie. 

De câteva ori, sperase să prindă scânteia unei priviri azurii în 
direcţia ei printre fantele măștii lui diabolice. 

Ea știa că Redmayne nu avea să o caute cu privirea, dar tot aștep- 
ta asta cu sufletul la gură. 

Alexandra nu-l plăcea mascat. Îi acoperea obrajii exotici și urma 
unei gropiţe jucăușe sub barba tunsă scurt. 

În spatele deghizării lui sinistre, nimeni nu-i putea remarca 
sclipirea copilăroasă din privire. Ar putea să nu observe disonanța 
sugestivă a gurii lui pline și a maxilarului tare ca marmura. 

Atunci, l-ar judeca și mai îndârjit, nu? 

În veșmintele negre și cu masca macabră, oamenii chiar și-l pu- 
teau imagina drept Teroarea din Torcliff, ascunzându-se în umbre, 
așteptându-și următoarea victimă. Cineva neajutorat, cineva delicat 
și decadent. Precum fecioarele din care susținuse el că se înfruptase. 

Auzise mulțimea șușotind despre el în timp ce el stătea lângă 
balustradă cu Lord Ramsay. Era un bărbat cu o înfățișare ostilă ce 
contrasta cu a lui Redmayne la fel de mult cum contrasta și în pri- 
vința reputației. 

Maxilarul lor avea o formă similară, se gândi ea. Gurile lor aveau 
aceeași cruzime. 

Le remarcase și ochii. Un albastru glacial. Culoarea cerului după 
o furtună furioasă. 

- Uită-te la asta! Șoapta Francescăi căpătă volum, trezind-o 
din reverie. Am aflat unde se intersectează descendența familiilor 
Cavendish și Ramsay. 

-Ce spune? șopti Alexandra, deschizând ușa puțin mai mult, 
pentru a trage cu urechea. 

- Lua-l-ar naiba! Cartea se închise, iar Alexandra își putu imagina 
cum iritarea încorda gura Francescăi. Sir Cassius Ramsay este cam 
al unsprezecelea în linia de succesiune la titlul de conte. Ar fi trebuit 
să asasineze jumătate din înalta societate pentru a pune mâinile pe 
titlul Mont Claire. 

-Mama lui... Cecelia pufni. Ce femeie groaznică! Jurnalele ei par 
să cuprindă în mare parte povestiri dezgustătoare și lugubre ale mul- 
tiplelor ei aventuri. Adora să-i pună coarne soțului ei. Nu mi-ar plă- 
cea să mai citesc, dar aici, în anul în care familia ta a fost asasinată, 
nu menționează nimic despre masacru. De fapt, se lamentează că fiii 
ei se află pe continent, ceea ce-i plasează departe de ţară și... 

-Stai puţin! Vocea Francescăi deveni agitată. Am mai văzut un- 
deva numele acesta. În timpul investigațiilor mele anterioare. 

-Ce nume? 

Fusta Ceceliei foșni atunci când se apropie de Francesca. 

- Kenway. Lord Kenway. Este numai al doilea în linia de succesi- 
une după mine... 

Umbrele se schimbară iar, distrăgând atenția Alexandrei de la 
conversaţie. Închise ușa cu putere, lăsându-și prietenele înăuntru. 
Aruncând o privire pe hol, în depărtare, își ținu răsuflarea, convinsă 
că zărise o siluetă strecurându-se în întuneric, între ferestre. 

Chiar când era pe punctul de a deschide iar ușa, individul apăru 
scăldat de razele argintii ale lunii lângă fereastra cea mai apropiată 
de ea. Când îi văzu masca de satir, inima îi tresăltă, provocându-i un 
gol în stomac și declanșând dorința disperată de a evada. 

- Excelenţă! gâfâi ea, părți secrete și tremurânde ale sale încor- 
dându-se la apropierea lui furișă, chiar în timp ce mâna ei căuta 
arma pe care o ascunsese. 

- Domnișoară doctor, o salută el senin, deși ea detectă ceva aro- 
gant sub acel calm aparent. 

Enervată de masca sa, vorbi suficient de tare pentru ca prietenele 
ei rămase în încăpere să o poată auzi. 

-Ce faceți aici, Excelență? 

-Ce fac eu aici? Arătă relaxat către holul luminat de razele lunii. 
În aripa casei care-mi aparține? Aripa pe care o păstrez în întuneric 
pentru a descuraja intrușii? 

Scoase un sunet ascuţit care ar fi trebuit să fie un râs, dar care fu 
emis ridicol de scurt. 

- O, aici ne aflăm? Nu știam... eu numai... 

-Vă vâraţi nasul peste tot? 

- Exploram. 

Înghiţi în sec. Ştia și ea, la fel de bine ca el, că între cele două nu 
era o prea mare diferență. 

-Ei bine, nu veţi găsi nimic interesant aici. Indică spre mâna ei, 
care strângea în continuare clanţa uşii. Aceasta a fost camera răpo- 
satei mele mame. 

Ea își îndepărtă mâna de pe clanţă ca și cum ar fi ars-o. 

— 0? Nu am întâlnit-o niciodată pe mama dumneavoastră. 

- Consideraţi-vă norocoasă! 

Observă din nou acea furie reprimată. Cea care se furișa mereu 
sub asprimea masculinităţii. La răspunsul lui mai degrabă tulbură- 
tor, Alexandra fu nevoită să încerce să înghită de trei ori, deși limba 
i se uscase și paralizase înainte să poată vorbi iar. 

Treaba ei era să-l distragă. Să-l îndepărteze de ușă pentru ca pri- 
etenele ei să poată evada. Tot ce voia să facă era să ridice tivul fustei 
și să alerge pe hol spre scări. 

Un singur lucru o împiedică să facă asta. Gândul că acest prădător 
avea să o prindă. Nu ar trece nici de prima fereastră înainte ca el să 
o ajungă din urmă. 

Numai Dumnezeu știa ce avea să se întâmple mai apoi, odată ce 
instinctele lui se trezeau. 

— Aveţi o colecție impresionantă aici! Adoptă un ton prea vesel, 
îndreptându-se spre armura care strălucea în lumina lunii. Este din 
secolul al XVI-lea, de proveniență italiană? 

Atinse partea de la umăr a armurii, care părea că stă să cadă. 

-De fapt, este din secolul al XV-lea, din Burgundia. Se apropie de 
ea. Suficient încât mirosul de whisky, de ulei de piele și bergamotă să 
o tenteze să inspire adânc. Dar de ce am senzaţia că deja știați asta? 

Bucata de armură se desprinse. 

-Merde! înjură ea. 

Înjurase, în parte din cauza greșelii și în parte deoarece el avea 
dreptate. El trecu pe lângă ea, pieptul lui puternic atingându-i 
în treacăt umărul. Ea se retrase, și ar fi scăpat armura dacă el nu ar 
fi prins-o deja. 

Dacă el observă, nu spuse nimic. 

-Să înjuri în franceză este mai puţin ofensator, nu? afirmă el cu 
indiferență. Deși rar mi se pare mulțumitor. Repuse bucata de armu- 
ră la loc, potrivind-o cum trebuia. 

-Ați văzut-o pe Lady Francesca? 

Rostirea numelui prietenei ei de către buzele lui o făcu să se în- 
crunte, însă refuză să-și analizeze reacția. 

-De ceva vreme, nu, Excelenţă! 

- Serios? Când am observat că ați plecat împreună, eram sigur 
că vă voi găsi într-o întâlnire secretă, punând la cale vreo trăsnaie. 

Ea păși pe lângă el, astfel încât să nu mai fie prinsă la colț. 

-Nu am plecat împreună. 

Se asiguraseră de asta. Plecaseră la un interval de cinci minute. Ei 
bine, zece, în ceea ce o privea pe Cecelia. 

El scoase un sunet grav, care putea fi interpretat drept scepticism. 

— Greșeala mea. Nu se întâmplă să știți cumva unde este? Vreau 
să-i vorbesc încă o dată înainte de anunț. 

Panica o sufocă, dar se forță să-și păstreze calmul. 

Oare ştia? Oare se juca cu ea așa cum o pisică ar face cu o pasăre 
neputincioasă? Oare le auzise mai devreme și acum îi permitea nu- 
mai să le îngroape pe toate trei într-un mormânt de minciuni? 

„Nu te lăsa“, se dojeni ea. „Păstrează-ți calmul!“ 

- Francesca? Reușise să pronunțe cuvântul, nu? Nu fusese un 
croncănit? Unde este? În acest moment? Făcu un pas mic în spate, 
pe hol, spre lumina tentantă din capătul scărilor. Eu... eu nu aș putea | 
spune unde este, deși aș paria că este un pachet de nervi. Situaţii 
precum cea în care ne aflăm tind să ne producă agitaţie, nu? 

- Evident! Privi în jur, iar masca lui se afla jumătate în lumina 
lunii, jumătate în întuneric. Prietena dumneavoastră nu mi s-a părut 
niciodată genul care să se lase copleșită de emoții. 

Ea mai făcu un pas în spate. 

- Da, ei bine... este imposibil de descifrat adevărata natură a unei 
persoane, nu? Cel mai strălucitor zâmbet poate ascunde un diavol 

viclean, iar cea mai curajoasă atitudine poate tăinui un laș. Toți pur- 
tăm un fel de mască, nu? 

_ Într-adevăr. Tonul tăios din vocea lui o uimi. Mă întreb dum- 
neavoastră ce ascundeți sub ea. Se apropie pentru a îndrepta o pană 
de porumbel răzleață. 

Alexandra invocă toată voința de care era capabilă pentru a nu 
se mișca. 

— Bu? O, o grămadă de secrete, pe cuvânt! 

-Nu aţi vrea să-mi împărtășiți vreunul? 

Făcu un pas spre ea, iar ea făcu tot atunci unul în spate. De ce tre- 
buia să fie atât de chinuitor? De ce numai prezența lui îi făcea pulsul 
să vibreze precum o pasăre care încearcă să evadeze? 

_Nu tocmai asta este menirea secretelor: să nu fie dezvăluite? îl 
provocă ea. 

-Este un argument excelent. Atunci, vă las cu secretele și vă voi 
cere să-mi oferiţi altceva. 

„Un sărut?“ se întrebă ea. Indică spre două uși închise care se aflau 
în fața unei verande înalte care dădea spre Torcliff și dincolo, unde 
marea întunecată întâlnea orizontul sclipitor. În briză, draperiile 
lungi fluturau precum spectre în rochii albe transparente. Îngeri sau 
fantome, depinde de perspectiva fiecăruia. 

Alexandra ezită. Uşa spre care el o îndruma era la numai două 
camere distanță de șansa ei de a evada. 

Și totuși, Cecelia și Francesca trebuiau să stea ascunse. 

-Veniţi și beţi un pahar cu mine, Lady Alexandra! insistă el. Pu- 
tem discuta despre viitoarea mea soție, având în vedere că sunteți 
atât de apropiate. 

Ea își dădu seama că era ultimul lucru despre care voia să vor- 
bească cu el. 

-Insist să-mi spuneți doctor Lane atunci când mi vă adresaţi, 
spuse ea cam cu asprime. 

La vorbele ei, el ridică pur și simplu din umeri și săltă o parte a 
măștii pentru a arunca o privire cu coada ochiului. 

-Este castelul meu, mă voi adresa cum doresc! 

-Şi preferați Lady Alexandra? 

— Așa se pare. 

O spusese de parcă ar fi fost ceva important. 

-Ați făcut ceva progrese în privința atacatorilor de ieri-dimineaţă? 

Încerca să schimbe subiectul. 

Mănușile lui scoaseră un sunet ascuțit în timp ce el strânse pum- 
nii, iar Alexandra se îngrijoră din cauza durerii pe care probabil o 
simțea după bătaia pe care o administrase. 

-Cel pe care l-am împușcat este la morgă, iar celălalt - în spi- 
tal. Tonul lui denota mai degrabă mândrie decât dezamăgire. De în- 
dată ce se trezește însă, autoritățile îmi vor permite să fiu prezent 
la interogatoriu. 

- Minunat! spuse ea cu o ușurare pe care nu o simţea deloc. 

Apropiindu-se de cameră, Redmayne deschis ușa și o împinse ga- 
lant, pentru a-i permite ei să intre prima. 

Ea se opri în ușă, simțind cum sângele îi dispare din obraji. 

Forțându-și membrele să se miște, ea scoase un strigăt slab și se 
feri, retrăgându-se spre latura îndepărtată a culoarului. 


Capitolul 8 
C&S? 


Alexandra știa că, pe sub masca lui, Redmayne o privea de parcă 
își pierduse minţile. 

Și, preţ de o clipă, chiar și le pierduse. 

Asta deoarece nu putea trece pragul pentru a intra în acea cameră. 

-Nu în birou! 

Clătină din cap cu vehemenţă, iar membrele îi fură cuprinse de 
tremur. Dacă avea să-i vadă biroul, avea să înnebunească. 

-Şi de ce nu? El aruncă o privire la ceea ce pentru el era, evident, 
o cameră inofensivă. Ai văzut un păianjen? 

Un păianjen. 

- Da! spuse ea. Nu exista scuză mai bună pentru criza aia de nervi. 
Da, eu... cred că am văzut un păianjen. 

-Ei bine, arată-mi-l! Dacă v-am putut salva de doi pistolari în 
toată firea, sigur pot să fac să dispară un intrus octopod. 

- Eu... aș prefera să nu mă apropii. Se dădu și mai în spate, inca- 
pabilă să-și convingă trupul să se calmeze până când ciucurele unei 
draperii îi mângâie brațele. Putem să mergem pe verandă? 

Cel puțin, acolo cineva ar fi putut-o auzi țipând. 

- Desigur. Prefer să stau în aer liber decât într-o cameră îmbâcsi- 
tă, plină cu cărți. Cercetă culoarul după eventuali păianjeni rătăciți. 

Și de băut? întrebă el într-o doară. Vin? Vin de Xeres? Coniac? Vin 
de Porto? 

-Nu vin de Porto, declară ea, mai apăsat decât intenționase. 

La vorbele ei, el scoase un carnețel imaginar din buzunar și un 
creion la fel de invizibil, pe care îl udă în gură. 

- Dispreț total pentru vinul de Porto, se prefăcu el că notează. 
Teama de păienjeni, de birouri și de grăjdari, dar nu de șerpi, armă- 
sari sau de feline scandalos de lipsite de păr. O privi, ca și cum s-ar fi 
consultat cu ea. Altceva? 

Ceva din răbdarea lui dramatică din spatele măștii demonice i se 
păru absurd de comic și ameninţă să compromită zarva clopotelor 
din capul ei. 

-Nu avem timp, și nici dumneavoastră nu aveți carnețelul ima- 
ginar pentru a scrie după dictare jurnalul nevrozei mele, se lamentă 
ea fals. 

-Foarte bine. Închise carneţelul lui imaginar și-l băgă iar în buzu- 
nar. Whisky sau vin? 

Whisky, dacă se poate, se hotărî ea, sperând la o doză mare, în 
scop medicinal. 

- Băutura bărbaţilor. Ar fi trebuit să știu. 

Atent să evite orice păianjeni ascunși, dispăru în birou, lăsând 
ușa întredeschisă. 

-V-a căzut creionul, strigă ea în urma lui, fără să se poată abţine. 

El nu vârâse acest obiect imaginar în buzunar. 

-Să-i lăsăm pe servitori să încerce să-l găsească, replică el cu vo- 
cea caldă și seducătoare. Așa le vom da ceva de făcut. 

În ciuda voinței ei, se lăsă pradă râsului nervos pe care i-l 
provocase. 

EI se întoarse cu două pahare generoase cu whisky, dar ei nu-i 
oferi unul până când nu se strecurară după draperie, pe balcon. 

Alexandra luă o înghiţitură zdravănă, tristă că puteau vedea mare 
parte din culoar prin ferestrele neobișnuit de mari. 

Duse whisky-ul la buze și bău cu poftă. O parte din ea se întreba 
dacă gustul de caramel şi sare care-i mângâia limba făcea parte din 
whisky sau din bărbatul care i-l înmânase. 

-Presupun că vă faceți griji pentru prietena dumneavoastră... 
având în vedere că este obligată să se mărite cu o brută ca mine. 

Alexandra se opri din băut. Nu se îngrijorase deloc din cauza asta, 
ci se gândea la faptul că era mai degrabă ciudat și intim că atingea cu 
gura locul care fusese atins de degetele lui. 

-Aş fi o... mincinoasă, Excelență, dacă aș spune că nu m-am te- 
mut pentru fericirea viitoare a Francescăi. 

El o privi cu un interes necuvenit în timp ce ea savura tăria cati- 
felată a băuturii care-i aluneca pe gât, lăsând o dâră de lumină şi foc 
în drum spre stomac. 

- Sunteţi o femeie atât de atentă și de inteligentă, șopti el, 
întorcându-se pentru a analiza luna care atârna aproape ca un 
felinar într-o noapte de vară senină. Sunteţi prietenă din școală 
cu Francesca? 

- Da. 

- Vorbiţi-mi despre școală. Chardonne, nu? 

Era ultimul lucru despre care voia să vorbească. 

-Nu sunt prea multe de spus. Între programa inutilă și regimul 
strict, în mare parte ne zbenguiam pe la lac și citeam cărți care ne 
erau interzise, gândindu-ne că astfel eram niște rebele veridice. 

„Și am îngropat victima acelei crime bizare.“ 

-Îmi este cunoscut locul, remarcă el. O rampă de lansare pentru 
tinerele aristocrate eligibile care vor debuta în înalta societate. Ce 
ciudat că nici una dintre voi nu s-a măritat până acum! 

-Ne-am promis că nu o vom face. 

-De ce? 

Nu detectă în vocea lui nici o reținere. Numai curiozitate. 

„Deoarece am fost violată. Deoarece tatăl Ceceliei a fost crud, iar 
Francesca a fost de față când bărbaţi mascaţi i-au măcelărit pe toți 
cei pe care îi iubea.“ După toate astea, cum le-ar mai putea atrage 
sexul opus? În plus, dacă s-ar căsători, viața lor, visurile lor și pro- 
priii bani nu le-ar mai aparține. Deoarece — până acum - nici una nu 
fusese dispusă să plătească prețul pentru protecția pe care un soț o 
putea oferi. 

Nici una dintre ele nu avusese nevoie de ea. 

-Din nenumărate motive, bolborosi ea. 

El scoase un sunet amuzat. 

- Fără îndoială. Ei bine, contesa ar prefera să sărute o broască râ- 
ioasă în fiecare noapte decât buzele mele desfigurate, iar asta este 
mai mult decât evident. Presupun că va trebui să permită stipendi- 
ilor care-i revin în calitate de ducesă, precum și bonusurilor pentru 

oferirea unui moștenitor să mai ușureze din nefericirea că s-a trezit 
victimă colaterală a răzbunării mele. 

- Stipendiile de ducesă? 

Alexandra își așeză paharul cu whisky pe pervazul de marmură 
al verandei. 

-Este o practică veche, știu, dar tolerantul ei tată a insistat asupra 
acestui aspect. Se strâmbă. O sumă cumplit de mare, chiar și pentru 
standardele mele. 

Alexandra se prinse de balustradă. Probabil știa că era teribil de 
nepoliticos să discute despre asta. Și totuși, fiecare dintre interacțiu- 
nile lor avusese câte ceva necuviincios. 

De ce să schimbe asta acum? 

Stipendii ducale... O sumă indecentă de bani. 

Un zgomot înăbușit şi un pârâit ciudat ce se auziră din direcția 
apartamentului ducesei le atrase amândurora atenţia, iar Ale- 
xandra fu nevoită să facă o mișcare disperată pentru a-l împiedica să 
meargă să investigheze. 

Alarmată, scoase la bătaie primul lucru care-i veni în minte. 

-Ce s-a întâmplat cu fața ta? 

Spre ușurarea, dar și amărăciunea ei, funcţionă. El se întoarse 
să o măsoare cu o meticulozitate cu care de obicei cercetezi ceva 
la microscop. 

-0, v-am jignit, nu? 

De ce făcea mereu asta? Rostea impulsiv cele mai ridicole 
lucruri. 

Ducele își scoase masca, dezvăluindu-și cicatricile. 

-Vreţi să spuneți că nu credeți că sunt un vârcolac? întrebă el, 
ochii lui azurii sclipind provocator în noapte. Sau un demon? 

Ea nu credea nici unul dintre lucrurile astea. 

Dumnezeule, era totuși ceva... inuman la el! Ceva în același timp 
bestial și diafan. Primar și supranatural. Elegant și enigmatic. 

Cum putea un astfel de paradox să sălășluiască într-un bărbat? 

Și de ce o tortura el atât de mult? 

—Nu cred în blesteme sau demoni, sublinie ea. Nu sunt bărbaţii 
suficient de monstruoși? 

O clipă, el păstră tăcerea, dar apoi spuse: 

-Într-o noapte, pe când vânam în Peru, un jaguar ne-a atacat. 
A sărit pe mine, iar eu l-am împușcat. Ne-am rănit reciproc. Nu este 
o poveste foarte palpitantă. 

Alexandra luă o gură din pahar, încercând să-și imagineze durerea 
provocată de ghearele unui astfel de prădător atunci când îi sfâșiase 
chipul. Fusese norocos că-și păstrase ambii ochi. 

Fusese norocos să rămână în viață. 

— Rănile au refuzat să se vindece, continuă el. Apoi, m-a doborât 
o febră groaznică, și nimeni nu se aștepta să supraviețuiesc. Ba chiar 
i-am trimis o scrisoare de adio logodnicei mele. 

- Francescăi? 

Nu, nu, uitasem de existența Francescăi. În primii zece ani după 
moartea familiei ei, abia a reușit să dovedească faptul că a supravie- 
tuit focului. Când s-a confirmat acest lucru, taţii noștri erau amândoi 
morţi, iar pentru mine era numai o fată pe care nu o întâlnisem ni- 
ciodată. Nu, până de curând, am crezut că sunt îndrăgostit de o altă 
femeie. Sorbi cu lăcomie, terminând whisky-ul din două înghițituri. 
M-am gândit să o scutesc pe Francesca — și pe mine — de un mariaj 
nefericit declarând nul contractul, în urmă cu câțiva ani. Prietena 
dumneavoastră părea și ea la fel de dornică să facă asta. 

-Ce v-a făcut să vă răzgândiți? 

-La trei luni după ce am scris scrisoarea de adio, m-am întors și 
mi-am găsit logodnica măritată cu vărul meu, următorul pe linia de 
succesiune a ducatului Redmayne. 

Privea în gol pe fundul paharului, ca și cum îl întrista faptul 
că se golise. 

-De asta... ați revalidat contractul cu Francesca? 

Piesele de puzzle începuseră să se așeze. Convocarea Francescăi 
nu avusese nimic de-a face cu trecutul ei, ci numai cu al lui. 

Redmayne încuviință, cu o vină fugară în privire. 

-Prietena dumneavoastră a înfrânt reputația morții la fel de mi- 
raculos ca mine. Mariajele aristocraților s-au bazat chiar pe mai pu- 
țin. Sincer să fiu, orice domnişoară de familie bună s-ar fi potrivit. 
Nu-mi doresc o anumită femeie. Vreau numai ceea ce o femeie — o 
soție — îmi poate oferi. 

-Un moștenitor, șopti Francesca. 

-Doi sau trei, dacă este posibil. Doar ca să mă asigur că nenoroci- 
ta aia machiavelică nu va deveni vreodată ducesă. 

Alexandra se încruntă. 

-Pare un motiv mai degrabă egoist pentru a aduce pe lume 
un copil. 

—Dușmănia este singurul lucru care mi-a rămas. 

Aruncă o privire tulburată spre ușa dormitorului mamei lui. 
Alexandra respiră din nou numai când constată că aceasta era încă 
închisă, iar umbrele — nemișcate. 

-Moștenirea mea a fost construită pe ură și violență. De ce să 
nu-mi onorez descendența vikingă barbară? 

O idee încolți în mintea Alexandrei. Una care o ademenea și 
o îngrozea în același timp. 

L-ai omorât? întrebă ea. 

—Nu, dacă își dorește o femeie necredincioasă ca Rose, atunci o 
poate păstra. 

Avu nevoie de un moment pentru a-și da seama că el interpretase 
greșit întrebarea ei. 

-Mä refeream la jaguar, nu la vărul dumneavoastră. După ce v-aţi 
însănătoșit, l-ați vânat? 

Scrâșni din dinţi. 

-O, da. Mi-a trebuit o eternitate să-l găsesc. Dar de găsit l-am 
găsit. 

-L-ați omorât? repetă ea, simțind că de răspunsul lui atârna o 
decizie dezastruoasă. 

-Nul răspunse oftând din greu. L-am avut în țintă. Era într-un 
copac. Era slab și arăta jalnic. Probabil din cauza rănii nu mai putuse 
vâna o vreme. Avea însă sânge pe bot de la o pradă proaspătă și o 
masă recentă. Ne-am privit reciproc multă vreme. Nici unul din noi 
nu se mișca. Degetul meu ezita pe trăgaci. 

Mângâie o armă imaginară în timp ce privea marea. Alexandra își 
imagină că el nu se mai afla acum în Devonshire, ci se întorsese în 
jungla din Peru. El tresări, iar vraja se rupse. 

-Mi-am dat seama că-mi pierdusem apetitul pentru vânătoare. 
Nu mai voiam să asmut prădătorii sau orice fel de animal. 

-L-ați cruțat! exclamă ea mirată. 

-Şi el pe mine. Presupun că toată întâmplarea ne obosise pe 
amândoi. 

- Asta nu a mai fost dușmănie, ci compasiune, spuse ea hotărâtă. 
El a fost cel care v-a condamnat să deveniți Teroarea din Torcliff. 

-El se întoarse spre ea, apropiindu-se. 

- Nu, șopti el. 

-Nu ce? 

-Nu încercați să faceți din mine un om bun. 

-Nici prin gând nu-mi trece, Excelență! Ar fi trebuit să se retragă, 
dar nu o făcu. În schimb, își termină whisky-ul, bucurându-se de căl- 
dura moleșitoare care i se propaga în sânge. 

- Bine! El deveni nemișcat, privind-o cum își lingea urma de licoa- 
re dulce de pe buze. Răcoarea nopții dispăru brusc, aerul devenind 
încărcat de sare, umezeală și... ceva interzis. Poate periculos. Ai fost 
vreodată sărutată cu adevărat, Alexandra Lane? 

Ea tresări. Apoi, încremeni. Totuși, teroarea care o paraliza de 
obicei și care i-ar fi imobilizat oasele într-o astfel de situație... nu 
se ivi. Teama era mai degrabă un tremur vag prin vene, care fusese 
estompat de whisky. 

În plus, o emoție ciudată o însoțea. Nu era extaz, dar ceva 
asemănător. 

De ce voia să știe? Ce spera ca ea să-i răspundă? Într-adevăr, ce ar 
fi trebuit să spună? 

Adevărul, desigur. În această situație, o minciună nu ar fi aju- 
tat-o, și, în plus, avea prea multe pe conștiință pentru a-și mai bate 
capul să mai îndruge minciuni. 

-N-nu. 

Își dori ca vocea ei să fi fost mai puternică. Își dori să fi avut mai 
multă experiență, mai multe de împărtășit. Din păcate, nu permi- 
sese niciodată unui bărbat să se apropie suficient de mult încât să 
o sărute. După părerea ei, bărbaţii încetaseră cu mult timp în urmă 
să-și mai dorească asta. 

-Aşa am crezut și eu, șopti el, așezându-și paharul pe pervaz, 
lângă al ei. 

Alexandra se forță să înghită. 

- Cum... adică... de ce aţi crezut asta? 

Și de ce brusc vorbea prostii? O urmă imperceptibilă de aroganță 
apăru pe buzele lui. 

-Bărbații ca mine își dau pur și simplu seama. 

Inima îi bătea de parcă voia să-i iasă din piept, iar respiraţia i se 
accelerase. 

-Bărbații ca dumneavoastră? 

- Vânători. Vibraţia din vorbele lui i se răspândi pe șira spină- 
rii și se risipi în locurile cele mai îngrijorătoare. De fiecare dată 
când mă apropii, buzele dumneavoastră, așa inocente cum sunt, im- 
ploră să fie sărutate. Le umeziţi cu limba. Le mușcați cu dinții. lar 
atunci când mă holbez, așa cum o fac acum, ele devin moi și se des- 
part, ca și cum ar invita... 

Uluită, Alexandra își strânse buzele, ca și cum ar fi vrut să le as- 
cundă de el. Oare chiar observase toate astea la gura ei? Oare buzele 
ei chiar o trădaseră astfel? 

El se opri, privind în sus. 

- Totuși, ochii vă sunt mereu speriați. Cred că este din cauza fap- 
tului că simţiți că și eu vreau să vă sărut. 

-Vreţi? 

El încuviință, iar buzele lui se topiră într-un zâmbet cald, reacție 
la uimirea ridicolă din întrebarea ei. 

-Din momentul în care ne-am întâlnit pe peron, am visat să 
vă sărut în zeci de moduri. 

Sunetul care-i scăpă nu era nici tuset, nici oftat. Existau zeci de 
feluri de a săruta? Mai exact, cât de multe? 

_Noi... nu ar trebui să vorbim despre astfel de lucruri, Excelenţă! 

Se întoarse cu spatele, tremurând brusc pe marginea abisului, 
gata să sară în nebunie. 

El se apropie, fără să o atingă însă. Căldura și forța lui se simțeau 
dincolo de trupul său, făcându-și drum prin noapte spre ea, punân- 
du-i în pericol autocontrolul. Hotărârea. 

-Este greșit, ştiu, şopti el, vocea lui trădând o agonie care atinse 
inima ei agitată. Chiar în această seară îmi voi anunţa logodna cu 
prietena dumneavoastră, iar eu nu mă pot gândi decât la gustul bu- 
zelor dumneavoastră. Sunt mai brută decât o arată cicatricile și scan- 
dalurile. Nu am mai sărutat însă o femeie de dinainte de întâmplarea 
cu jaguarul. Nici nu pot spune că am vrut — asta până când m-am 
simţit atras de buzele dumitale. 

Fără să mai poată asculta în continuare, ea se întoarse spre el. 

- V-aţi însura cu mine? 

Ideea îl lovi ca o flacără; era o idee care ar fi rezolvat totul. O idee 
care i-ar fi eliberat din ghearele păcatelor. 

Nu avea să o coste decât sufletul. 

— Ce? 

Întrebarea îl luă prin surprindere. 

Din camera în care se aflau prietenele ei se auzi un sunet înăbușit, 
dar el nu păru să observe. 

Poate era luna, poate whisky-ul sau șansa la mântuire cea care o 
încurajase, care dăduse voce gândului ei, depășind tremurul dureros 
şi chinuitor care amenința să înmoaie genunchii. Cumva, reuși să 
vepete întrebarea cu mai multă încredere. 

-Dacă vă voi lăsa să mă sărutați, Excelență, veți accepta să vă fiu 
mireasă în locul Francescăi? 

El deschise gura, făcând cicatricea să se vadă mai pronunţat. 

- Femeie, despre ce vorbeşti? 

De data aceasta, fu ea cea care nu-i permise să dea înapoi. 

-Ați spus-o singur. Nu vă pasă de Francesca. Nici ei de dumnea- 
voastră. Ați recunoscut că vreți să mă sărutați, iar asta înseamnă că 
veţi vrea chiar mai mult. Veţi vrea... totul. 

-Asta înseamnă? replică el. 

Renunțând la urma de mândrie care-i mai rămăsese, ea spuse: 

-Cum familia mea este falită și se află la mâna creditorilor, am 
nevoie de un soț bogat. Tata este... nu foarte bine. Sper că vă veți 
gândi la oferta mea, ca fiică a unui conte și o alternativă la intenția 
dumneavoastră prezentă. 

El se întoarse cu spatele, nu înainte ca ea să-l vadă mustăcind, 

Atunci, stipendiile ducale au fost cele care v-au determinat să 
faceți această ofertă generoasă? 

În cuvintele lui se simțea o urmă de batjocură. Alexandra fu nevo- 
ită să-și dreagă vocea înainte să răspundă: 

-Nu vă voi minţi că așa este. 

„Nu?“ 

-Nimic altceva? insistă el sobru. 

-Nimic mai mult, vă asigur. Se grăbi să-l liniştească. Nu mă inte- 
resează titlul de ducesă ori prestigiul și nici nu am așteptări nerealis- 
te de iubire sau afecțiune. Aceasta ar fi, pur și simplu, o afacere, așa 
cum ați avut cu tatăl Francescăi. Fonduri în schimbul moștenitorilor. 
Familia mea este foarte fertilă ș 

-Dar Francesca? Își așeză pumnii pe pervaz, sprijinindu-și toată 
greutate de acesta, ca și cum ar fi vrut să se arunce în noapte. Aţi face 
asta pentru prietena dumneavoastră? 

-Aş face asta pentru ea. Alexandra făcu un pas în faţă. Aţi recu- 
noscut ieri că nu o plăceți. Și tocmai ați menționat că mai degrabă ar 
săruta o broască râioasă decât să se mărite cu dumneavoastră. Ce fel 
de viitor veți avea? 

Bărbia îi atinse umărul. 

-V-a spus ea asta? 

Alexandra tresări la tonul lui dur. Dacă înțelesese totul greșit? 
Dacă o dorea pe Francesca mai mult decât recunoscuse? 

-Nu chiar cu aceste cuvinte... 

Pe sub haină, tensiunea îi încorda mușchii, forțând cusătura. 

— Și, mai exact, ce cuvinte a folosit? 

-Ei bine, nu aș vrea să fiu nepoliticoasă..., replică ea. 

-Cred că am depășit de mult politețurile. 

Ea fu nevoită să îi dea dreptate. 

-Francesca a menţionat eșafodul ca o alternativă preferabilă 
acestui mariaj. La reacția lui, ea se grăbi să completeze: Deși, sunt 
sigură că ar crede asta despre orice mariaj. Nu numai despre cel cu 
dumneavoastră. 

EI își prinse mâinile la pieptul impresionant, sprijinindu-și o 
coapsă de pervaz în timp ce o privea cu ochii de culoarea rece a ceru- 
lui de iarnă. La fel ca ea, și noaptea rămase fără suflu. Briza dispăru, 
draperiile nu se mai mișcau, iar inima ei bătea să-i sară din piept. 

În cele din urmă, el i se adresă, pe un ton amplificat numai de 
lumina lunii: 

-Domnișoară, aţi reușit să mă lăsați fără cuvinte și să mă tulbu- 
raţi în același timp. 

-Îmi pare rău! 

Fu primul lucru pe care se gândi să-l rostească și nu fu surprinsă 
să vadă că el îi întâmpină cuvintele cu amuzament. 

-Sunt înclinat... nu... sunt foarte tentat să vă accept propunerea. 
Sper să nu vă jignesc spunând că nu vă cunosc caracterul destul de 
bine pentru a vă crede pe cuvânt. 

-Nu mă jigniți, răspunse ea sincer, Nu ne cunoaştem atât de bine 
încât să putem avea încredere unul în celălalt. 

-Atunci permiteţi-mi să vin cu un amendament. 

-Un amendament? 

Pentru prima dată de când se întâlniseră, el chiar vorbea ca un 
duce. Cu graţie și prestanţă. 

-Mă voi afla în capătul scărilor în salonul de bal, la miezul nop- 
ţii, așa cum am plănuit. Voi atrage atenţia tuturor și o voi invita pe 
viitoarea mea logodnică să mi se alăture pentru dansul inaugural. 
Se îndepărtă de pervaz și reduse distanța dintre ei cu mișcări lan- 
guroase. Veţi sta lângă Francesca la baza scărilor și cea care mă va 
lua de mână va fi luată în căsătorie. Atunci, voi şti că cealaltă și-a 
dat binecuvântarea. 

O încântă faptul că, în ciuda dorinței lui, nu voia să îi ia Fran- 
cescăi dreptul de a decide. În ciuda protestelor lui, îi fu ușor, în acel 
moment, să îl vadă ca pe un om bun. 

-Mi se pare corect! Îi întinse mâna, exact aşa cum o făcuse în 
gară. Cred că avem o înțelegere! 

De data asta, el nu ezită să-i întindă mâna, dar, în loc să i-o scu- 
ture, o trase spre el. 

Ea se opuse. 

-Ce faceți? 

-Îmi iau sărutul! 

El își lăsă capul în jos, ochii lui fixându-se asupra buzelor ei. Ea își 
așeză mâna tremurândă pe pieptul lui. 

-Dar încă nu știți dacă ne vom căsători. 

—Sărutați-mă, doctor Lane! Ca viitoare mireasă a mea sau ca o ul- 
timă concesie înainte să mă leg de alta, îmi veţi oferi un sărut care să 
mă ajute să nu vă uit? Mâna ei îi susținea tot trupul. Nici nu o forța, 
dar nici nu o elibera. 

Ar fi trebuit. Era atât de ușor. Pentru el, ar fi fost atât de simplu 
să îi îndepărteze mâna și să-i invadeze spațiul. Gura. 

Trupul. 

Dar nu o făcu. Rămase pe loc, valul de grație seducătoare și do- 
rință masculină fiind controlat numai de blocada slabă a palmei 
ei tremurânde. 

-Şi dacă refuz? șopti ea. 

El îi privi mâna pe care apoi o acoperi cu a sa, înainte să o ducă la 
buze și să o atingă cu fantoma unui sărut. 

= Veţi alunga un bărbat pustiit și părăsit. 

El stătea cu spatele la lună, astfel încât chipul lui era umbrit. 
Ea își dorea să se asigure că privirea lui era la fel de jucăușă cum îi 
fusese vocea. 

-$i dacă vă voi alunga... veți pleca? 

Încruntarea lui fu mai degrabă simțită decât văzută. 

-Dacă asta vă doriți, nu vă voi mai deranja. 

-Un singur sărut. Nimic mai mult? 

-Un singur sărut. Își plecă ușor capul, iar acum luna strălucea 
peste chipul lui. Limba lui atinse marginea cicatrici, ca și cum ar fi 
sperat ca aceasta să fi dispărut. Să gust o dată. Atât cer... 

Cer? 

El cerea un sărut? Asta însemna că ea putea să îl refuze. 

Își dădu rapid seama că, pentru a-i oferi moștenitorii pe care i-i 
promisese, ar trebui să facă mult mai mult decât să îl sărute. Mintea 
i se încețoșa, ca și cum din mare s-ar fi ridicat ceața. Să se gândească 

dincolo de umbra puternică din fața ei devenise la fel de dificil pre- 
cum să înoate împotriva curentului. 

Nu se putea gândi acum la asta, căci risca să facă ceva ridicol. 

Să fugă. 

-Foarte bine. Nu se putu hotărîunde să-și așeze mâna, așa că și-o 
așeză delicat pe umărul lui. 

-Numai un s... 

Gura lui o acaparase pe a ei înainte ca ea să se mai poată gândi, 
reacționa, răspunde sau răzgândi. 

Se așteptase să-i tolereze sărutul precum o fecioară supusă unei 
torturi. Închise ochii strâns, relaxându-și buzele. 

Dar sărutul lui nu era deloc chinuitor. La început, simţise o sim- 
plă atingere. Fusese la fel de delicat precum o pasăre colibri care ate- 
rizează pe o tufă de liliac. 

Senzaţii confuze o paralizară. Cum de se putea simţi în același 
timp speriată și protejată? Delicată și dorită? Sub palma ei, umărul 
lui era încordat. Ferm. Cu toate acestea, nu trăgea de ea, nu o strân- 
gea și nu o forța. 

Nu o atingea cu nici o parte a trupului, cu excepţia buzelor. 

Gura lui era incredibil de delicată, căci nu făcea decât să planeze 
deasupra gurii ei, mai degrabă ca o mângâiere decât ca un sărut, Fu 
cuprinsă de o căldură delicată, una despre care ştia că nu avea legă- 
tură cu whisky-ul. Asta făcu ca ghearele reci ale fricii să-i elibereze 
plămânii și să-i salveze inima din goana panicată. 

Numai atunci când își permise să expire, el îi cuprinse gura, con- 
vingând-o să se relaxeze prin mișcări dulci, arzătoare. Simți urma 
cicatricii lui. Îi simţi ezitarea atunci când îi cuprinse buza inferioară. 
În acel moment, simţi nevoia să-l încurajeze cu mai multă înverșu- 
nare decât era nevoie. 

Ea își ridică mâna de pe umărul lui și-i mângâie bărbia. Barba era 
nespus de moale, iar ea își trecu prin ea degetele ei curioase, în timp 
ce-și mișcă buzele pentru a-i săruta porțiunea rigidă unde cicatricea 
îi întrerupea buza. 

Gestul ei îl făcu să încremenească. Aștepta cu sufletul la gură ur- 
mătoarea ei mișcare. 

Ea nu știa ce să mai facă. Se bucura de senzația firelor de deasupra 
buzei lui pline. Rigiditatea maxilarului său pătrățos și unghiul care-i 
umplea palma. Chipul lui atât de masculin, atât de opus trăsăturilor 
ei ovale. 

Respirația lui mirosea vag a whisky, iar ea se gândi că l-ar putea 
gusta când respira. În timp ce totul în ea se topea într-o baltă, limba 
lui aluneca pe conturul gurii ei. 

Alexandra se îndepărtă, întrerupând sărutul. Își duse degetele la 
gură, ca şi cum putea păstra captivă senzaţia aceea. Încerca să împie- 
dice ca fierea să-i urce în gât. Încerca să îndepărteze amintirea limbii 
unui alt bărbat. 

Limba care-i traversase fața în timp ce bărbatul o imobilizase... 

-lertați-mă! Vocea lui Redmayne era marcată de o blândețe 
indulgentă pe care ea nu se așteptase să o regăsească în umbrele 
întunecate ale dorinței. Sunteţi fascinantă. Atât de inteligentă și de 
directă, încât uit că sunteți de asemenea... neinițiată. 

- Sunt... 

-Ne vedem la miezul nopții, Lady Alexandra! Îi sărută încă o dată 
mâna înainte să i-o elibereze. Vă las aici să vă consultați cu prietene- 
le și să decideți. 

În timp ce-și căuta masca, aruncă o privire plină de subințeles 
spre camera mamei lui. Aranjându-și masca, se opri numai o frac- 
țiune de secundă în dreptul dormitorului acesteia, apoi dispăru 
după colţ. 

Alexandra îl privi cu o uluire sinceră, cu degetele încă la gură. 

Știuse. El ştiuse că ele se aflaseră acolo tot timpul. 

Alexandra se îndreptă spre ușă și puse mâna pe clanță. Mâna ei 
era gata să apese, când Francesca o deschise și se grăbi spre ea. 

Alexander, nu! gâfâi Francesca, scuturând-o deloc gentil. Ce-a 
fost în capul tău? Ai înnebunit? Atinse obrazul Alexandrei, apoi frun- 
tea, deranjând masca în timp ce verifica dacă nu cumva avea febră. 

Cecelia îi atinse mâinile, penele de păun ale măștii ei strălucind 
vibrant în lumina lunii. 

Alexandrei îi reaminti de ochii lui. 

O sărutase. O singură dată. Nu ceruse mai mult, nici măcar atunci 
când ea se retrăsese. 

— Lăsaţi-mă să fac asta, spuse Alexandra! M-am hotărât, Frank! 
Căsătoria cu Redmayne ne rezolvă aproape toate problemele. 

- Oh, pe dracu’! înjură Francesca. Asta este sinucidere curată 
de dragul... 

-Nu vreau ca viețile să vă mai fie amenințate din cauza mea! de- 
clară Alexandra. Dacă voi pierde pe una din voi din cauza a ceea ce 
am făcut... 

Cecelia o opri, ridicând o mână. 

-Am crezut că atentatul de ieri a fost la adresa Francescăi. 

-Da? Oricine mă șantajează a vrut să-mi arate că, dacă nu-l plă- 
tesc curând, îmi va lua totul. Inclusiv pe cei pe care îi iubesc. Simţi 
un nod în gât, deja familiar, precum și un gol în stomac cauzat de 
teamă, ce înlocuia căldura lăsată de sărutul lui. Chiar dacă glonțul 
de ieri-dimineaţă a fost îndreptat spre Francesca, ar fi putut fi o 
avertizare pentru mine. Pur și simplu, nu știm. 

- Alexander! Francesca se chinuia să-și păstreze calmul. Știu că 
amândouă suntem în belele în acest moment, dar acesta nu este 
un motiv pentru a te căsători cu un bărbat. Rosti cuvântul ca și 
cum ar fi fost ceva groaznic. Când prezenţa unei persoane de sex 
opus ne-a îmbunătățit vreodată situația? 

-Stai puţin! spuse Cecelia defensiv. Mulţi ani, Jean-Yves mi-a 
fost de mare ajutor. ÎL iau cu mine peste tot. 

-El nu se pune. Este prea bătrân pentru a mai ridica probleme, 
izbucni Francesca. 

Cecelia îi acceptă argumentul, redirecționându-și privirea. 

-Una din voi va trebui să urce acele scări în seara aceasta și să 
accepte propunerea ducelui... Se scărpină la ceafă, îndepărtându-se 
pentru a se plimba puţin. Nu mă pot gândi la o situație în care 
căsătoria cu Redmayne nu va fi altceva decât un dezastru pentru ori- 
care din voi. 

-Este zece și jumătate, spuse Francesca. Am putea fugi. Am pu- 
tea prinde trenul de la miezul nopții din Torquay sau Exeter și să ne 
întoarcem la Londra înainte de ivirea zorilor. 

-Ştii că este imposibil, Frank! Alexandra clătină emfatic din cap. 
Spune-mi acum, deși cunosc răspunsul, ești disperată să devii urmă- 
toarea ducesă de Redmayne? 

-Chiar mă întrebi asta? Când știi foarte bine că nu. 

Alexandra își îndreptă spatele, adunându-se. 

- Atunci, ar trebui ca eu să-l întâlnesc în capătul scărilor în seara 
asta. Redmayne pare un bărbat onorabil. Ideea ca forța și priceperea 
lui să fie folosite în apărarea mea este mai mult decât atractivă - în 
cazul în care asasinii ne vor mai viza. 

-Asta înseamnă că-i vei spune totul? Pe chipul Ceceliei apăru în- 
doiala. Se pare că el și Ramsay sunt în relații bune și că scoțianul 
ar putea fi suficient de îndârjit și de nemilos pentru a se bucura de o 
condamnare la spânzurătoare... sau de trei. 

Nici nu mă gândesc la asta! jură Alexandra. Dar, până când noi 
trei ne vom gândi la următorul pas, stipendiile ducale ne vor cumpă- 
ra timpul de care avem nevoie. Este reconfortant să mă pot baza pe 
faptul că Redmayne mă va proteja — deopotrivă fizic și financiar. 

Francesca își înlătură masca împodobită cu pene de corb și rubine 
și îi aruncă o privire uluită. 

- Dar... dar... vei renunța la trupul tău, la viața ta, pentru protec- 
ție. Nu merită, Alexander! Vom găsi o altă cale. 

-Nu se obișnuiește ca femeia să stea sub soțul ei în schimbul pro- 
tecției și al întreținerii? Cu ce aș fi eu diferită față de femeile care fac 
asta de mii de ani? 

- Alexander, știm toate de ce ești diferită. De ce este un sacrificiu 
mai mare decât s-ar aștepta cineva din partea ta. Cecelia îi cuprinse 
brațul. Ți-am promis deja că te vom ajuta cu banii pe care îi avem. Ar 
fi o nebunie să te măriți. Nu știm ce așteptări va avea de la tine. Cum 
va fi să... 

-Ştiu mai bine decât oricare din voi cum va fi. La ce să mă aştept 
în patul conjugal. Alexandra își lăsă prietenele fără cuvinte cu o pri- 
vire directă, feroce, care făcea ca teama să nu îi slăbească hotărârea. 
Nu poate fi mai rău decât ce s-a întâmplat deja. 

-Nu poți fi sigură de asta, şopti Cecelia, teama însoțindu-i 
cuvintele. 

-Oricum ar fi, nu îi voi permite lui Frank să-i dea mâna. Alexan- 
dra se îndepărtă de ele, simțind nevoia să ia aer. Francesca, ai găsit 
dovada de care aveai nevoie pentru a-i exonera familia de crimele 
comise împotriva familiei tale. Dacă mă voi mărita cu Redmayne, vei 
fi liberă să-ți faci dreptate. 

Trăsăturile Francescăi fură întunecare de umbra îndoielii, înainte 
de a o îndepărta vizibil. 

-Nu. Vom găsi o altă cale. Dacă va trebui să-l dibuim pe acest 
șantajist și să-l băgăm în pământ așa cum am făcut cu de Marchand, 
o vom face. Decât să te sacrificăm pe altarul... 

-Mă distrug, Frank! Alexander năvăli asupra prietenei ei, strân- 
gând-o tare în timp ce un val de emoție ameninţa să o arunce în pus- 
tiu. Vina, rușinea, amintirile, frica. Am scăzut în înălțime din cauza 
greutății de pe umerii mei. Îmi pierd sufletul de fiecare dacă când 
sunt contactată, De fiecare dacă când îl plătesc cu banii tatălui meu. 
Nu mai pot suporta. Lacrimile se prelingeau pe sub mască, iar ea 
și-o înlătură. Când am primit briciul prin poștă, mi-aş fi putut pune 

capăt zilelor cu el. Știaţi asta? Singurul lucru care m-a oprit a fost 
gândul că, dacă aș dispărea, nu ar mai fi nimeni care să vă protejeze. 
Abia pot ieși din casă din cauza temerii că cineva mă urmărește. Sau 
de teama că eu și familia mea vom fi privaţi de libertate. Fără să mai 
vorbesc despre pericolul la care vă supun pe voi două. Nu mă tem 
de patul lui Piers Gedrick Atherton la fel de mult cum mă tem să nu 
atârn de ștreang între tine și Cecelia. M-aţi înțeles? 

Cecelia și Francesca o luară în brațe, sprijinind-o. 

-Pe lângă brici, ce altă dovadă a implicării noastre ar mai putea 
avea? întrebă Cecelia rațională. 

- Covorul? Rămășițele trupului? Cine ştie ce fel de corespondență 
a purtat de Marchand despre mine. Sau despre noi. Dacă a ţinut un 
jurnal, menționând ce voia să le facă fetelor? Sau dacă a stocat toate 
lucrurile pe care le-am furat de la el? Cine știe ce fel de dovezi ne pot 
nenoroci? Eram atât de tinere... Nu există nici o șansă să ne fi gândit 
la toate modalitățile prin care am fi putut fi descoperite. Seara, stau 
întinsă în pat și mă gândesc la toate posibilitățile și, dacă voi mai 
pierde nopţile din cauza asta, voi înnebuni de- adevăratelea. Își înălță 
capul de pe umărul Francescăi, străduindu-se să se adune. Așadar, 
pentru a mă scuti de asta, mă voi supune oricărei umilințe la care mă 
va obliga Redmayne. 

În întuneric, vreme îndelungată, prietenele ei rămaseră tăcute. 

Cecelia clătină din cap, mușcându-și buza. 

Respirația greoaie a Francescăi o tulbura în timp ce mintea ei age- 
ră căuta cu agresivitate o altă cale. 

-În plus, completă Alexandra, cred... cred că vreau copii. 

— Crezi? comentă Francesca. 

Vreau. Vreau copii. Mereu am vrut. Știm toate că îi poți avea nu- 
mai într-un singur fel. Ideea îi oferi sinceritate zâmbetului ei umed. 
Se pare că Redmayne are nevoie de doi moștenitori. Scopurile noas- 
tre însă nu sunt opuse. În timp ce pentru tine, Francesca... 

Își lăsă gândul neterminat. 

Expresia Francescăi era un paradox de exaltare și îndoială. 

-Ce fel de prietenă aș fi dacă ţi-aș permite să faci asta? 

Alexandra cuprinse mâinile Francescăi, acoperite de mănuși sta- 
cojii, în mâinile ei îmbrăcate în mănuși argintii, bucurându-se de 
senzaţia dată de atingerea mătăsii. 

-Cea mai bună! Cea care are încredere în mine când spun că am 
nevoie de asta. 

-Genul care-l va îngropa în propria-i grădină dacă te va răni, 
interveni Cecelia. 

-Da, și, de data aceasta - vocea Francescăi deveni rece ca marmu- 
ra —, nu vom mai avea martori. 


Capitolul 9 
SKEND 


-Doamnelor și domnilor, îmi face o deosebită plăcere să v-o 
prezint pe viitoarea ducesă de Redmayne. 

Piers stătea în capătul scării din salonul de bal — mai corect zis al 
scărilor, căci se bifurcau de pe platforma opulentului etaj doi, pentru 
a permite oamenilor să coboare în ambele părți ale salonului, fără ca 
petrecăreții din mijloc să fie deranjați. 

Întinse mâna spre covorul stacojiu al scării la capătul căruia 
se aflau contesa de Mont Claire și Lady Alexandra Lane, ținându-se 
de mână. 

Ajunseseră la o înțelegere, dar nici una din ele nu era gata să se 
miște. 

Piers le permise oaspeţilor în haine sclipitoare să creadă că pauza 
era menită să sporească suspansul. Sute de persoane din înalta so- 
cietate stăteau jos, într-o tăcere miraculoasă, în timp ce așteptau cu 
sufletul la gură. Era ca și cum, prin afirmația sa, reușise să oprească 
timpul în loc. 

Un icnet răsună în încăpere. 

Cineva începuse să urce. Cineva avea să-l ia de mână și, odată cu 
ea, să-i ia și libertatea. 

Piers nu îndrăzni să privească. Inima îi bătea cu putere, sune- 
tul semănând cu cel al tobelor în noapte, la care cânta comunitatea 
Jabo din Liberia. Înăbușea șușotelile mulțimii în timp ce, pe după 
evantaiele din mătase și dantelă, doamnele discutau, afișând o sur- 
prindere prefăcută. 

El încă nu privea. 

„La naiba!“ Se forță să înghită, dar lavaliera devenise brusc la fel 
de strânsă precum un ștreang. Ar fi trebuit să-i accepte propunerea 
acolo, în întuneric. 

Decenţă blestemată! 

Ar fi trebuit să o ia cu el și să dea năvală în salon cu ea la braț, 
revendicându-și dreptul imediat. 

În plus, după discreta intimitate pe care ea i-o permisese, cum 
avea să mai poată el săruta o alta? 

De ce ar mai vrea să o facă? 

Odată ce un bărbat gustă ambrozia, ideea oricărui înlocuitor are 
să-i distrugă apetitul. 

Dumnezeule, fusese atât de dulce! Privirea ei de chihlimbar, evi- 
dențiată de penele de porumbel și încețoșată de nesiguranță, aproape 
că-l distrusese. Cum de nu reușise să observe înainte căldura, modul 
cum li se schimba culoarea, strălucirea nemaipomenită și frumuse- 
tea ochilor ei căprui? 

Părul ei roșcat însoțea focul mocnit din privire. Nu era sclipirea 
inteligentă pe care o avea domnișoara Teague sau personalitatea dră- 
cească a lui Lady Francesca. 

Era ceva mai blând. Ceva mult mai dezirabil. 

Cât de mult își dorea să aprindă cărbunii pe care-i descoperise în 
flacăra dorinței. Râvnea să trezească în ea ceva ce simţea că se afla 
într-o stare latentă de atât de mult timp. Poate de întreaga ei viață. 
Ceva ce nici un bărbat nu mai descoperise. 

Oare măcar căutase cineva? Sau îndrăznise să înfrunte mintea ei 
ascuţită, hainele ei sărăcăcioase şi sprâncenele încruntate pentru a 
descoperi potenţialul senzual al acestei fete bătrâne mofturoase? 

Aparent, nu. Toată delicateţea aceea deosebită trecuse neobservată. 

Neatinsă. 

Nesărutată. 

Până la el. Pentru un bărbat care a urcat cei mai îndepărtați munți 
pentru a fi primul care să-și înfigă steagul în vârful lor, nu-și putea 
aminti o expediţie care să se fi încheiat cu o plăcere atât de completă. 

Atunci, de ce plecase? 

Fiindcă atingerea delicată, voluntară a buzelor ei amenințase să-l 
distrugă. Fiindcă pasiunea înfrânsese prudenţa, iar pofta îl împinse- 
se să guste mai mult. 

Fiindcă o înspăimântase din nou, iar întreruperea vehementă a 
sărutului lor îi reamintise că nu mai era numai ducele de Redmayne. 

Era și Teroarea din Torcliff. 

O brută urâcioasă, dizgrațioasă, recomandat numai de titlul și de 
averea lui. 

Nu asta spusese și ea? 

Rose fusese interesată de titlul lui, iar Alexandra avea acum ne- 
voie de averea lui. 

Cel puțin, Alexandra fusese suficient de decentă încât să nu pre- 
tindă altceva. Nu pretinsese nici o urmă de afecțiune. Nu încercase 
nici o tactică de seducţie. 

Şi totuşi, se afla în pericolul de a fi sedus de ea iremediabil. 

Poate ar fi fost mai bine ca Francesca să urce scările și să-l ia de 
mână. Cel puțin, nefericirea lor nu ar fi fost una complicată. Ar fi fost 
una în care nu exista pericolul atracției fizice. 

Contesa de Mont Claire nu avea să se afle niciodată în pericolul de 
a putea avea putere asupra lui. 

O putere pe care niciodată nu avea să i-o permită unei alte 
femei. 

Niciodată. 

O mănușă de mătase îi cuprinse mâna, iar el știu că era ea chiar 
înainte de a se întoarce pentru a verifica. Dusese acele degete gra- 
țioase la buze. Se bucurase să le simtă pe pieptul lui. 

Inima lui mai tresăltă o dată, iar apoi, spre surprinderea lui, ușu- 
rarea îi restabili ritmul. 

Parfumul ei devenea încântător de familiar. Un amestec de flori 
de portocal și ceva pământiu. Ca iarba proaspăt tăiată sau ca o grădi- 
nă primăvara. Vag, discret, modest. 

Ca ea. 

Alexandra Lane. 

Se întoarse spre ea, arătând-o cu mândrie publicului uimit. 

-V-o prezint pe Lady Alexandra Lane, viitoare Alexandra Ather- 
ton, Excelenţa Sa ducesă de Redmayne. 

Îi ridică mâna iar, permițând brățării cu diamante mici de la în- 
cheietura mâinii să-l orbească în timp ce i-o sărută discret. 

Din galerie izbucniră aplauzele, iar ea îi prinse mâna cu o forță in- 
credibilă, ca și cum el ar fi putut să evite să fie copleșită de zgomotele 
aspre emise sub formă de felicitări. 

Orchestra începu un vals rusesc în onoarea lor, și, în ciuda zarvei, 
Piers putea auzi micile explozii din respirația ei neregulată în timp ce 
oferea încăperii un zâmbet tremurând. 

— Dansăm? sugeră el. 

Își imagină că l-ar fi privit astfel și dacă i-ar fi cerut să își dea foc 
cu oricare dintre miile de lumânări din încăpere. 

— Tr... trebuie? 

El izbucni într-un râs zgomotos, știind că publicul avea să crea- 
dă că ea îi spusese ceva amuzant sau cuceritor. Ba chiar ar fi putut 
crede că era o relație bazată pe dragoste. 

Altfel, de ce ducele de Redmayne ar alege o fată bătrână necu- 
noscută, fiica unui conte falit, când sclipiciul, strălucirea, dan- 
tela şi zorzoanele împodobeau cele mai tinere, încântătoare și 
eligibile femei din imperiu? De ce intelectuala îmbrăcată într-o rochie 
anostă, argintie? 

Oare avusese parte de o lansare în societate? Era un aspect despre 
care el uitase să întrebe. Ceva la care nici nu se gândise. 

De ce ea? 

Dacă ar şti! Poate unii dintre ei știau. Poate puteau vedea ceea ce-l 
uluia atât de tare. Ar fi proşti să nu o facă! 

Era delicată, era o rază de lună argintie într-o încăpere plină cu 
lumânări aurii strălucitoare. 

Iar ea era cea mai radiantă. 

Se apropie de ea, buzele aproape atingându-i urechea, în timp ce-i 
șopti: 

- Jartă-mă, dar mi-e teamă că acest vals este în onoarea noastră. 
Nimeni nu se va putea simți bine până nu vom da noi startul. 

-Şi de asta m-am temut. 

Răspunsul ei bizar îl făcu iar să zâmbească. Încercă să-și aducă 
aminte ultima dată când mai zâmbise atât de mult și de sincer. 

Oare o făcuse vreodată? 

Era încântat să observe că ținuta și eleganța pe care le învățase 
la Chardonne erau evidente în modul în care cobora scările alături 
de el. Când ajunse jos, prietenele ei o luară de mâini, exprimându-și 
entuziasmul. Sau poate o felicitau. 

În felul în care se țineau de mână se citea și o urmă de disperare. 
În privirile pe care le schimbară, el observă o promisiune care nu-i 
plăcea şi pe care nici nu o înțelegea. 

Oare ce-şi spuseseră sus? 

Oare ce făcuseră în apartamentul mamei lui? Iniţial, presupusese 
că cercetau viitoarele posesiuni ale ducesei. 

Oare puseseră la cale ceva mai amăgitor? Ceva care să justifice 
comportamentul ei vinovat de mai devreme? 

În cele din urmă, mai conta? Nu chiar. Într-o lună, el urma să aibă 
o mireasă, ea — o avere, și amândoi aveau să fie satisfăcuţi. 

Nu, își dădu el seama. Nu avea să fie satisfăcut până când nu o 
ducea în patul său. Nu avea să fie multumit până când nu-i scotea 
hainele și nu descoperea enigma care era Alexandra Lane. Avea să 
vadă dacă dulceața pe care o simțise pe buzele ei era amplificată în 
celelalte părți ale trupului ei. Avea să exploreze amănunțit fiecare 
curbă neatinsă, să-i descopere fiecare pistrui, fiecare loc sensibil, se- 
cret, cu gura lui profanatoare, 

Avea să afle aromele exotice care-i aparțineau numai ei. 

Și apoi, când avea să o învețe ce înseamnă să îl dorească, când 
avea să fie epuizată și transpirată din cauza plăcerii... 

Abia atunci avea să o posede. 

Abia atunci avea să-și înfigă steagul, metaforic vorbind. 

Brusc, o lună i se păru o eternitate. 

Lui Piers nu-i scăpă modul în care ea se încordă atunci când o 
trase spre el, trecându-și mâna peste talia ei pentru a se pregăti 
de dans. 

Îi îndepărtă imediat îngrijorarea că ar fi putut uita cum să danse- 
ze, căci, la semnul lui, ea îi urmă pașii cu o eleganţă exersată. 

Așa cum bănuise, sincronizarea lor era perfectă. Precisă. Lui Piers 
nu-i plăcuse niciodată să danseze, dar era ceva ce suporta la fel cum 
suporta toate eforturile fizice. De fapt, adesea își alegea iubitele di- 
rect de pe ringul de dans. 

Înţelesese destul de devreme că, dacă reușeai să prinzi ritmul cu 
o femeie în timpul dansului, același lucru era valabil în mare parte și 
în privința relațiilor intime. 

La gândul acestui mod de petrecere a timpului, o privi pe femeia 
care părea să fi fost făcută special pentru a se potrivi în braţele lui. 

Aşa cum se cuvenea, își ținea capul întors într-o parte, cu privirea 
fixată altundeva. 

De fapt, ochii ei nu se puteau concentra pe nimic în timp ce el o 
învârtea prin salon într-un ritm perfect sincronizat cu orchestra. 

În timp ce se roteau, el zări chipuri cunoscute în mulțime. Câţi- 
va colegi de la Cambridge. Vreo doi aventurieri care renunțaseră să 
străbată sălbăticia alături de el atunci când insistase să exploreze 
mai departe decât ar fi îndrăznit caravanele, călăuzele și servitorii. 

Acei bărbați, acei așa-ziși prieteni, nu îl vizitaseră deloc în anul pe 
care și-l petrecuse recuperându-se. 

Fratele lui, Lord Ramsay, ca de obicei, un stâlp inexpresiv, sfidă- 
tor, dar respectuos. 

Värul lui, Lord Patrick Atherton, viconte de Carlisle, alături de 
care se afla Rose cea cu părul ca de corb și care mijea ochii prin masca 
elegantă din lemn de abanos. 

Ce ciudat că Rose purta culoarea doliului. 

Piers se apropie, buzele lui atingând ușor lobul urechii ei. 

-Vä place, milady? 

Spre surprinderea lui, lui îi plăcea. 

La atingerea lui, ea își întoarse capul, descoperind prea târziu că 
mișcarea le aduse fețele periculos de aproape. 

_ Bu... hmm... ce anume? întrebă ea, șoapta ei tremurândă fiind 
abia perceptibilă din cauza muzicii. 

El arătă spre salonul extravagant în timp ce cuplurile începuseră 
să li se alăture, deşi unele numai pentru a privi captivate. 

-Faptul că sunteți cea mai invidiată femeie din încăpere, dar și 
cea mai compătimită. 

Auzind asta, ea îşi ridică privirea spre el şi, cu o expresie uimită, 
rosti cu buzele ei voluptoase: 

- Compătimită? 

-Deşi sunt un duce obscen de bogat, să nu uităm de înfățișarea 
mea, spuse el batjocoritor. Vă măritați cu un monstru. 

Genele-i fluturau pe sub masca aceea ce nu ascundea nimic altce- 
va decât pielea perfectă sărutată de soare cu pistrui adorabili. 

-Vă înșelați, Excelenţă! Nu m-aș putea mărita niciodată cu un 
monstru. 

Spuse asta cu atâta sobrietate, cu atâta convingere, încât el simți 
un nod în gât. Înainte să răspundă, fu nevoit să-și dreagă vocea. 

-Oricum ar fi, sunteți cercetată. 

-Nu spuneți asta! 

S-ar fi clătinat dacă el nu ar fi prins-o și ar fi mascat abaterea cu 
încă o piruetă. Lui Piers pasul greşit i se păru destul de bizar, căci elîi 
privea obrazul rotund care abia se vedea pe sub penele albe. 

_De ce nu? Nu se bucură femeile mereu de o plăcere meschină 
văzând gelozia altora? Nu vă doriți să fiţi obiectul admirației lor? 

-Nu și această femeie, bolborosi ea. Eu prefer izolarea în detri- 
mentul admiraţiei, sinceră să fiu. 

— Deoarece... sunteți timidă? 

Întrebarea lui o luă prin surprindere, aşa că avu nevoie de o clipă 
pentru a-i răspunde. i 

-Sunt timidă? Probabil că își adresase întrebarea sieși, deoare- 
ce își și răspunse. Presupun că da. Chiar dacă nu aș fi, nu-mi pasă 
de toate astea... Indică spre grandoarea salonului. Pentru că este un 
mare gol, nu? 

-Un mare gol? pufni el. Mie mi se pare supraaglomerat. 

- Excelență, poate castelul este plin de oameni, dar este golit de 
autenticitate. 

Fără să vrea, Piers o trase mai aproape. Oare era adevărată? Oare 
strângea în brațe cea mai rară creatură? O femeie complexă. Integră? 
Una care să acorde mai multă atenție inimii ei decât coafurii? Una 
care se bucura de inteligență, onoare și interacțiuni reale decât de 
girul fals al prietenelor ei? 

Începuse să-și piardă speranţa că o astfel de femeie ar fi existat. 

Frumusețea ei părea, fără îndoială, neforțată. Roșeaţa din obraji — 
autentică. Graţia ei — firească. 

Săruturile ei... inocente. Neexperimentate și neexersate. 

Oare era cu adevărat posibil să-și fi găsit sufletul pereche pe pero- 
nul gării, îmbrăcată în stofă de lână și murdară de noroi? 

- Mi-aș dori să înceteze să se holbeze. Rosti totul cu o voce ușor 
irascibilă, aproape copilăroasă. Când se va termina dansul? 

Un instinct protector pe care nu știa că îl posedă îl încurajă să o 
tragă mai aproape, protejând-o cu trupul lui. 

- Relaxaţi-vă sprijinindu-vă de mine, o încurajă el, simţindu-i 
ezitarea. 

-Nu cred că știu cum. 

Respirația deveni din nou neregulată, iar pulsul îi deveni brusc 
vizibil la gât. 

- Încercaţi! O privi ca un mire îndrăgostit. Într-adevăr, zâmbetul 
lui duios era mai sincer decât fusese în ultima vreme, în timp ce făcea 
tot ce putea pentru a o linişti. 

- Nu-i lăsaţi să vă observe teama! o avertiză el. Sunt ca hienele în 
sălbăticie. Te înconjoară și râd în timp ce te sfâșie, după care se luptă 
pentru ce-a mai rămas din tine. 

La vorbele lui, ea se înfioră, dar se calmă, apropiindu-se mai mult 
de el, decizând în acel moment că el era cel mai inofensiv din cei 
doi diavoli. 

Eu... nu cred că voi fi o ducesă bună. Oftă tristă. Poate vreţi să 
vă răzgândiți. 

„Niciodată“, se gândi el cu mai multă convingere decât se 
așteptase. 

îi dădu drumul pentru o piruetă, după care se îndepărtară atât 
cât brațele le permiseră. Ea făcu ochii mari, ca și cum ar fi conştien- 
tizat că, dacă îi dădea drumul, cădea. 

Lipsit de grijă, Piers îi admiră fusta în timp ce se învârtea și se 
rotea pe ringul de dans precum o fântână cu apă argintie. 

Își demonstră forța şi controlul în timp ce o trase iar spre el, unde 
ea se potrivi din nou scandalos de bine, fără să greşească vreun pas. 

Încă o dată, sala izbucni în aplauze entuziaste. 

Poate că, dacă nu ar fi fost atât de captivat de atingerea trupului 
ei, ar fi observat. El însă intenționa să se bucure de fiecare curbă a 
trupului ei. 

-Nu le voi permite să vă aibă! îi șopti el la ureche. Îmi aparțineți. 


Capitolul 10 
(O 3 9) 


Alexandra trăgea cu ochiul în carnețelul ei, încercând să ignore 
faptul că se afla în dormitorul unui duce și era pe cale să ia una dintre 
cele mai absurde decizii din viața ei. 

Poate că adusese cu ea prea multe notițe pentru o seducţie ca 
la carte. 

În timp ce privea rândurile cu scrisul ei ordonat, precis, rezulta- 
tul unei cercetări chinuitoare a sute de texte, își mușcă buza. Erau 
resurse care variau de la epistole la documente medicale, de la știin- 
tific la fantastic. 

Pe lângă interesele ei academice, devorase toate scrierile pe care 
le găsise din anatomie, fiziologie, biologie, obiceiuri de împereche- 
re ale civilizaţiilor antice sau contemporane, ritualuri, concepție, 
sarcină și romane romantice bizare. Pe cele mai pertinente le recitise 
iar și iar, în încercarea ei disperată de a-i înţelege pe bărbaţi. Sau pe 
ea. Sau actul în sine. 

Să înţeleagă ce i se întâmplase. 

Acum, că încheiase faza cercetării teoretice, avea nevoie să facă 
următorul pas. 

Și repede. Înainte să-și piardă curajul. 

La bal, după ce emoția inițială ce urmase declarației lui Redmayne 
se mai domolise, Alexandra primise felicitări din partea tuturor celor 
prezenți — sau așa i se păru ei. 

Cu excepția unei persoane. Fosta lui logodnică, Lady Rose Ather- 
ton, vicontesă de Carlisle. Femeia iritată dispăruse, iar Alexandra nu 
putuse spune că îi părea rău. 

Se ciocniseră pahare, se dansase, dar nici urmă de Frank și Cecil. 

Alexandra detectase falsitatea în interacțiunile ei cu înalta so- 
cetate, de la curiozitatea discretă la ostilitatea fățișă. Cine era ea 
pentru a deveni viitoarea ducesă de Redmayne? O fată bătrână 
şi o intelectuală? Unde erau părinții ei? Din ce familie se trăgea? 
Cum o curtase Redmayne? 

Redmayne fusese paravanul ei. Brațul lui, încordat pe sub haina 
elegantă, rămăsese ferm atașat de al ei, uneori sprijinind-o efectiv 
atunci când se bâlbâia și bâiguia norme sociale pe care și le însușise 
pe când era o tânără și educată domnişoară de viță nobilă. 

Petrecuse prea mult timp printre cercetători și schelete. 

El fusese un paradox perfect de farmec şi amenințare, interacțiu- 
nile lui încheindu-se fie cu plezanterii încântătoare, fie cu o victimă 
care încerca să-și revină ca urmare a interacțiunii lor caustice. 

De fiecare dată când se dovedise necesar, îi sărise imediat în apă- 
rare, iar Alexandra îi era profund recunoscătoare. 

De îndată ce o putuse face politicos, fugise în camera ei, înșfă- 
când carnețelul atunci când o nouă idee o lua prizonieră. 

Nunta lor urma să aibă loc peste o lună. Asta îi oferea treizeci de 
nopți în care să stea trează și să se îngrozească de noaptea nunții, 
construind în minte scenarii de coșmar, până când înnebunea, mo- 
ment în care ar fi preferat să sară din turn decât să mai suporte. 

Își dădu seama că cele mai dezagreabile îndatoriri păreau mai rele 
atunci când le anticipa decât când le îndeplinea. De asemenea, dacă 
ar fi putut controla... situația pe cât posibil, poate ar fi putut-o îndu- 
ra mai bine. Dacă răul cel mai mare i se întâmplase deja, poate că ar 
trebui să înceteze să mai facă o obsesie din asta. 

Cu asta în minte, se furișă prin partea întunecoasă a aripii de 
est şi intră în camera lui Redmayne. Se așeză acolo, așteptându-l 
precum un călău în zori. 

Se ridică pe vârfuri pentru a se urca în patul înalt, cavernos, situ- 
at pe un podium de piatră, în centrul încăperii. Era ciudat ca patul 
să nu aibă o tăblie sprijinită de zid. Apartamentul ducelui era situat 

într-un turn mare, în capătul splendidelor scări circulare. În plus, 
apropierea de șemineu era încântătoare în timpul iernilor sau al fur- 
tunilor pe mare, iar cele două ferestre enorme ofereau o privelişte 
care-ţi tăia răsuflarea către mare, dincolo de Maynemouth Moor. 

De aici, se putea folosi de lumina lunii pentru a observa vârfurile 
ruinelor fortăreței care se ridicau deasupra falezei Tormund. 

Alexandra se bucura de priveliște, aruncând leneșă o privire la 
ciucurii cordonului care lega draperiile de catifea de culoarea cobal- 
tului de stâlpii patului. Era o Haimana Roșie într-o cameră albas- 
tră. Albastră ca ochii lui. Ca sângele din venele lor care făcea acest 
mariaj posibil. 

Se împotrivi instinctului de a fugi. 

Gândurile o chinuiau din nou. Deveniseră prea zgomotoase, prea 
rapide, prea incoerente. Fiecare umbră ascundea un dragon și fiecare 
sunet presupunea pericole nevăzute. 

La fiecare a treia bătaie, inima ei se oprea, apoi îi lovea coastele 
deconcertant. Îi agita stomacul, iar picioarele ei erau la fel de stabile 
precum o șalupă mică acostată în timpul unui uragan. 

O putea face. Trebuia să o facă. 

Trebuia numai să se concentreze. Să se gândească la tot actul pen- 
tru a putea îndepărta această trepidație profană și a adormi în cele 
din urmă. 

El o sărutase, şi fusese... aproape frumos. Până când limba lui în- 
cercase să-i invadeze gura, iar fierbințeala discretă pe care sărutul lui 
i-o produsese fusese atenuată de frânturile reci de amintiri. 

Dacă evitau asta, avea să fie în regulă. 

Dar dacă nu... 

Ei bine, erau suficiente lucruri care să-i ţină mintea ocupată în 
timp ce el... făcea ce avea de făcut. Ea putea... să se ţină ocupată 
cu tapiseriile de pe pereți, analizându-le lățimea și textura. Ar mai 
putea clasifica oricare dintre zecile de artefacte împrăștiate cu mă- 
iestrie pe mese, pe blatul șemineului, în bibliotecă sau pe birou. 

Dacă toate astea aveau să eșueze, putea închide ochii și se putea 
gândi la Anglia. 

Alexandra se strădui să adopte o poziţie seducătoare. Poate una 
pe care o văzuse la Venus din Urbino, o femeie care se sprijinea pe o 
parte, cu genunchiul îndoit pentru a accentua curba șoldului. 

Sau poate s-ar fi putut sprijini de pat, cu mâinile la spate? Renun- 
ță la asta imediat, căci era o poziţie solicitantă. 

Se trânti pe spate, sperând că poate... 

Pe hol se auziră pași apropiindu-se, iar ea se ridică și icni. 

Când clanța se apăsă, iar umerii laţi ai lui Redmayne acoperiră ca- 
drul ușii, Alexandra explodă într-o tuse zgomotoasă, incontrolabilă. 

El ajunse lângă ea din câțiva pași, cicatricile accentuându-i-se pe 
chipul îngrijorat, apoi de-a dreptul alarmat. 

-Ce s-a întâmplat? întrebă el. Ai ingerat ceva? 

Alexandra încercă să vorbească printre spasme, ceea ce nu făcu 
decât să agraveze lucrurile. Ea îl prinse de încheietura mâinii în vre- 
me ce el căuta frenetic prin jurul ei și-l trase spre pat. 

Tusea ei se rezolvă de la sine cu un strănut puternic. 

El se holba la ea ca și cum tocmai exorcizase diavolul. 

-Ce dracu! se întâmplă? 

Privindu-l cu ochii umezi, ea spuse gâtuit: 

-Nu trebuie să îţi faci griji. Mă înecasem! 

-Cu ce, pentru Dumnezeu? 

Cu propria frică. 

Cu... mine. M-ai luat prin surprindere. 

-Te-am luat prin surprindere? 

Se încruntă, și abia atunci Alexandra observă că își dăduse jos nu 
numai masca, ci şi eșarfa și haina. Avea cămașa descheiată la gât. Își 
aminti de el în timpul furtunii. Sălbatic și ud, cârlionții bruneți ce 
acopereau mușchii proeminenţi ai pieptului vizibili pe sub cămașa 
pe care ploaia i-o lipise de spate. 

- Alexandra. Vocea lui se mai îmbună. Ce faci aici? 

Ea stătea pe piedestalul rotund, lângă pat, încă agățată de el, ob- 
servând că degetele ei nici nu-i puteau cuprinde încheietura lată. 
Deși stătea pe o treaptă mai jos decât ea pe piedestal, tot trebuia 
să-și ridice ochii pentru a-i întâlni pe ai lui. Ceea ce descoperi în pro- 
funzimea aceea azurie o făcu să înghită în sec și să-i dea drumul. 

Observă că misiunea ei nu ar fi trebuit să fie deloc dificilă dacă 
privirea lui deja conţinea astfel de lucruri. 

-Am venit să te seduc, îl anunţă ea. 

Expresia lui trădă surprinderea. 

-Să mă seduci? 

Fu rândul ei să se încrunte. 

-Te-ai cam învățat să repeți ce spun eu ca și cum este extraordi- 
nar sau uluitor. 

-Iar tu te-ai cam învățat să spui lucruri extraordinar de uluitoare, 
replică el. Adesea, nu sunt sigur că te-am auzit bine. 

-0, ei bine, ai făcut-o! 

- Excelent! 

Părând extraordinar de mulțumit, își scoase cămașa din pantaloni. 

- Așteaptă! Ridică mâna pentru a-l opri. Nu vrei să știi de ce am 
decis să te seduc? 

El se opri, privind-o așa cum Cecelia privea dulciurile pe care nu 
și le refuza niciodată. 

-Este prea mult să sper că ai fost atât de copleșită de farmecul 
meu masculin și de erotismul meu, încât nu ai mai putut să reziști 
fără a mă atinge? 

Alexandra rămase cu gura căscată, momentan fără cuvinte. El 
făcu o grimasă. 

-Eşti îngrijorată că nu îţi va plăcea patul conjugal. Fără îndoială, 
ai auzit povești îngrozitoare și, fiind neștiutoare în această pri- 
vință, ai venit să faci un soi de evaluare ştiinţifică despre compatibi- 
litatea noastră fizică înainte să ne depunem jurămintele. 

Chiar când își revenise, această a doua observație a lui avu exact 
același efect asupra ei. 

Asta deoarece bănuiala lui era mai aproape de adevăr decât putea 
ea suporta. 

- Bine, spuse ea. Bine, eu... vezi tu, eu nu sunt neștiutoare în 
această privință. Am citit diverse texte de anatomie și am făcut o mul- 
titudine de cercetări. 

-O multitudine, zici? 

Iar făcea asta, iar o îngâna. 

-Cercetarea mi-a arătat că femeile se — s-ar putea - bucură de 
actul împerecherii. Asta dacă are loc cum se cuvine. Vreau să spun, 
cu variabilele corecte. 

El păși pe piedestal, făcând-o să se retragă spre pat. 

-Şi cercetarea mea mi-a arătat asta, șopti el. 

-Ce cercetare? 

Privi râsul lui autosuficient și se încruntă. Oh! Alexandra nu știa 
dacă o relaxa sau o deranja faptul că el oferise plăcere altor femei. 
Simţi în stomac un amalgam al celor două sentimente. 

Probabil era un lucru bun. Părea să știe ce era de făcut. 

Se aplecă spre ea, reamintindu-i de statura lui impozantă. Apro- 
pierea de pat o forță să inspire adânc, pentru a se calma. 

Putea face asta. 

Apropierea lui o copleșea și o fascina în același timp. Se afla în 
fața unui bărbat periculos, o creatură neîmblânzită, fapt accen- 
tuat de rănile, de statura și de încordarea precaută nelipsită din 
umerii lați. 

El privea lumea cu dispreț. Cu dezgust. Observase asta la bal, în 
timp ce-l urmărea pe podium, privind în jos ca un rege la cei care se 
aflau acolo. 

Ca un zeu. 

Atunci când o privise pe ea, așa cum făcea acum, ochii lui deveni- 
seră incandescenți, transformându-se din cerul iernii în fierbințeala 
verii. Ridurile aspre din jurul gurii se mai îmblânziseră. 

Și acea gropiță! Era aproape nedrept. Nu putea să nu fie fascinată 
de ea. 

-Devine din ce în ce mai greu să aştept răbdător, spuse el, prin- 
zându-și mâinile la spate. 

-Ce anume? 

- Seducerea mea, desigur. 

Zâmbi înainte ca atenția să îi fie distrasă de coperta carneţelului ei. 

Alexandra sări înainte ca acesta să poate ajunge la ea, strângând 
carnețelul la piept. 

-Ceva ce ar trebui să afli despre mine, în calitate de soț. Zâmbi, 
interesul scânteindu-i în privire. Dacă știu că nu trebuie să văd ceva, 
atunci devin și mai hotărât să o fac. 

Alexandra își drese vocea. Dacă el putea naviga pe Amazon și se 
putea cățăra pe Himalaya, putea și ea să fie curajoasă. 

Putea face asta. 

Îndepărtând carnețelul de la piept, privi în jos la scrisul ordonat, 
găsindu-și liniștea într-o listă bine documentată. 

-Înainte să... să începem... Am câteva condiții. 

Gropiţa lui se adânci până când nu ea nu-l mai putu privi. 

-Condiții sexuale? 

Acel cuvânt. Îi venea din ce în ce mai greu să respire. 

— Da. 

-Foarte bine. Se așeză pe pat, sprijinindu-se indolent pe brațe. 
Imaginea clară a răbdării și a relaxării. Conturul trupului său lung ie- 
șea în evidenţă, chiar dacă era acoperit de haine. Putea observa linia 
umerilor și a brațelor, precum și a coapselor pe sub pantalonii negri. 
Un leu care se odihnea. Să auzim aceste condiții! 

-0, hmm... 

Alexandra se blocă. Adevărul era că nu se așteptase ca el să 
capituleze atât de ușor. Luă creionul din suport și indică spre pri- 
mul rând. 

-Mă poţi săruta, dar nu cu limba. 

Observă că cicatricile îl făceau mai expresiv. Se mișcau odată cu 
mușchiul de sub mandibulă sau atunci când ochii lui se încrețeau de 
amuzament, așa cum o făceau acum. 

-Îmi este permis să întreb de ce nu? 

Desigur. I se părea rezonabil. Se scărpină în cap cu creionul, în 
timp ce căuta o explicație. Nu se gândise să dea lămuriri. El avea 
o minte curioasă, iar acesta era unul dintre lucrurile care-o atră- 
geau la el. Eu... nu sunt pregătită pentru o astfel de intimitate, spu- 
se ea pur și simplu, sperând că un răspuns vag avea să fie suficient. 
Nu încă. 

El își mângâie barba gânditor, 

-Eşti pregătită să fac dragoste cu tine, dar nu și pentru un sărut 
cu limba? 

- Exact, minţi ea. Nu era pregătită pentru nici una din astea, dar 
putea suporta. Asta-i tot! Și, că tot suntem la subiectul limbilor, 
mi-ar plăcea, de asemenea, să evităm cunnilingus. 

El sări ca ars. Nu mai era un leu care se odihnea, ci un leu în po- 
ziţie de drepți. 

- Ce? 

- Cunnilingus, repetă ea cu grijă, consultându-și notițele. Este un 
act sexual oral performat asupra organelor genitale feminine... 

-Ştiu ce dracu! este, izbucni el. Încerc să-mi dau seama de ce, pen- 
tru Dumnezeu, nu ai vrea să fac asta. 

Ea îl privi, încercând înnebunită să găsească un motiv pertinent. 
Judecând după explicația destul de grafică a actului, presupusese că 
orice bărbat ar fi mai degrabă ușurat să nu-l performeze. Organul 
sexual feminin părea a fi o structură confuză și complicată pentru 
plăcere. Din câte își dăduse ea seama, cei mai mulți bărbați voiau 
să găsească intrarea, să o folosească pentru scopurile lor și apoi să 
încheie cu toată treaba. 

-Pur și simplu, nu vreau. 

Știa că motivele ei erau incredibil de ambigue, dar în situația 
ei actuală — singură cu un bărbat şi un pat, pe cale să facă ceea 

ce intenționa ~, ei bine, creierul ei refuza să-și îndeplinească func- 
țiile corect. 

Slăvit fie Jupiter pentru că ea își notase totul! 

Agitată, cobori de pe piedestal, păstrând distanţă între ei și in- 
vestigând un scaun de pluș încântător situat lângă șemineu. Deși 
nu-l putea privi vreun moment, îi putea simţi ochii urmărindu-i 
fiecare mișcare. 

-Dacă ai putea să te abții să mă lingi, ți-aș fi recunoscătoare. 

-Ca un gentleman, sunt obligat să mă supun, deși aș vrea să 
notezi pe lista ta obiecţia mea vehementă. 

Alexandra îl privi întrebătoare. 

Deși se așteptase ca răspunsul lui să fie mânios, simți un alt 
pericol. 

Râsetul. 

Totuși, când căută vreun semn de batjocură, găsi chipul lui îngri- 
jorător de enigmatic. 

El se ridică, de parcă ar fi simţit că ea încă nu era atât de pregătită 
pentru pat precum afirma. 

-Îmi voi ține limba în gură. Oftă mâhnit. Deși tu nu trebuie să-mi 
întorci favoarea. 

La insinuarea din ochii lui, gura ei, uscată precum deşertul Saha- 
ra, se umezi toată. Citise despre astfel de lucruri, dar niciodată nu 
se gândise că și ea îl putea gusta. 

Că el ar vrea ca ea să facă asta. Că săruturile nu trebuiau să se 
limiteze la gură. 

Oare voia asta? Oare se aștepta la asta ca parte a seducţiei? 

Gura ei asupra lui. Limba ei pe pielea lui? 

Oare ea își dorea? 

-Şi celelalte condiții? 

Cobort de pe piedestal, apropiindu-se. Pentru a evita să privească 
grația mișcărilor trupului său — deoarece acest lucru făcuse în mod 
bizar să-i fugă orice alt gând din minte —, își consultă notițele. 

-Aş prefera... să ne... să ne dezbrăcăm. 

-Şi eu aș prefera asta. 

El se afla mai aproape, tulburător de aproape, iar ea nu reuși să în- 
ceteze să se holbeze la degetele ei albe în timp ce apucară carneţelul 
cu o disperare aproape violentă. 

—Bine. Bine. Suntem de acord în această privință. Făcu un gest 
spre următoarea notiţă. Atunci, poate ne-am putea privi unul pe ce- 
lălalt? Sunt conștientă că există alte poziții, dar trebuie să insist... 

-Pentru prima dată, sunt de acord că așa este cel mai bine. 

La aceste vorbe, zâmbi mulțumit de sine, iar Alexandra constată 
că neliniștea ei fusese înlocuită de enervare. 

-Te vei răzgândi, prezise el. 

Nu știa. Trebui să-şi amintească asta. El nu știa ce făcea ea. Ce 
evita cu aceste condiții. 

Cum fusese prima dată pentru ea. 

-Nu mă voi răzgândi, insistă ea. 

Ceva din vocea ei probabil împiedică un răspuns, deși expresia lui 
era în același timp sceptică și docilă. 

-Te-ai gândit prea mult la asta. 

—A trebuit, spuse ea. Așa... așa fac eu. 

S-ar fi îndepărtat de apropierea lui prudentă dacă chipul lui nu 
s-ar fi transformat în ceva atât de tandru și de drăgăstos, încât o 
ţintui pe loc. 

-Deci încep să pricep. Își ținu mâinile prinse la spate, un gest 
lipsit de vreo ameninţare și ce dovedea stăpânire de sine în timp ce 
trăgea cu ochiul la lista ei. Câte condiții de acest fel mai ai acolo? Mi-e 
teamă că, până termini, nu o să te mai pot atinge deloc. 

- Numai una, șopti ea, distrasă de parfumul lui. 

Lumina focului blând strălucea pe pielea deja arsă de soare. 

- Slavă Domnului! 

-Poate noi... Înghiți din nou în sec. Oare îi era foame? Oare mân- 
case ceva la cină? Nu-și putea aminti. Ceva din parfumul lui, acel 
amestec specific de trifoi, coniac şi piele, o afectă la fel cum ar fi fă- 
cut-o o mâncare suculentă. Ba chiar simți asta în stomac. 

Și mai jos. 

- Poate ce? insistă el discret. 

Adunându-și curajul, privi într-o parte. Se holba la listă și nu 
vedea nimic. 

-Poate când vei... când vom... întreprinde actul, te-ai putea 
mișca încet? Tandru? Pentru a cauza o traumă mai mică țesutu- 
rilor cervicale... 

-Dumnezeule mare, doctore, lasă aia deoparte, o imploră el, ume- 
rii lui fiind cutremuraţi de un râs suprimat cu greu. Aceasta trebuie 
să fie cea mai ciudată seducţie din istorie. 

„Oare?“ Nu trebui să întrebe atunci când îl văzu mustăcind, în 
timp ce se lupta vitejește să nu râdă. 

Stricase totul. Dezumflându-se, încercă să-și dea seama cum 
să salveze momentul. 

-Care parte ți se pare cea mai ciudată? 

-Ei bine, pentru început, nu am auzit nici o femeie cerându-i 
unui bărbat să nu-și folosească limba. 

Nu la asta se așteptase. 

— Serios? 

Își lăsă mâinile pe lângă el și, preț de o clipă, ea se gândi că proba- 
bil avea să se apropie de ea. În schimb, spuse: 

-Draga mea, din câte se spune, aceea este cea mai căutată parte 
anatomică de către femei. 

-Mai căutată decât... 

Incapabilă să rostească acel cuvânt, indică în direcția șoldurilor 
lui, încercând să nu observe că organul în discuție devenise mult mai 
pronunțat. 

— Categoric! 

Făcu o grimasă. 

-De ce? Este atât de... umed și alunecos. 

— Asta este și ideea. 

Zâmbi, obrajii lui căpătând o culoare mai pronunțată decât văzu- 
se ea până atunci. 

Oare... se înroșise? Făceau bărbații asta? 

-Nu-mi pot imagina cum... 

-Putem discuta despre asta mai târziu. Ridică mâna, ca și cum 
nu mai putea suporta, apropiindu-se în cele din urmă de ea. Îi ridică 
bărbia cu degetul. Chipul lui era o mască amuzantă de ferocitate și 
tandrețe. Nu te neliniști! Ai reușit să mă seduci. 

- Da? 

-Nu trebuie să te temi de ceea ce suntem pe cale să facem. Numai 
o bestie nu s-ar purta delicat cu tine, îi șopti el cu sinceritate. Mai 
ales prima dată. 

Spre groaza ei, simți că o podidesc lacrimile. 

-Nu ai zis tu că toți bărbaţii sunt niște bestii? 

-Sigur că suntem. Îi mângâie obrazul. De aceea avem nevoie de o 
frumuseţe ca tine care să ne mai tempereze. Să ne mai îmblânzească. 
Să ne învețe cum să apreciem ceva delicat. 

-Oh! 

În timp ce inima îi bătea de să-i sară din piept, nu reuși să găseas- 
că nimic potrivit drept răspuns. 

— Acum, spuse el. Mai ai ceva de adăugat sau te pot săruta? 

Lăsă capul în jos, de data asta fără să intenționeze să aștepte pen- 
tru un răspuns. 

- Așteaptă! Se dădu în spate, așezând scaunul între ei. Nu crezi că 
ar trebui să ne dăm jos hainele înainte de contactul fizic? 

Gropiţa reapăru. 

— Pot să sugerez o alternativă? 

- Desigur, șopti ea. Orice pentru a te face să te simți confortabil! 
La urma urmei, pe tine vreau să te seduc. 

Zâmbi din nou. 

— Adesea, în timp ce fac dragoste, amanții se dezbracă reciproc. În 
timp ce se sărută. Se află și asta pe lista ta? 

Amanţi. Substantiv. O persoană care are o relație sexuală sau 
romantică cu cineva, adesea în afara căsătoriei. 

Asta urma să fie pentru ea. Amantul ei. 

Nu violatorul ei. 

-Câte amante ai avut? 

Întrebarea îi scăpă fără să gândească. El se înecă. Tuși. Apoi, căută 
un răspuns. 

-Nu am nevoie de un număr exact, completă ea în grabă. De fapt, 
nici nu voia unul. De ce întrebase? Încercam numai să mă asigur că 
au fost suficiente pentru a te considera cunoscător în ale actului. 

-Te asigur că sunt, spuse el în cele din urmă. Hai să ne oprim 
aici! 

-Foarte bine. Alexandra înaintă de după bariera reprezentată 
de scaun, simțindu-se cumva înrudită cu Ioana d'Arc sau cu Ann 
Boleyn. Curajoasă. Nesigură. Și... şi altcumva. Puțin curioasă? 

Mai bine să înfrunte osânda acum decât să aștepte cu groază încă 
o lună. Mai bine să scape odată! 

El era un om blând. Unul cu instincte protectoare demonstrate, 
cu un comportament manierat și — lucru încă neconfirmat — cu abili- 
tăţi sexuale. S-ar putea bucura de săruturi. Ar putea îndura restul. 

El luă lista dintre degetele tremurânde, spunându-i cu o căldură 
înduioșătoare: 

-Aproape că vreau să verific dacă nu mai este și altceva, dar 
mi-e teamă. 

Era și altceva. Mult mai multe despre care nu scrisese. Voise 
să-i ceară să nu o tragă de păr. Să-i ceară ca luna să nu strălucească. 
Să-l întrebe despre cât de violentă era pasiunea lui. 

Voia să-i ceară, direct, să nu o rănească. 

Dar atunci, fiindcă era un bărbat cu un spirit de observaţie dez- 
voltat, ar fi înțeles ce i se întâmplase. Ar fi ghicit de ce era atât de 
ciudată, așa cum îi spusese el. 

Iar ea nu voia ca el să afle, deoarece ar fi întrebat cine, când 
și cum. 

Ea nu îi putea mărturisi nimic din toate astea. Niciodată. 

-Este normal să fii emoționată, continuă el, trecându-și degetul 
printr-una dintre buclele care i se revărsau pe umeri. O privea cu 
ochii lui blânzi. Dacă te-ai răzgândit, nu trebuie să o faci. Oricât de 
greu mi-ar fi, pot aștepta până după nuntă. 

Ba trebuia. Trebuia. Așteptarea o chinuia cu fiecare oră care 
trecea. 

-Trebuie să fac asta, îi spuse ea. Eu am venit la tine. 

-Aşa este, șopti el. Și, înainte ca unul din noi să părăsească aceas- 
tă cameră, vei cunoaște extazul. 

Ca? 

El îi opri întrebarea cu buze nerăbdătoare. Nerăbdătoare, dar 
totuși delicate. 

„Asta“, se gândi ea în timp ce o senzaţie ciudată, electrizantă o 
cuprindea. Acest lucru intim. Această contopire a gurilor, a respiraţi- 
ei şi a pielii. Înainte, nu fusese pregătită pentru asta. O dădea peste 
cap, amestecând frica și plăcerea într-un val complicat și copleșitor. 

Dar de data aceasta... de data aceasta... 

Era numai un sărut. 

„Numai un sărut“, se gândi ea, ca și cum deșertul era numai nisip. 
Sau oceanul numai apă. Să-l sărute pe Piers Gedrick Atherton era ca 
și cum ar fi stat la gura Nilului înțelegând că scopul lui era dincolo de 
puterea ei de înțelegere. Că frumuseţea însoțea pericolul și că până 
şi în cea mai copleșitoare primejdie exista un farmec ciudat. 

Ar putea-o distruge. 

Ar putea-o proteja. 

Se temea de el. 

Avea nevoie de el. 

Își dorea... asta. 

Acest sărut dulce, languros. Își dorea să dureze la nesfârșit. Sim- 
tea sărutul cu fiecare părticică a trupului ei. În locuri pe care le igno- 
rase. Ameninţa singurătatea pe care o cultivase cu atâta grijă. Trezea 
părţi ale minții ei pe care le ținuse adormite. Părți care nu aveau ni- 
mic de-a face cu intelectul și cu analiza. Locurile întunecate unde 
ţinuse dorințele tinere și visătoare ascunse sub rușine și regret. 

Poate umbrele nu erau atât de rele, se gândi ea în timp ce el îi 
cuprinse faţa în mâini, dacă ființe asemenea lui, în același timp pru- 
dente și blânde, o scoteau din beznă și o sărutau astfel. 

Simţi scântei și sclipiri de lumină prin tot corpul, aprinzând-o 
din interior. 

Putea face asta. 

Putea să-i răspundă la sărut. 

Alexandra se întinse spre el, așezându-și mâinile pe pieptul lui, 
așa cum o mai făcuse înainte. De data aceasta, nu ca o barieră, ci ca 
pe o mângâiere. 

Sunetul emis de elvibră prin trupul ei. Prin al lui. Un mormăit de 
încurajare pe care îl simți pe buze, în gât, în mâinile de pe pieptul lui. 
Torcea ca o pisică mare, cerând să fie mângâiat. 

Nu-și desprinse buzele de ale ei, săruturile lui devenind mai în- 
fometate. Deschise gura, respirația lui caldă având o aromă cumva 
dulce, seducătoare. Limba lui cutreiera, dar nu o atinse niciodată. 

Se tinu de cuvânt. Cât de mult îl costa? 

Sub presiunea lui încurajatoare, buzele ei se depărtară, apoi se 
închiseră în același ritm voluptos cu al lui. Gurile lor dansau, condu- 
se de un instinct primar pe care nu știuse să îl aibă. Forțată de acest 
instinct, păși spre el, şi abia atunci Piers o luă în braţe. 

Ea se încordă, dar numai o clipă, înainte ca el să o distragă muş- 
cându-i buza, ceea ce-o înfioră. 

Pe sub materialul delicat de culoarea untului al cămășii, trupul lui 
era tare ca fierul. Și cald. Atât de cald, dotat cu o putere ameţitoare 
pe care ea mai degrabă o simţea decât o experimenta. 

Niciodată nu o folosise asupra ei. Nici măcar o dată. 

Se gândise că în brațele unui bărbat avea să se simtă încătușată, 
captivă, neputincioasă. 

Și totuși, învăluită de parfumul lui, de puterea lui, se simțea... mai 
degrabă adăpostită decât încătușată. Dezmierdată decât captivă. 

Și, da, neputincioasă. Neputincioasă în faţa unei așteptări ispiti- 
toare, neobosite, pe care abia începea să o înțeleagă. 

O foame. Da, o foame. De a atinge, de a gusta. 

Limba ei se aventură peste buzele lui înainte s: 
ceea ce făcea, făcând-o să pară cea mai mare ipocrită. 

Respirația lui se precipită, iar trupul lui masiv se blocă, apoi 
tremură. 

Ea se trase înapoi, iar un scurt moment capul lui o urmă, păs- 
trând sigiliul buzelor lor cât mai mult timp posibil înainte ca ea să 
întrerupă contactul. 

-Oare am... nu ar fi trebuit... limba mea... îmi pare rău. 

El își lipi fruntea de a ei, respirația lui fiind atât de obosită, de 
parcă ar fi alergat la curse. 

-Îți poţi folosi limba oricum vrei. 

Se aplecă pentru mai mult. 

Îi ocoli gura. 

-Dar nu este corect dacă tu nu o poți folosi pe a ta. Deoarece... 
asta nu s-a schimbat. Îmi pare rău. 

-Te iert. Zâmbi discret, strângând-o mai tare la piept. Îţi iert 
orice. O sărută pe frunte. Pe obraz. Pe bărbie. Acum, lasă-mă să te 
duc în pat. 

Ea înlemni, conflictul ei interior distrugând-o. Îi plăcea ce făcea 
el. Îi plăcea cum barba lui delicată o zgâria și o gâdila pe gât și îi 
plăcea contrastul buzelor lui moi. Îi plăcea tendința de a o avertiza 
înainte de a face ceva. 

Îl plăcea... pe el. 

Nu voia ca el să se oprească. 

Nu voia însă nici ce el urma să facă. Detesta asta. Avea să devină 
un animal revoltător, violent, dur. 

O adevărată bestie. 

Dumnezeule, cât de mult își dorea să nu fie nevoită să îl vadă 
astfel. 

„Pot face asta“, își reaminti ea. 

- Da. Du-mă... 

Suspină atunci când se trezi cuprinsă de brațele lui. El ajunse la 
pat din câțiva pași uriași și o așeză acolo. 

După asta, timpul o luă la goană. Mai iute decât gândurile ei ame- 
ţite puteau procesa. O sărută iar, amețind-o cu un amestec de par- 
fum, forță și nevoie reținută. Braţele o cuprinseră la fel ca înainte, și, 
din câteva mișcări rapide, rochia i se desfăcu. 


i dea seama de 

Mâinile lui curioase fură atrase de corsajul ei nedesfăcut. Încet, 
deliberat, acestea ajunseră pe coloana ei tensionată și descoperiră 
legătura care-i îngrădea sânii. 

-Ce este asta? întrebă el în timp ce o săruta. 

-Nu-mi plac corsetele, explică ea. 

— Hmm, spuse el, în timp ce buzele lui deja o seduceau înainte să 
urmeze o cale similară cu cea pe care o mai urmaseră cândva. 

Pe bărbie, pe gât, vârându-se sub gulerul deschis pentru a găsi 
pielea fină de acolo. 

— Eu... sper că nu găseşti asta scandalos, se îngrijoră ea. 

-Foarte scandalos. Îi mușca ușor urechea cu buze curioase, 
şi, pentru o clipă, ea își uită numele. 

-Va dura mai mult să-l desfacem, căci este înfășurat de mai multe 
ori, explică ea cu o voce aspră pe care nu și-o recunoscu. Presupun că 
nu trebuie să dai jos partea asta. 

-O, ba da! 

El îi coborî ușor corsajul, oferind acces buzelor lui la umerii ei. 

Panica se ivi, dar Alexandra se forță să se concentreze asupra con- 
trolării genunchilor ei care tremurau. ÎI strânse în timp ce el își tre- 
cea buzele peste umărul ei. 

Barba îl ajuta. Trecea peste pielea neatinsă provocând o erupție 
de fiori delicioși, îndepărtându-i pe cei cauzați de teamă. 

„Pot face asta.“ Acum, mantra devenise mai puternică. 

Mai îndrăzneață, ea își trecu mâinile peste pieptul lui lat. Pe sub 
cămașă, pielea lui pulsa, ademenind-o să-l exploreze. 

Sunetele pe care le scotea o fascinau, noduri mici de respirație și 
gemete fiind eliberate sub forma unor vibrații delicate. Voia ca... 

-Nu aș fi crezut dacă nu aș fi văzut cu ochii mei. O voce feminină 
meschină trecu de zarva din gândurile ei și de pulsaţiile sângelui din 
urechi. Bestia și intelectuala. 

Alexandra înlemni în timp ce degetele lui îi strânseră mâinile, 
aproape dureros. 

Respirația i se acceleră, dar, când se îndepărtă de ea, ochii lui 
deveniră din nou distanti. Glaciali. Trăsăturile lui, cândva topite de 
tandrețe și de o căldură afectuoasă, deveniră acum reci ca oţelul. 

— Rose, bombăni el înainte de a se întoarce cu fața spre frumu- 
seţea aceea diabolică ce stătea în umbra unei biblioteci deschise, cu 
balamale ascunse, bine unse. 

Alexandra își trase corsajul în timp ce vicontesa de Carlisle o cer- 
ceta într-o manieră calculată, pentru ca imediat să își ia ochii de la 
ea și să îi îndrepte spre Redmayne. Încrederea de sine pe care o des- 
coperise recent dispăru la fel de repede precum i se scurse sângele 
din extremități. 

Ce văzuse această femeie? Ce auzise? 

De ce se afla aici? 

Căldura i se scurse Alexandrei în picioare și îi scăldă obrajii 
într-o roșeață depravată atunci când își dădu seama că femeia stătea 
în dreptul unui pasaj secret care ducea, probabil, din camera ei în a 
lui Redmayne. 

Pasaj pe care, evident, îl mai folosise pentru a avea acces în dor- 
mitorul lui. 

-Te asigur că, de când s-a întors, s-a schimbat, spuse Rose, atin- 
gându-i părul cu vârful unui deget îngrijit. Presupun că dincolo chiar 
de aspectul lui fizic. Ar trebui să comparăm cândva trupul cu care 
sunt atât de intim familiarizată și cel pe care îl are acum. ÎI analiză cu 
o privire lascivă care aprinse un foc de antipatie înlăuntrul Alexan- 
drei. Sunt convinsă că tu ai parte de ce e mai bun! 


Capitolul 11 
CEZ 


Piers nu fusese niciodată violent cu o femeie. Nici nu fusese atât 
de tentat să o facă. Infernul din sângele lui, stârnit de pasiunea ino- 
centă a încântătoarei lui logodnice, lăsă locul unui temperament vul- 
canic la apariţia fostei lui logodnice. 

Cum îndrăznea? Cum îndrăznea să trezească suspiciuni în ochii 
Alexandrei? Cum îndrăznea să se folosească de libertățile pe care el 
i le permisese atunci când relația lor fusese serioasă și pasiunea — 
clocotitoare. 

Stăpânindu-și furia pe care o simţea înlăuntrul său, Piers rearan- 
jă corsajul Alexandrei și o trase spre el, cu spatele, pentru a-i ajusta 
șnurul desfăcut. 

Ducând o luptă curajoasă pentru a-și păstra controlul, respirația 
neregulată a Alexandrei îi făcea umerii să-i atingă pieptul în explozii 

rapide. Crezuse că o urâse pe Rose înainte, dar acum emoția amară ce 
țâșnea în el era amplificată de mii de ori. 

La naiba cu planurile ei ascunse! 

- Vreau să pleci! spuse el scrâșnind din dinți. 

Gura ei delicată îi fu marcată de o hotărâre stranie atunci când 
păru să-și adune curajul. 

- Da, ar fi mai bine să pleci! i se adresă ea lui Rose cu asprime. 

Piers fu mândru de ea, de pasărea mică și sfioasă care era, dar ea îl 
înțelese greșit. Îi cuprinse obrajii în palmă, simţindu-i pielea arzând 
din cauza rușinii. 

— Nu, draga mea, vreau ca tu să pleci! 

Gâtul i se încordă, iar privirea ei de chihlimbar deveni tăioasă. 

-Eu? 

-Da! Îi sărută buzele acum rigide din cauza neputinței înainte 
de a o privi din nou pe Rose, care îi urmăreau cu un interes viclean. 
Nu vreau să fii martoră la asta! 

Ea încuviință scurt, iar când o privi, nesiguranța din ochii ei 
aproape că-i frânse inima. Dumnezeule, cât de frumoasă era, buzele 
ei strălucind roșii datorită săruturilor lui, iar pielea din jurul gurii 
ușor iritată din cauza bărbii lui. 

Ea își plecă privirea și-și mușcă buza — se părea că acesta era obi- 
ceiul ei atunci când avea o întrebare pe care nu voia să o adreseze. 

-Odată ce voi termina, voi veni să te caut, îi promise ei, săru- 
tând-o pe frunte. 

Ea încuviinţă în tăcere, trăgând după ea rochia de culoarea razelor 
lunii în timp ce ieșea din dormitor cu spatele perfect drept. 

-Alexandra Lane? pufni vicontesa, scoţându-și mănușile, desco- 
perind, treptat, fiecare deget. Serios, Piers, chiar ne-ai șocat! Dacă 
te însori ca să mă faci geloasă, ai fi putut alege una mai tânără. Sau 
măcar mai bogată. 

Furia lui Piers îl lăsase momentan fără grai. Dacă ea ar fi fost băr- 
bat, l-ar fi bătut zdravăn și l-ar fi dat afară. 

-Să nu-i pronunți numele cu gura ta veninoasă. M-ai înțeles? 

Fu mulțumit să o vadă ezitând, căci, la asprimea cuvintelor lui, 
ea se înfricoșă. Ascunse însă asta imediat, plimbându-se prin ca- 
mera lui. 

Revolta îl măcina. Cum de o crezuse vreodată frumoasă? Cea 
mai dezirabilă femeie pe care înalta societate o avea de oferit? Ochii 

ei negri, exotici, migdalați îl prinseseră în mreje. ÎI ademenise cu pri- 
viri intense, insolente și tăcute, care promiteau senzualitate. 

Era o frumusețe minionă, timidă și misterioasă, numai ocheade 
și trăsături bine definite. 

Acum, nu putea să-i găsească decât defecte. Dantura imperfec- 
tă. Alunița de sub ochi care cu trecerea anilor avea să devină tot 
mai urâtă. 

Sufletul ei negru. 

Avu îndrăzneala să se aşeze pe marginea unuia dintre scaunele 
din fața șemineului, calculându-și și etalându-și fiecare mișcare. 

Voi să-i amintească faptul că pe acel scaun făcuse dragoste cu ea. 

Acum, el își dorea din toată inima să nu o fi făcut. 

Mereu îi plăcuse să-l întărâte. Să-l împingă dincolo de limita răb- 
dării și a controlului. Să îi găsească locurile întunecate și focurile 
mocninde și să le aprindă cu manipulările ei subtile. O, își amintea 
cât de mult îl plăcea sălbatic. Ca un animal. Voia vânătăi și semne și 
voia ca el să o aibă repede și dur. 

Îl voia furios. 

Pielea violet se întinse pe încheieturile lui rănite în timp ce încer- 
ca să-și păstreze calmul și să i se adreseze cu detașare, reprimându-și 
infernul care-l răvășea. 

-Aș fi tentat să astup acel pasaj, spuse el indiferent. Dar, cum nu 
vei mai primi invitații la castelul Redmayne, o astfel de acțiune 
nu va fi necesară. 

— Am venit să facem pace, Piers, spuse ea de parcă el nici nu ar 
fi vorbit. 

O făcu să tacă printr-un gest brusc. 

-Fie mi te vei adresa cu Excelenţă, fie deloc! 

Mișcarea bărbiei sale fu singurul indiciu că ordinul lui arogant o 
afectase. Ce actriță perfectă era în continuare! 

-Sigur nu poate fi adevărat ce vorbesc despre tine țăranii și no- 
bilii de prin părțile astea. Își șterse mâinile de fustă, așezându-le 
pe picioarele subțiri în timp ce aruncă o privire camerei din care Ale- 
xandra ieșise. Că ai dezvoltat o pasiune pentru virgine. 

-Am o pasiune pentru femeia care-mi va deveni ducesă. 

Încă o lovitură. Nu putu să-și ascundă tresărirea. 

-Este aproape crud să arunci această mantie asupra ei. Femeia 
asta este un șoarece. O fi ea fiica unui conte, dar a fost clar în seara 

asta că nu are nici dorința, nici capacitatea de a îndeplini o astfel de 
responsabilitate. 

— Iar acesta este unul dintre lucrurile pe care eu și logodnica mea 
le avem în comun. 

Cumva, faptul că discuta cu Rose despre Alexandra i se părea o 
trădare. 

Ridicându-se, Rose se îndreptă spre el cu pași prudenți, măsu- 
raţi. Umeri ei albi trași în spate, sânii acoperiți sumar, evidențiați 
cu mândrie. 

-Ştiu că eşti furios pe mine, dar nu am avut niciodată șansa de a 
mă apăra. Nu crezi că-mi datorezi asta? Nu ești curios să știi de ce am 
făcut ceea ce am făcut? 

-Te-ai măritat cu moștenitorul titlului meu la o lună după ce ai 
primit scrisoarea care te informa că probabil voi muri, spuse elamu- 
zat. Motivele tale ar fi evidente chiar și unui bărbat orb. 

-Nu este corect. Se îmbufnă. Eu și Patrick te-am iubit — te iubim -, 
şi suferința a fost cea care ne-a aruncat unul în brațele celuilalt. 

El o țintui cu cea mai arogantă privire. 

-Ce păcat că nu te-a ținut acolo! 

-Mereu ai fost brutal. Își ridică mâna pentru a-i atinge bărbia 
cicatrizată, dar el își întoarse capul, prinzând-o de încheietură. Iar 
acum, arăţi ca o brută. Tonul ei deveni înverșunat. Ești multe lucruri, 
Excelenţă, dar nu ești prost. Toată lumea știe că familia Lane este 
falită. Se mărită cu tine pentru averea ta. Astfel, cu ce diferă ea de 
cum mă acuzi pe mine că sunt? 

Îi îndepărtă mâna, urând adevărul. Detesta că ea știa asta. 

Rose miji ochii, degetele transformându-i-se în gheare. 

-Te-a convins că te vrea? Prăpădita aia timidă? Crezi că poate tre- 
ce cu vederea ceea ce ai devenit și că te dorește așa cum ești? Nu i-ai 
văzut faţa atunci când i-ai sărutat umerii. Nu i-ai remarcat repulsia. 
Teama. Nu te vrea, va suferi sub tine pentru a-ți putea cheltui banii. 
Disperată, se aruncă în braţele lui, lipindu-și trupul de al lui în timp 
ce-i șoptea ceva la ureche. Nu am încetat să te iubesc. Să te doresc. 
Cicatricile tale mă fac să te doresc mai mult. Ele arată ceea ce ai fost 
mereu pentru mine. O bestie magnifică. Eşti Teroarea din Torcliff, 
meriti o amantă care să-ți astâmpere fiecare dorință monstruoasă. 

Ea era împodobită toată cu bijuterii ascuţite și era bine încorseta- 
tă, şi, în timp ce-și lipea curbele de trupul lui, ultima flacără iscată de 
Alexandra fu stinsă de gheață. 

Mâinile lui uitaseră de mult forma ei. 

Acum, el râvnea la forma alteia. 

Oare era vreun pic de adevăr în ceea ce susținea Rose? Oare era 
reticența Alexandrei mai puțin timiditate şi mai mult repulsie? Oare 
condițiile ei ridicole erau puse pentru a putea îndura să fie atinsă 
de el? 

— Ai venit aici să mă seduci, Rose? Îi rosti numele ca pe o înjurătu- 
ră. Ceea ce vrei este trupul meu monstruos? 

Ochii i se umeziră. 

-Sunt aici pentru că te-am văzut în noaptea asta şi am murit de 
dorință. Sunt aici pentru că tot ce mi-am dorit vreodată a fost să stau 
la balustrada de la etaj alături de tine. Locul meu a fost lângă tine. 
Este lângă tine. Asta mi-ai promis, nu-ți amintești? 

El surâse batjocoritor, iar pe chipul lui apăru ceva ce credea că era 
la fel de urât ca sentimentele pe care i le provoca ea. 

-Eu ţi-am promis inima mea, tu te-ai îndrăgostit de restul. 

-Promisiunea ta a fost goală! strigă ea. Mama ta s-a asigurat ca 
inima ta să fie la fel de rece ca a ei. M-ai urmărit ca pe unul dintre 
animalele tale. Odată prinsă în capcană, am devenit un alt obiect 
frumos pe care să-l etalezi pe peretele tău. Mi-ai jurat iubire, dar ţi-ai 
încălcat jurământul iar și iar. Timp de doi ani, am așteptat să te în- 
torci din fiecare colț al pământului, fericită cu gablonzurile și cu pa- 
siunea ta. Să nu te gândești nici măcar o secundă că ţi-am zărit inima, 
căci nu m-ai lăsat niciodată să o văd. Nu sunt convinsă că ai una. 

Piers o îndepărtă. 

-Dacă m-ai fi iubit, m-ai fi plâns. Dacă m-ai fi plâns, m-aș fi în- 
tors la tine. Aș fi fost bestia ta. Animalul tău. Îi mulțumesc în fiecare 
noapte acelui jaguar pentru monstrul care m-a făcut, fiindcă a scos 
la iveală monstrul din tine. 

-Doar nu vorbeşti serios! Se întoarse, cu mâinile întinse, rugă- 
toare. Suntem parte din familie acum, Piers, cel puţin lasă-ne... 

-Ieși! 

Îi secătuise și fărâma de autocontrol care-i rămăsese, 

Nehotărâtă, dădu să plece, târându-și trena neagră ca o pată de 
cerneală în urma ei. Se opri în fața bibliotecii, privindu-l. 

-Te vei plictisi de ea, prezise ea. Când o vei face, voi primi îna- 
poi bestia. 

Când închise ușa, biblioteca se clătină, iar Piers smulse mânerul, 
distrugându-l. 

Nu intenționase niciodată să aibă o amantă. 

Nu era ca mama lui. Nu era ca Rose. 

Odată ce se însura, nu avea să calce niciodată strâmb. 
Alexandra Lane urma să fie singura lui iubită. 

Acum, era bestia ei. 

„Dumnezeu să se îndure de sufletul ei!“ 


Fu greu să le calmeze pe Francesca și pe Cecelia. Se întorseseră 
de la bal, văzuseră că Alexandra lipsea și erau extrem de îngrijorate 
atunci când aceasta întră pe ușă. 

Ar fi trebuit să se gândească să le lase un bilet, dar, în graba ei, își 
luase cu ea carneţelul și uitase. 

Trei degete de whisky liniștiră tremurul mâinilor Alexandrei și 
îi relaxă tensiunea din piept suficient încât să le povestească despre 
cele întâmplate. În timp ce ea vorbea, prietenele ei făcură ochii mari, 
având o expresie identică, aproape comică, până când ajunseră să 
semene cu două cucuvele roșcate care se holbau la ea uluite. 

-Eşti atât de curajoasă! Cecelia oftă aproape dramatic. Se dez- 
brăcase de rochie și de corset imediat ce o văzuse pe Alexandra în 
siguranță și rămăsese în mijlocul veșmintelor pe care le îndepărtase. 
Aș fi fost îngrozită de el! 

Alexandra se încruntă, simțind ghemul defensiv din stomac. 

-De ce ai fi fost? 

-Este atât de mare, nu? Și foarte fioros! Tăcu, cu o expresie îngri- 
jorată. Cum a fost să-l săruți? A fost... delicat cu tine? Grijuliu? 

Alexandrei îi fu greu să găsească cuvântul potrivit pentru a 
descrie ce împărtășise cu Redmayne. 

-A fost... plăcut. 

Își dădu seama că acel cuvânt era nepotrivit imediat ce-l rosti. 

Fusese într-adevăr plăcut să-l sărute pe Redmayne, dar era un 
cuvânt prea banal. Ce ar putea folosi în loc? 

Agreabil? Mulțumitor? 

Încântător. 

Asta era. Să-l sărute pe Redmayne fusese o încântare. L-ar fi pu- 
tut săruta toată noaptea. L-ar fi putut săruta pentru totdeauna. 

-M-a făcut să mă simt confortabil, zise Alexandra. Nu cred că 
ne-am fi oprit dacă nu ne-ar fi întrerupt Rose. 

— Rose Brithwell a fost mereu o nemernică, înjură Francesca în 
timp ce-și scotea agrafele cu rubin din păr. Îți mai amintești când 

am stat cu ea în cameră la Chardonne, în primele zile? Îi făcea pe toți 
atât de nefericiți. Nu-mi pot imagina ce a văzut Redmayne la ea. 

— Acum, este Rose Atherton. Alexandra se ghemui în scaun, prea 
obosită pentru a se mai dezbrăca. Și este chiar foarte frumoasă! Asta 
dacă unora le plac femeile perfecte, exotice, cu trăsături elegante și 
cu un chip scos din revistele pentru femei. 

O suspiciune deranjantă o cuprinse. Când ea și Redmayne se să- 
rutaseră, pe măsură ce intimitatea lor evolua, el o trăsese mai aproa- 
pe de el, iar ea îi simţise... dorința. Sexul. Umflat și tare, apăsând pe 
abdomenul ei. 

Fusese pe cale să-i dea rochia jos. Să-i exploreze trupul. În câteva 
minute, ar fi putut ajunge în pat. 

Apoi, Rose o alungase. Nu, Redmayne o alungase. 

Ce făceau acum? Oare se certau? Oare Rose își cerea scuze? 
Sau... 

-Credeţi că dorința este transferabilă? 

Așa cum obișnuia să facă, Alexandra dădu glas gândului înainte 
să capete formă. Cecelia înlemni în timp ce-și desfăcea rochia. 

-Doar nu crezi că Redmayne și Rose sunt... 

-Ba exact asta cred. Alexandra oftă nefericită. Avansasem... su- 
ficient în intimitate pentru ca el... să răspundă fizic. Acum, că are în 
camera lui o altă femeie frumoasă, credeți că ar putea...? 

Își acoperi ochii cu degetele, dorindu-și să-și poată reprima 
imaginația. 

-Nu cred că așa merg lucrurile, dragă. Perna de lângă ea se presă 
atunci când Cecelia li se alătură pe canapea, așezându-și o mână pe 
braţul ei pentru a-i descoperi chipul. În plus, Redmayne a exprimat 
clar furia față de vărul său și față de Rose. Îndrăznesc să cred că 
îi detestă. 

— Fără îndoială, dar nu există o linie fină între iubire și ură? 

Alexandra verbaliză șoapta pe care avocatul diavolului i-o susura 
la ureche. Francesca se aplecă înainte atentă. 

— Adevărata întrebare este de ce contează atât de mult pentru 
tine. 

Alexandra ezită, atingându-și cu vârful degetelor buzele care 
pulsau încă datorită senzației date de săruturile lui delicate. De ce 
conta? Doar nu era geloasă, nu? Din cauza unei femei pe care nu o 
plăcea și a unui bărbat pe care nu-l iubea. Dumnezeule, îl cunoștea 
de numai două zile. Îl întâlnise doar de câteva ori. 

Acum, erau pe cale să se căsătorească. Avea să fie soţul ei. 

Având în vedere situația ei, trecutul ei, orice femeie s-ar bucura 
de o amantă în relaţia lor pentru a evita un act dezgustător. 

Și totuși... 

Lui Rose nu i-aş da nici măcar un șal pe care-l îndrăgesc, bombă- 
ni ea cu amărăciune. Cu atât mai puțin propriul soț. 

-Să bem pentru asta! o susținu Francesca. 

Cecelia își ridică paharul. 

- Noroc! 

În timp ce mai degrabă înghițea lacom decât sorbea whisky-ul, 
o lovitură puternică o făcu pe Alexandra să tresară. Lăsă paharul pe 
masă, ochii lăcrimându-i din cauza tăriei. 

„Voi veni să te caut.“ 

-Este pentru mine. 

Se ridică, asigurându-se că prietenele ei nu puteau fi văzute din 
ușă înainte să meargă spre ea. Își apăsă mâna pe abdomen ca și cum 
avea un roi de fluturi în stomac. 

Venise, Şi nu trecuseră decât câteva minute. 

Dar, după cum știa, actul nu lua decât câteva minute — și nici nu 
trebuia să te dezbraci. 

Adunându-și curajul, deschise ușa. 

Privirea lui Redmayne o atingea peste tot, sorbindu-i trăsăturile 
din alcovul slab luminat. 

Își pusese vesta și-și aranjase părul, dar își uitase lavaliera. Nu 
avea cum să-și dea seama dacă tocmai încheiase vreun interludiu 
de natură fizică. 

-Nu ești singură. 

Vocea lui pulsa cu o furie familiară. Poate că ea identificase 
sursa. Rose. 

-Nu sunt singură, confirmă ea. 

-Îți pot vorbi? 

Indică spre alcovul gol. Cel puţin, acolo ar avea puţină intimitate. 

- Desigur. 

Nu se dădu într-o parte pentru a-i face loc și, în momentul în care 
ușa se închise în urma ei, Alexandra se trezi proptită de un perete 
solid de oțel fierbinte. 

Cândva, s-ar fi panicat. Sau s-ar fi luptat. El nu o avertizase, iarea 
nu se pregătise pentru contactul fizic. 

Dar în timp ce el o trăgea mai aproape, mâinile lui mari apăsân- 
du- spatele și sprijinindu-i capul, își dădu seama că picioarele ei nu 
simțeau acelaşi instinct familiar de a se zbate sau de a fugi. 

Un zgomot înăbuşit puternic, ritmic, pe care-l simțea aproape de 
obraz o subjuga. Inima lui bătea cu putere, lovea, iar acel sunet o 
hipnotiza, ademenind-o cu un sentiment mulțurmitor. 

O ținea mai aproape decât o făcuse înainte. Cu mai puțină de- 
ferență și cu mai multă disperare, ca și cum se temuse cumva că nu 
avea să o mai găsească. 

Inspirând adânc, Alexandra căută un parfum străin sau feminin, 
dar nu găsi nimic altceva în afară de mirosul lui distinct, ademenitor. 

Zâmbi. Rose fusese învăluită într-un parfum franțuzesc floral. 
Fără îndoială că, dacă s-ar fi îmbrățișat — dacă ar fi fost intimi -, el ar 
fi mirosit ca ea. 

Oftând ușurată, Alexandra se relaxă, sprijinită de el. Ba chiar își 
trecu mâinile pe după talia lui, încercând să o înconjoare, dar cons- 
tată că îi era aproape imposibil. 

Murea de curiozitate să ştie ce se întâmplase, dar înțelese că 
el avea nevoie de asta. Pentru încă o clipă de liniște, avea nevoie 
de ea. 

Liniște pe care ea i-o putea oferi. Liniște pe care o avea cu 
prisosință. 

Ce bine era să fii îmbrățișat! Un gest ciudat și bizar de omnipre- 
zent, intrinsec omenesc. Un gest, conștientiză ea, pe care nu-l expe- 
rimentase de zece ani. Și niciodată din partea unui bărbat. 

Până acum. Până la el. 

Descoperise un mormânt în Pompeii în care oasele unui bărbat 
și ale unei femei erau împletite ca într-o îmbrățișare. Alexandra se 
holbase la ei ore în șir, îngrozită de ideea de a-i despărți. Se gândea la 
ceea ce-i adusese împreună astfel și dacă se agățaseră unul de altul 
și în timpul vieții, așa cum o făcuseră în moarte. 

Și de ce. 

„De asta“, se gândi ea. „Din cauza asta.“ Un trup, o inimă... care 
aveau nevoie de o pereche. O îmbrățișare hrănea o nevoie fizică ele- 
mentară despre care nu avusese habar că-i lipsea. 

lată aici dovada fiziologică! Lângă urechea ei, inima lui încetinea, 
adoptând un ritm mai rezonabil. Treptat, mușchii lui se topeau din 
oţel în fier, braţele se relaxau până când mâinile lui explorau leneșe 
lungimea spatelui ei. 

—Ţi-e teamă de mine, Alexandra Lane? 

Auzi cuvintele ca o vibrație răsunătoare în pieptul lui. Perspica- 
citatea lui începea să devină problematică. 

-Da. Mă tem, recunoscu ea prudentă. 

Ezită, inspirând adânc. 

-Te sperie că... trebuie să te uiţi la mine? 

Nu, îl asigură ea. Nu mai mult decât te sperie pe tine să te uiţi 
în oglindă. 

_Eu nu mă uit în oglindă, mormăi el. 

Alexandra se lăsă pe spate pentru a-l privi, deşi braţele lui 
se încordară în jurul taliei ei ca și cum nu ar fi fost pregătit să-i 
dea drumul. 

-De ce? întrebă ea cu delicateţe. Este greu să suporţi cine ești? 

O privi, cu o expresie rece și tensionată. Partea stângă a chipului 
său se întoarse ușor spre ea, ca și cum ar fi provocat-o să-i privească 
partea de care ar fi trebuit să se teamă. 

_Nu văd mereu bărbatul care sunt, ci văd bărbatul care aș fi putut 
să devin. Este dificil să-l priveşti. 

Fără să se poată controla, ea ridică mâna și-i mângâie obrazul. 

— Poate vei crede că sunt naivă, dar, când ne-am întâlnit, m-am 
imaginat că zeii antici ți-au făcut asta din gelozie pentru perfec- 
ţiunea ta de muritor. Îşi trecu degetele prin barba lui, urmând sem- 
nele furioase. 

El se încordă. Tresări, dar nu se mișcă. 

- Îmi pare rău pentru suferința ta, continuă ea. Dar acestea sunt 
părţi din tine acum, iar această întâlnire te-a schimbat în bine. Se 
ridică pe vârfuri și-i trase capul în jos, sărutând fisura obrazului. Atât 
la exterior, cât și la interior, adăugă ea. Cred că ești chiar atrăgător. 
În plus, cred că ești bun. 

Ceva se aprinse în ochii lui, ceva ce reverberă în inima ei. Pe jumă- 
tate neîncredere, pe jumătate dorinţă. 

_ Atunci, de ce te temi de mine? se miră el. Din cauza a ceea ce s-a 
întâmplat la ruine? Fiindcă am omorât un om? 

În timp ce genele ei coborâră, ca pentru a-i ascunde expresia, 
Alexandra nu scoase o vorbă. Era ultima persoană care l-ar fi putut 
condamna pentru asta. 

-A fost... prima persoană pe care ai ucis-o? întrebă ea, dorindu-și 
să-i poată spune că împărtășeau această legătură. 

Se întreba dacă mâinile lui erau pătate de sângele altora. Durata 
respirației lui îi răspunse înainte ca vorbele să o facă. 

-Nu. Am mai fost atacat. În Argentina, am vânat prea aproape de 
mina de aur a unei companii americane. A fost o întâlnire brutală, 
nu ți-aș putea spune exact un număr. Au mai fost și alte ocazii, dar 
îţi jur că niciodată nu am luat viața cuiva decât pentru a-mi apăra 
propria viață. Sau a altora. Rămaseră tăcuți în întuneric câteva clipe, 
înainte ca el să adauge: Mă poți ierta pentru asta? 

-Nu am pentru ce să te iert. Îndrăzni să-l privească. Știu că există 
motive pentru a omor. 

Redmayne o trase spre el, ușurarea și regretul făcându-i vocea să 
coboare într-o manieră liniștitoare. 

-Chiar și așa, regret că ai fost martora sălbăticiei de care sunt 
capabil. Vreau să știi că niciodată nu mi-am folosit forța împotriva 
unei femei. 

În cercul plăcut și întunecos al braţelor lui, Alexandra se relaxă, 
căutându-și cuvintele. 

-Ce a... Rose cum a...? 

— Mărită-te cu mine! 

Uluită, se trase în spate pentru a-l privi. 

-Credeam că logodna noastră a fost deja stabilită. 

Zâmbetul pe care i-l oferi înainte să-i sărute tâmpla era plin de o 
tandrețe infinită. Apoi, îi sărută obrazul. Colţul gurii. Buzele lui nu le 
atinseră pe ale ei, dar explorau cu îndrăzneală locul delicat, sensibil 
unde gâtul se unea cu maxilarul, mâinile lui îndepărtându-i părul de 
pe umeri pentru a avea un acces mai bun. 

- Mâine! îi șopti el la ureche. Nu peste o lună, într-o catedrală 
aglomerată din Londra. Mâine în vechea parohie. 

Inima Alexandrei preluă bătăile frenetice la care inima lui tocmai 
renunțase și se desprinse din brațele lui. Trebuia să se gândească, și 
nu o putea face când gura lui îi făcea asta... urechii ei. 

—De ce mâine? întrebă ea. 

Pe chipul lui măsliniu, ochii săi erau două cioburi de gheață. 

-Este o navă care pleacă spre Normandia mâine-seară. Ne-am 
putea petrece noaptea nunții pe mare și ne-am putea trezi departe 
de oamenii ăștia. De castel. De bărbaţii care ne-au atacat ieri. De- 
parte de dormitorul unde... 

Se întrerupse, dar Alexandra știa sfârșitul propoziției. 

Unde fusese cu Rose. 

-O universitate din Franța excavează ruine în Normandia; ta- 
täl meu a finanţat proiectul în urmă cu câțiva ani, când încerca să 
verifice legătura dintre Magnus Redmayne și William Cuceritorul. 
Patrick a reanimat proiectul când a crezut că va deveni duce. Pufni 
atunci când îl menţionă pe vărul său. După ce m-am întors, nu m-a 
lăsat inima să pun capăt proiectului, și am primit recent de veste căe 
posibil ca studenții la arheologie să fi descoperit locul unde se presu- 
pune că este îngropat tatăl lui Magnus Redmayne. Au nevoie ca un 
expert să-i asiste la ultimele excavări. 

În timp ce-i prinse un cârlionț de la ceafă, chipul lui se încordă de 
dorința pentru ceva ce ea identifică imediat. 

Fuga. 

- Nu împărtășesc obsesia tatălui meu pentru trecut, continuă el. 
Aș îndrăzni să cred că tu o faci, doctor Lane, i-ar plăcea să vezi locul 
acela, în luna noastră de miere? Să cotrobăi prin situl arheologic? 

Entuziasmul pe care el îl simţea la gândul unei evadări era molip- 
sitor, iar Alexandra se trezi gata să se lase convinsă. Mai bine ar îno- 
ta de-a lungul canalului decât să meargă spre altar în Westminster 
Abbey sau oriunde s-or organiza nunțile pentru oamenii de seama 
lui. O impresionă faptul că el alesese pentru luna de miere un loc 
potrivit intereselor ei. 

-Dar licența, anunțul căsătoriei, preotul? Membrii familiei mele 
nici măcar nu au fost anunțați. 

-Vor fi foarte supăraţi dacă vei fugi? 

Îi atinse nasul cu al lui, într-un gest afectuos, Ea se gândi bine. 

-Nu când e vorba despre un duce, conchise ea. 

Zâmbetul lui era deodată crispat și plin de amărăciune, o priveliș- 
te neliniștitoare pe un chip atât de aspru ca al lui. 

-În cazul acesta, se întâmplă să fiu duce și înrudit cu un politici- 
an foarte influent. Îi dădu drumul. Lasă detaliile pe seama mea! 

Simţindu-se năucită, Alexandra încuviință. 

-Vrei să... reluăm ceea ce făceam înainte ca Rose... hmm. 

EL îi cuprinse chipul în mâini și îi sărută buzele curios, mistuitor. 

-Mai mult decât orice. Dar vreau să fii soţia mea. Departe de aici. 
Departe de ea. 

Alexandra se trezi încuviințând cu vehemență. 

— Atunci, pe mâine! bolborosi ea zăpăcită. 

-Şi când te gândești că am găsit o comoară ca tine pe peronul unei 
gări! O sărută blând și îi dădu drumul. Să fii gata mâine-dimineaţă! 

ÎL privi îndepărtându-se până când nu mai era decât o umbră uri- 
așă în depărtare înainte să se întoarcă în camera ei și să dea ochii cu 
cele două femei care se prefăceau că nu trăseseră cu urechea. 

-Pe mâine, atunci, repetă ea, incapabilă să-și revină din uluire. 
Mâine mă mărit! 


Capitolul 12 
KHON 


Alexandra își putea aminti numai frânturi din ziua nunții, dar 
noaptea nunții avea să și-o amintească în detaliu toată viața ei. 

Mare parte din acea dimineață fu pierdută în agitația pregătirilor. 
Ea, Cecelia și Francesca se treziră devreme și printr-un miracol reu- 
șiră să încropească o rochie de mireasă dintr-o rochie de seară sidefa- 
tă a Francescăi, care era atât de strâmtă, încât Alexandra fu obligată 
să accepte până la urmă un corset în loc să facă modificări. 

Cecelia îl trimise pe Jean-Yves în grădină și îi oferi o coroniță im- 
presionantă din crizanteme albe în loc de voal. 

Abia la micul dejun anunțară că oricine dorea să participe la 
nuntă putea face asta în parohie la ora două fix. 

La douăsprezece și un sfert, o bătaie discretă în ușă o făcu pe Ale- 
xandra să se ridice. Deschise ușa, așteptându-se la o vizită din partea 
lui Redmayne, sperând la niște încurajări de ultim moment. 

- Oh! Bună! 

Manierele îi dictau să alunge dezamăgirea de pe chip atunci când 
dădu cu ochii de un străin cu un chip aspru. Acesta avea părul negru, 
tenul deschis la culoare și o constituție solidă, dar ceva din ochii lui 
și cruzimea gurii sale i se părură Alexandrei familiare. 

-Vä pot ajuta, domnule? întrebă ea politicoasă, prezența lui ne- 
liniștind-o brusc. 

-Lady Alexandra Lane? întrebă el, accentul fiindu-i la fel de apă- 
sat și de rigid precum gulerul cămășii. 

- Da. 

- Permiteți-mi să mă prezint! Făcu o reverență. Sunt Lord Patrick 
Atherton, viconte de Carlisle, la dispoziția dumneavoastră. 

Brusc, înțelese familiaritatea. Patrick Atherton. Vărul neloial 
al ducelui. 

Soţul lui Rose. 

Cecelia și Francesca veniră în spatele lui, încercând din răsputeri 
să-și asorteze rochiile de domnișoare de onoare în nuanțe de violet. 

Cum Alexandra nu reușea să i se adreseze soţului lui Rose, fu re- 
cunoscătoare pentru intervenţia Ceceliei. 

-La ce anume vă referiţi, Lord Carlisle? 

Ochii lui, o copie mai închisă la culoare a ochilor lui Redmayne, 
o analizau pe Alexandra într-o manieră jignitoare, deși răspunse cu o 
politețe impecabilă: 

-Excelența Sa știe că nimeni din familia dumneavoastră nu se 
află aici pentru a vă putea conduce la altar, astfel că va fi de datoria 
meu, căci sunt cel mai apropiat membru al familiei. 

— Am crezut că Sir Ramsay, fratele său, e cel mai apropiat membru 
al familiei, spuse Francesca direct. 

Chipul lui Lord Carlisle rămase remarcabil de impasibil, deși Ale- 
xandra detectă o grimasă a gurii. 

-El se ocupă de ceremonie, milady, spuse el. Acum, dacă vreţi să 


mă însoțiți, Lady Alexandra, vă voi conduce la parohie. 

Îi oferi un braţ încordat, ridicând întrebător din sprâncene. 

De ce l-ar trimite Redmayne pe vărul pe care îl detestă pentru a o 
conduce la altar? Poate ca o tachinare? O reamintire că Lord Carlisle 
avea foarte puţine șanse să devină duce, acum că Redmayne se însu- 
ra şi urma, probabil, să aibă copii? 

O dipă, aproape uită că Piers grăbise nunta lor ca o răzbunare 
împotriva lui Lord și a lui Lady Carlisle. Sau poate că ea începuse să 
exagereze legătura dintre ei mai mult decât el. 

Gestul acesta din partea lui era oricum numai nu cavaleresc. 

Asta îi amintea de cât de puţin îl cunoștea, de fapt, pe Redmayne. 
Fără să mai vorbească despre firea lui ascunsă. Despre calitățile lui 
mai puţin eroice. Despre defecte și eșecurile lui. Brusc, avertizările 
lui începură să i se învârtă în cap, lăsând-o fără cuvinte în faţa vä- 
rului prea nerăbdător al lui Redmayne. 

„Sunt mai degrabă un tip mercantil“ 

„Ura este singurul motiv pentru care am plecat.“ 

„Nu încerca să mă transformi într-un om bun.“ 

Înghițind în sec pentru a-și reprima neliniștea, reuși să-i răspundă: 

-Spuneți-i Excelenței Sale că apreciez grija sa. Îmi pare rău că a 
trebuit să vă deranjați, Lord Carlisle, dar un vechi prieten de familie 
va fi prezent și mă va însoți. Vă mulțumesc pentru grijă! 

Închise ușa și-l lăsă uluit, fără să aștepte un răspuns. 

Ceva din interacțiunea lor, din întreaga situație o făcu să scrâș- 
nească din dinţi și să simtă un val de greață, ca și cum ar fi mâncat o 
scoică stricată. 

Sentimentul persistă chiar și atunci când Lord Bevelstoke, dornic 
să reia legătura cu familia ei, acum că ea avea să devină ducesă, o 
conducea la altar prin parohia supraaglomerată. 

Ceremonia fu rapidă — sau interminabilă. Nu-și putea amin- 
ti nimic în afară de căldura sufocantă și de cât de nepotrivit părea 
logodnicul — soţul - ei în biserică, cu frumusețea lui păgână închisă 
în costumul lui obscen de scump. 

Toate privirile erau îndreptate asupra lui. 

Un sărut nevinovat. Nu ca acelea pe care i le oferise cu o noapte 
în urmă. Clopotele răsunau în timp ce Redmayne o ducea în grabă în 
direcția opusă altarului. Când ieșită din biserică, fură primiți cu pe- 
tale de flori. Ea nu se atinse de mâncarea de la ceremonie și nu știa 
numele nici măcar al unui sfert dintre oamenii care o felicitaseră. 
Se agăța de fiecare dintre prietenii ei în timp ce plecau, primind încu- 
rajări pe care nu le putu auzi înainte de fi zorită spre cea mai luxoasă 
trăsură imaginabilă. 

Când ajunseră la docuri, Redmayne ieși din trăsură înainte ca 
roţile să se oprească, explicând că trebuia să se îngrijească de niște 
probleme de ultim moment. 

Alexandra rămase într-o amețeală visătoare în timp ce hamali 
energici descărcară bagajele din trăsură și apoi o ajutară să coboare. 

Cumva, reuși să ajungă în camera scumpă de hotel. Camerele, se 
corectă ea, în timp ce se plimba prin camera de zi luxoasă situată 
lângă dormitor, în timp ce degetele ei atingeau puzderia de catifele, 
mahon și piele. Aprecie faptul că ferestrele erau deschise și că prin 
ele pătrundea briza sărată de vară care învăluia încăperea, făcând 
cristalele lămpilor să zăngănească. 

Constance, o cameristă rușinoasă și eficientă, fusese aleasă pen- 
tru ea din personalul lui Redmayne. Totuși, după ce Alexandra fu 
îmbrăcată într-una dintre rochiile de seară uzate, cu o bandă discretă 
de dantelă albă la mâneci, lăsă menajera să plece, preferând să se 
perieze singură. 

Se perie mult timp. Prea mult. Îndeajuns de mult încât soarele să 
dispară complet. Îndeajuns de mult încât părul ei să se transforme 
într-o masă de mahon vibrantă, strălucitoare și moale, iar degetele ei 
să simtă durere din cauza faptului că ținuse prea strâns mânerul. 

Neliniştea se lupta cu așteptarea într-o învălmășeală tumultoasă 
de emoții. Oare fiecare mireasă se simțea așa? 

Chiar și cele nevinovate? 

Cum avea să suporte această noapte? Poate putea proceda ca mai 
înainte și să își părăsească trupul. Să stea la fereastră și să aștepte ca 
totul să se termine. 

Cel puţin, actul nu dura mult, din ce își amintea. Aveau să facă 
totul cât mai repede și să termine odată! Să se sfârșească! 

Își dori cu ardoare pentru a suta oară să nu fi fost întrerupți noap- 
tea trecută. Când avusese mai mult curaj. Când fusese mai puțin 
epuizată și mai întărită de whisky. 

Un pahar. Era o idee foarte bună. 

Se ridică și ieși din dormitor, în căutarea unei sticle sau a unui 
clopoțel, atunci când cheia se întoarse în încuietoare, țintuind-o în 
mijlocul încăperii. 

Uşa se deschise cu un scârțâii, și apăru Redmayne. 

Un fior delicat veni după un val de groază. Costumul lui negru de 
ceremonie era încă impecabil, dar vântul mării îi deranjase părul și 
așa mereu răvășit. Un cârlionţ negru îi atârna deasupra cicatricii, iar 
degetele Alexandrei simțiră brusc dorinţa dea i-l înlătura. 

El închise ușa camerei și o încuie, întorcându-se pentru a-i per- 
mite privirii lui să cutreiere asupra ei cu o apreciere neobrăzată. 

—Uneori uit..., șopti el ca pentru sine. 

Alexandra înghiţi nodul din gât înainte să poată vorbi. 

-Ce uiţi? 

-Cât de frumoasă ești. Își desfăcu lavaliera în timp ce se plim- 
ba prin cameră. Apoi, te văd şi îmi dau seama că amintirea nici nu 
se compară cu realitatea. De fiecare dată când ne întâlnim, rămân 
fără aer. 

Și Alexandra rămase fără aer din cauza apropierii lui. Din cauza 
forței masculinității lui și a posibilităţilor pe care le aduceau urmă- 
toarele ore. 

Din cauza cuvintelor lui drăguțe. 

Se îndepărtă, retrăgându-se cu pași măsuraţi spre dormitor. 

-Prima dată când m-ai văzut? Eliberă ceea ce ar fi trebuit să fie un 
râs obişnuit care nu ar fi indus în eroare nici măcar un surd. Mânjită 
de iarbă și de noroi? 

Din trei pași, ajunse în spatele ei. Degetele lui mângâiau masa 
strălucitoare a părului ei desprins, urmărindu-i lungimea care atâr- 
na pe spate. 

-Eşti mai frumoasă mânjită de iarbă și de noroi decât orice altă 
femeie învăluită în mătase și diamante, 

Alexandra se retrase iar, constatând cu întârziere că fiecare pas pe 
care-l făcea mai departe de bărbat o apropia de pat. 

Nici una dintre opțiuni nu părea mai sigură. Și totuși, amândouă 
erau inevitabile. 

-Nu trebuie să-mi spui astfel de lucruri, șopti ea. Nu am nevoie 
să fiu curtată. Poate am putea să începem... 

-O, haide, ești o femeie de știință. Sigur poți aprecia afirmarea 
unui fapt empiric. 

O urmă, aflându-se iar în spatele ei, lăsându-și mâinile să-i alu- 
nece pe talia ei. 

Pe sub acele veșminte potrivite, elegante, era un spate vălurit de o 
forță neașteptată. Mușchii îi confereau posturii o forță completă. 

Toată acea forță se afla în spatele ei. În spatele ei. Își așeză mâinile 
sub sânii ei și o trase aproape de trupul lui. Oricând ar fi vrut, ar fi 
putut să o împingă spre pat. Să o facă să se aplece și... 

-Nu te flatez, îi șopti el la ureche. Frumuseţea ta este de netăgă- 
duit și este subliniată de dorința mea constantă pentru tine. 

Trupurile li se contopiră, coastele lui atingând omoplaţii ei și băr- 
băţia lui excitată pulsând și atingându-i spatele... 

Alexandra se răsuci și se trase din îmbrățișarea lui. Aer. Avea 
nevoie de aer. Se îndreptă spre fereastra dormitorului și o deschise, 
respirând lacomă briză rece de vară. 

O lăsase să plece, își spuse ea, încercând să-și țină în frâu pul- 
sul năvalnic. Ea se trăsese, iar el o lăsase să plece. Era important, 
ceva de care se putea agăța în timpul chinului ce avea să fie noaptea 
nunții ei. 

El nu știa. Cum putea el înțelege agonia pe care o crease apropiin- 
du-se de ea pe la spate? 

Nu putea ști. Iar ea nu-i putea spune. 

Dumnezeule, cine știe ce credea despre ea?! 

Inspirând adânc, tremurând, Alexandra se întoarse cu fața spre 
el. Privi prin camera aurie, împodobită cu cristale finisate și cu ma- 
hon lustruit cu un luciu aproape imposibil. 

Ducele misterios pe care se așteptase să-l găsească nu era. 

— Am crezut că vei avea nevoie de asta. 

Vocea lui răsuna din ușa camerei de zi. Redmayne se îndreptă 
spre ea, aducând în fiecare mână un pahar în care strălucea lichidul 
de culoarea caramelului. 

Luând whisky-ul de la el, Alexandra ar fi vrut să strige, iar crista- 
lul care îi zgâria ușor palma îi dădea o senzație plăcută. 

Din trei înghițituri disperate, termină băutura, expirând câteva 
răsuflări de foc înainte să încerce să-i explice. 

- lartă-mă. Eu.. 

-Eşti emoționată. 

Binevoitor, îi luă paharul și-l înlocui cu al lui, încurajând-o să 
mai ia o înghițitură, ceea ce ea și făcu. De data asta, mai lent și mai 
în tihnă. 

El se îndreptă spre capătul mesei de lângă pat și deschise dulapul. 
Curiozitatea o copleși. 

-Ce faci? 

-Caut un carneţel, explică el, oferindu-i zâmbetul lui fermecător. 
Am sentimentul că o listă ți-ar putea da curaj. Un program, poate? 
Sau ai pe aproape notițele seducţiei? Nu m-ar deranja să reluăm lu- 
crurile de unde le-am lăsat. 

Simplul fapt că într-un astfel de moment el zâmbi o adusese peri- 
culos de aproape de a izbucni în lacrimi. 

Când devenise ea atât de nefericită? Alexandra așeză paharul 
pe noptieră. 

-Îți amintești condiţiile? 

Observă că el zâmbea mai puțin cu buzele și mai mult cu ochii. Se 
încrețeau la colțuri, iar obrajii i se încordau. 

Oare când zâmbea simţea durere fizică? 

-Să vedem... Le numără pe degete. Nu îmi este permis să-mi fo- 
losesc limba. Trebuie să fim complet goi. Trebuie să ne privim... Se 
opri, privind-o gânditor. Vai, am încălcat o regulă! Spunând asta, 
rânji diabolic, tăgăduind afirmația ei anterioară. Nu am discutat des- 
pre o pedeapsă pentru astfel de situații. Fără îndoială că este ceva pe 
măsura faptei. 

Alexandra nu știa dacă era din cauza whisky-ului sau al zâmbe- 
tului lui viclean neliniștitor, dar ceva cald scânteia înlăuntrul său, 
amenințând să topească pumnalele reci de frică. 

— Ai uitat una. 

Căldura se oglindea în ochii lui în timp ce se apropia de ea, mâna 
lui mângâindu-i obrazul, bătăturile de pe degetele lui agățând pielea 
ei catifelată. 

-Ba nu! El se apropie, atingându-i chipul și, cu cealaltă mână, cu- 
prinzându-i-l în palme ca și cum ar fi fost făcută din sticlă. Înfățișa- 
rea, manierele și vocea mea sunt aspre, Alexandra, dar îți promit că 
mâinile mele nu vor fi altfel decât delicate cu tine. 

Mişcată de vorbele lui, Alexandra își lăsă degetele să-i alunece 
prin deschizătura hainei și-i îmbrățișă corpul puternic, dar suplu. 
Nu putea spune dacă el o trăsese mai aproape sau dacă se apropiase 
ea, dar se găsi învăluită iar în îmbrățișarea lui, bucurându-se de par- 
fumul lui. Era cald, bogat și neîndoielnic bărbătesc. 

Se gândi că se putea nu doar să îi suporte apropierea, atingerea, 
ci chiar să se bucure de ele. Că se putea vedea nu numai obișnuită cu 
el, ci și atașată de el. 

Era ăsta un lucru teribil? Să-ţi placi soțul? 

— Poate că ai citit tot ce era de citit despre ceea ce suntem pe cale 
să facem, șopti el, găsind un loc al tâmplei ei pe care buzele lui îl 
sărutau cu plăcere, așa că nu este de mirare că ești îngrozită. 

Ea se retrase, dându-și o șuviță de păr după ureche. 

-Nu? 

Îi prinse o mână și i-o duse la gură. 

— Te-au învățat cărțile tale despre dorință? Despre senzații? i-au 
explicat cum se cuvine cum cea mai ușoară atingere, cum șoapta 
unui sărut pot reverbera în tot trupul? Respirația lui îi ardea pielea 
în timp ce-i întoarse palma și-i sărută degetele, lăsându-le să-i atingă 
gura cu o răbdare candidă. 

Închise ochii atunci când ea îi atinse cicatricea, pielea vindecată 
fiind o întrerupere lucioasă și delicată a buzelor lui catifelate. 

Uluită, Alexandra se strădui să-și aducă aminte ce citise des- 
pre... orice. Oricând. Nu putu. Toată ființa ei se concentra asupra 
gurii lui. 

- Eu... nu-mi amintesc pasajul, șopti ea. 

Barba lui îi zgâria vârful degetelor în timp ce-și muta atenția 
spre palma ei. Ridică dantela rochiei ei, descoperind pielea delicată 

a încheieturi ei, oprindu-se cu buzele asupra venelor irizate pe care 
le găsi. 

-Trebuie să știi, doctore, că în practică se învață mult mai mul- 
te decât poate fi învățat de pe urma unei conferinţe sau a lecturării 
unei cărți. 

— A-adevărat! 

Ceva îi înmuie genunchii, topindu-i oasele. Brusc, sânii ei de- 
veniră sensibili, iar vârfurile tari și delicate pe sub rochia ei uzată 
din pânză. 

EI îi dădu drumul mâinii, care-i căzu pe piept, cu încheieturile 
moi și degetele tremurânde. 

-Ce te-au învățat lecturile tale despre tentație, așteptare, dorin- 
tă, extaz și binecuvântare? întrebă el. 

O mână îi mângăâia șira spinării, iar cealaltă cerceta gulerul mo- 
dest din dantelă închis cu nasturi din perle. 

Ea se lupta cu o ceață ameţitoare de mii și mii de emoţii, senzații 
și reacţii pentru a-i răspunde. 

— Nimic. 

Ochii lui scânteiară cu o aroganță masculină, temperată de un 
licăr de emoție atât de sinceră și de străină, încât Alexandra nu o 
putut identifica oricât ar fi încercat. 

Se aplecă, buzele lui oprindu-se înainte să le atingă pe ale ei. 

-Lasă-mă să te învăţ eu despre plăcere, spuse el aproape de gura 
ei, atingându-i nasul cu al lui într-un gest de afecţiune bizară. Voi 
face tot ce pot pentru a te scuti de durere. 

Un moment care păru o eternitate, respiraţiile lor fierbinţi și 
cu miros de whisky se contopiră. Ea se aşteptă ca el să o sărute. 
Să-i ofere acele sărutări calde, dureroase, așa cum o mai făcuse. El 
rămăsese incredibil de nemișcat, cu buzele atât de aproape de ale 
ei, încât nu ar fi încăput nici o aripă de molie, trupul lui solid tre- 
murând sub mâinile ei. Respira de parcă era un armăsar pursânge 
înainte de o cursă. 

Oare avea ea curajul să-i dezlănţuie dorința? Toată dorința tensi- 
onată şi nevoia masculină pe care le simțise fierbând sub reținerea 
lui chinuitoare? 

Trebuia. 

În plus, părea atât de sigur. Atât de convins că putea să-i ofere 
plăcere. 

Deja fäcuse asta, nu? Cu sărutări tandre și mângâieri răbdătoare 
deja dizolvase ceva din distanţa ei glacială. O învățase deja ceva des- 
pre nevoie. 

Și poate despre dorință. 

Fiindcă ea voia să-l sărute iar. 

-Da, soțule, șopti ea. Da. 

Primul lui sărut fu numai o șoaptă. O atingere nevinovată a bu- 
zelor lui calde, uscate. Făcu asta o clipă, relaxând-o, doborându-i ba- 
rierele. Numai după ce sângele încetă să-i pulseze cu atâta fervoare, 
Alexandra observă că, deși buzele lui se comportau atât de civilizat, 
mâinile lui făceau contrariul. 

Cămașa ei de noapte alunecă pe umerii ei chiar înainte ca ea să 
observe alarmată că el desfăcute cu abilitate toți nasturii. 

-Poți stinge luminile? întrebă ea. 

Privirea lui zăbovi pe linia gulerului. Dacă chipul său ar fi fost 
înzestrat cu trăsături mai puțin brutal de masculine, l-ar fi nu- 
mit îmbufnat. 

-Vreau să te văd. 

Alexandra își mușcă buza. Trebuia să termine odată, dar nu știa 
cum avea să reacționeze. Dacă avea să o cuprindă groaza? Dacă avea 
să izbucnească în plâns? 

Dacă la vederea... bărbăției lui excitate avea să fie copleșită de 
teamă și să leșine? Ar fi mai bine, mai ușor dacă ar avea mai puţine 
simțuri active. 

- Eu... nu... nu sunt pregătită. 

O umbră îi întunecă privirea înainte să o îndepărteze cu grijă. 
Îi dădu drumul pentru a se întinde spre lampă, mâna lui alune- 
cându-i pe barbă, mângâind cicatricea, înainte să cufunde camera 
în întuneric. 

Pentru a-i recompensa răbdarea, Alexandra descheie restul nas- 
turilor cămășii ei de noapte, permițând să-i alunece pe umeri până 
jos, pe picioare. 

Ce ciudat că se simțea mai bine astfel. Dezbrăcată. Expusă. 
„Foarte bine“, se gândi ea, nerăbdătoare să înceapă. Să sfârșească. 
La bine și la greu. 

Se apropie de el, găsindu-i mai întâi umărul. Fără un cuvânt, își 
cu degetele peste materialul fin al costumului său negru până 

El vru să o atingă, dar ea îi dădu jacheta jos pe umeri, încătușân- 
du-i brațele de-o parte și de alta, până când el dădu jos haina. Apoi, o 
ajută să-i scoată cămașa din pantaloni, nasturii căzuți pe covor fiind 
dovada grabei sale. 

Tremurând, îi descoperi silueta în timp ce ochii ei începeau să se 
obișnuiască cu întunericul. Îi prinse braţele în timp ce explorau și le 
opri, mângâindu-le până la încheieturi. 

Era mai ușor așa, se gândi ea. Era recunoscătoare că îi permise să 
controleze locul unde să-și pună mâinile, să decidă unde și când 
să o atingă. 

Tremura ca varga, în ciuda nopții de vară călduțe, atunci când își 
așeză palmele pe talia lui goală. 

El îi distrase gura cu atingerile lungi ale buzelor lui, în timp ce 
cu degetele mângâia curba delicată, catifelată a sânilor ei. Ea gemu 
atunci când el i-i cuprinse, încercându-le greutatea cu palmele. 

-I-ai ascuns sub straturile alea de material. 

— Eu... îmi pare rău. 

-Nu-ţi cere scuze! Nu fac decât să constat o altă descoperire 
încântătoare. 

Cuprinse între degete sfârcul umflat, pe care-l apăsă tandru. 

Senzaţia sânului ei rece, gol în palma lui fierbinte o ului și o co- 
pleși, iar ea tresări. 

Nimeni nu o mai atinsese acolo înainte. Privirea lacomă pe care 
sânii o stârneau la bărbaţi îi repugna. 

De aceea îi înfășura, de aceea îi ascundea privirii. 

-Îmi pare rău! 

El se întinse după băutură încă o dată, oferindu-i un moment în 
care să-și tragă sufletul. 

Rămaseră tăcuţi în întuneric până când el spuse: 

-De ce îți ascunzi formele? 

Alexandra își încrucișă mâinile, nesigură de ce se simțea în 
defensivă. 

-În aria mea de activitate, am nevoie de libertate de mișcare. Nu 
vreau ca hainele să fie o îngrădire. Nu mă pot cufunda în noroi înveș- 
mântată în muselină, incapabilă să mă mișc sau să respir cum trebu- 
ie. Nici nu pot fi înlănțuită în aur și bijuterii. Nu este practic. 

- lar tu apreciezi pragmatismul mai presus de normele sociale. 
Curiozitatea tandră din vocea lui o dezarmă. 

-Da, spuse ea. Toată viața noastră ni se spune că nu trebuie, că 
nu se cade, că nu putem. Nu-mi plac acele cuvinte. Niciodată nu 
mi-au plăcut. 

— Nici mie. 

Vocea lui era reverențioasă atunci când își abandonă băutura. 

Eu... Este unul dintre motivele pentru care nu mi-am dorit 
un soţ. Fiindcă am crezut că va folosi acele cuvinte la adresa mea. 
Dar eu... nu cred, adică vreau să spun că sper că nu ești acel gen 
de bărbat... Acel gen de soț. 

-Nu vreau să ne stăm în cale unul altuia, Alexandra. Se întinse 
încă o dată spre ea, trupul lui emanând valuri de căldură. Nu voi fi un 
soț autoritar dacă tu nu vei fi o soție necredincioasă. 

Înghiţind în sec, Alexandra își sprijini palma pe pieptul lui gol. 
Undeva în centru, unde ritmul inimii lui era nestăpânit. 

-Nu îmi stă în caracter să înșel, spuse ea. Nu mă imaginez dorin- 
du-mi vreodată un alt bărbat. 

Nici nu-și imaginase vreodată că l-ar dori pe el. Că ar face ceea ce 
erau pe cale să facă fără suferință. Și totuși, trebuia să recunoască, 
formele pieptului său erau un amestec incredibil de piele catifelată şi 
păr aspru. Senzația din palma ei era mai degrabă plăcută. Își plimba 
mâna în jos, numărându-i coastele, mirându-se de lăţimea trunchiu- 
lui său. 

Atingerea o făcu să respire întretăiat, apoi spuse: 

- Femeie, ești mereu cu un pas în fața mea. 

- Sunt? 

-Nu pentru mult timp. Gura lui o cuprinse cu mai multă grabă 
decât înainte. Buzele lui le obligau pe ale ei să se deschidă, respirați- 
ile lor contopindu-se în întuneric. 

Ea se pregăti pentru atingerea lui, pentru mâinile lui care îi 
explorau coapsele și chiar mai jos. Atunci când îi atinse coastele, ex- 
plorând tandru, ea se încordă, nervii întinzându-i-se la maximum. 

-Vrei să mă întind în pat? întrebă ea. 

-La un moment dat. 

Nu bănui ce avea de gând atunci când se aplecă, până când căldu- 
ra gurii lui nu înlocui mâna care-i acoperea sfârcul. Suspină când el îl 
cuprinse cu buzele, mușcând ușor mugurul dureros. 

-Nu poţi! 

Îl luă de păr, îndepărtându-l. 

-Nu pot? Vocea lui se potrivea cu noaptea care-i învăluia. Chiar 
mai întunecoasă. Biciuită de o carnalitate sălbatică. Nu mi-am folo- 
sit limba. 

Fiecare parte a trupului ei tremura acum, stimulată și de ceea ce 
tocmai făcuse el. De cum o afectase. 

Acolo. 

Între coapsele ei strâns lipite, ceva se excitase. 

Liniştea ei îl făcu se o tragă spre el. 

-Totul este prea mult pentru tine, spuse el. Atât de nou. Se 
spune că femeile se tem de propria nevoie. Se rușinează de ea. 
Nu se poate să nu-ți permiți ceea ce simți, ceea ce vrei, ceea ce 
te înspăimântă. 

Cum să știe el cât de profund era viața ei dominată de rușine 
și de teamă? 

Îi permise să o tragă în pat, în timp ce o întreba: 

-Este ceva ce îţi trezește curiozitatea? Ceva ce vrei să mă 
întrebi? 

— Eu... prefer să terminăm odată. 

Nu-l văzu zâmbind, dar îl simți. 

— Așteptarea poate fi crudă, recunoscu el. 

ÎI lăsă să o tragă în pat și să o întindă pe spate pe așternutul de 
mătase. Respirația îi tremura, coastele ei străduindu-se să-i țină 
în frâu plămânii care amenințau să-i explodeze în orice moment. 

Alexandra se aștepta ca el să se așeze peste ea, între picioarele ei, 
și să o pătrundă. 

În schimb, i se alătură în pat cu pantalonii încă pe el, rezemân- 
du-se în cot. 

-Trebuie să fii pregătită, șopti el, dându-i părul după ureche și 
aplecându-se pentru a-și ascunde faţa în curba gâtului ei. Abia apoi 
„vom termina odată“, așa cum spui tu atât de poetic. 

- Gata? 

Cuvântul apăru ca o șoaptă în timp ce buzele lui îi atingeau pielea 
sensibilă a lobului urechii, iar mâna îi mângâia sânul, coborând pe 
pielea catifelată a coastelor și a abdomenului care-i fremăta. 

Alexandra închise ochii strâns, maxilarul încordându-i-se. Avea 
să o atingă din clipă în clipă. Avea să o posede. 

Nu era gata. Nu... 

Mușcătura tandră a lobului urechii îi alungă gândurile și îi trimise 
un şoc de senzaţii electrice acolo. 

Își strânse coapsele, mușchii intimi pulsând în jurul vidului. 

Confuză, zăpăcită, se întinse spre el pentru confort, iar el se ri- 
dică pentru ca ea să-l poată lua în brațe, pentru a se putea agăța de 
înșiruirea bizară de mușchi care îi mărginea coloana vertebrală. 

-Nu ştiu dacă pot... Ura că vocea ei părea atât de tânără. Ura că se 
afla la mila lui. Ce să fac? 

El se opri, degetele lui răsfirate mai jos de buricul ei, în timp ce-și 
sprijinea capul în mână. 

-Nu face nimic, draga mea, spuse el. Vreau să renunți la control. 
Stai pe spate și lasă-mă să te învăţ. Făcând astfel, și eu voi învăța 
despre tine. Se ghemui spre ea, iar barba lui îi zgârie obrazul, buzele 
lui căutându-le pe ale ei în întuneric. 

Le găsi în timp ce mâinile lui mângâiară îmbinarea coapselor ei, 
încercând să le depărteze. 

Ea nu-i rezistă. Îi era frică să o facă. Dacă nu avea să i se opună, 
nici el nu avea de ce să o forțeze să facă ceva. 

Odată ce picioarele ei se desfăcură suficient, el își strecură un 
genunchi între ele, sprijinindu-și de piciorul ei greutatea coapsei 
sale musculoase. 

Părul de pe corpul lui era mai moale decât își imaginase ea, mai 
puţin aspru pe picioare decât era pe piept. Nu știa de ce observase 
asta. Poate pentru că se străduia să înregistreze lucrurile plăcute. 

Poate pentru că încerca să ignore acel loc. Acela expus acum ae- 
rului rece al nopții. 

El nu permise asta prea mult. 

Degetele lui alunecară prin smocul de păr, pieptul lui emițând un 
sunet animalic atunci când găsi pielea umflată, catifelată. 

Gâtul Alexandrei se încordă. Ea închise ochii. Gura i se încleș- 
tă, iar buzele i se strânseră sub sărutările lui. Se agăță de el, strân- 
gând pumnii. 

În loc să se tragă înapoi, el se întinse peste ea, permițându-i să-și 
ascundă capul sub bărbia lui și să depășească acel moment. 

Degetele lui găsiră pielea catifelată și dansară în jurul ei cu atin- 
geri circulare delicate, până când Alexandra își recăpătă suflul. Ini- 
ma încă îi bătea. Mușchii picioarelor refuzau să se relaxeze, dar... nu 
o durea. Nu simțea greața la care se așteptase. 

De fapt, mișcările lui în jurul celui mai intim loc al ei stârneau o 
senzație... ciudată, aproape plăcută. Una care se scurgea și se furișa 
prin pielea ei într-o roșeaţă fierbinte, pasivă. 

Fără permisiunea ei, picioarele i se depărtară și mai mult, și gea- 
mătul lui recunoscător o scăldă cu un val de căldură. 

El își cobori rapid un deget, trecând cu grijă prin substanţa alune- 
coasă pe care o găsi acolo. Alexandra gemu, dar protestul ei dispăru 
într-o respiraţie gâtuită atunci când el desfăcu vălurelele de piele ca- 
re-i acopereau vârful mătăsos pe care i-l mângâie cu mișcări ușoare. 

Toată lumea Alexandrei se încețoșă. Pierdu controlul membrelor 
în timp ce acestea se luptau cu fiorii, dar nu cei cu care era obişnui- 
tă. O plăcere străină, înspăimântătoare 0 lovea cu o asemenea forță, 
încât trupul ei se blocă. Brusc, se temea să se miște, căci, dacă s-ar fi 
mișcat, poate că ceea ce făcea el nu avea să se repete. 

Dar se repetă. Degetele lui explorau faldurile sexului ei și îi excita 
clitorisul, care acum pulsa. Aluneca și se furișa în jurul şi pe sub el, 
descoperind-o fără milă în timp ce emitea 0 încurajare carnală 
cu fiecare gâfâit și spasm neașteptat. 

Își dădu seama că sunetele întunecate, erotice erau prea ascu- 
tite pentru a fi emise de el, dar nu se putea ca ea să scoată astfel 
de sunete. 

Sub asaltul abil al degetelor lui, ceva în interiorul ei se topi, conto- 
pit cu o căldură entuziastă. Degetele lui erau umede, alunecând prin 
fiecare cotlon tandru, Jăsând urme încântătoare de plăcere. O excita, 
o ducea pe culmile... 

Culmile a ceva. 

Coapsele Alexandrei se ridicară de pe pat când un șoc visceral o 
străbătu. 

- Piers? șopti ea. 

_Lasă-l să vină, draga mea, murmură el. Nu te împotrivi. Îmbră- 
ţișează-l! Toată mișcarea lui se concentra pe clitorisul care pulsa, tre- 
zind în trupul ei o plăcere profană. 

_Bu:.. eu... O asaltă ca un val învolburat, făcându-i membrele să 
înțepenească, desprinzând-o de propriul trup, de orice plan solid. 
Se pierdu în forţa nemaipomenită și înspăimântătoare, în timp ce 
el îi provoca spasme delicioase, vibrante, violente de plăcere neînțe- 
leasă. De parcă ar fi fost sub apă, fiecare sunet era amplificat și înăbu- 
şit. Fiecare mișcare era feerică și lentă. Galopa prin zvâcniri extatice 
de beatitudine până când atinseră punctul culminant, iar trupul ei se 
contorsionă din dorința de a se elibera. 

Soţul ei o ținea strâns captivă cu propriul lui trup în timp ce-i 
înălța capul deasupra apei, pentru a putea respira. Degetele lui 

mângâietoare alunecau dincolo de clitoris, pentru a explora cascada 
de umezeală pe care o provocase. 

Alexandra nu putea decât să stea acolo, transpirată, moale și nă- 
ucită, Încerca să-și aducă aminte cum să-și miște membrele, minu- 
nându-se în tăcere. Încerca să-și dea seama dacă mai voia să o facă. 

În tot acest timp, trupul ei fusese capabil de o astfel de beatitu- 
dine. Nu avusese nevoie decât de un bărbat tandru și suficient de 
priceput pentru a o descoperi. 

El încă se juca cu ea, planând asupra pielii umede, până când 
înconjură deschiderea rigidă cu vârful degetului, emițând un alt 
mormăit sălbatic. 

- Dumnezeule, ești... Degetul se opri și testă cu o nerăbdare ac- 
centuată. Eşti atât de... 

Alexandra gemu. Îngheță. Se așteptase să o doară, se așteptase la 
atât de multe lucruri teribile. 

În schimb, zona ei intimă fu învăluită de o plăcere tandră, plină 
de dorință, făcându-i loc, până când el se afundă cu totul. 

Își petrecu un moment copleșită de ușurare, până când îl auzi 
înjurând printre dinți. Simți senzaţia ciudată a degetului lui înăun- 
trul ei. 

La dracu’! spuse el. 

Apoi, dispăru. Nu doar mâna lui, ci el cu totul, lăsând-o singură 
în pat. 


Capitolul 13 
SES 


Piers nu îndrăzni să vorbească în timp ce se îndrepta orbește spre 
valiza care se afla la piciorul patului. 

— C-ce s-a întâmplat? 

El îi ignoră întrebarea. Nu băgă în seamă nota suavă a nesiguran- 
ței ce se simțea sub tonurile gâtuite persistente date de pasiune. 

Unde dracu: îi pusese valetul...? O, aici era, slavă Domnului! 

Găsi cutia în care se aflau țigările de foi și o deschise. Blestemân- 
du-și degetele tremurânde, aprinse ţigara și trase un fum. 

Îi observă silueta dincolo de capătul aprins al țigării sale. 

Se sprijinea în cot, acoperindu-se cu așternutul, ca şi cum avea 
nevoie de decență într-o cameră aproape întunecată. 

Dumnezeule, era fără defect! Chiar era. 

Când trase al doilea fum, inhală parfumul intim al extazului ei de 
pe degete. 

Îi lăsă gura apă. 

Venele îi pulsau de furie. 

Piers se strădui să-și controleze tumultul furios din voce atunci 
când, în cele din urmă, își descleștă gura suficient pentru a spune: 

-Am fost păcălit de câteva ori în viaţa mea. De unele dintre cele 
mai bune din lume. Dar tu... tu faci de rușine cei mai vicleni și șarla- 
tani bărbaţi. 

Uimirea ei tăcută deveni un lucru tangibil care ajungea la el prin 
întuneric. 

Chiar și acum, ardea de dorință să o mângâie. Să îi ușureze sufe- 
rința. Instinctul protector pe care îl trezea în el era atât de puternic, 
încât nici chiar accesul de furie nu-l putea domoli pe deplin. 

Eu... eu nu înțeleg. 

Vocea ei trăda o confuzie evidentă. 

— Ai pretins că nu ai fost niciodată sărutată? izbucni el. 

-Nu am fost! insistă ea. Nu am fost. Nu până când... 

-Ei bine, fără îndoială, ai fost penetrată, bombăni el. Se îndreptă 
spre ușă, având nevoie să se distanțeze de trupul ei, care încă îl ade- 
menea. Mi-e greu să-mi imaginez cum s-a putut una fără alta. 

Așteptă. Tăcerea ei striga prin întuneric, creând o cavernă între 
ei, deși se aflau la doar câțiva pași depărtare. 

Unde erau protestele ei de fecioară? Nu putea măcar să nege? 

Mama lui mereu făcuse asta. 

De fiecare dată când era prinsă într-o situație compromiţătoare în 
vreun colț întunecos cu unul dintre așa-zișii prieteni ai tatălui său la 
o serată. De fiecare dată când îi abandona săptămâni la rând, făcân- 
du-și de cap cu vreun tânăr, unul mai arătos, oferind etichetei numai 
concesii imperceptibile. 

Ba ar fi negat cu vehemenţă orice implicare. 

Desigur, toți știau că frumuseţea de neegalat care era Lady 
Gwyneth Atherton, ducesă de Redmayne, era o târfă necredincioa- 
să. Atunci când ea apărea în încăpere, femeile își țineau soții mai 
aproape. Îi sărutau ambii obraji, apoi șopteau răutăți de îndată ce-și 
întorcea spatele. 

Mai rău, toți înțeleseseră că soțul ei, tatăl lui Piers, era patetic 
îndrăgostit de ea. Ştiau că, atunci când avuția, pasiunea sau nouta- 
tea se epuiza, ea își abandona amantul și se întorcea acasă la castelul 
Redmayne duhnind a gin și a lucruri rușinoase, de nemenționat. 

Băiat fiind, Piers se bucura de revenirea ei, căci îi lipsea atât de 
mult. Era imun la șoapte, dar nu și la dragostea mamei lui. Femeia îl 
întâmpina cu un cadou, iar, atunci când el îl deschidea, ochii ei azu- 
rii scânteiau. Se apleca pentru a-l îmbrățișa, așteptând adorarea lui, 
iertarea lui, pe care el i le oferea imediat. 

Bunul lui tată era atât de încântat să o vadă, atât de copleșit de 
bucuria de a o strânge în brațe... și atunci tristețea ei neiertătoare se 
instala, iar ciclul reîncepea. 

Până într-o zi, pe când Piers avea șaisprezece ani, când Gwyneth 
a plecat în Italia cu un tânăr fermecător cu cincisprezece ani mai tâ- 
năr și a stat cu aproape o lună mai mult decât de obicei. 

La sosirea ei, tatăl lui a ordonat să se organizeze un ospăț. Au 
sărbătorit și s-au bucurat toți de vinul excelent pe care îl adusese ea. 
A fost o seară însuflețită, încântătoare. 

A doua zi dimineață, Piers şi-a găsit tatăl atârnat de aceeași balus- 
tradă de unde își anunţase el logodna cu Alexandra. 

La înmormântare, mama lui și-a întâlnit următorul amant. 

Și totuși, chiar și în fața acuzelor, Gwyneth Atherton nega vehe- 
ment flirturile frivole. Susținea că zvonurile erau iscate din gelozie 
pentru statutul și averea ei. Sau că un bărbat pe care îl refuzase răs- 
pândise zvonuri malițioase. 

Minciuni. Mereu minciuni. 

Rose fusese o gură de aer proaspăt în comparaţie cu mama lui. 
Era obraznică, îndrăzneață și brutal de directă. Nu-i păsa de presu- 
pusa puritate sau virtute a unei femei. De fapt, nici fosta lui logod- 
nică nu fusese virgină, dar îi spusese asta de la început. Recunoscuse 
că fusese mereu sclava propriilor pasiuni și că nu dorise niciodată pe 
cineva atât de mult ca pe el. 

El se îndrăgostise de neastâmpărul și de onestitatea ei provo- 
catoare. O crezuse atunci când îi vorbise despre dragoste, despre 
căsătorie... când îi spusese că pentru ea titlul lui nu însemna nimic... 
deoarece îi destăinuise adevăruri inconfortabile. O văzuse în antite- 
ză cu mama lui. 

Cât de mult se înșelase! Amândouă fuseseră niște mincinoase. 

Una își negase acțiunile, alta și le justificase. 

Anii îl învățaseră pe Piers să nu-i mai pese atât de mult și să nu 
mai ierte cu atâta ușurință. Privea cu precauție orice gest feminin 
calculat. Cel puţin, asta crezuse. Devenise imun la planurile ascunse 
ale domnișoarelor lingușitoare aflate în căutarea unui soţ. 

Sau a unui duce. 

De aceea o alesese pe Francesca. 

Pe de o parte, da, pentru a îndeplini dorința răposatului său tată, 
dar, pe de altă parte, pentru că ea nu-l dorise în mod special. Aveau 
să aibă o viață confortabilă, demnă de dispreț. Niciodată nu avea să 
se aștepte la afecțiune din partea ei. Numai la copii. 

Își jurase cu mult timp în urmă că interacțiunile lui cu o fe- 
meie aveau să fie mereu biologice și studiate. Asta până când o 
femeie dulce și aparent inocentă îl învățase, încă o dată, agonia 
abjectă a speranței. ÎI fermecase, îl captivase cu naivitatea ei ne- 
șlefuită, fascinantă. 

Ce n-ar da să fie în locul lui Ramsay în acest moment, cu calmul 
ui glacial și indiferența lui inexpresivă. 

Dar, până la urmă, pasiunea fusese mereu slăbiciunea lui, nu? De 
când era copil, Piers își urmărise poftele cu un entuziasm vecin cu 
inconștiența. Nu se gândea la consecințe, fiindcă le avea de îndurat. 

Nu fusese niciodată privat de ceva. Nu numai din cauza statutu- 
ui său la naștere, dar și ca urmare a forței voinței sale. Voia ceva și 
ăcea tot ce trebuia pentru a-l obține. 

Poseda o nevoie neobosită de a cuceri totul. Să se caţăre pe cel 
mai înalt munte, să exploreze cea mai adâncă pădure. Să navigheze 
pe cel mai lung râu. Să-și încerce forța și abilitatea împotriva celor 
mai letali prădători. 

Și pentru ce? 

Ce însemna pentru el? Ce fel ce bărbat devenise? De ce îi păsa? 

De ce dracului îi păsa atât de mult de tot și de toți? 

Slăbiciunea asta a lui nu-i provocase decât răni. Răni adânci, ne- 
vindecate, provocate de gheare elegant ascuţite de creaturile cele 
mai înzestrate ale naturii. 

„O, slăbiciune, ţi-e numele femeie!“ 

Dumnezeule, dar soția lui era cu totul aparte. O actriță experi- 
mentată. O observatoare iscusită a bărbaţilor. Știuse ce să facă, ce 
să spună, cum să atingă părţile masculine, sensibile ale lui pe care 


1 Replică din Hamlet, de William Shakespeare (n.tr:) 


— Kerrigan Byrne — 
el reușise să și le salveze. Cum să treacă de zidul pe care îl ridicase în 
jurul inimii lui și cum să se joace cu cavalerismul spre care el fusese 
mereu atât de înclinat. 

Chiar și acum, când tăcerea ei o condamna, se trezi rugându-se 
ca ea să spună ceva perfect. Râvnea ca ea să explice abisul arzător 
de suspiciuni care îi chinuia fiecare gând turbulent. 

Voia să aprindă lampa. Să îi observe reacţiile și să îi analizeze 
expresiile. 

La ce ar servi? Până acum, fusese compătimitor de fără speranţă, 

În plus, dacă ar fi privit-o acum, dezbrăcată și încântătoare, cu 
buzele umflate și cu părul strălucitor... 

Ar putea-o strânge de gât. 

Sau ar putea face dragoste cu ea, în ciuda celor întâmplate. 

Ce prost nenorocit era să se joace de-a cavalerul alb cu o domni- 
șoară în pericol. 

Focul furiei sale începu să se mai domolească în întunericul tăcut, 
înăbușit de gheare de gheaţă. Cu fiecare moment de liniște care tre- . 
cea, amintirea și îndoiala construiau un zid în jurul inimii lui, trans- 
formându-i sufletul într-un monument de amărăciune glacială. 

Inhală un fum catifelat, imaginându-și că expira tot devotamen- 
tul care se născuse pentru ea. Trei zile, o cunoștea de numai trei 
zile... Cum de reușise să devină atât de fermecat într-un timp atât 
de scurt? 

Oare nu avea să se învețe niciodată minte? 

-Nu ai nimic de spus în apărarea ta? Nici o explicație, nici o 
scuză? Aș fi crezut că o femeie inteligentă, cu o înclinaţie pentru 
liste, ca tine, are un plan de rezervă pentru o astfel de situație. Ai 
crezut că sunt atât de lipsit de spirit de observaţie încât să nu-mi 
dau seama? 

-Nue asta... 

Lăsă cuvintele să se piardă în întuneric încă o dată. 

-Spune-mi de ce! ordonă el. De ce ai simțit nevoia să mă minți 
încă de la început. 

-Nu am mințit, zise ea prudentă. Nu am afirmat niciodată că 
sunt virgină. Tu ai presupus asta. 

— Dar ai susținut că nu ai... 

Își întrerupse gândurile, ducându-și mâna la tâmpla care îi 
zvâcnea. 


170 


—— Totul e permis în dragoste — 


Avea dreptate. Dumnezeule, avea dreptate! O întrebase dacă fu- 
sese vreodată sărutată cu adevărat, iar ea negase. 

—Cu adevărat este un termen atât de larg, nu? Lasă atâta loc de 
interpretare. 

Atunci, de ce îl indusese în eroare? De ce să se comporte ca o ino- 
centă ingenuă când avusese măcar un amant? Simți un ghem de sus- 
piciune groaznică în stomac, făcându-l să se încordeze de dezgust. 

-Ai intrat în vreo belea? I se mai întâmplase asta înainte, atunci 
când o amantă a lui rămăsese însărcinată. El avea numai două- 
zeci şi trei de ani, dar își aștepta copilul bastard cu o nerăbdare 
aproape năvalnică. 

Un copil care a apărut mai devreme și care fusese, de fapt, conce- 
put cu un amant asiatic. 

La dracu’, se întâmpla iar? 

-Ai remarcat nevoia mea de a avea un moștenitor și ai profitat de 
ocazia de a face copilul altuia un duce? 

Oare acesta fusese planul ei de la început? De ce comportamentul 
ei fusese atât de ciudat? Se gândi la propunerea ei neașteptată, la 
stângăcia ei când venea vorba despre seducţie, la oferta ei de a relua 
ce întrerupsese Rose. 

Oare intenţia ei fusese de a-l avea înăuntrul ei indiferent de 
circumstanțe? 

- Niciodată! strigă ea. Te rog! Nu este ca... Se opri, împiedicân- 
du-și o izbucnire isterică înainte să continue. Ce vei face? 

Neliniștea din vocea ei îl enervă, înfuriindu-l iar. 

— Nu voi anula căsătoria, dacă asta întrebi. Nu până nu voi ști si- 
gur cum stau lucrurile. În ciuda modului în care arăt, să ştii că nu 
sunt un monstru. Vocea lui îi contrazicea afirmaţia, sunând de parcă 
ar fi aparținut celui mai glacial demon din iad. Termenii înțelegerii 
noastre nu s-au schimbat. Fonduri în schimbul moștenitorilor. Nu 
așa ai spus tu, într-un mod atât de fermecător? 

Deoarece, blestemată-i fie inima, încă o dorea. Încă ardea de do- 
rință pentru ea. În ciuda otrăvii puternice care îi rămăsese în inimă, 
trupul lui încă era ademenit de ambrozia pe care o găsise între coap- 
sele ei. 

În modul ei chinuitor, trezise în el, în întuneric, mai multă do- 
rință decât o casă întreagă de curtezane franceze luminate de feli- 
nare galbene. 

-Atunci... oare să... reluăm? O spusese de parcă ideea unei nopți 
în brațele lui îi oferea la fel de multă bucurie precum o noapte petre- 
cută într-o fecioară de fier. 

Oare mereu simțise asta? Dezgust față de el? Poate că Rose fusese 
brutal de sinceră la castelul Redmayne. Poate ea văzuse ceea ce el 
nu observase. 

O înspăimânta și o dezgusta pe femeia care făcuse tot ce-i stătuse 
în puteri pentru a-l seduce. Dar, dacă se gândea bine, dezgustul ei 
fusese evident de la prima lor interacțiune. La dracu, aproape că-l 
împușcare la Torcliff. Listele ei ridicole. Reacţia ei viscerală în noap- 
tea asta când deveniseră intimi... 

La dracu'! Îi ceruse să stingă luminile. Ce altă dovadă mai voia în 
afară de asta? Nici măcar nu-l putea privi. 

Cum de fusese atât de orb? 

Poate pentru că, atunci când îi cuprinsese capul în palme și îi spu- 
sese că era frumos, văzuse sinceritatea strălucind în ochii ei. 

O crezuse. 

Și, brusc, nu mai era furios pe ea. Numai pe el. Oare existase vre- 
odată un neghiob mai mare? 

-Cât mai ai până la menstră? întrebă el, oftând epuizat. 

— Eu... îmi pare rău... Poftim? 

- Nu sunt necunoscător în asemenea privinţe. Încercă să dea vocii 
lui o liniște neperturbată. Nu insist să fiu primul bărbat care te-a 
avut, dar insist să fiu tatăl de netăgăduit al copilului tău. 

-Nu sunt însărcinată, jură ea. Te rog. Nu pot să explic, dar pot 
jura că... 

Nu mai voia scuze goale. Nu mai voia minciuni. Nici secrete. 
Gata! 

-Te voi mai întreba o singură dată. O vehemenţă străină, acer- 
bă se strecură în vocea lui, o vehemență ce pusese pe fugă, de 
frică, războinici și animale deopotrivă. Când se presupune că vei 
sângera iar? 

-Peste zece zile. 

Vocea ei devenise atât de plăpândă, încât ceva în el se stinse. 

-Zece zile, spuse el. Foarte bine. Când se va întâmpla — dacă se va 
întâmpla... Voi veni la tine după asta. Își luă haina și cămașa și ieși 
furtunos în noapte. 

Capitolul 14 
Casas? 


Alexandra avu nevoie de o bună parte a dimineţii următoare 
pentru a-și căuta soțul dispărut pe puntea de la clasa întâi, apoi pe 
cea de la clasa a doua. 

Unde s-ar ascunde un duce pe o navă? 

Şi ce avea să se întâmple odată ce îl găsea? 

Ar fi trebuit să se îmbrace și să plece după el noaptea trecută în 
loc să aştepte să se întoarcă, suspinând în tăcere până când epuiza- 
rea o doborâse. 

Valetul lui o trezise intrând discret în cameră pentru a lua câteva 
dintre lucrurile lui. 

În timp ce Alexandra îl căuta, se mustra pe sine. Pentru o feme- 
ie atât de educată, era, fără îndoială, o nătângă incredibilă. Cum 
de omisese un detaliu atât de important precum lipsa virginității 
sale? Citise despre himen în anumite texte și știa că nu-l] mai avea. 
Totuși, nu-i trecuse niciodată prin minte că un bărbat ar putea ob- 
serva asta. 

Și că ar fi furios. 

Că ar trage anumite concluzii. 

Niciodată nu-i trecuse prin minte fiindcă pur și simplu nu se gân- 
dise la o astfel de înșelătorie. În ciuda secretelor ei teribile, nu fusese 
niciodată o femeie prefăcută. La urma urmelor, era om de știință. 
Ea avea de-a face cu fapte și date. Niciodată nu îi fuseseră de ajutor 
ficţiunile și născocirile, cu excepția unei singure ocazii. 

Atunci când evitase ștreangul. 

Ce fel de femeie ar fi încercat să pretindă că fiul ei bastard era 
moștenitorul unui duce? Sau al unui alt bărbat. Un gest atât de scan- 
dalos era de neiertat. 

Alexandra își puse mâna pe burtă, acolo unde neliniștea se 
contopea cu ușurarea. Existau situaţii în care femeia putea fi atât de 
disperată, atât de nevoiașă, încât să fie atrasă deo astfel de înșelăciu- 
ne. Lumea era un loc crud, dar și mai crud pentru cei neajutorați. 

-Slavă Domnului, șopti ea pentru, probabil, a suta oară. Slavă 
Domnului că în acea noapte de Marchand nu o lăsase însărcinată. 
Deoarece, oricât și-ar fi dorit acum un copil, pe atunci un astfel de 
lucru ar fi fost condamnabil. 

Așadar, ce trebuia să facă în legătură cu dezastrul de astăzi? 

Când se confruntase cu furia soțului ei, noaptea trecută, pur și 
simplu amuțise. 

Nu pentru că uitase de furia lui adormită, ci pentru că, în prezen- 
ţa ei, Redmayne părea să renunțe la furie. Ca și cum uita de furie în 
prezența ei. O tratase cu o considerație plină de tandrețe. Ca și cum 
era o comoară pe care el o descoperise. Ca pe ceva prețios. 

Nu mai era cazul, iar în clipa de față furia lui era îndreptată 
asupra ei. 

Epuizarea și disperarea o conduseseră pe puntea de promenadă 
de la clasa întâi, unde încercă din răsputeri să respire regulat. Malul 
Normandiei era flancat de vârfuri maronii bine definite acoperite cu 
ierburi atât de bogate şi de verzi, încât îi amintea de Devonshire, 
Cum traversarea canalului de la Dover la Calais putea fi realizată 
în câteva ore cu aceste nave cu abur, cea de la Maynemouth spre 
Le Havre fusese realizată peste noapte. 

Într-o clipă, aveau să ancoreze și să debarce. 

Alexandra era disperată să îmbuneze situaţia cu Redmayne îna- 
inte să acosteze. 

Pentru asta, trebuia mai întâi să-l găsească. 

— Duchesse? 

Vocea în vârstă masculină o trezi din reverie. Alexandra se întoar- 
se și găsi un bărbat scund, dar corpolent, care stătea alături de ea. Pe 
sub pălăria lui galbenă de călătorie, ochii lui blânzi ciocolatii, contu- 
rați de o rețea de linii fine, amenințau să-i dizolve calmul într-o baltă 
de lacrimi. Bărbatul de vârsta a doua părea atemporal, iar Haimana- 
lele obișnuiau să își dea cu presupusul referitor la vârsta lui. Oare 
avea patruzeci și cinci de ani și arăta mai în vârstă sau avea șaizeci 
de ani? Încă îi era imposibil să spună. În zece ani, peste el părea să fi 
trecut numai o zi. Dăduse uniforma de grădinar pe un costum de zi, 
mai potrivit pentru funcția lui. 

-Jean-Yves, spuse ea surprinsă. Ce faci pe navă? Este Cecelia 
cu tine? 

Sigur că nu ar fi însoțit-o, neinvitată, în luna de miere. 

— Duchesse, est-ce que vous allez bien? 

Îi ignoră întrebarea, atingându-i prudent cotul, cu aceeași greuta- 
te cu care ar fi atins un ciob se sticlă. 

Iar acea întrebare. Ești bine? 

întreba asta deoarece fusese acolo. O văzuse în acea noapte cu 
sânge pe rochie și cu inocenţa zdrobită în milioane de bucăți. 

O ajutase să-și acopere crima. Să-și adune frânturile de existență. 
Pentru asta, Alexandra avea să-i fie mereu recunoscătoare. 

-Sunt foarte bine, îi răspunse ea în franceză, acceptându-i scri- 
soarea împăturită pe care el i-o întinse. Mă bucur să te văd. 

Alexandra îi evită privirea îngrijorată, alertă în timp ce desfăcu 
sigiliul de ceară al Haimanalelor Roşii și deschise scrisoarea. Nu știa 
de ce se simţea stânjenită în preajma lui, dar prezența lui scotea la 
suprafaţă prea multe amintiri. 

După acea noapte în grădină, mereu o privise cu aceeași milă can- 
didă. Pentru el, ea rămăsese fata neajutorată. 

Cea pe care ea încercase din răsputeri să o lase în urmă. 


Alexander, 


Îşi cer sincer iertare pentru îndrăzneala mea, dar, cu tot ce s-a 
aflat, pur și simplu nu am putut suporta gândul de a te ști singură 
și atât de departe. L-am trimis pe dragul de Jean-Yves să te supra- 
vegheze de la o distanță discretă. Nu ţi-am spus fiindcă știu că ai fi 
refuzat, dar a fost singurul mod prin care am putut-o împiedica pe 
Frank să cumpere bilet pentru aceeași navă şi să devină o pacoste 
în luna ta de miere. Jean-Yves va sta la hotelul Fond du Val alături 
de alții de la sit și va fi la dispoziția ta. 

Sir Ramsay l-a interogat pe pistolar. Mi s-a spus că încă nu se 
știe pe cine vizase. Deși Frank insistă că ea era ținta, nu pot să scap 
de presentimentul că se înșală amarnic. 

Ai grijă de tine, dragă Alexander! Stai aproape de Redmayne. 
Simt că el te va proteja! 

Sper că vei avea o călătorie minunată și că luna ta de miere va 
fi plină de plăceri neașteptate! 

Cu dragoste, 


Ata devotată Cecil 


În timp ce recitea scrisoarea iar și iar, ochii Alexandrei se umplură 
de lacrimi de dor. Draga, devotata Cecelia, voluptoasă, viguroasă și 
neîndurător de inteligentă. 

Avea cea mai generoasă inimă din imperiu. 

Trecu un deget peste capătul paginii, unde pata de cerneală trăda 
ezitarea Ceceliei înainte de a folosi cuvintele „plăceri neașteptate“. 


175 


Kerrigan Byrne- 


Prietena ei fusese îngrijorată de noaptea nunții ei, deși, ca fiică de 
vicar, fusese prea precaută pentru a spune asta. 

Pläceri neaşteptate. Acele cuvinte ar putea fi folosite, cu siguran- 
tă, cu referire la noaptea nunții ei. 

Printre altele. 

-Duchesse, insistă Jean-Yves. Sunteţi tulburată? V-a rănit soțul 
dumneavoastră? 

Alexandra îl luă de mână și îl strânse ca pentru a-l linişti. 

-Îi poți spune stăpânei tale că sunt foarte bine, zise ea. Soțul meu 
nu m-a rănit deloc. Se părea, mai degrabă, că ea fusese cea care îl 
rănise. Suficient încât durerea să lase loc furiei. Trebuie să-l găsesc, 
insistă ea. 

- Desigur! Mulțumit, Jean-Yves făcu o reverență. Voi fi prin 
preajmă. 

Dându-i drumul cu un zâmbet recunoscător, Alexandra se îndrep- 
tă spre scările care duceau la puntea de la clasa a doua și poate chiar 
mai jos, unde încărcăturile erau pregătitoare pentru ca macaralele 
incredibil de mari să le descarce pe docuri. 

— Excelenţă! o strigă o voce stinsă, feminină. Ducesă! 

Fusese atât de distrasă de evenimentele din noaptea trecută, atât 
de tulburată de coșmaruri și de abătută pentru că se trezise singură 
în pat, încât nu remarcă faptul că cineva i se adresa. 

O mână o cuprinse de cot, iar ea se întoarse și dădu peste Julia 
Throckmorton, îmbrăcată într-un costum alb, ținându-și pălăria 
impresionantă în timp ce vântul încerca să i-o ia de pe buclele 
voluminoase. 

- Nebunatico! strigă ea în timp ce-și întinse brațele spre Alexan- 
dra, tăindu-i răsuflarea cu strânsoarea ei înainte să-i dea drumul 
brusc. Indică spre însoțitorii ei, Lord și Lady Bevelstoke, cu gesturi 
agitate, entuziaste, în timp ce vorbea cam prea repede pentru a pu- 
tea fi urmărită. Cum a stat ea pe peronul gării și m-a lăsat să-mi dau 
cu presupusul ore în șir privind identitatea noii ducese fără să-mi 
dea vreun indiciu că ea era! Julia o înghionti. Ce crudă ești cu o veche 
și bună prietenă! 

Alexandra încercă să-i ofere un zâmbet fermecător. Asta erau, 
vechi și bune prietene? Sau așa voia Julia să modeleze realitatea, 
acum, că Alexandra devenise ducesă? Nu discutaseră pe peronul gă- 
rii ore în șir. Mai degrabă, vorbiseră câteva minute. 

Lord Bevelstoke, un bărbat cu riduri multe și cu o bărbie proemi- 
nentă și care se împleticea cam mult pentru un om de nici cincizeci 
de ani, își ceruse aprig scuze chiar înainte de a fi chemat să o conducă 
la altar. 

Lady Bevelstoke însă înaintă acum pentru a o săruta pe obraz ca 
şi cum s-ar fi apropiat de un membru al familiei regale. 

-Ce mai fac Lord și Lady Bentham, Excelenţă? întrebă ea cu voce 
stinsă, gâtuită. 

Alexandra obișnuia să glumească cu fratele ei, Andrew, spunând 
că femeia semăna cu pechinezul ei preţios nu numai la înfățișare, 
ci și la voce și temperament. De îndată ce mă voi întoarce la Hamp- 
shire, vă voi vizita părinții. 

Alexandra îi salută politicos, simțind că încă o încercare de a le 
zâmbi oamenilor acestora avea să-i crape fața precum o oală antică. 

-Sunt convinsă că vor aprecia, Lady Bevelstoke. Dacă mă ier- 
taţi, eu... 

Julia întrerupse încercarea ei nerăbdătoare de a se scăpa politicos. 

-Eşti în luna de miere, înțeleg. Unde mergi? Mor de curiozitate. 
O, am ghicit! Este evident că nu ai trusou de nuntă. Te duce Red- 
mayne la croitoreasa aceea genială din Rouen? Femeia aia și-ar daun 
deget să te îmbrace, având în vedere că ai face și un sac de zdrenţe 
să axate la modă. Eşti atât de frumoasă! Înainte de turul nostru pe 
continent, trecem pe acolo, pe la magazinul ei din Rouen. Ți-aș putea 
ceda ție una dintre programările mele! Am adăugat Italia în program, 
așa că am nevoie de câteva rochii în plus, nu? 

Ameţită de viteza cu care Julia conversa, Alexandra își privi ro- 
chia de zi simplă. Era una dintre preferatele ei. O nuanţă deschisă a 
culorii apusului în deșertul egiptean, cu un cordon rezistent împletit 
şi cu un tiv care să facă față vântului și nisipului. Nici nu băgase de 
seamă că majoritatea hainelor ei erau mai potrivite pentru un arhe- 
olog decât pentru un aristocrat. 

-De fapt, zise ea, ducele mă va duce la un sit arheologic din Nor- 
mandia. Se spune că strămoșii lui Redmayne sunt îngropaţi acolo. 

Cel puţin, spera că planul rămăsese în picioare, dacă nu cumva el 
se aruncase peste bordul navei în noapte ca să evite să-și petreacă 
luna de miere cu ea. 

- Şi unde anume este misteriosul tău soț? întrebă Julia, privind 
ostentativ pe punte. Am tot încercat să vă întâlnesc la balul mascat 

şi la nuntă, dar amândoi erați înconjurați de o grămadă de oameni. 
Cu Francesca și Cecelia lipite de tine, nici nu m-am putut apropia. 

Alexandrei i se părea copleșitor că Julia avea obiceiul de a discuta 
două sau trei subiecte în același timp, așa că decise să răspundă la 
prima ei întrebare. 

-Excelența Sa a plecat după... cafea, minți ea. Mă întâlnesc cu el 
curând, pentru a debarca. 

Julia o luă de braț pe Alexandra. 

-Să ne plimbăm pe punte până atunci, vrei? propuse ea, dar 
brațul care-o bloca pe Alexandra alături de ea nu-i dădu ocazia să 
se scuze politicos. Puteți ierta o clipă două colege de școală, Lord 
și Lady Bevelstoke? 

Soții Bevelstoke exagerară cu exclamaţii de încântare în timp ce 
Julia o conducea pe Alexandra de-a lungul punţii largi, trecând pe 
lângă niște ferestre mari și încântătoare, spre pupă. 

-Dacă vei excava în Seasons-sur-Mer, atunci trebuie să-l cu- 
noști pe doctorul Thomas Forsythe, zise Julia. Se află undeva la 
clasa a doua, îndreptându-se spre același sit, pentru a excava vre- 
un lucru oribil. 

O clipă, numele o distrase pe Alexandra de la starea ei. 

-ÎI cunosc pe doctorul Forsythe din Cairo. 

În urmă cu câțiva ani, avuseseră o relație de amiciţie. 

-L-am urmărit la hotelul din Maynemouth ieri. Julia se aplecă 
spre ea. Este un specimen perfect, nu? Mereu am avut o slăbiciune 
pentru intelectualii poetici, periculoși. De îndată ce vom face cunoș- 
tință, intenționez să-l fac amantul meu. 

— Julia! 

Înspăimântată, Alexandra privi în jur, îngrijorată să nu fi fost 
auzite. 

—O, nu fi rușinoasă! o mustră Julia, zgâlțâindu-i mâna înainte să 
se îndrepte spre scările care duceau la puntea de jos. Ce s-a întâmplat 
cu Alexandra cu care am mers la școală? Cea care citea mereu romane 
interzise, care bea tărie și mergea la întâlniri clandestine cu Frances- 
ca și Cecelia în miezul nopții — în pantaloni? Acum, suntem femei 
măritate, putem avea astfel de conversații. 

Când ajunseră pe scările punţii de jos, un cuplu elegant făcu o re- 
verenţă în fața Alexandrei și o felicită. Ea nu-și putu aminti numele 
sau titlul lor pentru nimic în lume, dar se strădui să fie grațioasă. 

Avea să fie, într-adevăr, o ducesă groaznică. 

Julia vorbi în șoaptă atunci când cuplul se îndepărtă. 

-Apropo de căsnicie, cum a fost noaptea nunții? Scoase un sunet 
extaziat. Te-ai culcat cu Teroarea din Torcliff? Ar trebui să auzi ce se 
vorbește în înalta societate! A fost prima dată sau sunteţi amanți de 
multă vreme? 

Uluită, Alexandra rămase cu gura căscată. 

-A fost... eu... Ce discuții? 

Julia îi aruncă o privire poznașă. 

-O, probabil știi că înainte să... hmm... să fie desfigurat, Red- 
mayne a fost un mare desfrânat. Se culca cu orice fată drăguță care 
avea un titlu mai mare de baroneasă — până a întâlnit-o pe Rose. Cu 
orice fată drăguță disponibilă, căci niciodată nu și-a făcut amante că- 
sătorite. Ce păcat! Făcu o grimasă de parcă ar fi lins o mie de lămâi. 
Ce păcat că o ai pe Rose drept inamic . Era atât de rea în școală! Mă 
rog! zise, revenind la subiecte mai profane. Toţi și-au dat cu presu- 
pusul în privința motivelor pentru care Redmayne a trăit ca un călu- 
găr de când s-a întors acasă. Acum știm, nu? A fost îndrăgostit în tot 
timpul acesta. Am crezut cu toții că era din cauza vanităţii lui — adi- 
că, mda, cicatricile lui sunt atât de înspăimântătoare. Nu te sperie? 
Sau pur și simplu stingi luminile atunci când el... știi tu? 

Ridică din sprâncene. 

Stupefiată și tulburată, Alexandra căută un răspuns. O minciună. 
Îi ceruse să stingă luminile... dar asta nu avusese nimic de-a face cu 
cicatricile lui. 

Ci numai cu ale ei. 

Obosită să aștepte un răspuns, Julia se opri și o opri și pe ea atât 
de brusc, încât Alexandra se simți strivită. 

-Nu ești... însărcinată, nu? Poţi să îmi spui, voi păstra discreția. 
Te avertizez că speculaţiile înaltei societăţi spun că motivul circum- 
stanţelor foarte ciudate și precipitate ale nunții este faptul că se află 
pe drum un mic viitor duce sau o lady. 

Alexandra tăcu, știind că orice i-ar fi spus acestei femei nu ar fi 
avut vreo șansă să rămână secret. Fu însă nevoită să recunoască fap- 
tul că nu ştiuse la ce să se aștepte de la această căsătorie, dar cu sigu- 
ranță nu se așteptase ca toți să creadă că era însărcinată. 

-Te asigur că nu sunt însărcinată. 

- O, priveşte! Uite-l acolo pe Excelenţa Sa, discutând cu doctorul 
Forsythe. Ce coincidență excelentă! Vino, vino! 

Julia o trase către locul unde Alexandra observă că stăteau doi 
bărbați cu spatele lat, în centrul aglomerației. 

Plajele erau tot mai aproape, la fel ca debarcaderul încântătorului 
oraș-port Le Havre. Bărbații se aplecaseră nepăsători peste balustra- 
dă, privind piscurile apărând în depărtare, conversaţia lor masculină 
gălăgioasă fiind întreruptă numai de sorbiturile prudente din ceștile 
lor mici de cafea. 

Deși fiecare linie a trupului său și conduita lui träda o forță intrin- 
secă, costumul lui Redmayne nu spunea multe despre descendența 
sa. Purta un costum albastru-închis care scotea în evidență negrul 
strălucitor al părului său și luciul de cobalt al șuviţelor lui rebele evi- 
dențiate de soarele verii neobosit ce se reflecta în mare. 

Redmayne discuta cu Forsythe, având o atitudine politicoasă, dar 
privirea lui avea în permanenţă un licăr apăsător, Umerii lui răma- 
seră încordaţi din cauza unei tensiuni care nu-l părăsea. Era ca și 
cum ar fi fost mereu pregătit să intre în acțiune - spre sau departe 
de pericol. 

Niciodată nu părea extrem de civilizat, nu? Nici măcar în costu- 
mul de mire, dacă stai să te gândești. Avea construcția osoasă bar- 
bară a strămoșilor prădători pe care erau pe cale să-i examineze, și 
ceva din sălbăticia inerentă o făcea pe Alexandra să simtă un fâlfâit 
ciudat, dar deloc neplăcut sub coaste. 

Ea se simţea ca și când în orice moment avea să i se surpe pămân- 
tul sub picioare - și nu din cauza faptului că motorul pufăi atunci 
când nava se pregăti să arunce ancora. 

Soţul ei era cel care amenința să-i dea lumea peste cap. Faptul 
că îl vedea. Apropierea de el. 

Amintirea nopții trecute stârni în ea o conștientizare indecentă. 
Îl privi drăgăstos, de parcă l-ar fi văzut pentru prima dată, cercetând 
părți ale sale pe care nu le observase înainte. 

Buzele lui. Ei bine, le remarcase, nu? Aveau ceva aparte. Erau ca- 
pabile să rostească cele mai dure și mai crude cuvinte, dar ofereau 
totodată și cele mai delirante și ameţitoare sărutări și sentimente 
care-ţi topeau inima. Brusc, își dori să vadă la el o urmă de amu- 
zament, așa cum se întâmpla atunci când el încerca să își rețină 
un zâmbet. 

Mâinile lui. Mâinile lui puternice, pricepute și aspre, diferite 
de ale oricărui alt aristocrat din câți cunoştea ea. Bătăturile lui 

și provocându-i fiori de plăcere. 

Plăcere. Acele mâini o învățaseră adevăratul sens al acestui cuvânt. 
Așa cum promisese, devenise instructorul ei erudit spre propria ei 
plăcere carnală. Zona ei intimă fusese mereu o provocare pentru ea. 
Ceva ce ignorase, ce evitase. Cumva, el așternuse o beatitudine incre- 
dibilă peste amintirea suferinței care dominase acea zonă a trupului 
ei atât de mult timp. 

Ştia că avea atât de multe să o învețe, iar ea avea atât de multe de 
învățat de la el. 

Voia, într-un mod absurd, să-i mulțumească. 

Asta dacă el avea să mai vorbească vreodată cu ea. 

- Uitaţi pe cine am găsit, Excelenţă! îl anunță Julia cu îndrăznea- 
lă, prezentând-o soțului ei. 

Redmayne aruncă o privire glacială spre Alexandra. 

-Nu poţi găsi ceva ce nu lipsea. 

Toate cuvintele rostite și nerostite planară în aerul sărat, până 
când căzură la picioarele lor precum cioburi de sticlă. 

În toată acea dezordine, Alexandra și-ar fi putut găsi increderea. 
La fel și inima. 

- Doamne, este chiar tânăra doctor Alexandra Lane? Un bărbat 
arătos și robust își îndepărtă șoldul de balustradă și își abandonă 
cafeaua pentru a le saluta cum se cuvine pe doamnele care se apro- 
piau. Jacheta lui din pânză crem fâlfâia în spatele lui în timp ce-și 
ridică mâna pentru a le saluta, înainte să-și acopere ochii de lumina 
soarelui estic. 

-Doctor Forsythe! Ce încântare! 

La vederea buclelor lui de culoarea nisipului și a zâmbetului său 
timid, Alexandra nu-și putu ascunde un zâmbet de încântare since- 
ră. Îl întâlnise pentru scurtă vreme la Cairo, dar el nu o tratase nicio- 
dată ca pe o femeie. Ci ca pe un egal din punct de vedere intelectual. 
Apreciase asta mai mult decât putea exprima. 

-Ştii că nu e cazul de formalități! Îi acceptă mâna înmănușată 
în ale sale și i le strânse cu un entuziasm încântător. Îmi poți spune 
Thomas, te rog, ca înainte! 

Un fior rece ridică tot părul de pe corpul Alexandrei. Aceasta își 
privi soțul la timp pentru a-i surprinde o umbră întunecată pe chip. 

Un ghiont îi reaminti de maniere. 

- Thomas, Excelență, permiteți-mi să v-o prezint pe Lady Julia 
Throckmorton, o bună prietenă din școală. 

- Încântată! Julia își întinse mâinile delicate, acoperite de mănuși 
de dantelă albă, pentru a-și primi salutul din partea ambilor bărbaţi. 
Mă întreb ce fac doi domni educați de rangul dumneavoastră pe 
docul de mărfuri. 

Privirea Alexandrei se întâlni cu a soțului ei, și ea se temu că aces- 
ta avea să spună că-și petrecuse noaptea nunții departe de ea. 

Doctorul Forsythe indică spre câteva cutii așezate pe niște supor- 
turi late de lemn în timp ce marinarii voinici înfășurau funii la colțu- 
rile acestora pentru a le fixa cu cârlige lucioase din oțel. 

-L-am invitat pe Excelenţa Sa să inspecteze câteva dintre obiec- 
tele pe care le voi duce la sit, explică el cu accentul său educat. În 
plus, eu şi Redmayne am observat că la clasa întâi cafeaua nu este la 
fel de tare. Nu este așa, Excelență? 

Redmayne nu spuse nimic în timp ce dădu pe gât ultima înghiți- 
tură din licoarea neagră, mușchii întinși ai gâtului mișcându-se pen- 
tru a înghiți în cea mai tulburătoare manieră. 

Julia abandonă braţul Alexandrei pentru a se da mai aproape 
de doctorul Forsythe. 

-Reputația inteligenței dumneavoastră vă precedă, doctore, zise 
ea zâmbind afectat. Subiectul muncii dumneavoastră mi se pare în- 
cântător. Promiteți-mi că ne veți spune totul despre el. 

- Oh, o să vi se pară foarte plictisitor, vă asigur. Forsythe zâmbi 
politicos către Julia, apoi se întoarse iar spre Alexandra. Dar, dragă 
doctor Lane, vei fi interesată să afli că au dat peste fundația unui 
vechi așezământ la Le Havre și au găsit îngropat un aristocrat persan 
în aceeași criptă în care se pare că se află un prinţ maur și un marinar 
viking. Îmi doresc să te conduc la catacombe şi să îţi arăt ce am des- 
coperit. Dacă bănuielile mele se adeveresc, comerțul pe ocean a avut 
loc chiar mai devreme decât credeam... 

-Doctor Atherton. 

Toți îşi întoarseră privirea spre duce în timp acesta bombăni un 
nume care nu era familiar nici unuia, cu atât mai puțin Alexandrei. 

- Poftim? 

Forsythe își întoarse capul într-o manieră stranie. 

-Vă adresaţi Excelenței Sale, Lady Alexandra Atherton, ducesă 
de Redmayne. Enunţă fiecare cuvânt cu o claritate extremă. Nu mi-ai 
menționat niciodată, Forsythe, că o cunoşti pe soția mea. 


182 


- Totul e permis în dragoste ~ 


-Nu am știut că v-aţi însurat, Excelenţă! Nu știam că ea este noua 
ducesă. 

Ca și cum ar fi înţeles pericolul în care se afla, Forsythe se bâl- 
bâi, obrajii lui devenind roșietici. Făcu doi pași în spate înainte 
ca Alexandra să se simtă obligată să-i sară în ajutor. 

-Suntem în luna de miere, Thomas. Alexandra tresări la tonul ei 
prea entuziasmat. Această călătorie la situl arheologic este concesia 
noului meu soț pentru obsesia mea față de trecut. 

- Bine. Forsythe își reveni cu iscusință din surprindere, întinzân- 
du-se pentru a-și recupera ceașca de cafea. Vă ofer felicitările mele 
tardive! Felicitările lui păreau sincere, dar ochii lui căprui serioşi fură 
marcați de o urmă de melancolie. Văd că suntem gata de ancorare, 
și, înainte să debarce, trebuie să mă ocup de câteva lucruri. Vă doresc 
o dimineață frumoasă, Excelenţă, până când ne vom întâlni la Sea- 
sons-sur-Mer. Presupun că veți sta la hotelul Fond du Val, nu-i așa? 

Fără să spună ceva, Redmayne încuviință scurt. Încă o dată, 
Alexandra se grăbi să fie amabilă. 

-Abia aştept să văd catacombele, Thomas, spuse ea. 

-Vă însoțesc, doctore, se oferi Julia, întinzându-și mâna spre un 
braţ care încă nu-i fusese oferit. Îmi veţi putea spune totul despre 
vikingii persani. 

Peste capul ei blond, Forsythe și Alexandra schimbară o privire ca 
răspuns la nepriceperea Juliei în privința istoriei. Ochii lui Thomas 
se încrețiră înainte ca el să se retragă făcând din ochi cu înțelegere, 
cu Julia prinsă de el ca un scai. 

Alexandra se întoarse spre soțul ei, care îl privea cu asprime pe 
Forsythe retrăgându-se. 

- Spune-mi, soție, este și el o parte a obsesiei tale pentru trecut? 

Întrebarea lui o făcu pe Alexandra să râdă. 

- Thomas? În nici un caz! Abia de-mi aminteam de existenţa lui 
până astăzi. 

- Thomas? 

Ridică sceptic dintr-o sprânceană înainte să-i întoarcă spatele 
pentru a-i privi pe marinari aruncând funiile peste bord și macarale- 
le coborând pentru a lua cutiile cu marfă. 

-Doctorul Forsythe este un coleg prietenos şi respectat. Alexan- 
dra se apropie de el, întristată de faptul că Piers îi întorsese glacial 
spatele. Nu este ca și cum a avut vreodată acces la dormitorul meu 

prin pasaje secrete. Niciodată nu m-a cunoscut intim, pentru ca voi 
doi să puteți schimba opinii pe tema asta. 

Nu îi stătea în caracter să facă referire la Rose, dar Alexandra nu 
suportase niciodată ideea că femeile ar trebui asuprite pentru ceva 
ce bărbaţii erau läudați. 

Nu avea de gând să suporte nici acum. 

— Touche. 

Redmayne se sprijini pe coate, menținându-și cu încăpățâna- 
re privirea asupra piscurilor distante care se înălțau pe plajele 
aurii lungi. 

Alexandra îi studie chipul puternic — partea desfigurată îi era as- 
cunsă privirii ei. Din acest unghi, frumuseţea lui masculină era ulu- 
itoare. Soarele amiezii accentua nuanţa pielii lui colorate de multe 
zile petrecute în căldura neîndurătoare. Vântul îi deranja părul neas- 
cultător, iar ea își dorea se să întindă spre el. Să-i înăbușe furia imen- 
să și să-l găsească pe bărbatul cald, tandru care fusese adesea cu ea. 

- Piers! Nu era obișnuită cu intimitatea prenumelui său și spe- 
ra că, făcând asta, avea să le reamintească de intimităţile subtile pe 
care ea spera să le împărtășească în calitate de soț și soție. Te asigur 
că doctorul Forsythe nu a fost niciodată interesat de mine. Nu este 
amantul meu și nu aveam habar că se află aici. Îți reamintesc că nu 
eu am sugerat această călătorie și nici nu am făcut aranjamentele 
pentru asta... 

-Nu trebuie să-mi reamintești nimic, spuse el posac. Sunt conști- 
ent că numai eu sunt de vină pentru situația noastră. Nu trebuie să 
mai discutăm despre asta. 

-Spui asta, dar noaptea trecută... 

-Nu m-ai auzit? Se întoarse spre ea, cu trăsăturile neîndurătoa- 
re și cu disprețul strălucindu-i în privire. Nu vreau să discut despre 
noaptea trecută. Nu mă interesează nici foștii tăi amanți. Scuipă în 
mare, ca și cum ar fi avut un gust amar în gură. Eu am fost prostul 
care a presupus că erai virgo intacta. Eşti o femeie educată, ieșită în 
lume — și aparent destul de des în compania bărbaţilor. Cum ești mai 
drăguță decât sunt, în general, intelectualele, nu mă surprinde că ai 
fost sedusă. 

-Nu am fost... 

-Mai mult, o întrerupse el, așa cum ai subliniat cu atâta grijă, am 
avut multe amante și, obiectiv vorbind, nu am superioritatea morală 
de a purta pică plăcerilor unei fete bătrâne frumoase. 

Alexandra îl privi chiorâș. Oare tocmai o insultase și o numise 
frumoasă în aceeași propoziție? 

-Din păcate, continuă el amuzat, un lucru cert este faptul că 
moștenitorii mei trebuie să fie născuţi de tine. Și, oricât de insolent 
ai găsi asta, trebuie să mă asigur că orice iese din tine îmi aparţine. 
Așadar, va trebui să ne suportăm reciproc încă vreo zece zile. Sunt 
convins că nu ţi se va părea o prea mare corvoadă. 

-Nu m-ar deranja să ne amânăm intimitățile până îți vei mai li- 
nişti gândurile, spuse ea precaută. 

-Sigur că nu! 

Își înălță ceașca de cafea și privi pe fundul acesteia, ca și cum ar fi 
vrut să ghicească acolo viitorul.” 

—Mărturisesc că sunt contrariată de logica ta, recunoscu ea. 

El o privi țintă. 

-Cum așa? 

Bi bine, evitând acum patul conjugal, vei avea dovada că nu sunt 
însărcinată cu copilul altuia, începu ea. Dar, în viitor, când voi rămâ- 
ne însărcinată, cum vei putea tu - sau oricare alt bărbat — fi sigur că 
acel copil este al tău? Nu ai cum să ştii. 

-Voi şti, bombăni el. 

-Nu este posibil! Se încruntă. Este ceva ce, ca om de știință, am 
găsit mereu bizar la societatea noastră comparativ cu cea a strămoși- 
lor. Numele se moștenește pe linie paternă, și totuși, singura dovadă 
categorică pe care o are cineva este că acel copil este produsul trupu- 
lui femeii. Nici un bărbat nu poate fi absolut sigur că acel copil este 
al lui, că soţia lui nu are un amant — decât dacă acesta se află cu ea în 
fiecare moment al fiecărei... 

Mânat de furie, Redmayne își aruncă ceaşca peste bord. Aceas- 
ta pluti prin aer, reflectând lumina soarelui cu fiecare rotație, până 
când lovi apa și dispăru. 

Alexandra se holbă la locul în care ceașca se scufundase, neîn- 
drăznind să-i întâlnească sclipirea periculoasă din ochi în clipa când 
el se aplecă pentru a-i șopti la ureche: 

- Eu. Voi. Ști. 

Ea își întoarse capul, iar obrazul ei îl atinse pe al lui, zgâriat de 
firele bărbii lui. Se aşteptă ca el să o evite, dar nu o făcu. Îi veni să se 
frece de el ca o pisică, dar se mulțumi să își treacă obrazul peste al lui. 

-Eu nu, îi șopti ea. Pentru oricine i-ar fi văzut, păreau proaspăt 
însurăței, alintându-se reciproc sub soarele francez. la-ți o amantă, 
dacă vrei. Nu îmi încalc jurămintele. Sper că poți crede asta. 

Protestul lui cinic îi încălzi gâtul când el se întinse spre urechea ei, 
inhalându-i mirosul părului. 

-Nu am nici un motiv să mă încred în tine, se lamentă el, prin- 
zând-o de braț pentru a o trage mai aproape. Probabil nu o voi 
face niciodată. 

-De ce? întrebă ea, adulmecându-l la rându-i. Parfumul lor exotic 
amestecat cu sarea mării o intoxica. Ce conversație ciudată purtau, 
în timp ce trupurile lor reacționau la apropierea dintre ei într-o ma- 
nieră conflictuală. De ce te îndoiești că vorbesc serios? 

-Tu ai încredere în cuvântul meu? o provocă el, mustața lui 
gâdilându-i gâtul înainte ca buzele lui să îl atingă. Deși nu știi aproa- 
pe nimic despre mine? 

Ea ezită. El avea dreptate. Ce știa ea despre el? Nu avea nici o idee 
dacă era într-adevăr un bărbat în care putea avea încredere. Căruia să 
îi poată încredința trupul. Trecutul. Secretele ei. 

Viaţa ei. 

Ştia că mirosul transpirației lui nu-i repugna. Că îi plăcea să-și 
strecoare mâinile pe sub reverele hainei lui pentru a-i putea atinge 
pieptul lat. Că, pentru un bărbat atât de corpolent, încă nu își revăr- 
sase forța asupra ei. Nici măcar furia. Că era un bărbat care stăpâ- 
nea caii. Că al șaselea simţ al acestor animale putea identifica adesea 
caracterul unui bărbat. 

Jean-Yves avusese un câine care ciulea urechile și mârâia în pre- 
zența lui de Marchand. 

Ar fi trebuit să fie un avertisment. 

Caii și câinii de la castelul Redmayne răspundeau la comenzile 
ferme ale lui Piers deoarece îi trata cu blândețe. 

Animalele aveau încredere în el. 

Putea asta să însemne ceva? 

— Poate, milord, în loc să ne evităm reciproc timp de zece zile, am 
putea să ne petrecem luna de miere unul în compania celuilalt, su- 
geră ea. 

El pufni și se îndepărtă. Ea îi simți imediat lipsa. 

— Nu este necesar. Ce sens ar avea? 

-Ei bine, vom fi duce și ducesă de Redmayne. Dacă va trebui să 
creștem un copil — mai mulți copii —, ar fi mai ușor dacă ne-am cu- 
noaşte mai bine. Dacă am fi prieteni. 

El își lăsă capul pe spate cu o mișcare aproape cabalină. 

-De obicei, ducii nu se implică în creșterea copiilor lor. 

- Nu... întări ea. Dar Redmayne, deși este foarte mare, nu este o 
moșie modernă vastă, așa că este puţin probabil să îi poţi evita. Sau 
pe mine. 

-Nu și dacă vă voi instala în altă parte, bombăni el. 

Ea decise că nu era momentul potrivit să-i menţioneze faptul că 
nu avea să rămână niciodată instalată undeva. Avea să meargă ori- 
unde dorea. 

— Așa plănuiești? Cum aș putea să-ţi port în pântece o mulțime de 
moştenitori dacă nu-ţi sunt accesibilă? 

El se opri și se încruntă și mai tare, ca și când ea adusese un argu- 
ment la care el nu se gândise. 

-Şi ce anume propui, mai exact? 

-Numai să ne vedem puţin în fiecare zi, pentru a ne ţine compa- 
nie, sugeră ea. La cină, poate. Sau la o plimbare, ca aceea pe care am 
făcut-o în acea amiază de-a lungul costișei. Fără asasin, desigur. 

-Te referi la plimbarea în care m-ai ameninţat că mă împuști? 

Alexandra își mușcă buza pentru a-și reține o grimasă sau un 
zâmbet. Poate ambele. 

-Te-am amenințat că te împușc doar pentru că te aflai deasu- 
pra mea. 

-Tocmai îţi salvasem viața, dacă îți amintești. 

Își amintea că se aflase la marginea prăpastiei — și la propriu, și 
la figurat. 

-Nu va ajuta la nimic să ne petrecem luna de miere departe 
unul de celălalt, spuse ea, întorcându-se spre el. Dar dacă asta este 
dorința ta... 

El o cuprinse de braț, trăgând-o de talie într-o poziție intimă, în 
timp ce ea îi simțea respirația fierbinte la ureche atunci când trupu- 
rile lor se contopiră. 

-Ştii tu, soție, ce efect au asupra mea zece minute petrecute în 
compania ta? Șoapta lui semăna cu un mârâit în intensitatea sa ani- 
malică. Chiar crezi că-ți pot mirosi parfumul, că te pot privi știind ce 
se ascunde sub rochiile tale fără formă și să mă abțin să gust ceea 
ce îmi aparține? 

Alexandra privi pe furiș spre muncitorii de pe punte care făceau 
tot ce puteau pentru a nu-i observa și a-și continua treburile. 

Foarte bine, după părerea ei. 

- Acum, că ţi-am explorat curbele, ţi-am gustat sânii, ţi-am ex- 
perimentat plăcerile, nu mă pot gândi la altceva până când nu te voi 

avea iar goală, înţelegi? Timpul împreună este acum o agonie, din 
toate punctele de vedere. 

În urmă cu trei zile, cuvintele lui ar fi înspăimântat-o dincolo de 
orice închipuire. 

În urmă cu trei zile, nu știuse ce însemna să experimenteze răb- 
darea nemiloasă a pasiunilor lui. Să fie obiectul dorinței lui și să 
constate că în sufletul ei adormit se aprindea dorința. 

-Nu văd de ce... nu putem ajunge la o înțelegere, spuse ea pe 
nerăsuflate. 

-O înțelegere? 

Din vocea lui, cuvântul părea indecent. 

-Am putea... să facem schimb de favoruri. Fără contact. Ne-ar 
putea... ajuta să ne cunoaștem mai bine. 

Și, dacă erau norocoşi, s-ar putea învăța reciproc câte ceva despre 
încredere. 

-Am o singură condiţie, îi şopti el la ureche. 

— Care? 

-Mä vei lăsa să-mi folosesc limba. 

Răspunsul Alexandrei se pierdu într-o trosnitură aspră de dea- 
supra. Bărbaţii strigau. Grinda de metal și schija de lemn scoteau 
un zgomot asurzitor. 

Trupul masiv al lui Redmayne părea a se mișca în reluare, dar 
totuși perfect sincronizat, când el o prinse, o ridică fără efort și se 
repezi pe punte, protejându-i capul cu al său. 

Dacă ar fi întârziat o milisecundă, încărcătura i-ar fi strivit pe 
amândoi. 


Capitolul 15 
SES 


Piers nu știa ce detesta mai mult: că cineva ar putea încerca să 
omoare soția sau că cineva ar putea încerca să se culce cu ea. 
Îl deranja foarte tare că nu fusese capabil să-și ia ochii de la Al=- 


xandra. Nu numai pentru că era cea mai captivantă femeie, ci și pe=- 
tru că, indiferent de cât de mulți amirali alarmaţi îl asiguraseră = 
incidentul de pe navă fusese doar un accident, el nu putea să scz 
de bănuiala că era vorba despre altceva. 

Cum se făcea că, deși suspiciunile din inima lui precaută ame- 
nințau să-l mănânce de viu, simțea nevoia de a-și proteja proaspăta 
soţie ca pe o posesiune de preţ? Oricât de dezamăgit ar fi fost de 
noaptea nunții, oricât de multă distanță jurase să păstreze, nu putu 
să se desprindă de ea. 

Nu în timpul călătoriei către Seasons-sur-Mer, un sătuc de unde 
încă puteau admira acoperișurile vechi ale orașului-port Le Havre. 
Nici când ajunseră la hotelul Fond du Val și nici chiar când ea acceptă 
invitaţia doctorului Forsythe de a-l însoți la un tur introductiv al 
sitului și al catacombelor, în amiaza zilei anterioare. 

Piers fu nevoit să se controleze pentru a nu o încuia în came- 
ră și să meargă să ia bilete pentru cursa imediat următoare spre 
Devonshire. 

Acolo unde ar fi putut-o ţine în siguranţă în turnul castelului 
Redmayne. 

Ceva din izul pericolului iminent îl făcea să-și dorească să-i închi- 
dă pe cei apropiaţi lui într-o fortăreață. 

Până când putea fi sigur că ea era în siguranţă. Până când putea fi 
sigur că nu era însărcinată. 

Pentru a o putea însămânţa el cu copilul lui. 

Ideea îl ispitea mai tare decât înainte. Din motive întunecate, 
În această dimineață, motivele pentru a avea un moștenitor se 
schimbaseră. 

Rose și Patrick nu se mai aflau în mintea lui. 

În această dimineață, când își văzuse soția cu capul aplecat spre 
doctorul Forsythe în timp ce aceștia discutau înflăcărat despre pro- 
veniența brățării pe care o examinau, motivațiile lui aveau legătură 
numai cu posesiunea, 

Dacă Alexandra urma să aibă un copil, fiecare bărbat care s-ar uita 
la ea ar ști că el o însămânțase. Ar înțelege că era luată. Revendicată. 

Ai zice că un bărbat ca doctorul Forsythe ar fi destul de inteligent 
cât să nu vrea să flirteze cu soţia Terorii din Torcliff. Ai zice că ar 
fi mai precaut cu manifestarea dorinţei. Mai chibzuit cu zâmbetele 
și cu privirile galeșe. 

Din câte se părea, Thomas Forsythe nu era la fel de inteligent pe 
cât te făcea să crezi reputația lui. 

Piers nu-l putea învinui pe doctor. Nu când Alexandra strălucea 
așa cum o făcea, chiar și atunci când era înconjurată de corturi ce- 
nușii și de oasele prăfuite ale străbunilor morți. Până și incidentul 

de la bordul navei din dimineața anterioară părea să fi fost uitat, 
frica ei fiind înlocuită de o veselie radiantă în timp ce analiza artefac- 
tele împânzite într-o dezordine organizată. Ochii ei pământii strălu- 
ceau ca aurul, luminați de o scânteie interioară aprinsă de apetitul ei 
înflăcărat pentru trecut. 

Şi în Piers ardea dorința, una pe care el încerca din răsputeri să 
o ignore. 

Dacă s-ar uita la el cu jumătate din bucuria cu care se uita la 
colierul de fier din mână... Dacă i-ar mângâia pielea înfierbântată cu 
o frântură din considerația cu care atingea oasele morților... 

Dacă i-ar zâmbi cu aceeași încântare caldă pe care o revărsa spre 
doctorul Forsythe în timp ce își împărtășeau păreri profesionale... 

Susținuse că Forsythe nu-i fusese amant. Oare putea avea încre- 
dere în cuvântul ei? 

Categoric nu! 

Piers analiză căldura înmagazinată de privirea celuilalt băr- 
bat, foamea abia controlată a prădătorului care adulmeca urmă- 
toarea masă. 

Exista posibilitatea ca ea să fi spus adevărul, căci el credea că bie- 
tul doctor Forsythe nu ar fi atât de patetic hămesit după o femeie ale 
cărei farmece le-ar fi cunoscut deja. 

Alexandra arătă spre scheletele vechi întinse pe masă pe câteva 
rânduri, gesticulând cu mai mult entuziasm decât manifestase vreo- 
dată în prezența lui. 

- Înţeleg de ce presupunem toţi că maurul, persanul și vikingul 
au fost toți îngropaţi aici în aproximativ același secol, spuse ea. Dar, 
dacă acesta a fost un mormânt sau o criptă, unde este biserica? După 
estimările mele, acești bărbaţi nu au fost îngropaţi înainte de anul 
1000 d.Hr. Dar Granville Priory a fost construit în secolul al nouălea 
și se află chiar în orașul Le Havre. De ce să nu-i îngroape pe bărbaţii 
aceştia evident înstăriți în pământ sfânt în loc de o catacombă secre- 
tă, pe un vârf atât de departe de oraș? 

Forsythe îşi frecă bărbia, ochii sclipindu-i în vreme ce o privea. 

-Din cauza acestei întrebări am fost chemat aici, doctor Lane... 
adică, Excelenţă. 

Îi aruncă o privire tristă lui Piers. 

Nemernicul ăla slugarnic nu-l putea păcăli! Forsythe nu făcuse o 
greșeală verbală, ci o estimare greșită. Piers era sigur de asta. 

Lăsând brăţara lângă osul mâncat și poros al încheieturii mâi- 
nii scheletului așezat în fața lor, Forsythe se îndreptă spre intrarea 
cortului și trase zăvorul pentru a indica spre intrarea tot mai largă 
a catacombelor. Muncitorii plini de noroi și praf cărau grămezi de 
pământ pe platforma așezată peste treptele formate din cinci pietre 
care duceau în subteran. 

-Se zvoneşte că muncitorii și studenţii la arheologie vor scoa- 
te mâine sau poimâine din catacombe un comerciant bizantin. Asta 
dacă vor putea să termine de excavat ultima criptă, acolo unde două 
schelete se află în ultima etapă a dezgropării. Mi-ar plăcea să fii aco- 
lo! Conștientizând situaţia, Forsythe făcu relaxat semn spre Piers. 
Amândoi, desigur! 

-Nu aș rata așa ceva! acceptă Alexandra entuziasmată. În școală, 
am fost obsedată de Bizanţ. Aș îndrăzni să cred că eram fanatică. 

-Cine nu era? replică Forsythe, zâmbind preocupat. 

-0, mulți oameni! exclamă ea. Studenţii interesați mai mult de 
romani și de greci, de exemplu. 

- Filisteni! 

Mimând dezgustul, doctorul îi făcu cu ochiul. 

-Şiei! 

Râse. 

Forsythe se apropie de ea sub pretextul că vrea să ia o hartă. 

Piers observă că ea evită contactul fizic cu colegul ei, păstrând 
mereu o distanță cuviincioasă. Nu se întindea niciodată spre el. Nu 
flirta, nu cocheta și nu flutura din genele aurii. Nu numai că nu-i 
întoarse lui Forsythe privirile pline de dorință, dar se părea că nici 
nu le observă. 

Singura umbră peste triumful lui Piers în privința asta era că nu-i 
acorda lui mai multă atenţie feminină decât lui Forsythe. 

Atenţia ei era centrată asupra bărbaţilor morţi. 

Piers refuza să fie gelos pe un bărbat care părăsise această lume 
acum aproape o mie de ani. 

- Egiptenii antici sunt tulburător de populari în ultima vreme, 
se plânse ea, examinând cu atenţie o bucată de țesătură așezată 
lângă trup. Nu sunt însă singura civilizaţie antică ce merită o astfel 
de obsesie. 

Piers se apropie de mese, catalogând oasele defuncților, imagi- 
nându-și-le la fel de frânte și de dezintegrate pe cele ale trupului 
lui Forsythe. 

Ar fi făcut-o cu propriile mâini. 

Nu învățase niciodată prea mult despre exhumarea cadavrelor, 
dar știa, fără îndoială, cum să le facă. 

Alexandra se întoarse spre Piers, distrăgându-l de la impulsurile 
lui macabre cu o idee atractivă care-i lumina chipul aproape extatic. 

-Chiar crezi că strămoșul tău Redmayne s-ar putea afla printre 
cei îngropați aici? întrebă ea. Poate chiar vikingul de acolo? Nu că ar 
fi interesant? 

Își strânse pumnii în față ca un copil care primise un cadou 
surpriză. 

Strălucirea zâmbetului ei transformă sufletul lui Piers, oferind 
un balsam răcoros împotriva amărăciunii și scăldându-i umbrele 
în lumină. 

În momentele când îl privea așa cum o făcea acum, el uita toate 
motivele pentru care devenise circumspect. Uita cum arăta. Cine era. 
Ce ar putea vrea ea de la el. 

Nu și ce voia el de la ea. 

Ceea ce — la dracu’! — era mai mult decât trupul ei incomparabil. 

Tulburat de forța dorinţei sale, privi în lături, inspectând schele- 
tul vikingului de la celălalt capăt al mesei. 

-Acest bărbat a fost îngropat cu un sigiliu albastru. Arătă spre 
fragmentul de heraldică așezat lângă el alături de așchiile unui scut 
albastru. Culorile familiei Redmayne au fost mereu stacojii, din mo- 
tive evidente. 

- O observaţie excelentă! Condescendenţa din tonul lui Forsythe 
îl făcu pe Piers să scrâșnească din dinți. Deși nu cred că tatăl dumita- 
le era prea departe atunci când a bănuit că familia Redmayne a plecat 
de pe aceste maluri, de la William Bastardul. William Malet și-a con- 
struit fortărețele aici și a fost esenţial pentru victoria bătăliei de la 
Hastings alături de William Bastardul, care a devenit Cuceritorul, 

-Malet a scris despre scandinavi roșcați destul de în detaliu, des- 
pre un tată și un fiu. Unul a murit pe aceste țărmuri, celălalt, Mag- 
nus, a construit castelul Redmayne. Cel puţin fortăreața care acum 
este o ruină. Mi-ar plăcea să vă vorbesc despre excavații pe proprie- 
tatea dumneavoastră, într-o zi. 

-Ce idee minunată! încuviinţă Alexandra, întorcându-și privirea 
plină de speranţă spre Piers. 

Politețea dicta să-i lanseze o invitaţie lui Forsythe, dar mai 
degrabă îngheţa iadul decât să îi permită lui Forsythe să se apropie 
de castelul Redmayne. 

Piers bombăni ceva neinteligibil, lăsându-i pe cei de lângă el să 
înțeleagă ce voiau. El și Forsythe se fixau cu privirea cu subînțeles. 
Se displăceau în egală măsură. 

Prea absorbită de mostrele ei pentru a observa tensiunea mascu- 
lină, Alexandra se învârti în jurul mesei persanului pentru a examina 
scheletul maurului și grămezile ordonate de oale, coșuri și podoabe 
care se aflau lângă el. 

-Dacă bătrânul Redmayne a fost atât de important, ajutându-l pe 
William Cuceritorul să unească imperiul, de ce l-ar îngropa într-un 
mormânt sărac nemarcat, pe un deal în afara orașului? 

Forsythe vru să i se alăture, dar Piers se așeză aproape de soția 
lui, forțându-l pe celălalt bărbat să stea de partea cealaltă a mesei 
unde era examinat maurul. Ridică un inel brut, dar lucrat cu măies- 
trie și-l examină, bucurându-se de neliniștea trădată de respirația 
lui Forsythe. 

-lertați-mi opinia neavizată, spuse el sec. Foarte puţini dintre 
acești bărbaţi par să fi fost săraci. 

- Aveţi dreptate, desigur, recunoscu reţinut Forsythe. Fiindcă 
sunt comercianți bogaţi de pe tărâmuri străine, inițial am crezut că 
acest loc a fost destinat înmormântării străinilor. Cu toate acestea, 
sunt străini înmormântați în pământul sfânt al mănăstirii. 

- Știu! Alexandra se apropie și-l strânse pe Piers de braț, degete- 
le ei transformându-se în gheare în timp ce-i zgâlțâia brațul, inca- 
pabilă să-și controleze entuziasmul. Păgâni! exclamă ea. 

- Pe legea mea! spuse Forsythe. 

-Aceşti bărbaţi, vikingul, maurul și persanul, nu erau creștini 
și deci nu au fost consideraţi potriviți pentru a fi înmormântați 
în mănăstire. 

Se întoarse spre Piers, care se concentra cu toată ființa lui asupra 
senzaţiei pe care i-o dădea strânsoarea mâinii ei. 

Iată! Scânteia din ochii ei! Strălucirea deplină a sclipirii de inte- 
ligenţă și a fericirii copilărești. Un amestec ameţitor care îl făcea să 
simtă durere în vintre. 

- Strămoșii tăi, din neamul Redmayne, erau creștini sau păgâni? 
întrebă ea. 

Piers se chinui să se gândească la asta în timp ce își privea soția. 
Oare chiar avea să reziste zece zile fără să se culce cu ea? 

-Magnus Redmayne, fiul, a construit mănăstirea Trinity pe 
pământul familiei Redmayne, imediat după fortăreață, sublinie el. 

Totuşi, din câte se spune, a insistat să aibă o înmormântare vikin- 
gă tradițională. 

— A fost ars pe o barcă pe mare? 

Chipul ei strălucea cu o bucurie aproape romantică, topind puțin 
din suspiciunea glacială care persista în inima lui. 

-Da, a fost. Îi zâmbi provocator, conștient că o parte din efect 
avea să se piardă din cauza diformității. Se spune că, în vechime, 
soțiile lor erau îngropate alături de ei, astfel încât femeile să își poată 
însoți soții spre Valhalla, 

-Ce trib! Alexandra își dădu ochii peste cap. Fără îndoială, mă 
bucur mai mult de susceptibilitatea noastră mai modernă. Miji ochii, 
apoi îi făcu mari, ca și când ar fi priceput ceva. Nu-mi spune că soţia 
lui Magnus Redmayne a fost arsă alături de el. 

Piers râse, găsind adorabilă indignarea ei. Îi prinse o buclă ce-i 
căzuse de sub pălărie. 

-— Nu, soția mea, a trăit până la adânci bătrâneți alături de cei trei 
fii nesupuși ai ei, fiind mereu preferată de noua curte engleză. 

- O! Bine... bun. 

Liniştindu-se, îi zâmbi pieziș. 

Atmosfera dintre ei se schimbă, deveni mai caldă. Piers citi în 
ochii ei scuze nerostite și nesigure. 

Oare avea să fie în continuare furios pe ea? Fusese enigmatică. 
dar oare fusese lipsită de sinceritate? 

Oare îl mințea acum? 

Privirea pe care i-o oferi trăda o emoție arzătoare, jumătate spe- 
ranță, jumătate disperare. Toată ziua păruse să îi fi stat ceva dezas- 
truos pe limbă, gata să înmugurească și apoi să decimeze legătura 
fragilă pe care o creaseră. 

Fără să vrea, Piers se aplecă spre ea. Se apropie. Mirosul proasp2 
de olandă și citrice îl învălui. Îi cerea silențios să îl îndrepte spre = 
Să îi scutească pe amândoi de nefericire. 

„Ce ascunzi?“ se întrebă el. Ce secrete se ascundeau în ochii ei 22 
whisky și miere? 

Dregându-și politicos vocea, Forsythe interveni, întrerup2=2 
momentul: 

Eu... voi merge și voi afla de la muncitori cum s-a desfäsem= 
excavarea catacombelor de la ultima mea vizită. 

Își atinse pălăria jenat și îi lăsă singuri cu morții. 

Piers privi la bucla mătăsoasă care i se prinsese de deget. Falt 
Ruadh. Un păr roșcat atât de încântător! O soție atât de minunată 
și unică. 

Dacă avea să îi fie luată? 

Îngrijorarea care îl frământase toată ziua ieși la suprafață. Cum 
putea fi atât de tulburat de pierderea a ceva... a cuiva... cunoscut și 
dorit de numai patru zile? i 

De ce nu putea scăpa de sentimentul că cineva încerca să o ia de 
lângă el? 

-Tu ai fost? se întrebă el, fără să își dea seama că vorbise cu voce 
tare până când buzele ei făcură o grimasă uimită. 

-La ce te referi? întrebă ea, cu naivitate și confuzie în ochii 
ei mari. 

Nu se putea. Experimentase direct inteligența ei unică. Se ținuse 
toată ziua după ea ca o santinelă, observând-o în elementul ei. 

Se părea că soția lui nu era niciodată mai vie decât atunci când era 
înconjurată de morți. 

Ceva îi ascuţise simțurile ca unui lup care mirosea pericolul în 
pădure. De când se întâlniseră, se petrecuseră prea multe lucruri ciu- 
date și periculoase. Fuga lui Mercury. Pistolarii de la ruine. Inciden- 
tul de pe navă. 

—Falt Ruadh, şopti el. Ştii vreun motiv pentru care cineva ar vrea 
să-ți facă rău? 

—Eu... nu știu. 

Nu părea vinovată, dar nici negarea ei nu părea foarte convingătoare, 

Pânzele făcură un sunet deranjant atunci când un muncitor voi- 
nic le trase, dând buzna înăuntru. 

-Excelențele Voastre! exclamă el, conturul ochilor lui părând 
extrem de alb în comparație cu tenul lui măsliniu. l-au găsit sigiliul! 
Au găsit mormântul lui Redmayne în catacombe! 

Exclamând sincer entuziasmată, Alexandra îl luă în brațe. 

Uluit, Piers o privi, izbit de constatarea că probabil era prima dată 
când iniția un astfel de contact fizic. 

O cuprinse în brațe, tulburat de cât de bine — și de ușor — se po- 
trivea în ele. 

-Să mergem să aruncăm o privire, bine? sugeră el, dar nu apucă 
să-și termine propoziția, căci ea îl și trăgea afară din cort. 

Capitolul 16 
EXO 


Câteva ore mai târziu, Alexandra trăgea cu ochiul la străina din 
oglindă. 

Nu neapărat rochia foarte scumpă era cea care O făcea să nu se 
recunoască. Nu ştia nici dacă avea legătură cu faptul că acceptase 
corsetul sau cu groaznicul și — bănuia ea — modernul decolteu care 
dezvăluia mult mai mult decât era ea obișnuită. 

Era puţin din fiecare. Schimbări inconștiente o transformaseră 
într-o străină. Deși de obicei își considera ochii de un căprui plicti- 
sitor, găsi o scânteie de ambră care ardea în ei. O strălucire greu de 
definit și, fără îndoială, feminină. Buzele ei păreau mai pline, de cu- 
loarea piersicii, potrivindu-se cu culoarea aprinsă a obrajilor ei. Oare 
era posibil ca sentimentele pe care ile trezea soțul ei să strălucească 
acum pe chipul ei? 

Era fericirea frumoasă? Astăzi, fusese fericită, nu? 

Având în vedere situația, fusese extraordinar! 

Chiar şi părul ei strălucea mai puternic, prins într-un coc simplu, 
dar adecvat, care sclipea în lumină. 

Când, la sfârșitul zilei petrecute la catacombe, se despărțiseră, 
Alexandra și Redmayne erau amândoi acoperiţi de pânză de păian- 
jen, praf de piatră și un văl de exuberanță veselă. 

Soțul ei fusese mai încântător decât de obicei și dornic să permită 
ca ei doi să păstreze ceva din amiciția anterioară. 

Abia se depărtase de ea toată ziua, un turn iminent și amenință- 
tor de musculatură virilă și precauție neîndurătoare. Ceva din inten- 
sitatea și insistența apropierii lui o speria și o calma în egală măsură. 
Cuvintele pe care i le spusese atunci când rămăseseră singuri îi pro- 
vocaseră fiori de căldură de care nu voia să scape. 

Trupul ei licărea de emoție — şi nu era doar precauţie — atunci 
când el se afla prin apropiere. Și totuși, la umbra Terorii din Torcliff, 
se simțea protejată. Era ca și cum pericolul cu care se confruntaseră 
la Devonshire nu o putea atinge aici. 

La catacombe, în timp ce supravegheau demolarea intrării în ulti- 
mul mormânt, el chiar se arătase interesat. În timp ce analiza sigiliul 
Redmayne care decora steagul roșu uzat de la intrare, ochii lui luci- 
seră de fericire. 

Seara acelei zile fusese decretată sărbătoare pentru descoperirea 
neașteptată, pentru căsătoria lor, pentru vinul, mâncarea și nopţile 
de vară pe mare. 

A doua zi, lucrările la mormântul Redmayne aveau să se reia 
mai asiduu. 

Julia Throckmorton decisese să petreacă câteva nopţi în Sea- 
sons-sur-Mer pentru a-l cuceri pe doctorul Forsythe. În cinci minute, 
declarase fâră speranță garderoba Alexandrei, așa că-i oferi acesteia 
rochia din mătase de culoarea smaraldului împodobită cu mărgele de 
bronz la mâneci, tiv şi guler. 

Alexandra nu avu de ales decât să accepte bunătatea insistentă 
a tinerei. 

Înainte să iasă din camera ei, Alexandra se surprinse dojenin- 
du-se cu asprime pentru naivitatea ei. Era aranjată, prezentabilă și 
îmbrăcată așa cum se cuvenea pentru o ducesă. Ce mai trebuia? 

Se îndreptă pe culoar spre intrarea în salonul de bal al hotelului, 
urmând un traseu luminat de felinarele de cristal de pe perete. 

Mereu interesată de istoria locului, Alexandra aflase că hotelul 
Fond du Val fusese un resort maiestuos înainte de Războaiele Napo- 
leoniene, după care ajunsese într-o stare proastă, deși acum fusese 
restaurat cu răbdare și pricepere de noul proprietar. Camerele erau 
curate și spaţioase, dar nu opulente, iar Alexandra se simți fermeca- 
tă de tenta rustică dată de lipsa vreunul cristal din unele candelabre 
sau de scârțâitul slab al podelelor prost lăcuite. 

De aceea, camerele care îl găzduiseră cândva pe Filip al Franţei, 
fratele iubit al lui Ludovic al XIV-lea, puteau fi acum închiriate ori- 
cui, de la aristocrați la arheologi modeşti și chiar la comercianții din 
oraș, care veniseră în vacanţă la mare. 

Se opri în capătul scărilor, aranjându-și rochia pentru a mia 
oară. Nervoasă, analiză covoarele de un auriu fad de sub picioa- 
re înainte să-și adune curajul şi să privească înainte, pentru a-și 
găsi soțul. 

Trase emoţionată aer în plămânii mici, recunoscătoare pentru 
miasma aerului estival al mării care pătrundea prin ferestrele larg 
deschise. În colțul nord-vestic al salonului, mai multe mese acope- 
rite cu feţe de masă albe din bumbac erau despărțite de arbuști or- 
namentali; la ele serveau valeţi îmbrăcaţi impecabil, care ofereau o 
cină informală. 

Sub scări, se întindea un bar din lemn închis la culoare, în spatele 
căruia un bărbat mic, grăbit, se chinuia să umple paharele care se 
goleau mai repede decât putea el turna. 

Alexandra nu zăbovi pe scări pentru a fi observată, deși deveni 
conştientă de ochii din ce în ce mai numeroși ațintiți asupra ei. Ve- 
derea soțului ei fu cea care o făcu să se înfigă bine în podea și să se 
sprijine de balustrada din mahon. 

Redmayne se afla la bar, conversând cu câţiva domni, bând oca- 
zional dintr-un pahar cu vin roșu. 

Era un stejar printre plopi. Un munte printre bărbaţi. 

Când avea să se înveţe cu el îmbrăcat în haine elegante? 

Adesea, pentru ea era bărbatul pe care-l întâlnise pe acel peron. 
Îmbrăcat neglijent într-o uniformă de muncitor, cu gâtul expus și 
cu mușchii măslinii ieșind în evidență pe sub mânecile cămășii lui 
albe, subțiri. 

Cum îl prefera? Vânător, prădător și insolent? Sau ca un duce, 
fermecător, aranjat și atrăgător? 

Indiferent de cum ar fi fost, avea același efect asupra minții ei 
chinuite necontenit de gânduri, idei, neliniști și planuri — și, în apro- 
pierea lui, părea să nu mai poată gândi limpede. 

Efectul lui asupra ei era nefiresc. Chiar tulburător. 

Măcar dacă părul lui de abanos nu ar fi strălucit astfel în lumi- 
na lămpii! Măcar dacă acel cârlionț mereu nesupus, mereu căzând 
într-un mod tulburător ar fi încetat să o ademenească să îl aranjeze. 

Sau poate dacă maxilarul său ar fi fost mai puţin îndrăzneț, mai 
puţin pătrățos și mai puțin uimitor de masculin. Dacă ochii lui glaci- 
ali ar fi descărcat mai puţine furtuni! 

Alexandra rămăsese pe loc atât de mult timp, cu gândurile agi- 
tându-se precum motoarele unei fabrici, încât abia observă că dis- 
cuţiile aprinse din sala de mese a hotelului se transformaseră în 
murmure. Activitățile și gesturile oaspeților, cândva la fel de agitate 
precum frunzele în briza mării, încetară în clipa în care aerul păru 
a încremeni. 

Redmayne aruncă o privire întrebătoare mulțimii tăcute, observă 
direcţia privirii tuturor și o descoperi pe ea în capătul scărilor. 

Alexandra își putea auzi răsuflarea în timp ce el o cerceta public 
încet și în detaliu. 

Expresia lui rămase impasibilă, ochii i se închiseră, dar vinul 
din pahar se revărsă violent înainte ca el să-l abandoneze pe bar 

și să se îndrepte spre scări cu intenția negreșită de a-și revendica 
locul alături de ea. 

Cuceri scările, nu le urcă, iar Alexandra înțelese de ce își ascunse- 
i. Dorinţă şi depra- 
vare. În timp ce se apropia de ea, fu nevoită să privească în altă parte 
din cauza intensității privirii lui, 

Fie asta, fie ar fi leșinat. 

Soţul ei se opri cu două trepte mai jos de ea, îi luă mâna înmănu- 
șată și, așa cum obișnuia, i-o sărută. 

Era ca şi cum mănușile ei ar fi fost imateriale. Căldura buzelor lui 
o inundă imediat, trimițându-i un roi de colibri în burtă. 

Ochii ei neobosiţi se aprinseră la vederea Juliei, lângă șemineul 
stins, îmbrăcată într-o rochie de un violet vibrant. Julia se încruntă 
când îl văzu pe doctorul Forsythe, care, în schimb, se holba la Ale- 
xandra într-un mod aproape rapace. Lângă ei, îl găsi pe Jean-Yves 
zăbovind lângă bar cu un vin alb și privind îndeaproape spectacolul. 
Îi zâmbi candid, obrajii ei strălucind când observă mândria aproape 
paternă din ochii lui. 

Spre mâhnirea ei, Redmayne urmări direcția zâmbetului ei şi, 
fiindcă nu-l întâlnise niciodată pe Jean-Yves, interpretă greșit obiec- 
tul bucuriei ei. 

Îi strânse mâna. Nu dureros, dar, îndrăzni ea să creadă, posesiv, 
în timp ce o conduse pe scări. 

Alexandra îl privi cu asprime, găsindu-i privirea glacială arun- 
când cioburi de gheaţă spre Forsythe. Se apropie de ea, scandalos de 
aproape, iar ea îi putea simți respirația caldă la ureche. 

-Va trebui să-mi spui, soție, de unde ai obţinut rochia... și pentru 
cine o porți. 

Dacă ar fi ştiut cât de greșite erau suspiciunile lui! Dacă ea ar fi 
ştiut cum să îi spună! 

„O port pentru tine.“ 

-Prietena mea, Lady Julia Throckmorton, mi-a împrumutat-o, 
având în vedere că eu am doar rochia de bal argintie și nu m-am gån- 
dit să o împachetez pentru săpăturile arheologice. Îl luă de braț, în- 
cercând să nu observe tensiunea mușchilor lui. Mi s-a părut că este 
drăguţ, pentru a celebra ocazia. 

— Consider-o celebrată, bolborosi el, înaintând spre salonul 
elegant. 

- Să înțeleg că ești de acord? 


se privirea. În ochii lui pândeau numai perversi 

Pieptul îi fu încălzit de un fior de plăcere. 

-Să înţelegi că fiecare bărbat din această încăpere aprobă, poa- 
te puțin cam vehement pentru gustul meu. Credeam că preferi să îi 
ţii ascunși. 

Privi spre decolteul ei, ochii întunecându-i-se înainte să-și poată 
îndepărta privirea. Se încruntă și mai tare atunci când îl surprinse 
pe un tânăr ospătar holbându-se la ea cu gura căscată. Majordomul 
îl bătu pe ceafă cu un prosop și-l trimise înapoi în bucătărie cu câte- 
va înjurături într-o franceză înflăcărată. Rezolvând asta, se îndreptă 
spre ei cu picioarele lui lungi făcute pentru dans, oferind un zâmbet 
seducător pe sub mustaţa lui aranjată. 

Alexandra îl plăcu pe dată. 

-Monsieur le duc, madame la duchesse, v-am pregătit masa așa cum 
am fost instruit. Vă rog să mă urmați! 

Făcu mai multe plecăciuni și îi conduse la o masă retrasă într-un 
colț, situată pe un podium, la care ar fi putut încăpea patru persoa- 
ne, dar care era pregătită elegant pentru doi; deasupra ei lumina un 
candelabru de argint cu cinci brațe. 

Colţul era încadrat mai mult de ferestre decât de pereți, și, chiar 
și în întunericul serii, spuma valurilor învolburate și plajele aurii 
erau iluminate de luna de ceară. 

-V-aş recomanda în seara aceasta delicioasa rață confiată, cocoș 
în vin sau peşte spadă. Majordomul umplu paharele cu vin atât cât 
trebuia fără ca măcar să se uite, păstrând în permanență contactul 
vizual cu Redmayne. Dacă ar fi fost afectat de cicatricile lui, nu ai fi 
putut spune. Vă voi da timp să analizați meniul și mă voi întoarce 
când vă veți decide. 

Făcu o plecăciune și dispăru pe nevăzute, planând în apropiere ca 
un nor de vară plăcut. 

-Mă gândesc să-l fur pentru personalul nostru, zise Redmayne. 
Este un servitor priceput, care știe când este nevoie de el și când 
să dispară. 

Personalul lor? Alexandra zâmbi încântată. 

-Mă surprinde, milord, că ai cerut o masă retrasă, zise ea. 
Această petrecere este practic în onoarea ta și a strămoșului tău. 
Aș zice că o masă mai mare ar fi fost mai potrivită, pentru a putea 
conversa cu ceilalți. 

El făcu o grimasă. 

-Mi-am petrecut toată ziua conversând cu alți oameni, și, când 
muzicienii de acolo vor începe să cânte, fără îndoială se vor aștepta 
să dansăm, ca duce şi ducesă. Totuși, am vrut să am... O privi, dădu să 
spună ceva, apoi se răzgândi. Măcar o masă numai pentru mine. 

Dintr-un motiv ridicol, proasta lui dispoziție îi provocă ei un 
râs delicat. 

_ Cat de mărinimos sunteți cu augusta dumneavoastră persoană, 
Excelență! îl tachină ea, bucurându-se de licărul umbrei aruncate de 
lumânări peste cicatricile lui. Nu v-a deranjat niciodată înainte să vă 
plimbaţi printre plebei! 

El pufni ironic, apoi își ridică paharul cu vin și luă o gură zdravănă. 

-Nu mi se pare o povară să mă aflu printre pietrari, academi- 
cieni și grădinari. Totuși, mă deranjează teribil să interacționez cu 
îndrăznețul doctor Forsythe fără să-l lovesc cu faţa de cea mai apro- 
piată piatră. 

Chiar când lua o înghiţitură zdravănă din paharul de vin, o pufni 
un râs neașteptat și fu nevoită să-și ducă mâna la gură pentru a se 
forța să înghită. 

_Nu văd ce este amuzant, bombăni el. 

Alexandra își puse paharul pe masă și își presă buzele pentru a-și 
reține voioșia. 

-Mi se pare numai că gelozia ta față de Thom - doctorul For- 
sythe - e inutilă. 

-Crezi că sunt gelos? O privi cu neîncredere. Pe un fătălău cu 
braţe subțiri pe care l-ai cunoscut prin vreo bibliotecă? Nu mă face 
să râd! 

Era departe de a râde, dar Alexandrei i se păru imprudent să 
comenteze. 

-Eşti nepoliticos, îl mustră ea cu un zâmbet pe care nu îl mai 
putu reţine. Ai observat că doctorul Forsythe nu este molâu, milord. 
În plus, multe femei consideră inteligenţa la fel de atractivă precum 
musculatura vitruviană și masculinitatea virilă nestăpânită. 

El se aplecă spre ea, sprijinindu-și coatele în așa manieră în- 
cât bicepșii și umerii lui se întinseră pe sub haină, într-un mod 
foarte tulburător. 

— Masculinitate virilă nestăpânită? Fantoma amuzamentului îi 
bântuia buzele, încălzindu-i vocea guturală, baritonală. Te referi la 
o persoană anume? 

Obrajii Alexandrei se înroșiră, 

-Nu mă refeream neapărat la tine, minți ea. Deși îți voi spune ce 
nu este deloc atractiv... Aroganța! 

El scoase un sunet ironic. 

-Sunt sigur că ştii că există mai multe forme de inteligență. 
Unele pot fi găsite în cărți, altele sunt mai... elementare. Mai natu- 
rale. Empirice. 

— Ca, de exemplu, urmărirea jaguarilor prin junglă? sugeră ea lu- 
ând încă o înghiţitură de vin. Sau îmblânzirea animalelor? 

-Ei bine, ar fi fost lipsit de modestie din partea mea să spun asta. 
Făcu semn majordomului. Poate sunt arogant, dar, dacă tot ai adus 
vorba, am primit note foarte bune la Oxford la vremea mea. 

-Forsythe a studiat la Cambridge. 

-Se vede! bombăni el. 

-Mărturisesc că nu am înțeles niciodată rivalitatea dintre cele 
două instituții. Oftă. Nu când toată lumea recunoaște superioritatea 
Sorbonei. 

El rămase cu gura căscată, indignat. 

-Tu chiar te crezi deşteaptă, nu? 

- Noi, absolvenţii de la Sorbona, nu trebuie să ne considerăm 
nicicum. Noi știm, îl provocă ea. 

-Cine este arogant acum? Zâmbi cu superioritate. Unii nu 
ţi-ar pune sub semnul întrebării numai inteligența, ci și sănăta- 
tea mintală. 

Sub frivolitatea tonului său, Alexandra observă o notă sumbră și 
se întrebă o clipă dacă și el era de părere că nu valora nimic. 

-Unii ar considera căsătoria mea cu tine drept cea mai mare 
reușită a mea, în ciuda faptului că sunt una dintre puţinele femei 
arheolog din istorie. 

-Şi tu cum evaluezi situaţia în care te afli, doctore? zise, ridicând 
din sprâncene. 

lată o întrebare periculoasă! Una la care nu era pregătită să 
răspundă. 

— Ți-ar plăcea să știi ce cred? Făcea absentă cercuri pe marginea 
paharului cu vin, devenind conștientă de acest lucru abia când privi- 
rea lui se îndreptă spre vârful degetului ei. 

-Aştept cu sufletul la gură, răspunse el. 

- Cred... Credea că această conversaţie, în acest loc, cu acest băr- 
bat era probabil cea mai excitantă interacțiune pe care o avusese 
de ceva vreme cu un bărbat. Crezuse că nu ar putea flirta vreodată 

cu vreun bărbat, cu atât mai puțin cu soțul ei. Se gândea că, în lu- 
mina lumânării, Redmayne era cel mai fermecător şi mai arătos 
bărbat pe care avusese plăcerea să îl întâlnească. Într-adevăr, se 
gândea să îl sărute iar. Și iar. Se gândea la multe lucruri pe care nu 
îndrăznea să le spună în timp ce inima stătea să-i sară din piept 
la posibilitatea verbalizării gândurilor ei necuvenite, Cred... că îl dis- 
placi pe doctorul Forsythe atât de tare fiindcă voi doi semănați atât 
de mult, iar asta tinde să roadă oamenii, spuse ea. 

El miji ochii. 

— Nu-mi mai spune! 

Ea ridică din umeri, bucurându-se în mod bizar de scânteia de 
pericol din ochii lui. Era ca un jaguar ținut prizonier, care îndrăz- 
nea să o provoace, și ceva din această noapte excitantă pe mare o 
invita la nesăbuinţă. Se delecta cu această parte îndrăzneață a ei, 
încurajată de licărul masculin, viclean din ochii lui, care contrasta 
cu expresia lui sobră. 

— Adevărul este, spuse ea, şi-ţi voi fi recunoscătoare dacă nu 
vei repeta asta, că doctorul Forsythe nu este cu mult mai bun 
decât un om de știință modest. Din cauza celorlalte abilităţi ale 
sale însă, este mult mai căutat, mai ales în șantierele exotice din 
locaţiile provizorii. 

-Şi care ar fi acele abilităţi pe care le posedă? întrebă Redmayne 
cu o nonșalanță amuzată. 

-Este adeptul păstrării în siguranţă și al protejării şantiere- 
lor, zise ea. Și este un vânător experimentat și îndemânatic cu tot 
felul de arme, cunoaște mai multe limbi și chiar unele tehnici de 
luptă exotice. 

- Serios? 

Îşi luă privirea de la ea atunci când muzicienii începură să-și pre- 
gătească instrumentele. 

Alexandra mulțumi majordomului când aduse farfuriile lor. 
Privirea lui Redmayne era fixată undeva în spatele ei. 

-Aş fi zis că voi doi vă veţi înțelege de minune, căci sunteți 
amândoi aventurieri avizi, spuse ea în timp ce se ospăta din mân- 
carea delicioasă. 

- Poate. El își luă propriile tacâmuri, ținând cuțitul ca pe o armă 
în timp ce o străpungea cu o privire grăitoare. Dacă nu ar fi încercat 
să te seducă chiar sub nasul meu. 

-De câte ori trebuie să îți spun, milord, că între mine și Forsythe 
nu este nimic altceva decât o relație de amiciție. 

-De tot atâtea ori de câte trebuie să-ți spun eu că ești fie oarbă, 
fie obtuză, fie mincinoasă. 

Orice înclinaţie spre flirt fu îndepărtată de un val de iritare. 

— Asta nu mă pune într-o lumină favorabilă, nu? 

-Vrei să-mi spui că un doctor atrăgător, realizat și, după propria 
ta judecată, debordând de masculinitate nu a încercat niciodată să te 
atragă într-o relație romantică? întrebă el. 

-Vreau să spun că până acum nici un bărbat viu nu m-a atras 
într-o relaţie romantică, fizică sau de altă natură. Punct. 

El o privi cu un soi de confuzie înspăimântată, iar Alexandra se 
văzu nevoită să continue, în loc să se întoarcă la ceea ce tocmai spu- 
sese și să lămurească ceea ce el poate nu înțelesese. 

-Singurul lucru la care te întrece Forsythe, milord, în afară de 
curiozitatea intelectuală avidă, este înclinația de a mă asculta atunci 
când vorbesc. 

El se aplecă spre ea, privind la rața suculentă cu mișcări ale maxi- 
larului care-i distrăgeau atenţia. Ochii lui sclipeau periculos. 

-Vrei să spui, soție, că tu și Forsythe sunteți mai inteligenți 
decât mine? 

_Deloc! Mai luă o înghiţitură, făcându-l să-i aștepte explicaţia. 
Aşa cum ai spus, există mai multe tipuri de inteligență. Tu ai, fără 
îndoială, multe dintre ele, dar trebuie să recunoști că eu și domnul 
Forsythe suntem ceva mai culți. 

- Culţi! explodă el. Ce crezi că face cineva în sălbăticie la lăsarea 
serii? Am citit tot felul de lucruri. 

Alexandra zâmbi văzând ofensa ce se citea pe chipul lui. Deși nu 
intenționase asta, simțea că lui nu îi strica puțină modestie. 

—Bi, haide, eu și doctorul Forsythe ne-am dedicat viața ştiinţei. 
Doar nu vrei să afirmi că ești la fel de educat. 

-Aşa cum spui, nu este posibil. O privi un lung și înflăcărat mo- 
ment, în care ea nu-și putu da seama dacă era furios sau amuzat. 
Foarte bine, doctore! Propun un joc. O confruntare a inteligenței. 

-Între tine și Forsythe? întrebă ea mirată. 

—Dă-l dracu’ pe Forsythe! Între mine şi tine. 

Alexandra își opri furculița înainte să-i ajungă la gură. 

-Şi care sunt regulile acestei confruntări? întrebă ea sceptică. 

-Trei citate. Își șterse gura cu un şervet din pânză și bău cu poftă 
dintr-un vin roșu de Bordeaux. Scotoceşte în minte prin toate cărțile 
pe care le-ai citit la Sorbona. Dacă îl ghicesc pe primul, voi stabili 
locul și ora interludiului nostru din seara asta. 

— Interludiu? șopti ea. 

— Ai spus chiar tu că vom continua să schimbăm favoruri, nu? 

-Ei bine, da, dar... 

Expresia lui era vicleană și dornică. 

-Fac lucrurile mai interesante. Ridic ștacheta, ca să zic așa. 

Alexandra miji ochii, frica și nerăbdarea contopindu-se în ea. 

-Dar dacă îl ghicești şi pe al doilea? 

- Atunci, voi alege ce îţi voi face. 

Vocea lui deveni mai gravă, mai sobră, sugerând un obiectiv 
inconfundabil. 

-Te-ai răzgândit? Vrei să ne consumăm... 

-Vreau să îți arăt, soție, cât de multe lucruri își pot face două 
persoane reciproc. 

Vinul pe care-l bău Alexandra nu reuși să-i umezească gura usca- 
tă. Nu uitase ce-i spusese pe navă mai devreme, înainte de accident. 

„Mă vei lăsa să-mi folosesc limba.“ 

A... și la al treilea? se bâlbâi ea. 

-Ai face bine să fie un citat greu de recunoscut. Se lăsă pe spate, 
inspirând adânc. Fiindcă, dacă-l ghicesc și pe acela, atunci voi decide 
ce-mi vei face tu mie. 

Dacă nu ar fi înghiţit înainte, Alexandra s-ar fi înecat. Lăsând jos 
paharul gol, deplângea faptul că ar fi fost nepoliticos să mai ceară 
încă unul. Ca şi cum l-ar fi invocat mental, majordomul apăru cu o 
sticlă și cu un zâmbet amabil. 

Binecuvântat fiel 

Dacă avea noroc, vinul avea să-i mai dea curaj. 

Căută în minte fragmente potrivite și totuși necunoscute, rămâ- 
nând în același timp corectă. 

— „O, ai grijă, milord, la gelozie, căci este monstrul cu ochi verzi ce 
își bate joc de carnea cu care se hrănește...“ 

El scoase un sunet ambiguu, ochii lui mișcându-se de parcă ar fi 
scotocit prin memorie. 

-Deşi incredibil de înţelept, Shakespeare nu le-a avut pe 
mama mea necredincioasă, nici pe Rose în trecutul lui. Deși a avut 
o Rosaline... 

Partea nerănită a buzei lui se ridică oarecum triumfătoare. 

Drace! Fusese prea ușor! Toți citiseră Shakespeare! Ceva din vor- 
bele lui o atinse. 

-Nu vorbeşti prea des despre părinții tăi, observă ea. Atunci 
când o menționezi pe mama ta, o faci punând-o într-o lumină 
nefavorabilă. 

Nu-și continuă observația cu o întrebare, dar el îi răspunse de 
parcă o făcuse. 

-Mama a fost crudă, iar tata a fost slab. S-au făcut nefericiți re- 
ciproc. Mama i-a distrus inima — sufletul — cu jurăminte false, cu co- 
chetării frivole și cu aventuri nerușinate până când nu i-a mai rămas 
nimic. Până când a devenit o epavă de bărbat și și-a luat viaţa. 

-Îmi pare rău! Ce îngrozitor! 

Alexandra se luptă să-și alunge mila din privire, înțelegând că nu 
era loc pentru ea în acea conversație. Inima ei suferea însă pentru el 
și pentru tatăl lui obidit. 

-A fost cu mult timp în urmă. 

Tonul lui rămase impasibil. Ba chiar relaxat. Se lupta însă cu mân- 
carea, împungând-o ca și cum l-ar fi jignit teribil. 

-Se spune că timpul vindecă toate rănile, nu? Oftă cu amărăciu- 
ne, propria-i furculiță zgâriind farfuria. Presupun că este adevărat. 
Fără îndoială însă că cicatricile... 

Îi căută chipul sinistru și cicatrizat, gândindu-se că poate și inima 
lui purta rămășițele unor răni nevăzute la fel de chinuitoare. 

Mai era de mirare că era atât de cinic? Că nu avea încredere în 
femei? O privise pe mama lui cum îl distrusese pe bunul și iubitul lui 
tată, iar la rândul lui se îndrăgostise de o femeie la fel de necredin- 
cioasă precum fusese ea. 

-Aş prefera să nu vorbesc despre părinţi și trecut. Flutură din 
mână, înlăturând subiectul care nu îi făcea plăcere. Acum, să vedem... 
Se gândi o clipă. Ar trebui să cântăresc unde și când mi-ar plăcea cel 
mai mult să te sărut data viitoare, având în vedere că am câștigat 
primul dintre cele trei premii. 

-Când spui unde te referi la un loc de pe trupul meu sau... la un 
loc geografic? întrebă ea, ducându-și mâinile la obrajii care se înroși- 
seră și care ardeau chiar și prin mătasea mănușilor. 

-0O întrebare excelentă, spuse el. 

Alexandra îl privi, amânând următoarea înghițitură în timp ce se 
gândea la următorul citat. 

-Gândeşte-te că poate vrei să câștig asta, soție! 

Păcatul marca timbrul vocii lui în note decadente, catifelate, pă- 
rând să întunece chiar și licărul lumânărilor de pe masă. 

Oare? 

Era un lucru periculos, începu ea să priceapă, să-l subestimeze 
pe Teroarea din Torcliff în orice domeniu, fizic sau de altă natură. 

- Spune-mi, continuă el, acoperindu-i mâna așezată pe masă. Te 
excită gândul de fi la mila mea? 

Alexandra încremeni. Cum să spună că da? Gândul de a se afla la 
mila lui o îngrozea, căci reputaţia lui era aceea de afi un bărbat lipsit 
de milă. 

Și totuşi, cum să spună că nu? 

Asta ar fi însemnat să fie o mare mincinoasă. 

Privind ţintă în ochii lui, spuse: 

- „Învaţă-mă să simt suferința celuilalt, să ascund vina pe care o 
văd, să mă îndur de alţii, așa cu alţii s-au îndurat de mine.“ 

El miji ochii, privi încoace și încolo, ca și cum se lupta cu propria 
memorie. 

Îl blocase, se gândi ea triumfătoare. Îl învinsese. 

-Eşti năucit, milord? îl tachină ea. 

- Puțin, mărturisi el, aproape cu sfială. Mă amuză că un om de 
ştiinţă a ales să citeze un poet religios precum Alexander Pope. 

Alexandra își privi soțul cu gura căscată. Deloc sfios! Mai degrabă, 
un lup în blană de oaie. Ar fi trebuit să știe! 

Și acum... avea să răspundă pentru infatuarea sa oferindu-i acces 
neîngrădit la trupul ei. 

Iar el putea face cu el tot ce-și dorea! 


Capitolul 17 
CES 


Piers încercă să-şi amintească un alt moment în care victoria 
fusese atât de delicioasă, dar nu reuși. 

Avea prea multe dintre care să aleagă. 

Chiar când se bucura de o îmbucătură din cina lui somptuoasă, 
savura tenta savuroasă de piersică rozalie care se ridica de sub corsa- 
jul soției lui, pătându-i pielea crem a pieptului. 

Când fusese ultima oară când se bucurase astfel de o conversație? 
Când fusese atât de provocat intelectual și, în același timp, atât de 
relaxat în compania cuiva? 

Încă o dată, nu reuși să-și amintească o astfel de interacțiune. 

Niciodată nu se bucurase de ceva atât de ubicuu precum roșeața 
unei femei. Niciodată nu-și dorise să-și primească premiul cu atâta 
ardoare ca în acest moment. 

În ciuda faptului că masa ascundea reacția trupului său la premiul 
păcătos care îi fusese promis, nu-și pierduse din maniere într-atât 
încât să-și tragă soția prin mulțime și să o devoreze. 

În plus, încă nu se săturase să o tachineze. Să se joace cu 
prada lui. 

La urma urmelor, mai avea o încercare. Cel puţin, acum trupul ei 
îi aparținea lui, şi, deși nu o putea avea, măcar o putea gusta. Strânse 
cu putere furculița, străduindu-se să nu pară afectat. Se strădui să 
continue conversaţia și să țină pasul cu mintea ei ageră. 

-Alegerea citatelor mă face să-mi pun întrebări în ceea ce te pri- 
vește, spuse el printre înghiţituri. Eşti o femeie pioasă și cu frică 
de Dumnezeu? 

Pentru o femeie care avea tendința de a-și verbaliza gândurile, 
ea se gândi foarte mult la întrebarea lui. Meditând, profită de 
ocazie să analizeze priveliștea, nu chipul lui. 

-Nu trăiesc cu frica vreunui Dumnezeu și nici nu știu în care 
să cred, răspunse ea în cele din urmă cu sobrietate. l-am analizat pe 
atâția, suficient încât să știu că este mai rațional să trăiești cu frica 
de oameni decât de Dumnezeu. Frica de ceea ce poate face un om 
lumii acesteia. Suntem capabili de suficient de mult rău fără ca un 
dumnezeu sau un diavol să ne influențeze în vreun fel. 

Piers îi absorbi cuvintele, analizând tristețea din profunzimea 
ochilor ei de culoarea whisky-ului. Se întreba ce văzuse de o făcuse 
să se teamă atât de oameni? Ajunsese și el la o convingere similară 
de-a lungul vieții și al călătoriilor. Văzuse prea mult sânge vărsat în 
numele unui dumnezeu sau altul pentru a-și oferi credința vreunuia 
din ei. Ciudat că găsise o soție care să simtă la fel. Una care văzuse 
colțuri similare ale lumii și care zăbovea în umbra zeilor mai vechi. 

-Dar moartea? întrebă el. Te temi de Judecata de Apoi? 

- Obișnuiam, șopti ea. Obișnuiam să mă tem de ea obsesiv. Poa- 
te de asta i-am studiat pe aceia care au murit deja. Învăt ce pot de 
la ei. Cinstesc trecerea lor din lumea asta și sper că au găsit pacea 

în următoarea. Și că... poate voi găsi și eu pacea. Analiză șervetul din 
poală. Uneori însă, mă tem că greutatea păcatelor mele mă va con- 
duce spre abis. Sper ca, dacă Dumnezeu există, dacă vom fi judecaţi, 
judecata să presupună mai degrabă compasiune decât răzbunare. 

Piers o cercetă, observând cât de greu îi era să vorbească, adu- 
cându-şi umerii în față într-o postură protectoare pe care cele 
mai multe doamne nu și-o permiteau în public. Tristeţea pe care 
o emana pătrundea prin fortificațiile pe care el le ridicase în jurul 
propriei inimi. 

-Ce păcate ai fi putut comite...? 

Sunetul inconfundabil al argintului care lovea cristalul făcu pe 
dată ca liniștea să se aștearnă peste cei prezenți în timp ce Forsythe 
le solicită atenția. 

Piers privi peste umărul gol, catifelat al Alexandrei spre el, 
dorindu-și cu ardoare ca paharul de cristal să se spargă și să taie 
venele bărbatului. 

Miracolul nu se produse. 

Alexandra se întoarse cu fața spre bărbat, iar Piers încercă să-și 
reprime un vârtej de resentimente. 

-Mesdames et messieurs, începu Forsythe, ridicându-și paharul 
și pregătindu-se pentru toast. Cu modestă recunoștință și cu o ne- 
răbdare ferventă, am acceptat sarcina de a deveni șeful de șantier 
al acestei expediţii arheologice provocatoare. Adesea, ca inspectori 
ai trecutului, noi, arheologii, suntem chemaţi în locaţii îndepărtate, 
unde climatul — atât politic, cât şi ecologic — este neprimitor. În ast- 
fel de locuri, învăţăm să îi apreciem, să îi admirăm și să îi stimăm pe 
cei aflați aproape de noi. 

Privirea lui Forsythe căzu asupra Alexandrei. Piers strânse cu și 
mai multă putere cuțitul în timp ce suspiciunea îi transforma mân- 
carea de care se bucurase în îmbucături de dezgust. 

-Sunt norocos că această meserie ne permite, în această țară 
minunată, să studiem strămoșii istoriei noastre engleze vaste și vi- 
olente, nu doar pe cei ai altor societăți mistice, continuă doctorul, 
adresându-se din nou auditoriului. Și mai norocos sunt pentru că 
descendentul vikingului nostru nu numai că trăiește, ci se află în sea- 
ra aceasta printre noi. Se întoarse spre masa lor, atrăgând atenția 
tuturor nu către Alexandra, ci chiar către Piers. În cinstea Excelenței 
Sale, Piers Gedrick Atherton, duce de Redmayne, și a ducesei sale 
fără seamăn. Fie ca mariajul vostru să fie lung și roditor! 

-À votre santé! ciocniră cei prezenți, iar Alexandra se întoarse 
spre Piers cu un zâmbet radiant, încurajându- să se ridice și să ac- 
cepte aplauzele care se intensificau. 

Cum el nu se conformă imediat, ea se ridică, obligându-l şi pe el 
să facă asta, altfel ar fi riscat să o jignească în public. 

Când se ridică, Piers nu le auzi aplauzele. 

Încă medita la sensul cuvântului „păcat“. Păcatele pe care le-ar fi 
putut comite soția lui în trecut. Cele pe care le-ar putea comite față 
de el în viitor. 

Se gândea la păcatul pe care voia să-l comită acolo, cu ea. Acum. 
Păcate atât de drăcești, că l-ar face pe însuși diavol să roșească. 

-Ne onorează Excelenţele Voastre cu un vals, pentru a începe 
seara? 

Forsythe își aranjă mustața de deasupra unui rânjet, iar adunarea 
îl susținu în timp ce muzicienii zăngăneau primele note din Strauss. 

Piers înaintă, gândindu-se că Forsythe ar fi arătat mai bine dacă, 
în loc să bea șampania, ar fi avut-o turnată pe el. Ce cuvinte aparent 
inofensive! A aprecia. A admira. A stima. 

Nu și când venea vorba despre soția lui. 

„Soția mea.“ Bestia din el se trezi. „A mea.“ 

Oare se grăbise să o creadă atunci când susținuse că nu exista — și 
nici nu existase — o relație între ei? Privirea lui Forsythe insinua mai 
multe. Dacă Forsythe îl displăcea pe Piers cu atâta înverșunare — așa 
cum Piers era sigur că o făcea —, de ce s-ar supune chinului de a-i 
arăta o astfel curtoazie publică? 

Curios, fără îndoială! 

Ce n-ar fi dat Piers pentru a surprinde privirea pe care Alexandra 
i-o adresase lui Forsythe! 

Oare fusese una cu un sens similar? 

Când Alexandra păși în fața lui, o mână mică alunecă într-a lui, o 
himeră cu păr de mahon și cu rochie de culoarea smaraldului în timp 
ce trecea pe lângă câteva mese, pe lângă plantele ornamentale și pe 
lângă șemineul mare. 

Îi salută pe Forsythe și pe prietena ei insipidă — Piers îi uitase 
numele. Jane? -, dar apoi nu le mai acordă atenție în timp ce-l con- 
ducea pe Redmayne în mijlocul salonului. 

Piers o trase pe Alexandra aproape, ba chiar și mai aproape când 
începu să o învârtă pe soția lui grațioasă de-a lungul marmure: 
într-un vals fără cusur. 

Spera că inteligentul doctor Forsythe să facă niște nenorocite de 
observaţii. De exemplu, modul în care trupul ei se potrivea perfect 
cu al lui. Modul în care ritmul lor era perfect sincronizat. Cum, deși 
Piers era, discutabil, cel mai puţin arătos bărbat din încăpere, încă 
reușea să facă cea mai frumoasă femeie din lume să îi zâmbească, așa 
cum o făcea acum. 

Lumina candelabrelor poleiau cu aur ochii ei. 

Zâmbea, în ciuda subiectului neplăcut al conversaţiei lor. Deși 
vorbiseră despre Dumnezeu și moarte, cicatrici și păcate, ceva din 
atmosfera serii, pătrunderea vântului vestic în sărbătoarea lor aurie 
fermecată și senzaţia trupului ei glorios cuprins în braţele lui îi ofe- 
riră lui Piers senzaţia exaltată că dansa pe un nor. 

Încă o dată, ea nu-și luă ochii de la el. Nici măcar atunci când ar 
fi trebuit. 

Nu se uită la Forsythe. Nu-și arcui gâtul grațios, așa cum o dictau 
normele sociale. Își păstră privirea fixată hotărât în a lui, și, o clipă, 
Piers se gândi că poate poseda darul de a privi dincolo de cicatricile 
de pe chipul lui, până în ochii sufletului. 

Se temea că aceia erau chiar mai urâţi. Că aveau să o îndepărteze 
fără îndoială, chiar dacă diformitățile lui fizice nu o făcuseră. 

Pentru prima dată, pasul lui Piers aproape că șovăi atunci când 
silueta lui Forsythe apăru în raza lui vizuală. Își abandonase șampa- 
nia neatinsă și își urma binevoitor partenera insipidă - J udith? —, în 
timp ce aceasta îl trăgea pe ring. 

O întrebare ciudată îl bântuia pe Piers, una pe care nu se gândise 
niciodată să o adreseze. 

Fusese atât de concentrat asupra a ceea ce mariajul lor ar putea 
însemna pentru el, pentru viitorul, moștenirea și răzbunarea lui, 
încât nu zăbovise să gândească la ce ar putea însemna pentru so- 
ţia lui. 

În mintea lui, o salvase de la ruină financiară. Asta fiindcă ea 
i-o ceruse. 

Dar inima ei? Nu se gândise niciodată să i-o câștige. Nu se aștep- 
tase la asta, căci nu era ceva ce îi putea oferi. 

Oare aparţinea altuia? Oare, acceptându-i mâna, o privase de 
orice șansă la o posibilă fericire? 

Poate de aceea fusese atât de distantă. De reținută. 

Suspiciunea îl inundă iar, îndepărtând norii pe care dansa și fă- 
cându-l să revină iar cu picioarele pe pământ. O privi în ochi. Ce ochi 

frumoși, un căprui ca de ambră căruia tonurile părului ei îi intensifi- 
cau culoarea. Nu era roșu, dar pe aproape. 

De n-ar fi văzut secrete în adâncul lor! De n-ar fi fost gândurile ei 
atât de enervant de opace! 

Poate nu era nesinceră cu el privind sentimentele ei faţă de For- 
sythe, ci față de ea. Uneori, Alexandra era cea mai rațională feme- 
ie pe care o întâlnise el. Alteori, spunea cele mai mari absurdități. 
Afirmase că nu avusese alte relații romantice și nici un interes față 
de ele. 

Și totuși, avusese un amant. 

Susținuse că acel amant nu fusese Forsythe. 

În acel moment, o mare parte din el își dorea să o creadă, deși 
inima lui neagră, goală îi striga că ar fi o prostie să facă asta. 

Dacă avea să se îndrăgostească de ea? Dacă avea să se culce 
cu ea? 

Dacă ea avea să dea naștere peste nouă luni unui geniu cu părul 
auriu și trăsăturile detestabile ale lui Forsythe? Simpla idee îl făcea 
să își dorească să-l îngroape pe nenorocit alături de strămoșul lui și 
să-l lase să putrezească. 

Piers s-ar uri dacă ar permite asta. Dacă ar fi slab în fața nenumă- 
ratelor ei farmece, așa cum fusese tatăl lui. 

Ar urî-o pe ea pentru că fusese atât de amăgitoare. 

Ar urî copilul pentru că nu ar fi al lui. 

După viața pe care o dusese, o decepție de amploarea aceasta avea 
să îl termine. 

Nu avea să permită o astfel de soartă. Indiferent de cât de tare o 
dorea trupul lui. Indiferent de ce fel de vrajă făcea cu inteligența și 
înțelepciunea ei. 

Avea să aștepte pentru a o face a lui. Avea să aștepte până când 
intrigile sorții aveau să fie mai mult sub controlul lui. 

Nu avea să își permită să cadă. Era mai bine astfel pentru 
amândoi. 

Dacă nu avea să o iubească niciodată, nici nu avea să o urască. 

Asta nu însemna că nu putea să fie el intrigant. 

Indiferent de ce avea să se întâmple peste zece zile — opt deacum-, 
încă putea să își găsească adăpost în trupul ei. Putea — și avea să o 
facă - să îi ofere plăcere și să primească plăcerea pe care i-o putea 
ea oferi. Dacă doi oameni ca ei nu puteau împărtăși încrederea și 
iubirea, cel puțin se puteau bucura de așa ceva. Această legătură 


212 


~—— Totul e permis în dragoste 


se insinua în însuși trupul lui, provocând înlăuntrul său o dorință 
erotică constantă. 

O, urma să o aibă! 

Avea să își folosească mâinile, gura și priceperea pentru a șter- 
ge amintirea oricărui alt bărbat, astfel încât, atunci când avea să o 
posede, nu numai că ea avea să fi uitat senzația fostului ei amant 
înlăuntrul ei, ci avea să îi fi uitat și numele. 

-Unde ai plecat? îi șopti ea cu blândețe. Eşti la mii de kilometri 
depărtare. 

- Vizitam viitorul, spuse el relaxat. 

— 0? Păru confuză. Și, mă rog, ce ai văzut acolo? 

—Pe tine, șopti el, inhalând parfumul ei vag tropical. 

Dulce și citric. Înnebunitor. 

-Şi ce făceam? întrebă ea. 

Se aplecă spre ea cât de mult putu, continuând să valseze. 

-Îmi strigai numele. 

Ea se albi, și s-ar fi împiedicat dacă nu ar fi fost strânsoarea lui 
puternică. 

— C-ce? 

- Strigai blasfemii la adresa fiecărui zeu în care nu crezi în timp ce 
cunoșteai orgasmul în brațele mele! 

Respirația i se precipită. Membrele începură să-i tremure. 

Excelent! 

-Nu ar trebui să spui astfel de lucruri. Nu aici, în public. Privi 
în jur la cuplurile care li se alăturaseră la dans, oferindu-le un zâm- 
bet tremurând. 

-Nu m-a auzit nimeni. 

Zâmbi viclean. 

-Te-am auzit eu! șopti ea. 

—Da, mormăi el. Și îmi ești datoare cu un alt citat. 

— Acum? 

-Dacă nu, când? 

- Hmm! 

Căută cuvintele. Piers îl privi triumfător pe Forsythe, care părea 
foarte hotărât să nu se uite la ei. 

Ea îi urmă privirea și se încruntă. 

-Am găsit unul, spuse ea. „Războaiele începute fără provocare 
sunt nedrepte. Numai un război care caută răzbunare sau apărare 
poate fi drept!“ 

Înainte să-i poată da un răspuns, un domn elegant, de vârsta a 
doua, îl bătu pe umăr. 

— Pardon, monsieur, dar nu am avut până acum ocazia să dansez 
cu o duchesse. 

- Desigur! Piers îl salută pe domn și făcu o reverență în fața soției 
lui. În jumătate de oră, vino să mi te alături pe veranda din partea 
de vest. 

În timp ce ea bolborosea ceva, el îl bătu pe umăr pe bărbat. 

— Dar... afară? Nu ai ghicit... 

- Cicero, spuse el peste umăr, în timp ce se retrăgea, căutând o 
parteneră de dans printre femeile din părțile locului. 

Data viitoare când avea să-și atingă soția, avea să o facă în locuri 
pe care ea nu avea să le uite curând. 


Capitolul 18 
CAZ 


Doar nu se gândea să aibă relații intime afară, nu? 

Alexandra se strecură printr-o intrare îngustă a unui coridor 
lăuntric pe veranda din partea de vest. 

Nu înțelesese până acum mărimea și scopul acestei structuri. 
Nu numai că înconjura hotelul, dar cuprindea și câteva zeci de pomi 
fructiferi, ferigi, flori, garduri vii și obiecte de mobilier de unde să se 
poată admira apusurile măreţe de peste ocean. 

Soarele apusese cu ore în urmă și o lună rece, argintie, ilumina 
valurile albe dincolo de care se întindea Anglia. 

Briza nopții mângâia pielea neobișnuită să fie expusă. Umerii ei 
goi, sânii ei umflați care ieșeau în evidenţă într-un mod nenatural 
din corset, pielea ei... Ea cu totul primea sărutul rece al nopții. 

În ultima oră, privirea soțului ei, plină de promisiuni interzise, îi 
transformase trupul într-un furnal. 

Abia se putuse concentra asupra valsului cu Jean-Yves, cu atât 
mai puțin asupra unei conversații civilizate, plăcute. Acum, deja ju- 
mătate din Franța o considera cea mai mare nătăfleață în viață. 

Cum putea cineva să gândească clar sub apăsarea privirii care îi 
provoca fiori pe șira spinării? 

Cum era posibil ca un bărbat, nu un bărbat oarecare, ci soțul ei, să 
o afecteze în asemenea manieră? 

Pantofii ei abia de scoteau un sunet în timp ce înainte cu pricepe- 
re printre obiectele de mobilier, în căutarea lui. 

ÎI găsi pe Redmayne sprijinit de balustradă, cu fața ridicată spre 
lună. Avea ochii închiși și nasul în vânt, ca și cum s-ar fi bucurat de 
parfumul de glicină, flori şi iasomie de noapte care se înălțau fără 
rușine pe trunchiul unui ulm înalt. 

Nu păru s-o observe apropiindu-se, nici măcar atunci când i se 
alătură lângă balustradă, la mai puţin de un braț distanță. Ea nu pu- 
tea să-i vadă decât partea cicatrizată a feței. Chiar și în lumina slabă, 
luna argintie scotea în evidenţă liniile brutale ale bărbiei lui. 

Un lung moment, Alexandra nu putu decât să se holbeze. 

Totul la el, de la cicatrici la sufletul lui, o ţinea incontestabil 
captivă. 

De ce nu observase eleganța vestimentară pe sub brutalitatea lui 
diabolică? Fără îndoială, era o creatură brutală, feroce și nesupusă, 
precum strămoșii lui barbari. Un vânător de animale. Un prădător. 
Aristocraţia se strecura în liniile sofisticate, lungi ale siluetei lui. 
Ceva atractiv și aproape... viguros într-un mod robust. 

Aproape civilizat. 

Aproape. 

În asta consta succesul, poate. Orice ar fi pândit în sângele lui, 
fie războinicul viking, fie bestia mitică, fie demonul de temut, era de 
netăgăduit faptul că ceva sinistru și păcătos fremăta pe sub ținuta lui 
ducală. Ceva feroce și antic care probabil că într-o zi avea să îl vâre 
într-un mormânt păgân. 

Nu aparţinea acestei epoci a aristocrației. 

Privindu-l acum, începu să se gândească la reincarnare. Oare su- 
fletul lui mai fusese pe aceste țărmuri? Cu o mie de ani în urmă, 
un astfel de bărbat plecase de pe țărmurile normande și invadase 
Anglia, oferind o coroană de sânge bastardului care avea să devină 
un cuceritor. Un rege. 

Acolo se afla descendentul lui Redmayne. Produsul unei moște- 
niri vechi și neîntrerupte pline de fii războinici puternici. 

Alexandra își puse mâna pe burtă, inspirând adânc. Descendenții 
lui aveau să fie și ai ei. Adevărul era că, în calitate de om de știin- 
tä, nu oferise niciodată prea mult credit descendenţelor nobiliare, 
nici măcar descendenței ei. Titlurile puteau fi oferite și luate înapoi. 

Dinastiile apăreau și dispăreau în negura timpului, iar unele dintre 
marile familii erau deja uitate de mult. 

Atunci, de ce simți un fior de plăcere la gândul că avea să poarte 
copilul acestui bărbat? 

Că el avea să o aleagă pentru asta. 

Își aminti că nu o alesese, de fapt. Dimpotrivă! 

Ea îl alesese. La început, din disperare. 

Acum, în mod neașteptat - uluitor -, descoperise în ea dorința 
ca și el să o aleagă. Sau, poate... voia numai să fie considerată demnă 
de asta. 

Rușinea îi ținuse companie mult timp. Prea mult timp. Trebuia să 
recunoască faptul că îi era greu să audă șușotelile la adresa ei. Să știe 
că înalta societate o considera nedemnă de a fi consoarta unui astfel 
de bărbat. A unui astfel de duce. Era prea savantă. Prea educată. Prea 
bătrână și antisocială. 

Toate lucrurile cu care se împăcase și de care fusese mândră erau 
acum disputate. 

Ura faptul că sentimentele ei din ce în ce mai puternice o făcuseră 
să se îndoiască de ea. Ura și mai mult faptul că el se îndoia de ea. De 
loialitatea ei. De cuvântul ei. 

Ura că avea și motive pentru a o face. 

Ce drum lung aveau de parcurs amândoi spre orice fel de angaja- 
ment marital. 

Amândoi aveau atât de multe cicatrici. 

În vreme ce stătea umăr lângă umăr alături de soțul ei care îi 
tăia răsuflarea, înțelese ceea ce vanitatea ei încercase să-i spună 
toată seara. 

În acea seară, în dormitorul ei, se privise în oglindă și văzuse o 
frumusețe. Recunoscuse acea frumusețe fără să se gândească măcar 
o dată la de Marchand. Fără să se rușineze sau să fie îngrozită de 
ideea că Redmayne ar putea-o vedea astfel. 

Dacă era sinceră, găsise în ea dorința ca Redmayne să o privească. 
Să o vadă. Voia ca el să o găsească frumoasă. El declarase, în mod 
șocant, în această dimineaţă că îi venea greu să se afle în prezența ei 
fără să o dorească... 

În ciuda a tot ce se petrecuse între ei, în fața lui, simți înlăuntrul 
ei pofta de a-i încuraja dorinţa. Sub frica pe care dorința lui i-o pro- 
voca, o flacără ardea în ea, drept răspuns. Aceasta încălzea fiecare 
parte a ei care o făcea eminamente feminină și o acorda cu el şi doar 

cu el. Era atât de puternică, încât o singură privire admirativă din 
partea lui, o singură atingere cu mâna lui înmănușată o făcea să sim- 
tă fiori electrici bizari prin tot trupul. 

Acum, știa de ce magie erau capabile acele mâini. Și de câtă blân- 
dețe! De câtă cumpătare! 

Magia preceda actul care avea să-i ofere copilul lui. 

Cât de crud era să te temi și să râvnești ceva — pe cineva — în egală 
măsură. 

Redmayne rosti cu vocea lui groasă cuvinte în noapte, smulgând-o 
din reverie. Vântul le purta în altă direcție, dar în cele din urmă se 
întoarse și o ţintui cu ochii lui aprinși. 

Foc albastru. 

Flăcările albastre ardeau mereu cel mai puternic, nu? 

- P-poftim? se bâlbâi ea gâtuit. 

— Am spus că m-ai distrus. 

Ea se încruntă. 

-Cum este posibil una ca asta? Nu am făcut nimic. 

El se apropie, privind-o ca și cum era o anomalie a lunii, prinzân- 
du-se cu mâna lui puternică de balustradă de parcă aceasta l-ar fi 
putut ţine pe pământ. 

-Mi-ai înfrânt voința, Alexandra, o acuză el. M-ai făcut să vreau 
să uit că este mai sigur să fii rece și singur. 

Ea se apropie de el, privindu-i chipul care eşua în a nu-i dezvălui 
lupta amară. 

-Iar tu mă ispiteşti să am încredere în tine, recunoscu ea. Mă faci 
să uit că nici unul din noi nu este în siguranță. 

-Tu ești în siguranță! 

Expresia lui oțelită se topi în ceva tandru atunci când se întinse 
să-i cuprindă mâna, trăgându-i mănușa deget cu deget, până când 
reuși să i-o dea jos. Odată ce termină, îi duse palma la gură. 

Atingerea delicată a bărbii lui precedă atingerea fierbinte a 
buzelor sale. Senzaţia era atât de minunată, încât ea aproape că îi 
rată răspunsul. 

-M-am însurat cu tine, și, indiferent de ce se va întâmpla la sfâr- 
șitul celor zece zile — sau cât a mai rămas din ele —, căsătoria noastră 
nu va fi anulată. Nu a trebuit decât să te văd în braţele altor bărbați, 
chiar și pentru un dans, pentru a înțelege că, indiferent de ce se va 
întâmpla, dincolo de voința mea, te-am revendicat ca fiind a mea. 

-Nu există nici un copil, Piers, spuse ea cu fervoare. 

-Mi-aş dori să te pot crede. Îi strânse cu putere degetele, ți- 
nându-le aproape de chipul lui. Dacă este unul și va fi fată, o voi re- 
cunoaște ca fiind a mea. Dacă este băiat, voi face tot ce pot pentru 
a-i oferi o viață bună, dar nu și numele. Fratele meu s-a descurcat 
remarcabil într-o situație similară... 

-Dar îţi spun că nu va fi... 

-Îți spun că nu contează! Îi scoase și cealaltă mănușă, apoi își 
trecu mâinile aspre peste brațele ei înfrigurate. Nu va schimba fap- 
tul că te doresc mai presus de orice. Jurămintele mele sunt neclin- 
tite. Ce s-a întâmplat înainte să ne întâlnim nu se va ridica împotriva 
ta. Sunt soțul tău credincios de acum și până la sfârșitul zilelor. Fi- 
delitatea și trupul meu, așa cum este el, îți aparțin. Te poți bizui pe 
asta, Alexandra. Vei fi mereu protejată! 

Ea respira neregulat, ca și cum era copleșită de un val de emoție 
profundă și confuză. 

Nu îi spusese nimic despre iubire. Probabil nu avea să o facă vreo- 
dată. Aceste cuvinte l-ar fi amenințat chiar și pe cel mai mare cinic. 

Încă nu-i înțelegea frica. Nu putea vedea decât prin propria 
lui frică. 

„În siguranță“ este una dintre sintagmele acelea ciudate, nu? 
Îi atinse obrazul, apoi își lăsă mâna să-i alunece după ureche, jucân- 
du-se cu cârlionții eleganți de la ceafă. Adesea, înseamnă ceva diferit 
pentru cei care-o rostesc decât pentru cei care-o aud. 

-Ce vrei să spui? întrebă el cu o voce care aparținea nopții. 

-Numai că nu m-am temut niciodată că mă vei dezonora. Nici- 
odată nu m-am îndoit că-i vei respecta cuvântul. Teama ei era una 
fizică. Una feminină. Una cu care el nu avea nimic de-a face, și totusi 
avea. Am vorbit serios atunci când am spus că nici un bărbat în afarā 
de tine nu m-a făcut vreodată să simt... să vreau... Nu-și putu ter- 
mina fraza, căci mâna lui îi mângâia umerii, alunecând pe clavicul= 
Atingerea lui era pansamentul ei, care îi alunga cicatricile pe care = 
purta ca pe o armură de prea mulți ani epuizanți. Tot ce pot face este 
să permit timpului să-ți dovedească faptul că și eu îmi pot respecta 
cuvântul, încheie ea. 

— Să mă ajute Dumnezeu dacă nu o vei face! bombăni el. Dumn=- 
zeu să ne ajute pe amândoi! 

O trase spre el și o îmbrățișă ca și cum ar fi protejat-o de vânt 
nopții, de mare, de lună și de orice ar fi putut să i-o smulgă din brate 
Atunci când îi atinse buzele, nu fu numai un sărut. 

Fu o revendicare. 

Piers nu avea să se sature niciodată de gustul ei. De fiecare dată 
când o săruta, simțea o explozie de senzații și arome. În seara asta, 
avea gust de vin și miere și o urmă de sare de la aerul mării. 

Limba lui îi atinse conturul buzelor, iar ea oftă, acoperindu-și 
gura cu mâna. 

-Ştiu că multe cupluri nu se sărută astfel. El își domoli dorința, 
apelând la rezerva de răbdare. Dar noi suntem soţ și soție. Nu există 
nici o dorință prea scandaloasă care să ne fie interzisă. În plus... la 
urma urmelor, suntem în Franţa. O trase mai aproape. Știi zicala aia, 
când ești la Roma... 

- Eu... doar... 

Piers zâmbi în întuneric. 

- Este nevoie să-ți amintesc de jocul nostru? Am câștigat, milady, 
noaptea este a mea. Intenţionez să mă bucur de norocul meu. 

Pe chipul ei se vedeau deopotrivă vigilența şi spaima. 

-Să ne retragem în dormitorul tău? Sau în al meu? 

Se aplecă spre ea lacom. Înfometat. Râvnind pe vecie la ea. 

-Aici este foarte bine. 

-Dacă ne vede cineva? 

-Vino în umbre cu mine! O trase spre alcov, sprijinindu-şi coap- 
sele de reazemul înalt până la talie care ieșea din zidul de cărămidă. 
Nimeni nu ne va putea vedea până când nu vor căuta în fiecare colț 
al verandei, iar noi îi vom putea auzi venind. 

Îi acoperi cuvintele următoare cu un sărut. 

De data aceasta, când îi atinse gura cu limba, buzele ei se depăr- 
tară, dar numai după un moment de scurtă ezitare. 

În loc să pătrundă în fierbinţeala ei delicată, așa cum trupul lui 
striga să facă, el se juca și o tachina. Îi atingea ușor cu limba buza 
inferioară. Îi atingea dinţii. Îi sugea buza de jos, exercitând numai 
o presiune ușoară, până când tensiunea se elibera încet, dureros, 
într-un ritm crescendo, Făcu asta până când simţi că limba lui nu 
mai era percepută ca o intruziune, ci ca o ispitire. 

Victorios, se bucură de oftatul ei de capitulare. Devoră geamătul 
ei de plăcere, gustându-i buzele cu eterna încântare a unui bărbat 
înfometat care avea în faţă un festin. 

Deși înainte fusese pasivă la acţiunile lui, acum îl trase mai aproa- 
pe. Mai profund. 

Răspunsul ei îl devastă în timp ce se sprijini de el, trupurile lor 
contopindu-se. 

Dorința îl învăluia în timp ce trupul ei apăsa pe mădularul lui 
excitat, senzaţia şocându-l. Coapsele ei își făceau loc între ale lui, iar 
sânii ei prizonieri ai corsetului se aplatizau pe pieptul lui. Pietricelele 
și mărgeluțele corsajului ei se agățară de hainele lui. Fiecare contopi- 
re oricât de superficială îi provoca o excitare primară. 

Bătăile inimii lui se sincronizau cu zvâcnirile mădularului său, 
pompând prin straturile de țesuturi, dorindu-și eliberarea. Sau, mai 
degrabă, capitularea. 

Înlăuntrul ei. 

Avu nevoie de toată puterea lui pentru a nu o strivi. Pentru a nu o 
ridica pe zid, pentru a nu-i înfășura picioarele în jurul taliei și pentru 
a nu se cufunda în trupul ei primitor. 

Nu. Nu. Era timp și pentru asta. O viață. Seara aceasta era dedi- 
cată descoperirii. 

Alui. 

Aei. 

Se oferise să-i arate plăcerile pe care le putea avea pe lângă actul 
sexual și intenționa să facă asta. 

Cuprinzându-i fața în mâini, își trecu gura peste a ei. Sunetul scos 
de ea îl făcu să răspundă cu un geamăt. Dumnezeule, tot ce făcea ea î 
aducea pe culmile dorinţei! La limita autocontrolului. 

Ea se cutremură lângă el, un mic fior ce își găsi ecou în oasele lui. 

Conștient că aerul nopţii ar putea-o înftigura, el schimbă pozi- 
ţia, permițându-i să se sprijine de pervaz fără să întrerupă sărutul. 
O voia goală pentru el. Dezbrăcată și tremurândă. 

De aceea alesese acea verandă. 

Era obligatoriu să nu meargă aproape de vreun pat cu ea, altfel ar 
fi dat dracului consecințele și pe el și ar fi făcut dragoste cu soția lui 

Aici, afară, trupul ei zvelt şi delicat trebuia să rămână acoperit 
coafura — neatinsă. 

Asta nu însemna că nu se putea comporta necuviincios. 

După ce-și dădu jos mănușile, îi atinse coapsele și o ridică ușez 
pe margine. 

Ea oftă și se încordă, dar se relaxă în întuneric. El își aminti că = 
îi plăcea aici, în întuneric. 

Încercă să nu se gândească la ce însemna asta în timp ce mē 
na lui strângea țesătura fustei, ridicând-o până când degetele H= 

alunecară de-a lungul ciorapilor de mătase care îi învăluiau picioarele 
ei frumoase. 

Mușchii fini se încordată și tremurară în timp ce el o mângâia 
pe după genunchi și-i cartografia coapsa, oprindu-se pentru a atinge 
funda de mătase a tivului. 

Imaginea ei pe spate, cu picioarele în aer, cu nimic altceva în afară 
de acești ciorapi aproape că-l făcu să cedeze. 

Piers o devora, încingând sărutul până când deveni lichid și topit. 
Mâna lui îi găsi lenjeria intimă și urcă până la capătul coapselor, de- 
părtându-i-le. 

Simţi căldura din partea cealaltă a bumbacului subțire și căută 
deschizătura lungă a lenjeriei care avea să îi ofere acces la pielea lu- 
necoasă de dedesubt. 

Încercarea lui înnebunită de a o atinge era inutilă și frustrantă. 
Nu găsi nici o deschizătură, și, în frenezia crescândă, își lăsă mâna 
să alunece sub pelvis, o ridică și îi trase lenjeria pe coapse, până la 
genunchi. 

- Piers! șopti ea, continuând să îl sărute. 

-Îmi place când îmi spui pe nume, mormăi el. Îmi place și mai 
mult când îl spui printre gemete. 

- Ce... ce faci? 

-Te voi face să ai orgasm. 

- Orgasm. Șopti cuvântul de parcă l-ar fi testat, iar sunetul gutu- 
ral, interzis, aproape îi distruse ultimul vestigiu al stăpânirii de sine. 
Așa... așa cum ai făcut noaptea trecută? Cu degetele? 

Dumnezeule, încerca să-l omoare? 

— Asta vrei? 

Ea tăcu, inspirând din greu. În acel moment, și-ar fi dat ochiul 
stâng pentru a-i vedea expresia chipului. 

-Aş vrea, spuse ea fără aer. Bu vreau... 

Piers îi trase lenjeria intimă peste glezne. Îi îndepărtă genun- 
chii, așezându-se între ei în timp ce ea își îngropă chipul în gâtul ei. 
Ea își trecu brațele pe după gâtului lui, agățându-se de spatele lui, 
strângându-i haina în mâini ca și cum el ar fi putut să o salveze 
de la cădere. 

Piers găsi încrederea neșlefuită din gesturile ei mai degrabă îndu- 
ioșătoare. Îi atinse nasul cu al lui înainte de a-i oferi un sărut aproape 
nevinovat pe buze. 

-Te-am prins, șopti el. 

Ea îi atinse gura cu buzele, agățându-se de el cu o disperare care 
părea să o reflecte pe a lui. Coapsele ei făcură loc mâinii lui, părul mă- 
tăsos dintre coapsele ei oferindu-i o mostră a dorinței lui pe palmă. 

Dumnezeule, era deja udă. 

Pentru a fi crud, îi mângâie labiile deja umflate, atingându-i 
marginea sexului şi masându-i mugurele. 

Ea își strânse genunchii în jurul șoldurilor lui, respirația îngreu- 
nându-i-se. 

Pentru a fi blând, pătrunse cu un deget curios deschizătura tensi- 
onată până când găsi sursa dorinţei ei. Alunecă prin elixir cu mișcări 
încântătoare, râvnind la momentul în care avea să facă loc mădula- 
rului său. 

Ea scânci. Tremură. Degetele ei transformate în gheare se strân- 
geau și se relaxau precum o pisică în mijlocul unei dezmierdări. 

Îi mângâie intrarea strâmtă a trupului ei, permițând mușchilor 
mici să-l tragă înăuntru. 

Dumnezeule, ce tortură! Pură și desăvârșită! 

Dacă el trebuia să o îndure, avea să o facă și ea! 

Își trecu degetul mare peste clitorisul ei care pulsa, numai o sin- 
gură dată. 

Geamătul ei încurajator aproape că-i înmuie genunchii. 

Piers se bucură de sunetele înăbușite de plăcere în timp ce le per- 
mitea degetelor lui să se joace și să descopere. Trecură peste faldurile 
vibrânde ale sexului ei umflat, întorcându-se pentru a-i atinge clito- 
risul delicat. O făcea cu intenţie. Fără grabă. Aștepta ca plăcerea ei să 
urce chinuitor în loc să-i permită să o acapareze. 

În seara asta, avea să afle cu cine se măritase. Teroarea din Tor- 
diff avea să o lase într-o stare de beatitudine. Distrusă. Secătuită. 
Epuizată de plăcere. 

Gemete silențioase urcau din gâtlejul ei, iar el se retrase, des- 
coperindu-i chipul din ascunzătoarea gâtului său pentru a-i înghiți 
scâncetele. Îi linse buzele deschise, îi gustă gemetele, se bucură de 
dansul coapselor ei ca răspuns la mâna lui în timp ce ea începu să se 
zvârcolească pentru el. 

Rămâneau fără răbdare în același timp. Cu un cerc delicat, ne- 
întrerupt cu degetul o aduse pe culmile plăcerii. Ea își înfășură pi- 
cioarele în jurul alor lui cu un sunet de eliberare incredibilă în timp 
ce atingea orgasmul. Coapsele ei se închideau ermetic în ritmul 

pulsaţiilor plăcerii, iar el fu nevoit să-i înăbușe strigătele delicioase, 
nearticulate, de pe buze. 

Dumnezeule, plăcerea ei îl excita! Era tare ca un diamant. Dacă 
avea să-l atingă acum, avea să se descătușeze. 

Nu putea permite asta. Nu era gata să încheie descoperirea fru- 
museţilor trupului ei. 

Zvâcnind pentru ultima oară, ea își sprijini fruntea de umă- 
rul lui, permițând mușchilor lui încordaţi să-i sprijine greutatea 
languroasă. 

- Bşti... incredibil... gâfâi ea. 

El simţi un chicot urcându-i în gâtlej. 

— Mulţumesc! 

- Încercam să... spun... incredibil de pervers. 

-Şi nu ai văzut nimic! Se trase din îmbrăţișarea ei. Lasă-te pe spa- 
te, draga mea, insistă el. 

-De ce? 

Îl ameninţase toată seara să-l pună în genunchi, iar acum exact 
acolo decisese el că trebuia să se afle. 

- Așa! Îi ridică tivul și și-l trecu peste cap și spate, creând un cort 
din fusta ei. Încă nu am terminat cu tine! 


Capitolul 19 
(Oac: EX 


Limba lui. 

Alexandra se sprijini de perete, cu hainele șifonate ca un sufleu 
eșuat. 

Mai târziu, avea să încerce să identifice momentul exact în care 
limba lui începuse să nu o mai chinuiască. Oare se întâmplase trep- 
tat? Sau brusc? Nu putea fi sigură. 

Era sigură de intenția lui. De direcția lui. Înțelegea cum avea să-și 
folosească limba în momentul imediat următor. 

Făcu tot posibilul să nu se gândească la violatorul ei în vreme ce 
soţul ei o lingea. 

Comparaţia era totuşi acolo. 

Diferenţa era dată de intenție. 

îi fure inocenţa, valoarea și curajul până când ajungea să îi implore 

singură cruzimea. Îi linsese faţa, vrând să îi guste frica și durerea, 

savurându-le precum un elixir rar, exotic. 

nstinctiv, ea știuse asta. 

Și soțul ei era dominator. Sigur că era. Cum altfel putea fi un băr- 

bat ca el? 

Și totuși, nu o forțase. Nici măcar o dată. 

Îi oferi, și oferi, și oferi până când ea simți că avea să dea pe din 

afară de atâta voluptate. O cerceta tandru, mai degrabă căutând in- 

trarea spre gura ei decât cerând-o. Făcea, intenționat sau nu, promi- 

siuni cu trupul lui care îi domoleau spasmele de teamă ce amenințau 

iar și iar. 

E] le transformase într-un alt soi de spasme. 

Ea simţi ferocitatea crescândă a dorinţei lui până când întreaga 

lui siluetă era sculptată de nevoia, forța şi sexualitatea feroce. 

Totuși, o testa ca și când plăcerea ei era deliciul lui. 

Limba lui, puternică, sigură și alunecoasă, nu o dezgustase 

deloc. 

Limba lui avea gustul dorinţei. I-o oferise ei cadou. Îi liniștea ge- 

metele, o pregătea. Era ca şi cum el nu mai putea îndura ideea că 

plăcerea lui, dorinţa lui ar putea fi mai mari decât ale ei. 

Limba lui... 

Plana deasupra marginii ciorapului, iar călătoria chinuitor de ju- 
căușă îi fură capacitatea intelectuală de a mai analiza. 

Buzele lui mușcau pielea subţire, sensibilă, din interiorul coapsei. 
Barba lui o gâdila, făcând ca mușchii ei intimi să se contracte și să 
se destindă. 

—Sunt pe cale să te fac să regreţi momentul în care ai sugerat să 
nu fac asta vreodată, bombăni el, poziționându-și umerii între coap- 
sele ei, îndepărtându-le. 

—Tu... nu trebuie, șopti ea tremurând, orbecăind prin miasma 
emoției complexe după regăsirea de sine. Nu putea gândi. O privase 
de asta. O privase de abilitatea de a forma gânduri coerente. Era sin- 
gurul lucru pe care i-l luase fără să întrebe. Din ce am citit, părea... 
neplăcut... pentru un bărbat... pentru tine. lar eu nu am avut nicio- 
dată vreo dorință anume pentru... 

- Pune-ţi mâinile la gură, soție! Respirația lui fierbinte îi fură 
cuvintele, în timp ce excita firele fine de păr de la îmbinarea 

coapselor ei, provocând o şoaptă de plăcere, un ecou al excitării 
sub epuizarea dată de orgasmul anterior. Nu vreau ca țipetele tale 
să atragă mulțimea. 

Umerii lui puternici înaintară, îndepărtându-i și mai mult picioa- 
rele în timp ce gura lui o despărțea, limba lui alunecând printre cu- 
tele de piele alunecoase până când el sorbi din umezeala abundentă 
pe care o găsi acolo. 

O înghiţi. 

Ea își puse mâna la gură și își mușcă degetul. 

Tare. 

El se înfruptă din ea cu o precizie blândă și totuși neobosită. El 
îi cunoştea sexul mai bine decât ea. Înțelegea când să o dezmierde și 
când să o chinuiască. Gura lui muşca delicat, apoi limba lui se rotea 
și aluneca. 

Era ca și cum descoperise secretele unui mecanism complex con- 
struit numai pentru gura lui. Pentru uzul personal. 

De mai multe ori, Alexandra fu sigură că pierduse legătura cu 
realitatea. Voia să se agațe de el. Să-l îndepărteze. Să-l apropie și 
să-l tragă de păr. Nu putea procesa desfrâul acestui act. Nu înțele- 
gea depravarea umedă, catifelată care se producea aici, noaptea, în 
aer liber. 

O nevoie o învălui atât de profund, încât nu o putu identifica. 

„Le rog!“ voia ea să-l implore. Să se oprească? Să nu se oprească 
vreodată? 

„Te rog!“ se ruga ea în tăcere. Nu unui zeu. Nu chiar. 

Ci unui bărbat care ar putea fi zeu. 

Atunci când apăsă şi mai tare cu mâna peste gură, îi scăpă numai 
un scâncet, sunetele adunându-i-se în gât și dorind să fie eliberate. 

Picioarele îi tremurau. Fesele ei se încordau și se relaxau în timp 
ce el conducea un asediu alunecos și silențios asupra sexului ei. 

Deoarece nu-i luase nimic, trupul ei părea gata să-i redea demni- 
tatea. Umanitatea. Să devină o creatură fizică, feroce. În timp ce se 
lupta vitejește cu strigătele și rugăminţile care îi inundau gâtul, prin 
nas se eliberau respirații nefirești, gâfâieli și gemete. 

El o cuprinse de şolduri. O ţintui nemilos în timp ce arunca săgeți 
umede, ritmice cu limba în jurul vârfului tremurând al clitorisului. 
Senzaţia îi excită fiecare mușchi, năucind-o încât nu își dădu seama 
de ceea ce era pe cale să facă el cu cealaltă mână. 

Asta până când degetul lui se cufundă înăuntru. 


- Kerrigan Byrne —— 


Ea își duse și cealaltă mână la gură, fără să-și poată reține un stri- 
găt. Plăcerea îi blocase mușchii. O ținea captivă pe o culme amețitoa- 
re, aproape terifiantă. 

Încetă să mai respire. Ar fi putut înceta să mai existe în timp ce 
limba lui agilă o ținea captiva unei senzații inimaginabile. 

O parte din el se afla înăuntrul ei. 

Şi era... incredibil. 

Era ca și cum briza mării o desprinsese de sine, o catapultase prin 
cosmos, unde se putea amesteca cu marile și vechile secrete de neîn- 
teles muritorilor. Poate în acest loc vibrant ar putea înțelege concep- 
tele pe care limbajul încercase, dar eșuase să le explice. 

Concepte precum Dumnezeu, timp și iubire. 

Când credea că avea să o doboare, extazul crescu precum valurile 
cu coama albă aflate la o leghe distanță. O lovea iar și iar și încă o 
dată, până când torentul trecu și se retrase, lăsând-o ca pe o suprafa- 
tă întunecoasă, netedă. Slăbită și nimicită. 

El se retrase și îi sărută coapsa, lăsând o dâră umedă în urmă. 

Cu un gest îndrăzneț, își șterse barba cu fusta ei, îndepărtând 
umezeala de după extazul ei înainte ca chipul lui întunecat să apară 
în faţa ei. Vederea ei se încețoșă din cauza intensității a ceea ce toc- 
mai experimentase mai mult decât din cauza întunericului nopții. 

El îi prăda trupul, care era la fel de flasc precum o meduză, în con- 
trast cu masa de mușchi care compunea silueta lui strașnică. 

Alexandra își dezlipi mâinile de la gură, așezându-le pe bicepșii 
atât de încordaţi, încât strânsoarea ei nici măcar nu comprima car- 
nea tare. 

— Dacă fiecare femeie ar avea gustul tău, un bărbat nu ar mai poft: 
la nimic. Vocea lui ascundea o ferocitate încordată, gravă, cavernoa- 
să, pe care nu o avusese înainte. Dumnezeule, ce-mi faci? Nu am fost 
niciodată atât de... 

O ușă a verandei se deschise în latura îndepărtată a hotelului. Lu- 
mina devenise slabă când ajunse la colțul după care se afla ascuns al- 
covul lor. Oricine ar fi putut, din câțiva pași, să-i descopere, dar pase 
scârțâiau pe podea. Zumzetul îndepărtat al vocilor ajunsese la ei. 

Un șir de înjurături șoptite înțepară urechile Alexandrei în tima 
ce el o îndreptă. 

- Du-te! spuse el. 

Ea îl privi confuză preț de o clipă. 

-Nu vii cu mine? 

- Nu, bombăni el. Nu mai merg nicăieri în următoarele minute 
bune. 

-Oh! 

Ea înghiţi în sec, neștiind ce să facă. Nici dacă picioarele ei aveau 
să o poată purta undeva. 

- Du-te! Înăuntrul! îi ordonă el. 

-Vei veni... să mă cauţi mai târziu? 

El o întoarse și o împinse spre intrarea hotelului, și, în uluirea ei 
împiedicată, ea îi rată răspunsul. 

Alexandra își aranjă părul în timp ce se îndrepta visătoare prin 
umbre înapoi spre cea mai apropiată ușă, fără să privească în direcția 
mulțimii de cheflii din capătul îndepărtat al platformei. 

Tot ce putea simți era senzaţia lipicioasă dintre picioare în timp 
ce mergea. 

Tot ce putea gândi era ce avea să se întâmple când soțul ei avea 
să o caute. 

Căci încă avea de revendicat un premiu. 

În plus, dorința lui nu fusese satisfăcută. 


Dumnezeule, era posibil să te sfârșești de prea multă dorință 
pentru o femeie? Ar putea un bărbat înnebuni de dorință? Și-ar pu- 
tea pierde umanitatea? 

Piers era periculos de aproape de asta. Se transforma într-o 
bestie. 

Când ajunse aproape șchiopătând în camera lui, care era unită de 
cea a soţiei printr-o ușă, își scoase manșetele, își descheie haina, își 
deznodă lavaliera și își aruncă pantofii. 

Măsură încăperea în lung și în lat înainte ca mâna lui să atingă 
ușa care îi despărțea. 

Niciodată în viața lui nu se aflase într-o astfel de stare. Mădularul 
lui era tare şi greu precum un fier forjat, o greutate insistentă, osci- 
lantă, care tânjea la o atingere din partea ei. Testiculele i se tensiona- 
seră cu o dorință atât de persistentă, încât putea simți chiar și acum 
menghina unei eliberări crescânde. 

Fiecare mușchi era încordat, strigând să galopeze, să apuce, să 
atace și să reguleze. 

De aici, ezitarea lui. 

Avea să o posede în noaptea asta. În clipa în care ușa avea să se 
deschidă. În secunda când parfumul ei avea să ajungă la el. În mo- 
mentul în care trupul ei mlădios avea să-i apară în față. 

Avea să o cuprindă și să o aplece pe prima suprafață netedă pe 
care avea să o găsească. Avea să îi arunce fusta peste cap și să îi de- 
părteze fesele catifelate pentru a se putea privi pătrunzând sexul pe 
care-l făcuse alunecos, inflamat și pregătit. 

O, avea să se culce cu ea. Avea să o posede mult și bine. 

Atunci când avea să își vină în simțiri, avea să se dojenească aspru 
pentru tot restul vieții lui nenorocite. 

Nu voia ca ea să îi aducă un nou regret. 

Nu putea merge în camera ei, își dădu el seama gemând chinuit. 
În această stare, era mai mult animal decât bărbat, iar, în momentul 
în care avea să simtă supunerea sexuală, avea să o încalece ca un ar- 
măsar în frenezia unui impuls primar de împerechere epuizant. 

Ea își oferise deja trupul. 

Ea voia ca el să o lase însărcinată. 

Mădularul lui se trezi la acest gând, provocându-i o stare vagă 
de greață. 

Cu un bombănit chinuit, se atinse pe sub pantaloni și scoase un 
sunet gâtuit în timp ce materialul îi zgârie pielea tumefiată. 

O putea face. 

Era soția lui. 

Și totuși... ar putea fi deja însărcinată. Indiferent de cât de frumos 
nega ea. Indiferent de cât de pătimaș voia el să o creadă. Trebuia 
să fie sigur. 

Trebuia. 

Astfel că nu o putea avea. De dragul sănătății lui viitoare. De 
dragul moștenirii lui. De dragul a tot ce era sfânt. Nu putea. 

Pe hol, cineva bătu la ușa soției lui. 

Forsythe? 

Incapabil să se oprească, el își lipi urechea de ușă. 

-Mi s-a spus că v-aţi retras în seara asta, Excelenţă, zise Cons- 
tance, camerista ei. Ați vrea să vă pregătesc pentru culcare? 

- Nu, mulțumesc. M-am schimbat deja și mă voi pieptăna singu- 
ră. Îți doresc noapte bună! 

-Vise plăcute, Excelenţă! 

-Şi ţie, Constance. 

Un murmur discret se auzi prin ușă, ritmat, preocupat și puțin 
melancolic. 

Dumnezeule, ce-i făcea vocea ei! 

Dacă nu s-ar fi aflat în starea aceasta, ar fi intrat în apartamentul 
ei și ar fi dojenind-o pentru că strica personalul. Ar privi-o pieptă- 
nându-se, poate ar face-o chiar el, luându-i peria din mână. Cât de 
intim ar fi să-și treacă mâinile prin șuviţele încâlcite până când aces- 
tea aveau să strălucească în culoarea cireșelor coapte, negre. l-ar da 
părul pe un umăr și i-ar săruta gâtul, curba din spatele urechii, locu- 
rile care îi provocau fiori prin tot trupul. Gulerul cămășii de noapte 
s-ar deschide în timp ce cu răbdare i-ar descheia nasturi, lăsând să-i 
alunece mătasea crem pe un umăr, până când își putea vârî mâna 
pentru a-i atinge sânul excitat. 

Părul ei roșcat s-ar încurca în degetele lui în timp ce el s-ar juca cu 
sfârcurile ei, mușcând-o în același timp de ureche. 

Falt Ruadh. Cândva, acel păr avea să devină o perdea peste șoldu- 
rile lui. 

Își mușcă buza suficient încât să sângereze. 

Nu în seara asta. 

„Opt zile“ Șapte mâine. Dracu’ să-l ia, ar putea muri până atunci! 
Ar putea muri din cauza unei hemoragii. 

Își trecu mâna peste fața distrusă, oprindu-se atunci când un par- 
fum distinct îi trezi simţurile și îi infuză venele cu un foc primar. 

Acolo. Pe degetele lui, esența estompată a sexului ei încă persista. 
Dovada plăcerii. A dorinţei ei. Capitularea ei în fața nevoii lui. 

În noaptea aceasta, în întuneric, o parte din el o pătrunsese, chiar 
dacă pentru un moment scurt, binecuvântat... iar ea îl scăldase în 
eliberarea ei tandră. 

Brusc, mădularul lui nu se mai afla în pantaloni. Își înmuie de- 
getul în gură, apoi încă unul, căutând urma aromei ei. Umezindu-și 
degetele, și le coborî pe sexul care pulsa, acoperind cum putea lungi- 
mea lui de oțel. 

Voia să fie mâna ei, moale și mică, în locul mâinii lui mari și 
aspre. 

Sau gura ei. Fierbinte, umedă și primitoare. 

O, lucrurile pe care le putea face acelei guri! 

În siguranţă de cealaltă parte a ușii, soția lui începu să murmure 
un cântec diferit. Ceva grav și străin. În persană, poate. Vibraţiile 

vocii ei călători prin sângele lui până când își putu simți trupul tre- 
murând într-un ritm sincronizat. 

Spontan, şoldurile lui înaintară, mâna lui trecu în jos, pe lungi- 
mea sexului său. 

Voia să facă asta în timp ce capul său era îngropat între coapsele 
ei tremurânde. Voia să se satisfacă în timp ce se bucura de mirosul, 
gustul și căldura ei. 

Amintindu-și ce salvase de pe verandă, băgă mâna în pliul hainei 
de sub braţ și îi scoase lenjeria. Pânză alba împodobită cu fundițe roz 
și verzi. 

O duse la nas, inspiră și găsi indiciul vag al mirosului de mosc 
distinct, feminin. 

Dumnezeule. Gura lui se inundă la amintirea gustului ei. Oare 
mai existase vreodată o femeie atât de dulce? Oare mai existase un 
sex atât de perfect construit? 

Tânjea să o dezbrace la amiază. Să tragă draperiile și să o întindă 
pe pat, lăsând soarele să strălucească între coapsele ei depărtate, ilu- 
minând fiecare parte delicată, secretă, ascunsă a ei. 

Într-o zi, avea să o facă. 

Mădularul lui era fierbinte precum fierul încins în mâna sa în 
timp ce își mișca pumnul de-a lungul lui, iar și iar. 

Ea ar arăta perfect alunecând de-a lungul venelor umflate ale se- 
xului său. Acele coapse, acei mușchi feminini i s-ar împotrivi la înce- 
put, dar el și-ar înlesni drumul înăuntrul ei până când ea l-ar aduce 
la extaz. 

Şoldurile lui împingeau în mână într-o parodie dezamăgitoare a 
ceea ce își dorea cu adevărat. 

Savură parfumul ei intim în timp ce-și mișca mâna și mai tare. 
Mai repede. Mișca pielea catifelată în jurul axului de sub ea. 

Cât timp'avea să trăiască avea să tânjească după această savoare 
suculentă feminină. Numai a ei. Era a lui, și se putea înfrupta din ea 
după bunul-plac. 

Nici un bărbat nu merita așa un noroc. 

Încă... Opt... Zile... 

Climaxul începu precum o arsură pe şira spinării, coborând în tot 
trupul precum o avalanșă. Inevitabil. De neoprit. Copleșitor. 

În timp ce șocurile eliberării deveniră convulsii, scoase un sunet 
pe care numai un animal îl mai putea scoate. Coborându-i lenjeria 
intimă aproape de coapsele lui, vărsă lichidul fierbinte pe pânza albă 

ca zăpada. Imaginea asta îl excită și mai mult, în timp ce, zvâcnire 
după zvâcnire, trupul lui se elibera tot mai mult, încât se întrebă 
dacă avea să se mai oprească vreodată. 

În cele din urmă, intensitatea plăcerii lui se domoli, iar el se aple- 
că în faţă ușurat, sprijinindu-și fruntea de ușă cu o lovitură surdă. 

Murmurul Alexandrei dispăru la auzul sunetului și pași mărunți 
răsunară pe podea. 

- Piers? O invitație timidă îi nuanță numele, iar inima lui încă 
surescitată o luă la goană. Te-ai întors... ai vrea să intri? 

Încercând să redobândească o urmă de rațiune, se apropie de ușă. 

O încuie. 

-Nu în seara asta, iubito! spuse el. 

Ea ezită. 

-Dar nu eşti... nu ai nevoie de... încă trebuie să-ți revendici cel 
de-al treilea premiu, dacă ești interesat. 

În ciuda a ceea ce tocmai făcuse, mădularul lui pulsă la auzul 
invitației. 

Piers își sprijini mâna de lemnul rece al ușii, imaginându-și-o și 
pe ea făcând același lucru. 

O, avea să îşi revendice premiul. Sigur că avea să o facă. Nu înainte 
de a-și redobândi ceva din autocontrolul pierdut. Nu înainte ca par- 
fumul și imaginea ei să nu îl mai transforme într-un monstru brutal, 
nemaiauzit. Nu până când nu avea să fie altfel decât bestia stârnită 
care tocmai devenise, tânjind să o călărească precum o iapă. 

Se întreba cine o călărise înainte. 

Acest gând fu suficient pentru a-l îndepărta de uşă. Avea să fie 
mereu o barieră între ei, nu? Un secret. Un trecut. 

Alei. Al lui. Al altcuiva. Nu conta. 

- Odihnește-te, bombăni el, înfruntând dorința din pieptul lui. 

- Dacă... ești sigur... 

Oare era dezamăgire sau ușurare în vocea ei prudentă? 

Prin ușă, nu-și putea da seama. 

Dojenindu-se, își promise să nu se mai joace cu dorința până când 
nu avea să se afunde cu totul. Trebuia să aștepte. Trebuia să-ţi țină 
departe mâinile, gura și toate părțile care tânjeau după ea. 

-Noapte bună, doctore! 

Insuflă cât de multă tandrețe putu în vocea lui înainte să meargă 
să se spele, presupunând că ea se băgase în pat. 

-Noapte bună, soțule! îi spuse ea blând. Făcu o pauză. Şi... 
mulțumesc! 

„Oare pentru ce?“ se întrebă el în timp ce se dezbrăcă, se spălă și 
se așeză în patul lui cavernos, singuratic. 

Pentru plăcerea ei? Pentru compania lui? 

Sau pentru că o lăsase singură? 


Capitolul 20 
SER 


Timp de patru zile, Alexandra aproape că uitase că omorâse un om. 

Că fusese violată de unul. 

Că poate cineva îi dorea răul — sau chiar mai grav. 

Timp de patru zile binecuvântate, ocupate, își îngropase amintiri- 
le tulburătoare în familiaritatea unei cripte. Munci alături de soțul ei 
pentru a dezgropa oasele strămoșului său sărbătorit. 

În loc să se concentreze asupra grijilor ei, își petrecu mare parte 
din timp bucurându-se de compania soțului ei. 

În plus, deplânse faptul că acesta nu mai încercă să o atragă în 
vreun alt alcov întunecos. Deplânse și faptul că, din seara petrecută 
pe verandă, nici măcar nu o mai sărutase. 

Nu știa de ce o deranja acest lucru, dar o făcea. 

O deranja din ce în ce mai des și mai intens. 

O tachinase, flirtase cu ea. Ba chiar o chinuise cu priviri fierbinți 
și cu un contact fizic scurt, dar excitant. O atingere a mâinii. O mân- 
gâiere a părului. O amintire a ceea ce împărtăşiseră. O promisiune a 
ceea ce avea să vină. 

Nimic mai mult. 

Cinaseră împreună. Băuseră împreună. Râseseră, discutaseră și 
socializaseră. Fiecare moment în compania lui fusese neînsemnat, 
dar plăcut. Din ce își putea da seama, și el se bucurase de compania 
ei. În ciuda trăsăturilor lui brutale și a numelui intimidant, îi cuce- 
rise pe studenți și pe servitori deopotrivă cu spiritul lui trufaș și cu 
noblețea nepretențioasă. Ea putea fi mândră nu numai de titlul, dar 
şi de bărbatul care îl purta. 

Alexandra se trezea în fiecare dimineaţă din ce în ce mai puţin 
uluită de faptul că se simțea entuziasmată, ba chiar nerăbdătoare 

să se îmbrace şi să coboare. Și nu doar pentru a-și începe munca la 
catacombe, ci și pentru a-și găsi soțul așteptând-o la capătul scărilor, 
oferindu-i braţul pentru a o conduce la sit. 

Se urca în fiecare noapte în pat singură, numai cu un sărut almâi- 
nii ca semn al aprecierii lui. 

Motivul gestului său o ţinea trează noaptea. 

Cu o noaptea înainte, îl întrebase despre asta. Îl invitase în 
dormitorul ei. 

E] îi strânsese mâna cu putere, dar i-o sărutase delicat. 

Răspunsul lui provocase flăcări albastre care amenințau să o 
pârjolească. 

-Cinci zile. 

În această dimineaţă, după ce se trezise de nu mai puțin de o mie 
de ori de-a lungul nopții, măcinată de neliniște și de un sentiment 
îngrozitor, Alexandra capitulă în fața ideii că nu avea să se mai bucu- 
re de somn și se îmbrăcă neobișnuit de devreme. 

„Încă trei zile“, își zise ea în timp ce sări treptele, acaparată de 
o înflăcărare nouă plină de optimism și de un zâmbet ce îi umplea 
inima. Trei zile, iar lipsa unei sarcini avea să fie confirmată. 

Trei zile, iar el avea să fie cu un pas mai aproape de a avea încre- 
dere în ea. Cel puţin, din acest punct de vedere. 

Ajunse în hol înaintea soțului ei şi fu chemată de recepționer. 

—Un bilet pentru dumneavoastră, Excelență! 

Îi întinse un plic ivoriu mic, cu un zâmbet politicos. Un plic iden- 
tic cu cel pe care îl primise aproape în fiecare lună în ultima decadă. 

Ar fi putut fi o altă zi minunată, se gândi Alexandra în timp ce 
pielea ei se aprindea și se înroșea din cauza panicii. 

Dacă nu l-ar fi omorât pe acel bărbat! 

Știu autorul scrisorii înainte ca degetele ei tremurânde să o 
deschidă. 

Păcatul ei o urmărise în Normandia. 

O urmărea peste tot, nu? Oriunde ar fi fugit pe glob, șantajistul ei 
ştia. O găsea. Scrisoarea ajunsese la timp, ca un coșmar. 


Vei aduce banii la mormântul lui Redmayne mâine-noapte. 


Cu un gol în stomac, citi biletul din nou și din nou, analizându-l, 
așa cum făcea de obicei. Căuta un indiciu referitor la cine-l scrisese. 

Nu o ajutase niciodată. Scrisul era mereu diferit. Foarte scurt. 
Nici o semnătură. 

Lacrimile încețoșau literele, iar Alexandra închise ochii, dispera- 
rea amenințând să o copleșească. 

Ar fi trebuit să știe. Își permisese să se relaxeze, chiar dacă numai 
o clipă. Se adăpostise la umbra soțului ei cât un stejar, îi permisese 
s-o apere de strălucirea opresivă a adevărului sub care asudase atâția 
ani neliniștiți. 

Știuse că momentele ei de pace vor fi întinate la un moment dat, 
dar se gândise că avea să mai treacă până atunci măcar o lună. Că 
urma să aibă cel puţin șansa de a se întoarce la castelul Redmayne și 
să își primească stipendiile ducale înainte să fie nevoită să se îngrijo- 
reze unde să trimită banii. 

Alexandra abia se abținu să nu mototolească hârtia în pumn, în 
timp ce groaza se transforma într-o furie neajutorată. De ce trebuia 
să fie ea cea care să sufere și să plătească pentru pierderea inocenței 
sale? Să fie condamnată pentru chinul la care fusese supusă? 

De ce decizia ei nebunească, luată de mintea unei fete trauma- 
tizate, trebuia să o urmărească toată viața? Oare copiii ei aveau să 
plătească pentru moartea lui de Marchand? Dar nepoții ei? 

Când avea să se sfârșească asta? 

Întoarse plicul, întrebându-se câte timbre avea acum. De obicei, 
cererea venea de la biroul telegraf dintr-un loc mai degrabă exotic. 
Poate Maroc. Sau Berlin. Apoi, călătorea prin câteva țări spre locul 
unde se afla ea. 

Îl urmărise înainte, ba chiar aflase oficiul poștal de la care fusese 
trimis, dar nimeni nu putuse divulga cine ordonase mesajul. 

Fusese mereu de negăsit. 

Acest plic însă era complet alb, cu excepția numelui ei scris cu 
majuscule. Scrisul nu era nici masculin, nici feminin. 

„Vei aduce banii la mormântul lui Redmayne mâine-noapte.“ 

Aduce. Nu trimite. 

Ceea ce însemna... 

-Mă scuzaţi, pot să întreb de unde a sosit această scrisoare? zise 
ea către recepționer cu o voce mai tremurândă decât și-ar fi dorit. 

-De aici, Excelenţă! răspunse recepţionerul. Nu are timbru. 
A fost adus în persoană și lăsat în căsuţa dumneavoastră poștală 
noaptea trecută. 

Mâna pe care și-o sprijinise pe masă se strânse în pumn în timp 
ce încerca să-și controleze inima galopantă. 

-De către cine? 

-Din păcate, nimeni nu poate spune. Expresia lui blajină se trans- 
formă într-una care exprima un regret sfios. Portarul de noapte a fost 
chemat de la birou de câteva ori de niște oaspeţi foarte pretențioși. 

Speranţele ei începură să se năruiască. 

-Oare să fi fost lăsată de un curier de noapte? 

El clătină din cap. 

- Orice curier l-ar fi așteptat pe recepționer, Excelenţă, căci nu ar 
fi ştiut care căsuţă poștală vă aparține. Nu ne stă în obicei să divul- 
găm numărul camerei oaspeţilor noștri, vă asigur. Ezită. Deși presu- 
pun că nu este de mirare că dumneavoastră și ducele staţi în cele mai 
luxoase camere ale noastre. 

După ce inspiră adânc, ea simţi o rază de lumină penetrându-i 
disperarea care o copleșea. Îi mulțumi recepționerului și se îndreptă 
spre şemineu, holbându-se la bilet ca și cum ar fi putut vedea prin 
el răspunsul. 

Puţini oameni știau despre călătoria ei prin Normandia și chiar 
mai puţini puteau confirma că de Marchand era mort. 

Două suflete în particular, care stăteau în acest hotel, se aflaseră 
la Chardonne atunci când incidentul avusese loc. Lady Julia Throck- 
morton și Jean-Yves. Oare era și Rose prin apropiere? 

Julia decisese să stea la Seasons-sur-Mer câteva zile pentru a-l 
cuceri pe doctorul Forsythe. Sau fusese numai un pretext? Oare fu- 
sese ea inamicul în tot acest timp? 

Alexandra clătină din cap, străduindu-se să înlăture această idee. 
Nu avea sens. Ea și Julia se înțeleseseră bine și era bine cunoscut 
faptul că femeia avea sume obscene de bani. Plata lunară a Alexan- 
drei ar fi fost jenantă comparativ cu averea Juliei. 

De la Chardonne nu mai păstraseră legătura, dar nu se uitaseră 
niciodată. 

Dacă memoria ei infailibilă nu o înșela, dormitorul Juliei se aflase 
în aripa de est la Chardonne, ceea ce însemna că riscul să le fi văzut 
îngropându-l pe de Marchand ar fi fost minuscul, deoarece grădinile 
dădeau spre vest. 

În plus, ideea că Julia era suficient de isteață pentru a o chinui cu 
atâta ingeniozitate în tot acest timp era absurdă. 

Nu? 

Şi totuși... oare motivația ei putea fi atât de crudă? Oare își ascun- 
dea inteligența sub buclele aurii și simplitatea josniciei ei insipide? 

Dar Jean-Yves? Dragul Ceceliei, însoțitorul patern trimis să 
o protejeze? 

Îl îngropase pe bărbatul pe care ea îl omorâse. 

Ar fi putut scoate briciul din buzunarul lui atunci când ele pleca- 
seră. La fel și orice altă dovadă de care avea nevoie. 

Oare era posibil ca grija lui pentru Alexandra să fie prefăcută? 
Ca loialitatea lui absolută față de Cecelia să fi fost o minciună? 

Alexandra se cutremură la acest gând. În tot acest timp, fuseseră 
atât de sigure că el era ultimul bărbat pur și decent care rămăsese în 
preajma lor. 

Iar fi distrus inima Alexandrei să afle că bunătatea bătrânului 
fusese prefăcută. 

Pe Cecelia însă ar ucide-o! 

Draga și credula Cecelia, care, în ciuda faptului că fusese abando- 
nată, batjocorită și învinovăţită pentru păcatele mamei ei, încă reu- 
şea să vadă bunătatea din fiecare. Îl iubea cu tot sufletul pe bătrân, 
considerându-l un tată de împrumut, mai în vârstă. 

Deși ea îl „angajase“ pe Jean-Yves, Haimanalele Roșii o vizitaseră 
suficient încât să observe că, exceptând rarele ocazii, Jean-Yves era 
mai degrabă un însoțitor decât un servitor. Își petrecea mare parte 
a timpului cu picioarele lângă foc în propria lui cameră de zi, în timp 
ce Cecelia îi citea. Sau se bucura atunci când Cecelia îl lăsa să câștige 
la șah. Titulatura de angajat era mai degrabă pentru mândria lui, iar 
Cecelia chiar îi oferea suma pe care o stabiliseră drept salariu, care 
era mai mult decât generoasă. 

Așadar, oare generozitatea Ceceliei nu era suficientă pentru el? 
Deci vinul fin şi pantofii scumpi şi confortabili pe care şi-i permitea 
fuseseră cumpăraţi cu banii pătaţi de sânge ai Alexandrei? 

Un gând prevăzător o ajută să mai domolească din flăcările 
fricii. Dacă Alexandra ar fi semănat cu Francesca, ar fi profitat de 
această ocazie. 

Avea să ducă banii la șantier. Nu avea să îi trimită prin poștă sau 
prin telegraf. 

Avea să îi înmâneze. Asta însemna că mâine-noapte, în cele din 
urmă, avea să dea ochii cu torționarul ei. Poate avea să obțină câteva 
răspunsuri. Dacă avea să fie altcineva trimis de către șantajist, tot 

exista șansa ca ea să-și poată folosi noul titlul, averea și influența 
pentru a extrage anumite informații de la tâlharul angajat. 

Fu tulburată de un gând împovărător și îngrozitor. 

Dacă aceasta avea să fie ultima ei plată? Dacă avea să își afle sfâr- 
șitul în cripta lui Redmayne? 

Ideea o făcu să asude. Nu avea sens ca șantajistul ei să vrea să o 
rănească. Dacă ea murea, dispărea sursa fondurilor lui. 

Avea mai mult sens ca, acum, că devenise ducesă, torționarul 
ei să vrea să stabilească noi termeni. 

Ce lamentabil că acest lucru avea să fie răul cel mai mic. 

Pe podeaua de marmură se apropiară niște bocanci grei, iar Ale- 
xandra tresări ca o nebună, sperând să șteargă urmele emoției. Putea 
recunoaște oriunde zgomotul acelui mers încrezător. 

Din adâncul sufletului ei rănit forţă un zâmbet, dar șovăi atunci 
când întâlni privirea lui îngrijorată. 

- Ai primit veşti proaste? întrebă el, în tonul lui baritonal simțin- 
du-se o notă de îngrijorare. Eşti cam palidă. 

Ea se holba la hârtie, mișcându-și ochii de parcă ar fi fost mai 
mult de un rând. Este de la... hmm... părinții mei. 

-Sunt supăraţi din cauza nunții, spuse el. 

Ea privi în sus, orbită un moment de cum lumina dimineții picta 
un luciu de cobalt pe părul lui de abanos. Pe lângă chipul lui roșiatic, 
paloarea ei părea semn de anemie. 

- Dimpotrivă, se grăbi ea să-l liniștească. Ne transmit felicită- 
rile lor. 

-Mie îmi pari oricum numai fericită nu. 

Ba râse nervos, un râs care căpătă o tonalitate mai înaltă decât ar 
fi crezut ea că putea fi posibil. 

-Recunosc că... sunt puțin supăraţi că nu au fost la nuntă, dar 
tata oricum nu ar fi putut ajunge, iar Andrew este în străinătate și nu 
ar fi putut călători într-un timp atât de scurt. 

Ura cu câtă ușurință mințea. 

Se încruntă. 

- Atunci... de ce arăţi de parcă ţi-a călcat cineva pe mormânt? 

Poate pentru că exista o mică șansă să vrea cineva să facă din 
mormântul strămoșului său propriul ei mormânt. 

Mâine-noapte. 

Vorbi în șoaptă, conştientă că erau în public: 

-Sunt teribil de stânjenită pentru că sunt atât de nepoliticoasă să 
întreb despre... stipendiile mele. Le-aș trimite și lor, dacă se poate, 
pentru a le mai ușura povara financiară. 

Avea de gând să facă asta. Oricât avea să-i rămână, avea să le tri- 
mită părinților și fratelui ei. Urma să se asigure că aveau să fie în 
siguranță dacă avea să i se întâmple ceva. 

Expresia lui tensionată se relaxă puțin, ca și cum relevarea sursei 
tulburării ei era ceva atât de josnic precum banii. 

- Îi voi cere avocatului meu să-i contacteze după revenirea noastră 
la castelul Redmayne pentru a stabili o alocaţie pentru familia ta. 

Bunăvoința lui frivolă îi înțepă conștiința precum o mie de ace 
otrăvitoare, iar toxinele se răsuceau în stomac atunci când răs- 
punse gâtuit: 

-Mă tem că nevoia lor este puțin mai urgentă de atât. Aș putea să 
le trimit prin poștă sau curier? Te va scăpa pe tine — sau pe avocatul 
tău — de deranj, se oferi ea în grabă. 

-Un curier din Franța? Sunt atât de constrânși încât nu mai pot 
aștepta o săptămână, până ne vom întoarce acasă? 

-Mi-e rușine să spun că... s-ar putea ca lucrurile să stea astfel. 

Alexandra lăsă capul în jos, simțindu-se cu adevărat rușinată. Ru- 
şinată pentru că-l mințea, pentru că-și punea propria familie într-o 
lumină și mai proastă pentru a-și salva propriile secrete. 

El îi ridică bărbia pentru a-i întâlni privirea. 

-Îi voi telegrafia avocatului astăzi și-i voi cere să trimită de îndată 
banii prin curier la Bentham Park. Îi vor avea în două zile. 

Alexandra nu se gândise niciodată că ar putea simți deopotrivă 
tandrețe și disperare. Cu toate astea, le simțea înlăuntrul său cu su- 
ficientă ură cât să o facă să se simtă rău. 

-Nu putem vizita o bancă în oraș? Să scoatem banii de acolo? 
sugeră ea grăbită. Tata este... așa cum am spus, deloc bine. În plus, 
fratele meu nu cunoaște gravitatea problemelor noastre. Ar prefera, 
cred, ca banii să vină de la mine. Ar fi mai bine... pentru mândria 
lui rănită. 

Cicatricea de pe buza soțului ei se accentuă, așa cum se întâmpla 
atunci când era uluit sau nemulțumit. 

-Voi pierde ceva ca urmare a ratei de schimb... 

- Oprește din următoarea mea rentă, din trusoul meu sau în loc 
de inel, bolborosi ea. Poţi să oprești din orice vrei. Ba, mai mult, 
jur că mă voi preocupa de propria mea întreținere de acum înainte. 

La urma urmelor, sunt o femeie educată, dornică să muncesc pen- 
tru propria avere. Nu vreau să fiu o povară. Eu nu... nu vreau ca tu 
să regreţi... 

El o făcu să tacă, apăsându-și degetul peste buzele ei, înainte să 
șteargă urma unei lacrimi despre care ea nu era conştientă că-i scă- 
pase. Trăsăturile lui brutale străluceau cu putere în soare, dar ceea ce 
o uluia cu adevărat era compasiunea temperată din privirea lui. 

-Soția mea nu trebuie să cunoască vreodată rușinea. Spusese 
asta cu o afecțiune de oţel, dar totuși blândă, care o lăsă fără cuvinte. 
Mulţi din vechea aristocrație se află în situații groaznice în perioada 
asta, când agricultura face loc industriei, iar proprietarii fermieri își 
abandonează pământurile pentru fabrici mai profitabile. Își retra- 
se degetul de pe buzele ei şi-i mângâie bărbia tremurândă. Dacă îmi 
promiţi că te vei mai veseli, vom merge la banca Le Havre mâine și 
voi scoate orice sumă vrei. 

— A-adevărat? 

-Nu fi așa surprinsă, spuse el. Nu voi refuza familiei tale un trai 
decent, şi poate, în timp, fratele tău iubit va putea învăţa de la Red- 
mayne sau de la mine despre riscuri și despre piețe de capital. Voi 
face tot ce pot pentru a reînvia titlul Bentham. Așa cum tu mă ajuţi 
să-mi asigur moștenirea, așa pot și eu contribui pentru a o asigura pe 
a lui Andrew. Măcar atât să pot face. 

Ușurarea, recunoştinţa și o emoție mai puternică pe care Alexan- 
dra nu o putea defini o atraseră spre elîntr-o manifestare scandaloasă 
a afecțiunii în public. 

-Ce am făcut pentru a merita un soţ atât de generos? 

Mai lăsă câteva lacrimi să cadă, de data asta de fericire. 

E] zâmbi amuzat, mâna lui mare mângâind-o pe spate, reconfortant. 

-Ei bine... probabil ai fost foarte rea, într-adevăr, pentru a fi 
condamnată la o viață în compania mea. 

—Nul Se îndepărtă pentru a-l privi, căutându-i chipul mai degra- 
bă derutat. Nu, tu ești minunat! Într-adevăr, incredibil de minunat! 
Salvezi la propriu vieţile acelora pe care îi iubesc cel mai mult pe 
lumea asta. Voi face totul pentru a te putea răsplăti. 


Piers se bucură un moment de recunoştinţa ei exuberantă. Desi- 
gur, exagera scopul ajutorului său, dar, dacă rezultatul era o îmbrăți- 
șare din partea ei, cine era el să o contrazică? 

În plus, nu ura ideea de a profita de aprecierea ei... 

Îi lipsise. Trupurile lor se contopiră. Parfumul părului ei. Greuta- 
tea gentilă a obrazului ei pe pieptul lui. 

Deși petrecuseră neobișnuit de mult timp unul în compania 
celuilalt, fusese grijuliu, atât de grijuliu, să nu împrăștie sclipirea 
omniprezentă a dorinței lui într-un infern care i-ar putea reduce pe 
amândoi la nimic mai mult decât cenușă. 

Trei zile. 

Trei zile, și avea să o întindă pe pat și să nu o mai lase să se ridice 
până când nici unul din ei nu se mai putea mișca. Apoi, aveau să mä- 
nânce, să se odihnească și să o ia de la capăt. 

Trei zile eterne, infernale. 

Respirația ei precipitată începuse să se mai tempereze în timp 
ce se relaxa în îmbrățișarea lui. Nu pentru prima dată, Piers se trezi 
mulțumind astrelor că această femeie excentrică, impulsivă îl ceruse 
de soț. Căsnicia lui, deși amenințată de pericol, atât fizic, cât și emo- 
tional, îi întrecuse așteptările din aproape toate punctele de vedere. 

Nu că aceste așteptări ar fi fost prea mari. 

De fapt, dimpotrivă. 

Gândul de a domni peste castelul Redmayne alături de Fran- 
cesca Cavendish fusese la fel de anevoios precum o condamnare 
la închisoare. 

Până acum, căsnicia lui cu Alexandra semănase cu libertatea. Ce 
altă femeie l-ar fi însoțit în timp ce el excava stânci dintr-o catacom- 
bă veche de secole? Ce bărbat se putea făli cu o femeie atât de edu- 
cată și de plimbată ca ea? Poate chiar mai mult? Câţi bărbaţi puteau 
nutri ideea de a-și duce femeia într-o aventură exotică în cele mai 
îndepărtate colțuri ale globului? 

Exotic însemna adesea inconfortabil și mizer, iar soția lui nu pă- 
rea să fie descurajată de astfel de condiții. 

Oare era posibil să fi găsit în ea un partener al cărui dor de ducă 
să se potrivească perfect cu al lui? 

Trei zile, și avea să își primească răspunsul. 

Stai! Dumnezeule! Era atât de prost! Peste trei zile, avea să-i 
înceapă menstra. Dacă așa avea să se întâmple, atunci avea să fie 
nevoit să aștepte alte cinci zile pentru a o revendica? 

Putea? 

Niciodată nu fusese pretențios în privința asta. 

Dar ea? 

Atunci când coborâse scările, fusese uimit să o găsească deja îm- 
brăcată, așteptând. Paloarea surprinzătoare a obrajilor ei și ceața din 
ochii ei îl îngrijorară. 

De-a lungul ultimelor patru zile, începuse să suspecteze că ea fu- 
sese sinceră... Cel puțin, în privinţa lipsei sarcinii. O privise îndea- 
proape căutând orice posibil semn al acestei condiții, dar nu găsise 
nici unul. 

În această dimineaţă însă, fusese atât de palidă și de neputincioa- 
să, încât el se întrebase dacă nu cumva fusese cuprinsă de răul de 
care sufereau dimineața cele mai multe dintre mame. 

Se simţise vinovat atunci când descoperise că tulburarea ei era pe 
fond emoțional, nu fiziologic. Fusese atât de ușurat, de fapt, încât 
nu-l deranjase deloc că fusese puțin cam prea amabil în privința ce- 
rerii ei pentru bani. 

Nu și dacă asta îi putea reda culoarea și îi alina suferința. Nu era 
vina ei că norocul tatălui ei dispăruse. Femeile aveau puţină putere 
asupra acestor lucruri, iar el nu-și putea decât imagina cât de ne- 
putincioasă se simțea ea, precum și disconfortul dat de faptul că 
era nevoită să-și implore soțul pentru bani pentru a-și scuti familia 
de rușine. 

Îi era dor de zâmbetul ei. 

Dimineaţa, ea fusese plină de energie și entuziastă. Inteligența ei 
fusese ascuțită, iar starea ei de spirit, în mare parte, senină. În inter- 
acţiunile directe și impulsive, arătase o răbdare greu de imaginat cu 
muncitorii și studenții deopotrivă. Observațiile ei nu atingeau nici 
cel mai fragil ego masculin atunci când lăuda, și pasiunea ei pentru 
munca sa era adesea sinceră și exuberantă. Vorbea fiecare limbă, el 
era sigur de asta. Franceză, italiana, germană, portugheză... și chiar 
fusese capabilă să traducă un text arab care-l blocase pe Forsythe. 

Acela fusese un moment cu adevărat plăcut. 

Dacă era sincer, toate fuseseră. Fiecare moment în compania ei 
era mai plăcut decât precedentul. 

Se bucurase să-și descopere trecutul alături de ea mai mult chiar 
decât își imaginase. Fusese ca și cum și-ar fi dezgropat propriul mis- 
ter îngropat cu oasele strămoșului său. 

Ivar Redmayne fusese îngropat de un popor care nu era al lui, 
care-l respectase suficient pentru a-i îngropa posesiunile alături 
de el. Murise singur, în timp ce fiul lui se afla departe, la luptă, dar 

îngropate alături de el erau comori care vorbeau despre un bărbat 
iubit şi puternic. 

Gablonzuri fäcute de nepoata lui. O haină din blană lucrată cu 
măiestrie de soția lui, Hildegard, o imagine a ei fiind gravată pe inte- 
riorul scutului său. 

Se părea că bărbaţii din neamul Redmayne aveau o înclinație 
pentru relaţiile posesive — aproape obsesive — cu femeile lor. 

Era ceva de reţinut atunci când analiza această înțelegere cu pro- 
pria soție. 

Îndepărtând-o cu blândețe, dar cu fermitate, o sărută pe frunte 
şi se îndreptă spre recepționer pentru a aranja o întâlnire la bancă în 
Le Havre, pentru a doua zi. Apoi, se întoarse și observă că, încă o 
dată, Lady Julia Throckmorton acaparase atenția soției lui. Ca de 
obicei, femeia insipidă vorbea energic, gesticulând exagerat. Cu toa- 
te acestea, Alexandra era mai puţin angajată decât de obicei. Trăsă- 
turile ei delicate încă trădau o încrâncenare pe care era evident că 
încerca să o facă să pară amabilitate. 

Se părea că, pentru soţia lui, Lady Throckmorton nu mai era 
bine-venită. 

Julia, deși prietenoasă, punea la încercare chiar și răbdarea unui 
sfânt, iar Piers se minuna adesea că soția lui putea rămâne netulbu- 
rată de ea. 

Nu şi astăzi. 

După niște vești de familie atât de neliniștitoare, ducesa extenu- 
ată era la limita răbdării. 

De obicei, el savura tachinarea dintre cele două vechi colege de 
şcoală, dar astăzi ar fi făcut orice pentru a-i ușura soției lui povara 
interacțiunii sociale. 

-Lady Throckmorton, o salută el. ÎI aștepți pe al dumitale doctor 
Forsythe? 

Mai mulți oaspeți se holbară atunci când ea își lăsă capul pe spate, 
expunându-și gâtul într-un chicot exuberant. 

-Al meu doctor Forsythe? Auzi la dumneata! Cred că a plecat de- 
vreme la șantier. Eram în drum spre el. 

-Acolo mergeam și noi. O luă de braț pe Alexandra. Vă urez 
o zi... 

-0, minunat! Lady Throckmorton gesticulă exagerat. Pot să 
profit de generozitatea voastră pentru a mă conduce acolo? Doc- 
torul Forsythe zicea că astăzi vor termina de transportat oasele lui 

Redmayne și părea încântat de această posibilitate. I-am promis că 
voi fi acolo, dar mi-e teamă că a plecat fără mine. 

Nu-i stătea în caracter să-l deplângă pe Forsythe, dar Piers fu des- 
tul de tentat. Se părea că bunul doctor se străduia să evite flirtul te- 
nace, așa că, brusc, Piers se simți nerăbdător să o ducă la Forsythe. 

— Sigur că puteți veni în trăsura noastră. 

Le conduse pe soția lui visătoare și pe radianta Lady Throckmorton 
la trăsură și le ajută să urce. Catacombele se aflau la mai puțin de trei 
kilometri distanţă, suficient cât să poată merge pe jos, dar ziua se 
anunţa toridă și risca să îi topească în hainele lor de muncă. Cu cât 
ajungeau mai repede în subteran, cu atât mai bine. 

Cum Alexandra părea incapabilă să poarte o conversaţie în timp 
ce traversau vechile străzi pietruite, Piers profită de ocazie. Desco- 
peri că era suficient să o ațățe pe Julia Throckmorton ca pe o jucărie 
cu cheie și apoi să stea liniștit și să scoată sunetele adecvate în timp 
ce ea turuia. 

- Soţia mea îmi spune, milady, că aţi plănuit un tur al continentu- 
lui după șederea aici. Care este itinerarul dumneavoastră? 

Pe chipul ei se citi entuziasmul. 

—Probă de rochii în Rouen, apoi spre Paris pentru a sărbători ală- 
turi de Duc de Longley, apoi Veneţia și Milano. După aceea, am fost 
invitată la o serată în Alpi, la care vor participa doi prinți prusaci 
eligibili. După aceea, îmi voi petrece vara pe lacul Geneva, unde vor 
organiza o petrecere magnifică pentru a celebra zece ani de la termi- 
narea școlii Chardonne. Se întoarse spre Alexandra. Tu, Francesca 
și Cecelia plănuiți să participaţi, nu? Mai ales acum, că ești căsăto- 
zită cu un duce. Cât de bolnavi de invidie vor fi toţi — și ne va oferi 
un motiv pentru a uita... știi tu... scandalul neplăcut. 

Piers se încruntă atunci când simți că soția lui se încordă ca un 
arc lângă el. 

- Scandal? întrebă el. 

-Nu v-a spus niciodată? Julia o privi confuză pe Alexandra. 
Cu mai puţin de o lună înainte să absolvim școala de la Chardonne, 
directorul nostru a dispărut. A fost o așa zarvă, încât nici măcar nu 
au organizat o serată pe măsură pentru lansarea noastră. 

-Ce groaznic trebuie să fi fost pentru voi! 

Piers se strădui să-şi ascundă din voce sarcasmul aspru, deși bă- 
nuia că nu reușise decât pe jumătate. 

Dacă Julia observase, nu dăduse nimic de înţeles. 

-Un coșmar teribil, să fiți sigur! Trebuia să avem o seară de dans 
cu băieţii de la Le Radon, printre care se aflau și doi duci italieni 
și, după cum se zvonea, și un Romanoff. Totul s-a anulat. Vă ima- 
ginaţi că a trebuit să ne întoarcem de pe continent înveșmântate în 
negru? Nu am mai apucat să-mi port rochia violet comandată pen- 
tru acea ocazie. Niciodată nu mi-am revenit cu adevărat din cauza 
acestei dezamăgiri. 

Piers se întoarse spre soția lui, observând că era tot palidă. 

-Putem merge, dacă îţi dorești! zise el cu amabilitate. Lacul Ge- 
neva este chiar plăcut în... 

- Nu! spuse ea hotărât, apoi se gândi mai bine, expresia ei trans- 
formându-se într-o politețe placidă, distantă. Nu, vă mulțumesc 
amândurora, dar nici Francesca, nici Cecelia nu pot participa, și 
le-am promis că nu voi merge fără ele. Sper că înţelegi, Julia! 

- Desigur! spuse ea binevoitoare. Cât de extraordinar este că voi 
trei sunteți în continuare de nedespărțit. Cel puţin, voi putea spune 
tuturor că am mers în vacanţă cu ducesa de Redmayne. Toţi credeau 
că voi trei veţi rămâne fete bătrâne. Acum, dacă le-am putea mărita 
şi pe celelalte două, deși mă îndoiesc că vor putea prinde soți atât de 
impunători, dacă nu vă deranjează! 

Pe Piers îl deranja aproape fiecare cuvânt pe care-l scotea ea pe 
gură, dar râse în sinea lui atunci când Alexandra îl strânse de braţ 
posesiv. l-ar fi plăcut să-i reamintească lui Lady Throckmorton că nu 
mersese în vacanţă cu ei, ci se băgase cu forța în luna lor de miere. În 
schimb, își înclină capul și răspunse: 

— Deloc! 

— Totuşi, te miri... Se bătu gânditoare pe bărbie. Oare ce s-a 
întâmplat cu Maurice de Marchand? Chiar era... genul de director 
foarte impunător, nu? 

-Impunător, da, confirmă Alexandra, privind absentă. 

-Crezi că a fugit cu amanta lui? se aventură Piers. Sau poate a 
furat bani de la instituție şi a dispărut? Sau poate s-a omorât, adăugă 
el silențios. 

Numai ideea de a dojeni o gașcă de debutante care chicoteau era 
suficient pentru a determina pe cineva să se gândească serios să-și 
îndese un pistol în gură și să apese pe trăgaci. 

-Să sperăm! Julia ridică din umeri. Deşi autoritățile vorbeau 
despre crimă. Se specula că s-a găsit puţin sânge, împreună cu 
alte dovezi. 

-Nici una dintre dovezi nu a fost concludentă, dacă îmi amintesc 
bine, o întrerupse Alexandra. Anchetatorul a spus că nu au avut su- 
ficiente probe nici măcar pentru a confirma o zgârietură, cu atât mai 
puțin o crimă. 

-Da, ei bine, bărbaţii nu dispar pur și simplu în eter. Trebuie să fi 
fost vreun martor... 

Alexandra se aplecă în faţă, cu chipul sobru și tulburat. 

-Martorii își pot călca jurământul. Știința nu. Dacă speculezi în 
privința unui asasinat, atunci trebuie să aduci dovezi. 

-De fapt, o contrazise Julia, înfuriindu-se, draga mea, nu trebuie 
să ai dovezi pentru a-ţi da cu presupusul. De aceea se și spune a spe- 
cula. Nu știu de ce te-ai înfuriat, Alexandra. Nu este ca și cum cineva 
te-a acuzat pe tine de moartea lui. Râse zăpăcită. Ce idee! 

Aceea era soția lui, om de știință înainte de toate, de neclintit și 
pasionată de adevăr. 

Nu era deloc o atitudine vea, se gândi el cu mândrie. 

-Dacă directorul a fost omorât, Lady Throckmorton, cine ai crede 
că a făcut-o? întrebă el absent, mulțumit că se apropiau de șantier. 

-Este evident cine a făcut-o! Julia își mușcă buzele, ochii ei albaș- 
tri ţintuind-o pe Alexandra. Mereu am știut! 

Degetele de pe haina lui deveniră gheare în timp ce soția lui se 
aplecă spre femeia infatuată din fața ei. 

- Cine? întrebă ea. 

Julia făcu o grimasă, hrănindu-se cu atenția primită. 

-Fie amanta lui, fie... 


Capitolul 21 
CEE 


„Fie grădinarul.“ 

Alexandra scrâșni din dinţi și-și frecă falca. Ridică privirea de la 
cutia cu oase pe care le clasificase și le categorisise pentru a-și urmări 
soțul cufundând un polonic în găleata cu apă. 

Cuvintele Juliei îi goniseră prin minte toată ziua. 

De Marchand nu fusese omorât de o amantă, ci de o victimă — și 
fusese îngropat de un grădinar. 

Oare Julia știa? Sau cuvintele ei dezgropau un adevăr pe care 
Alexandra prefera să îl știe îngropat? 

Oare grădinarul nu era la fel de demn de încredere precum bănu- 
iseră ele? 

Jean-Yves se numărase printre oamenii care munciseră la mor- 
minte zilele astea și o urmărise alert și-i zâmbise atunci când îi 
întâlnise privirea. 

Așa cum făcea și acum. 

Alexandra făcu tot ce putu pentru a-i zâmbi înapoi, deși nu reuși 
decât un zâmbet fragil și tensionat. O enervă că bărbatul tot inter- 
acționa cu soțul ei. 

Oare amabilitatea lui ascundea o avariție profundă sau o atitudi- 
ne răuvoitoare? 

Avea să afle asta în ziua următoare. 

Odată ce tunelurile și cripta arcuită fură securizate, Redmayne și 
Forsythe încărcară cutiile pe care ea le umpluse cu diverse mărunți- 
şuri, artefacte, armuri și, de îndată ce avea să termine de curățat și 
de detașat câteva rămășițe ale giulgiului, oasele lui Ivar Redmayne. 

Ar fi lucrat mult mai repede dacă nu ar fi fost tulburată toată 
ziua de diverse aspecte care-i distrăgeau atenția, unul dintre ele fiind 
chiar soțul ei barbar. 

Cărase pietre și pământ toată dimineața, înainte să-i ajute pe For- 
sythe și pe ingineri la fortificarea tunelului spre cripta lui Redmayne. 

Transpiraţia i se scurgea pe la tâmple și-i lucea pe gât în lumi- 
na felinarului. Încă unul dintre nasturii cămăși lui crem murdare se 
desfăcuse, evidențiindu-i pectoralii extrem de umflați. 

Brusc, ea constată că i se uscase gura, acum chinuită de o sete 
puternică. Una pe care apa nu o putea potoli. 

Refuza să privească, Refuza să dorească. 

Avea prea multe de făcut. Erau prea multe în joc. Prea multe de 
cântărit și prea multe la care să se gândească dincolo de etalarea for- 
tei lui masculine nestrunite care-i distrăgea atenţia. 

Pe lângă asta, fusese absolut insuportabil toată ziua, transfor- 
mând fiecare drum prin tunel într-o rivalitate, insistând să care cea 
mai grea încărcătură. 

La un moment dat, chiar îi trântise lui Forsythe în cârcă o cutie 
cu oase de animal, remarcând răutăcios că oasele erau goale și ușoa- 
re. Apoi, ridicase brusc o cutie de dimensiunea unui cal mic plină cu 
arme și o dusese — fără efort — prin tunel. 

Oare era de mirare că băuse aproape întreaga găleată cu apă 
proaspătă? 

Alexandra nu se putea decide pe cine era mai enervată. Pe el fiind- 
că se comporta atât de infatuat, ca un adolescent neghiob, sau pe ea 
pentru că era impresionată de asta. 

Colac peste pupăză, Julia se bucura de spectacol. Asta atunci când 
nu insista să se plimbe prin nenumăratele încăperi, atingând totul, 
jucându-se cu mecanismele și punându-le neîntrerupt întrebări 
prostești atât ei, cât și lui Forsythe. 

Apropo de bietul doctor Forsythe, odată ce masculinitatea lui fu- 
sese chestionată în fața muncitorilor și a celor două femei, făcuse 
totul pentru a-l egala pe Redmayne la greutățile cărate. 

Pe lângă toate astea, cu responsabilitatea unui schelet delicat și 
cu un bilet care-o șantaja arzând-o prin buzunarele fustei, Alexandra 
crezu că avea să moară din cauza efortului de a nu se pierde cu firea. 
Tensiunea îi încorda mușchii, iar migrena începu să-i urce dinspre 
ceafă și gât, amenințând să-i strângă tâmplele ca într-o menghină. 

Forsythe i se alătură lui Redmayne la găleata cu apă, așteptân- 
du-și rândul. La această oră târzie a amiezii, părea aproape mort, 
asudat și roșu la față, așa cum nu-l mai văzuse vreodată. 

Îndurându-se de el, ea îi oferi un zâmbet reconciliant, la care 
el îi răspunse cu vechea lui energie încântătoare, înainte ca Julia 
să-l distragă. 

Observând momentul pe care-l împărtășiseră, Redmayne lăsă 
polonicul jos, îndreptându-se spre ea cu mersul lui relaxat, cu o 
graţie feroce. 

Din cauza privirii lui arzătoare, Alexandra aproape că scăpă fe- 
murul, așa că-și mută privirea spre ceea ce făcea, refuzând să observe 
apropierea lui chiar și atunci când el se aplecă pentru a i se adresa. 

-Îi poți oferi zâmbetele tale minunate, soție, bombăni el la ure- 
chea ei, fiindcă gemetele şi suspinele tale delicate sunt ale mele. 

Ignorând fluturii din stomac, Alexandra privi cu asprime pentru 
a se asigura că Forsythe nu-i auzise comentariul. 

Capul doctorului era aplecat spre Julia, care se gudura, aparent 
neatentă la ei. 

Alexandra se întoarse spre soţul ei, scuturând femurul spre el 
precum degetul unui politician pasionat. 

Uitase ceea ce intenționase să spună. 

Chiar trebuia ca el să miroasă atât de bine mereu? Până și tran- 
spirația lui era ispititoare. Pură și pătrunzătoare, cu note de piele, 
pământ, sare și mosc. 

În loc să-l dojenească pentru că o chinuise timp de patru zile, îi 
șopti curtenitor: 

-Eşti nedrept! 

Umărul lui lat îi accentuă îndoiala atunci când se aplecă spre ea 
și-i sărută obrazul. 

-Sunt sincer, mormăi el. 

— Eşti ridicol! 

— Acum, cine este nedreaptă? o tachină el, afundându-se în părul 
ei pentru a-și vâri nasul în pielea catifelată de după ureche. 

Îl îndepărtă, dar nu pentru că voia asta, ci fiindcă înțelesese peri- 
colele atingerii sale ameţitoare. 

— Acesta este ultimul! Pentru a-l distrage, ridică femurul impre- 
sionant al stră-stră-strămoșului său. Recunosc, bărbaţii din familia 
Redmayne au o construcție fizică remarcabilă. Până și oasele! Ivar a 
fost, probabil, cu câţiva centimetri mai scund decât tine, dar aș putea 
paria că a fost la fel de solid. Și dinții lui erau sănătoși, după cum am 
observat că sunt și ai tăi. 

Își trecu limba peste incisivii lui, testându-le sănătatea în timp ce 
ochii lui sclipeau, având culoarea Mării Baltice într-o zi senină. 

-Un bărbat s-ar putea ospăta cu un compliment atât de poetic 
din partea soției lui. 

Oftă dramatic. Ea se încruntă, refuzând să fie sedusă de umo- 
rul lui. 

-Am găsit câteva oase rupte vindecate, probabil în urma unei 
bătălii, continuă ea. O rană la tibie datează însă de când era copil. 
Altfel, era un bărbat robust, chiar și genunchii lui erau intacți și avea 
încheieturile sănătoase. Cauza morții lui a avut probabil de-a face cu 
organele, deoarece oasele lui nu arată nici o urmă de degradare sau 
de boală. Cel puţin, nu la o primă analiză. 

-Un străbun impresionant, într-adevăr. Încuviință, impresionat. 
Sunt norocos că-i sunt urmaș. 

-A fost un bărbat impresionant de puternic, spuse ea cu o cono- 
taie inconfundabilă. Un conducător. Ar fi fost incorect din partea lui 
să se aștepte ca vreun alt bărbat să țină pasul. Ar fi fost imposibil. 

- Înţeleg. Îi zâmbi insinuant, ochii țintuindu-l pe Forsythe. Îmi 
imaginez că ceilalți bărbaţi erau suficient de inteligenți încât să nu-l 

provoace. Dacă au făcut-o, el le-a frânt nu numai oasele, ci şi voința. 
Dădu să şteargă o urmă de murdărie de pe obraz, mânjindu-se și mai 
rău. Fii recunoscătoare, soţie, că te-ai măritat cu un duce, nu cu un 
barbar, care, momentan, intenționează să frângă numai una din ele. 

Se aplecă și o sărută pe buze zgomotos, deloc discret, ceea ce-o 
lăsă fără cuvinte, înainte să renunțe la femurul lui Ivar și să-l așeze 
cu grijă înapoi pe cutia căptușită din cortul de examinare. 

-Care din ele? întrebă ea, doar pentru a se asigura că îl înțele- 
sese corect. 

-Trupul lui este încă intact, nu? 

Alexandra rămase cu gura căscată, încercând să decidă dacă era 
furioasă sau consternată că el alese să folosească pumnul în loc de 
ciocan pentru a închide capacul cutiei. 

Fusese primul sărut în patru zile, iar el nu o făcuse de dragul ei 
sau al lui, ci pentru a-i face în ciudă acelui bărbat nesemnificativ pe 
care el îl considera rivalul său. 

Nervii. Ranchiuna. 

-Voi lua ceaiul cu Julia, spuse ea. Ai grijă cu strămoșul tău, chiar 
dacă am aflat că oasele sunt lipsite de importanță. 

Își ridică tivul fustei și o îndepărtă pe Julia de epuizatul For- 
sythe — care păru mulțumit de intervenția ei —, lăsându-și soțul să 
închidă ultima cutie. 

Râsul înfundat al lui Redmayne îi urmări prin tunelul lung îna- 
inte ca un gâfâit profund s-o facă să observe că el pusese nenorocita 
aia de cutie pe umăr și pornise în urma lor. 

Dacă își dorea povara, atunci a lui era! 

Alexandra inspiră adânc în timp ce traversa catacombele, cal- 
mându-și pulsul. Nu era furioasă pe el. Cum putea fi? Fusese indul- 
gent cu ea, Mai ales în această dimineață, când capitulase în fața 
cererilor ei financiare. 

Nu, nu era furioasă. Pur și simplu... frustrată. Și nu neapărat din 
cauza lui. Din cauza a tot. A întregii lumi. Își petrecuse întreaga zi 
amintindu-și de trecut, îngrozindu-se de viitor şi suspectând că toți 
cei din jurul ei erau sau îi deveneau dușmani. 

Asta o măcinase, până când simţise că oasele ei aparțineau prafu- 
lui și umezelii locului acestuia. 

Avea să se revanșeze pentru faptul că fusese atât de posacă la 
cină, decise ea ridicându-și fusta pentru a urca treptele afară din 
catacombă, în lumina soarelui. Poate chiar avea să încerce o nouă 

interacțiune intimă. l-ar putea spune că rezistența lui era pe cale de 
a fi spulberată. Era evident din privirea lui fierbinte. Din ochii lui 
de culoarea whisky-ului, din vocea lui la fel de catifelată precum 
fusese limba lui când o atinsese. 

Trecu de intrarea blocată de bârne de lemn trăgând cu ochiul la 
soarele amiezii care strălucea pe luciul apei ce se întindea până 
la țărmurile stâncoase ale Normandiei. 

Redmayne ajutase la așezarea acelor bârne cu două zile înainte, 
după ce-și exprimase nemulțumirea față de fortificațiile anterioare. 

O mulțumea faptul că el își făcea griji pentru muncitori și pentru 
siguranța lor. 

Îl putea simți în spatele său cu toată ființa ei și avu nevoie de un 
efort supraomenesc și de mai mult decât o doză din mândria ei femi- 
nină pentru a nu se întoarce și... 

Ecoul unor pocnituri înăbușite și un șuierat familiar precedară 
crăpătura asurzitoare a lemnului și a pietrei. 

„Ce dracu'...2* 

- Fugiţi! 

Forsythe le împinse atât pe Alexandra, cât și pe Julia înainte chiar 
când sunetul asurzitor al pietrelor care se prăbușeau se combina cu 
strigătele și țipetele buimace ale muncitorilor care își beau ceaiul de 
la amiază în cortul de mai sus. 

Fură învăluiți de praful unei explozii imateriale, iar acel moment 
o surprinse pe Alexandra sprijinită în mâini și în genunchi, chinuin- 
du-se să respire, pieptul ei luptându-se cu o tuse zguduitoare. 

Brusc, haosul o copleși. Niște mâini o târâră de la intrare, în tunel 
în timp ce studenți, arheologi și muncitori strigau unii la alții. 

Sunetele calcaroase ale pietrelor mici de sub lespezi o îngro- 
zeau atât de tare, încât se îndepărtă de oricine încerca să o scape 
de sub dărâmături. 

Oare ce secțiune a catacombelor se prăbușise? Scăpaseră toți? 

Oare cineva scăpase? 

Unde era Redmayne? Se aflase chiar în spatele ei, iar ea făcuse 
destul de mulți pași în afara tunelului. Sigur trecuse pragul îna- 
inte să... 

Julia se împletici spre ea, rochia ei galbenă de zi având acum o 
tentă de alb diafan. Se prăbuși în brațele Alexandrei, cutremurată 
de suspine imposibil de stăpânit. 

-Eşti rănită? o întrebă Alexandra, cercetând-o de răni cu mâinile 
tremurânde. 

-M-a salvat, gemu ea. Forsythe m-a salvat, iar acum nu-l pot găsi. 
A murit? 

Alexandra o lăsă pe Julia în grija unui student. Copleșită de o 
presimtire rea, se îndreptă iar spre intrarea în catacombe. 

Acum, acesta se transformase într-un zid de piatră impenetrabil. 

Bărbaţii săpau deja prin roci, strigând și creând un lanț pentru a 
trage pământul departe de arcada blocată. 

Ceea ce însemna... 

-Nu! 

Merse repede împleticindu-se, încercând să alerge cu niște picioa- 
re la fel de stabile precum cele ale unui cerb nou-născut. 

Redmayne. Fusese ultimul care ieșise. Unde era soțul ei? 

Se așteptase ca umerii lui lați să se ivească din norul de praf care 
se așeza, alb ca un arhanghel și la fel de neîndurător. El era Teroarea 
din Tordliff. Amazonul nu-l răpusese, nici Nilul. Îmblânzise jungle și 
înaintase prin deșerturi nemiloase. 

Nu era posibil ca o peșteră să-l învingă. 

Simplul gând era de neconceput. 

Acum, că aerul devenise mai puţin înecăcios, Alexandra îl găsi pe 
Forsythe în timp ce se târa din ruine, părând amețit. Sudoarea lui 
înnegrită semăna acum cu sângele uscat. 

Alexandra îl ajută să se ridice, dar numai ca apoi să înceapă să-l 
zdruncine. 

-Unde este Redmayne? strigă ea, fără să-i pese că părea la fel de 
isterică precum Julia. Unde este soțul meu? 

Încet, ca şi cum îi venea greu să o înțeleagă, Forsythe privi la gră- 
mada de pietre de înălțimea unui bărbat din spatele lui. 

- E]... era chiar în spatele nostru. Nu? 

- Nu, șopti ea. Sau ţipă. Nu, nu, nu. Nu! 

Forsythe o prinse chiar când trecu pe lângă el, strângând-o 
de braţe. 

- Alexandra, nu! Este prea periculos! 

Ea se zvârcoli în strânsoarea lui. 

-Este încă acolo. Trebuie să-l scot. 

Forsythe nu-i dădu drumul. 

-La cum îl cunosc pe Redmayne, știu că nu ar vrea să te pui în 
pericol, nu din cauza ui. 

-Nu-l cunoşti! Eu da. Este soțul meu! Se îndepărtă de el. Fie aduci 
o lopată și mă ajuţi, fie dispari din calea mea! 

Ea li se alătură bărbaților, apucând și împingând o piatră pe care 
nu avea nici o șansă să o miște. 

O mână blândă se așeză pe umărul lui, iar ea se întoarse furioasă, 
gata să se lupte cu oricine ar fi putut să o îndepărteze de catacombe. 

Privirea îngrijorată a lui Jean-Yves nu conținea confortul de al- 
tădată, dar ea nu avea timp să se preocupe de suspiciunile pe care le 
avea în privința lui. 

-Trebuie să-l găsesc, suspină ea, nesigură în privința motivului 
pentru care plămânii ei păreau atât de contactaţi sau de ce inima ei 
stătea să-i sară din piept. Trebuie. Este soţul meu. Este... soțul meu. 

Suspinele înecară cuvintele pe care nu le mai putu rosti. În urmă 
cu numai o săptămână, era un cuvânt atât de străin... Soţ. Acum, se 
bucura de privilegiul de a avea unul. Un soț bun. Un soț amabil. O 
inimă rănită și un bărbat generos. De-a lungul a opt zile, devenise 
mult mai mult decât își imaginase ea. Un mentor. Un protector. Un 
cavaler în armură imperfectă. Unul care călărea un cal nărăvaș și care 
îmblânzea atât prădătorul, cât și prada. 

Trebuia să fie tatăl copiilor ei. 

O tachinase cu numai câteva secunde în urmă. Ochii lui albaștri 
jucăuși scânteiaseră pentru ea. Dumnezeule mare, dacă nu avea să 
mai vadă niciodată acei ochi? Dacă niciodată... dacă el...? 

Eliberă un sunet deznădăjduit, care anunța o isterie mai adâncă 
ce amenința să-i inunde panica abia controlată. 

-Petite duchesse! Jean-Yves i se adresase cu vocea ce se folosea 
adesea cu cei furioși sau cu cei infirmi, în timp ce îi strânse umă- 
rul. Mon petit oiseau blessé. Micuța mea pasăre rănită! Cecelia mi-a dat 
de înțeles... adică... Stânjenit, făcu o grimasă. Nu am crezut că acest 
bărbat, soţul tău, înseamnă ceva pentru tine. 

Alexandra clătină din cap violent. 

- Eu... nu-l pot pierde, Jean-Yves, suspină ea. M-a adus în Nor- 
mandia din amabilitate. M-a adus deoarece credea că mi se va pă- 
rea distractiv. Nu pot fi motivul pentru care el... O, Doamne... Nu 
poate muri! 

Jean-Yves o privi cu o neîncredere trădată de ridurile ce se rami- 
ficau în jurul ochilor lui umezi. 

-Acest bărbat dur pe care-l cunoşti de câteva zile! Acest duce cu 
nume groaznic! Vei rămâne soția lui chiar și după toate câte ți s-au 
întâmplat? Tu... ţii la el? 

- Eu... da! 

O făcea. Dumnezeu să se îndure de ea, dar, da, ținea la el! 

- Atunci, spuse el scoțându-și haina și apucând o lopată, hai 
să săpăm! 

Alexandra oftă recunoscătoare și înșfăcă şi ea o lopată. 

Cum de-l putuse suspecta pe Jean-Yves? Când el era atât de bun? 
Atât de credincios! Acest francez enigmatic părea să fie alături de ea 
în cele mai groaznice momente! 

Săpa pământul pentru ea. 

De data aceasta, nu pentru a îngropa un trup, ci pentru a dezgro- 
pa altul. 

Alexandra îndepărtă de intrare cât de mulți bolovani putu, să- 
pând tranșee pe sub ei astfel încât bărbaţii mai solizi să le poată ros- 
togoli. Apucând pietre mai mici care acționau ca mortarul între cele 
mari, își rupse unghiile. În cele din urmă, tensiunea și arsura din 
braţele ei fură înlocuite de un tremur de epuizare. Pe la tâmple i se 
scurgea sudoarea, coborând pe spate şi între sâni. Pietrele îi sfărâ- 
mau degetele de la picioare. Bătăturile îi ardeau palmele. Cu toate 
acestea, continua să sape. 

Nu avea să se oprească până când nu-l găsea. 

Cineva îi striga numele. I-l cânta. ÎI suspina într-un ritm frenetic 
ce ameninţa să-i frângă inima. Avu nevoie de câteva momente, fără 
să mai menționăm privirile uluite ale celorlalți muncitori, să își dea 
seama că acel cineva era ea. 

Lângă ea, chiar în faţa locului unde stătea Jean-Yves, o piatră, 
de trei ori mai mare decât capul unui bărbat, vibra de parcă o forță 
ireală o împingea. Răgetul masculin din spate fu ca o rază de lumină 
care-i străpungea dezolarea panicată. 

- Piers? strigă ea, apucând lespedea. Piers, tu ești? Răspunde-mi! 
Eşti acolo? 

Pământul îi înăbușea răspunsul, şi la fel făcea şi sunetul pulsului 
ei care îi răsuna în urechi, dar ea fu sigură că el strigase ceva asemă- 
nător unui ordin arogant. 

Cuprinsă de o exaltare nefirească, apucă de marginea lespezi, 
sperând să o disloce, incapabilă să traducă cuvintele care îi erau adre- 
sate într-o franceză rapidă. 

Jean-Yves o zări, o trase alături la timp, înainte ca lespedea să se 
miște, făcând să se rostogolească un morman de pietre mici. 

Ea îi mai strigă o dată numele, de data aceasta ca un geamăt 
patetic. 

Înnebunită şi conștientă de cât de umilitor de agitată era, Alexan- 
dra interveni și trase lespedea și molozul, conștientă că cineva, pe 
partea opusă, lucra la fel de frenetic. 

Ba chiar mai mult. 

Soțul ei. 

Vocea lui ajunse la ea. La început, ordine recitate. Apoi, tonul lui 
se îmblânzi, cu o intonație îngrijorată. Și totuși, nu putea procesa 
cuvintele. Nu cu exactitate. Tot ce știa era că trebuia să ajungă la el. 

În cele din urmă, fu ca și cum zidul de piatră dintre ei se transfor- 
mă în praf, pietrele mai mici rostogolindu-se, cedând în fața dorinței 
lor colective. 

Se îmbrățişară, trupurile lor fuzionând cu sălbăticie. Era ca și cum 
încercau să se asigure că nici o barieră, de nici un fel, nu avea să se 
mai interpună între ei. 

Alexandra era vag conștientă de aplauzele animate. De voci, de 
felicitări şi de mai mult haos. 

Nu conta. Ei nu-i păsa. Inimii ei nu-i păsa de altceva decât 
de bătaia puternică a inimii lui în urechea ei. Nu simți decât căl- 
dura toropitoare a pielii lui, care se prelingea pe curbele și colinele 
de muşchi de fier în timp ce o acoperea cu forța lui. Ea nu mai 
respira aer, ci îşi umplu plămânii cu parfumul lui, inspirându-l 
profund, până când el copleși orice simț la care se putea gândi ea, 
cu excepția gustului. 

Și ce avea să se întâmple când rămâneau singuri! 

Avea să îl sărute. Și, la dracu’, el avea să îi răspundă la sărut! 

- Alexandra! Îi auzi vocea atât de pe buze, cât și din străfundul 
pieptului de care își sprijinise capul. O calma. Mângâia istericalele 
frenetice și deloc caracteristice ei care amenințau să-i acapareze logi- 
ca. Ești rănită? Îi mângâie braţele, spatele, căutând vreo rană. Dum- 
nezeule! Nu am știut dacă ai putut urca scările la timp. M-am temut 
că nu ai reușit. 

-Am crezut că ai fost strivit! 

Vocea ei părea slabă și plângăcioasă pe pieptul lui lat. 

Nişte mâini blânde îi despărțiră. Jean-Yves și un alt munci- 
tor îl conduseră pe Redmayne spre o piatră pe care să se așeze 
pentru a-și mai reveni. Alexandra îi urmă, analizând neliniștită 
fiecare detaliu. 


254 


~ Totul e permis în dragoste —— 


Era un munte de praf și mizerie. 1 se îmbibase în straturile de păr 
și în barbă, ba chiar și în șanțurile superficiale ale cicatricilor și în 
ridurile subțiri care-i brăzdau ochii. 

Din experienţa ei vastă și exotică, el avea să-i ofere cea mai minu- 
nată privelişte de care avusese ea parte. 

El primi apa pe care i-o oferi cineva 
scuipându-l înainte să ia o altă înghițitură. 

Alexandra se învârtea în jurul lui, bucurându-se îl vadă întreg — 
până când observă că una dintre petele de murdărie de pe coapsă era 
mai închisă la culoare decât celelalte cauzate de transpiraţie. 

Căzu în genunchi în fața lui, cercetând partea sfâșiată a pantalo- 
nilor lui. 

— O, fir-ar, ești rănit! 

El ridică din umeri. 

-Mi-a căzut o piatră pe picior, dar nu e nimic grav. El îi mângâie 
umărul și brațul. Tu ai fost rănită? Mâinile tale sunt aspre... 

-Să aducă cineva niște apă, ordonă ea. Voi curăța tăietura și 
voi analiza... 

-Nu este necesar, scumpo! Stratul de mizerie făcea ca ochii lui 
pătrunzători să pară neomenești în timp ce o priveau deopotrivă cu 
reţinere și cu blândețe. Arată ca dracu, dar nu este serios. Ce vreau 
să ştiu este de ce te-ai pus în pericol încercând să sapi după mine... 

-Dar sângerezi! îl întrerupse ea. 

În acel moment, nu mai conta nimic. 

- Puțin! 

Dădu indiferent cu mâna peste rană, catalogând-o drept 
neimportantă. 

Alexandra nu avea să permită să fie calmată. Era prea multă mize- 
rie adunată în jurul rănii pentru a-și da seama dacă rana era serioasă 
sau nu. 

— Lasă-mă să văd! insistă ea. 

-Nu ești medic, îi reaminti el cu blândețe. 

-S-ar putea să ai nevoie de suturi. Înlătură o parte a materialului 
sfâșiat. Am mai cusut o rană... 

El îi prinse mâinile tremurânde, învăluindu-le cu căldura familia- 
ră a mâinilor lui aspre. 

- Renunţă, soție, bombăni el cu blândețe. Nu trebuie să-ţi faci 
griji din cauza mea. Inspiră adânc și calmează-te! 


i clăti praful din gură, 


r 

~- Kerrigan Byrne — 


La vorbele lui, ea se ridică, își trase mâinile din ale lui în timp 
ce încerca să-și umple plămânii cu aer. 

-Sunt calmă, declară ea. Sunt întruchiparea calmului. Dacă aș fi 
mai calmă, aș fi adormită. 

Chiar dacă era aşezat, nu trebui să se întindă prea mult pentru a-i 
cuprinde chipul în palme. 

- Înţeleg, Alexandra! Să fii la un pas de o moarte groaznică poate 
tulbura pe oricine. 

Ea scoase un sunet de frustrare din cauza tonului lui condescen- 
dent. 

-Nu este asta. Am mai trecut pe lângă moarte! 

- Atunci... El se încruntă, liniile de pe frunte creând șanțuri în 
mizeria care se uscase acolo. Am reușit să salvez oasele; nu trebuie 
să-ți faci griji că ai pierdut... 

-Am crezut că te-am pierdut pe tine, om de Neanderthal ce ești! 
Știa că vocea îi sunase strident, dar în acest moment nu-i păsa. La 
naiba cu oasele! Chiar trebuia să insiști să cari cea mai mare cutie? 
Să transformi totul într-o competiție? Ai fi putut să amâni pentru... 
mâine... M-ai fi putut conduce afară. Tu... tu... Ai fi putut muri! 

Suspinele îi înaintau din piept și se îngrămădiră în gât, iar ea își 
forță fiecare parte a trupului să se controleze și să le înăbușe. 

- Bine, zise el și o mângâie cu un zâmbet forțat, trecându-și dege- 
tul peste obrazul ei. Ar fi fost atât de rău? Ai fi fost o văduvă bogată! 
Problemele tale ar fi fost rezolvate! 

Mâna Alexandrei se dezlănțui și atinse obrazul lui înainte ca ea 
să-și dea seama de ceea ce făcuse. 

În liniștea perplexă care urmă, se apropie de chipul lui și-l sărută 
violent. Își zdrobi gura de a lui cu suficient de multă forță pentru a-i 
atinge dinţii. Fu suficient de tare pentru ca el să-i simtă furia și să-i 
guste groaza. 

După ce termină, îl mai plesni o dată. 

Niciodată în istoria înregistrată a omenirii nu au fost reduși la 
tăcere atât de mult timp douăzeci de bărbați. 

Redmayne se holbă la ea, perplex și cu ochii scânteind. Ea nu știa 
însă a ce. 

Pentru prima dată în viața ei, nici nu-i păsa. 

Apoi, soţul ei făcu ceva ce ea nu-l mai văzuse niciodată făcând. 

Zâmbi larg. 

Piers se gândi că ar trebui să rămână la șantier. Că ar trebui să 
investigheze. Mai ales că nimeni nu părea să fie suspicios. Gro- 
tele vechi se prăbușeau mereu. Bărbaţii ridicară din umeri. Poate 
că structura de rezistenţă nu fusese atât de trainică pe cât crezu- 
seră toți. 

Ce prostie! La dracu’! Rahat! 

Văzuse chiar el structura de rezistență. Catedralele de două mii 
de ani aveau o structură mai puţin rezistentă. 

Nu. Ceva se întâmplase. El auzise chiar înainte ca tavanul să se 
prăbușească — un sunet diferit, care îl avertizase să sară într-o parte 
chiar la timp. Un soi de șuierat și un trosnet, precedate de o pocnitu- 
ră, înainte ca pietrele să înceapă să cadă. 

Nu fusese o explozie, dar el bănuia că fusese praf de pușcă sau 
ceva similar. 

Inginerul constructor nu avea să se întoarcă de la Le Havre de- 
cât a doua zi, și ar fi nebunesc să încerce să meargă în catacombe 
fără el. 

Pe lângă asta, ar fi fost nevoie de o minune ca să se dezlipească 
de Alexandra. 

Mai ales acum, când ea ar fi putut fi în pericol. 

Acum, că dinamica dintre ei se schimbase. Că legătura dintre ei 
se strânsese. 

-Soția dumneavoastră vă iubește. 

Un medic pe nume Giuseppe îl bătuse pe spate după ce-i spălase, 
cususe și bandajase rana. Aceasta nu fusese atât de superficială pre- 
cum crezuse el, dar nici la fel de profundă precum se temuse ea. Piers 
nu voise să îl contrazică pe bărbat. 

Soţia lui nu iubea. Nu putea. Nu după numai câteva zile. 

Îi păsa însă de el. Îi păsa mai mult decât se așteptase el. 

Avusese nevoie de ceva timp pentru a o convinge să se supună 
unei examinări. Mâinile ei fuseseră zgâriate, dar oare ce alte răni 
mai avea? 

Totul în timp ce-l salva pe el. 

-Ce vă face să credeţi asta? îl întrebase el pe Giuseppe. 

-Nu vorbiţi despre iubire? 


- Kerrigan Byrne — 

Impertinenta bărbatului mai în vârstă îl deranjase, așa că-i arun- 
case o privire de avertisment. Nu îndrăznise să vorbească, dar sânge- 
le îi ardea. Se încinsese. Pe limbă îi stăteau multe înjurături. 

Medicul se îndepărtase cu înțelepciune. 

-Este foarte evident că este îndrăgostită până peste cap de dum- 
neavoastră. 

-Fiindcă a încercat să-mi salveze viața? 

Bătrânul îl privise de parcă nu ar fi întâlnit niciodată un bărbat 
atât de greu de cap. 

-Dacă nu v-ar fi iubit, nu v-ar fi plesnit de două ori. 

Atunci, Piers privise în lături, astfel încât bărbatul perspicace 
să nu-i vadă prin ochi inima strălucindu-i. 

Medicul nu cunoștea circumstanțele aparte ale mariajului lor. Nu 
cunoștea nici pasiunea lor negată. Nici lipsa încrederii dintre ei. 

Totuși, avusese dreptate într-o privinţă. 

Îl plesnise de două ori. 

Asta fiindcă îi păsa. 

Încă simțea atingerea palmei ei pe obraz. De fiecare dată când și-l 
atingea, un zâmbet absurd amenința să-i învăluie întreaga față. 

Se luptă cu acel zâmbet tot drumul înapoi spre hotel, fiindcă nu 
voia ca ea să vadă asta, Ea nu putuse interpreta expresia, iar el nu era 
pregătit sau dispus să discute despre asta. 

De fapt, în trăsură, nu vorbiră prea mult, dar mâinile ei, mai mult 
zgâriate decât rănite şi, prin urmare, nebandajate, rămaseră ferm 
ascunse în ale lui. 

Când avea să-l găsească pe vinovat, avea să-l facă să plătească 
de cinci ori cantitatea de sânge pentru fiecare zgârietură a pielii 
ei perfecte. 

Stătură șold lângă șold, iar ea își odihni capul pe umărul lui. Era 
ca și cum un polimer sau adeziv apăruse între ei, împotrivindu-se 
despărțirii. 

Atunci când o ajută să coboare din trăsură și când urcă scările în 
holul mare, abia de simți zvâcnirea din picior. 

- Excelenţă! Recepţionerul îl strigă în timp ce treceau pe lângă 
el, înmânându-i o hârtie. Aveţi o telegramă. 

— Mai târziu, bombăni el, urcând prima scară. 

Trăia. Și ea trăia. Acest fapt, adesea luat de-a gata, aprinse în ve- 
nele lui un foc pe care el intenţiona să-l stingă cu trupul ei. 

Ale dracului zece zile! 

Ce mai conta în afara faptului că ei îi păsa? Că el o dorea? 

Şi-ar petrece un număr indecent de ore spălând-o. Spălându-se 
împreună. Toată pielea ei catifelată, parfumată ar fi alunecoasă sub 
mâinile lui datorită săpunului. Își putea imagina alunecându-și tru- 
pul pe al lui. Ar spăla fiecare deschizătură delicată și feminină, reali- 
zând o examinare detaliată cu mâinile și apoi cu gura. 

Oare şi ea avea să facă asta? Oare şi ea avea să-l descopere în 
timp ce-i înlătura praful de pe trupul lui? Mădularul lui reacțio- 
nă la acest gând cu atâta violență, încât suprimă un geamăt și-și 
grăbi mișcările. 

Voia - nu — avea nevoie să simtă mâinile ei pe trupul său. Mâinile 
ei mici, elegante. Mâinile ei atât de eficiente și de pricepute, folosite 
pentru munci complicate și efort susținut. 

Avea nevoie de ea întinsă pe pat, sub el. Întinsă și goală și fără 
constrângeri. 

În seara aceasta, avea să... 

- Dar... telegrama este de la fratele dumitale, Sir Cassius Ramsay, 
insistă jenat recepționerul. Scrie urgent. Foarte urgent. 

Piers scrâșni din dinți cu atâta putere, încât se temu ca nu cumva 
vreunul să nu se fi spart. Se îndepărtă însă de soția lui cu un sărut pe 
fruntea murdară. 

-Am cerut să ţi se pregătească o baie și i-am cerut lui Constance 
să te ajute să te dezbraci. 

Un privilegiu pe care ardea de dorinţă să-l aibă chiar el. 

După izbucnirea ei, toată puterea de a se mai certa o părăsise. Îi 
răspunse încuviințând docil din cap. 

Piers încercă să nu se gândească la cât de tânără părea. Încercă 
să nu se gândească la cât de mult semăna cu o pradă acum, cu ochii ei 
mari, blânzi și cu bărbia ei vulnerabilă care obișnuia să tremure. 

De-ar putea să-i îmblânzească dragonii! Avea să stea în faţa ei ca 
un animal de pradă, arătându-și colții oricui s-ar fi apropiat. Avea 
să afle secretele din ochii ei. 

Cine ar putea să-i facă rău unei persoane ca ea? Ce ar fi putut ea 
face pentru a merita o astfel de violență? 

Orice se întâmplase în acea catacombă nu fusese un accident. 

Rezultatele ar fi trebuit să fie mortale. 

-Voi întârzia numai un moment! 

Nu ar îndrăzni să stea departe de ea prea mult timp. Nu acum, că 
trebuia să o protejeze. Să o țină în viață. 

Faptul că Ramsay îi trimisese un mesaj urgent în luna de miere 
nu însemna decât că găsise informații privind asasinii de la castelul 
Redmayne. Ar putea fi de ajutor pentru a desluși misterul privind 
persoana care se afla în spatele acestei situații și l-ar putea aduce cu 
un pas mai aproape de a asigura protecția soției lui. 

Îndreptându-se spre recepție, înșfăcă telegrama de la recepționer 
și o desfăcu, 

Dacă ar fi fost mai puţin murdar, s-ar fi observat cum pielea lui 
deveni palidă, din oacheșă în albă. Ar fi fost de înțeles de ce se răsu- 
cise pe călcâie și ieșise în grabă din hotel. 

Ar fi fost mai puţin confuzi privind motivul pentru care conținu- 
tul telegramei îl făcuse să-și abandoneze soția. 


Mi-am consultat contactul din Scoţia. Stop. Falt Ruadh nu se 
referă mereu la părul roșcat. Stop. Poate să însemne și RED MANE 
(coamă roșie). Stop. Este vorba despre tine, frate. Redmayne. Pe 
tine te vânează. Stop. 


Piers se îndreptă spre mare clocotind de mânie. Furios. 

Armăsarul dezlegat din tren, care o luase razna. Pistolarii de la 
ruine. Accidentul de pe navă. Şi acum, prăbușirea din catacombe. 

Cumva, Alexandra se aflase mereu în drum. În pericol. Cumva, 
infatuat cum era, ajunsese să creadă că ea se alesese cu un dușman 
de-a lungul căii ei unice și aventuroase din viață. 

Cum putuse fi atât de orb? 

Era Teroarea din Torcliff. Ducele de Redmayne. Lista lui de ina- 
mici și dușmani o depășea cu mult pe cea a Alexandrei. În capătul 
listei se aflau un văr și o fostă amantă care ar fi putut beneficia din 
plin de moartea lui, iar lungul inventar abia începuse. 

În toată această situație, ea era nevinovată. Sigur că era. 

În tot timpul acesta, el fusese victima vizată. 

Până când nu avea să-și încleșteze degetele în jurul gâtului per- 
soanei responsabile, cel mai sigur loc pentru soţia lui era cât mai 
departe de el cu putință. 

Alexandra plecă să-şi caute soțul dispărut în timp ce orizontul 
strălucitor împărțea soarele amiezii târzii în două. Se săturase să se 
simtă mai degrabă amantă decât soţie, așteptând răbdătoare în dor- 
mitorul ei până când el se hotăra să vină la ea. 


Cu ajutorul lui Constance, se spălă de rămășițele acelei zile, aștep- 


tându-se ca Redmayne să dea buzna în camera ei în orice moment. 
La început, nu era sigură că era pregătită pe deplin pentru a face faţă 
promisiunii erotice masculine care emanase prin fiecare por al tru- 
pului său din momentul în care ieșise din moloz. 

După un timp, ea începu să se întrebe ce anume îl reținea. Îl voia 
aproape, chiar dacă numai pentru a se bucura de confortul și protecția 
pe care prezența lui extraordinară i le oferea. 

Supraviețuise. Trupul lui pulsa încă și era cald. 

Încă era soțul ei. Alei. Posesivitatea pronumelui păru mai impor- 
tantă ca oricând. 

El îi aparţinea. Alături de ea. Iar ea avea nevoie de el. 

Îmbrăcată într-o tunică simplă, rămase în pat cât timp nemulțu- 
mirea avea să îi permită. 

Când deveni evident că vizita lui nu era iminentă, recunoscu 
nemulțumită setea ce se trezi în ea. Una care nu putea fi potolită 
cu ușurință de apă sau vin. Avea nevoie să se adape din imaginea lui 
de neegalat, să-i absoarbă parfumul și căldura. 

Avea nevoie să-și amintească faptul că și ea, și el erau în viață. 
Cumva, el îi devenise necesar, 

Emoţiile ei exaltate atârnau precum pendula unui ceas mare. Cu 
fiecare minut pe care-l petrecea singură, simţea că avea tot mai puțin 
control. Asupra a orice. 

Asupra sentimentelor ei. 

Asupra destinului ei. 

Asupra existenţei ei. 

Întrebase la recepție unde s-ar fi putut afla Redmayne, și fusese 
condusă afară, unde portarul îl arătase în direcția mării. 

Briza se juca în părul ei precum niște degete jucăușe, răvăşindu-i-l 
cu blândețe în timp ce cobora scările care duceau spre țărmuri. 

Găsi, pe înserat, țărmurile pustii. 

Îngrijorată, se scuză în fața unui bătrân care plimba un câine alb 
ce semăna cu un nor de vată. 

-Poate mă puteți ajuta, monsieur. Caut un bărbat foarte înalt cu 
barcă. Este... 

Se opri. Cum i-l putea descrie pe ducele de Redmayne unui 
străin? Mai ales astăzi. Oare era încă îmbrăcat aga cum fusese la 
catacombe? 

-Tocmai am văzut un astfel de bărbat, madame. Bărbatul amabil 
își duse mâna la pălărie. Înota în golful Du Val, care se află aproape 
de piscul Corbeau Noir, după dune. Arătă spre locul unde stâncile se 
întretăiau brusc, unde apa dispărea în spatele crestei subțiri de nisip 
presărate de mănunchiuri de alge. Am crezut că băratul era nebun de 
înota la o asemenea oră, căci în curând soarele va dispărea, iar vântul 
va deveni rece. 

- Merci! strigă ea, blestemând nisipul care îi aluneca de sub pi- 
cioare în timp ce-și ridică fusta și alergă spre golf. 

După ce trecu de dune, alergă de-a lungul cărării prin ierburi, ți- 
nându-și palmele deschise pentru ca briza silențioasă să încurajeze 
stuful să-i atingă palmele cu moliciunea lui. 

Colina mică se ridica spre latura aurie a stâncii, și ea observă că 
cealaltă latură a dunei se pierdea într-un val înalt. 

Alexandra înlemni, chinuindu-se să înțeleagă pe deplin abunden- 
ţa vizuală din faţa ei. 

Soarele abia se mai vedea de sub pătura mării, oferind o multitu- 
dine de tonuri aprinse norilor plimbaţi de vântul serii, care se înte- 
țea. Aerul verii anunța apropierea furtunii, greu și ostil, încărcat atât 
cu căldură, cât și cu umezeală. 

Adorat de cerul stacojiu, Redmayne se ridica precum Neptun din 
valuri, dându-și părul răvășit pe spate printr-o mișcare delicată a 
mâinilor lui puternice. 

Consecințele privitului în soare prea mult timp erau bine docu- 
mentate, Chiar și o privire era nerecomandată. 

Putea duce la orbire. 

Și totuşi, ea se holba, fără să clipească, la o priveliște poate mai 
strălucitoare decât a astrului care dispărea. Ce devastare ar putea că- 
dea asupra ei dacă se mai uita mult la el cu gura căscată? 

Genunchii Alexandrei se înmuiară, și ea se dezechilibră, sprijinin- 
du-se de cea mai apropiată stâncă, pentru a nu cădea. 

Mai văzuse bărbaţi goi. 

În cărțile de anatomie, desigur, în picturi și în sculpturile pe care 
nu le putuse evita în timp ce studiase la Sorbona. 

Nimic nu o pregătise pentru asta... Pentru el. 

El încă nu o văzuse trăgând cu ochiul din umbra stâncii. 

Se opri o clipă în valul care-i ajungea la talie, trecându-și mâinile 
prin barbă pentru a îndepărta apa. 

Ca și cum ar fi răspuns la un ordin nerostit, marea se retrase, dez- 
văluindu-i silueta goală cu o precizie umedă, sclipitoare. 

Mușchii rotunzi ai pieptului, acoperiţi de un strat fin de păr de 
abanos, se umflau; umerii imenși se continuau cu brațele lungi, groa- 
se. Silueta lui ar fi putut fi sculptată în marmură înainte să fie acope- 
rită cu un strat de bronz topit. 

Încă o urmă subţire de păr se întindea între ondulațiile de mușchi 
care îi sculptau abdomenul până jos la... 

Văzu numai puţin, înainte ca el să se întoarcă și soarele să-i lumi- 
neze spatele, umbrindu-i... zona intimă. 

Totuşi, ea văzuse suficient. Șoldurile lui subțiri îi încadrau mădu- 
larul, lăsând loc picioarelor lungi sculptate cu creste și fante care se 
modelau și se schimbau pe măsură ce se mișca. 

Ea se încruntă atunci când observă că bandajul de pe coapsa stân- 
gă fusese înlăturat, iar o cusătură mică încrețea mușchiul. Rana nu 
părea să-l deranjeze deloc în timp ce se lupta cu apa la reflux, îndrep- 
tându-se spre mal. 

Umbra de pe trupul lui se schimbă, oferindu-i o altă priveliște 
nefiltrată. Toată silueta lui era precum un soi de mecanism incredi- 
bil, fiecare tendon, fiecare mușchi și fiecare încheietură mișcându-se 
cu mișcări rafinate și cu o forță de negândit. 

Cu pulsul bătând nebunește, Alexandra încercă să nu privească. 
Chiar încercă. Îşi propusese să-i ofere respectul și decența pe care și 
le dorea și în cazul ei. 

Dar ea nu se scăldase niciodată dezbrăcată în mare, cu nimic 
care să-i ofere intimitate cu excepția unei stânci mici și a unei dune 
de nisip la fel de mici. Decenţa părea să fie ultima lui grijă în timp ce 
cucerea întinderea plajei şi se îndrepta spre stâncă. 

Spre ea. 

Sau, mai degrabă, spre coșul pe care ea abia îl observă, plin cu hai- 
ne mototolite și cu cizmele pe care fără îndoială valetul lui le lăsase 
sprijinite de peretele de stâncă, pentru el. 

Când o văzu, o dojeni. 

-Ce dracu faci aici singură? bombăni el. 

La naiba! O prinsese spionându-l. Tresärind, Alexandra îi întâlni 
cu un calm prefăcut reținerea care îi asprea trăsăturile tăioase. 

Eu... am venit să te caut, explică ea, apropiindu-se de coșul cu 
haine și aplecându-se pentru a-i oferi un prosop. Când nu te-ai în- 
tors, m-am îngrijorat... 

—Ar trebui să fii la hotel, odihnindu-te, spuse el aspru, apropiin- 
du-se cu graţia lui sumbră, unică. 

-Nu vreau să mă odihnesc. 

Nu când avea atât de multe de spus. Nu când avea un milion de 
întrebări care-i stăteau pe limbă, prima dintre ele fiind... 

De ce o lăsase singură? 

El înșfăcă prosopul, înfășurându-l în jurul șoldurilor. 

Rănită, Alexandra făcu un pas în spate, apoi încă unul. Constată 
că era atât de neobișnuită cu iritarea lui cum era și cu nuditatea lui. 
Observă cum șiroaiele de apă lăsau urme în cutele gâtului, până pe 
umeri şi piept, dispărând în prosop. 

-Nue un loc sigur! 

Venele lui se umflau și se curbau pe sub mușchi, mai mult decât 
înainte, pulsând cu ceva ce ea nu înțelegea. Părea chiar mai titanic. 
Cicatricile lui, pe care ea abia le mai remarca, ieșeau în relief pe chi- 
pul lui tensionat din cauza unei furii bine controlate pe care ea o 
simțea mereu aproape de suprafață. 

Copila din ea îi striga să se întoarcă. Să fugă. Să se ascundă de ne- 
mulțumirea, forța și ardoarea pe care el le arunca în valuri, în ciuda 
înotului în apa rece. 

Femeia din ea o făcea să înainteze, îndrăznind să se apropie de 
bestia posacă. 

-Ştiu că este periculos, se aventură ea. De aceea am venit... Gene- 
le îi coborâră, incapabilă să întâlnească privirea lui aspră. În ultima 
vreme, mă simt în siguranță numai când sunt cu tine. 

Alexandra! Numele ei îi scăpă precum un geamăt rugător îna- 
înte să-şi umezească buza inferioară. Astăzi ai fi putut fi rănită sau 
Chiar mai rău. Niciodată nu m-am gândit că aceasta ar putea fi viața 
pe care o vom împărtăși. Nu m-am gândit că, făcându-te ducesă, te 
voi supune la astfel de zile. Nu rămân în același loc prea mult timp și 
nu călătoresc mereu pe căile cele mai sigure. Am dușmani, și, dacă vei 
rămâne căsătorită cu mine, vor deveni și ai tăi. 

-Amândoi avem duș... Se întrerupse, confuzia fiind înlocuită de 
uimire în timp ce digeră vorbele lui. Cum adică dacă voi rămâne căsă- 
torită cu tine? 

- Încă nu ne-am consumat uniunea. Rosti cuvintele de parcă l-ar 
fijignit. Tu... poți alege. 

Oare se referea la anulare? 

-Vrei să te părăsesc? șopti ea. 

— Spune-mi, soție, merită toate astea o viață legată de mine? Mi- 
zeria, dușmăniile, notorietatea. Eu sunt motivul pentru care astă... 

- Merită! se grăbi ea. Eu... eu știu că nu a trecut mult timp, dar 
m-am simțit mai vie în ultimele nouă zile decât m-am simțit în ulti- 
mii nouă ani. Asta e ceea ce vreau, asta mi-am dorit mereu, nu înțe- 
legi? Șantiere arheologice, murdărie și morți. Tânjesc după călătorii, 
cunoaștere, aventură, ca tine. Cred că putem avea împreună asta, 
nu? Desigur, mai puţine atentate la vieţile noastre ar fi preferabile. 
Dar este numai... 

Își închise gura la timp. 

„Vina mea.“ 

Uluită, îl privi. El încă nu știa. Nu știa că, de fiecare dată când o 
salva de o amenințare, era o alta adusă asupra lor de propriul ei tre- 
cut. Astăzi, prietenii și soțul ei ar fi putut fi striviți în tuneluri. 

Asta dacă nu cumva unul dintre ei provocase incidentul. 

„Vina mea.“ 

Verdictul familiar o inundă cu puterea unui val catastrofal. 

Ce putea mărturisi? Ce trebuia să țină ascuns? El ar fi putut fi 
ucis. Merita să știe... ceva. 

Dacă nu totul. 

Nu era însă numai secretul ei. Jean-Yves se afla pe pământ na- 
tal pentru prima dată în ani întregi. L-ar putea aresta imediat dacă 
implicarea lui în moartea lui de Marchand ar fi dezvăluită. Nu știa 
unde se aflau Francesca și Cecelia și nici cum să le trimită vorbă dacă 
lucrurile aveau să se înrăutățească. 

Dacă ar mărturisi acum... Redmayne ar putea-o proteja. El ar pu- 
tea ști ce să facă, 

Dacă i-ar spune acum... el ar putea reacționa așa cum ar face-o 
mulţi oameni. l-ar lua controlul. S-ar implica într-o situație pe care 
ea o gestionase cu atâta grijă și ar scoate-o la iveală, distrugându-i 
prietenele şi condamnându-se și pe el. 

Și cel mai rău scenariu dintre toate... 

Dacă i-ar spune acum... ar putea-o condamna. Ar putea-o preda 
autorităților și ar termina-o cu ea. Și-ar lua altă soție, una virgină, și 
ar avea oricâți moştenitori avea nevoie. 

Alexandra îi analiză chipul, observând cum în ochii lui se forma 
o furtună similară norilor care se adunau pe cerul nordic. 

Sigur nu ar face-o. Nu după jurămintele pe care i le făcuse, după 
intimitatea pe care o împărtășiseră. 

Ea nu putea nega legătura care se formase între ei. Voia să creadă 
că nu s-ar întoarce împotriva ei. 

A doua zi aveau să meargă la Le Havre pentru a-i da banii. Spera 
să poată negocia noi termeni cu torționarul ei. Ar putea afla ce voia 
în cele din urmă șantajistul ei de la ea. 

Dacă va fi nevoie, se va sacrifica pentru ei. Pentru el. 

Mereu vorbiseră despre încredere, nu? Poate ar putea să-i arate 
puţină. 

Cuprinsă de agonia nehotărârii, își mușcă interiorul buzei. 

- Eu... voiam să vorbesc cu tine despre șantier... 

-Nu mă refer numai la șantier, Alexandra, bombăni el, deschi- 
zându-și brațele pentru a o lipi de silueta lui magnifică. Te rog, îţi cer 
un răspuns onest! 

-Încerc să-ți spun... 

-M-ai vrea astfel? Gesticulă spre chipul lui. Fără nimic? Ai fi soția 
mea chiar dacă nu ai mai fi ducesă? Ai mai săpa după mine cu mâinile 
goale dacă nu ai avea nevoie de moștenitorul meu pentru a-mi chel- 
tui averea? Poţi rămâne cu mine chiar știind că cei care vor ce este 
al meu vor încerca să mi-l ia prin orice mijloace? Fiindcă, dacă ești 
rănită, nu cred că pot... 

— Da, la dracu’, spuse ea, înțelegând că purta fiecare din ei o con- 
versaţie diferită, dar el avea nevoie să se descarce pentru a se cal- 
ma suficient cât șă o poată asculta. Dacă voia să audă adevăruri, ea i 
le putea oferi. Eşti mare și arogant, draconic și cu un temperament 
dificil, și eu... nu mă pot abține să vreau să îmi petrec fiecare clipă 
alături de tine. Așa că încetează să mai fii atât de arogant și ascul- 
tă-mă măcar o dată... 

Redmayne o cuprinse și-i captivă tăcerea cu buzele lui explora- 
toare. Sărutul lui era o solicitare erotică și o îmbrățișare posesivă, în 
timp ce se sprijinită de stâncă fără să-și întrerupă contactul intim. O 
devora, îi răvășea gura, deschizându-i buzele cu degetul mare pentru 
a-i face loc limbii lui. 

Trupul lui vânjos o imobiliză de stâncă, mâinile lui sprijinindu-i 
capul și umerii, protejând-o. 

Era ca un cuptor uman, topind-o cu căldura lui carnală. 

Alexandra se simți amețită, buimăcită nu numai de rapiditatea 
sărutului, dar și de schimbarea din Piers. Nu era o seducţie răbdătoa- 
re, cuceritoare. Acest bărbat care o imobilizase cu trupul lui puternic 
şi gol nu ținea cont de reguli și nu avea răbdare. 

Devenise o creatură mânată de o nevoie primară, animalică. 

Alexandra observă că el nu mai avea prosopul în jurul trupului 
abia când şoldurile lor se întâlniră. El își rotea pelvisul cu mișcări 
circulare lente, erotice, coama erecției lui mult mai mare acum decât 
atunci când ieșise din mare. 

Înspăimântător de mare. 

El întrerupse sărutul, coborându-și buzele pe mandibula ei. 

- Dumnezeule, soție! gemu el. Nu mai suport nici o clipă așa. Do- 
rindu-te. Mâinile i se încâlciră în părul ei în timp ce-i zgâria pielea 
sensibilă cu barba, înainte să o dezmierde cu buzele. Gândul că aș fi 
putut muri fără să fac dragoste cu tine este insuportabil. Imposibil. 

Emoţionată și copleșită, Alexandra își așeză mâinile pe bicepșii 
lui, sperând să se ancoreze în acest moment. Încerca să ţină timpul 
în loc, să nu suprapună momentele. 

Trecutul nu avea ce căuta aici. Nu în îmbrățișarea lui. 

Făcea tot ce putea pentru a-și ţine în frâu inima care-i galopa. 
Pentru a-și umple plămânii cu aer. El era soțul ei. Era blând și respec- 
tuos și... ea nu avea de ce se teme. 

Nu trebuia... să se teamă... de el. 

- Putem aștepta, îi șopti ea la ureche, trecându-și mâna pes- 
te mușchii încordaţi ai spatelui lui. Încă trei zile. Nu vreau ca tu 
să regreți... 

-Nu-mi mai pasă de asta, am nevoie să fiu înlăuntrul tău. Acum! 
Mâna din părul ei se strânse, ridicându-i bărbia, expunându-i gâtul 
pentru a-i putea mângâia pielea delicată, mușcând-o ușor. 

Cealaltă mână o ridică, despărțindu-i picioarele pentru a se putea 
culcuși între ele. 

O ţintuia. 

Oimobiliza. 

Îi ridica fusta. 

Căldura din abdomenul ei fu stinsă de ace reci de gheață, acope- 
rind-o cu o teroare atât de pură și absolută, încât îi cuprindea fiecare 
parte a ei, până când își simți chiar și pielea înghețată. 

Nu putea vorbi. 

Nu putea țipa. 

Nu putea respira. 

Slăbită, se ghemui în brațele lui. Panica îi fură puterea din mem- 
bre la fel de brutal precum îi cuprinsese gâtul. 

Degetele i se transformară în gheare, unghiile înfigându-i-se în 
carnea brațelor. El gemu, dar durerea nu făcu decât să-l excite și mai 
mult, determinându-l să se lipească și mai strâns de ea. 

Lacrimi neajutorate îi umplură ochii. Fiecare mușchi se încordă 
și, în cele din urmă, în final, reuşi să respire suspinând, adunându-și 
puterea pentru a se sprijini în picioarele tremurânde. 

Cu o zvâcnire de forță, adunată din cele mai profunde cotloane 
ale suferinței, îl îndepărtă. 

El se împletici în spate, înjurând uimit în semn de protest. 

Alexandra țâșni înainte și îl ocoli, îndepărtându-se de el. 

— Ce... Alex...? 

Ea clătină din cap în timp ce se îndepărta de el. Mânată de un 
instinct și o energie la fel de vechi și de necesare precum viața însăși, 
se răsuci pe călcâie și fugi. 

Fugi de trupul lui și de dorinţa lui nedomolită. Fugi de mădularul 
lui intimidant cu care voia s-o pătrundă, precum și de sunetul dispe- 
rat al numelui ei luat de vânt. Vânt care acum îi îndepărta lacrimile 
din ochi și o lovea cu şuvițele libere ale părului ei ud, înțepându-i 
obrazul și invadându-i gura. 

Fugi până când părăsi plaja. Alerga atât de repede, încât nu era 
sigură că picioarele ei mai atingeau pământul. Alergă până când plă- 
mânii ei amenințau să explodeze. Parcurse treptele în fugă, deși glez- 
nele o dureau și coapsele i se înțepeneau. 

Fugea de zece ani de suferință, durere, vină și teamă. Fugea de 
confuzia aproape animalică ce întuneca chipul brutal al soțului ei. 
De neliniștea constantă a prietenelor ei, de amenințarea persistentă 
că putea fi dată în vileag. De moarte. De răzbunare. 

Deși alerga suficient de repede și de mult încât să riște să moară, 
o parte din ea știa că era în van. 

Nu putea scăpa niciodată de ceea ce făcuse. De ceea ce i se făcuse. 

Cu astfel de demoni pe urmele ei, nici măcar nu observă dacă per- 
sonalul sau oaspeţii hotelului se holbau când ea se repezi spre came- 
ra de hotel, fugind de lumea exterioară. 

O durea fiecare parte a ei. O ardea. La interior și la exterior. 

Dorindu-și să stea departe de pat, se ghemui în colțul dintre 
șifonier și perete, strângându-și genunchii la piept, înlănțuindu-i 
cu braţele, făcându-se cât de mică putea. Tremurăturile ei deveniră 
dârdâieli, apoi convulsii care-i încleștau oasele. 

Încercă să le stăpânească. Să respire. Să plângă. Puţina rațiune 
care-i rămăsese începuse să cedeze. Se temea că aceasta era noua ei 
realitate. Că își pierduse controlul. Că trupul ei nu-i mai aparținea. 
Că temerile ei nu mai puteau fi dominate. 

Devenise cel mai groaznic coșmar al ei. 

Neputincioasă. 

Chiar și față de ea. 

Lipindu-și faţa de genunchi, își mușcă fusta, umplându-și gura cu 
gust de sare, vânt și mătase. 

Țipătul care îi urca în gât erupse în cele din urmă, înăbușit de 
material, în timp ce sufletul ei se destrămă într-un plâns spasmodic, 
cauzat de o angoasă neputincioasă şi deznădăjduită. 

Crezuse că se vindeca. Că soțul ei răbdător și ademenitor îi des- 
chisese trupul și mintea, atrăgând-o în lumea carnală. 

Dar nu. Era distrusă. Discreditată. Murdară. 

Indiferent de cât de multe băi făcea. Indiferent de cât de multe 
lacrimi vărsa. Indiferent de cât de multe compensații plătea sau cât 
de multă iertare implora. Indiferent de cât de mulți ani se interpu- 
neau între ea și noaptea în care trupul ei fusese invadat. Era distru- 
să. Murdară. Impură şi decăzută. 

Nu avea să mai fie niciodată inocentă. 

Asta pentru că nu era inocentă. Ci vinovată. De crimă. 

„Vina mea. Vina mea. Vina mea“ 

Încă un țipăt puse stăpânire pe ea când își dădu seama ce avea 
să se întâmple mai departe. Odată ce soţul ei se îmbrăca și venea 
după ea, cerând răspunsuri. 

Şi trebuia să mărturisească. 

Să mărturisească sau să mintă. 

Orice alegea, era osândită. 


— Kerrigan Byrne = 


Capitolul 24 
CLS 


Piers alese culoarul angajaţilor în locul intrării principale. Nu pu- 
tea să mai suporte alte telegrame, sau „Excelenţă!“, sau, să-l apere 
Dumnezeu, pe afurisiții de arheologi. 

Se îndreptă spre spălătorie, conștient că strângea cu putere, cu 
o strânsoare fatală, prosopul, și căută un maldăr de rufărie murda- 
ră în care să-l abandoneze. Apoi, luă un lighean cu apă și-și spălă 
nisipul din păr deasupra bazinului, înșfăcând un alt prosop cu care 
să-și șteargă părul. 

Îndreptându-se, își zări reflexia în oglindă și își aminti de ce nu 
se mai privea. 

Încă arăta ca un monstru. 

Astăzi, cu soţia lui, se și comportase ca atare. 

Privi în sus, ca şi cum privirea lui ar fi putut străpunge etajele 
dintre ei, spionându-i soţia în camera din turn. Graba de a merge la 
ea venea dintr-o pornire fizică, împungându-l până când cizmele lui 
renunțară și făcură un pas. 

Conștiința lui însă îi țintui cizmele în podea. 

Ziua de astăzi fusese...un dezastru. În fiecare mod dezastruos 
imaginabil. Până în urmă cu câteva momente, nu conștientizase di- 
mensiunea răului făcut. 

În tot acest timp, fusese atât de nemernic. Un nătâng infatuat. 

Își crezuse soția timidă. Sau rațională. Ciudată și, poate, jenată. 
Prevăzătoare şi excesiv de analitică, 

Presupusese că ea se temuse de el fiindcă era mare, rău și groaznic 
de respingător. 

Niciodată nu se gândise, el, ducele obsedat de sine, că modul în 
care ea se comporta nu avea nimic de-a face cu el. 

Faptul că închise strâns ochii pentru a fugi de adevăr nu-l ajută 
prea mult. Groaza pură, nefiltrată cu care ea îl privise îi rămăsese 
lipită de retină. Puterea nebunească extraordinară de care avusese 
nevoie pentru a-l îndepărta! Viteza disperată pe care o folosise pen- 
tru a scăpa de el! Mai întâlnise acest timp de comportament înainte. 
La animalele vânate. 

Atunci când fugeau să scape cu viaţă. 

În timp ce înspira adânc, respirația lui se precipita. O mie de sce- 
narii posibile îl asaltară cu o vitalitate vie şi demonică. 

Nu-și cunoștea de mult timp soția, dar astăzi descoperise ceva 
nou. Ceva devastator. 

Cineva o rănise. 

Fără să își dea seama, el redeschisese o rană cauzată de un alt 
bărbat. 

Întorcându-se pentru a evita să sfarme oglinda cu pumnul, zări 
câteva haine împachetate cu grijă pe o masă și câteva costume care 
atârnau, unele dintre ele aparţinând Alexandrei, 

Se îndreptă spre lenjeria ei, reamintindu-și frustrarea din noap- 
tea de pe verandă, simțind un gol în stomac. Încercase să o atingă 
prin deschizătura lenjeriei, dar nu putuse. 

Degetele lui tremurară atunci când luă articolul delicat din cui 
şi îl cercetă, descoperind cusături ciudate ale despicături. 

Un val de căldură furioasă îl lovi cu o asemenea forță, încât simți 
că ar putea respira foc decât să dea crezare cuvântului care lovea în 
fiecare barieră mentală pe care ar fi putut-o el ridica. 

O siluetă îngheță în pragul ușii. 

- Îmi pare rău, Excelenţă! Vocea blândă a lui Constance Murphy 
îl zgâria precum nisipul purtat de vânt, îndepărtând orice urmă de 
civilizație. Eu... eu mă voi întoarce. 

Recunoscând-o ca pe o persoană a cărei familie lucrase pentru fa- 
milia Redmayne timp de generaţii, ca pe o persoană pe care o alesese 
drept cameristă pentru soţia lui, îi făcu semn să rămână. În timp ce 
se străduia să vorbească, nu-și luă privirea de la micile cusături. 

-Ţi-a cerut ea să coși astea? 

Ba tăcu un moment atât de lung, încât el se chinui să nu o strângă 
de gât pentru a o face să răspundă mai repede. 

- Nu, Excelenţă, doamna face asta singură. 

— Este foarte ciudat, nu crezi? 

Într-un final, se uită la ea, întâlnindu-i privirea sobră. 


-Foarte ciudat, recunoscu ea, holbându-se la ceea ce el strângea 
în mâini cu o tristeţe dezolantă. 

-Ce crezi că înseamnă? 

Îl privi de parcă era nebun. 

Aşa și trebuia. 

Piers o implora din priviri, rugând-o să-i ofere o explicație, alta 
decât concluzia sumbră care se comasa în mintea lui, lipindu-se pre- 
cum lutul și smoala. 

— Excelenţă? șopti ea. 

-De ce ar face o femeie asta? întrebă el printre dinți. 

Ştia deja. Sigur că știa. Înainte ca bărbia lui Constance să tremu- 
re. Înainte ca ochii ei să se umple de lacrimi, dobândind o culoare 
rozalie care nu-i făcea cinste. El știa ce avea ea de spus, fiindcă res- 
pinsese adevărul groaznic, de negândit, cu fiecare pas pe care-l făcea 
spre hotel. 

De aceea nu o urmărise pe Alexandra atunci când aceasta fugise. 

Brusc, se răzgândi. Nu voia ca fata să-i mai răspundă, dar, bleste- 
mată fie, o făcu. 

- Poate, Excelenţă, că singura ei grijă în privința... Arătă spre 
veșminte, incapabilă să găsească cuvintele. ... Nu este comoditatea, 
ci protecţia. 

Protecţia. 

Un val de emoție îl inundă, amenințând să-l atragă sub un val vio- 
lent de suferinţă şi furie. Se înfierbântă, apoi simți fiori reci care-i fă- 
cură pielea de găină chiar atunci când credea că avea să izbucnească 
în flăcări, căci o furie strălucitoare, aproape luminiscentă se revărsă 
prin fiecare fibră a ființei lui. 

Era foc? Sau era gheață? 

Era, de fapt, un idiot, asta era! Un imbecil orb, egoist, un om 
de nimic. 

- Eu... voi reveni, Excelență! 

Abia remarcă replica ezitantă a cameristei și faptul că ea se retra- 
se în timp ce el analiza cusăturile dureroase din lenjeria Alexandrei. 
Ea nu avusese un amant. 

Un bărbat o avusese pe ea. Împotriva voinţei ei. 

Totul la ea, din prima clipă în care se întâlniseră, se potrivea ca un 
puzzle groaznic, care-ţi îngheţa sângele în vene. 

Atunci când Mercury aproape că o strivise, ea se ferise de atinge- 
rea lui Piers. Nu pentru că el era Teroarea din Torcliff, urât și plin de 
cicatrici, ci pentru că era un bărbat. 

Alexandra ținuse arma la șold cât se plimbaseră pe Maynemouth 
Moor, cu degetul aproape de trăgaci. 

Pentru protecție. 

Nu împotriva asasinilor, ci impotriva lui. 

O mânie frustrantă îl năvăli în timp ce seducția ei încântătoare, 
neșlefuită din noaptea în care îi propusese căsătoria deveni brusc 
ceva insidios. 

O considerase o fată bătrână virgină, extenuată, care își petre- 
cuse prea mulți ani cercetând, analizând și complicând actul simplu 
al plăcerii. 

Dar nu. Încă o dată, nu s-ar fi putut înșela mai tare. 

Gândul la noaptea nunţii lor o tulburase atât de mult, încât își 
dorise „să terminăm odată“. 

Lista ei... Acele condiţii pe care el le găsea deopotrivă absurde și 
adorabile. Bunule Dumnezeu! În tot timpul ăsta blestemat, ea încer- 
case să găsească o modalitate de a nu retrăi un coşmar din trecut. 

Nu voise ca el să-și folosească limba. 

Deoarece cineva o folosise, cumva, asupra ei. 

Își dorise să se dezbrace amândoi. 

Pentru că cineva nu se deranjase să se dezbrace înainte... 

Piers se holba la lenjeria din mâinile lui. Cusăturile începură să 
dispară când privirea i se încețoșă. 

De câte ori nu se folosise de deschizătura utilă cu amanta sau 
iubita? 

În acea noapte, își dorise să facă același lucru cu Alexandra. 

Furia îi tensionă umerii, apoi pieptul, tensiunea acaparându-i 
braţele până când scăpă lenjeria de parcă l-ar fi ars. 

Întorcându-se, căută ceva ce putea sparge. 

Cea mai apropiată ușă de el fu suficientă. O izbi cu putere. Apoi, 
continuă să o sfărâme violent cu pumnii și cu picioarele, luptându-se 
cu portretul teribil care i se contura în minte. 

Ea îi ceruse să se privească reciproc... 

Deoarece fusese posedată într-o manieră groaznică, înjositoare. 

Smulse ceva de pe perete şi-l lovi de podea. 

Fusese prea excitat, prea distras de ea pentru a se întreba cu ade- 
vărat de ce îi ceruse să fie tandru pentru a nu o răni în zona intimă. 

Deoarece... deoarece cineva... 

Tipă în timp ce simți un val de greață și trebui să înghită de mai 
multe ori, sperând să nu împrăștie conținutul stomacului pe podea. 

Sub nebunia care se accentua, ceva și mai violent se dezintegra. 

Încercă. Dumnezeule, încercă să nu permită indiciilor să invoce 
imaginea ei... astfel. Din păcate, rezumă chinul ei la câteva ipostaze 
cumplite și de neimaginat. 

Portretul striga la el, și își dori ca ea să-i despice țeasta și să-i 
smulgă imaginea din minte, 

Așa că smulse alte lucruri, haine, pânze, făcându-le să semene cu 
zdrențele șifonate ale umanității lui. 

Dumnezeule! Lucrurile de care o acuzase! Seducția nemiloasă din 
noaptea nunții. Ea ceruse ca luminile să fie stinse nu pentru a nu-i 
vedea chipul, ci pentru ca el să nu-i vadă teama. 

El fusese atât de intransigent cu jena ei, atât de nepotolit în do- 
rinţa lui înverșunată. 

Fusese atât de impardonabil de crud atunci când se gândise că-l 
minţise referitor la virginitatea ei. 

Nu se prefăcuse inocentă, ci chiar nu știa ce să facă. Nu mai expe- 
rimentase plăcerea, ci numai durerea. 

„Ai pretins că nu ai fost niciodată sărutată? Ei bine, fără îndoială, 
ai fostpenetrată!“ 

O respirație aspră, chinuitoare emană din gâtul lui ca un abis 
adânc, fără fund, de regret, șoc și dezgust de sine care amenința să-i 
înmoaie picioarele. 

Asemenea monstrului care nu dorise niciodată să fie, își tortura- 
se biata soție. 

Jocurile. Tachinarea. Așteptarea agonizantă a celor zece zile, când 
tot ce își dorea ea era să termine cu îndatorirea de soție. Voia să lase 
în urmă această obligație de neconceput în loc să îi atârne deasupra 
capului ca o sabie. 

Adesea, așteptarea unui lucru teribil era mai rea decât înfăptuirea 
acestuia. 

În cele din urmă, cum abordase el situația în această seară? Lipin- 
du-și trupul gol și arzător de al ei. O sărutase cu toată dorinţa sălba- 
tică dezlănțuită de o atingere mortală și exacerbată de frumusețea ei 
feminină extraordinară. 

O ţintuise de stânca de calcar, o ținuse captivă cu trupul lui, 
intenționase să îi înfășoare picioarele ei lungi, puternice, în jurul 
taliei lui pentru a o putea penetra cu toată dorința însufiețitoare 
care-l invadase. 

Nici o femeie nu merita asta prima experiență cu un nou iubit, 
indiferent de câţi avusese înainte; cu atât mai puțin o femeie cu o 
astfel de traumă. 

Valul stacojiu de furie reveni și un altul de epuizare puse stă- 
pânire pe el în timp ce supraveghea dezastrul pe care-l provocase 
în spălătorie. 

Se rușina de faptul că acționase astfel, dar nu ar fi putut să dea 
ochii cu ea când în el ardea o ură atât de bicisnică, de violentă și 
de înflăcărată. 

Niciodată. Niciodată nu avea să o sperie astfel. Nu avea să dea 
ochii cu ea cuprins de furie. Nu cât timp avea să trăiască. 

Avea nevoie de această oboseală pentru a menţine delicatețea 
de care avea ea nevoie pentru următoarea lor interacțiune. Chiar și 
acum, în sinea lui stătea la pândă o ceață fatală, rece. Tânjea să îi 
ceară răspunsuri. 

Cine? Şi cum? Unde-l putea găsi pe - nu îndrăznea să-l numească 
bărbat — pe nemernicul acela? 

Căci fiecare respiraţie îi era diavolească. Fiecare zi de la ziua te- 
ribilă în care el pusese mâinile pe ea avea să fie gravată în carnea lui. 

Da. Răzbunarea unui Redmayne era lentă. Avea să fie rece. Avea 
să fie răvășitoare. Metodică. În cele din urmă, letală. 

Acum, nu era momentul pentru asta. În primul rând, înainte să-l 
poată vâna și sfârteca pe monstru, trebuia să facă tot ce-i stătea în 
putinţă pentru a-și vindeca soția. 

Merita cel puţin să se simtă în siguranţă cu el. Ca el să-i asi- 
gure asta. 

Grijuliu, îi ridică lenjeria și o agăţă așa cum fusese, cu mâinile 
vizibil tremurânde. Indispensabilii păreau atât de mici, de drăguți și 
de curaţi într-o cameră marcată de o astfel de dezordine. 

Întorcându-se, plecă să o caute, pregătit să răspundă pentru ne- 
dreptățile comise împotriva ei, fie ele intenționate sau nu. 

În hol, Constance ţinea piept de una singură unei adunături 
de funcționari, portari și majordomul lui preferat, toți holbându-se. 
îl priveau toți cu gura căscată, unii cu prudență, alţii cu îngrijorare. 

-Voi înlocui mâine-dimineață tot ce am spart și voi plăti pentru 
orice pagubă am produs, zise el obosit. Nu am putut... merge la ea... 

-Nu vă faceţi griji, Excelenţă, spuse Constance cu voce șoptită, 
caldă. Ei ştiu numai ce trebuie, dar înțeleg. 

-Ce înțeleg? întrebă el, nedorindu-și să-și fi pus soția într-o ipos- 
tază jenantă. 

Constance deschise gura să răspundă, dar un portar tânăr, oa- 
cheș, i-o luă înainte. 


Kerrigan Byrne ~ 


— Quelqu'un a essayé de nuire à la femme qu'il aime. 

Obosit, Piers se întoarse și urcă scările din spate spre camera ei, 
fără să-și permită să mediteze la motivul pentru care nu s-a deranjat 
să-l corecteze pe băiat. 

Cineva a încercat s-o rănească pe femeia pe care o iubește. 


Când Piers nu o găsi pe Alexandra de îndată ce deschise ușa 
camerei ei, o strigă, permițându-le ochilor lui să se acomodeze cu 
lumina slabă. 

Nici o lampă nu fusese aprinsă, și lumina zilei dispăruse aproape 
complet, făcând loc unui amurg timpuriu. În afară de draperiile crem 
de damasc ce performau un dans fantomatic la ușile deschise ale bal- 
conului, totul în apartamentul confortabil rămase nemișcat. 

O vigilență magnetică îi ridică părul de pe ceafă și braţe. O forță 
îl atrăgea să o caute, la fel de subtilă şi de puternică precum forța cu 
care luna atrage valurile. De cealaltă parte a patului, ghemuită între 
şifonier şi perete, Alexandra se holba, cu fața împietrită și nemiș- 
cată, cu brațele în jurul genunchilor și privirea ațintită la peretele 
din față. 

De data aceasta, când îi rosti numele, îl șopti dureros. 

Ea tresări, dar nu-l privi. Nu până când el nu trecu pe lângă pat, 
încetinind pentru a încerca o abordare prudentă. 

O mulţime de întrebări și platitudini îi stăteau pe limbă, iar pri- 
ma dintre ele fu: 

-Eşti bine? 

Își mușcă buza, refuzând să adreseze întrebarea absurdă. Desi- 
gur, ea nu era bine. 

În parte, și el purta vina. 

Dintr-o mișcare rapidă, dar ciudat de grațioasă, ea se îndepărtă 
de perete și se ridică, înaintând spre el. Își îndreptă spatele și umerii, 
precum un martir gata să-și cunoască soarta. El era dornic să o ajute, 
să o sprijine, dar nu era sigur că ea voia să o atingă acum. 

Albastrul liniștitor al amurgului înnourat îi oferea o nuanță ivorie 
mai pală decât văzuse el vreodată. Lacrimile îi învinețiseră zona din 
jurul ochilor, iar durerea săpase abisuri în obrajii ei. Buzele, umfla- 
te din cauza suferinței, din cauza săruturilor lui, străluceau în timp 
ce tremurau. 

Cineva îi transformase frumuseţea în tragedie. În ciuda hainelor 
simple și a stilului practic, era înzestrată cu o siluetă și niște propor- 
ţii care erau foarte dezirabile. 

Să o priveşti însemna să apreciezi ceva rar și irevocabil fără 
defecte. O femeie inteligentă, ageră, cu un zâmbet plin de secrete. 
Mai fascinantă decât Mona Lisa. 

Mai atrăgătoare. Mai seducătoare. 

Cum putea un bărbat să creadă că putea face altceva decât să apre- 
cieze o astfel de operă de artă? Ce fel de demon ar profita de inocența 
ei fără consimțământul ei? 

Când plăcerea ei era atât de radiantă, cum putea cineva suporta 
să-i provoace durere? 

Deși două râuri identice de lacrimi se prelingeau pe obrajii ei, vo- 
cea ei rămase sigură când vorbi : 

-Îți datorez o explicaţie. 

- Alexandra! El făcu un pas spre ea și se frământă în sinea lui când 
ea se retrase un pas în spate, Știu. 

Gura de aer de încurajare pe care o luă îi înfioră tot trupul. 

- Permite-mi... permite-mi să încep prin a-mi cere scuze... 
pentru... 

-Sä nu îndrăznești! 

De data aceasta, înaintă, dar își strânse pumnii, ținându-i pe lân- 
gă el, pentru a evita să o atingă. Efortul necesită mai multă reținere 
decât crezuse că avea. 

- Știu, repetă el. Îţi știu secretul. Acela pe care ai încercat cu dis- 
perare să-l ascunzi de mine în tot acest timp. 

Ea rămase fără aer în vreme ce din palidă deveni gri, apoi încetă 
să mai respire. 

- Cineva... te-a violat, nu? 

O spusese. 

Rostise cuvântul pe care îl evitase timp de ceea ce i se păruseră 
ore. Îi zgâriase gâtul precum cioburile de sticlă, lăsându-i pe limbă 
un gust acid de dezgust și regret. Trebuise să fie spus. Acest secret 
dintre ei trebuise eliberat. 

Chipul ei se prăbuși, urmat de trup. 

Se îndoi, încovoindu-se în timp ce picioarele i se înmuiară, și se 
prăbuși pe podea într-un maldăr de fuste ivorii. Își încleștă brațele 
în jurul taliei, ca și cum, făcând asta, avea să evite să se destrame. 

Se legăna, un sunet groaznic ieșindu-i din gură. Fu urmat de un altul, 
care-și forța ieșirea printre dinții încleștaţi. 

El își dădu seama că erau suspine, ecouri teribile ale angoasei. Se 
lupta cu ele, dar pierdea, făcând tot ce-i stătea în putere pentru a le 
suprima. Pentru a le înghiți. Merse atât de departe, încât își puse 
ambele mâini la gură. 

Acestea ieșeau. leșeau precum demonii, spintecând-o, eliberân- 
du-se în noapte. 

Piers căzu lângă ea, lovindu-și genunchii. Se apropie de ea, dar 
nu o atinse. Tânjea, dar nu vorbea. Vocabularul încă nu inventa- 
se cuvinte pentru o astfel de suferinţă și, prin urmare, nici nu o 
putea linişti. 

În ciuda acestui lucru sau datorită lui, un miracol se produse. 

Ea avansă, căzând în brațele lui într-o furtună de lacrimi, suferin- 
tă și o avalanșă de păr. 

El o trase lângă el, așezând-o în poala lui chiar acolo, pe podea, 
îmbrățișând-o în timp ce plângea şi tremura, suspina și se legăna. Își 
lipi faţa în dreptul inimii lui, care se frângea la fel ca a ei, udându-l 
cu lacrimile ei. 

Îi sprijini capul de el, nevrând să vadă lacrimile propriei lui emo- 
ţii. Lacrima lui nu urmă calea normală pe obraz în jos, ci fu între- 
ruptă de adâncitura cicatricii lui, fiind deviată undeva în barbă. 

Și-ar da castelul numai pentru a șterge din memorie această 
faptă. Şi-ar da numele, titlul, averea pentru a da timpul înapoi, pen- 
tru a împiedica întâmplarea. Nu, avea să-și dea viața pentru asta! 

Pentru ea. 

Dumnezeule, cât de curajoasă fusese! Se vânduse Terorii din 
Torcliff, își vânduse trupul unui monstru pentru a salva onoarea fa- 
miliei ei. 

Înainte de el, ea își construise o viață, plină de realizări unice 
și remarcabile. 

Nu era nici una ca ea, iar ea îi ceruse lui să fie al ei. 

El nu considerase oferta drept cadoul care era, nu atunci. 

Era un prost care nu o merita! Indiscutabil, un nemernic! De ce 
fusese atât de îngrijorat față de moștenirea lui? Ce lucru mărunt și ri- 
dicol ar fi realizat răzbunarea împotriva vărului său? Dacă se gândea 
bine, ce dobândise el vreodată? Nu făcuse decât să se nască pentru 
a-și satisface plăcerile. Moștenirea lui era o descendență continuă 

din barbari care cândva uciseseră suficient de mulți oameni pentru 
ca regele să le rămână dator. 

O fi el un duce, dar ea era premiul! Doctor, lingvist și lady. 
Cineva cu un scop clar. 

În timp ce furtuna ei de suferință și furie se domoli într-un stri- 
găt aburind sughiţat, el îi fredona încet, distrus într-un fel pe care nu 
și-l imaginase vreodată. 

Era a lui. 

Dincolo de asta, el era al ei. Și, dacă ea voia, avea să rămână al ei, 
indiferent de ce avea să se întâmple. 

Deși fusese binecuvântat cu puţine virtuți, fidelitatea era una 
dintre ele. 

-Niciodată nu te voi atinge astfel, îi jură el, ridicându-i bărbia 
cu vârful degetului, îndepărtându-i o lacrimă rătăcitoare. Alexandra, 
nu va trebui să te temi vreodată de mine. Voi fi soţul tău în toate mo- 
durile, dar nu-ți voi cere niciodată să împarţi patul cu mine. 

Ea își trase nasul în timp ce și mai multe lacrimi i se prelingeau 
pe păr şi fu nevoită să inspire de câteva ori, tremurând, pentru a 
putea vorbi. 

-D-dar... titlul tău? șopti ea. Moștenitorii tăi? 

-Să primească Patrick toată nenorocirea asta, bolborosi el. Nu 
îmi mai pasă. Aceste ultime zile cu tine mi-au arătat ce contează 
cu adevărat și că moștenirea mea, așa cum este ea, nu are prea 
mare importanță. 

-S-serios? 

Își îndepărtă o parte din umezeala de pe obraji, umezeală pe care 
el tânjea să o sărute, să o guste și să o aline cu buzele și cu trupul. Din 
nefericire, așa știa el să comunice, așa înțelegea el. Cuvinte nerostite. 
Mărturisite prin mângâieri, priviri și gesturi. 

Avea să fie un sacrificiu. Unul pe care avea să-l facă pentru ea 
cu plăcere. 

- Ştiu că trecutul este important pentru tine și că viitorul a fost o 
obsesie la fel de mare pentru mine. După ziua de astăzi, am înțeles 
că ceea ce contează este prezentul. El îi căută chipul drag, îndrăznind 
să-i mângâie obrajii cu dosul palmei. Bărbatul din acel mormânt, 
strămoșul meu, nu a văzut niciodată gloria pe care a adus-o fiul lui 
numelui său. Străinilor care l-au îngropat nu le-a păsat de tradițiile 
lui, ci pur și simplu l-au îndepărtat de pe pământul sfânt. lar eu nu 
mă întreb decât... dacă chiar contează. Ce-mi va mai păsa de castelul 

și de titlul meu când nu voi mai fi? De ce să trăiesc numai pentru 
a-mi spori avuţia? În schimb, de ce să nu îmi petrec viața și să-mi 
folosesc averea oferindu-ți viața pe care ţi-o dorești? Experiențele pe 
care le meriţi. 

Ceva din căldura revelației îl părăsi atunci când gândurile negre 
reveniră la motivul pentru care se aflau ei doi întinși pe podea. 

-Imediat ce voi face dreptate în stil viking înfruntându-l pe băr- 
batul care... 

-Nu pot... nu pot vorbi despre asta acum. 

Vocea ei se întrerupse, iar Piers își controlă o izbucnire de furie de 
care crezuse că scăpase. 

-Îmi pare rău. 

- Piers? șopti ea, cu vocea gravă din cauza emoției. Eu... eu nu 
vreau să încetezi să mă atingi. Mi-a plăcut. Aveam nevoie. Nu ști- 
am asta despre mine. Tu însă ai fost atât de blând... de priceput... 
Își lăsă capul în jos, ascunzându-și chipul de el. M-ai făcut să mă 
simt frumoasă, spuse ea cu capul sprijinit de pieptul lui. M-ai făcut 
să uit. 

Cuvintele ei aprinseră o scânteie de speranță nu numai în inima, 
ci şi în trupul lui. Una pe care el o reprimă cu o voință brutală. 

-Te-am speriat astăzi... ştiu că am fost nemilos cu tine înainte. 
Te-am acuzat că ai mințit, când tu nu făceai decât să protejezi un 
secret dureros. Tot ce am putut vedea erau motivele pentru care să 
nu am încredere în tine. Niciodată nu m-am gândit că motivele tale 
pentru a nu avea încredere în mine ar putea fi chiar mai puternice. 
Pentru asta, îmi pare nespus de rău. 

Ea oftă tremurând, inspirând epuizată, ca după un plâns sănătos 
și, îi plăcea lui să creadă, ușurarea unei conștiințe încărcate. 

-Nu vreau să am un secret. Orice secret. Prea mult timp însă 
m-am simțit ca o carte deschisă cu o pagină ruptă. Par o femeie co- 
mună. Dacă încerci să mă citeşti, să mă cunoști, este imposibil, fiind- 
că ceva lipsește. Ceva pierdut. 

Lipindu-și buzele de fruntea ei umedă, Piers îi savură parfumul. 

— Tu, soția mea, ești oricum numai comună nu. Eşti perfectă. 

Ea se trase înapoi puțin, privindu-l cu ochii ei întunecaţi, ageri. El 
se întrebă ce putea vedea ea în umbrele care se adunau. Probabil ma: 
mult decât vedeau cei mâi mulți în plină zi. 

Ea înghiți de două ori înainte să poată vorbi. 

-Mi-ar plăcea să cred că nimic nu s-a schimbat prea mult între 
noi. Încă îmi doresc o familie. Copii. Copiii tăi, vreau să spun. Vreau 
să... să fac dragoste cu tine. Numai că nu... nu știu cum. 

El inspiră adânc, greu, deopotrivă fericit și jenat. 

— Alexandra... 

Ea se încordă. 

— Înţeleg dacă... dacă asta îţi schimbă dorințele. Nu sunt virgină. 
Sunt un dezastru complet, și dacă nu mai vrei să... 

— Dumnezeule mare, nu! 

El o sărută pe frunte, coborând spre tâmple. Îi oferi săruturi ino- 
cente, sacre, pe obraji, pe nas, pe colțul buzelor. Ea își întoarse fața 
spre el, lipindu-și gura încă tremurândă de a lui. 

El îi permise, pierzându-se în sărut până când ea se desprinse, 
inspirând adânc. 

Și-ar fi vândut sufletul pentru o batistă, 

-Mä simt mai bine acum. Ea oftă. Cred... cred că pot să încerc... 

EI o ridică, o duse spre pat și o aşeză pe el. Se întinse lângă ea, 
în spatele ei, sprijinindu-i trupul cu tandrețe de al lui, ca într-un co- 
con protector. 

— Mâine, spuse el. 

- Ce? 

Ea își înălță capul, dar el i-l așeză din nou pe braț. 

- Mâine. O mângâie liniștitor pe braţe. Sau poate poimâine. 
Sau oricând ești pregătită. După ce lacrimile s-au uscat și teama 
a dispărut... 


După ce el nu avea să mai simtă dorința de a omori pe cineva. 

După ce nu avea să mai fie ținta unui asasin. 

Relaxându-se, ea încuviință, silueta ei mlădioasă tremurând de 
alte câteva ori. 

- Mâine, șopti ea printre lacrimi noi. Piers? 

- Da, draga mea. 

-Ce fac acum? 

— Acum, spuse el, făcând tot posibilul să-și sincronizeze respirația 
cu a ei, atingând-o mai degrabă liniștitor decât cu dorință. Acum, 
îmi permiți să te țin în brațe. Să veghez asupra ta în timp ce dormi 
în braţele mele. 

Ea încuviință, ghemuindu-se în îmbrăţişarea lui. 

Piers o ținu așa toată noaptea, căutând în întuneric răspunsuri 
despre care știa că nu se aflau acolo. Nu avea să smulgă de la ea infor- 
maţii pe care nu era gata să le ofere. Nu avea să o atingă decât dacă 
îi cerea ea. 

Avea să își caute dușmanii și să-i elimine, căci aceștia erau o ame- 
nințare și pentru ea. Apoi, când ea avea să fie în siguranță, avea să 
sfâșie lumea pentru a-l găsi pe bărbatul care-i făcuse asta. 

Avea să o răzbune. 


Capitolul 25 
SES 


Alexandra se așteptase să sufere toată ziua următoare și să-și pe- 
treacă fiecare moment temându-se de întâlnirea de la miezul nopții. 
Se temuse de o schimbare dramatică în dinamica dintre ea şi soțul 
ei după noaptea extenuantă și intim emoţionantă petrecută unul în 
braţele celuilalt. 

Totuşi, în timp ce ea și Redmayne se îndreptau pe drumul pano- 
ramic stâncos de la Le Havre la Seasons-Sur-Mer în trăsura încărcată 
cu o adevărată comoară, se simțea mai relaxată ca oricând. 

Se ivi un zâmbet în timp ce se bucura de apusul strălucitor şi râse 
la umorul crispat al soțului ei. Așa se simțea bucuria? O grămadă de 
ore aproape fără griji, fiecare moment fiind umplut cu desfătare, fie- 
care având un parfum distinct, toate dulci. 

Prima lor oprire în Le Havre fusese la bancă, unde Redmayne sco- 
sese o sumă de bani halucinantă pe care i-o oferi ca și cum i-ar fi dat 
un gablonz. 

Apropo de gablonzuri, ea nu se gândise niciodată că un bărbat 
putea avea tăria sufletească și financiară de a cumpăra cum o făcea 
Redmayne. Jefuirea satelor de pe coastă fusese una dintre trăsături- 
le moştenite de la străbunii lui şi, evident, soțul ei părea hotărât să 
onoreze descendența lui pe deplin. Singura diferență notabilă era că, 
în loc să prade, el plătea. 

Mai mult, plătea chiar foarte bine. 

Uitate erau plimbările prin jungle străine și navigarea pe râuri 
mortale. Redmayne cucerea întregul bazar, răsfățând-o ca și cum ar 
fi fost o misiune cu care-l însărcinase chiar regina. 

O împovăra cu cadouri scumpe, insistând asupra unui set de bi- 
juterii care, susținea el, se potrivea cu părul și cu ochii ei. Cerceii, 
broșa, brățara și ceasul costau mai mult decât s-ar fi gândit ea, dar el 
nici măcar nu se deranjase să negocieze cu bijutierul. 

După câteva extravaganţe stânjenitoare, Alexandra începu să se 
abțină să mai aprecieze ceva, temându-se că aveau să sfârșească prin 
a-l lua acasă. Dacă ar exclama la vederea unui telescop, el i l-ar fi 
cumpărat — la fel și sextantul și busola. Dacă o eșarfă îi atrăgea aten- 
ţia, el o comanda în toate culorile. El nu își limita achizițiile doar la 
ce aprecia ea, ci îi procura lucruri franțuzești și străine despre care 
credea că i-ar plăcea, precum felinarul marocan încrustat cu pietre 
prețioase sau o carte scrisă de Sir Gregoire- Pierre Leveaux, faimosul 
explorator din secolul al XVI-lea. O fermeca și o încânta ușurința cu 
care îi ghicea gusturile fără să o întrebe. 

FI insistase ca ea să aleagă câteva fuste şi bluze gata croite din 
vitrina unui magazin și alesese câteva articole vestimentare noi pen- 
tru el, menționând ceva despre un incident în spălătorie. 

Se simți stânjenită auzindu-l că avea să o ducă la croitoria din 
Rouen despre care tot vorbea Julia. 

-Acestea vor fi de ajuns, spuse ea, sperând ca proprietara să nu 
vorbească engleză, de frică să nu o fi jignit. Nu am nevoie să merg 
la Rouen. 

Alexandra nu se considerase niciodată o femeie materialistă, căci 
un călător constant trebuie să-și aleagă economicos lucrurile, dar nu 
putea spune că nu se bucura de asta. 

Abia își putu reține recunoştinţa atunci când el îi recomandă să 
aleagă unul, două cadouri pentru Cecelia și Francesca. Găsi un abac 
decorativ foarte scump pentru Cecil și ezită la cadoul pentru Frank, 
până când el îi sugeră un nou bici de călărie cu un mâner complex, 
dar extrem de practic. 

Îşi lovi cu el propria coapsă, testându-i meritele. 

Alexandra știa că avea să păstreze pentru totdeauna acel mo- 
ment în amintire, cea mai prețioasă achiziție din întreaga zi. Teroa- 
rea din Torcliff, o amenințare bărboasă cu reputația unui demon, 
pierdut într-o fantezie distractivă, băiețoasă, lovind aerul cu un bici 
de călărie ca și cum ar fi fost o spadă. 

-Ți-aș mulțumi dacă ai îndepărta zeflemeaua din privire, docto- 
re, spuse el cu un zâmbet pieziș atunci când îi observă privirea insis- 
tentă. Nu făceam decât să realizez o analiză științifică detaliată. 

-Şi care este concluzia analizei tale? întrebă ea, bănuind că nu era 
capabilă să alunge prea mult de pe chipul ei, nici măcar scânteierea 
ciudată din inima ei. 

El ţinea biciul în fața lui la fel de ostentativ cum își ținuse regele 
Arthur sabia Excalibur. 

-Proclam acest obiect un cadou excelent chiar și pentru cel mai 
rațional aventurier — sau aventurieră, după caz. 

Ea i-l smulse din mână, lovindu-l peste braț cu el. 

Noi, oamenii de știință, nu proclamăm, deducem. 

El râse. 

-Acum, că ești ducesă, ar trebui să-ți permiți o proclamare ciuda- 
tă. Necesită mai puțin de muncă decât pentru o deducere, și totuși 
adesea e la fel de uimitor de eficientă. 

Ea se întrebă dacă lumea avea să recunoască vreodată că Teroarea 
din Torcliff nu fusese niciodată o teroare, Ci un bărbat. Un bărbat 
cu inteligență, abilități, farmec, istețime şi umor care o surprindeau 
mereu. Un bărbat care o încânta adesea. 

O fermeca. 

Jură că, dacă ar trebui să facă ceva pentru soţul ei, acel lucru ar fi 
să se asigure că toți ceilalți acceptau asta. 

Epuizaţi în cele din urmă după ore de cumpărături, se plimbară 
de-a lungul țărmului, unde Piers o atrase într-o conversație inutilă 
despre familia ei. Se opriră la o cafenea care oferea cele mai bune 
produse de patiserie. În timp ce mâncau, vorbiră despre povestea ei 
cu Haimanalele Roșii pe când era o fată neastâmpărată. 

Pentru prima dată, amintirile din copilărie nu erau întinate de 
ceea ce urmase. Putea privi bucuria și inocenţa pe care le împăr- 
tăşise cu dragile ei prietene și putea aprecia comoara care fusese 
prietenia lor. 

Care încă era. 

El se arătase în acelaşi timp fermecat și necăjit de relatarea ei des- 
pre momentul în care Cecelia fusese prinsă citind un roman sânge- 
ros la ora de conduită. Institutoarea o forțase să citească cu voce tare 
un pasaj, iar apoi aproape se evaporase în timp ce biata Cecelia citea 
o scenă senzuală despre doi iubiţi predestinaţi. 

Savurau o șarlotă delicioasă în timp ce discutau despre umorul 
negru al Francescăi, despre voinţa ei de nezdruncinat și despre tem- 
peramentul ei năvalnic, imaginându-și un viitor teribil dacă Piers 
s-ar fi măritat cu ea. 

El îşi șterse de la ochi lacrimile ivite de la atâta râs și rămase ne- 
mișcat cât timp ea îi curăță o pată de frişcă de pe barbă cu batista ei. 

Era ca şi cum nu ar fi avut secrete unul faţă de celălalt. 

Și aproape că nu aveau. 

În trăsură, în drum spre casă, Alexandra simțea banii din poșeta 
pe care o avea alături în timp ce îl ținea de braț pe Redmayne și-și 
odihnea capul de umărul lui. 

El o sărută scurt pe frunte și apoi o bătu indulgent pe mâna 
înmănușată. 

Era prima dată de-a lungul zile când o sărutase. 

Gândul provocă o grimasă gânditoare pe chipul Alexandrei. El o 
tratase de parcă era un obiect de anticariat prețios, deja ciobit și pe 
cale să se spargă. Deși se bucura de compania lui relaxantă și ferme- 
cătoare și era recunoscătoare pentru grija tandră față de ea, nu era 
sigură că-i plăcea această nouă dinamică dintre ei. 

Tăișul reținut, aproape virtuos al nevoii lui. 

Semăna foarte mult cu distanțarea. 

Bi îi era dor de Teroarea din Torcliff. De desfrânatul, diabolicul, 
barbarul îngâmfat care era. 

Atunci când intrară în hotel, avură nevoie de un alai de valeți, iar 
portarul îi întâlni la capătul scărilor cu un mesaj. 

Muncitorii săpaseră neobosiți la intrarea în catacombe, suficient 
pentru ca inginerul să între și să investigheze a doua zi dimineaţă, în 
cazul în care Redmayne dorea să fie de față. 

Amintirea pericolului mai domoli buna lor dispoziție. 

În timpul cinei tensionate, nu vorbiră despre asta, în timp ce un 
vânt îndrăzneț lovea de țărm valurile albe, înalte. Nu menționară 
nimic important nici când urcară cele trei etaje către apartamentele 
lor, la sfârșitul serii. 

Nu prea vorbiră despre multe lucruri, de fapt, căci erau prea mul- 
te de spus și nu știau de unde să înceapă. 

O sărută în ușă și îi ură noapte bună solemn, tandru. 

- Vino la mine, o invită el. Dacă ai nevoie de ceva. 

Alexandra stătea în ușă, invitaţia stându-i pe limbă în timp ce-i 
privea spatele lat, drept, până când dispăru în apartamentul lui. 

Avea atât de multe la care să se gândească și de care să se în- 
grozească. Întâlnirea. Banii. Crima. Toate posibilele consecințe 
ale confruntării. 

O liniştea, cumva, că aflase că acum catacombele erau deschise. 
Deși se lupta cu emoția dată de gândul de a mai pune piciorul acolo, 
nu primise noi indicaţii privind un alt loc de întâlnire. 

Acum, că avea banii, era nerăbdătoare să termine. 

O obseda identitatea persoanei care avea să i se dezvăluie, în timp 
ce Constance o îmbrăca pentru culcare cu o atenție excesivă care o 
amuza și o impresiona. 

După ce-și urară reciproc noapte bună, alese o fustă, o centură 
lată și o bluză simplă dintre cele nou cumpărate, pe care să le poată 
ascunde pe sub pelerina închisă la culoare. 

Apoi, Alexandra se urcă în pat și se uită la ceas. Zece fără un sfert. 
Mai avea vreo trei ore. Trei ore să permită șuierului vântului să o 
înnebunească încet. 

Îndreptându-se spre ușa camerei soțului ei, auzi un murmur de 
voci şi câțiva pași silențioși prin zgomotul nopții. Își lipi urechea 
de lemnul rece, ascultând notele masculine ale conversaţiei lui prie- 
tenoase, dar formale cu valetul. 

Deși se simțea jenată, rămase astfel, permițând vocii și apropierii 
lui să creeze o distragere bine-venită. Pașii dispărură, iar lumina era 
slabă, cu excepția strălucirii vagi a ceea ce ea presupuse că era lampa 
de pe noptieră. 

Alexandra auzi scârțâitul patului atunci când el își așeză trupul 
greu. În cele din urmă, se îndreptă spre patul ei și se întinse. 

Prezența lui se simțea prin perete cu o vibraţie aproape palpa- 
bilă, iar Alexandra se ținu ocupată imaginându-și-l sub baldachinul 
enorm, cu picioarele lui musculoase bine întinse și depărtate într-o 
poziție indolentă. 

La imaginea invocată, trupul ei se trezi la viață, agitat de o senza- 
ție neobosită, nerăbdătoare, pe care ea o respinse. 

Oare ce făcea el înainte să adoarmă? Citea? Oare admira prive- 
liștea mării neliniștite? Nu îl credea genul de bărbat care să țină un 
jurnal, deși exploratorii ca el făceau asta. 

Oare se gândea la ea? Sau scria despre ea? Ce ar spune? 

Încă o dorea? 

„Mâine sau oricând ești pregătită.“ 

Ziua de mâine nu era niciodată garantată nimănui, cu atât mai 
puţin lor. Amenințarea la adresa vieţii ei nu trecuse, iar ea avea să 
dea în noaptea asta piept cu un posibil inamic care avea intenții 

necunoscute, dar clar infame. Dacă banii nu mai erau suficienți? 
Dacă toată lumea îi descoperise crima? 

Oare ar mai putea-o proteja Redmayne? Oare ar face-o? Una era 
să păstrezi secretul victimei şi altul să comiţi sperjur de dragul unei 
asasine. Una care îi pusese viața în pericol în nenumărate ocazii. 

Redmayne bănuia că propriii duşmani erau responsabili de recen- 
tele atentate la adresa vieților lor, dar remarcase, de asemenea, că 
apariția ei provocase toate întâmplările. 

Nu ar avea sens ca șantajistul să își vrea ținta moartă. 

Dar nu era, nu? Niciodată nu fusese rănită cu adevărat. 

Ar putea fi acesta atât de insidios, atât de ingenios, încât să plă- 
nuiască totul astfel încât ea să scape mereu cu viață? 

Oare era posibil ca scopul său să fie să o terorizeze, să-i arate cât 
de ușor i-ar fi să îi ia pe toți cei la care ținea dacă nu mai plătea? 

Și printre cei la care ținea se număra acum și soțul ei. Un bărbat 
pe care-l cunoștea de numai nouă zile. 

Zece când avea să bată miezul nopții. 

Se foi și se răsuci, ridicându-se în poziție șezând atunci când 
amintirea a ceva ce el spusese îi veni în minte. 

„Gândul că aș fi putut muri fără să fac dragoste cu tine este insu- 
portabil. Imposibil.“ 

Scoase un sunet de neîncredere în timp ce o durere deloc străină 
i se instală în vintre. Chiar mai jos. Mușchii intimi se încordară în 
jurul unui gol alunecos cu o clipă înainte ca ea să sară din pat. 

Nu mai era timp de meditaţie, nu când exista șansa de a se 
răzgândi. 

Gândul că de Marchand ar putea fi singurul bărbat care să o fi 
avut complet... Că soțul ei ar putea afla adevărul... Sau mai rău. 

Gândul că ar putea muri înainte să facă dragoste cu el... era 
insuportabil. 

Imposibil. 

Mai ales acum, când dorinţa o învăluia cu mai multă intensitate 
decât frica. 

Merse tiptil și își lipi încă o dată urechea de ușă. Lumina slabă a 
lămpii încă strălucea pe sub ușă, dar toate sunetele erau acoperite 
de noaptea cea vântoasă. 

Inspirând adânc, întredeschise uşa. 

Își auzi numele înainte să-și poată întoarce capul, un răspuns — o 
invitație — echilibrat pe buzele ei. 


287 


~ Kerrigan Byrne ~ 


La vederea lui, își pierdu curajul, tabloul impresionant lăsând-o 
fără aerul care-i mai rămăsese în plămâni și fără cuvintele pe care 
mintea ei le putea forma. Strânse mânerul ușii mai cu putere și se 
îndreptă în timp ce sângele începuse să-i zvâcnească la tâmple. 

Într-adevăr, Redmayne era lungit pe marginea patului, cu ochii 
închiși, cu capul pe spate, cu gâtul expus. Un picior robust era întins 
pe așternuturile albe ale saltelei, celălalt picior atârnându-i pe po- 
dea. O mână era pe sub așternuturi, mișcându-se ritmic. 

În jurul mădularului. 

Inima i se urcă în gât, şi fu nevoită să înghită în sec de mai multe 
ori, holbându-se în timp ce el își mișca pumnul de-a lungul mădu- 
arului gros, alunecos, oprindu-se la capătul coamei de păr negru, 
înainte să tragă în direcţia opusă. 

Chipul său trăda o grimasă asemănătoare durerii. Șanţurile de 
a marginea ochilor se adânceau, ca și cum pleoapele lui nu aveau 
să se mai deschidă vreodată. 

Vântul, primit prin fereastra deschisă, îi aruncă zgomotos o 
buclă neastâmpărată peste pleoapele închise în timp ce respirația 
i se precipita. 

O secundă - sau poate o eternitate —, Alexandra se holbă la or- 
ganul pe care-l mângâia între picioarele lui. Mai închis la culoare 
decât mâna din jurul lui, ieșea în evidenţă mândru și gros și... sufici- 
ent de lung pentru a face fiecare mișcare a pumnului său o adevărată 
călătorie. 

Nu avea niciodată să se potrivească înăuntrul ei, nu era posibi 

Se încordă aproape imediat, eliberând un val de umezeală îngri- 
jorător. 

Un sunet sumbru de plăcere fu emanat din pieptul lui, sincroni- 
zându-se perfect cu invitația trupului ei. 

Contururile sculpturale ale trunchiului se încordară și se relaxa- 
ră, unduindu-se în spasme lente care ar fi putut-o hipnotiza dacă el 
nu i-ar fi mormăit numele. 

Apoi, el gemu. 

Ea privi în sus și văzu că el avea ochii închiși. 

El nu știa că ea se afla acolo. 

Și totuși, îi rostea numele. 

Aşa o dorea? Se minună, vrăjită de jocul luminii felinarului ce-i 
lumina crestele întinse și curburile abdomenului, în timp ce el își 

rotea șoldurile în mișcări lungi, apatice, oprindu-se respirând epui- 
zat înainte să se retragă. 

Poate deasupra lui? Nu ţintuită sub el. Nu pe la spate. 

Ca din senin, își aminti de izbiturile șoldurilor atacatorului ei. 
Scurte, rapide, uscate, chinuitoare. Așa crezuse ea că sunt bărbații 
înăuntrul unei femei. Că se mișcau pentru a... termina. 

Dar asta... 

Făcu un pas în față, apoi încă unul. Această alunecare ușoară 
a șoldurilor lui era ca un dans primitiv, încântător, în care fiecare 
mușchi era controlat perfect. Nu era violenţă sau frenezie. 

„Nu va dura mult“ 

Alexandra clipi de câteva ori, blocând cuvintele. 

Dacă totuși cu soțul ei avea să dureze? Dacă se gândea, nici una 
dintre întâlnirile ei anterioare cu Redmayne nu fusese scurtă. Și, din 
câte își putuse ea da seama, cât se satisfăcuse singur durase mai mult 
decât tot chinul ei cu de Marchand. 

Nu părea să se grăbească prea tare să termine. Era ca și cum învă- 
tase să devină răbdător cu agonia care îi cuprindea chipul. 

Aproape... că se bucura de asta. 

Briza îi lipi cămașa de noapte de trup, făcându-i sfârcurile atât de 
tari şi de sensibile, încât nu mai putu rezista. 

Alungă senzația gândindu-se că era singura creatură care să se 
fi strecurat atât de aproape de ducele de Redmayne fără ca el să 
ştie. El era mereu pregătit. Vigilent. În chinurile acestui act des- 
frânat, încântător, el devenise vulnerabil, și totuși supraomenesc 
de masculin. 

- Dumnezeule, icni el, mâna alunecându-i mai repede, degetele 
încordându-i-se. Alexandra! 

- Piers! 


Capitolul 26 
CAP 


La auzul numelui său, Piers se ridică și își trase așternuturile pes- 
te vintre. Vederea ei nu reuși să îi strunească extazul care se aduna 
în greutățile gemene de sub sexul lui. 

O considerase pe Alexandra o nălucă pe care o invocase, o fante- 
zie închisă în dorință. Dezbrăcată. Eterică, efemeră. Posesoarea unei 
frumuseți delicate, nepământești. 

Asta dacă nu ar fi fost nesiguranța care scânteia în privirea ei de 
caramel, arzătoare. 

Înmărmurit, închise ochii și-i deschise iar, pentru a se asigura. 

La vederea ei, mădularul lui fu copleșit de o convulsie dureroasă, 
atât de agonizantă, încât îl făcu să strângă din dinți. 

În fantezia lui, ea își aluneca trupul lucios pe mădularul lui, sânii 
ei perfecţi, obraznici legănându-se în cea mai tentantă manieră de 
fiecare dată când coapsele ei le întâlnea pe ale lui. 

În mod miraculos, iată-i acolo. Ea era acolo. În dormitorul lui. Pa- 
lidă, mândră şi dezbrăcată, tremurând în briza care-i flutura şuvițele 
grele, făcându-le să strălucească precum cosițele unei zeițe păgâne. 

El își îndepărtă privirea de sfârcurile ei rozalii. 

- Alexandra. Ce... faci? 

-Mi-ai strigat numele. 

Ea își trecu limba peste buza inferioară, în timp ce ochii ei răma- 
seră blocaţi pe aşternutul care abia ascundea culmea erecţiei lui. 

El zâmbi. Cât timp stătuse ea acolo? Oare cât timp îl văzuse sa- 
tisfăcându-se cu ea în minte? 

Dumnezeule, dar mintea lui nu ar fi putut invoca ceva la fel de 
magnific precum realitatea. 

- Mi-ai spus numele pentru că... pentru că ţi-ai imaginat că eu iti 
făceam... asta? 

Ea arătă spre mâna lui, care acum ținea așternutul peste el. 

Peste dorință se suprapuse panica, în timp ce el îi analiza trăsătu- 
rile frustrant de calme. Era dezgustată? Excitată? Speriată? 

Oare ce să răspundă el? 

Decise să-i spună adevărul. În cel mai rău caz, ar face-o să se re 
peadă de cealaltă parte a ușii. Nu se putea gândi la un alt motiv 
pământul ăsta blestemat pentru care ea se afla acolo cu el decât 

— Nu, Alexandra. Nu, nu mă satisfăceai cu mâna ta, nu în 
tea mea. 

-Eu eram... tu erai... în mine. 

El rămase fără suflu. Inima îi încetini, se opri și apoi bătu &= 
nou cu putere, amenințând să-i iasă din piept. Și totuși, îi răspun: 
cu onestitate: 

- Da. 

Ea se apropie. 

- Eram deasupra ta? 

El ridică mâna. 

-Nu face asta. 

Ea ezită, simțindu-se rănită. 

- Alexandra, se grăbi el să spună cu voce groasă. Dacă te mai apro- 
pii... Fir-ar, sunase ca o amenințare! Adică... Nu trebuie să faci asta. 
Ti-am spus că nu te voi atinge. 

Știu. 

Ea se opri chiar în faţa lui, cu sânii la numai câțiva centimetri 
distanță de gura lui. Genunchii ei aproape că-i atingeau pe ai lui. Era 
un chin. O tortură. Era un iad de-a dreptul. El se inu însă de cuvânt, 
lovind cu pumnii în așternuturi. 

-Te vreau, Piers! 

Gura i se umezi, mușchii i se încordară, iar mădularul insistă să se 
miște spasmodic între picioare. 

O şuviţă rebelă îi căzu ei pe faţă, iar el tânji să i-o îndepărteze, să 
mângâie catifelarea obrajilor ei. 

-Eşti sigură? Vreau să fii sigură. 

-Nu eram, îi răspunse ea cu privirea timidă, în ochii ei sclipind 
atât de multe lucruri, nici unul legat de sex. Nu până când am venit 
aici și te-am văzut... astfel. 

E] își reprimă un val de stinghereală deoarece fusese prins într-un 
moment atât de sincer de exprimare a nevoii. 

Degetele ei fură cele care-i îndepărtară părul negru răzleț de pe 
frunte, atingerea ei fiind rece pe pielea lui care ardea de dorință. 
-Tot ce știu înainte de tine este... Căută cuvintele, îndepărtân- 
și privirea. A fost forțat şi repede. 

El emană o parte din căldură, înlocuind-o cu un val de suferință și 
furie. Se gândi că voia să știe ce i se întâmplase și cum. 

Cât de mult greșise. Numai faptul că aducea vorba despre asta îl 
distrugea. 

-Dar tu ai fost.... lent adineauri, continuă ea. Precaut. 

Ea se aplecă spre el, lăsându-și mâna să alunece pe braţul său 
până când îi cuprinse încheietura. 

Uluit şi de-a dreptul pietrificat, Piers rămase mut, cu ochii larg 
deschiși, în timp ce ea îi ghida mâna prin părul moale dintre picioa- 
rele ei. Ea îi apăsă degetele acolo, iar acestea alunecară cu ușurință 
între faldurile umflate, întâlnind mătasea caldă, umedă. 

Gâfâiră amândoi, împărtășind un fior de neîncredere ca urmare a 
scânteii care se aprinse între ei. 

-Vreau să fii tu ultimul bărbat care m-a pătruns. Ghidându-i în- 
cheietura, ea îi roti degetul pe clitorisul ascuns între faldurile închi- 
se, privirea devenindu-i la fel de umedă precum dorința. Vreau să fii 
tu. Soțul meu... 

Auzise suficient. 

Piers se ridică, se întinse spre ea și o trase peste el. Putea face 
asta. Avea să facă asta, ceea ce îi promisese de la început. Avea să 
înlocuiască amintirea unui alt bărbat cu nimic în afară de o beatitu- 
dine zdruncinătoare. 


Alexandra nu își dădu seama de ce efort fusese nevoie pentru a se 
oferi astfel și pentru a cere până când el nu luă mantia seducătorului 
de pe umerii ei. 

Redmayne rămase așezat și păstră așternutul peste șolduri în 
timp ce-i ghida picioarele pentru a-l încăleca. 

Rămaseră astfel, împărtășind uluirea, ochii lui cercetându-i pe ai 
în căutarea unui motiv pentru care să nu o facă. 

Nu găsi nici unul, căci ea nu i-l oferise. 

Alexandra se sprijini pe umerii lui puternici în timp ce el își trecu 
un braț peste talia ei, înfășurându-i picioarele în jurul lui. Ei îi plăcea 
asta, îi plăcea să fie deasupra lui. O privea de sus pe bestia speriată 
și primitivă pe care o ţintuia sub ea. Simţea o putere viguroasă și 
feminină. Una care îi făcea picioarele să tremure și privirea să i se 
încețoșeze, ca și cum vederea ei îl îmbăta. 

Când buzele lor fuzionară, concepţia ei asupra realității se 
schimbă. Și alte părţi ale lor se contopiră. Inimile. Sufletele. Poa- 
te şi destinele. 

Ea fu cea care își încurcă limba cu a lui, care îl gustă, făcând cer- 
curi umede. Care îl penetră. 

Cu un geamăt grav, primitiv, mâinile lui își începură magia. 

Deși sărutul lui deveni mai feroce, degetele sale o mângâiau 
lent, reacomodându-se cu căldura faldurilor sexului ei, răspândind 
dorința umedă pe care o găsise acolo spre perla excitată care pulsa 
deasupra. El apăsă cu multă tandreţe pielea pe care o prinsese între 
degetul mare și arătător, frecând-o cu atâta îndemânare alunecoasă, 
încât ea văzu stele verzi. 

- Piers! șopti ea sărutându-l. Sunt deja... Voi... 

-Ştiu. 

Răspunsul lui fu incredibil de masculin. Fu atât de plin de ardoare 
şi de aroganță, iar ea nu avu timp să se arate deranjată de asta, căci 
el făcu ceva mult mai enervant. 

Se opri. 

Degetele lui părăsiră mugurele umflat și dureros și cobori pentru 
a înconjura deschizătura intimă, zgâriind-o ușor cu vârfurile aspre 
ale degetelor sale. 

Mușchii intimi pulsau sub atingerea lui, contractându-se, invi- 
tându-l. 

La început, el testă, trăgându-se înapoi pentru a-i urmări expre- 
sia în timp ce degetul lui se cufunda mai adânc. Suficient de adânc 
pentru ca palma să-i ajungă între coapse. 

-Eşti atât de udă, șopti el direct. Dar vreau mai mult. Vreau să 
fii gata. 

-Sunt gata, gâfâi ea, luptându-se cu dorința de a se zvârcoli și 
de a se smuci. 

El răspunse provocării ei retrăgându-se și pătrunzând-o încă o 
dată, de data asta cu două degete. 

O senzaţie de dilatare o ului, dar nu simți durere atunci când 
el o pătrunse și mai profund, apăsând cu podul palmei clitorisul 
tremurând. 

Magice. Acele mâini magice. 

Îi şopti numele. ÎI gâfâi în timp ce el crea o frecare delicioasă în 
ritmul acela plin de tandrețe. Degetele lui păreau în același timp stră- 
ine și fantastice înăuntrul ei, dar podul palmei fu cel care apăsa pe 
clitorisul vibrant, provocând cel mai intens răspuns. 

Cu picioarele depărtate și cu nimic în afară de brațul lui care să 
o împiedice să cadă, zvârcolirea ei se rezuma la mișcarea frustrată a 
șoldurilor. Legănatul se accentuă, până când începu să-i călărească 
mâna cu o nevoie nerușinată în timp ce o tensiune plăcută se aduna 
între picioarele ei. 

El revendică un alt sărut în timp ce coapsele ei se cutremurară, 
eliberând un alt val de umezeală în jurul degetelor lui, în vreme ce el 
o conducea în acel loc minunat, tensionat, aproape de extaz. 

Încă o dată, se retrase. 

Ea scânci lipită de buzele lui, inconștientă, coapsele ei avântân- 
du-se înainte, căutând magia. 

- Ştiu, draga mea, bâigui el, cu vocea biciuită de o suferință subti- 
lä similară. Ți-e teamă? 

-Nu. 

Era îngrozită. Torturată. Şi avea atâta nevoie de eliberarea pe care 
el i-o putea oferi, încât ar fi putut muri de dorință. 

Ochii lui sclipeau aproape argintii în lumină, în timp ce o cerceta, 
descoperindu-i teama pe care ea se străduia să o ascundă. Așezân- 
du-și mâinile tandre pe coapsele ei, el se îndepărtă de ea, întinzân- 
du-se pe spate pe pat. 

Vântul se simțea minunat pe pielea ei, deja alunecoasă datorită 
luciului dat atât de pasiune, cât și de frică. Îi întărise sfârcurile și îi 
ridicase părul de la ceafă. 

-Dacă mă vrei înăuntrul tău, soţie, mă poţi avea după bunul 
tău plac. 

Ochii lui străluceau cu o nevoie aproape fanatică. O foame soră cu 
venerația. Se întinse sub ea, oferindu-i-se trup și suflet. Un sacrificiu 
și o rugăminte. 

Ea se holbă la trupul magnific, cuprinsă de poftă. 

Niciodată nu îi trecuse prin cap că el nu avea să o ia. Că nu avea să 
o pătrundă. Să o ţintuiască. 

Că ea avea să îl primească. 

Alexandra privi în jos, așa cum stătea călare peste coapsele lui, 
unde forma formidabilă a sexului lui ridica așternutul. 

—Eu... eu nu ştiu cum să te satisfac, mărturisi ea, brusc descurajată. 

El o privi cu o răbdare atât de tandră și de sinceră, încât ea se 
emoţionă. 

-Nu ai aflat până acum, Alexandra, că tot ce faci tu mă satisface? 
Este de ajuns să te privesc pentru asta. Să te ating și să te sărut. Par- 
fumul, gustul și trupul tău sunt cele mai mari plăceri pe care le-am 
cunoscut vreodată. Tot ce faci dincolo de asta... 

Cuvintele lui se pierdură într-un şuier reținut atunci când ea se 
apropie şi îl acoperi, strângându-şi degetele în jurul bazei erecţiei lui. 
Era mai cald decât își imaginase ea. Mai fierbinte chiar decât trupul 
lui arzător. 

Fascinată, își trase mâna de-a lungul coloanei, către vârful umflat, 
minunându-se de catifelarea pielii ce aluneca peste fierul de neclintit 
de dedesubt. 

Era mare, se temea ea. Copleșitor de mare. Și totuși, atât de dife- 
rit de ceea ce se așteptase ea să găsească. 

Cum putea un o anexă atât de boantă și de mătăsoasă să provoace 
durerea ascuţită, devastatoare pe care o experimentase înainte? 

Nu era posibil, hotărî ea. Nu avea să o facă. Nu de data asta. 

Piers nu ar răni-o. 

Ştia asta din modul respectuos în care îi șoptea numele. După 
prinsoarea grijulie cu care îi susținea coapsele. După forța acestui act 
pe care îl lăsase cu totul în mâinile ei. 

După modul în care el își închidea ochii, încercând să ascundă 
vulgaritatea dorinţei lui primare pentru ea. 

Ea voia să îi spună că nu trebuia să o facă. 

Ea ardea la fel de fierbinte. El o dusese într-un astfel de loc, des- 
coperise o latură a ei atât de plină de nevoie, de nerușinată, de inso- 
lentă, încât o dorință obsesivă pentru trupul lui copleşea temerile și 
îndoielile pe care le-ar fi putut avea. 

Poate ar fi fost diferit dacă ar fi stat deasupra ei. Sau în spatele 
ei. Dacă ar fi constrâns-o și ar fi tras-o de păr. 

Dar astfel... cu trupul lui incredibil întins sub ea, cu dorința lui 
reţinută de lanţurile de fier ținute într-o strânsoare strașnică. 

Tot ce-și dorea era să se elibereze peste și în jurul lui. Să-i stingă 
nevoia și să-i îndeplinească dorințele. 

Își trecu un deget curios pentru vârful sensibil al sexului său, 
găsind o umezeală ciudată, mătăsoasă. 

EI își întoarse capul într-o parte, pieptul lui ridicându-se cu respi- 
raţii obosite, muşchii încordaţi din cauza efortului de a se stăpâni. 

Bra timpul. Era timpul eliberării lor din lanțuri. 

Ea se ridică, așezându-l în dreptul deschiderii ei, imprăștiind căl- 
dura înviorătoare pe coroana sexului său. 

În timp ce cobora lent, deschizându-și trupul, nici unul din ei nu 
mai respiră. 

Ea îngheță. Pentru ceea ce păru o eternitate, tremură deasupra 
lui, paralizată, incapabilă să înainteze, incapabilă să se retragă. Pă- 
rea... părea... 


Nu ştia cum se simțea. Nu o durea. Dar nici nu era ceva plă- 
cut. Sau în regulă. Nu așa, cu trupul expus și cu fața lui întoarsă 
într-o parte. 

El se gândise să-i ofere autonomie. Să o salveze de mâinile 
lui lacome şi de dorinţa lui puternică. Ea se gândise că o putea 
face singură. 

Greşiseră amândoi. 

Ea se retrase, lăsându-i sexul să-i cadă pe coapsă. 

-Piers, șopti ea, urând tonul disperat din vocea ei. Eu... am 
nevoie de tine. 

Avea nevoie să simtă brațele lui în jurul ei. Protecţia pe care tru- 
pul lui i-o oferea, chiar dacă această protecție era numai în mintea ei. 
În propriile amintiri. 

El fu acolo în clipa în care ea rosti cuvintele. Era acolo, îmbră- 
ţișând-o, cu fruntea lipită de a ei, respirația lui hrănindu-i plă- 
mânii chinuiţi. 

- Eu... eu am nevoie să faci tu asta, mărturisi ea șoptit, 

El înlemni, o mantie de venerație acoperindu-i în timp ce el se 
ridică și ghidă mădularul spre pielea umflată, umedă. Zăbovi la in- 
trarea ei, așezându-se acolo înainte să-și elibereze organul, ambele 
mâini sprijinindu-i umerii. 

-Ce fac acum? întrebă ea. 

-Sprijină-te de mine, Alexandra, șopti el, aducând-o mai aproape 
de el. Fii aici! Fii cu mine! 

Îi sprijini capul de umăr, îngropându-și faţa în părul ei în timp 
ce-i încuraja coapsele tremurânde să se relaxeze. 

În cele din urmă, o făcură. 

Nu era ca și cum ar fi înțepat-o cu sulița. Nu chiar. Era mai degra- 
bă ca și cum carnea ei feminină se modela pe lungimea lui umflată în 
timp ce se topea în jurul lui. Numai până la un punct. După ce ajunse 
atât de departe, mușchii ei interni se încordară, închizându-i într-o 
luptă sexuală pe care el nu îndrăznea să o poarte. 

-Dumnezeule mare, femeie! Gâfâi de parcă simțea durere. Eşti 
atât de... strâmtă! 

Ea voia să-l întrebe dacă era de bine. Să îl mângâie și să îl încura- 
jeze la fel cum făcuse el, dar singurul lucru la care se putea concentra 
era pulsul prelung, tensionat al pielii ei intime în timp ce se chinuia 
să-i accepte lungimea. Ea se încovoie puțin, sperând să-l tragă mai 
adânc, dar nu euși decât, poate, un centimetru. 

El înjură gâfâit. 

-Spune-mi să mă opresc, o imploră el. Nu vreau să te rănesc! 

-Nu te opri, gâfâi ea, împingându-și șoldurile, căutând elibera- 
rea despre care știa că o aștepta la sfârșit. Numai că... numai că... 
te rog! 

El înțelese rugămintea, iar degetele lui îi cuprinseră șoldurile, 
trăgând-o în jos pentru a-i întâlni șoldurile cu o singură penetra- 
re puternică. 

Ea ţipă, incapabilă să se controleze. 

-Îmi pare rău, spuse el gâtuit, încercând să se retragă. 

- Nu! Ea își încleștă braţele în jurul lui, împingându-și șoldurile 
spre ale lui. Nu te mișca! 

Ordinul ei era o șoaptă șuierată, eliberată de un gât în care stag- 
naseră un milion de emoții diferite. 

El se supuse. 

La început, nu-l simți decât pe el înăuntrul ei. Acest organ străin, 
feroce, care pulsa, din carne neînduplecată și căldură. Ea rămase așa 
un moment, simțind. Experimentând. Analizând. 

Nu era durere. Nu era chin. Era numai această presiune inconfor- 
tabilă la început, care lăsă rapid loc unei împliniri îmbucurătoare. 

Respirația începu să se precipite în timp ce se dezlănțuia. 

Nu era durere. Numai Piers. 

Acest bărbat, care era mult mai mult decât ce se afla înăuntrul ei. 
Era respirația blândă din urechea ei. Pielea fină întinsă pe frânghiile 
de fier ale umerilor şi ale coloanei în timp ce ea îl apuca precum o 
femeie care era gata să uite de ea. 

Forța tandră a braţelor care o învăluiau într-un cocon confortabil 
îi susținea toată greutatea. Părul aspru și mușchii pieptului îi zgâriau 
sânii sensibili în timp ce ea și-i strivea de el. 

Părul moale al picioarelor lui solide îi gădila pielea subțire, sensi- 
bilă a interiorului coapselor. 

Era toate aceste lucruri și mult mai mult decât își putuse ea 
imagina. 

Protectorul ei. Soțul ei. 

Tubitul ei. 


Deşi fiecare instinct primar pe care-l avea Piers îi striga să 
se miște, să împingă, să posede, el se luptă cu toată ferocitatea 
adversarului. 

Asta fiindcă instinctul de a proteja această femeie de orice ame- 
nințare devenise cel mai puternic dintre ele. 

Chiar dacă acea amenințare era propria lui nevoie primară. 

În plus, se afla înăuntrul ei. În sfârșit! Era închis într-un trup 
mai frumos, mai strâmt și mai umed decât putuseră cuprinde fan- 
teziile lui. 

Era de ajuns. 

Și totuşi, nu avea să fie niciodată de ajuns. 

Era mai mult decât îndrăznise el să spere. Mai mult decât meri- 
ta - acest cadou al încrederii ei splendide. 

Şi totuşi, dorea mai mult. 

Dacă atât de departe putea merge ea în seara asta, el înțelegea. 

Dacă ea avea să se retragă acum, avea să ia cu ea o fărâmă din 
sufletul lui. 

Era cel mai dificil lucru pe care-l făcuse vreodată, acela de a se 
pregăti să îi dea drumul dacă teama avea să o copleșească. 

„Lasă-mă să-ți arăt cât de frumos poate fi“, o încurajă el în gând. 
„Lasă-mă să te revendic, astfel încât să nu mai aparţii trecutului.“ 

Încet, în secvențe infinite, ea se relaxă deasupra lui, sexul deve- 
nind un înveliș modelat pe lungimea dinăuntrul ei. Strânsoarea lui 
se mai relaxă, respirația se mai reglă chiar dacă mușchii ei se topeau 
odată cu ai lui. 

Mâinile ei mici, delicate începută să exploreze cu mișcări ușoare 
spatele, coborând de-a lungul coloanelor de mușchi care-i flancau co- 
loana vertebrală. 

Piers îi întoarse mângâierea, trecându-și mâinile aspre peste 
omoplații ei, cartografiindu-i panta taliei, bucurându-se de catifela- 
rea pielii ei albe. 

Își dori să-i poată vedea fața, şi totuși nu era gata ca ea să-l pri- 
vească. Aprecie respirațiile de pe gâtul lui, încrederea inerentă din 
ele. Intimitatea. 

-Foarte bine, șopti ea. 

-Foarte bine, răspunse el. 

Nu trebuia ca ea să spună mai multe. 

El își arcui ușor spatele, apăsând pe saltea, retrăgând numai baza 
mădularului său înainte să o pătrundă cu o mișcare blândă, plină 
de tandreţe. 

Fricțiunea era neglijabilă, dar era tot ce aveau nevoie pentru o 
plăcere chinuitoare, remarcabilă, care înflorea între ei. 

Ea respira precipitat în timp ce el o legăna ușor, unduindu-și șol- 
durile, rămânând adânc înăuntrul ei, apăsându-i pe pântece. 

Simți că ar putea muri din cauza plăcerii! 

În cele din urmă, ea se retrase puţin pentru a-l privi, pe chipul ei 
citindu-se un amestec de uluire și venerație. 

Și plăcere. 

Mai mult. Avea nevoie de mai mult. El îi putea oferi mai mult. 

Își linse degetul și-l lăsa între ei, acolo unde ea era atât de mică, 
de delicată şi totuși spectaculos de strâmtă în jurul lui. El mângâie 
clitorisul umflat, destins. 

Ea eliberă un sunet jos și încântător, de parcă ar fi tors o leoaică. 
Degetele ei traversară coloana gâtului, alunecându-i în păr. 

Atunci când el împinse iar, ea strânse mai tare, eliberând un 
sunet discret de încurajare. 

Instinctiv, își puse mâna la gură. 

-Nu, spuse el gâtuit, sărutându-i degetele fără să întreruptă rit- 
mul lent, constant. Nu este cazul să-ţi reprimi plăcerea. Cânt-o în 
noapte, iubita mea soţie! Lasă-i să știe că ești a mea și că numai eu te 
pot face să te simți astfel. 

Linse vârful degetelor, apoi îi mângâie părul. 

Dumnezeule, iubea când făcea asta. Își lăsa capul pe spate, astfel 
încât să poată controla sărutul lor fierbinte, alunecos. 

Simti o bucurie triumfătoare atunci când șoldurile ei începură să 
danseze ademenitor. Se unduiau și se învârteau în ritmul lui. 

El își sincroniză atingerile limbii cu ritmul șoldurilor, atingerea 
ușoară ca pana a degetului său fiind ca o percuție care îi făcea șoldu- 
rile să vibreze. Privirea i se întunecă, devenind decadentă, abisuri 
întunecoase ale unei dorințe inimaginabile. 

- Piers, îl avertiză, spasme mici intensificându-se în pielea femi- 
nină care îi învăluia mădularul. 
-Nu aștepta după mine! șopti el asaltând-o cu săruturi fier- 
binţi și cu mișcări puternice ale limbii. 

Adevărul este că ar fi putut avea orgasm în momentul în care ea 
își înfășurase degetele subțiri în jurul lui. 

Blestemat să fie dacă avea să termine așa repede. Jurase că avea 
să o facă să fie udă și epuizată înainte să termine și el, și, în acest 
moment, era numai una din cele două. 

Foarte udă. 

El își cufundă degetul mai mult, atingând demonic locul unde 
trupurile lor se uneau, adunând umezeala abundentă, pe care i-o în- 
tinse peste clitorisul vibrant. 
Buzele ei se desprinseră de ale lui în timp ce ea se arcuia, lăsându-și 
capul pe spate cu un geamăi. 

Tremura peste el, sexul ei mulgându-l în valuri ritmice, voluptoa- 
se. Părul ei desprins îi atinse spatele, iar degetele ei îl trăgeau de păr 
în timp ce tremura într-un orgasm prelung și extravagant, 

Orgasmul îi pulsă prin mădular, gata să explodeze, și Piers își 
mușcă limba cu putere. Nu încă. 
Nu până când ea nu avea să îl implore să se oprească. 


Alexandra căzu peste soțul ei, se ghemui pe el, permițându-le 
pulsurilor ei voluptuoase de plăcere lichidă să se elibereze. 

Uluită și umilită, se minună de libertatea și profunzimea a ceea 
ce experimentase. Ce frumusețe văzuse în spatele pleoapelor în 
timp ce cunoștea extazul. Dansurile de lumină și bucuria electrică 
făceau parte din el, din ceea ce îi făcuse ei. 

Avu nevoie de numai câteva guri de aer pentru a-și da seama că 
el era înăuntrul ei, la fel de tare și de fierbinte, trupul lui fiind încă 
tensionat, în timp ce chipul se străduia să își păstreze detașarea, 
pierzând însă repede bătălia. 

-Tu... tu nu... 

Deşi mușchii lui erau încordați, îi cuprinse cu blândețe chipul 
în mâini. 

— Ai terminat, Alexandra? 

Adresă întrebarea gâtuit, înainte să-și coboare buzele pe gâtul ei, 
gustând sarea și moscul de pe pielea ei. 

-Ce vrei să spui? 

— Lasă-mă să te întind sub mine, îi ceru el gâtuit, cu buzele cobo- 
rându-i pe gât şi pe piept. 

Am nevoie să te văd. Să văd asta. Se mai legănă puţin pe pielea ei, 
încă tremurând. Am nevoie să gust... Îi ridică un sân, acoperindu-i 
sfârcul cu fierbințeala decadentă, umedă a gurii lui. 

Indecența cererii lui, împreună cu poziţia sa, fu de-ajuns pentru a 
stârni o excitare apatică în vintrea lui. 

- Da, șopti ea, în timp ce el își mută atenția asupra celuilalt sân. 

Făcu ochii mari atunci când el se retrase, și brusc ea se trezi pe 
spate, cu picioarele depărtate de greutatea mâinilor lui. 

- Dumnezeule, bâigui el. Eşti atât de roz, de perfectă! 

Cu o privire de un albastru glacial, se așeză deasupra ei, atingân- 
du-i pielea delicată cu limba, deschizând-o cu atingeri hotărâte, și, 
în mod miraculos, o nouă dorință se construi în vintrea ei. Odată ce 
şoldurile începură să i se ridice de pe pat, își concentră atenția spre 
singurul loc despre care ea știa că avea să explodeze curând cu tre- 
murări fierbinți de plăcere. 

Încă o dată, el se retrase chiar înainte ca ea să se elibereze, pră- 
dându-i trupul ca jaguarul care-i furase frumusețea sau care i-o 
fäcuse cadou. 

Alunecă în ea cu o mișcare fluidă, încântător de frumoasă, sta- 
bilind un ritm hotărât, controlat. Ochii lui alerți îi analizau chipul, 
reperându-i expresiile. 

Ea îi simţi ezitarea. Reținerea persistentă. Își trecu mâinile peste 
mijlocul lui și chiar mai jos, împingându-l mai adânc. 

-Mai mult, șopti ea, simţindu-l tensionat, observând confuzia 
din ochii lui. Mai mult, repetă ea, ridicându-și coapsele pentru a le 
întâlni pe ale lui. 

Mișcările lui se iuţiră, deveniră mai profunde, ridicând-o mai mult. 

Ea adora asta, adora moliciunea saltelei la spate, greutatea lui 
deasupra ei. Se simţea protejată. Se simțea... glorioasă. Constată 
că putea controla ritmul cu șoldurile, ridicându-se mai repede, mai 
în forță, luându-l pe tot înăuntru cu toată ferocitatea lui anima- 
lică, cu toată grația lui nobilă. 

Cu toată dorința, îl făcea să-și piardă controlul. 

El se umflă înăuntrul ei, devenind incredibil de gros, găsind în 
trupul ei un loc la fel de potrivit pentru a fi satisfăcut precum perla 
de la exterior. 

Alexandra fu din nou învăluită de plăcere, de data asta mai in- 
tens decât înainte, asaltată de o ploaie de pulsaţii care-i treceau prin 
vene, până când degetele de la mâini și de la picioare fură infuzate de 
scântei și sclipiri. 

Nu o făcu să uite de ea. Nu de data asta. Privea cu o uimire fas- 
cinantă în timp ce el o urmă în acel loc. Șoptindu-i numele, ge- 
mându-l, mârâind în timp ce jeturile de lichid ale eliberării lui îi 
învăluiau pântecele. 

Se gândea că acum era cel mai frumos. Neajutorat în fața plăcerii, 
acaparat de căldura și de supunerea trupului ei. Fiecare tendon i se 
încorda de o beatitudine care părea să se asemene cu a ei, poate chiar 
întrecând-o în timp ce convulsii somptuoase puneau stăpânire pe 
trupul lui vânjos înainte să facă o ultimă mișcare înlăuntrul ei. 

Rostogolindu-se pe o parte într-un colaps controlat, o luă cu el. O 
trase peste el și îi împrăștie părul pe piept, nepăsându-i de trupurile 
lor lipicioase din cauza sudorii sau de urmele plăcerii lor. 

Respirau împreună în tăcere, permițând vântului să le răcească 
trupurile în timp ce fiecare profita de o clipă pentru a contempla 
enormitatea cataclismică a ceea ce tocmai se întâmplase între ei. 

După o clipă, fiori reci îi cutreierară pe piele. Redmayne îi sărută 
umărul şi se dădu jos din pat, înmuie o cârpă în ligheanul cu apă cu- 
rată şi se întoarse pentru a i-o oferi cu blândețe. 

Apoi, o băgă sub așternuturi și o așeză pe o parte, cu fața la el, 
creând un cocon cu trupul înainte să o asalteze cu săruturile lui 
nestăvilite. 

O privi lung, cercetător. 

— Alexandra, spune-mi sincer. Eşti... 

-Cred că este posibil să te iubesc. 

Ai fi putut crede că bâiguise asta fără să gândească. Dar nu o făcu- 
se. Nu de data asta. Pur și simplu, nu voia să răspundă la întrebarea 
pe care el era pe cale să i-o adreseze. Căci răspunsul ar fi atât da, 
cât și nu. 

El nu ar fi părut mai uluit nici dacă ea i-ar fi străpuns inima. 

-— Crezi... este posibil... 

Ea oftă, privind în sus. Se întorseseră la faza cu repetatul. 

-Nu am avut vreodată o definiţie a iubirii. Ea își trecu mâna peste 
puful fin de păr de pe pieptul lui, simțind bătăile rapide și puternice 
ale inimii lui. Cea despre care ea nu era sigură că îi aparținea. Sau că 
avea să îi aparţină vreodată. Dar mă gândesc că dacă nu-mi pot ima- 
gina viața fără tine... Dacă mă simt atât de atașată, atât de dedicată 
ţie... Atât de extrem de posesivă.... Asta trebuie să însemne ceva, 
nu? Dacă am încredere în tine pentru a face asta... Râse obosită. Te 
cunosc de numai nouă zile. La miezul nopții, vor fi zece. Dar deja nu 
îmi mai pot imagina zilele care vor urma fără tine alături. Ţie asta 
nu îţi seamănă a iubire? 

— Alexandra, eu... 

Ea îi acoperi buzele cu trei degete, unul peste cicatricea ei prefe- 
rată, reducându-l la tăcere. 

-Nu trebuie să spui nimic. De fapt, mi-aş dori să nu o faci. Nu în 
seara asta. Aveam nevoie numai ca tu să știi asta. 

Ea se ghemui în trupul lui și fu înduioșată când el o trase mai 
aproape fără ezitare. O nouă emoție se strecură în îmbrățișarea lui. 

Posesia, îi plăcea ei să creadă. 

Alexandra se uită la ceasul de pe poliţă, mulțumindu-se să con- 
torizeze ritmul respiraţiilor lui. Mai era o oră până când trebuia 
să plece. 

Simţi de parcă lumea se sfârșea când se gândi că trebuia să pără- 
sească siguranţa brațelor lui. 

Simți picioarele lui apăsând pe ea și pe el tresărind în vis. Un sfo- 
răit silențios, masculin răsuna în el. De așteptat! 

Ea zâmbi, fericită că el putea dormi. 

Măcar unul din ei trebuia să o facă! 


Capitolul 27 
CES? 


Redmayne avu un presentiment rău care-l trezi dintr-un somn 
liniștit, languros. Ameţit, se simțea de parcă l-ar fi trezit însuși 
diavolul. 

Simţind nevoia de confort, se întoarse spre soția lui, dar fu sur- 
prins să vadă că era singur în pat. 

Se ridică și-i strigă numele, în timp ce așternuturile alunecau de 
pe trupul lui gol. 

Vântul nu mai răcorea pielea lui fierbinte, dar, în schimb, adăuga 
un fior perfid sentimentului său apocaliptic. 

„Nu fi un prost melodramatic“, se dojeni el. Nu trebuia să permită 
evenimentelor din urmă cu două săptămâni să-i afecteze autocon- 
trolul. Avea nevoie să rămână ager. Sigur pe el. Să-și ascută instinc- 
tele și să-și țină spiritul treaz. 

Era singura manieră prin care putea să-și protejeze soția până 
când avea să se ocupe de amenințare. 

Așternuturile erau suficient de reci pentru a-i spune că locul era 
gol de ceva vreme. Prea mult pentru un drum la toaletă. Gândul îi 
displăcu profund. 

Se ridică, hotărât să meargă să o găsească. 

Poate se întorsese în camera ei, neobișnuită să doarmă în alta. 
Făceau progrese spre vindecare, dar asta nu însemna că nu-i trebuia 
mult spaţiu și răbdare. Ea fusese atât de obișnuită cu propria-i suve- 
ranitate, iar el i-o furase. 

Cele mai nobile cupluri dormeau separat. Poate asta prefera 
și ea. 

Bi bine, nu și el! Avea să facă orice pentru a o determina să se 
răzgândească. 

Se întinse să închidă fereastra, pierdut în gânduri. 

Mâna îi înlemni pe toc, în timp ce o sprijini alături și pe cea- 
laltă, atunci când văzu o siluetă în mantie înconjurată de lumina 
unui felinar alergând prin noaptea de nepătruns. Vântul îi înde- 
părtă gluga de pe cap, descoperindu-i coada împletită lungă de o 
culoare extraordinară. 

Știuse cine era înainte să-i vadă părul. Sigur că da. Îi învățase mer- 
sul, înălțimea, mișcările. Analizase totul la ea fără ca măcar să vrea. 

Vru să deschidă larg fereastra și să strige după ea. 

În stupefacția lui somnoroasă, aproape făcu asta. 

Realitatea îl înlemni. Ea părăsise patul lui la... Se uită la ceas. 
La aproape miezul nopții, iar acum se îndrepta singură spre 
catacombe. 

Catacombe pe care intenționase să le cutreiere pentru a găsi indi- 
cii despre persoana care încercase să-l omoare. 

În mintea lui alergau milioane de gânduri, suspiciuni și tăgăduiri, 
şi-şi trase pe el pantalonii, o cămașă, o haină neagră și cizmele. 

Ce naiba punea la cale? La ora asta, nu putea avea de gând decât 
câteva lucruri, și fiecare scenariu care i se strecura în minte era mai 
sinistru și mai jignitor decât precedentul. 

De dimineaţă, el îi oferise o avere în numerar. Oare era posibil să-l 
părăsească? Oare partida lor de amor năucitoare nu fusese decât un 
rămas-bun în semn de recunoștință. 

Oare în tot timpul acesta intenționase să-l părăsească? 

Un gând întunecat îl făcu să ia cu el pistolul și să-și îndese cuțitul 
la cizmă. 

Poate că ea se întâlnea cu cineva. 

Un prieten la ananghie? Un complice? 

Un amant? 

Urlă în sinea lui. Fusese atât de prudent, atât de suspicios. 

Își reaminti fiecare interacţiune a lor de când se întâlniseră 
căutând un indiciu, oprindu-se pentru a privi patul, respirând 
anevoios. 

S-ar fi putut preface în atâtea privințe. Comportarea ei, povestea 
bunătatea. 

Dar nu și asta. Comportarea unei femei ar putea mima plăce- 
rea, dar trupul ei nu. 'Tremurul. Nevoia. Uluirea. Umezeala, or- 
gasmele năucitoare. 

Dar toate celelalte lucruri? Dar... 

„Cred că este posibil să te iubesc“ 

De ce ar spune asta dacă intenţiona să plece? Dacă intenționa 
să se vadă cu alt bărbat? 

Oare era posibil ca ea să fi vrut să-l amăgească într-atât încât să fi 
fost capabilă de o confesiune atât de lipsită de suflet? 

Încă din momentul în care o întâlnise, ea devenise slăbiciunea 
lui. O femeie uluitoare, seducătoare, exasperantă, descumpănitoare. 
Una pe care el și-o dorise cu disperare. 

În tot timpul acesta, oare inima ei aparținuse altui bărbat? 

Refuza să creadă asta, să creadă că ea l-ar distruge iremediabil. 

Inima lui era străpunsă de ghearele reci ale neîncrederii și ale 
groazei, care o îngheţau făcând-o casantă și amuțită. 

Femeile erau în stare de orice, nu? În lipsa duelurilor onorabile, 
al profesiilor profitabile și al mijloacelor sociale pentru a supraviețui, 
ele trebuiau să găsească o modalitate de a dobândi puterea prin orice 
mijloace necesare, nu? Ele erau prizonierele moravurilor sociale ale 
bărbaţilor, erau la mâna lor, astfel încât, pentru a obține ceea ce își 
doreau, apelau adesea la fapte uluitoare de manipulare brutală. 

Mama lui, fosta lui logodnică, amanta lui... 

Soția lui? 

Se luptă cu impulsul de a ieși în grabă din apartament și se fu- 
rișă afară din hotel, pornind pe urmele ei cu pas hotărât, dar discret, 
Nu luă cu el un felinar, obișnuit fiind să meargă prin noapte, folosin- 
du-se de luna argintie şi de lumina felinarului din depărtare. 

Soţia lui avea motive să urască bărbaţii. Căci, indiferent de cât de 
suspicios devenea, nu putea nega că trauma ei fusese reală. 

O strânsese la piept când o simţise cu inima frântă. Oare îi fusese 
distrusă și sănătatea mintală? 

Se însurase cu o femeie excepțională, dar oare nu se știa deja, 
din punct de vedere social și medical, că exista o linie fină de de- 
marcaţie între nebunie și inteligență? Oare era posibil să fie atât vic- 
timă, cât și iniţiatoarea unui plan viclean? Oare se măritase cu el 
plănuind de la început să devină văduva lui bogată, așteptând să dea 
lovitura fatală până când avea să între în posesia unei mici averi cu 
care să dispară? 

Nu era inofensivă. Ştia cum să mânuiască un pistol. 

Chiar acum, el s-ar fi putut îndrepta spre o capcană. 

Deși toate aceste suspiciuni înfigeau cuie în sicriul de gheață ca- 
re-i înconjura inima, el le respingea cu violență. 

Cu cât își dorea mai mult să aibă încredere în ea, cu atât mai mult 
mintea lui părea să șovăie din cauza suspiciunilor tumultoase care 
semănau cu paranoia. 

Nu credea că ea încerca să-l rănească. 

Era Alexandra. Era miloasă, dar și hotărâtă. Era sinceră, dar și 
enigmatică. Rațională, cu capul pe umeri, încântătoare. 

Cu toate acestea, avea secrete, nu? Le văzuse stând la pândă 
în umbrele din ochii ei. Se gândise că scăpase de ele, că el reușise să 
le îndepărteze. 

Se părea că nu. 

„O cunoşti de numai zece zile“, îi șoptea rațiunea. 

O altă senzație îl înfioră, făcându-l să se vâre sub haină și să pri- 
vească atent în noapte. 

Se simțea ca și când diavolul era prin preajmă, încercând să pro- 
fite de putina lumină care străbătea întunericul. Instinctele de vână- 
tor ale lui Piers simțeau că pericolul plana. Nu era o ființă, ci un gol. 
Cineva sau ceva găunos, abisal, înfometat. 

Încă un prădător? 

Cu mâna pe armă, își urmări soția prin întuneric, cum făcuse cu 
atât de multe creaturi, intenționând să o urmeze până la sursa mis- 
terelor ei. 


Alexandra își îndreptă pistolul spre umbrele de dincolo de locul 
unde lumina felinarului dansa pe pereţii reci ai catacombei. Poate că 
era dispusă să se sacrifice pentru prietenele ei, dar asta nu era, fără 
îndoială, prima ei opțiune. 

Cu atât mai puțin acum. 

Nu acum, când se îndrăgostise de soțul ei. 

Se îndrăgostise de-a binelea. Inima ei abia mai recunoștea schim- 
bările. El devenise o necesitate. Un custode al vindecării şi al bucu- 
riei. Ideea că el avea să afle, să o respingă sau, mai rău, să devină 
victima persecutorului ei era pur și simplu insuportabilă. Trebuia să 
facă tot ce i se cerea pentru a evita ca întâmplarea de cu o zi în urmă 
să se repete. 

Alexandra spera să-și întâlnească inamicul în prima anticameră 
după intrarea în criptă, a cărei stabilitate era îndoielnică după esti- 
mările ei. Când se împiedică de nişte pietricele care încă nu fuseseră 
îndepărtate, descoperi, printre aburii peșterii, pe un stâlp provizo- 
riu, un bilet. 

„Mormântul familiei Redmayne“ 

Înghiţi gustul metalic de panică în timp ce intra în ceea ce acum 
i se părea a fi un coridor nesfârșit, fără ferestre. Piatra umedă, stră- 
punsă de rădăcinile insistente ale ierbii, făcea ca pașii ei să răsune 
cu un ecou bizar. Avea senzaţia că era privită sau urmărită și nu se 
putu abține să nu se întrebe ce se ascundea în umbre, dincolo de 
lumina slabă. 

Nu știa de ce lăsă pistolul jos atunci când dădu colțul spre cripta 
Redmayne. Poate pentru că i se părea ridicol să împuște un prieten. 

Sigur că nu avea să facă asta niciodată. Nu era făcută pentru 
a omori. 

Numai că era. O făcuse. 

De aceea se afla aici. 

- Julia? 

Femeia se sprijinea de un morman de mizerie unde se odihnise 
cândva scheletul lui Redmayne, încă îmbrăcată într-o rochie de seară 
şi purtând la gât diamante. Pieptenele cu diamant din părul ei auriu 
strălucea în lumina felinarului pe care-l ţinea pe braţ. Probabil costa- 
se mai mult decât oricare dintre plăţile făcute de Alexandra. 

-O, nu te preface că ești surprinsă, Alexander! Julia își înclină ca- 
pul într-o parte, mijind ochii ca un șarpe. Eşti atât de inteligentă, 
trebuie măcar să fi bănuit că eu eram. 

Alexandra tresări, dar mai degrabă pentru că Julia folosise pore- 
cla ei din Haimanalele Roșii. 

O suspectase pe Julia. Aceasta se aflase pe lista ei de posibili sus- 
pecţi, dar nu crezuse niciodată cu adevărat, deoarece... 

-Tu nu ai nevoie de mai mulți bani, spuse ea mirată. ȘI totuși, i-ai 
luat pe ai mei în toți anii aceștia... 

-Sigur că nu aveam nevoie de banii tăi, dar tu da. Toată lumea 
ştie că familia ta se află în colaps financiar de zeci de ani. M-a încân- 
tat gândul de a te face să suferi. 

- Dar... suntem prietene. Își dădu seama de cât de insipidă era 
afirmaţia ei. Era evident că erau orice numai prietene nu. Și totuşi, 

nu părea capabilă să înceteze să asculte motivele pentru care șanta- 
jistul şi persecutorul ei nu putea fi Julia Throckmorton. 

Chiar dacă ea stătea în fața ei, recunoscând. 

Ca fată, fusese mai degrabă timidă. Gingașă și credulă și, să-i fie 
iertat, fără speranță din punct de vedere intelectual. Se schimbase 
atât de mult în zece ani? Suficient cât să pună la cale o prăbușire în 
catacombe, să angajeze asasini, să provoace accidentul de pe navă 
și, de asemenea, să aranjeze prăbușirea catacombei cu atâta precizie 
încât să nu fie prinsă de dezastru? Părea improbabil. Imposibil. 

Și totuși, cu o zi în urmă, Julia se plimbase din mormânt în mor- 
mânt, nu? Atinsese totul, enervând oamenii suficient încât aceștia 
să o ignore. Probabil dăduse peste ceva. 

Se aflase pe puntea corabiei când încărcătura căzuse. Luase parte 
la nunta la care se aflaseră și asasinii. Pe peronul trenului. 

Se aflase acolo de fiecare dată când ceva rău se petrecuse. 

- Prietene? Julia se juca cu lănţișorul, mușcându-și buzele. Priete- 
ne? Prietenele nu și-o trag cu logodnicii altora, Alexander. 

Contrariată, Alexandra făcu un pas în spate. 

- Eu... eu niciodată... orice zvon ai auzit... a fost fals. Nu am avut 
niciodată un amant. 

Femeia se încordă, iar în privirea ei groaznică se văzu răutate pură. 
Era cea mai urâtă expresie pe care o văzuse Alexandra vreodată. 

-Ba ai avut unul, nu, Alexander? Nici măcar nu te obosi să 
negi — te-am văzut în noaptea aia. Am văzut ce ai făcut. Am fost 
martoră la tot. 

Perplexă, Alexandra inspiră aerul rece și umed. Doar nu se referea 
Julia la... 

— Maurice de Marchand. Julia îi șopti numele ca pe al unui sfânt. 
Timp de doi ani, eu am fost muza lui. Fu cuprinsă de o nostalgie ce o 
transportă, fără îndoială, în trecut. Mă dezbrăca şi-mi venera trupul. 
M-a învățat cum să seduc și să satisfac un bărbat. M-a învăţat cât 
de multă plăcere poate exista în durere. Eram obsesia lui. Singurul 
obiect al dorinţei lui. 

— Dacă chiar crezi asta, ești o proastă. 

Alexandra clătină din cap, nevenindu-i să creadă ce i se înfăți- 
șa în fața ochilor ei. Presupusese că șantajistul era un oportunist în 
cel mai bun caz sau cineva care avea ciudă pe familia ei în cel mai 
rău caz. 

Nu se gândise niciodată că ar putea fi cineva căruia îi lipsea băr- 
batul pe care ea îl omorâse. 

Tresărind, Julia reveni în prezent, țintuind-o pe Alexandra cu o 
privire dușmănoasă atât de otrăvitoare, încât o îngrozi. 

-M-a iubit, se răsti ea. Tu nu ai fost nimic altceva decât o distrac- 
ție. O ocazie. Şi-a petrecut ore venerând altarul trupului meu. lar eu 
pe al lui. Tot ce a făcut a fost să te aplece peste birou și să-ți ridice 
fusta ca unei târfe ieftine. Să nu crezi că ai însemnat ceva pentru 
el, Alexander! 

Alexandra strânse pistolul în mână. Chiar își dorea ca Julia să în- 
ceteze să mai folosească acel nume. Nu știa ce i se părea mai șocant 
şi mai aberant, cuvintele aspre ale femeii sau nebunia care sclipea 
precum diamantele în ochii ei foarte meschini. 

-De Marchand m-a rănit, Julia! Nu înţelegi asta? O cuprinse 
furia, izvorând dintr-un loc atât de vechi și de întunecos, încât o 
înfricoșă. Dacă ai fost martoră, așa cum spui, atunci ştii că nu eram 
amanți. Că nu-l voiam în apropierea mea. 

Julia flutură din mâini, într-un gest care trăda o neîncredere pu- 
ternic înrădăcinată. 

- O, nu mă face să râd! Toate îl doreau. V-aţi furișat în apartamen- 
tul lui și i-aţi furat cele mai intime lucruri ani la rând. Să ştii că eu am 
fost cea care i-a spus. 

- Tu. Ce? Degetul Alexandrei atinse trăgaciul pistolului pe care- -l 
ținea într-o parte, nevenindu-i să creadă, Știai ce avea de gând să-mi 
facă? M-ai aruncat în braţele lui sperând să-mi fure virginitatea? 

Julia își dădu ochii peste cap și-și îndepărtă șoldul de marginea 
baldachinului gol. 

-0, nu fi dramatică, sigur că nu! Credeam c-o să-ți tragă una și 
apoi o să vină la mine... De unde era să știu că practic ţi-ai cerut-o? 

-Nu am făcut nimic... 

- În primul rând, l-ai lăsat să te lovească, când toți știau cât de 
excitat devenea atunci când făcea asta. Ba chiar ai recunoscut că știai 
că îi place să producă suferință. Asta l-a excitat mai mult decât... 

Alexandra scoase pistolul și-l îndreptă spre pieptul Juliei. Sau un- 
deva pe acolo. Tremura atât de violent, încât nu era sigură. 

—E1... el m-a violat, Julia. De ce nu l-ai oprit? 

-Nu îmi dau seama dacă mă minţi pe mine sau te minți singură. 
Julia privi pistolul gânditoare, fără teamă, ca pe un puzzle ce trebuia 
rezolvat. Abia de i te-ai împotrivit. Dumnezeule, după ce te-a pene- 
trat, ai stat acolo ca un peşte mort... 

- Oprește-te! Oprește-te! strigă Alexandra. 

Ar putea apăsa pe trăgaci. 

Dacă ar face-o, Francesca și Cecelia ar fi în siguranță. Soţul ei ar 
fi liber. Ce mai conta dacă avea să prăbușească mormântul peste ele? 
Coşmarul ăsta avea să se sfârșească! 

Degetul ei atinse trăgaciul, respirația i se precipită. Se concentra. 

Lăsă apoi arma, scoțând un sunet rănit de înfrângere. 

Nu o putea face. 

Adevărul era că Julia fusese victima lui Marchand, la fel ca ea. Ba 
poate chiar mai mult. Dacă el fusese cu Julia timp de doi ani înainte 
ca violul să aibă loc, atunci însemna că el începuse relația cu ea pe 
când Julia avea doar cincisprezece ani. O manipulase chiar în anii în 
care ea se forma. Crease o habotnică dintr-o simplă adolescentă. 

Spera că ardea în iad. 

— Julia, începu ea, sperând să se înțeleagă cu femeia instabilă. 
Am adus banii. Arătă spre geanta în care se afla o adevărată avere. 

Julia o privi de parcă îi oferea un șarpe. 

-Am decis că, acum, că ești o ducesă, o avere nu mai este de 
ajuns. 

-Ce ai putea vrea mai mult? 

Julia o privi contemplativ, studiind-o meticulos. 

-Am crezut că soțul tău va fi un chin pentru tine. Teroarea din 
Torcliff, un desfrânat dominator și desfigurat. Am crezut că te va face 
să suferi, că te voi vedea chinuindu-te ca un vierme în cârlig. Dar, din 
păcate, se pare că voi doi vă potriviți într-un mod dezgustător. 

-De aceea ai încercat să-l rănești? Alexandra începu să se răzgân- 
dească privitor la împușcarea femeii. Ca să mă faci să sufăr? 

—Să-l rănesc? Julia pufni. M-am gândit la ceva mai rău de atât, 
cred. Vreau să-i spui. Vreau să-i mărturisești ce ai făcut. 

-Nu este nevoie de asta. 

Alexandra se întoarse, scăpând poşeta atunci când Redmayne 
apăru din umbre la intrarea în criptă, un spectru uriaș de furie 
silențioasă. 

Inima îi tresări când îl văzu, aducând cu el protecţia şi forța. Nu 
mai era singură. Atât de singură și speriată. 

Apoi, ca şi cum ar fi fost împușcată un trăgător priceput, bucuria 
ei se transformă în disperare. 

Ştia. Auzise totul. 

— Excelenţă! îl salută Julia ca pe un prieten vechi. I 
rog. Soţia dumneavoastră are o poveste atât de interesantă. li spui 
tu, Alexander, sau îi spun eu? 

-Nu. Îmi. Mai. Spune. Așa, comentă Alexandra. Era o nebunie să 
o contrazică, dar ce mai conta acum? 

Privirea rece ca gheața a lui Redmayne o scrută pe Alexandra o 
clipă, apoi se întoarse spre Julia. 

— Ascultă-mă! Rosti cuvintele printre dinți, valuri de răutate izvo- 
rând din el. Nu am rănit niciodată în viața mea o femeie, dar voi face 
asta dacă tu... 

-Îmi pare rău, Excelenţă, dar, dacă mi se va întâmpla ceva, so- 
ţia dumneavoastră va fi cea închisă. Se îmbufnă. Spune-i, Alexander, 
zise ea dramatic, lingușitor. Spune-i ce ai făcut! Cum te-ai aplecat 
pentru directorul școlii noastre, cum ai stat acolo și te-ai bucurat de 
moment până când rușinea te-a făcut să... 

Redmayne trecu pe lângă Alexandra, îndreptându-se spre Julia, 
amenințând-o cu degetul. 

-Tacă-ți gura, nebună nenorocită! 

-L-am ucis! 

Amândoi se opriră și o priviră. Pe chipul Juliei se citea triumful, 
și Redmayne... 

Alexandra înghiți, căutându-și curajul de a-l privi. Nu-i putu iden- 
tifica reacţie, nu cu precizie. Oroare, poate. Furie, cu siguranţă. 

Condamnare? 

Bu... l-am omorât pe Marchand când el... în timp ce el... Nu o 
putea spune, nu putea recunoaște că, la vârsta de șaptesprezece ani, 
nu putuse suporta ideea ca el să termine în ea. El... avea un brici pe 
birou și... l-am luat. M-am întors. I-am tăiat gâtul. 

Nici unul dintre ei nu se mișcă, dar Julia veni în spatele ei. 

- Spune-i! Spune-i tot! Cum ţi-ai adunat clica de snoabe prăpădite 
și pe nenorocitul de grădinar și l-aţi îngropat în grădină, pe post de 
îngrășământ. 

Soţul ei stătea nefiresc de drept, cu pumnii strânși. 

-Acesta este secretul tău. Ea este motivul pentru care mi-ai cerut 
azi banii. 

Vocea lui era atât de distantă, de lipsită de emoție, încât ea 
nu-și dădu seama dacă era o afirmație sau o întrebare, dar încu- 
viinţă oricum, 

-Asta este tot! 

-Este o asasină! strigă Julia. Mi-a luat bărbatul pe care îl iubeam, 
iar eu mă voi răzbuna făcând la fel. 

Ideea scurse ultima picătură de viață care rămăsese în ea. 

Redmayne își ridică ochii spre Julia, țintuind-o cu privirea lui 
rece, monstruoasă. 

- Mi-aș dori să nu-l fi ucis ea, Lady Julia, doar pentru că mi-a luat 
șansa de a-l măcelări chiar eu. 

- Ce? bolborosi Julia. 

— Ce? repetă Alexandra. 

-Consideră-te norocoasă — şi pe amantul tău la fel — că a murit 
atât de repede. 

Alexandra se trezi strânsă în braţele lui cu o tandrețe atât de fero- 
ce, încât se prăbuși în prinsoarea lui, suspinând recunoscătoare. 

- Dumnezeule! Soţia mea...O strânse şi mai tare, tremurând din 
cauza furiei nedezlănțuite. Când mă gândesc cât ai suferit. Nu pot... 

-Lumea va afla. Vocea Juliei căpătă un ton maniacal, isteric. 
O pot dovedi! Veţi fi amândoi ruinaţi! 

-Ce dovadă ai? întrebă Redmayne. 

Julia i se adresă Alexandrei: 

-Voi trei, Haimanalele Roșii, vă consideraţi perfecte. Mult mai 
inteligente decât oricine altcineva. Râse ca și cum nimeni nu mai 
făcuse o afirmaţie atât de ridicolă în viața ei. La început nu aveam 
decât briciul și cuvântul meu, recunoscu ea victorioasă. Ceea ce nu 
ar fi ajutat mult pentru a dovedi... Până când ai început să-mi trimiti 
bani. Acum, am dovezi. Scrisori de la tine de când erai copilă, implo- 
rându-mă să nu spun. Este la fel de incriminator ca o confesiune. Se 
întoarse spre Redmayne. Și va fi trimisă autorităților de către avoca- 
tul meu dacă mi se întâmplă ceva, condamnându-vă pe amândoi și 
pe Haimanalele voastre ridicole. 

-Uiți, Lady Julia, că fratele meu deține autoritățile. Vocea lui era 
impregnată de o victorie la fel de întunecată. Sunt afurisitul de duce 
de Redmayne, descendența și numele meu sunt mai vechi și mai greu 
de stârpit decât ale reginei. Împotriva mea, cuvântul tău nu va valo- 
ra mai mult decât o șoaptă în vânt, Și, dacă răspândești vreo vorbă 
despre soția mea, nu vei mai vedea dincolo de porțile azilului. Acum. 
Dispari. Dracului. Din. Faţa. Mea. 

Brusc - din fericire — fără cuvinte, Julia se îndepărtă de balda- 
chin, măsurând încăperea. 

-Voi găsi o cale..., spuse ea apăsat. 

-Nu și dacă știi ce este mai bine pentru tine, o avertiză soțul Ale- 
xandrei. Altfel, voi pune să fii arestată pentru că ai atentat la viața 
mea. Te voi spânzura dacă este nevoie. 

Alexandra își înălță capul de pe pieptul soțului ei, unde și-l odih- 
nise, chinuită de o întrebare. 

-Cum ai făcut-o, Julia? o întrebă ea, oprind-o pe femeie înainte 


să dispară. Cum ai pus la cale tot planul? Chiar ai vrut atât de mult 
să mă răne: 

Luciul țevii unui pistol apăru înaintea unor umeri lati. J ulia se 
dlătină pe pantofii ei cu toc, îndreptându-se spre Alexandra. 

-Chiar credeați că muierea asta proastă putea pune singură la 
cale o intrigă atât de deşteaptă? Thomas Forsythe îi aruncă Juliei o 
privire indiferentă, sfidătoare, care o făcu să plângă. Nu e în stare 
nici de o partidă acceptabilă. 

Alexandra ridică pistolul, simțindu-și soțul transformându-și 
mușchii calzi în oţel rece, în timp ce o strângea în braţe. 

- Thomas! strigă ea la bărbatul pe care-l considerase prietenul ei. 

Acesta renunțase la orice urmă de bunăvoință, adoptând o mască 
rigidă și dură. 


i încât ai pus în pericol vieți nevinovate? 


—Lăsă arma aia ridicolă jos, doctore Lane! Oftă ușor plictisit. Și 
împinge-o încoace! 

-Ba nul 

—Fă-o! o încurajă Redmayne de la spate. 

Uluită de capitularea sa, Alexandra îl privi cu gura căscată. 

— Dar... dar... 

-Soțul tău este înţelept. Forsythe înaintă în criptă, făcând 
încă trei pași, până când ajunse între ușă și baldachin. Recunoaș- 
te un L.H. Parker de vânătoare. Această piesă ingenioasă artiza- 
nală este capabilă să doboare un elan de la cincizeci de pași și se 
zvoneşte că poate pune la pământ un urs flămând. Dacă aș apăsa 
pe trăgaci acum, nici unul dintre voi nu ar scăpa nerănit. Își po- 
trivi arma pe umăr. Dar tu, dragă doctore Lane, vei fi făcută praf 
și pulbere! 

Dacă Piers a avut vreodată vrun coşmar, atunci acesta era. Soția 
sa aflându-se între el și inamicul lui, ca un scut delicat. Pistolul lui 
era îndesat în jachetă. 

Dacă ar fi băgat mâna după el, Forsythe ar fi tras. Ticălosul abia 
aștepta. Se citea pe el setea de sânge. 

Neobișnuit să se simtă neputincios, Piers îl privi peste capul 
soției sale, promițându-i în tăcere o moarte lentă și dureroasă. Ju- 
rând răzbunare. Forsythe se trezise în această dimineață fără să ştie 
că avea să fie ultima lui zi. 

Înainte să-l poată omori pe nenorocit, Piers trebuia să o ia pe Ale- 
xandra din bătaia puștii. 

Chiar dacă nenorocitul acela avea să facă o gaură în mijlocul lui 
Piers, acesta din urmă avea să-l ia pe Forsythe în iad cu el înainte 
să-și dea duhul. 

- Piers? scânci Alexandra, încă amenințând cu pistolul. 

-Pune-l jos, doctore! Forsythe făcu un pas amenințător în faţă, 
oprindu-se la vreo cinci pași de ea. Sau te pun eu! Ştii că nu vreau să 
fac asta, Alexandra. Cred că știi însă că o voi face. 

Aplecându-se, Redmayne îi șopti ceva Alexandrei la ureche, în 
timp ce vocea țipătoare a Juliei pătrunse prin domul criptei: 

-Cum poți spune lucruri atât de îngrozitoare după tot ce am făcut 
noaptea trecută pentru tine? Nu gemeai cuvinte precum „acceptabil“ 
atunci când îţi înghițeam dezgustătoarea... 

-Taci măcar o dată în viață, târfă ignorantă! 

Forsythe îndreptă țeava puștii în direcţia ei, la numai un braţ dis- 
tanță în stânga Alexandrei. 

Alexandra își îndoi genunchii, lăsându-se în jos pentru a așeza 
pistolul său mic. 

-Nu vrei să tragi aici, îl avertiză ea. Nu suntem siguri că nu va 
provoca o prăbușire. Vom fi toți făcuți praf și pulbere. 

- Împinge-l spre mine! îi ordonă Forsythe, ignorând-o. 

Alexandra o făcu și, în panica ei, căzu. Târându-se cu spatele pe 
jos, nu se opri până nu ajunse la picioarele lui Piers. 

Julia scoase un sunet disperat, umilitor. 

-Cum îndrăzneşti să mă insulți astfel? Pe ea ai vrut-o în tot 
timpul ăsta? Spune-mi, laș nenorocit! M-ai folosit pentru a ajunge 
la ea? 

Piers se aplecă pentru a-și ajuta soția să se ridice, acceptând mâ- 
nerul pe care ea îl scosese pe furiș din gheata lui. 

-Nu ai de ce să fii geloasă! Forsythe o privi batjocoritor pe Julia. 
Gusturile mele nu s-au îndreptat niciodată spre intelectuale plicti- 
sitoare cărora nu le mai tace gura. Genul care să mă corecteze, care 
să mă privească de sus! Forsythe făcu o grimasă plină de dispreț. Ce 
bărbat vrea să se culce cu o femeie care se crede mai deșteaptă decât 
el? Deși, acum, că știu că ai mâinile pătate de sânge, trebuie să recu- 
nosc că ești mult mai interesantă. 

-Ce vrei, Forsythe? întrebă Piers, dornic să-l strângă de gât 
pe individ. Voia să vadă cum i se scurgea viața din privire în timp 
ce, sugrumat, lingăul ăsta nenorocit scotea o scuză pentru că îi jig- 
nise soţia. 

-Mi-e teamă că nu am acordat prea multă atenţie trecutului, re- 
cunoscu Forsythe senin, fixând cu privirea poșeta Alexandrei. Astfel, 
trebuie să facem ce avem de făcut... 

- Poftim! spuse ea aruncându-i-o la picioare. Ia-o și du-te! 

El nici măcar nu privi în jos. 

- Mi s-a promis mult mai mult... Ridică arma mai sus și ochi. Să-l 
omor pe ducele de Redmayne și să fac să pară un accident. 

Piers nu trebui să întrebe la cine se referea. Ştia deja. 

Singurii oameni care puteau profita de pe urma morții lui. Patrick 
și Rose Atherton. 

-O rană prin împușcare este imposibil de făcut să pară un acci- 
dent, spuse Piers amuzat. 

-Aceste catacombe sunt suficient de sigure pentru a rezista zgo- 
motului, aţi văzut și voi, nu? le reaminti Forsythe. M-am descurcat 
chiar peste așteptări cu praful de pușcă pentru a produce primul dez- 
astru. O pot face din nou. Acum însă, până vă vor dezgropa ei, eu voi 
fi deja departe. 

Nu avea să ajungă niciodată atât de departe. 

-De ce este nevoie pentru a le lăsa pe femei să plece? întrebă 
Piers. 

Atunci, ar fi numai între el și Forsythe. 

Atunci, ar putea acționa. Oricât de devastatoare și de letală era 
arma din mâinile lui Forsythe, Piers putea fi, în mod impresionant, 
şi mai mortal. 

Cripta era strâmtă, iar o pușcă, indiferent de tipul ei, avea foarte 
multe dezavantaje într-un loc precum acesta. 

El însă nu putea acţiona, nu putea gândi, nu se putea relaxa su- 
ficient pentru a realiza manevra periculoasă de care era nevoie cât 
timp viața soției sale era în pericol. 

-Îmi pare rău! Degetul lui Forsythe atinse trăgaciul. Acum, duce- 
sa este parte din sarcina pe care am fost angajat să o îndeplinesc. 

Patrick Atherton intră în încăpere îmbrăcat într-un costum gri 
din lână fină, cu un pistol îndreptat spre amândoi. 

—O sarcină la care ai eșuat lamentabil! Se întoarse spre Piers, ura 
sclipind în ochii lui ca o pală reflexie a propriei sale dușmănii. Ce ţi-e 
și cu clișeele, vărule! Dacă vrei ca un lucru să iasă bine... 

Patrick îi fusese mereu inferior. Era mai puţin înalt. Era mai puțin 
frumos, mai puţin tânăr, mai puțin viguros. Era mai puţin puternic, 
atât în ceea ce privea titlul, cât și statura. 

De aceea angajase un mercenar. Nenorocitului nu-i plăcuse nicio- 
dată să-și mânjească mâinile. 

-Voi doi m-aţi urmărit aici, deduse Piers. 

Patrick fusese umbra din întuneric. Ghimpele din coastă. Piers 
fusese prea concentrat asupra soției lui pentru a acorda atenţia cu- 
venită instinctului său. 

Ea era slăbiciunea lui, iar acum vărul lui știa asta, 

-Când am auzit că peștera s-a prăbușit, m-am urcat pe următo- 
rul feribot spre Normandia, explică Patrick, oftând amuzat. Cum s-a 
dovedit că aveți mai multe vieţi decât pisicile, m-am gândit că este 
nevoie de mai mult de o persoană pentru a termina treaba. 

Piers își privi batjocoritor vărul, ura clocotind la suprafață. 

- Dumnezeule! Rose este afară? Ar putea să ni se alăture! 

Privirea lui Patrick deveni ageră. Atinsese un punct sensibil. 

-Sigur că nu! Rose nu m-ar lăsa să te ucid, nu când încă este în- 
drăgostită nebunește de tine. De când te-ai întors din morți, nu m-a 
mai atins. 

— Asta pentru că ești slab! izbucni Piers. Nu ești suficient de bär- 
bat pentru a mă ucide chiar tu! A trebuit să-l angajezi pe incompe- 
tentul ăsta să o facă! 

-Vezi tu incompetent! sări Forsythe, cu degetul de pe trăgaci 
tremurându-i. 

Piers îl cunoștea de-o viață pe Patrick și se bazase pe faptul că 
vorbele lui aveau să-l atingă pe vărul său, care împinse țeava pistolu- 
lui lui Forsythe într-o parte. 

-Dacă te pierzi cu firea, îți vei pierde răsplata, Forsythe! 

Gura doctorului se transformă într-o grimasă încăpățânată, dar 
acesta și-o ținu închisă! 

Pistolul lui Patrick strălucea în lumina felinarului, mai puțin peri- 
culos decât arma automată, dar tot letală. 

-Ai dreptate, desigur, asta ar fi trebuit de la bun început să 
fie între noi doi. Este destul de poetic, nu crezi? Că aici, în mor- 
mântul străbunilor noștri, m-am dovedit demn de titlul sălbati- 
cului Redmayne. 

-Nu vei fi niciodată demn de titlul Redmayne, îl tachină Piers. 
Eşti prea patetic! 

-Nu la fel de patetic precum tatăl tău! 

Redmayne încremeni, mușcându-și buzele într-un avertisment 
silențios. 

-Mi-a oferit acces la acest proiect cu ani în urmă, pe când tu erai 
un băiețandru, iar eu un tânăr. A fost o mare afacere pentru gloria 
familiei. Una pe care am resuscitat-o atunci când am crezut că voi 
deveni duce. Când se presupunea că aveai să mori în jungla aia! 

Patrick inspectă mormântul. 

-Bietul tău tată, mereu căutând consolare în planurile lui stupi- 
de, lăsându-le mereu neterminate! Acesta este unul dintre puținele 
pe care le-am încurajat, l-am stat alături în timp ce tu și Ramsay vă 
primeați educaţia, în timp ce mama ta preacurvea prin Europa. L-am 
ajutat să-și administreze atât fondurile, cât și suferința. L-am ajutat 
să facă nodul ștreangului pe care şi l-a pus de gât. 

Străpuns de un fulger de furie, Piers abia se stăpâni să nu sară 
peste soția lui și să-l sfâşie pe individ. 

- Lasă-le pe femei să plece și ne vom înfrunta chiar aici, îi ceru 
el. Ca de la bărbat la bărbat. Unul din noi se va odihni în cripta Red- 
mayne de-a dreptul. 

- Piers! protestă Alexandra. 

-Nu sunt prost, reacționă Patrick. Știu că nu te voi dobori în- 
tr-o luptă unu la unu. Este unul dintre motivele pentru care știu 

că aș fi un aristocrat mai bun. Un duce nu ar trebui să meargă la 
luptă. Alți bărbați fac asta pentru el. 

Patrick clătină ușor din cap, și chipul lui Redmayne fu cuprins de 
o suferință reală, pe care nu merita să i-o arate. 

-Mi-e teamă că, de data aceasta, ducesa nu va fi salvată. Există 
șansa să fie însărcinată. Își îndreptă pistolul spre burta Alexandrei. 
Tar asta nu se va întâmpla! 

Piers nu cunoscuse niciodată teama adevărată — nu înainte de 
acel moment. Timpul devenise o teorie, lent și incoerent. 

Mută cuțitul pe care Alexandra îl scosese din gheata lui în mâna 
stângă, îndreptând-o pe Alexandra spre baldachin. În clipa în care 
soția lui nu îi mai stătu în cale, scoase pistolul din jachetă, întinse 
brațul și apăsă pe trăgaci de trei ori la rând. 

Patrick trase în gol şi nu avu șansa să mai încerce o dată, căci două 
dintre gloanțele lui Piers își făcură loc chiar în inima lui. Se prăbuși la 
pământ, aterizând cu faţa în jos, cu un zgomot dezgustător, 

Alexandra s-ar fi împiedicat de Julia dacă aceasta nu s-ar fi întins 
după pistolul de pe podea, înșfăcându-l și țintind spre Forsythe. 

Forsythe, care-și îndreptase arma spre Alexandra, observă la 
timp intențiile Juliei, și o explozie puternică, decisivă, îi surzi pe toţi 
în timp ce el apăsă pe trăgaci. 

Diamantele străluceau în timp ce se răspândeau pe o distan- 
tă de-a dreptul uluitoare, alături de sângele care nu ţinea cont de 
nimic. Când căzură la pământ, Alexandra se adăposti după o movi- 
lă de pământ și piatră, protejându-și capul și acoperindu-și urechile 
cu mâinile. 

Piers ezită, apăsând pe trăgaci de încă trei ori, aproape ratându-l 
pe Forsythe în timp ce acesta se ascunse de partea cealaltă a platfor- 
mei funerare. 

Forsythe începu să reîncarce, urmărind-o pe Alexandra pe partea 
cealaltă a baldachinului. Ea îl văzu la timp și se îndepărtă, căutând 
pistolul care încă se afla în mâna lui Patrick. 

Forsythe se ridică, golind arma acum încărcată, 

Piers își abandonă pistolul fără gloanţe și, într-o clipită, se aruncă 
la pământ, aterizând între pistol și soția lui. 

Nimeni nu auzi ultimele cuvinte ale lui Forsythe în timp ce Piers 
apucă țeava, i-o înșfăcă din mâini și-și înfipse cuțitul în gâtul bărba- 
tului, cuprins de exaltarea de a-i fi venit de hac răufăcătorului, 

De a vedea cum i se scurge viața din privire. 

Când se întoarse, Alexandra îi recuperase pistolul și stătea în mij- 
locul criptei învârtindu-se confuză. Privirea ei zăpăcită se muta neo- 
bosită în timp ce își îndreptă arma spre cadavrul așezat cu fața în jos 
a lui Patrick, apoi spre ceea ce mai rămăsese din Julia, înainte să o 
îndrepte înspre Forsythe, al cărui sânge încă gâlgâia din gât. 

Piers se descotorosi de el ca de gunoiul ce era, o euforie mulțu- 
mitoare slăbindu-i genunchii la vederea ei. Dumnezeule, era per- 
fectă! Trăia! 

Era a lui. 

Și îl iubea. 

El își ridică mâna, întinzându-se spre ea. 

- Eşti teafără, spuse el, înconjurând baldachinul și apropiindu-se 
de ea cu grijă. 

Ea apucă pistolul holbându-se la el de parcă prezența lui o îngro- 
zea. De parcă tocmai s-ar fi trezit dintr-un coșmar numai pentru a se 
pomeni înconjurată de haos. 

- Piers? spuse ea, apoi tresări, punându-și o mână la ureche. 

El merse la ea, șuierul din urechea lui deranjându-l numai puțin 
în timp ce, lăsându-și mâna să alunece pe sub a ei, îi luă arma și o 
abandonă pe podea. 

-Mă poţi auzi? întrebă el cu blândeţe. Eşti rănită? 

-Te aud... cu greu. Trupul ei tremura ca și cum își petrecuse noap- 
tea într-un troian de zăpadă, iar paloarea ei începu să-l îngrijoreze. 
Ce nenorocire! exclamă ea, vocea ei sunând ca și cum încerca să înțe- 
leagă consecinţele ororii. 

-Nu privi, o dojeni el, apropiindu-se și mai mult. 

Ea se trase înapoi, șovăind. 

-Ce dezastrul șopti ea, iar între sprâncene îi apăru un rid. O tra- 
gedie. Îmi pare rău că au vrut să te rănească, Piers. Îmi pare rău! Ar 
trebui... Ar trebui să te ajut să cureți. Sunt obișnuită cu moartea. 
Dar cred că s-ar putea să mi se facă rău dacă încerc. Stomacul meu nu 
ar suporta... este atât de sensibil. Mă doare atât de tare. 

Piers se opri, confuz din cauza valului incoerent de cuvinte. 

Când ea îl privi, începură să-i curgă lacrimile, iar el nu mai putu 
suporta. 

-Te voi strânge în braţe, Alexandra, o avertiză el. Poate mai strâns 
decât este confortabil. lar tu îmi vei permite! 

- Este în regulă, spuse ea cu o voce care aparținea unei fete mult 
mai tinere. Nu am nevoie... 

-Am eu! La dracu’! izbucni el. Acum, nu te mai mișca! 

O trase spre el, fără să simtă, până când nu o văzu teafără în bra- 
tele lui, că tremura și el probabil la fel de tare ca ea. 

Ea se sprijini de el, la început timid, apoi cu încredere, ascunzân- 
du-și mâinile în haina lui. 

El îi tot rostea numele. Îl rostea ca pe un cântec, un psalm, o 
rugăciune, îmbrățișând-o, mângâindu-i părul, inspirându-i adânc, cu 
fiecare respiraţie, parfumul în plămâni. 

O scoase din încăpere, ducând-o câțiva pași de-a lungul tunelului 
catacombei înainte să-și sprijine spatele de zidul rece de piatră, per- 
miţându-și un loc întunecat unde să își tragă sufletul o clipă. 

Unde să nu mai știe decât de ei. 

Unde să se simtă vii. 

Mereu se conectau aici, în întuneric. Era un loc unde puteau fi 
sinceri. Cu adevărat sinceri, în sfârșit! 

-Tu... acum știi totul despre mine, îi şopti ea. Toate secretele 
mele. Sunt o criminală. 

El râse ironic, 

-lar mie nu-mi pasă, spuse el. Alexandra, dacă nu ai observat, 
astăzi am ucis mai mulți oameni decât tine în toată viața ta. Am vor- 
bit serios, singurul motiv pentru care aș da timpul înapoi ar fi ca să 
comit chiar eu fapta. Asta pentru a nu o mai avea tu pe conștiință, 
pentru a nu mai avea tu mâinile mânjite de sânge, căci eu aș fi fericit 
să mă scald în el. 

Ea se ghemui ușor la pieptul lui, iar el se gândi cu întârziere că 
poate spusese cam mult, că poate îi arătase prea mult din ferocitatea 
sa, mai mult decât putea ea îndura în acel moment. 

—D-dar... de Marchand nu m-ar fi ucis, a spus-o chiar el. Oftă ne- 
fericită. Nu este același lucru ca atunci când îţi aperi propria viață. 

-Ba este, spuse el, îndepărtând impulsul de a o scutura. Sau de a 
o săruta. Sau... sau... orice ar fi împiedicat-o să se lasă pradă dure 
ori vinei. Ai văzut ce a făcut din Lady Throckmorton. Nu există nic 
o îndoială că te-ai luptat pentru viața ta, Alexandra. Există o soar 
mai rea decât moartea, iar el ar fi putut face din restul copilăriei ta 
un infern. Mai mult decât a făcut-o deja! 

O vreme, ea păstră tăcerea, respirând greoi și ghemuind: 
la pieptul lui, ca și cum nu se putea apropia suficient de mult de = 
dura lui. 

Și el înțelegea sentimentul, mai mult decât credea ea. Cumva, 
simțea nevoia să o absoarbă. Să o încătușeze astfel încât să nu se mai 
despartă niciodată. Simţi o dorință acută de a o târî spre casă. De a 
o încuia în turnul castelului Redmayne pentru a fi mereu convins că 
avea să fie în siguranță. 

Această emoție neobosită care îl stăpânea ameninţa să-l distrugă. 
În acel moment, în acel loc, ştia că ar face orice pentru ea. Ar omo- 
rî dragoni și ar înfrunta armate de inamici. Ar înconjura pământul 
pentru a-i aduce pe dușmanii săi la picioarele ei. Puterea care îl stă- 
pânea avea să-i asigure victoria. 

Deși era numai un om. Însă, atunci când o ţinea la piept, prin 
venele lui curgea ceva mai puternic decât puteau muritorii înțele- 
ge. Exista o denumire pentru asta, dar cumva nu părea suficient 
de convingătoare pentru a transmite cu adevărat grandoarea şi im- 
portanța sa. 

În toată viața lui, nu simțise vreodată că aparținea undeva. Nu 
ştiuse niciodată ce însemnau cuvintele „casă“ și „familie“ sau de ce 
însemnau atât de mult pentru alții. 

Până acum. Până la ea. 

În timp ce-și ascunse fața în coada ei încâlcită, expiră toată angoa- 
sa, neîncrederea și nefericirea de care se agățase atât de mult timp. 

Inspiră însă un curaj pe care nu-l cunoscuse niciodată, acela de a 
spune cuvinte la care nu se gândise înainte. 

-Cred că... probabil... te iubesc!. Cred că te iubesc de când te-am 
văzut prima dată în ceața de pe peron. Te iubesc, soția mea curajoasă 
și frumoasă! Dumnezeule, cât de mult te iubesc! 

Ea se lăsă pe spate, iar în întuneric el nu o putu privi în ochi. 

- Piers? 

- Da, iubirea mea! 

- Piers. Eu... Ea căzu pe spate, iar asprimea aerului rece al nopții 
îl făcu să observe îngrozit o pată udă, lipicioasă pe cămașa lui. Piers, 
mi-e frig! 

O prinse înainte să cadă chiar pe braţele lui. O striga. O striga 
în timp ce zgomotul cizmelor și licărul felinarelor se apropiau de ei 
dinspre intrarea în tunel. 

Patrick nu ratase, realiză el în timp ce alerga cu ea în brațe pe 
culoar. Așa se explicau paloarea și starea de șoc. 

În timp ce alerga, se ruga din răsputeri. Implora. 

„Nu mi-o lua!“ 

Nu ştia pe cine implora, dar dintre toți adversarii pe care era 
gata să-i înfrunte pentru ea, era unul în fața căruia se simțea 


neputincios. 
Moartea. 
Capitolul 29 
O iubea. 


Acesta fu primul gând al Alexandrei de îndată ce reuși să îndepăr- 
teze miasma durerii și stupoarea incredibilă care păruseră să alunge 
durerea într-un alt loc. 

Se forţă să deschidă pleoapele, testând lumina din încăpere înain- 
te să poată arunca o privire prin camera de hotel familiară. 

Se simţea de parcă ar fi trecut Mercury peste ea. 

Dar Piers o iubea. Iar ea îl iubea pe el. 

Atunci... unde era? 

Vru să spună ceva, dar din gâtul său uscat și aspru nu scăpă decât 
un croncănit. 

O siluetă se aplecă asupra ei. Un bărbat. Un chip drag, familiar. 

Nu era însă cel pe care dorea să-l vadă. 

-Petite Duchesse. Beţi asta! Jean-Yves îi sprijini capul cu mâna 
lui puternică, ridicându-l suficient încât să poată lua o gură de apă. 
V-a atins un glonț, chiar deasupra șoldului, îi explică el. Sunteţi no- 
rocoasă că sunteți în viață! Norocoasă, într-adevăr, că medicul a fost 
chirurg în recentul război franco-dahomean. Este obișnuit cu rănile 
cauzate de glonț. 

Amintirile îi asaltară gândurile lente cu o acuratețe incredibil de 
precisă. Julia. Forsythe. Vicontele Carlisle. 

Tot sângele acela! 

Se înecă cu o înghițitură de apă, iar Jean-Yves îi șterse cu răbdare 
gura, ca și cum ar fi fost îngrijitor toată viaţa lui. 

- O, Doamne! spuse ea gutural, podidită de lacrimi. Câtă moarte, 
Jean-Yves! Mai multe cadavre! Mai multe secrete! 

-Nu vă gândiţi la asta! O mână paternă îi mângâie părul, ușoa- 
ră ca o frunză ce cade toamna. Îmi pare rău că nu v-am urmat în 
acea noapte, zise el cu sinceritate. Credeam că în brațele soțului 

dumneavoastră eraţi în siguranţă. În patul lui. Nu am crezut că veţi 
fugi. Ochii lui trădau o ușoară reținere, una care o umplu de vină. 

- Îmi pare rău! șopti ea, iertarea cuprinzând mai multe decât avea 
el să intuiască vreodată. Niciodată nu avea să poată recunoaște în 
fața lui că-l suspectase de șantaj. Că vina şi teroarea o determinaseră 
să îi trateze pe toți din jurul ei cu neîncredere. Îmi pare atât de rău! 

-S-a terminat, Duchesse. Autorităţile știu că vărul ducelui a încer- 
cat să-l omoare, că Forsythe a omorât-o pe Lady Throckmorton și că 
dumneavoastră aţi fi urmat dacă el nu i-ar fi ucis. Privirea lui blândă 
fu însoţită de un zâmbet trist. Secretul dumneavoastră este în sigu- 
ranţă! Soțul dumneavoastră este în siguranță! 

- Dar... 

-Am ajutat să îngropați acele cadavre și o voi face mereu dacă mi 
se va cere. Pentru dumneavoastră și pentru ele. Arătă cu o mișcare a 
capului spre ușă. Viaţa dumneavoastră are parte de un nou început 
alături de un bărbat care vă iubește cu disperare. 

Ea îl luă de mână și i-o strânse, gâtul fiindu-i prea plin de emoție 
pentru a-și exprima recunoştinţa, dar el îi strânse mâna la rândul 
lui, zâmbetul său spunându-i că înţelegea pe deplin. 

Îi dădu drumul mâinii și se îndreptă spre ușă, invitând pe cineva 
înăuntru. 

Nu era Redmayne, ci erau „ele“, cele la care se referise. 

Haimanalele Roșii se grăbiră spre ea într-un val de mătăsuri 
și exclamaţii. 

-Te-ai trezit! Cecelia se aplecă și îmbrățișă aerul din jurul ei, ca şi 
cum ar fi fost prea fragilă pentru a o atinge. O, slavă Domnului, Ale- 
xander! Am fost atât de nefericite când am aflat că ai fost împuşcată, 
aproape că am vrut să venim călare de-a lungul canalului decât să 
așteptăm feribotul. 

Francesca o sărută pe frunte. 

-Spre norocul nostru, Cecelia a putut să-l farmece pe un pescar 
să ne treacă apa. 

- Și, prin farmec, se referă la bani. 

Cecelia își împinse ochelarii pe nas, planând ca o colibri îngri- 


jorată, înfășurată în mătăsuri de culoarea cobaltului. 

Francesca se tot foia, fusta ei de culoarea untului foşnind pe 
podea în timp ce umplea paharul cu apă al Alexandrei, potrivea dra- 
periile pentru a permite o lumină optimă, așeza șalul aproape, alegea 

o carte de citit și analiză eticheta tonicului de pe noptieră ca și cum 
se pregătea să-i dea medicamentul potrivit. 

-Cât timp am dormit? întrebă Alexandra. 

- O, câteva ore, nimic îngrijorător! Cecelia aduse o perie. Vrei să-ți 
descâlcesc părul? 

— Câteva ore? 

Alexandra o privi pe Francesca, căutând adevărul. 

-De fapt, câteva zeci de ore. Francesca oftă. O zi și ceva, dacă pu- 
nem la socoteală timpul care i-a trebuit soțului tău să te aducă aici. 

„Aproape două zile?“ cugetă Alexandra în timp ce se bucura de 
vederea prietenelor ei dragi și se strădui să stea în poziţie șezut. 
Durerea o chinuia, iar ea înjură printre dinți. 

—O, nu, nu trebuie să te mişti! o dojeni Cecelia. i s-ar putea des- 
face cusăturile, apoi bietul Redmayne va trebui... 

-Unde este? întrebă Alexandra, tânjind să-l vadă. 

—O, în cealaltă cameră. Cecelia făcu un gest spre camera lui Red- 
mayne în timp ce se așeză pe saltea și începu să-i desfacă grijulie 
cozile Alexandrei. Francesca l-a otrăvit. 

-R 

-Nu l-am otrăvit, insistă Francesca. Încă respiră sau cel puțin res- 
pira acum o oră, când am verificat. 

-T-a turnat un somnifer în ceai, bolborosi Cecelia, trecând peria 
argintie prin șuvițele încurcate ale Alexandrei. Cred că i-a dat prea 
mult, căci este inconștient de vreo nouă, zece ore. 

-Asta nu are nimic de-a face cu dozajul meu, o contrazise Fran- 
cesca. Are de-a face cu faptul că nu s-a mai odihni de vreo treizeci 
de ore. Așezându-se pe scaunul de lângă pat, Francesca zâmbi larg. 
Să ştii că n-am avut de ales. Dacă nu s-ar fi plimbat ca un leu în 
cușcă, răstindu-se la personal și interogând chirurgul o dată la do- 
uăzeci de minute, devenind o pacoste, l-aș fi lăsat în pace. Dar, cu 
cât stătea mai mult treaz — și tu inconștientă —, cu atât devenea 
mai insuportabil. 

Cecelia se aplecă spre ea, ochii ei albaștri strălucind de bucurie. 

-Este îndrăgostit până peste cap de tine, Alexander. Acum, 
că nu mă mai tem pentru viața ta, găsesc comportamentul lui 
chiar romantic. 

Aceste vorbe o încurajară peste măsură pe Alexandra. Și ea fusese 
la fel. Apatică. Incoerentă din cauza grijii fată de el. Asta făcea dra- 
gostea din oameni. 

-Da, netotul de el! întări Francesca. Ce dracu i-ai făcut? Vă cu- 
noaşteți de numai zece zile. 

-Şi, cu toate astea, îl iubesc, recunoscu Alexandra, simțind asta 
cu toată ființa ei. ÎI iubesc incredibil de mult! 

O priviră amândouă cu aceeași expresie neîncrezătoare. 

Francesca înșfăcă încă o dată tinctura de pe noptieră. 

-Cât de mult ţi-au administrat? 

- Vorbesc serios, spuse Alexandra râzând, întreruptă de o durere 
cumplită. Sunt îndrăgostită până peste cap de el, așa cum ai spus 
că este și el. 

Cecelia îi luă o mână și o lipi de pieptul ei generos. 

- O, Alexander, sunt ușurată — nu — încântată să aud asta. Meriţi 
o astfel de iubire. Un astfel de bărbat. Poate că este intimidant și 
destul de... rebel pentru un duce, dar sunt convinsă că ar fi în stare 
să-ți aducă și luna de pe cer dacă i-ai cere-o. 

Francesca se aplecă spre ea atentă. 

- Totul... adică noaptea nunţii... când voi doi... La dracu’, voiam să 
știu dacă este atent. 

Alexandra zâmbi. Rar i se întâmpla Francescăi să rămână fără cu- 
vinte, şi grija evidentă din stânjeneala prietenei ei îi încălzi inima. 

-Este atent. Zâmbi, înoșindu-se când își aminti cum făcuseră 
dragoste. Nu fusese numai atent, ci și carnal, obraznic și sensibil — şi 
încă nu-i arătase totul. Este... chiar încântător. 

-Bine! 

Francesca se lăsă pe spate ca o regină pe tron, mulțumită pen- 
tru moment. 

-Şi când te gândești că în tot timpul ăsta Julia a fost cea care 
te-a şantajat! Cecelia își duse o mână la decolteu, jucându-se cu 
perlele și afișând o privire melancolică. Jean-Yves mi-a spus că nu 
a supraviețuit. 

Când ușa dintre cele două camere se deschise cu putere, speriin- 
du-le pe toate, Alexandra se afla în mijlocul povestirii evenimentelor 
din acea noapte. 

Redmayne întră, rămânând o clipă pe loc atunci când privirile lor 
se întâlniră cu o intensitate alarmantă. 

El arăta teribil, părul lui rebel fiind lipit pe-o parte, ca și cum 
ar fi dormit în aceeași poziție zece ore. Urmele cicatricilor păreau 
mai adânci, mai furioase — la fel și cearcănele de sub ochi. Barba îi 
crescuse, întinzându-se pe gât, nearanjată de câteva zile. Cămașa 

îi era numai pe jumătate încheiată, mușchii pieptului său bronzat 
fiind vizibili prin cămașa albă. 

Alexandra nu mai văzuse în viața ei pe cineva atât de frumos. 

În spațiul care-i despărțea se tesu un fir de emoții, accentuând 
tensiunea. Chipul lui ar fi putut fi cizelat în granit, ochii lui fiind 
cuprinși de cele mai nestăvilite furtuni. 

Ea își dorea să poată spune ceva, dar rămase fără cuvinte văzân- 
du-l. Fiecare cuvânt care-i trecea prin minte părea fie banal, fie prea 
mărunt. 

Cu privirea lui fioroasă, le ceru prietenelor ei să plece. 

— Afară! 

Cecelia îi dădu ascultare după ce-o sărută pe Alexandra pe obraz, 
strângându-i mâna reconfortant. 

Redmayne o opri pe Francesca în ușă, 

-Ne socotim noi mai încolo! 

-Să crezi tul 

Francesca trecu pe lângă el, făcându-i cu ochiul peste umăr. 

El trânti ușa în urma lor înainte să se întoarcă spre ea cu o expre- 
sie devastată. Pustiită. 

Furioasă. 

-Eşti bine? 

Alexandra bătu în retragere imediat ce rosti cuvintele. Mereu 
urâse întrebarea aceea, dar acum înțelegea perfect de ce oamenii o 
adresau. 

În loc să-i răspundă, el îşi întoarse privirea de la ea, fixând-o în 
peretele impodobit cu arabesc de lângă tăblia patului, în timp ce se 
lupta în mod evident cu o avalanșă de emoții. 

-Am avut nevoie de aproape două zile pentru a mă linişti, iz- 
bucni el în cele din urmă, Te-ai furișat să te întâlneşti cu un şan- 
tajist... căruia nu-i cunoșteai pe atunci nici sexul, nici letalitatea... 
fără să-mi spui o vorbă? Dintre toate lucrurile periculoase, pros- 
teşti, nechibzuite... 

-Am crezut că şantajistul era responsabil de atentatele la viața 
ta. Încercam să-mi protejez prietenele, pe mine și în cele din urmă pe 
tine de ceea ce am făcut, explică ea. 

Vorbele ei îl făcură să o țintuiască iar cu privirea. 

-Să mă protejezi. Pe mine? Din năucit, deveni neîncrezător. Ale- 
xandra, sunt soțul tău. Este datoria mea... nu... este dreptul meu 

să te protejez. Dacă mă mai privezi vreodată de acest drept, te voi 
încuia în turnul castelului Redmayne și voi arunca cheia, pricepi? 

Brusc, ea deveni defensivă. Nu era întâlnirea romantică pe care se 
aștepta să o aibă cu așa-zisul ei soț îndrăgostit. 

-Ce te face să crezi că poți... 

-Nu pot! Nu pot să stau lângă tine şi să văd cum te chinuiești 
să respiri, întrebându-mă dacă ţi-a mai rămas suficient sânge în 
trup pentru a rezista. Să-mi doresc să-mi tai venele și să i-l ofer 
pe al meu. Nu pot să văd cum cineva îți ameninţă viața. Nu pot — și 
nu o voi face — să permit să pleci de lângă mine într-o lume care mi 
te-ar putea lua. 

Se îndreptă spre patul ei, sprijinindu-se în genunchi, cu chipul 
aprins și ochii plini de îngrijorare. 

-Nu știi tu, Alexandra, cât mă va costa să te iubesc așa. Mă con- 
sumă. Mă obsedează. Cumva, în mai puţin de două săptămâni bles- 
temate, ai devenit mai vitală pentru supraviețuirea mea decât aerul 
pe care îl respir sau apa pe care o beau. Îi duse mâna la gură, sărutân- 
du-i palma, Soţie, tot ce îţi cer este să te înduri de mine. Dacă există 
o luptă de purtat, un ticălos de înfruntat, te implor să-mi oferi onoa- 
rea. Cel mai crud lucru pe care l-ai putea face ar fi să mă condamni la 
o lume fără tine în ea. 

Mișcată peste măsură, Alexandra îşi trecu degetele prin barba lui, 
până la cicatricea de pe obraz, înainte să o analizeze pe cea care se 
întindea până la scalp. El se lăsă mângâiat de atingerea ei ca o pisică 
ce primește ceea ce i se cuvine. 

-Şi eu te iubesc! spuse ea în cele din urmă. 

EI își încleștă maxilarul și-și strânse buzele care deveniseră o linie 
subțire. 

-La naiba, promite-mi! 

- Promit! spuse ea, inundată de o tandrețe devastatoare. 

— Fără secrete între noi! completă el, ridicându-se pentru a se așe- 
za pe pat, lângă ea, luând-o de mână. Te vreau cu totul, Alexandra! ii 
vreau bucuria și tristețea. Secretele și păcatele. Trecutul și pasiunile, 
opiniile și pretextele. Vreau să știu totul. Totul! Vreau să fiu singurul 
cu care le împărtășești. Soție, sunt un egoist nenorocit, dar îți voi fi 
recunoscător dacă-mi faci pe plac! Te vreau fără restricții și dincolo 
de suspiciuni! 

Spre surprinderea ei, Alexandra observă o dorință similară în ea. 

Fără secrete! întări ea. Deși, cumva, va trebui să mă împarți 
cu ele. 

Făcu semn din cap spre ușa pe unde ieșiseră Haimanalele Roșii... 

Care probabil ascultau de partea cealaltă. 

El se încruntă, prefăcându-se a se gândi la asta. 

-Dacă sunt esenţiale fericirii tale, atunci sunt şi pentru mine. 

—Sărută-mă, soţule! spuse ea. 

Ei se aplecă, având grijă să nu apese și să nu o lovească, sărutân- 
du-i buzele în timp ce în gât îi vibra un sunet arzător. 

Un val de iubire o inundă, însă nu semăna deloc cu plăcerea ofe- 
rită de mâinile lui magice. Era mai delicată și i se răspândea în inimă 
cu o strălucire incredibilă, scăldând-o în căldură şi împlinire. 

Când se îndepărtă, ea văzu aceeași sclipire în ochii lui. 

-Eşti perfectă! șopti el. Soția mea inteligentă şi frumoasă! 

Ea își trecu mâna peste cicatricile lui. 

-Şi tu ești! 

Știa că amândoi era niște ființe cu defecte, rănite și imperfecte, 
dar înțelesese ce voise să spună. Erau perfecţi unul pentru celălalt. 
Două suflete agitate care nu aveau să se liniștească niciodată, dar 
care nu aveau să mai fie nevoite să rătăcească singure. 

Lui Piers îi trebuiseră doi ani pentru a ajunge aici. 

-Eşti sigură? o întrebă el pentru ultima oară, amintindu-și 
surprinderea ei atunci când moașa polineziană o sfătuise să facă dra- 
goste cu el pentru a grăbi nașterea copilului lor. 

Ar fi trebuit să se aștepte la asta, dar, când Alexandra îi sugerase 
să nască în celălalt colț al lumii cu o moașă pe care o întâlnise în timp 
ce excava un strat acvifer antic, el acceptase imediat. 

Nici unul din ei nu-și dorise să sufere de plictiseală și izolare în 
Londra pe durata sarcinii. În plus, poveștile ei aprinse despre pa- 
radis, despre un trib în care femeile însărcinate erau respectate, 
cinstite și alintate - fără să mai vorbim despre faptul că erau sumar 
îmbrăcate — părea cea mai bună idee. 

Timp de câteva luni, fusese de vis. Dormeau într-o colibă fără pe- 
veţi, care avea un aer elegant datorită perdelelor ce fluturau și covoa- 
relor din pluș. Oceanul îi ademenea la somn în fiecare noapte şi îi 
trezea în fiecare dimineață. 

Se hrăneau cu fructe exotice şi nuci de cocos, cu peşte proaspăt, 
porc şi cereale culese sau obţinute în ziua respectivă. Înotau în golfuri 
cristaline și se jucau sub cascade. Atunci când începuse să se miște cu 
greutate din cauza copilului din pântece, el i masa picioarele în timp 
ce ea plutea în apa sărată. 

De câteva ori pe săptămână, Piers mergea la vânătoare cu bărbaţii, 
învățându-se reciproc deprinderile pe care le dobândiseră. Adesea, 
tribul primea vizitatori din străinătate, pe care oamenii îi întâmpi- 
nau cu zâmbetele lor largi, minunate, și cu comerțul viguros. 

Paradis. 

Indiferent de unde se aflau, fiecare zi cu ea era utopică. Iar fiecare 


noapte era divină. 
Deşi fuseseră, din fericire, compatibili în pat, sarcina îi provoca 
uneori un libido de-a dreptul feroce. 

Dacă ar fi fost după el, ea ar fi fost mereu însărcinată. Aveau să 
aducă pe lume niște copii adorabili cu părul negru și ochi de chihlim- 
bar. De s-ar fi putut bucura de licărul nesățios al poftei din ochii ei! 

În pat, Alexandra era, la fel ca în alte aspecte, o iubită curioasă 
şi entuziastă, care devenise în cele din urmă foarte pricepută, abi- 
lităţile ei fiind de neegalat chiar și de cele mai celebre curtezane. Se 
iubeau ca soț și soție, iar Piers putuse să treacă granița spre cele mai 
desfrânate acte. 

Cu excepția acestuia. Niciodată acesta. 

-Nu trebuie să facem asta, spuse el. Sunt și alte moduri. 

- Vreau! Alexandra se îndreptă spre pat, iar el o ridică, aranjând 
pernele pentru a-i sprijini burta în timp ce ea se aplecă. Am încrede- 
re în tine, 

Acele cuvinte erau ca un balsam pentru inima lui și ca o iască 
pentru bărbăţia sa. 

- Să Îmi spui dacă îți este frică, zise el. 

- Nu îmi este niciodată frică. Nu cu tine. Își odihni fruntea pe bra- 
ţele lui. Aceasta este amintirea de care vreau să scap. Ultima barieră 
peste care vreau să trec. Cum altfel să o fac dacă nu așa? 

El acceptă cu entuziasm, dar era totuși extrem de îngrijorat. Până 
acum, fuseseră suficient de norocoși pentru a evita o experienţă se- 
xuală neplăcută. Prin comunicare, umor și înțelegere, reușiseră să-i 
înfrângă temerile și să-i îngroape multe dintre amintiri. Ce minunat 
ar fi să o scape de toate suferințele! El știa că ea nu avea să uite nici- 
odată pe deplin, dar poate avea să renunţe la povară cât de mult era 
posibil. Să-și abandoneze trecutul pentru existența ei prezentă. 

EL trecu în spatele ei, mângâindu-i șira spinării, bucurându-se de 
senzația pe care i-o dădea atingerea șoldului ei, mai voluptos decât 
înainte, mai senzual și mai catifelat. 

Era o priveliște atât de frumoasă, că abia mai rezista. Fesele ei 
pline erau întinse spre el, iar comoara ademenitoare de sub ele era 
deja umedă și înviorată, 

Cu un deget curios, Piers despărți faldurile, pofta făcându-și loc 
în timp ce se apleca pentru a se înfrupta. Când limba lui alunecă 
printre petalele încântătoare, se desfătă cu gemetele ei discrete şi 
cu respirația neregulată. O excita cu mișcările ușor înțepătoare ale 
limbii, făcând cutele să devină fierbinți și pline, devorate de dorință. 
El îi dezmierdă sexul în toate locurile ascunse, explorând înăuntru 

cu limba, dorindu-și să bea din fântâna dorinţei pe care o descope- 
rise acolo. 

Mereu avea să râvnească la parfumul ei. Niciodată nu avea să 
se sature. 

Chinuind-o cu mișcări lente, circulare, o făcu să renunțe la dem- 
nitate în fața lui în timp ce se zvârcolea, se încovoia și-și împingea 
șoldurile în spate, mișcându-se în același ritm cu buzele lui. În cele 
din urmă, el își concentră atenţia asupra clitorisului, atingând-o 
cu mișcări ușoare ca un fulg, ştiind că era suficient pentru a o duce 
pe culmile plăcerii. 

Ea se foia și striga, înmuindu-i limba cu orgasmul ei. Trupul ei se 
încorda și tremura, iar coapsele îi vibrau, până când el o așeză jos cu 
grijă, propagându-i extazul în tremurări delicate care o înfiorau. 

Piers se retrase, ștergându-și barba și lingându-și buzele ca o pi- 
sică prinsă la oala cu smântână. Nu avea să se plictisească niciodată 
de plăcerea și de satisfacția pe care i le oferea. 

Sprijinindu-se în genunchi, se lăsă îmbătat de priveliște, de stră- 
lucirea minunată a sarcinii ei, de luciul luminiscent al pielii ei. 

-Te iubesc, mormăi el, deși intenționase să-i spună în șoaptă. 

-Te iubesc, răspunse ea visătoare. 

Aplecându-se, își luă bărbăţia în mână și îi frecă capul de des- 
chizătura ei vulnerabilă, așteptându-se ca ea să se încordeze. 
Să înlemnească. 

Nu o făcu. 

Se aplecă peste ea, sărutându-i fierbinte spatele, șoptindu-i cu- 
vinte de dragoste în timp ce împinse în golfulețul catifelat al trupului 
ei. Odată ce ajunse cât de departe putea, rămase acolo, bucurându-se 
să o simtă umedă și strâmtă în jurul lui. Pulsaţiile şi reverberațiile or- 
gasmului ei anterior îi ofereau pielii lui sensibile o senzaţie divină. 

- Doamne, este atât de... Se opri, retrăgându-se. Eşti bi... 

- Dacă termini întrebarea, te voi castra! 

Amenințarea ei nu păru serioasă, iar Piers zâmbi în timp ce-i sim- 
ti mișcările circulare nerăbdătoare ale șoldurilor. 

Se încordă și începu să se miște. Poziţia îi oferea cea mai indecentă 
priveliște. Bărbăția lui, alunecoasă datorită dorinței ei, o pătrundea 
iar și iar, iar trupurile li se întâlneau cu mișcări ritmice, puternice. 
Pielea ei delicată, rozalie, catifelată și totuși încordată exercita pre- 
siunea perfectă, întâmpinându-i mișcările și încordându-se atunci 
când el se retrăgea. 

Sexul ei savuros era modelat pentru a-l primi întotdeauna. 

După primele mișcări, ea începu să tremure, deschizându-se pen- 
tru el, potrivindu-și ritmul cu al lui în impulsuri autoritare, îndem- 
nându- să o pătrundă mai adânc. 

El îi dădu ascultare și-și lăsă mâna să alunece între ei pentru a 
atinge zona la care ştia că trupul ei avea să răspundă. Cu cealaltă 
mână, îi depărtă fesele, degetele lui curioase făcând cercuri umede în 
jurul deschizăturii umede pe care o găsi acolo. 

Răsuflarea ei întretăiată, uimită fu urmată de o zvâcnire a muş- 
chilor interni, trăgându-l înainte. El încercă locul strâmt ușor, numai 
cu vârful degetului, încântat când un orgasm rapid și neașteptat ex- 
plodă în ea, ţinându-l prizonier în ea, storcându-l până când el nu 
mai putu suporta. 

I se tăie răsuflarea, dar își reveni atunci când propriul lui orgasm 
îi întrerupse ritmul, acaparându-l într-o strânsoare de lichid fierbin- 
te, Îi silabisi numele, zvâcnirile extazului fiind atât de copleșitoare, 
încât aproape că-și dorea să scape de ele. 

Era la un pas de a se prăbuși, însă reuși să-și controleze căderea, 
trezindu-se într-o încâlceală de membre. Burta ei era cuibărită în- 
tre ei, protejată de trupul lui, în timp ce Piers mângâia locurile care 
deveniseră preferatele lui. Partea inferioară a sânilor, clavicula, um- 
flătura abdomenului. 

-Nu pare să te fi deranjat, zise el cu viclenie. 

-A fost cea mai bună partidă, gâfâi ea, transpirată din cauza 
epuizării și a efortului. Cea mai bună de până acum. 

El pufni. 

-Spui asta atât de des, încât încep să cred că este adevărat. 

Ea își întoarse capul într-o parte. 

-Pui la îndoială spusele mele? 

Ridicându-se, îi sărută nasul. Pleoapele. Colțurile gurii. 

— Nu. Nu le pun. Am încredere în tine. 

Era un lucru înspăimântător să ai încredere în cineva pe deplin. 
La început, nu-i fusese ușor. Dar, pe măsură ce mariajul lor se con- 
solida, ajunsese să accepte că înclinația ei pentru onestitate nu era 
numai o trăsătură adorabilă, ci și o virtute inepuizabilă. Probabil era 
cea mai onestă persoană pe care o întâlnise, iar loialitatea ei era răs- 
plătită de cei care o iubeau. 

Oftând, ea își trecu mâinile peste talie, ghemuindu-se în el. 

- Poţi ieși acum, îi spuse ea copilului în timp ce-și îndepărta o șu- 
viță de păr. Atât de mulți oameni sunt nerăbdători să te cunoască. 

Se holbară o clipă amândoi, deși el nu știa exact ce așteptau 
să vadă. 

-Probabil este băiat, bâigui ea. Unul la fel de încăpățânat ca tine. 

- Sper că este fată. 

Ea păru uimită. 

-Da? 

-O fetiță cu părul negru și ochi de chihlimbar. Cineva care să mă 
strige „tati“ și să tragă după ea râuri de funde prin tot castelul. 

Zâmbetul ei ar fi putut lumina cerul nopții. 

-0 vei răsfăța teribil. 

-Asta este și ideea. Ea va fi noua Teroare din Torcliff. O creatură 
mai de temut decât aș putea fi eu. 

- Să nu îndrăznești! ÎL împunse în coaste cu forță. Dacă vei crea 
un monstru, va trebui să o educi singur! Nu te baza pe mine! 

El radia de fericire. 

-Crezi că se va teme de mine, având în vedere cum arăt? 

Alexandra îl mângâie cu toată tandrețea din lume. 

-Te va iubi, așa cum te iubesc și eu. Chipul tău va fi cea mai fru- 
moasă priveliște, fiindcă pentru ea va reprezenta acasă, iubire, sigu- 
ranţă și acceptare. Copiii noștri vor fi mândri să aibă un tată atât de 
frumos și de curajos! 

Piers îşi drese vocea, înecat de emoție, hotărându-se să mai 
destindă atmosfera. 

-Am putea-o numi Katherine, sugeră el. Kitty. După animalul 
care a schimbat cursul vieții mele în mai bine. Fără el, m-aș fi însurat 
cu Rose. 

Ea îl înghionti, și pe bună dreptate. 

-Să nu mai vorbeşti astfel! îl dojeni ea. Nici nu îmi pot imagina! 
Se întristă. Aproape că îmi este milă de ea. A pierdut totul. Reputa- 
ţia, titlul, mica avere pe care o avea. 

El făcu o grimasă gândindu-se că Rose, văduvă, ar putea putrezi în 
casa aia prăpădită unde fusese trimisă, într-un colț rece din Blighty. 
Atât de departe, încât Piers să nu mai fie nevoit să o vadă vreodată. 

Eliberându-i mâna, Alexandra își trecu un deget peste cicatricea 
de pe falca lui, distrăgându-l. 

- Bestia care ţi-a făcut asta nu a fost o biată pisică. 

—Ai dreptate, ca întotdeauna, recunoscu el. Îmi vei permite să bo- 
tez copiii Pantera? Sau Jaguar? 

Ea se strâmbă. 

-Ai dreptate, Kitty este perfect! 

-Tu ești perfectă! 

O sărută. 

-Ştim amândoi că asta este o minciună. Am fost o bestie absolută 
cu tine timp de o lună. 

Se chinui să se răsucească, pentru a găsi o poziție mai confortabilă. 

-Numai două săptămâni, după calculele mele, o tachină el, dar se 
simți pedepsit de încruntarea ei. Se apropie pentru a i-o îndepărta. 
Ești o bestie adorabilă! 

El o trase spre el, potrivindu-i fundul adorabil în curbura 
trupului său. 

- Să mergem acasă o vreme! Să lăsăm personalul să vadă copilul 
şi să îi invităm pe părinții tăi din Hampshire. Mi-ar plăcea să petrec 
timp pentru a vedea mânjii lui Mercury. În plus, rămășițele Redmay- 
ne vor fi restituite de la muzeu. 

-Îmi place ideea, zise ea. Cred că îmi este dor de vara din Devon- 
shire. Nu este atât de cald, 

Își trecu un cârlionţ rebel după ureche. 

Ea se mișcă în clipa când conturul unui picioruș apăru deasupra 
buricului, iar el puse mâna peste el, dorindu-și să-i întâlnească pro- 
prietarul mai mult decât orice pe lume. 

-Cred că merg să o caut pe Cecelia. Alexandra căscă și își întinse 
trupul gol cu o graţie indolentă. Vom merge să înotăm pe sub casca- 
dă astăzi. Sentimentul de ușurare este de nedescris. Este singurul 
moment în care spatele nu-mi provoacă dureri. 

-Vin și eu. 

Îşi ridică trupul din pat cu greutate. 

Ea îi zâmbi obraznic. 

-Nu ești invitat. Dacă vrem să înotăm ca între fete? 

-Chiar crezi să soțul dominant și nesuferit al Ceceliei va sta la o 
distanță mai mare de zece pași? Își dădu ochii peste cap. Asta dacă 
nu va înota pe la picioarele ei ca un șarpe de apă. 

Un alt zâmbet strălucitor aproape că-l orbi în timp ce ea se ridică 
din pat, sânii ei plini săltând într-un mod care-l făcu să saliveze. 

-Şi tu ești mai breaz ca el? 

- Sigur că sunt, pufni el. Eu pot sta chiar la cincisprezece pași dis- 
tanţă înainte să-mi fie dor de tine și să fiu nevoit să mă apropii. 

- Cum spuneam! îl tachină ea. Transformi totul într-o competiție. 

ÎL sărută, înfășurându-se într-un material colorat, făcându-l 
să se simtă recunoscător că aveau să fie din nou în apă, unde ea 
avea să poarte cât mai puţine haine. 

-Până să ne întoarcem la castelul Redmayne, va trebui să rămâ- 
nem aici până va naște și Cecelia. E cam la o lună după mine. Poate și 
ea va avea o fată. Ideea păru să o încânte. Vor fi foarte bune prietene! 
O a doua generaţie de Haimanale Roșii. 

-Oare este lumea pregătită pentru una ca asta? Piers îşi îmbrățișă 
soția, smerit în fața simplități fericirii lor. În fața deplinătății ci. Nu 
m-ar deranja să rămân în paradis cu tine oricât vei dori. Îi mângâie 
burta. În plus, abia aştept ca scumpa noastră Kitty s-o întâlnească pe 
verișoara ei Ramsay. 

SERIA „DIAVOLII ÎNGENUNCHEATȚI“ 


Frumoasă, faimoasă și sclipitor de inteligentă, Lady Alexandra Lane 
a ştiut întotdeauna să-și poarte singură de grijă. Însă nimeni nu s-ar 
aştepta ca trecutul ei să ascundă secrete întunecate — secrete pentru 
care este șantajată an după an. Acum, când starea financiară a fami- 
iei a devenit extrem de precară, Alexandra vede o singură soluție: să 

se căsătorească numaidecât cu unul dintre cei mai bogaţi biubati 
| eligibili. Chiar dacă acesta are reputaţia unui adevărat diavol. 

Piers Gedrick Atherton, duce de Redmayne, caută răzbunare şi 
primul pas în acest sens este să îşi aleagă o sotie. Însă, pentru un. 
bărbat cunoscut drept Teroarea din Torcliff, mu este o sarcină chiar 
uşoară să cucerească inima — sau măcar mâna — unei femei. Și to- 
tuşi, Alexandra apare în viața lui ca selipirea unui fulger. Când ca îi 


propune căsătoria, Piers îşi dă cu ușurință seama că necazurile pă- 
şese şi pe urmele ci, nu doar pe ale lui. Dar spiritul ei liber, iscerimea 
şi senuilerea, deopotrivă cu frumusețea incredibilă trezesc in el do- 
rințe feroce. Şi tocmai de aceea va face tot ce este posibil pentru a 0 
tine în siguranță — și în brațele lui, pentru totdeauna. 


„Romantic, incitant și plin de suspans“ 
SUZANNE ENOCH 


Kerrigan Byrne este una dintre revelațiile genului historical 
romance, cele 20 de titluri ale ei fiind o prezenţă constantă 
în topurile New York Times. 


